
Gospodoru moj, so najiskrenijom i najdubljom ljubavlju volim 

Vjerovjesnikove * drugove. Dopusti da na Sudnjem danu, danu 

najvećeg užasa, budem pod okriljem bilo kog od njih. jer Ti. o 
Najmilostiviji, znaš da ih volim samo u Tvoje ime. 

RIJEČ IZDAVAČA 

Zahvala pripada Allahu <£t salavat i selam na Poslanika & 
Kaže Allah te: Muhammed je Allahov poslanik, a njegovi 
sljedbenici su strogi prema nevjernicima a samilosni među 
sobom; vidiš ih kako se klanjaju i licem na tle padaju želeći 
Allahovu nagradu i zadovoljstvo, na licima su im znaci - 
tragovi od padanja licem na tle. Tako su opisani u Tevratu. A 
u Indžilu oni su kao biljka kad izdanak svoj izbaci, pa ga 
onda učvrsti i on ojača, i ispravi se na svojoj stabljici 
izazivajući divljenje sijača - da bi on s vjernicima najedio 
nevjernike. A onima koji vjeruju i dobra djela čine, Allah 
obećava oprost i nagradu veliku. (El-Feth, 29.) 
Svim iskrenim ljudima koji rade na povratku slave Islamu ... 
Takvim posvećujemo blistave stranice iz života ljudi za koje je 
Allah rekao: 

IMA VJERNIKA KOJI ISPUNJAVAJU ZAVJET DAT 
ALLAHU. (El-Ahzab, 23.) 

Ti ljudi su ashabi Muhammeda 36, za koje je Abdullah ibn 
Mes'ud rekao: 

"Ko se hoće ugledati na nekoga, neka se ugleda na one koji su 
umrli, jer za živog nije sigurno da neće izazvati smutnju... 

Oni su najodabraniji u našem Ummetu, najboljih srca, najjačeg 
imana i najskromniji... 

To su ljudi koje je Allah odabrao da budu u društvu sa 
Njegovim Poslanikom i da potpomognu Njegovu vjeru... 

Budite svjesni njihove vrijednosti, slijedite njihov put i 
prihvatite njihov ahlak i vjeru... 

Jer, oni su zaista bili na pravom putu." 

Ko su Muhammedovi %t ashabi? 

Ashab je svaki musliman koji je sreo Poslanika $s i umro kao 
musliman. Svi oni su kod učenjaka hadisa pouzdani. Najodabraniji 
među njima su ispravne halife, i to sljedećim redoslijedom: 

Ebu Bekr ibn Ebi Kuhafe, Omer ibn Hattab, Osman ibn Affan i 
Alija ibn Ebi Talib. 

Nakon njih najodabraniji su još šestorica ashaba koje je 
Poslanik 3fe obradovao Džennetom, zatim učesnici Bitke na Bedru, 
pa učesnici na Uhudu, pa učesnici u BEJ'ATUR-RIDVAN koji su 
dali prisegu Poslaniku £g pod drvetom. 

Čast nam je da,^ za islamskom klasičnom literaturom, sve 
zainteresiranijem bosanskom čitateljstvu ponudimo knjigu "IZ 
ŽIVOTA ASHABA"... 

To je djelo koje je potrebno svakom muslimanu kako bi 
saznao za stvarne događaje o ljudima za koje je Allah rekao da 
je zadovoljan sa njima. Oni su obradovani Džennetom dok su još 
bili na ovome svijetu, ali ih to nije odvelo u pasivnost i nerad na 
planu pomoći Islamu. Naprotiv! To im je povećalo njihov iman i 
trud, pa ih je Allah osnažio, a preko njih je osnažio i Svoju 
vjeru. Na taj način oni su pobijedili obadvije tadašnje velesile: 
Perziju i Bizantiju, proširili Islam na njihove teritorije i sjeli na 
prijestolja Kserksa (Kisraa) i Cezara (Kaj sara). Još interesantnije 
od toga je to što se njihova srca nisu promijenila zbog toga: oni 
su nastavili sa osvajanjima kao mudžahidi i daije svome 
Uzvišenom Gospodaru... 

Neka ti ne bude čudno kada saznaš da je mali broj njih ukopan 
u Medini i da ih je velika većina ukopana daleko od nje. Na taj 
način oni su u praksi potvrdili da su im i život i smrt bili radi 
Islama a ne radi zemlje, nacije, porijekla niti dunjaluka. 

Govor o Poslanikovim ashabima je zadivljujući govor o 
junaštvu, samilosti, neovisnosti o dunjaluku, ljubavi prema 
Ahiretu, istinskom bratstvu i lijepoj saradnji. 

Na nivou pojedinca, to je govor o najljepšim primjerima 
dobrog čovjeka, samilosne majke i djeteta koje lijepo postupa 
prema svojim roditeljima... A na nivou društva to je govor o 
kompaktnom džematu uspostavljenom na čvrstim temeljima koje 
je teško srušiti. Njih je okupila jedna Knjiga, jedan Poslanik i 
jedan cilj: trijumf dini-Islama. 

Želja nam je ukazati na to da ovo djelo nije obuhvatilo sve 
Poslanikove £g ashabe, nego samo jedan mali dio onih koji su se 
najviše istakli. Kaže se da je njihov broj dostigao 124.000 u 
momentu smrti Poslanika |g. U ovom djelu nismo naveli ni 
ispravne halife, osim Osmana ibn Affana, jer već postoji knjiga 
o njima prevedena na. bosanski jezik. 

Pored toga, želja nam je uputiti savjet čitaocu da ovo djelo čita 
sa ozbiljnošću i da ga ne svrstava u ravan izmišljenih priča i 
dogodovština o junaštvu nepostojećih velikana, nego da mu priđe 
kao djelu o uzornim primjerima ljudi koji su sve žrtvovali - ne 
radi toga da se o njima govori, nego radi pomoći najvrjednije 
stvari za njih, tj. Islama... 

Kada čitaoc dobro shvati ovo djelo onda je dužan uporediti 
svoj život sa životima tih časnih ljudi. Na taj način će mu postati 
jasno koliko muslimani danas žrtvuju za Islam a koliko su 
žrtvovali ashabi, pa će vidjeti ogromnu razliku između nas i njih! 
Tada ćemo doći do potpuno jasnog odgovora na pitanje koje muči 
mnoge: Zašto su muslimani u današnjem vremenu zaostali i 
postali među najslabijim i najsiromašnijim narodima, dok su 
drugi napredovali? 

Na kraju, svakom onom ko bude čitao ovo djelo, poručujemo: 
Ovo je pravi put, pa kreni njime bez kolebanja ako želiš sreću i 
uspjeh! A ako želiš trijumf Islama putem samih riječi i teoretskih 
pretpostavki, znaj da te to može odvesti samo u ćorsokak i 
zabludu... 

Molimo Allaha da primi ovaj trud, a Vi nemojte zaboraviti 
uputiti dovu za svako dobro svima onima koji su učestvovali u 
izdavanju ove knjige... 

Hvala Allahu, Gospodaru svih svjetova. 

SE'ID IBJV AMIR EL-DŽUM EHI 

"Se'id ibn 'Amir je čovjek koji je kupio Ahiret 
dunjalukom i dao prednost Allahu i Njegovom 
Poslaniku nad svim ostalim." (historičari) 

Se'id ibn Amir el-Džumehi je bio jedan od hiljada onih 
koji su izašli na mjesto Ten'im nedaleko od Mekke na 
poziv kurejšijskih prvaka kako bi bili očevici smrti 
jednog od drugova Allahovog Poslanika & Hubejba ibn Adija, 
kojeg su na prevaru zarobili. Njegova mladalačka sposobnost mu 
je omogućila da se probije između ljudi i dospije do uglednika iz 
plemena Kurejš poput Ebu Sufjana ibn Harba, Safwana ibn 
Umejje i drugih koji su prednjačili u koloni. 

Na taj način mogao je vidjeti kurejšijskog zarobljenika 
okovanog u lance, ' dok su se žene, djeca i mladići tiskali prema 
mjestu pogubljenja gurajući ga kako bi se na njemu osvetili 
Muhammedu £g zbog svojih rođaka poginulih na Bedru. 

Kada je ova gnjevna povorka stigla sa svojim zarobljenikom 
na mjesto pogubljenja, mladić Se'id ibn Amir se ispravi svim 
svojim stasom da vidi Hubejba kojeg su vodili prema drvenome 
križu za razapinjanje. 

Čuo je njegov čvrsti i mirni glas kroz galamu žena i djece, koji je 
govorio: "Ako bi me pustili da klanjam dva rekata prije smrti, dobro 
bi učinili." Onda ga je gledao dok je okrenut prema Kibli klanjao 
dva rekata. Kako ih je samo lijepo obavio i upotpunio! Onda ga je 
vidio kako se okreće u pravcu glavešina kojima reče: "Tako mi 
Allaha, da se nisam bojao da ćete misliti da se bojim smrti ako 
oduljim namaz, još bih klanjao!" 

Dalje je svojim vlastitim očima gledao kako Hubejba živog 
masakriraju otkidajući mu komad po komad mesa i pitajući ga: - 
Bi li volio da se spasiš, a da Muhammed bude na tvome mjestu? 

On je odgovarao dok mu je krv lila iz rana: - Tako mi Allaha, ne 
bih volio da sam miran i spokojan među svojom djecom i ženom, 
a da Muhammeda ubode samo jedan trn! 

Ljudi su skandirali dižući ruke uvis i vičući: - Ubijte ga! Ubijte 
ga! Onda Se'id ibn Amir vidje Hubejba kako diže pogled prema 
nebesima, preko razapetog križa, i kako uči dovu: - Moj Allahu, 
umanji njihov broj, pobij ih sviju redom i nijednog od njih ne 
ostavljaj živoga! 

Onda je ispustio svoj posljednji dah dok je na njegovom tijelu bilo 
toliko udaraca sabljom i uboda kopljem da se nisu mogli izbrojati. 

Kurejšije se vratiše u Mekku i sa novim događajima zaboraviše 
Hubejba i njegovu pogibiju. Međutim, tek stasali dječak Se'id ibn 
Amir nijednog časa nije iz svojih misli gubio sjećanje na 
Hubejba. Vidio ga je i u snu i na javi. Uvijek mu je u podsvijesti 
bila njegova slika dok je klanjao miran i spokojan ona dva rekata 
ispred razapetog križa. Kao da je čuo njegov glas dok je učio 
dovu protiv Kurejšija i stalno je strahovao da ga ne pogodi grom 
ili kakva kamena gromada sa nebesa. 

Hubejb je podučio Se'ida onome što on nije znao. Podučio ga 
je da je istinski život duboka vjera, te borba na putu te vjere pa 
čak da se za nju i život daje. Naučio ga je da čvrst iman čini čuda 
i nesvakidašnje stvari. Naučio ga je još nešto, a to je da taj čovjek 
kojeg njegovi drugovi toliko vole može biti samo Vjerovjesnik 
potpomognut sa nebesa. 

Kada je sve to vidio i spoznao, Allah rasprostrani grudi Se'ida 
ibn Amira za Islam. Ustao je pred skupinom ljudi i obznanio 
svoju • neovisnost od kurejšijskih grijeha i tereta, odbacivanje idola 
i kipova, i konačno, svoj ulazak u Allahovu vjeru. 

Se'id ibn Amir je učinio Hidžru iz Mekke u Medinu i od tada 
je stalno bio u društvu Allahovog Poslanika s kojim je 
učestvovao u Bici na Hajberu i svim ostalim bitkama i pohodima. 

Kada je časni Vjerovjesnik preselio u blizinu svoga 
Gospodara, a On je zadovoljan s njim, britka sablja i dalje je 
ostala isukana u rukama dvojice halifa Ebu Bekra i Omera. Se'id 
je bio jedinstven primjer čovjeka koji je kupio Ahiret za 
dunjaluk i dao prednost Allahovom zadovoljstvu i Njegovoj 
nagradi u odnosu na sva duševna i tjelesna zadovoljstva. 

Obojica halifa Allahovog Poslanika & su dobro znali iskrenost 
i bogobojaznost Se'ida ibn Amira, pa su slušali njegove savjete i 
poruke. 

Tako je jednom došao Omeru ibn Hattabu na početku njegova 
hilafeta, pa mu rekao: - O Omere, savjetujem ti da se bojiš Allaha 
zbog svog odnosa prema Allahu! Neka tvoje riječi nikada ne 
proturiječe tvome djelu, jer najbolja riječ je ona koja se potvrdi 
djelom. O Omere, obrati pažnju prema onima, bilo bližnjima ili 
daljnjima, čiju ti je Allah stvar povjerio. Želi njima ono što želiš 
sebi i svojoj porodici, a mrzi da im se desi ono što bi mrzio da se 
desi tebi i tvojoj porodici. Budi čvrst u teškoćama u ime istine i na 
Allahovom putu se ne boj ničijeg prijekora! 

Omer ga upita: - A ko može tako, o Se' idu? On mu reče: - 
Može čovjek poput tebe, kojem je Allah povjerio sudbinu 
Muhammedova Ummeta, i između njega i Allaha nema niko 
drugi. Nakon toga Omer ibn Hattab je pozvao Se'ida i rekao mu: - 
O Se' ide, imenujemo te namjesnikom Homsa. On mu reče: - O 
Omere, tako ti Allaha, ne stavljaj me na kušnju! Omer se razljuti i 
reče: - Teško vama, meni ste na vrat natovarili ovo breme, a onda 
me napuštate! Tako mi Allaha, neću te osloboditi te obaveze. 

Onda ga je imenovao zapovjednikom Homsa, pa ga je upitao: - 
Hoćeš li da ti odredimo platu? On odgovori: - A šta da radim s njom, 
o vladaru pravovjernih? Pa ono što dobivam iz državne blagajne, 
više je nego Što mi je potrebno! ... Tako Se'id ode u Homs. 

Nakon kraćeg vremena vladaru pravovjernih stiže jedna delegacija 
povjerljivih ljudi iz Homsa, pa im on reče: - Napišite mi imena 
siromaha u vašem mjestu kako bih im koliko - toliko pomogao. 

Oni mu dadoše spisak na kojem bijaše ime toga i toga i ime 
Se'ida ibn Amira. Omer upita: - Koji je to Se'id ibn Amir? 
Rekoše: - To je naš emir - namjesnik. - Pa zar je vaš namjesnik 
siromah? - Da - rekoše. -Tako nam Allaha, prođe puno dana, a u 
njegovoj kući se nikako vatra ne naloži radi kuhanja. 

Omer zaplaka tako da mu suze nakvasiše bradu, a onda uze 
hiljadu dinara koje stavi u kesu i reče: - Poselamite ga od mene i 
recite mu: "Vladar pravovjernih ti je poslao ovaj imetak da se 
potpomogneš u rješavanju svojih potrepština." 

Kada je delegacija predala Se' idu kesu, on pogleda u nju i 
vidje dinare, pa ih odbaci od sebe govoreći: - Svi smo Allahovi i 
Allahu se vraćamo! Ponašao se kao da ga je zadesila velika 
nesreća ili zao udes. Njemu pohita njegova uplašena žena i upita: 
- Šta se desilo, o Se'idu? Je li umro vladar pravovjernih? On 
odgovori: - Desilo se nešto krupnije od toga! Ona opet upita: - Da 
nisu muslimani poraženi u nekom boju? - Još gore od toga - 

odgovori on. - A šta je gore od toga? - upita ona. On odgovori: - 
Došao mi je dunjaluk kako bi mi upropastio Ahiret! Stigla je 
kušnja u moju kuću. - Pa oslobodi se toga! - reče ona, nemajući o 
dinarima nikakva pojma. - Hoćeš li mi ti u tome pomoći? - upita 
je. - Da - reče ona. Onda on uze one dinare i razdijeli ih u manje 
kese te ih sviju podijeli siromašnim muslimanima. 

Iza tog događaja ne prođe mnogo vremena a halifa Omer ibn 
Hattab & otputova u Šam kako bi se lično uvjerio u stanje 
muslimana u tom području. Kada je stigao u Homs, kojeg su zvali 
"Mala Kufa", zbog toga što je Homs bio poznat po žalbama 
mještana na svoje namjesnike i radnike kao što su to činili 
stanovnici Kufe, Omera dočekaše mještani u znak dobrodošlice, a 
on ih upita: - Kakav vam je vaš namjesnik? Oni se požališe na 
njega i spomenuše četiri zamjerke i pritužbe na njega, sve jednu 
veću od druge. 

Kasnije priča Omer: - Onda sam sastavio mještane Homsa i 
njihova namjesnika, moleći Allaha da ne bude izmijenjeno moje 
mišljenje o njemu, jer sam u njega imao povjerenja. Kada dođoše 
kod mene i oni i njihov emir, ja ih upitah: - Na Šta se žalite kod 
vašeg vladara? Oni odgovoriše: - Ujutro nam ne izlazi sve dok 
dan prilično ne odmakne. Ja upitah: - A šta ti kažeš na to, o 
Se' idu? On malo zašutje a onda reče: - Tako mi Allaha, uvijek mi 
je bilo mrsko da to spominjem, ali sada vidim da to moram 
učiniti. Moja porodica nema nikakvoga slugu, pa ja svako jutro 
preuzimam na sebe brigu oko kuhanja tijesta za kruh, a onda malo 
sačekam da ono tijesto nadođe pa tek onda pripravim kruh. Iza 
toga ja se abdestim i izlazim među ljude. 

Dalje kaže Omer: - Onda ih upitah: "A na šta se još žalite kod 
njega? Oni rekoše: - On se navečer nikom ne odaziva. Ja upitah: - 
Šta na to kažeš, o Se'idu? On odgovori: - Allaha mi, i to mi je 
veoma mrsko što moram obznaniti. Ja sam dan podredio njima, a 
noć sam podredio ibadetu Uzvišenom Allahu. Ja upitah: - Na šta 
se još žalite? Oni rekoše: - On jedan dan svakog mjeseca nikako 
ne izlazi među nas. Ja rekoh: - Šta je to, Se'idu? On reče: - O 
vladaru pravovjernih, ja nemam sluge, niti imam odijelo osim 
ovoga jedinog koje je na meni, pa ga ja jednom mjesečno operem 
i onda čekam u kući dok se ne osuši, a onda izlazim među ljude 
tek pred kraj dana. Zatim ih upitah: - Na šta se još žalite? Oni 
rekoše: - S vremena na vrijeme njega spopadne nešto tako da se 
zamisli dotle da izgleda kao da je potpuno odsutan od društva u 
kojem se nalazi. Ja ga upitah: - A šta je to, o Se'idu? On 

odgovori: - Bio sam očevidac pogubljenja Hubejba ibn Adija još 
dok sam bio mušrik. Gledao sam Kurejšije kako komadaju 
njegovo tijelo i govore mu: "Bi li volio da je Muhammed sada na 
tvom mjestu? On im je odgovarao: - Tako mi Allaha ne bih želio 
da sam bezbjedan i miran kod svoje žene i djece a da 
Muhammeda ubode samo jedan trn..." I ja, tako mi Allaha, nikada 
se toga dana ne sjetim a da se ne zamislim kako mu nisam na neki 
način pomogao. Zbog straha i brige da mi to AUah neće oprostiti 
mene spopadne ona odsutnost. Tada Omer reče: - Neka je hvala 
Allahu koji nije dao da se moje mišljenje o Se' idu izmijeni. 

Iza toga mu je poslao hiljadu dinara da se malo pomogne u 
svojim potrebama. Kada to vidje njegova žena, reče: - Hvala 
Allahu koji nam je pomogao da nas ti više ne moraš služiti. Kupi 
nam namirnica i kupi nam slugu za te pare. On joj reče: - A šta 
misliš da učinimo nešto što je bolje od toga? Ona reče: - A šta je 
to? - Dat ćemo ih onome ko će nam ih ponovo vratiti, i to onda 
kada nam budu najpotrebnije - reče on. - A kako to? - upita ga 
žena. On joj reče: - Uzajmit ćemo lijepi zajam Allahu, a On će 
nam to vratiti. Ona se složi: - Da, neka te Allah nagradi. Se'id 
napusti mjesto gdje je sjedio, sve dok nije rasporedio sve dinare u 
kese, a onda rekao jednom od svojih ukućana: - Odnesi ovo 
udovici tog i tog, zatim jetimima tog i tog, i onda tim i tim 
siromasima i potrebnima... 

...Neka je Allah zadovoljan sa Se'idom ibn Amirom el- 
Džumehijom, jer je on bio od onih koji su drugima davali 
prednost u odnosu na sebe, mada im je i samima bilo potrebno. 

ET-TUFEJL IBN AMR ED-DEWSI 

"Bože moj, daj mu neki znak koji će mu pomoći u 
dobru koje odluči učiniti!" (dio Poslanikove M dove 
za njega) 

Tufejl ibn Amr je bio u džahilijjetu (period prije Islama) 
ugledan čovjek u plemenu Dews. Spadao je među daleko 
čuvene i poštovane ljude i u svom i u drugim arapskim 
plemenima. U njega se lonac sa hranom nikada nije smicao sa 
vatre, a vrata njegove kuće se nikad nisu zatvorila ispred putnika 
namjernika. Hranio je gladne, umirivao je one koji su bili u 
nekom strahu, davao je utočište onima koji su ga tražili. Osim 
toga, Tufejl je bio veoma rječit, oštrouman i pronicljiv. Bio je 
pravi pjesnik, čije recitiranje je u tančine isticalo slast i gorčinu 
njegovih stihova. Jednostavno rečeno njegove riječi su bile poput 
sihra ili čarolije. Svoje pleme u malom obalskom naselju po 
imenu Tihame, Tufejl je napustio i uputio se u pravcu Mekke. 

Tako je počelo nadmetanje između Allahovog poslanika 
Muhammeda 2Hg i nevjernika iz plemena Kurejš. I jedna i druga 
strana je nastojala da za sebe pridobije svakog novog pomagača i 
tako dobije podršku za svoje ciljeve. Allahov Poslanik M je pozivao 
vjeri svoga Gospodara, a oružje mu bijaše iman (iskrena vjera) i 
hakk (istina i pravda). Kurejšije su se borile protiv njegove misije 
služeći se svim mogućim sredstvima i oružjima. Tako se Tufejl 
iznenada nađe u središtu ove borbe potpuno nespreman i bez imalo 
želje i namjere. On "nije došao u Mekku s tim ciljem, a o sukobu 
između Muhammeda i Kurejšija do tada nije ništa ni čuo. I otuda 
potiče priča Tufejla ibn Amra ed-Dewsija u vezi s ovim sukobom; 
priča koja se ne može zaboraviti. Pa da čujemo tu vrlo neobičnu 
priču. 

Tufejl kaže: - Došao sam u Mekku, i samo što su me vidjeli 
uglednici iz plemena Kurejš odmah mi priđoše, veoma se srdačno 
sa mnom pozdraviše i tako gostoprimljivo me kod sebe primiše i 
smjestiše. Onda se kod mene sakupiše najstariji i najugledniji iz 
njihovog plemena te mi rekoše: - O Tufejle, došao si u naš kraj, 
pa neka znaš da ovdje ima čovjek koji za sebe tvrdi da je poslanik 
i koji je unio razdor i mržnju u naše redove i naše porodice. 
Bojimo se da se s tobom i tvojim ugledom kod tvog plemena ne 
dogodi to što se dogodilo s nama. Nipošto ne razgovaraj s tim 
čovjekom i ne slušaj ga ako bi on tebi htio šta reći._ Njegove riječi 
su poput čarolije, rastavljaju sina od oca, brata od brata i ženu od 
muža. 

Dalje priča Tufejl: - Tako mi Allaha, neprestano su mi pričali o 
čudnim stvarima u vezi s tim čovjekom, upozoravajući me na 
opasnosti i po mene i po moj narod od njegovih djela, da sam 
čvrsto odlučio da se nikako ne primaknem tom čovjeku, a kamoli 
da mu se obratim ili da ga šta poslušam. A kada sam ujutro 
poranio u harem da obavim tawaf (obilazak oko Ka'be), te da 
potražim blagoslov od idola koje smo hodočastili i veličali, 
natrpao sam u uši pamuka bojeći se da do moga sluha ne dopre 
nešto od Muhammedovog govora. Ali, dok sam ušao u harem 
vidio sam ga kako mirno stojeći obavlja namaz drukčiji od naše 
molitve, kako se klanja na način na koji se mi nismo klanjali. 
Stajao sam kao opčinjen time što sam vidio, zadivljen njegovim 
ibadetom i skrušenošću, te počeh polahko, sve malo-pomalo, bez 
ikakve namjere i potpuno nesvjesno, da mu se primičem dok ne 
dođoh sasvim blizu njega. Tako do mene ipak dopriješe neke 
riječi koje je on izgovarao, te čuh neki nepoznat ali lijep govor. 
Tada rekoh sam sebi: "Jadan ne bio, Tufejle, pa ti si pismen i 
razuman čovjek. Pa valjda znaš razlučiti lijepo od ružnoga. Pa što 
da ne poslušaš šta taj čovjek govori. Ako to bude nešto lijepo, 
prihvatit ćeš to, a ako bude ružno, to ćeš odbaciti." 

Tako ostadoh sve dok A.llahov Poslanik ne ode svojoj kući, te 
ja krenuh za njim, pa kada on uđe u kuću, i ja uđoh iza njega. 
Onda rekoh: - O Muhammede! Tvoji sunarodnjaci mi o tebi 
rekoše to i to, te mu sve ispričah. I tako mi Boga, toliko su me 
zastrašili s tobom i tvojom misijom da sam uši začepio pamukom 
kako ne bih od tebe ništa čuo. Ali Allah je dao, te sam ipak nešto 
čuo od tvojih riječi i to mi se dopalo pa daj izloži mi i ispričaj šta 
imaš! On mi sve o sebi ispriča i objasni svoj zadatak. Prouči mi 
sure El-Ihlas i El-Felek, i Allaha mi, nikad ništa ljepše nisam čuo, 

niti sam vidio pravednije stvari od Njegove misije. Tada mu 
pružih (svoju) ruku i posvjedočih da nema drugog boga osim 
Allaha a da je Muhammed Allahov poslanik. Tako uđoh u vjeru 
Islam. U Mekki provedoh određeno vrijeme učeći o propisima 
Islama, pamteći ono što sam uspio iz Kur'ana, a kada se odlučih 
na povratak u svoj narod rekoh: - O Allahov Poslanič.e! Ja sam 
čovjek koji se poštiva u svojoj porodici, pa ja odoh da i njih 
pozovem u Islam. Pa moli Allaha da mi da neki dokaz koji bi mi 
pomogao u tom mome pozivanju! - Allahov Poslanik reče: 
"Allahu, učini mu neki dokaz koji će mu pomoći u onom što on 
naumi od hajra!" 

Dalje priča Tufejl: - Otišao sam u svoje pleme, i kada sam bio 
na nekom uzvišenju iznad njihovih kuća, ispred mojih očiju 
zasvijetli neko jako svjetlo poput svjetiljke. Ja rekoh: "O Allahu, 
učini da ovo svjetlo ne bude na mome licu jer se bojim da će 
kazati kako je ovo kazna koja je obilježila moje lice zbog 
napuštanja njihove vjere!" Tada se ono svjetlo preseli na 
vanjštinu moga bića te ljudi počeše promatrati tu svjetlost koja 
bijaše okačena poput nekog kandilja, dok sam se ja spuštao sa 
brda u dolinu. 

Kada stigoh kući, prvo mi dođe moj otac, koji bijaše starac u 
poodmaklim godinama života, te mu rekoh: - Bježi od mene 
oče! Niti sam ja tvoj, niti si ti moj! - A zašto sine? - upita me. - 
Zato jer sam ja primio Islam i slijedim vjeru Muhammeda $g. - O 
sine, pa moja vjera će biti kao tvoja, reče mi otac. - Idi onda pa 
se okupaj i očisti svoju odjeću, te dođi da te poučim onome što 
sam naučio. Moj otac ode pa se okupa, očisti svoju odjeću i dođe 
mi, te mu izložih vjeru Islam i on je primi i postade musliman. 
Onda dođe moja žena te i njoj rekoh: - Bježi od mene! Niti sam 
ja tvoj muž, niti si ti moja žena! - A zašto, tako ti i oca i majke? 

- upita me ona. - Rastavio nas je Islam. Postao sam musliman i 
slijedim Muhammeda #5. - Pa moja vjera će biti kao i tvoja! - 
reče ona poput mog oca. - Idi onda i operi se u vodi Ziš-šera! - 
rekoh joj. A Ziš-šera bijaše jedan od idola plemena Dews, oko 
kojeg je tekla voda koja je doticala s obližnjeg brda. - Tako ti i 
oca i majke, zar se ne bojiš da će mi Ziš-šera nešto nauditi? - 
upita me žena, sa strahom u očima. - Teško li se tebi i tom idolu! 

- povikah. - Rekoh ti da ideš i da se okupaš tamo, daleko od 
sviju, a ja ti garantiram da ti taj kameni idol neće učiniti ništa! 
Ona ode te se očisti i okupa, a kada dođe, ja joj izložih sve 
osnovno o vjeri Islamu te i ona prihvati novu vjeru i posta 
muslimanka. 

Onda počeh svo pleme Dews pozivati u Islam, ali se oni slabo 
odazvaše, osim Ebu Hurejre koji prvi prihvati vjeru' Islam. Kada 
sam ponovo otišao u Mekku, otišao sam Allahovom Poslaniku a 
sa mnom je bio Ebu Hurejre. Muhammed 3fe mi reče: - Šta ima 
kod tebe, o Tufejle? Ja rekoh: - Na srcima moga naroda su 
prepreke i zastori, pa su i dalje u žestokom nevjerstvu. Pleme 
Dews se predalo griješenju i neposlušnosti. Allahov Poslanik 2Hg 
ustade, uze abdest i klanja, pa podiže ruke prema nebesima. Ebu 
Hurejre kaže: - Kada sam ga vidio, pobojao sam se da će uputiti 
dovu Allahu da uništi moj narod, pa rekoh: - Jadno moje selo. Ali 
Allahov Poslanik % poče učiti: - O Allahu, uputi pleme Dews na 
pravi put. O Allahu, uputi Dews! O Allahu, uputi ih! Onda se 
okrenu Tufejlu, pa reče: - Vrati se svome narodu, budi blag prema 
njima i pozivaj ih u Islam. 

Dalje kaže Tufejl: - Proveo sam u plemenu Dews pozivajući 
svoj narod u Islam, dok je za to vrijeme Allahov Poslanik 
učinio Hidžru u Medinu, a zatim je prošao Bedr, Uhud i Hendek. 
Onda sam otišao Vjerovjesniku a sa mnom je bilo osamdeset 
porodica iz plemena Dews koje bijahu iskreno prihvatile Islam, te 
to veoma obradova Vjerovjesnika. Čak nam je svima dao i udio 
od plijena iz Bitke na Hajberu. Rekosmo mu: - O Allahov 
Poslaniče, postavi nas na desnu stranu muslimanske vojske u 
svakoj sljedećoj bici koju budeš vodio te dozvoli da naša lozinka 
bude: "Mebrur". 

Dalje kaže Tufejl: - Od tada sam stalno bio sa Vjerovjesnikom, 
a kada smo oslobodili Mekku, rekoh mu: - O Poslaniče, dozvoli 
mi da odem i spalim "Zi-l-Kefejn", idol Amra ibn Hamemeta. - 
Nakon što mu je to Allahov Poslanik dozvolio, on je sa grupom 
svojih saplemenika otišao, i kada je došao do tog kipa i počeo da 
ga pali, oko njih su se sakupile žene, djeca, ljudi, gledajući kakva 
će ga kazna dostići zbog . uznemiravanja njihova "božanstva". 
Najmanje što su očekivali bio je grom koji će ga pogoditi. Ali, 
Tufejl je bez ikakvog straha i dileme zapalio tog idola, 
ismijavajući ga istovremeno stihovima punim omalovažavanja: 

Zi-l-Kefejn, nisam tvoj obožavatelj, 

Naše rođenje je starije od tvoga, 
Ja sam naložio vatru na tvome srcu. 

Kako je idol dogorijevao, s njim su dogorijevali i posljednji 
ostaci širka (idolopoklonstva) plemena Dews. Tako cijeli Tufejlov 
narod primi Islam i postadoše iskreni vjernici. 

Poslije toga, Tufejl se nije odvajao od Allahovog Poslanika sve 
dok ga Allah nije pozvao sebi. A kada je poslije Vjerovjesnikove 
smrti izabran prvi halifa Ebu Bekr es-Siddik, pod njegovu 
komandu Tufejl stavi i sebe i svoju sablju i svog sina. 

A kada su vođeni ratovi protiv murteda (otpadnika od Islama), 
Tufejl među prvim muslimanima krenu u borbu protiv Musejleme 
el-Kezzaba, vodeći sa sobom i sina Amra. Na putu prema 
Jemami, Tufejl reče svojim drugovima: - Sinoć sam usnio san, pa 
mi ga protumačite. Upitaše ga: - A šta si usnio? - On poče: - 
Sanjao sam kako mi je glava potpuno obrijana, i kako ptica 
izlijeće iz mojih usta, te kako me neka žena strpala u svoj stomak. 
Onda sam vidio kako me moj sin Amr traži, ali uzalud, jer je pred 
njega stavljena neka prepreka koju nije mogao savladati. - 
Drugovi mu rekoše: - Hajr (dobro), inšallah, i sustegoše se od 
daljeg komentara. Onda Tufejl nastavi: - Što se mene tiče, ja sam 
ovaj san sam sebi već protumačio: 

Što se tiče brijanja glave, to znači da će biti odsječena; ona 
ptica što izlazi iz mojih usta - to je moja duša, a ona žena što me 
je sakrila u svoj stomak - to je zemlja u koju ću biti ukopan. 
Nadam se da ću poginuti kao šehid. A što se tiče mog sina koji 
traga za mnom, on će težiti za šehadetom (pogibijom na 
Allahovom putu), što ću ja uspjeti uz Allahovu dozvolu, ali, on će 
to postići nekom drugom prilikom. 

A u samoj Bici na Jemami, ugledni sahabija (drug 
Vjerovjesnikov) Tufejl ibn Amr Ed-Dewsi je pokazao veliko 
junaštvo, sve dok nije pao kao šehid, na poprištu te za muslimane 
presudne bitke. Tufejlov sin Amr, ugledajući se na oca, 
neprestano se borio, sve dok ga rane i umor nisu savladali, ostavši 
u toj bici bez desne šake. Tako se on vratio u Medinu nakon bitke 
ostavljajući na poprištu Jemame oca i ruku. 

Kasnije u vrijeme vladavine halife Omera ibn Hattaba dok su 
se kod njega nalazili gosti u zijaretu, među njih uđe Tufejlov sin 
Amr. Kada donesoše hranu, halifa pozva prisutne da jedu, a Amr 
se odmače u stranu izbjegavajući da s njima jede. Halifa Omer 
4fe mu reče: - Šta je s tobom? Da se ne stidiš zbog svoje 
odsječene ruke? - Da, vladaru pravovjernih - odgovori Amr. 
Omer na to dodade: - Tako mi Allaha, ja neću probati ovo hrane 
sve dok je prvi ti ne promiješaš svojom odsječenom rukom. Pa 
od nas nema nijedan da je neki njegov dio tijela već u Džennetu, 
osim ti - završi Omer, misleći na njegovu, u borbi odsječenu, 
šaku. 

Od rastanka sa ocem, Amr ibn Tufejl je stalno priželjkivao 
šehadet (pogibiju na Allahovom putu). 

Tako dođe i Bitka na Jermuku, velika i strašna bitka između 
muslimana i Bizantinaca, u kojoj se među prvima nalazio i Amr. 
Hrabro se borio i napadao sve dok nije dostigao šehadet 
(pogibiju) koju je priželjkivao kao i njegov otac. Pa neka se 
Uzvišeni Allah smiluje Tufejlu ibn Amru Ed-Dewsiju, jer je on 
šehid i otac šehida ■&>. 

ABDULLAH IBN HUZAFE ES-SEHMI 

"Svaki musliman je dužan poljubiti Abdullaha 
ibn Huzafu u glavu, a ja ću to prvi uraditi." 
(Omer ibn Hattab) 

Junak ove naše priče je jedan od ashaba (drugova 
Vjerovjesnikovih), čovjek po imenu Abdullah ibn Huzafe. 
Duga historija bi prošla pored ovog čovjeka kao što je 
prolazila i pored miliona drugih Arapa prije njega ne dotičući ih 
se i ne pridajući im nikakvog posebnog značaja. Ali, 
veličanstvena vjera Islam je omogućila Abdullahu ibn Huzafetu 
da sretne dvojicu najvećih vladara na dunjaluku u tom vremenu. 
To su: Kisra, perzijski car i bizantijski kralj - Kajsar. S njima 
dvojicom Abdullah je doživio susret koji se i dan - danas u 
historiji Islama prepričava i ne prepušta zaboravu. 

Njegov susret sa Kisrom se desio šeste godine po Hidžri, kada 
se Allahov Poslanik |š odlučio da pojedine ashabe sa pismenim 
porukama pošalje svim okolnim vladarima, pozivajući ih u Islam. 

Poslanik je dobro razmotrio i istakao važnost ovih zadataka. 
Njegovi glasnici su odlazili u zemlje sa kojima nisu imali 
nikakvih ugovora niti saradnje. Nisu govorili jezicima tih zemalja, 
niti su poznavali išta o naravi, i osobinama pojedinih vladara. Oni 
će te vladare pozivati da ostave svoje dotadašnje vjerovanje, da 
napuste svoju slavu, vlast i moć, te da uđu u vjeru ljudi koji su do 
juče spadali među njihove podanike. Bilo je to doista opasno 
putovanje - prava avantura. Onaj koji bi odlazio na taj put - bivao 
je izgubljen, a onaj koji se s tog puta vrati - bit će ponovo rođen. 

Zbog važnosti ovog poduhvata Vjerovjesnik je sakupio svoje 
drugove (ashabe), ustao da im održi govor, zahvalio se 
Uzvišenom Allahu kako to dolikuje, proučio šehadet a zatim 
rekao: - Odlučio sam da neke od vas pošaljem kao svoje 
izaslanike vladarima stranih zemalja, pa mi se ne protivite u tome 

kao što su se Izraelćani usprotivili Isau, sinu Merjeminom. - 
A6habi uglas rekoše: - Mi ćemo, Allahov Poslaniče, u potpunosti 
izvršiti što god želiš, pa nas pošalji na koju god stranu hoćeš! - 
Vjerovjesnik od prisutnih ashaba izabra šestoricu koje će poslati 
kao glasnike arapskim i stranim vladarima. 

Među tom šestoricom bijaše i Abdullah ibn Huzafe es-Sehmi, 
koji bi izabran da Vjerovjesnikovu poruku prenese Kisri, vladaru 
Perzije. Opremi Abdullah svoju jahalicu, oprosti se sa ženom i 
djecom i uputi se preko brda i dolina ka svom cilju. Putovao' je 
sam - samcat i jedini drug na putu mu bijaše Uzvišeni Allah. 

Tako stiže u perzijsku prijestolnicu, tražeći dozvolu za prijem 
kod cara i obavijesti čuvare dvorca o poruci koju nosi. Kada cara 
obavijestiše o posjeti, on naredi da se njegov divan (rezidencija) 
uljepša, pozva sve velikaše da prisustvuju tom prijemu, i tek kad 
sve bi spremno, dozvoli da uđe Abdullah ibn Huzafe. Uđe 
Abdullah pred najodabranijeg Perzijanca, ogrnut u svoj skromni 
ogrtač, umotane glave u grubu mahramu, ali sa ponosom kakav 
samo Arapi posjeduju. Išao je sigurnim i čvrstim korakom, 
ponosno uzdignute glave, sav naoružan Islamom, čvrstim 
ubjeđenjem i imanom. 

Kad ga je Kisra - perzijski car vidio kako ide prema njemu 
naredi jednom od svojih ljudi da uzme od njega pismo, ali 
Abdullah reče: - Ne, Allahov Poslanik 3fe mi je naredio da lično 
tebi u ruku predam njegovo pismo, i ja se neću oglušiti o 
naredbu Poslanikovu! Onda Kisra reče svojim ljudima: - Pustite 
ga neka priđe! Abdullah priđe i lično mu preda poruku od 
Muhammeda £. 

Onda Kisra pozva jednog čovjeka - Arapa iz područja Hire, 
naredi mu da otvori pismo te da ga pročita, a u pismu stajaše: 

Bismillahi-r-Rahmani-r-Rahim - U ime Allaha, Milostivog, 
Samilosnog: Od Muhammeda - Allahovog Vjerovjesnika, Kisri 
vladaru Perzije. Neka je selam na onoga koji slijedi Pravi put. 

Čim je Kisra čuo početak pisma srdžba napuni njegove grudi, 
lice mu se zacrveni a vratne žile se ukazaše. Krivo mu je bilo što 
je Vjerovjesnik pismo započeo sa svojim imenom. Istrgnu pismo 
iz ruku svoga pisara i iscijepa ga u najsitnije komadiće ne saznavši 
šta se u njemu nalazi. Istovremeno Kisra povika: - Ovako da meni 
piše pismo, a on je moj rob!? Onda naredi da se Abdullah istjera 
iz njegovog divana, što odmah bi i učinjeno. Abdullah izađe iz 
Kisrinog dvorca ne znajući šta je Allah odredio da se s njim desi; 
hoće li biti ubijen ili će biti slobodan? Malo razmisli pa reče sam 

sebi: - Tako mi Allaha, ne zanima me što će biti sa mnom nakon 
što sam izvršio naredbu Allahovog Poslanika. - Onda uzjaha 
svoju jahalicu i krenu. 

Kada se Kisra malo smirio, naredi da mu ponovo dovedu 
Abdullaha, ali ga ne nađoše. Digoše se čuvari u potjeru za njim, 
ali mu ne nađoše nikakva traga. Uputiše se i prema granici sa 
Arapskim poluotokom, pa ustanoviše da je Abdullah već napustio 
Perziju. Kada je Abdullah stigao Vjerovjesniku, obavijesti ga o 
Kisrinom postupku kako je iscijepao njegovo pismo, a 
Vjerovjesnik samo kratko reče: - AUah mu pocijepao njegovo 
carstvo! A što se tiče Kisre on poruči svom namjesniku Bazanu u 
Jemenu, da odmah pošalje dva najsposobnija čovjeka u Hidžaz i 
da im naredi da mu dovedu toga čovjeka iz Medine koji za sebe 
tvrdi da je Allahov Poslanik. Bazan izabra dvojicu ljudi i preda im 
pismo u kojem naređuje Muhammedu da se s njima dvojicom 
odmah, bez ikakvog oklijevanja, uputi u Perziju Kisri - velikom 
caru. Još naredi svojim glasnicima da se dobro raspitaju o tom 
Vjerovjesniku i da mu prikupe što više podataka o njegovoj 
misiji. 

Dvojica glasnika se odmah zaputiše prema Medini, a kada 
dođoše u Taif sretoše neke trgovce iz plemena Kurejš. Upitaše ih 
za Muhammeda, a oni im rekoše da je on u Jesribu - Medini. Ovi 
trgovci se zaputiše u Mekku radosni zbog susreta sa glasnicima 
perzijskog namjesnika. Počeše čestitati Kurejšijama 
uzvikivajući: - Radujte se i budite sretni, jer se moćni Kisra 
okomio na Muhammeda i on će da vas riješi njegova zla. Što se 
tiče dvojice glasnika oni produžiše put prema Medini, pa kada 
stigoše odmah se sastaše sa Allahovim poslanikom 
Muhammedom, predaše mu pismo i rekoše mu: - Vladar svih 
vladara - Kisra poručio je našem vladaru Bazanu da pošalje 
nekog ko će te dovesti njemu. Eto, mi smo došli po tebe, pa da 
ideš s nama, i ako dobrovoljno kreneš, mi ćemo Kisri preporučiti 
da bude blag prema tebi, a ako odbiješ, znaj da je on taj koji je 
toliko moćan i silan da će lahko uništiti i tebe i tvoj narod. 
Allahov Poslanik se (blago) osmijehnu te im reče: - Vratite se u 
svoje konačište, pa mi dođite sutra! 

Kada, sutradan rano, dođoše ponovo Vjerovjesniku, upitaše ga: 
- Jesi li se pripremio da ideš s nama kod perzijskog vladara Kisre? 
On im odgovori: - Vi više nikada nećete vidjeti Kisru? Ubio ga je 
AUah tako što je protiv njega ustao sin mu Širewejh tog istog 
mjeseca, u toj i toj noći i ubivši ga preoteo mu vlast. 

Glasnici su začuđeno slušali šta im govori Muhammed % a 
onda rekoše: - Znaš li ti šta govoriš? Hoćeš li da o tome 
obavijestimo našeg vladara Bazana? - Da! - reče im Vjerovjesnik, 
i još mu recite da će moja vjera doprijeti sve dotle dokle je 
dopirala Kisrina vlast, pa ako vaš vladar primi Islam, dat ću mu 
da i dalje vlada istim područjem i bude vođa u svom narodu! - I 
krenuše dvojica glasnika od Vjerovjesnika te stigoše svom 
vladaru Bazanu u Jemen. Obavijestiše ga o svemu, a on im reče: - 
Ako bude ovako kako je rekao Muhammed (misleći na ubistvo 
Kisre) onda je on stvarno Allahov Poslanik, a ako ne bude, onda 
ćemo vidjeti šta da uradimo s njim. 

Nije mnogo vremena prošlo a Bazanu stiže poruka od 
Širevvejha u kojoj kaže: "Obavještavam te da sam ubio Kisni, a 
ubio sam ga, kako bih osvetio naš narod, jer je on dozvolio da se 
ubijaju naši uglednici, da se zarobljavaju njihove žene a otimaju 
njihovi imeci. I kada ti dođe ovo moje pismo iskaži mi pokornost 
i ti i tvoji podanici." Čim Bazan pročita Širevvejhovo pismo i 
uvjerivši se da je Muhammed govorio istinu, baci pismo i obznani 
svoj prelazak na Islam, odmah za njim Islam prihvatiše i svi 
Perzijanci koji su živjeli u području Jemena. 

Ovo je bila priča o susretu Abdullaha ibn Huzafe sa Kisrom - 
perzijskim vladarom. Sada ćemo čuti priču o njegovom susretu 
sa Kajsarom - bizantijskim carem. Njegov susret sa Kajsarom 
bijaše u vrijeme halife Omera ibn Hattaba •& i taj slučaj je 
veoma čudan i poučan. 

Devetnaeste godine po Hidžri halifa Omer ibn Hattab posla 
vojsku u rat protiv Bizantinaca. Jedan od brojnih mudžahida 
bijaše Abdullah ibn Huzafe. Vizantijski car je već dosta čuo o 
muslimanskoj vojsci, o njihovoj iskrenoj vjeri, čvrstom ubjeđenju, 
te o njihovoj spremnosti da ginu na Allahovom putu i putu 
Njegova Poslanika. Car naredi svojim vojnicima da, ako ikoga 
zarobe od muslimanskih boraca ostave ga živog i da mu ga 
dovedu. 

Allah if odredi da baš Abdullah ibn Huzafe bude zarobljen i 
padne u ruke Bizantijcima. Vojnici ga dovedoše svom caru i 
rekoše: - "Evo, ovo je jedan od prvih drugova Muhammedovih i 
njegov vjerni sljedbenik. Pao nam je u šake pa smo ti ga doveli 
kao što si rekao! - Car je dugo posmatrao Abdullaha pa mu onda 
reče: - Predložit ću ti jednu stvar. - A šta to? - upita Abdullah. - 
Nudim ti da se pokrstiš i da primiš kršćanstvo, pa ako pristaneš 
pustiću te na slobodu i povrh toga te dobro nagraditi. - 



23 



^Abdullah ibn Huzafe es-Sehmi __ 

Zarobljenik mu s ponosom i čvrstom odlučnošću odgovori: - 
Meni je smrt hiljadu puta draža od onoga što mi ti nudiš. Car mu 
zatim reče: - Vidim da si sposoban čovjek, pa ako prihvatiš moju 
ponudu učinit ću te svojim ortakom i podijeliti vlast s tobom. 
Zarobljenik, čvrsto vezan lancima, se osmijehnu pa ponovo 
odvrati riječima: - Tako mi Allaha, kada bi mi dao svu svoju vlast 
i sve što posjeduju Arapi da samo za jedan tren (koliko bi okom 
trepnuo) napustim Muhammedovu vjeru, ja opet ne bih pristao. - 
Onda ću te ubiti! - uzviknu car. - Kako god hoćeš - odgovori 
Abdullah. Onda car naredi pa Abdullaha razapeše na krst a vojnici 
počeše da ga gađaju kako bi ga zaplašili. 

Car im na njihovom jeziku reče da ga gađaju u blizinu ruku, 
istovremeno mu i dalje nudeći da se pokrsti što je zarobljenik 
odbijao, onda je car rekao da ga gađaju u blizini nogu, ponovo mu 
nudeći napuštanje Islama, što opet bi uzalud. Vidjevši da neće 
ništa više postići car naredi da prekinu i da ga spuste sa krsta. 
Onda pozva sluge da donesu jedan veliki kazan u koji uliše ulje a 
onda ga staviše na jaku vatru tako da ulje poče ključati. Onda car 
naredi da mu se dovedu druga dva zarobljenika muslimana, te 
naredi da jednog od njih bace u kazan. Dok to učiniše njegovo 
meso se poče raspadati i ukazaše se gole ljudske kosti. Tada se car 
okrenu prema Abdullahu ibn Huzafi, pa ga opet pozva da primi 
kršćanstvo, ' što Abdullah ponovo odbi odlučnije nego ijednom 
ranije. Pošto car izgubi svaku nadu, naredi da i Abdullaha bace u 
kazan u kojeg su ubacili njegova druga. 

Kada ga povedoše oči mu se orosiše suzama, na što carevi 
vojnici rekoše svom vladaru: "Eno on plače." Car pomisli kako se 
Abdullah uplašio pa viknu: "Vratite ga ovamo." Kada Abdullaha 
ponovo odvedoše pred cara on mu opet ponudi da se pokrsti, a 
Abdullah kao i ranije odbi. Car mu reče: "Teško tebi, pa zašto si 
onda plakao." Abdullah mu odgovori: "Pomislio sam, eto sad ću 
biti bačen u ovaj kazan i tako. se lahko rastati sa svojom dušom, 
zaželio sam u tom momentu da imam duša koliko dlaka na svom 
tijelu pa da svaka od njih bude bačena u ovaj vreli kazan na 
Allahovom putu. To što se nisam mogao još više žrtvovati to me 
je ražalostilo." 

Onda car uvjerivši se da Abdullah- nije običan čovjek, potpuno 
se predavši, reče: - Pristaješ li da me poljubiš u čelo, pa ću te 
osloboditi. Abdullah dodade: "A hoćeš li pustiti sve ostale 
zarobljene muslimane?" "Hoću", odgovori car. Kasnije je pričao 
Abdullah: "Rekao sam sebi, ovo je neprijatelj od najgorih 

Allahovih neprijatelja, ali ako ga poljubim u čelo pustit će i 
mene i sve ostale muslimane. Mislim da mi na to niko neće 
prigovoriti." 

Onda Abdullah priđe i poljubi carevu glavu, a on naredi pa 
dovedoše sve ostale zarobljene muslimane, te ih predade 
Abdullahu i tako ih sviju oslobodi. 

Kada je Abdullah ibn Huzafe stigao do halife Omera ibn 
Hattaba 4* ispriča mu sve što mu se desilo. Halifa se veoma 
obradovao povratku zarobljenih muslimana i gledajući u njih 
reče: "Dužnost svakog muslimana je da poljubi čelo Abdullaha 
ibn Huzafe. Ja prvi to činim." Onda ustade i poljubi Abdullaha u 
čelo 4°. 

UMEJR IBN WEHB 

"Zaista mi je Umejr ibn Wehb poetao draži od nekih 
mojih sinova." (Omer ibn Hattab) 

Nakon Bitke na Bedru Umejr ibn Wehb se sretno vrati 
kući, ali iza njega ostade njegov sin Wehb kao 
zarobljenik u rukama muslimana. Bojao se Umejr da će 
se muslimani osvetiti na njegovom sinu zbog svega, uznemiravanja 
i napada koje je on činio prema Allahovom Poslaniku % i njegovim 
ashabima. Jednog ranog jutra Umejr se uputi prema Ka'bi da izvrši 
tawaf (obilazak oko nje), te da traži pomoć i blagoslov od kipova 
koji su se tu nalazili. Pored Ka'be, u dijelu koji se zove hidžr, 
Umejr ugleda Safwana ibn Umejja pa ga pozdravi džahilijjetskim 
pozdravom: - Dobro osvanuo, o gospodine Kurejšija! - Safwan mu 
odgovori istim pozdravom, pa dodade: - Sjedi Umejre da malo 
popričamo, jer uz razgovor brže vrijeme protiče. - 

Umejr sjede pored Safvvana i njih dvojica počeše razmatrati 
Bitku na Bedru, prisjećajući se te velike nesreće što ih zadesi. 
Nabrajali su zarobljenike koji padoše u ruke Muhammeda i 
njegovih drugova. S nevjericom su računali koliko su sve njihovih 
uglednih Kurejšija sasjekle muslimanske sablje i progutao 
napušteni bunar na Bedru gdje su se bacala njihova tijela. Safwan 
teško uzdahnu govoreći: - Tako mi Boga, nakon svih njih nema 
nikakve svrhe živjeti dalje na ovome svijetu! - U pravu si - 
dodade Umejr, onda malo pošutje pa nastavi: - Gospodara mi 
Ka'be, da nemam onoliko dugova koje sada nikako ne mogu 
vratiti i da se ne bojim da će moja porodica poslije mene u bijedu 
zapasti, sad bih otišao Muhammedu i ubio ga čime bih zapečatio 
njegovu misiju, i riješio nas njegova zla. 

Onda nešto tišim glasom Umejr produži govor: - Sama 
činjenica da je moj sin Wehb u njihovim rukama, moj odlazak u 
Medinu ne bi dovodila u pitanje i sumnju. 

Safvvan ibn Umejje se uhvati za govor Umejra ibn Wehba, pa ne 
želeći da propusti ovu rijetku priliku brzo mu reče: - O Umejre! 
Sav svoj dug prenesi na mene, i ja ću ga umjesto tebe vratiti pa ma 
koliko iznosio. A što se tiče tvoje porodice, ja ću ih sastaviti sa 
svojom porodicom i brinuti se za njih dokle god budem živio. 
Imam toliko bogatstvo da ću ih sviju moći opskrbljivati i pružiti im 
sve ugodnosti ovog života. Umejr mu odvrati: - Ako je tako, onda 
ovaj naš razgovor nikome živome nemoj spominjati i neka to 
ostane tajna. Saftvan se složi govoreći: - Obećavam ti to zasigurno! 
- Umejr napusti harem a neka vatra poče gorjeti u njegovom srcu. 
Bio je to plamen srdžbe koju je osjećao prema Muhammedu. 

Onda se poče pripremati za izvršenje svoje osvete. Nije se bojao 
da će kod nekog izazvati sumnju svojim putovanjem, jer su mnoge 
Kurejšije čiji su bližnji bili zarobljeni od strane muslimana, često 
odlazili u pravcu Jesriba raspitivajući se za otkup svojih rođaka. 
Umejr naredi da mu sablju dobro naoštre i da je umoče u otrov, 
dovedoše mu njegovu jahalicu, osedlaše i pripremiše, pa se on uspe 
na sedlo i zaputi u pravcu Medine dok je sav kiptio od srdžbe i 
mržnje. Tako Umejr stiže u Medinu te se odmah zaputi u pravcu 
mesdžida tražeći Vjerovjesnika $g. Kada je došao u blizinu 
džamije, zaustavi svoju jahalicu i sjaha, te produži pješke. 

U tom času je Omer ibn Hattab sjedio sa nekoliko drugih 
ashaba u samoj blizini džamijskih vrata. Razgovarali su o protekloj 
Bici na Bedru, o zarobljenim Kurejšijama i njihovim brojnim 
žrtvama. Po ko zna koji put su vraćali u sjećanje slike o junaštvima 
muslimanskih boraca - muhadžira i ensarija. Spominjali su Allahovu 
počast velikom pobjedom i mogućnost da vide neprijatelja potpuno 
razbijena i ponižena. U jednom momentu Omer baci pogled na 
vrata i ugleda Umejra ibn Wehba kako sjaha sa deve, i kako se 
upućuje prema džamiji noseći isukanu sablju u ruci, pa skoči 
govoreći: - Onaj pas je Allahov neprijatelj Umejr ibn Wehb. Tako 
mi Allaha došao je samo zbog nekog zla. Jer on je huškao mušrike 
na nas u Mekki. On je za njih špijunirao prije Bitke na Bedru. 

Onda Omer reče drugovima: - Pođite Vjerovjesniku i rasporedite 
se oko njega. Dobro pazite da ga ovaj prepredeni lopov ne bi 
iznenadio. 

Onda Omer prvi požuri do Allahovog Poslanika pa mu reče: - 
O Allahov Poslaniče! Evo Allahovog neprijatelja Umejra ibn 
Wehba dolazi sa sabljom u ruci. Ubi jeden sam da se sprema na 
neko zlo! Vjerovjesnik mu odgovori: - Pusti ga da uđe ovamo! 
Omer izađe, zgrabi Umejra za odjeću, stavi mu sablju pod grlo i 
dovede ga do Poslanika & 

Kada ga Allahov Poslanik vidje u takvom halu, reče Omeru: - 
Pusti ga Omere. Kada ga Omer pusti Vjerovjesnik mu ponovo 
naredi: - Odmakni se od njega! Kada se Omer odmače, 
Vjerovjesnik se obrati Umejru: - Priđi Umejre! Umejr priđe bliže i 
pozdravi Vjerovjesnika džahilijjetskim pozdravom: - Dobro 
osvanuo! Vjerovjesnik mu odgovori: - Allah nas je počastio puno 
ljepšim pozdravom nego što je tvoj pozdrav, Umejre; počastio nas 
je selamom koji će se koristiti i u Džennetu. Umejr odvrati: - Nisi ti 
tako daleko od našeg pozdrava, boga mi, čak si ga doskora koristio. 
Vjerovjesnik ga upita: - Šta te je dovelo ovamo Umejre? Umejr 
odgovori: - Došao sam da vas zamolim da mi učinite dobročinstvo 
i oslobodite moga sina iz zarobljeništva. Vjerovjesnik ga ponovo 
upita: - A šta je s tom sabljom na tvome vratu? - Ma kakva sablja, 
pa je li nam išta koristila na dar* Bitke na Bedru? - odgovori Umejr. 

- Reci mi iskreno, zašto si došao Umejre? - ponovo ga upita 
Poslanik. - Pa došao sam zbog onog što sam već rekao! - odgovori. 

- Nije zato! - dodade Poslanik, - nego si ti sjedio pored Ka'be sa 
Saftvanom ibn Umejjom pa ste spominjali sve kurejšijske žrtve i 
zarobljenike na Bedru, pa si ti rekao: Da nemam ovaj veliki dug i 
brojnu porodicu otišao bih i ubio Muhammeda! Onda je Saftvan na 
sebe preuzeo tvoj dug i brigu oko tvoje porodice, samo da bi ti 
mene ubio. Ali, Allah se ispriječio između tebe i tvog plana!? 

Umejr u čudu zašutje na trenutak, a onda povika: - Vjerujem 
da si ti uistinu Allahov Poslanik! Onda nastavi: - Stalno smo te 
ugonili u laž i nijekali da dobijaš objavu sa nebesa ili da ti ona 
silazi od Allaha, ali razgovor između mene i Safvvana niko nije 
čuo osim nas dvojice. Tako mi Allaha, sada sam ubijeđen da te o 
svemu tome nije obavijesitio niko drugi osim Allah. Pa neka je 
hvala Uzvišenom Allahu koji me je ovamo doveo, kako bi me na 
pravi put uputio. Onda Umejr izgovori šehadet i riječima: - 
Ešhedu en la ilahe illellah, we ešhedu enneke Resulullah! 
vjerujem i svjedočim da je samo Allah Bog, i vjerujem i 
svjedočim da si ti Allahov Poslanik! - primi Islam i postade 
musliman. 

Onda Allahov Poslanik £š reče svojim drugovima: - Podučite 
vašeg brata osnovama vjere, naučite ga kako da uči Kur'an i 
pustite njegovog sina na slobodu. Muslimani se silno obradovaše 
prelasku Umejra ibn Wehba na Islam. 

Omer <& je govorio: - Draža mi je bila divlja hijena nego 
Umejr ibn Wehb kada se pojavio pred Vjerovjesnikom. A sada mi 
je on draži nego moj rođeni sin! 

I dok je Umejr čistio svoje (prljavo) srce učeći o Islamu, napajao 
svoju dušu kur'anskim svjetlom i živio najuglednijim životom od 
kako se rodio, zaboravljajući i Mekku i one koji su ostali u Mekki, 
dotle je njegov dojučerašnji drug Safvvan ibn Umejr pun nade i 
pustih želja obilazio skupove Kurejšija govoreći im: - Radujte se 
značajnoj vijesti koja će vam uskoro stići i zbog koje ćete zaboraviti 
poraz na Bedru. Ali, kako je vrijeme sve više prolazilo, i čekanje na 
tu vijest se oteglo, neka zebnja oko srca Safvvana ibn Umejja se iz 
dana u dan povećavala, pa je postala vruća od žeravice. 

Raspitivao se Safvvan kod putnika iz pravca Medine o Umejru, 
ali niotkoga nije dobio zadovoljavajući odgovor. I umjesto vijesti 
o ubistvu Muhammeda, Safvvan od jednog jahača ču sljedeće: - 
Umejr ibn Wehb je primio Islam! Ta vijest pogodi Safvvana kao 
udarac groma, jer je bio ubijeđen da Umejr ne bi prešao na Islam 
ni onda kada bi to učinili svi stanovnici zemaljske kugle. 

A što se Umejra tiče, on je učio sve o propisima vjere Islama, 
pamtio koliko je mogao više - od riječi svoga Gospodara, sve dok 
jednog dana ne dođe Vjerovjesniku i reče mu: - O Vjerovjesniče! 
Prošao sam dugi period u kom sam težio ka gašenju Allahova nura - 
svjetla, silno se trudeći da što više uznemiravam i ometam one koji 
su već bili pripadnici Islama. Sada bih volio kada bi mi ti dozvolio 
da se vratim u Mekku i da pozivam Kurejšije u slijeđenje Allaha i 
Njegova Poslanika. Ako mi se odazovu, pa to bi bilo veoma lijepo, a 
ako se okrenu od mene, ja ću ih uznemiravati isto onako kako sam to 
činio sa tvojim drugovima - ashabima. Vjerovjesnik 2Hg mu dozvoli, 
te on otputova u Mekku. Dođe kući Safvvana ibn Umejra i reče: - O 
Safvvanu! Ti si jedan od najuglednijh poglavara u Mekki i jedan od 
mudrijih ljudi u plemenu Kurejš. Misliš li da to vaše obožavanje 
kamenja i prinošenje žrtava kipovima zaslužuje da se nazove 
logičnim i pametnim i da to bude vjera? Mene što se tiče ja sam se 
svega toga odrekao i vjerujem da je jedan Bog - Allah, i da je 
Muhammed Njegov poslanik. 

Tako je otpočela misija Umejra ibn Wehba u Mekki. Pozivao 
je u vjerovanje Allaha sve dok pred njim ne prihvati Islam veliki 
broj Mekkelija. Neka Allah 3& višestruko nagradi Umejra za 
njegov trud i neka mu osvijetli njegov kabur Svojim božanskim 
nurom! Amin! 

EL-BERRA' IBN MALIK EL-ENSARI 

"Nemojte Berrau povjeravati komandovanje nadi 
muslimanskom vojskom, jer bojati se je da će on 
svojim ličnim atakovanjem upropastiti svoje 
vojnike" (Omer ibn Hattab) 

Imao je neurednu kosu, bio je sitan mršavan, nije vodio 
računa o svome izgledu, tako da se oko nije zaustavljalo na 
njemu, naprotiv. Ali, to je bio prvi, varljivi, utisak. On, takav 
kakav je bio, lično je ubio stotinu mušrika u pojedinačnim 
dvobojima, a da ne spominjemo one koje je pobio u toku brojnih 
bitaka u kojima je učestvovao. To je hrabri i neustrašivi borac za 
kojeg je halifa Omer el-Faruk pisao svim svojim namjesnicima da 
ga nipošto ne postavljaju za komandanta (neke) muslimanske 
vojske, bojeći se da ih on svojim herojstvom ne odvede u uništenje. 

To je Berra' ibn Malik el-Ensari, brat Enesa ibn Malika, sluge i 
pratioca Allahovog Poslanika & 

I kada bi pokušali da vam prepričamo sve o junaštvu i hrabrosti 
Berra'a ibn Malika trebalo bi nam mnogo vremena i prostora. Zbog 
toga ćemo vam navesti samo jednu od brojnih priča o njegovoj 
hrabrosti, a ona će vam dati predstavu i o ostalim slučajevima. 

Ova priča počinje u prvim satima nakon smrti časnog Allahovog 
Poslanika i njegovog preseljenja u najodabranije društvo, kada 
brojna beduinska plemena počeše u skupinama napuštati Allahovu 
vjeru. Napuštala su Allahovu vjeru u skupinama, isto kao što su u 
skupinama u nju i ulazila. Za kratko vrijeme u Islamu ostaše samo 
stanovnici Mekke, Medine i Taifa i neka razbacana plemena čija 
srca Allah učvrsti na imanu i pravom putu. 

Halifa Ebu Bekr es-Siddik 4fe poput postojanog brda čvrsto i 
odlučno se suprotstavi ovoj slijepoj i krvavoj smutnji. Opremi od 
ensarija i muhadžira jedanaest vojski i uruči komandantima 
jedanaest bajraka, te ih odasla u razne krajeve Arabijskog poluotoka 

da otpadnike od vjere (murtede) vrate na put Istine i pravde, te da 
one koji to odbijaju oštricom sablje povrate na pravi put. 

Najopasniji i najbrojniji od svih murteda bijahu pripadnici 
plemena Benu Hanife na čelu sa Musejlemom el-Kezzabom 
(lašcem). Sakupio je Musejlema, što od svojih saplemenika a što 
od njihovih saveznika, četrdeset hiljada najsposobnijih ratnika. 
Većina ovih su Musejlemu slijedili iz plemenskih i rodbinskih 
razloga, a ne što su mu vjerovali ili iz nekog ubjeđenja, tako da bi 
pojedinci govorili: - Vjerujem da je Musejlema lažac, a da 
Muhammed govori istinu, ali lažac iz našeg plemena draži nam je 
od iskrenog iz plemena Mudar (Misleći na Muhammeda)! 

Prvu muslimansku vojsku pod vodstvom Ikrime ibn Ebi 
Džehla Musejlema glatko porazi i vrati ih odakle su i došli. Halifa 
es-Siddik posla drugu vojsku pod komandom Halida ibn Welida. 
Tu su bili okupljeni najugledniji ashabi od ensarija i od muhadžira 
a među njima i Berra' ibn Malik kao i skupina najpoznatijih 
muslimanskih boraca. 

Dvije vojske se sukobiše na Jemami u području Nedžda, i ne 
prođe mnogo vremena, a kolo sreće poče se okretati u korist 
Musejleme i njegovih pristalica. Zemlja je podrhtavala pod nogama 
muslimanskih boraca, ali su se oni malo po malo morali povlačiti 
sa svojih položaja. Musejleminc pristalice stigoše čak do šatora 
Halida ibn Welida, i oboriše (noseće) stubove šatora i zamalo ne 
ubiše ženu Halidovu, ali je jedan od njih (Musejleminih pristalica) 
uze u zaštitu. Tada muslimani osjetiše strahovitu opasnost i 
shvatiše da, ako sada uzmaknu pred Musejlemom, Islam više 
nikada neće stati na svoje noge, i Allah, koji nema sudruga, neće 
biti obožavan na Arabijskom poluotoku. Halid ibn Welid pristupi 
ponovnom prestrojavanju vojske, te razdvoji muhadžire od 
ensarija, a beduine (sinove pustinje) i od jednih i od drugih. 

Tako pripadnike svakog plemena stavi pod zastavu jednog od 
njih, da se vidi koliki je čiji udio u borbi, i da se tačno zna s koje 
strane uzmiču muslimani. Među protivničkim stranama ponovo 
otpoče žestoka borba, kakvu do tada muslimani ne zapamtiše u 
svim ranijim ratovima. Sljedbenici Musejleme čvrsto poput brda 
izdržaše napade muslimana ne osvrćući se na velike gubitke. 

Muslimani pokazaše takva junaštva da bi to bio jedan od najdivnijih 
junačkih epova kad bi se sve to napisalo i spojilo u jednu zbirku. 

Spomenimo Sabita ibn Kajsa, ensarijskog bajraktara, koji se 
namirisao, čistim platnima poput ćefina ogrnuo, a onda u zemlji rupu 
do koljena iskopao u koju je čvrsto stao, nikud ni pedlja ne 

uzmaknuvši, držeći bajrak svog plemena, sve dok se nije, kao 
šehid, mrtav srušio. Ili, Zejda ibn Hattaba, brata Ibn Hattaba «&> koji 
povika među muslimanima: - O ljudi! Čvrsto se držite i ne uzmičite! 
Udrite neprijatelja i navalite na njega. O ljudi, tako mi Allaha, nakon 
ovih riječi više nikad ništa neću progovoriti sve dok Musejlema ne 
bude poražen ili dok ja ne stignem pred Allaha. Zatim Zejd navali na 
neprijatelja i neprestano se borio sve dok sam ne bi ubijen. 

Spomenimo i Salima štićenika Ebu Huzejfe koji je nosio 
bajrak muhadžira. Za njega se neki uplašiše da ne posusta u borbi 
pa mu rekoše: - Bojimo se da nas neprijatelj baš sa tvoje strane ne 
uzdrma! On im odgovori: - Kakav bih ja to nosilac Kur'ana bio 
kada bi sa moje strane bili potučeni! Onda on udari na neprijatelja 
svom žestinom sve dok ne pade kao šehid. Ali, sva ova herojstva 
zajedno blijede pred herojstvom Berra'a ibn Malika, neka je.Allah 
zadovoljan s njim i sa svima njima skupa. 

Kada je Halid vidio da se žar borbe tek razbuktava, okrenu se 
Berra'u ibn Maliku govoreći: - Navali, mladiću od ensarija! - 
Berra' povika svom narodu: - O skupino ensarija! Neka nijedan 
od vas ne razmišlja o povratku u Medinu, jer poslije ovog 
današnjeg dana, nema vam više Medine. Preostaje vam samo 
Allah, a zatim Džennet! Onda navali na mušrike, a sa njim 
navališe 'i ostale ensarije. Probijao se kroz neprijateljske redove 
udarajući sabljom po vratovima Allahovih neprijatelja. 

Redovi Musejlemine vojske se uskomešaše i potražiše spas u 
velikoj zaklonjenoj bašči koja tada u historiji posta poznata kao 
"Bašča smrti", zbog ogromnih žrtava koje su pale toga dana. Ta 
bašča smrti bijaše veoma prostrana, i ograđena visokim zidinama, 
tako da Musejlema i hiljade njegovih pristalica za sobom 
zatvoriše kapije od tog utvrđenja. Onda se rasporediše po visokim 
zidovima, pa otuda, doslovno poput kiše, zasuše muslimane 
strijelama i kopljima. • 

Tada na scenu stupi neustrašivi junak Berra' ibn Malik pa 
reče: - O ljudi, stavite me na jedan štit, pa štit podignite na 
koplja, a onda me ubacite preko zida u unutrašnjost bašče, 
negdje blizu kapije. A kada upadnem unutra ili ću. poginuti kao 
šehid, ili ću vam otvoriti kapiju! I u tren oka Berra' sjede na štit, 
a već smo spomenuli da je bio mršav i sitan, pa ga onda desetine 
kopalja podigoše uvis, i ubaciše u unutrašnjost bašče među 
hiljade Musejleminih ratnika. Berra' upade među njih poput 
groma iz vedra neba; udarao je na sve strane probijajući se do 
obližnje kapije. 

Na kraju ubivši najmanje desetoricu mušrika, uspje otvoriti 
kapiju, zaradivši pritom više od osamdeset rana, što od strijela, a što 
od udaraca sablji. Muslimani tada svom žestinom navališe na 
utvrđenu bašču smrti, i na zidove i na kapiju. Kosili su pred sobom 
otpadnike koji su pokušavali da se zaklone iza zidina, ubivši pritom 
blizu dvadeset hiljada Musejleminih pristalica, dok ne stigoše te 
ubiše i njega lično. Berra' ibn Malik bi prenesen u šator da mu se 
pruži pomoć. Tu Halid ibn Welid provede mjesec dana liječeći ga od 
zadobijenih rana, sve dok Allah ne dade da ozdravi. Tako Allah 
muslimanskoj vojsci propisa pobjedu uz zasluge Berra'a ibn Malika. 

Berra' ibn Malik je kasnije stalno priželjkivao šehadet - pogibiju 
na Allahavom putu, što ga je mimoišlo na dan Bitke u "Bašči 
smrti". I dalje je učestvovao u bitkama jednom za drugom žudeći 
da mu se ispuni najveća želja i čeznući za ponovnim susretom sa 
časnim Vjerovjesnikom. Tako je bilo sve do osvojenja Tustera, 
jednog od brojnih utvrđenja u Perziji. Perzijanci su se utvrdili u 
jednu visoku kulu, a muslimani su ih uporno opsijedali poput 
kliješta. A kada se obruč još više stegnuo i Perzijanci se našli u 
bezizlaznoj situaciji, počeše sa visoke kule bacati željezne lance za 
koje su bile pričvršćene čelične kuke užarene na vatri. Tim lancima 
su gađali muslimanske borce, a kada bi ih pogodili, onda bi ih 
hvatali usijanim i vrelim kukama da bi ih onda vukli na zidine gdje 
su dolazili ili mrtvi ili na samrti od nesnošljivih bolova. Jedan od 
tih lanaca pogodi Enesa ibn Malika, brata Berra'ovog, i vrele kuke 
ga čvrsto uhvatiše. U tom trenutku Berra' ibn Malik to primijeti i 
odmah skoči na zidine tvrđave i dohvati lanac koji je već počeo 
podizati njegovog brata Enesa. Svim silama, savladavajući užasan 
bol, Berra' poče golim rukama razvlačiti užarene čelične kandže 
kako bi oslobodio brata, dok su mu se ruke prosto pržile i dimile od 
vrelog gvožđa. On ne ispusti vrelo gvožđe iz ruku sve dok ne 
oslobodi brata, a onda pade sa njim na zemlju. Njegove šake su bile 
samo gole kosti na kojima nije bilo nimalo mesa. 

I u ovoj bici Berra' ibn Malik zatraži od Uzvišenog Allaha da 
ga počasti šehadetom (pogibijom na Allahovom putu), što mu 
Allah i udovolji, tako da kao šehid osta na poprištu bitke, 
žudeći za susretom sa Allahom. 

Neka Allah 4š lice Berra'a ibn Malika osvijetli Svojim nurom 
u Džennetu, i neka ga obraduje društvom Vjerovjesnikovim na 
onom svijetu i neka je s njim vječno zadovoljan. 

Znate li ko je to Ummu Seleme? Njen otac bijaše jedan od 
najuglednijih ljudi u plemenu Mahzum. Bio je darežljiv i 
gostoprimljiv, te se za njega govorilo da je 
"Opskrbljivač putnika", jer bi oni putnici koji su nailazili kroz 
njegov kraj ili bi putovali s njim, svu brigu oko putne opskrbe 
prepuštali njemu. 

Njen muž bijaše Abdullah ibn Abdulesed jedan od prve 
desetorice koji prihvatiše Islam, jer prije njega to učiniše samo 
Ebu Bekr es-Siddik i mala grupica drugih ashaba čiji broj nije 
dostizao ni broj prstiju na dvije ruke. Njeno pravo ime je Hind, ali 
je prozvana Ummu Seleme i njen nadimak je u potpunosti 
potisnuo njeno ime. 

Ummu Seleme je primila Islam odmah sa svojim mužem i tako 
postala druga od vjernica koje se okrenuše Islamu. Čim se vijest o 
prelasku na Islam Ummu Seleme i njenog muža proču po Mekki, 
Kurejšije se uznemiriše i rasrdiše. Na sve moguće načine su im 
prijetili i napadali ih, mučili ih takvom žestinom koja bi i čvrsto 
stijenje uzdrmala, ali oni ne pokleknuše, ne pokolebaše se, niti 
nadu izgubiše. 

Kada uznemiravanje od strane mušrika posta nepodnošljivo i 
kada Vjerovjesnik svojim vjernim pristalicama dozvoli da učine 
hidžru u Abesiniju, njih dvoje bijahu među prvim muhadžirima. 
Ummu Seleme sa svojim mužem ode u nepoznatu zemlju 
ostavljajući u Mekki svoju veliku i udobnu kuću, svoj ugled, 
čast i plemenito porijeklo, nadajući se samo Allahovoj nagradi i 
dajući prednost Njegovom zadovoljstvu u odnosu na sve 
dunjalučko. I pored sve brige i zaštite koju Ummu Seleme i njen 
muž imadoše od strane Nedžašije, abesinskog vladara, neka mu 
Allah lice u Džennetu osvijetli, njihova čežnja za Mekkom je 
bila sve jača. 

Nostalgija za rodnim krajem i viđenjem Allahovog Poslanika 
je parala grudi i nje i njenog muža. Onda do muhadžira u 
Abesiniji počeše dopirati vijesti o naglom porastu broja 
muslimana u Mekki te kako je prelazak na Islam Hamze ibn 
Abdulmuttaliba i Omera ibn Hattaba ojačao muslimane i umanjio 
teror Kurejšija nad njima. Tako neki od njih odlučiše da se vrate u 
Mekku ne mogavši savladati želju i čežnju koja ih je morila. 
Ummu Seleme i njen muž bijahu među tim prvim povratnicima. 

Ali, povratnici u Mekku ubrzo otkriše da su vijesti koje su 
dopirale do njih bile dosta uveličane i pretjerano optimističke. 
Napredak koji su postigli muslimani prelaskom na Islam Hamze i 
Omera je od strane Kurešija dočekan još žešćim neprijateljstvom i 
napadima. Mušrici nastaviše sa teroriziranjem i mučenjem 
muslimana i stavljaše ih na kušnje kakve ranije nigdje nisu 
zapamćene. 

U tim teškim trenucima Resulullah % svojim ashabima dozvoli 
da učine hidžru u Medinu, pa i Ummu Seleme i njen muž odlučiše 
da budu među prvima koji su se sklanjali sa svojom vjerom od 
uznemiravanja Kurejšija. Ali, hidžra Ummu Seleme i njenog 
muža nije bila lahka i jednostavna kako se njima činilo da će biti. 
Ona je bila teška i gorka i za sobom je ostavila veliku bol i 
tragediju. Pa pustimo Ummu Selemu da nam ona prepriča tu 
svoju tragediju, jer njeni osjećaji su dublji i jači, a njen opis je 
snažniji i detaljniji. 

Kaže Ummu Seleme: "Kada je moj muž Ebu Seleme odlučio 
da krenemo prema Medini, pripremio mi je devu za jahanje, 
postavio me na nju, u moje krilo stavio našeg sinčića Selemu i 
poveo moju devu ne osvrćući se više ni na što. Ali, prije nego 
smo i napustili Mekku, presretoše nas ljudi iz moga plemena 
Benu Mahzum i povikaše mom mužu Ebu Selemi: - Ako si baš 
riješio da nas napustiš, šta si naumio sa svojom ženom? Ona je 
naša kći i zar misliš da ćemo te pustiti da je uzmeš sa sobom i tek 
tako je odvedeš u drugu zemlju? Onda ga uhvatiše, a mene silom 
oteše od njega. 

I samo što me pripadnici mog plemena oteše, ljudi iz plemena 
Benu Abdulesed, kojem je pripadao moj muž se silno razljutiše i 
povikaše: - E nećete, Boga mi, uzeti dijete sa tom vašom rodicom, 
ako ste već silom nju oteli od našeg rođaka! Njegovo dijete je i 
naše dijete i mi smo preči da nama pripadne. Onda na moje oči 
počeše da se otimaju za moga sina Selemu sve dok ga ne istrgoše 
iz ruku mojih saplemenika i tako ga uzeše sebi. Za samo nekoliko 

trenutaka nađoh se potpuno skrhana od jada i bola usamljena i 
napuštena; moj muž se uputi u pravcu Medine sklanjajući se sa 
svojom vjerom, mog sina, poput neke igračke, oteše pripadnici 
plemena moga muža i odvedoše sa sobom, a ja ostadoh kod svojih 
rođaka u plemenu Benu Mahzum koji mi ne dozvoliše da ikuda 
idem. 

I tako za tili čas razdvojiše nas sve troje: moga muža, i moga 
sina, i mene. Od toga dana svako jutro bih izlazila u dolinu 
Mekke sjedila i plakala na mjestu gdje se desila moja iznenadna 
tragedija. Stalno bih se prisjećala onih detalja i trenutaka kada 
smo silom rastavljeni moj muž, moj sinčić i ja.Tako plačući 
ostajala bih na tom mjestu sve do noći. 

Tu sam provela skoro godinu dana, sve dok ne naiđe jedan 
od mojih amidžića pa me vidje u takvom jadnom stanju, sažali 
se i smilova, te reče ostalim mojim rođacima: - Zašto ne pustite 
ovu jadnicu? Rastavili ste je od njenog muža i djeteta ni krivu 
ni dužnu! Tako im je govorio i pokušavao da ih umilostivi sve 
dok mi ne rekoše: - Idi svome mužu ako želiš, mi te više 
nećemo zadržavati. Ali, mene spopade novi jad; sada kada su 
me pustili da idem svom mužu, nisam mogla ostaviti svoje 
dijete u Mekki, u plemenu Benu Abdulesed. Kako da se 
pomirim s tim da ne plačem i da ne mislim na svoje dijete koje 
ostaje ovdje u Mekki, a ja da idem u Medinu i da o njemu ne 
znam ništa. 

Kada moji rođaci vidješe novu muku i dilemu u kojoj se 
nađoh, sažališe se pa neki od njih odoše te porazgovaraše sa 
pripadnicima plemena Benu Abdulesed u vezi s mojim slučajem, i 
ubijediše ih da mi vrate mog sinčića Selemu. U Mekki više 
nimalo nisam željela da se zadržavam pronalazeći saputnike s 
kojima bih krenula na put. 

Bojala sam se da se opet ne desi nešto nenadno što bi me 
spriječilo da se sa svojim djetetom pridružim svome mužu i 
ostalim muslimanima u Medini. Zato požurih i sama sebi 
pripremih devu za jahanje, stavih svog sinčića u krilo i uputih se 
u pravcu Medine tražeći svoga muža. U putu mi niko živ ne 
bijaše saputnik. Kada stigoh do mjesta zvanog Ten'im, nekoliko 
milja izvan Mekke, susrete me Osman ibn Talha, koji je tada još 
uvijek bio mušrik, pa mi reče: - Gdje si se zaputila kćeri 
"Opskrbljivača putnika"? - Idem svom mužu u Medinu - 
odgovorih mu. - Pa zar nema niko da putuje s tobom? - Ne, 
nema niko osim dragi Allah, a zatim ovaj moj mali sinčić? - 

Tako mi Boga, neću te pustiti da putuješ sama na tako dalek put 
do Medine - reče Osman ibn Talha i uze povodac moje deve te 
je povede za sobom i krenu s nama u Medinu. Tako mi Allaha - 
priča dalje Ummu Seleme - nikada nisam putovala sa nekim od 
Arapa da je bio pošteniji i uljudniji od njega. Kada bismo god 
stigli do mjesta na kojem smo namjeravali konačiti, prvo bi 
zastavio moju devu, a onda bi se udaljio od nas, i tek kada bih ja 
sjahala sa deve, on bi prilazio i odvodio devu do drveta gdje bi 
je svezao i rasedlavao. Onda bi odlazio kod nekog drugog drveta 
gdje bi se pružio i odmarao. Kada bi ujutro htjeli da produžimo 
putovanje, on bi moju devu pripremio i doveo do mene, a onda bi 
se ponovo udaljavao kako bih se ja nesmetano popela na sedlo 
deve i smjestivši se udobno . sa svojim sinčićem bila spremna za 
put. Onda bi on prilazio, uzimao povodac moje deve i produžavao 
put. Tako je radio svaki dan sve dok nismo stigli nadomak 
Medine. Kada je ugledao selo zvano Kuba gdje su živjeli 
pripadnici plemena Benu Amr, Osman ibn Talha reče: - Tvoj muž 
je u ovom selu, pa idi sa Allahovim blagoslovom! On se okrenu i 
vrati u Mekku. 

Nakon dugo vremena silom rastavljena porodica ponovo bi na 
okupu. Ummu Seleme se konačno nađe sa svojim mužem koji je 
bio presretan zbog susreta sa svojom ženom i djetetom. 

Onda novi događaji počeše se nizati nevjerovatnom brzinom. 
Desi se Bitka na Bedru u kojoj je učestvovao i Ebu Seleme i iz 
koje se vratio sa ostalim muslimanima nakon velike i sjajne 
pobjede koju im Allah odredi. 

Zatim dolazi Uhud gdje Ebu Seleme ponovo pokazuje svoje 
junaštvo i čvrst iman, ali ovoga puta biva opasno ranjen i prisiljen 
na liječenje. Taman kada je izgledalo da je ranjeno mjesto 
zacijelilo i ozdravljenje Ebu Seleme bilo na pomolu, rana se 
ponovo otvori i Ebu Seleme osta vezan za postelju. 

U toku ponovnog liječenja od opasne rane, Ebu Seleme jednog 
dana reče svojoj ženi: - O Ummu Seleme, čuo sam Resulullaha 
gdje kaže: "Kada kojeg od vas zadesi neka nesreća pa kaže: Inna 
lillahi we inna ilejhi radži'un. - Svi smo mi Allahovi i Allahu se 
vraćamo - pa još kaže: - Dragi Allahu, samo kod tebe tražim 
nagradu i utjehu zbog ovog što me zadesilo, pa daj mi, dragi 
Allahu, bolje nego što sam do sada imao ..." Kada tako iskreno 
zamoli Allaha, On će mu to dati i na molbu mu uzvratiti. Tako 
Ebu Seleme provede više dana na bolesničkoj postelji. Jednog, 
jutra mu u posjetu dođe Poslanik % i kada je svoj zijaret već 

priveo kraju i izašao iz kuće, Ebu Seleme napusti ovaj svijet. 
Allahov Poslanik se povrati pa svojim časnim rukama zaklopi oči 
svom odanom drugu, a onda malo podignuvši pogled reče: - 
Oprosti grijehe Ebu Selemi, o Allahu, i uzdigni ga na počasno 
mjesto na onome svijetu. Dostojno ga zamijeni u njegovoj 
porodici i postaraj se za njih. I oprosti i nama i njemu, o 
Gospodaru svih svjetova. Učini mu prostranim i osvjetli njegov 
kabur! 

Što se Ummu Seleme tiče, ona se prisjeti hadisa što joj je muž 
govorio u vezi s nesrećom, pa poput dostojne vjernice reče: - Dragi 
Allahu, samo kod Tebe tražim nagradu i utjehu zbog ovog što me 
zadesilo. Međutim, nikako joj se nije dalo da izrekne dovu do 
kraja, tj. da kaže: "Daj mi dragi Allahu bolje nego što sam do sada 
imala", jer odmah je samu sebe zapitala: A koga bi to njoj Allah 
mogao dati da joj bude bolji nego što je bio njen muž Ebu Seleme? 
Ipak, nakon nekoliko trenutaka koje provede u dilemi, Ummu 
Seleme ipak prouči dovu do kraja. 

Muslimani se silno ožalostiše kada čuše o novoj nesreći koja 
zadesi Ummu Seleme, pa je prozvaše "Udovicom Arapa", jer ona 
u cijeloj Medini nikog od rođaka nije imala osim male djece 
poput pilića. 

I muhadžiri i ensarije osjetiše obavezu da se dostojno i 
islamski pobrinu za Ummu Selemu; i samo što je istekao određeni 
period koji ona provede u žalosti za svojim mužem Ebu 
Selemom, ponudi joj se Ebu Bekr es-Siddik i zaprosi je za sebe, 
što ona uljudno odbi. 

Onda to učini i Omer ibn Hattab, ali ona odbi i njega kao što je 
to učinila s njegovim drugom. 

Onda joj se ponudi Resulullah, našto ona odgovori: - O 
Allahov Poslaniče, ja imam tri osobine, pa želiš li prvo da ih 
čuješ: veoma sam ljubomorna žena i bojim se da ne doživiš od 
mene nešto što bi te razljutilo, pa da me zbog toga kazni Uzvišeni 
Allah. Sem toga, ja sam žena koja je uveliko zašla u godine, a kao 
treće, imam uza se puno djece. Allahov Poslanik na to reče: - To 
što si spomenula ljubomoru, ja molim Allaha da je otkloni od 
tebe. Te godine starosti koje spominješ su nastupile i ! ~ ' 
isto kao i kod tebe. A što spominješ djecu, pa tvoja djeca će biti 
moja djeca! 

Nakon toga se Allahov Poslanik oženi sa Ummu Selemom, i 
tako joj Allah ukabuli i primi njenu dovu, jer joj odredi i dodijeli 
boljeg muža od Ebu Seleme. 

Od toga dana Hinda Mahzumijja presta biti samo Ummu 
Seleme - majka Seleme, nego posta Ummu-l-mu'minin - majka 
svih vjernika, kako se zovu žene Allahovog Poslanika. Neka 
Uzvišeni Allah osvijetli lice Ummu Seleme u Džennetu i neka je s 
njom vječno zadovoljan! 

SUMAME IBN USAL 

"Izvršio ekonomski bojkot prema Kurejšijama" 

' este godine po Hidžri Allahov poslanik Muhammed D& 
odluči da proširi svoj poziv u vjeru u jednoga Boga-Allaha. 
Napisa i posla osam poruka vladarima susjednih arapskih i 
stranih zemalja, u kojima ih poziva da pristupe u vjeru Islam. 
Među tom osmoricom kojima Vjerovjesnik posla poziv bijaše i 
Sumarne ibn Usal el-Hanefi. To i nije čudno jer Sumarne bijaše 
jedan od onih koji, kada bi nešto naredili to se odmah izvršavalo. 
Bio je ugledni arapski poglavar u plemenu Benu Hanife i jedan od 
poštovanih vladara u području Jemame. 

Sumarne primi pismo Vjerovjesnika sa velikim potcjenjivanjem 
i odbojnošću. Ponese ga oholost i zabludjela veličina pa osta gluh 
na pozive istine i pravde koji bijahu u pismu. Sve to ne bi 
dovoljno, nego ga šejtan nagovori da treba da ubije Allahovog 
Poslanika i tako pokopa i njega i njegovu misiju. Poče smišljati 
način i vrebati priliku kako da taj svoj zločinački čin izvrši; i 
umalo da to i učini, ali ga jedan od njegovih amidža u posljednji 
čas odvrati od te namjere. Tako Uzvišeni Allah spasi Svog 
Vjerovjesnika od njegova zla. 

Ali, ako je Sumarne odustao od napada na Vjerovjesnika $g on 
ne odustade od napada na njegove ashabe. Koristio je svaku 
moguću priliku da im naudi, pa je tako uspio da više ashaba ubije 
na najsvirepiji način. To bi povod pa Allahov Poslanik ucijeni 
njegovu glavu i dozvoli njegovu krv, što znači odobri 
muslimanima da ga slobodno ubiju čim im se pruži prilika za to. 

Ne prođe mnogo vremena iza toga a Sumarne ibn Usal odluči 
da obavi umru (u Mekki). Tako napusti svoj kraj u Jemami i uputi 
se u pravcu Mekke kako bi obavio tawaf oko Ka'be i prinio žrtvu 
kipovima. I dok je Sumarne na svome putu prema Mekki prolazio 
nedaleko od Medine, zadesi ga nešto čemu se najmanje nadao. 

Naime, Allahov Poslanik je rasporedio izvidnice koje su trebale 
da izviđaju i otkriju eventualnog neprijatelja koji bi želio da priđe 
Medini i da je ugrozi. 

Jedna od tih izvidnica zarobi Sumarnu, i dovedoše ga u 
Medinu, gdje ga niko od prisutnih nije ni poznavao. Svezaše ga za 
jedan od stubova medinske džamije čekajući da Vjerovjesnik 
dođe pa da on lično odluči šta da radi sa zarobljenikom. 

Kada je Allahov Poslanik M došao u mesdžid, ugleda Sumarnu 
svezanog za stub pa reče svojim ashabima: - Znate li koga ste 
uhvatili? - Ne znamo, Allahov Poslaniče! - odgovoriše mu. - To je 
Sumarne ibn Usal el-Hanefi; postupajte prema njemu lijepo. - reče 
Vjerovjesnik. Onda se Vjerovjesnik vrati kući pa naredi 
ukućanima: - Sakupite što imate hrane i pošaljite to Sumarni ibn 
Usalu. Onda naredi da se njegova deva pomuze i ujutro i navečer 
pa da se njeno mlijeko nosi zarobljeniku. To sve bi učinjeno i 
prakticirano prije nego se Vjerovjesnik ijednom susreo ili 
progovorio sa Sumarnom. Onda Vjerovjesnik pokuša pridobiti 
Sumarnu da uđe u Islam pa mu se jednom prilikom obrati: - Šta 
imaš da kažeš, Sumarne? On odgovori: - Mogu da kažem samo 
dobro, Muhammede. Ako ubiješ, ubićeš onog ko je to i zaslužio. 
Ako oprostiš, oprostićeš onom ko zna biti zahvalan. A ako želiš 
imetak, traži koliko želiš, daću ti! Allahov Poslanik ga napusti i 
tako ga ostavi još dva dana i dalje mu šaljući i hranu i piće, a 
posebno mlijeko od deve. Onda mu ponovo dođe i upita ga kao i 
prvi put. - Šta imaš da kažeš, Sumarne? - Nemam ništa osim što 
sam ti već rekao - odgovori Sumarne. - Ako oprostiš, oprostićeš 
onom ko zna biti zahvalan, a ako ubiješ, ubićeš onog ko je to i 
zaslužio. Ako želiš bogatstvo, traži koliko želiš, sve ću ti dati! 
Allahov Poslanik ga ponovo ostavi, a sutradan mu opet postavi isto 
pitanje. Potom se Muhammed 38 okrenu svojim ashabima pa im 
naredi: - Pustite Sumarnu! - Oni ga odvezaše i pustiše na slobodu. 
Sumarne napusti Vjerovjesnikovu džamiju i uputi se van grada, a 
kada dođe u predgrađe Medine u neki palmovik u blizini Beki'e, 
pusti svoju devu pored vode, očisti se i opra kako je najbolje znao, 
a onda se ponovo vrati u mesdžid. Čim je stigao stade pred skupinu 
muslimana povika: - Ešhedu en l a ilahe illellah, we ešhedu enne 
Muhammeden resulullah! 

Onda se uputi Vjerovjesniku pa mu reče: - O Muhammede! 
Tako mi Allaha, na cijeloj kugli zemaljskoj- nije bilo lice koje mi 
je bilo mrže od tvog lica, a sada mi tvoje lice posta draže nego 
ijedno na svijetu! Tako mi Boga, nije bilo vjere da mi je bila mrža 

od tvoje vjere, a sada mi tvoja vjera posta draža od ijedne druge! 
Tako mi Allaha, nije bilo grada da mi je bio mrži od tvog grada, a 
sada mi tvoj grad posta najdraži od svih gradova na svijetu! Onda 
nastavi pitajući: - Pobio sam dosta tvojih drugova, pa šta mi je 
sada obaveza da učinim kako bih se iskupio za to? Allahov 
Poslanik mu reče: - Niko ti ništa neće prigovoriti, o Sumarne, 
jer Islam poništava i briše sve ono što se desilo prije njega. 

Tako ga Vjerovjesnik obradova sa silnim dobrom koje mu 
Allah 3« odredi njegovim primanjem Islama. Sumarne sa nekim 
neobjašnjivim ali velikim olakšanjem reče: - Tako mi Allaha, 
mušricima ću višestruko nanijeti zla i poteškoća u odnosu na ono 
što sam učinio tvojim drugovima. I sebe, i svoju sablju, i sve koji 
su uza me staviću u službu i pomoć tebi i tvojoj vjeri. Onda 
Sumarne dodade: - O Vjerovjesniče, tvoja me konjica zarobila 
dok sam bio na putu za umru pa šta mi sad preporučuješ da 
radim? Vjerovjesnik mu odgovori: - Idi i obavi umru kao što si i 
planirao, ali po propisima Allaha i Njegova Poslanika. Onda ga 
Vjerovjesnik pouči svim propisima vezanim za obrede umre (i 
hadždža). 

I tako Sumarne ode ka svom cilju, a kada stiže u dolinu Mekke 
zastade pa na sav glas poče učiti "telbijju"! - Lebbejkellahumme 
lebbejk (Odazivam ti se, moj Gospodaru, odazivam). On bijaše 
prvi musliman na zemaljskoj kugli koji je ušao u Mekku učeći 
telbijju. Kada Kurejšije čuše povike telbijje silno se rasrdiše i 
uskomešaše. Izvukoše sablje iz korica, pa pojuriše u pravcu 
odakle je dopirao glas kako bi se odmah obračunali s onim koji se 
usudio da na ovakav način uđe u njihovu jazbinu. Kada ljudi 
stigoše do Sumarne, on ponovo podiže glas učeći telbijju, 
promatrajući ih ponosno i neustrašivo. Jedan od kurejšijskih 
mladića naumi da ga pogodi strijelom, ali ga drugi brzo uhvatiše 
za ruke i tako spriječiše da to učini govoreći mu: - Jadan ne bio, ' pa 
znaš li ti ko je ovo? To je Sumarne ibn Usal, vladar Jemame. Boga 
mi, ako mu iko išta naudi i zlo nanese, njegov narod će obustaviti 
da nas opskrbljuje hranom i tako će nas ubiti glađu. Onda ljudi, 
nakon što vratiše sablje u korice, pristupiše Sumarni i upitaše ga: - 
Šta je to s tobom, Sumarne! Jesi li poludio pa napustio svoju vjeru 
i vjeru svojih očeva? On odgovori: - Nisam poludio, nego sam 
pristupio najboljoj vjeri; pristupio sam vjeri Muhammedovoj! 
Onda im Sumarne doviknu: - Zaklinjem se Gospodarom ove kuće 
(Ka'be), nakon mog povratka u Jemamu, više vam od nas neće 
doći nijedno zrno pšenice ili nešto drugo od hrane, sve dok i vi do 

posljednjeg ne pristupite vjeri Muhammedovoj. Sumarne na 
očigled sviju Kurejšija obavi umru u potpunosti onako kako mu je 
to naredio Allahov Poslanik fg. Prinese žrtvu i zakla kurban 
Uzvišenom Allahu, a ne kipovima i idolima. 

Onda ode u svoj kraj i naredi svom narodu da prekinu s 
opskrbom Kurejšija. Ovi odmah poslušaše i izvršiše njegovu 
naredbu te obustaviše izvoz svojih dobara stanovnicima Mekke. 
Obruč koji uvede i odredi Sumarne za Kurejšije poče da se sve 
više i više steže i pojačava. Cijene višestruko porastoše a glad se 
uveliko proširi i ljudi se nađoše u veoma teškoj krizi. Počeše 
strahovati za sebe i svoju djecu da ne pomru od gladi. Onda 
napisaše pismo Allahovom Vjerovjesniku u kojem stajaše: 

- U ugovoru koji smo sklopili s tobom dogovoreno je da ćeš 
održavati rodbinske veze i druge podsticati na to, međutim, ti eto 
kidaš s nama rodbinske odnose. Očeve ubijaš sabljom, a djecu 
hoćeš da usmrtiš glađu. Sumarne ibn Usal je prekinuo da nas 
opskrbljuje i tako nam nanio veliko zlo i štetu. Pa, ako držiš 
ispravnim da mu poručiš da nam isporuči ono što nam je 
neophodno, onda tako učini. 

Nakon te poruke Alejhisselam napisa Sumarni da obustavi 
blokadu Kurejšija i da im opet šalje potrebnu opskrbu, što ovaj 
odmah i učini. Sumarne ibn Usal do kraja života osta vjeran 
svojoj vjeri čuvajući ugovor koji je sklopio sa Vjerovjesnikom. A 
kada Vjerovjesnik |š preseli na bolji Svijet, i Arapi počeše 
napuštati Allahovu vjeru grupno i pojedinačno, u plemenu Benu 
Hanife se pojavi Musejlema lažac koji se proglasi Božijim 
poslanikom i pozva ljude da njega slijede. 

Tada Sumarne povika svom narodu i Musejlemi u oči: - O 
pripadnici plemena Benu Hanife! Dobro se čuvajte ove mračne 
stvari koja niotkuda nema svjetlosti. Tako mi Allaha, to je velika 
nesreća koju je Allah propisao onima koji to od vas prihvate, a 
kušnja za one koji to odbiju. O pripadnici Benu Hanife! 
Nemoguće je da u isto vrijeme budu dva Vjerovjesnika. 
Muhammed je uistinu Allahov poslanik, poslije kojeg više neće 
biti poslanika, a nema ni poslanika koji bi s njim dijelili njegovu 
zadaću! Onda Sumarne prouči Allahove riječi: Ha-mim. Knjigu 
objavljuje Allah, Silni i Sveznajući, koji oprašta grijehe i prima 
pokajanje, koji strahovito kažnjava i obilno nagrađuje; drugog 
boga osim Njega nema, Njemu se sve vraća. - O ljudi! Pa zar se 
ove Allahove riječi mogu porediti sa riječima koje je Musejlema 
izmislio. 

Nakon toga Sumarne sa svojim saplemenicima koji ostadoše 
vjerni Islamu, napusti Jemamu i poče se boriti protiv murteda 
(otpadnika od vjere), iskrenim džihadom na Allahovom putu, 
nastojeći da se Njegova riječ uzdigne na cijeloj Zemlji. 

Neka Uzvišeni Allah nagradi Sumarnu ibn Usala za sve što je 
učinio za Islam i muslimane, i neka ga počasti vječnim 
Džennetom koji je obećan bogobojaznima. 

EBU EJJUB EL-E1VSARI 

"Ukopan pod zidinama Koetant\nopo\\ea" 

Ovaj znameniti sahabija - drug Allahovog Poslanika % 
zvao se Halid ibn Zejd ibn Kulejb, iz plemena Benu 
Nedždžar. Što se tiče njegovog nadimka, on je Ebu .Ejjub, 
a pripadao je ensarijama. A ko to od nas muslimana nije čuo za 
Ebu Ejjuba el-Ensariju?! Uzvišeni Allah je spomen na njega 
uzdigao od mašrika do magriba, i učinio da poraste njegov ugled 
kada je baš njegovu kuću izabrao između svih ostalih 
muslimanskih kuća da u njoj odsjedne Rusulullah kada je kao 
muhadžir stigao u Medinu. To je najveća čast i ponos za ovog 
ashaba. Taj slučaj kada je Allahov Poslanik M odsjeo u kuću Ebu 
Ejjuba je divna priča koja se tako rado ponavlja i prepričava. 
Kada je Poslanik M stigao iz Mekke u Medinu, srca Medinelija su 
ga dočekala kako se najbolje može neki gost dočekati. 

Gledali su ga očima u kojima se odražavala čežnja za viđenjem 
nekog najdražeg. Rasprostranili su svoja srca izražavajući mu 
dobrodošlicu, a vrata svojih kuća su otvorili kako bi dragi gost 
baš kod njih odsjeo i najugodnije se osjećao. Allahov Poslanik 
odluči da u Kuba'u, selu nadomak Medine, provede prva četri 
dana, i za to vrijeme sagradi svoj prvi mesdžid koji je utemeljen 
na čestitosti. Onda je Allahov Poslanik ^ krenuo iz Kuba'a jašući 
na svojoj devi, dok su svi jesribski uglednici stajali duž puta, a 
svaki je htio da mu pripadne čast pa da Allahov Poslanik odsjedne 
baš kod njega. Jedan za drugim izlazili bi pred devu i govorili: - 
Budi kod nas, o- Allahov Poslaniče, uz svu potrebnu poslugu, 
uvjete i zaštitu! Allahov Poslanik bi im odgovarao: - Neka, pustite 
je, jer njoj je naređeno šta da čini. I deva bi polahko nastavljala 
svoj put prema određenom cilju praćena očima i srcima svih 
prisutnih. Kada bi prošla mimo neke kuće, njeni vlasnici i ukućani 
bi se silno ražalostili i gubili nadu, dok bi se ista nada rađala u 

srcima onih pored kojih tek treba da naiđe. I tako je deva 
neprestano išla slijeđena od silnoga svijeta, koji su žarko željeli 
saznati ko će biti taj sretnik gdje će se deva zaustaviti. Kada je 
stigla ispred dvorišta kuće Ebu Ejjuba el-Ensarije deva polahko 
kleknu. Međutim, Poslanik još ne sjaha s deve. Nakon nekoliko 
trenutaka deva se ispravi i polagahno produži svoj hod, dok joj je 
Vjerovjesnik uzde skroz popustio i ohlabavio. Onda se deva 
zaokrenu i vrati, te ponovo kleknu na ono isto mjesto. 

Tada silna radost ispuni srce Ebu Ejjuba el-Ensarije, i on 
požuri da se selami sa svojim časnim i nesvakidašnjim gostom. 
Uze i ponese njegove stvari, osjećajući se kao da nosi sva blaga i 
riznice ovoga svijeta, te ih odnese u svoju kuću. Ebu Ejjubova 
kuća se sastojala od prizemlja i sprata, pa on nabrzinu sve svoje 
stvari i robu sa sprata iznese kako bi tu smjestio Poslanika, ali 
Allahov Poslanik ipak izabra prizemlje, što Ebu Ejjub i prihvati, 
te ga smjesti onde gdje on više želi. Kada je pala noć i Allahov 
Poslanik otišao na spavanje, Ebu Ejjub se sa svojom ženom pope 
na sprat, pa kada zatvoriše vrata za sobom, Ebu Ejjub se tiho 
obrati ženi: - Teško tebi, šta mi to uradismo? Zar će Allahov 
Poslanik 1k biti ispod nas, a mi iznad njega?! Zar ćemo hodati 
iznad glave Allahovog Poslanika? Zar baš da se nađemo između 
Vjerovjesnika i Objave koja mu silazi sa nebesa? U tom slučaju 
mi smo zasigurno upropašteni. Supružnici se silno zabrinuše zbog 
svog postupka ne znajući šta dalje da čine i kako da postupe. 
Nikako ne mogoše da se umire sve dok se ne dosjetiše da se 
smjeste u ugao sprata koji nije bio iznad prostora gdje je boravio 
Vjerovjesnik. 

Oni se tu malo oslobodiše i otuda se nikud ne pomakoše, a ako 
bi se kretali, išli bi samo krajevima sprata, strogo izbjegavajući 
sredinu kuće. Kada Ebu Ejjub ujutro ustade, požali se Poslaniku 
3£: - Tako mi Allaha, sinoć oka nismo sklopili, ni ja ni moja žena! 

- A zbog čega to, Ebu Ejjube? - upita Vjerovjesnik. On odgovori: 

- Sjetio sam se da sam ja na spratu kuće u čijem si ti prizemlju, pa 
da, kad god se pokrenem, na tebe će sipati prašina sa plafona koja 
će te uznemiravati. Sem toga, našao sam se između tebe i Objave. 
Allahov Poslanik M mu onda reče: - Ništa se ne brini, o Ebu 
Ejjube. Nama je puno lakše da budemo u prizemlju, jer nam 
stalno neko dolazi u zijaret. Dalje priča Ebu Ejjub: - Ja se opet 
pokorih želji Allahova Poslanika, sve dok jedne hladne noći ne 
razbi se krčag s vodom (posuda u kojoj se čuva rezerva vode), pa 
voda poče da lije po spratu. Ja i moja žena skočismo i pošto nismo 
imali ništa drugo sem jednog skupocjenog čaršafa od kadife kojim 

bi se pokrivali, s tim počesmo skupljati vodu i sušiti pod, bojeći se 
da voda ne procuri u prizemlje na Vjerovjesnika. Kada osvanu 
jutro, ja požurih Allahovom Poslaniku pa mu rekoh: - O Allahov 
Poslaniče! Ti si mi draži od oca i majke. Ja zaista ne mogu živjeti 
iznad tebe, a da ti budeš ispod mene. Onda mu ispričah šta se 
desilo prošle noći, našto se on smilova pa mi udovolji te se preseli 
na sprat, a ja i moja žena siđosmo u prizemlje. 

Poslanik |g provede u kući Ebu Ejjuba nešto oko sedam 
mjeseci, sve dok se ne završi gradnja njegovog mesdžida na onom 
istom prostoru gdje je kleknula deva prilikom ulaska u Medinu. 
Onda se Vjerovjesnik preseli u sobe koje se sagradiše oko 
mesdžida za njega i njegove žene. On tada postade prvi komšija 
Ebu Ejjuba i više od običnog komšije. Ebu Ejjub zavoli 
Allahovog Poslanika iskrenom i srčanom ljubavlju, a isto tako i 
plemeniti Vjerovjesnik zavoli Ebu Ejjuba i toliko se s njim zbliži 
da se u njegovoj kući osjećao potpuno isto kao u svojoj. 

Ibn Abbas priča: "Jednog žarkog popodneva kada je inače 
svako boravio u kući i nikud ne bi izlazio, Ebu Bekr •$> izađe u 
džamiju gdje ga ugleda Omer «&> pa ga upita: - O Ebu Bekre, šta te 
je to natjeralo da izađeš u ovo doba? On mu odgovori: - Ništa me 
drugo nije natjeralo, nego glad koja me mori! Omer dodade: - 
Tako mi Allaha, ni mene ništa drugo nije istjeralo van kuće! I dok 
su oni tako razgovarali, naiđe Allahov Poslanik koji ih upita: - Šta 
je to vas dvojicu navelo da izađete iz kuće u ovo doba? Oni mu 
odgovoriše: - Allaha mi, istjerala nas je iz kuće glad koju 
osjećamo u stomacima! Vjerovjesnik dodade: - Tako mi Onoga u 
čijoj ruci je moja duša, i mene je isto to natjeralo da izađem iz 
kuće! Hodite sa mnom! Onda se sva trojica zaputiše i dođoše pred 
vrata Ebu Ejjubove kuće, a Ebu Ejjub bi svaki dan nešto 
pripremao Allahovom Poslaniku za jelo, i samo ako bi puno 
kasnio on bi onda tu hranu davao ukućanima da je pojedu. Kada 
dođoše pred kuću izađe žena Ebu Ejjubova i reče: - Dobro došao, 
Allahov Poslaniče, i ostali koji su s tobom! Vjerovjesnik je upita: 
- Gdje je Ebu Ejjub? Ebu Ejjub, koji je u palmoviku u blizini kuće 
nešto radio, ču glas Poslanika pa žurno dođe i povika: - Dobro 
došao Allahov Poslaniče i ostali koji su s tobom! Onda nastavi: - 
Pa ovo nije vrijeme tvog uobičajenog dolaska! - U pravu si - složi 
se Vjerovjesnik. Onda Ebu Ejjub ode u svoj palmovik pa otkide 
jednu rodnu granu na kojoj bijaše dosta datula, onih zrelijih i onih 
koje još nisu potpuno sazrele. Vjerovjesnik mu reče: - Nisi trebao 
trgati ovu granu. Mogao si samo da nam nabereš ovih zrelijih 
datula, a druge su mogle još stajati. 

Ebu Ejjub reče: - O Vjerovjesniče! Meni je zadovoljstvo da 
probaš i jednih i drugih datula. A sada idem da nešto zakoljem! - 
A šta misliš klati, pazi na one koje daju mlijeko! - doviknu 
Poslanik 

Ebu Ejjub zakla jedno jare, a onda reče ženi: - Spremi nam 
kruh i ispeci kako najbolje umiješ! Zatim pola jareta stavi da se 
kuha, a onu drugu polovicu ispeče. Kada hrana bi spravljena i 
postavljena pred Allahovog Poslanika M i njegova dva druga, 
Poslanik uze komad mesa pa ga stavi u lepinju i reče: - O Ebu 
Ejjube, odnesi ovo Fatimi, jer ona ovako nešto danima nije 
probala! Kada se dovoljno najedoše i napoj iše, Poslanik reče: - 
Kruh, meso, datule, one sazrile i one manje zrele! Njegove oči 
zasuziše dok je dalje govorio: - Tako mi Onoga u čijoj je ruci 
moja duša, to su te blagodati za koje ćete biti pitani na Sudnjem 
danu. Pa, kada se nešto slično ovome nađe kod vas i to zagrabite 
ili uzmete svojom rukom, tada kažite: - U ime Allaha, a kada se 
najedete recite: - Hvala Allahu koji nas je nahranio i koji nas je 
ovim blagodatima i ni'metima počastio! Onda Resulullah ■% 
ustade govoreći Ebu Ejjubu: - Sutra nam dođi! Običaj 
Vjerovjesnika je bio da kada god mu neko učini dobročinstvo, on 
bi nastojao da mu na to uzvrati istom mjerom. Pošto Ebu Ejjub ne 
ču šta mu na kraju Vjerovjesnik poruči, Omer 4fe mu ponovo 
naglasi: - Poslanik 1k ti naređuje da mu sutra dođeš! - Slušam i 
pokoravam se Allahovom Poslaniku - odgovori Ebu Ejjub. 

Kada sutradan Ebu Ejjub dođe Vjerovjesniku, on mu dade 
jednu djevojčicu koja ga je do tada posluživala, pa mu reče: - 
Lijepo postupaj prema ovoj djevojčici, o Ebu Ejjube, jer dok je 
god bila kod nas mi smo od nje doživljavali samo dobro, a ništa 
drugo! 

Ebu Ejjub se vrati kući vodeći sa sobom mladu robinju. Žena 
ga upita: - Čija je to djevojčica? - Naša - odgovori Ebu Ejjub. - 
Dao nam je Poslanik & - Divan li je onaj ko nam je to poklonio, a 
lijep nam je i poklon dao - dodade žena. - Rekao nam je da prema 
njoj najbolje postupamo - reče Ebu Ejjub. - Pa kako da postupimo 
da bi najsigurnije izvršili oporuku Allahovog Poslanika? - upita 
ga žena? Ebu Ejjub odgovori: - Tako mi Allaha, ja ne vidim bolji 
način da Vjerovjesnikovu preporuku izvršimo, sem da ovu 
robinju skroz oslobodimo. - Sigurna sam da si izabrao pravo 
rješenje i da si na najispravnijem putu ako tako postupiš - složi se 
žena. Onda Ebu Ejjub oslobodi sluškinju koja se tako riješi 
ropstva. 

Ovo je samo nekoliko detalja i slika iz mirnodobskog života 
Ebu Ejjuba el-Ensarije, a kada bi čuli nekoliko detalja o 
njegovom životu u ratu i borbi, tek bi se onda divili. Sav svoj 
život Ebu Ejjub je proveo kao gazija i borac tako da se moglo reći 
da nije izostao niti iz jedne bitke koju su muslimani vodili od 
vremena Resulullaha pa do vremena Muavvije. Jedino je 
mogao da izostane iz neke bitke, ako je istovremeno bio zauzet sa 
nekom drugom bitkom i na drugom bojištu. 

Njegova posljednja bitka je bila kada Muavvija opremi vojsku i 
posla je pod zapovjedništvom svoga sina Jezida u osvajanje 
Konstantinopolja - Istanbula. Tada je Ebu Ejjub bio starac u 
poodmaklim, osamdesetim godinama života, što ga niukom 
slučaju nije omelo od priključivanja Jezidovoj vojsci i da se 
uhvati ukoštac sa morskim talasima i neprijateljem kao gazija - 
borac na Allahovom putu. Međutim, malo vremena nakon prvih 
sukoba sa neprijateljem Ebu Ejjub teško oboli tako da ga bolest 
prikova za postelju i spriječi da nastavi sa borbom. Vojskovođa 
Jezid, došavši da obiđe Ebu Ejjuba, upita ga: - Da li ti šta treba 
Ebu Ejjube? Ebu Ejjub mu odgovori: - Poselami od mene svu 
muslimansku vojsku i reci im da im poručujem da gone 
neprijatelja što god dalje mogu u unutrašnjost zemlje, i da me 
ponesu sa sobom, pa da me onda ukopaju ispod svojih stopala uz 
same zidine istanbulske tvrđave. Nakon tih riječi Ebu Ejjub 
ispusti svoju plemenitu dušu. 

Muslimanska vojska je ispunila posljednju želju vjernog druga 
Vjerovjesnikovog. Neprestano su navaljivali na neprijatelja sve 
dok nisu stigli do samih zidina Istanbula. Cijelo vrijeme 
napredovanja, sa sobom su nosili tijelo Ebu Ejjuba, a onda su tu 
iskopali kabur i ukopali ga u njega. 

Neka se Uzvišeni Allah smiluje Ebu Ejjubu el-Ensariji koji je i 
pored svojih osamdeset godina života odlučio da umre kao gazija 
na Allahovom putu. 

AMR IBNU-L-DŽEMUH 

"Starac koji je odlučio da evojom hromošću zaradi Džennet" 

Amr ibnu-l-Džemuh je u džahilijjetu (predislamskom 
periodu) bio jedan od vodećih poglavara u Jesribu, 
uglednik iz plemena Benu Seleme, čovjek kojeg su 
poštovali i slušali u cijeloj Medini. Takvi uglednici su u 
džahilijjetu imali običaj da svaki od njih za sebe lično napravi kip 
kojeg bi držao u kući. Od njega bi i jutrom i večeri tražio 
blagoslov. Njemu bi u određene dane prinosio žrtve i u njemu bi 
tražio utjehu u teškim momentima i prilikama. 

Kip Amra ibnul-Džemuha se zvao Menat, a bio je napravljen 
od najkvalitetnijeg drveta. On se o njemu pretjerano brinuo i 
pazio ga, te ga redovno mirisao najljepšim mirisima. Kada su 
svijetle zrake imana počele da osvjetljavaju jednu po jednu kuću 
u Jesribu posredstvom prvog misionara Mus'aba ibn Umejra, 
Amr ibnu-l-Džemuh je već dostigao šezdeset godina života. 
Islam već bijahu prihvatili trojica Amrovih sinova Muawwez, 
Muaz i Hallad, a s njima i njihov vršnjak Muaz ibn Džebel. Sem 
njih muslimanka postade i njihova majka Hind, a da Amr od 
toga nije znao ama baš ništa. Amrova žena Hinda uvidje da 
Islam nezadržljivo prodire u sve kuće i porodice u Jesribu, i da 
od uglednika i vodećih u gradu mušrik (čovjek odan kipovima) 
osta još samo njen muž i svega nekoliko pojedinaca. Ona ga je 
voljela i cijenila i veoma bi joj žao bilo kada bi on umro kao 
nevjernik i tako dopao džehennemske vatre. 

Istovremeno Amr se bojao da njegovi sinovi slučajno ne bi 
napustili vjeru svojih' očeva i djedova, pa počeli slijediti tog 
misionara Mus'aba ibn Umejra, koji je za kratko vrijeme uspio da 
mnogo ljudi iz njihove vjere uvede u ovu novu Muhammedovu 
vjeru. On reče svojoj ženi: -O Hinda, pripazi da ti. se sinovi ne bi 

slučajno sastali sa tim čovjekom - misleći na Mus'aba ibn Umejra - 
dok ne vidimo ko je on ustvari! Žena mu odgovori: - Slušam i 
pokoravam se! Ali kako bi bilo da čuješ svoga sina Muaza šta 
prenosi od tog čovjeka? - Teško tebi - reče Amr - Pa zar je Muaz 
već napustio našu vjeru, a da ja to ne znam!? Dobrodušna žena se 
sažali na tog starca pa reče: - Ne, nije! Ali je on prisustvovao na 
nekim sijelima sa tim misionarom, i zapamtio šta je govorio. - 
Pozovi ga ovamo - naredi joj, a kada mu sin dođe on mu reče: - 
Hoću da čujem nešto od toga što priča onaj čovjek. Sin mu citira 
Fatihu: 

U ime Allaha Milostivog Samilosnog 

*Tebe, Allaha, Gospodara svjetova, hvalimo, *Milostivog, 
Samilosnog, * Vladara Dana sudnjega, *Samo Tebi se 
klanjamo i samo od Tebe pomoć tražimo! * Uputi nas na 
pravi put, *Na put onih kojima si milost Svoju darovao, *A 
ne onih koji su protiv sebe srdžbu izazvali, niti onih koji su 
zalutali! 

Amr reče: - Kako li je lijep i ugodan taj govor! Je li sve što on 
govori poput ovoga? Muaz mu odgovori: - Ljepše od ovoga, oče. 
Hoćeš li otići da mu daš zavjet na vjernost, oče? Pa sav tvoj narod 
je već pristao za njim. Starac malo zašuti pa onda reče: - Neću to 
učiniti sve dok se ne posavjetujem sa svojim idolom Menatom, pa 
da vidim šta mi on preporučuje. - A šta bi ti to Menat mogao reći, 
oče. Pa zar to nije obično drvo koje niti čuje, niti govori, niti šta 
shvaća. Starac već ljutito doviknu: - Već sam ti rekao, neću ništa 
uraditi mimo njega! Onda Amr ibnu-l-Džemuh ode svom idolu 
Menatu, a inače bi, kada bi htjeli da razgovaraju s njim, iza njega 
postavili neku staricu, . koja bi odgovarala u njegovo ime, onako 
kako bi mislila da je najbolje. Dakle, Amr skrušeno stade ispred 
idola, osloni se na svoju zdravu nogu, jer je na drugu bio osjetno 
hrom, pa poče odavati hvalu svom idolu da bi na kraju rekao: - O 
Menatu, ne sumnjam da si ti već saznao za ovog misionara koji je 
došao iz Mekke, i koji ne želi nikom drugom zlo osim tebi. On je 
došao da nam zabrani da ti se klanjamo, i zbog toga mi je bilo 
mrsko da ga slijedim, i pored toga što sam čuo njegove tako lijepe 
riječi, prije nego što se s tobom posavjetujem. Pa daj mi reci šta 
da činim? Menat mu, normalno, ničim ne uzvrati, pa Amr nastavi: 
- Sigurno si se naljutio, a ja još nikad ništa nisam učinio što bi ti 
smetalo. Ali dobro, ostavit ću te nekoliko dana, dok se malo ne 
odljutiš. Sinovi Amra ibn Džemuha su dobro znali koliko je 
njihov otac privržen svom idolu Menatu i kako je on vremenom 

postao dio njega, ali su isto tako osjetili kako se u njegovom srcu 
pozicija njegova idola ljulja i da nije stabilna kao ranije. Odlučiše 
da ga potpuno iščupaju iz njegova srca jer to bijaše jedini put do 
imana - jedine i prave vjere. Amrovi sinovi se zajedno sa svojim 
drugom Muazom ibn Džebelom, noću prišunjaše do Menata, uzeše 
ga sa sobom, odnesoše ga i baciše u neku jamu gdje su njihovi 
saplemenici bacali smetlje i otpadne vode. Onda se vratiše kući 
tako da niko ne sazna za njihovu noćnu akciju. Kada je svanulo, i 
Amr ponizno krenuo svom idolu da ga pozdravi, ne nađe ga te 
povika: - Teško vama! Ko je sinoć dirao naše božanstvo! Pošto mu 
niko ne odgovori, on prijeteći i ljutito poče da traga za njim u kući i 
oko kuće. Na kraju ga pronađe naglavačke bačenog u prljavu jamu. 
Opra ga, očisti i lijepo namirisa, pa ga ponovo vrati na isto mjesto 
govoreći: - Boga mi, kad bih znao ko je ovo učinio, loše bi se 
proveo! Sljedeće noći mladići opet izvršiše napad na Menata, pa s 
njim učiniše isto što i prvi put. Kada se starac probudio ponovo ga 
ne nađe na svome mjestu, ali ga opet nađe u onoj prljavoj jami. On 
ga ponovo očisti, opra, namirisa, te stavi na njegovo mjesto. 

I tako su mladići činili sa kipom svake noći, a kada starcu to 
dosadi dođe mu jednom pred spavanje, uze sablju i objesi mu o 
glavu pa reče: - O Menatu, stvarno ne znam ko ovo s tobom 
stalno čini, ali ako u tebi ima kakva hajra (dobra) pa odbij sam 
šerr (zlo) od sebe. Evo ti sablja pa se brani! Onda starac ode na 
spavanje, a kada mladići bijahu sigurni da je duboko utonuo u 
san, prikradoše se kipu, skinuše sablju sa njega i odnesoše ga van 
kuće. Onda ga užetom privezaše za nekakvo uginulo pseto, i tako 
ih zajedno ponovo baciše u onu istu jamu gdje su se sakupljale 
otpadne vode i smetlje plemena Benu Seleme. 

Kada se ujutro starac probudi pa ne nađe svog idola, potraži ga 
i nađe bačenog na lice u najgoru prljavštinu vezanog za uginulo 
pseto. Bijaše razoružan jer mu je sablja bila skinuta sa glave. Ovaj 
put on ne izvadi kipa iz jame, nego ga ostavi gdje je bačen i ode 
govoreći u stihovima: 

Boga mi, da si ti ikakvo božanstvo bio, 
ne bi skupa sa paščetom u ovoj jami boravio! 

Ne prođe mnogo vremena od toga a Amr uđe u Allahovu vjeru 
Islam. Amr ibnu-l-Džemuh ubrzo osjeti pravu slast imana, što ga 
navede da se žestoko kajao zbog svakog trena kojeg je proveo u 
mnogoboštvu. I dušom i tijelom se predade novoj vjeri, te sebe, 
svoj imetak i svoju djecu stavi u službu i pokornost Allahu i 
Njegovom Poslaniku. 

Kasnije kada dođe Bitka na Uhudu, Amr vidje kako se trojica 
njegovih sinova pripremaju za susret sa Allahovim neprijateljima. 
Izgledali su poput lavova; gledao ih je i jutrom i večerom kako 
željno očekuju borbu gdje bi mogli dostići stepen šehida i zaraditi 
Allahovo zadovoljstvo. 

Sve to na njega ostavi jak dojam. Njegova junačka krv uzavrije 
i on čvrsto odluči da će skupa s njima ići u džihad pod zastavom 
Allahovog Poslanika. Međutim, mladići se složiše da zabrane ocu 
da ispuni svoju namjeru. Ta, on je starac uveliko zašao u godine, 
osim toga bijaše veoma hrom, pa ga je Uzvišeni Allah izuzeo sa 
drugim kojima je dozvoljeno da izostanu iz borbe. Oni mu rekoše: 
- O oče naš, Allah ti je uvažio tvoj uzur (opravdanje). Zašto da se 
opterećuješ s nečim čime te nije zadužio? 

Starac se silno naljuti zbog njihovih riječi pa se odmah zaputi 
Allahovom Poslaniku da se požali na njih! - O Vjerovjesniče, ovi 
moji sinovi hoće da me spriječe od ovog hajra tvrdeći kako sam ja 
hrom i neobavezan da idem u borbu. Tako mi Allaha, ja želim da 
ovom svojom hromom nogom uđem u Džennet! Allahov Poslanik 
M reče njegovim sinovima: - Pustite ga, možda će ga Uzvišeni 
Allah počastiti šehadetom! Oni ga, poštujući naredbu Allahovog 
Poslanika, pustiše da čini što mu je volja. A kada dođe vrijeme 
polaska, Amr ibnu-l-Džemuh se oprosti sa svojom ženom kao da 
se više nikada vratiti neće. 

Onda se okrenu prema Kibli pa podiže ruke prema nebesima i 
zamoli: - Dragi Allahu, počasti me šehadetom i daj da poginem 
kao šehid, a ne daj da se vratim svojoj kući! Onda krenu okružen 
svojom trojicom sinova i još mnoštvom ljudi iz plemena Benu 
Seleme. Kada se bitka rasplamsala i kada se muslimani raspršiše 
od Vjerovjesnika, Amr ibnu-l-Džemuh bi primjećen kako se 
probija u prve redove, a onda čvrsto staje na onu svoju zdravu 
nogu pa dočekujući neprijatelja govoraše: - Ja jedva Čekam da 
zaradim Džennet! Željno očekujem Džennet! Iza njega je stajao 
njegov sin Hallad. Neumorno su starac i njegov sin odbijali 
neprijatelja od Allahovog Poslanika & sve dok oba nisu poginuli 
kao šehidi. Između preseljenja oca i sina bilo je svega nekoliko 
trenutaka. 

Kada je bitka okončana, Allahov Poslanik j& naredi da se 
šehidi Uhuda pokopaju govoreći: - Ostavite ih tako sa njihovom 
krvlju i ranama (one će za njih svjedočiti na Sudnjem danu). 
Onda dodade: -Koji god musliman bude ranjen ili pogine na 
Allahovom putu, doći će na Sudnjem danu a njegova krv će teći; 

boja će joj biti boja šafrana, a mirisat će poput miška! Na. kraju 
Vjerovjesnik reče: - Amr ibnu-l-Džemuha pokopajte sa Abdullahom 
ibn Amrom, jer su oni i na ovom svijetu uvijek bili skupa i voljeli 
se! 

Neka Uzvišeni Allah bude zadovoljan sa Amrom ibnu-1- 
Džemuhom i ostalim ashabima - šehidima sa Uhuda, i neka im 
osvijetli njihove kabure! 

ABDULLAH IBN DŽAHŠ 

Prvi koji je prozvan kao "emiru-l-mu'minin" 
(zapovjednik, mu'mina) 

^iCovjek o kojem sada govorimo je veoma blizak rođak 
I Allahovog Poslanika M i jedan od prvih ashaba - 
^^Poslanikovih drugova u Islamu. On je Vjerovjesnikov 
tetić, jer je njegova majka Umejma, kćerka Abdulmuttalibova, 
tetka Allahovog Poslanika & Osim toga on bijaše šurak 
Poslanikov, jer je njegova sestra Zejneba bint Džahš bila žena 
časnog Poslanika i jedna od majki pravovjernih. On je prvi kojem 
je data zastava, odnosno povjerena komanda u Islamu, te je on 
prvi koji je nazvan emirom muslimana - tj. vojskovođom grupe 
muslimana. Taj čovjek bijaše Abdullah ibn Džahš el-Esedi. 

Abdullah ibn Džahš je primio Islam prije nego je Vjerovjesnik 
počeo da se sastaje sa svojim rijetkim pristalicama u kući Ibn 
Erkama. On bijaše jedan od prvih koji su ušli u vjeru Islam. Kada 
je Allahov Poslanik |g dozvolio svojim drugovima da učine 
hidžru u Medinu, kako bi sa svojom vjerom pobjegli od 
uznemiravanja Kurejšija, Abdullah ibn Džahš je bio odmah drugi 
muhadžir po redu, jer ga je u ovom značajnom djelu prestigao 
jedino Ebu Seleme. hidžra u ime Allaha i napuštanje porodice' i 
rodnog kraja na Njegovom putu, nisu bila nova stvar za 
Abdullaha ibn Džahša, jer je on i ranije, sa nekim svojim 
rođacima činio hidžru u Abesiniju. Ali ovaj put njegova hidžra 
bijaše mnogo veća i širih razmjera, jer s njim skupa hidžru učiniše 
i njegova porodica i šira rodbina, i muško i žensko, i starci i 
mladići, i dječaci i djevojčice, jer njegova kuća bijaše kuća 
Islama, a njegovo pleme, pleme imana. 

I samo što su napustili Mekku, njihove kuće postaše tužne i 
puste. Izgledale su tako žalosno i usamljeno kao da u njima nikad 
nije bilo žive duše, niti da se kada čuo razgovor ljudi na noćnim 
sijelima. 

Malo vremena prođe od hidžre Abdullaha i njegovih rođaka, a 
kurejšijski prvaci počeše obilaziti mekkanske sokake kako bi 
utvrdili koje od muslimana otputovao a koje ostao. 

Među tim prvacima bijahu Ebu Džehl i Utbe ibn Rebi'a. Utbe 
pogleda napuštene kuće Džahšove porodice, na koje su pustinjski 
vjetrovi nanosili (pijesak) prašinu i koje su odzvanjale od lupe 
vrata i kapija, pa reče: - Kuće Benu Džahša su postale puste i 
jadne, kao da plaču za svojim stanarima! - A ko su oni da za 
njima kuće plaču?! - priupita Ebu Džehl. 

Onda Ebu Džehl prisvoji kuću Abdullaha ibn Džahša, a bijaše 
najljepša i najraskošnija od svih drugih, i poče s njom i njenim 
namještajem da postupa kao što svaki vlasnik postupa sa svojom 
vlastitom imovinom. Kada je Abdullah ibn Džahš čuo šta je Ebu 
Džehl učinio sa njegovom kućom spomenu to Allahovom 
Poslaniku £ koji mu reče: - Bi li bio zadovoljan, o Abdullahu, da 
ti Allah umjesto te kuće da kuću u Džennetu? - Svakako, Allahov 
Poslaniče! - odgovori Abdullah - Pa to ti i pripada! - dodade 
Vjerovjesnik, što potpuno umiri dušu i zadovolji Abdullaha. A 
samo što se Abdullah smjestio u Medinu, nakon svih teškoća koje 
su sobom donijele njegova prva i druga hidžra i tek što je okusio 
draži mira i spokoja u gostoprimljivosti ensarija, nakon onih 
teških uznemiravanja koje je doživio od Kurejšija, Allahovom 
voljom Abdullah bi stavljen na najteži ispit u svom životu. 
Doživio je najgorče iskustvo otkako je primio Islam. Pa da 
poslušamo priču o tom njegovom gorkom i teškom iskušenju. 

Allahov Poslanik 35 izabra osmoricu svojih vjernih drugova 
koji su trebali izvršiti prvi vojni zadatak otkako se pojavio Islam. 
Među izabranim bijahu Abdullah ibn Džahš i S'ad ibn Ebi 
Vekkas. Vjerovjesnik im reče: - Za emira (vođu) ću vam odrediti 
onog ko je najizdržljiviji od gladi i žeđi! Onda povjeri komandu 
Abdullahu ibn Džahšu, te on posta prvi emir - vojskovođa jedne 
grupe vjernika. Allahov Poslanik odredi Abdullahu pravac 
putovanja i dade mu zatvoreno pismo, te mu naredi da pismo ne 
otvara dok ne prođu dva dana putovanja. Kada prođoše dva dana 
od prolaska izvidnice, Abdullah pročita pismo u kojem stajaše: 

"Kada pročitaš ovo pismo uputi se u pravcu mjesta zvanog 
Nahle između Taifa i Mekke. Tu se sakrijte i uhodite Kurejšije, 
tako da nas što bolje upoznate o njihovim kretanjima." 

I samo što pročita pismo Abdullah reče: - Slušam i pokoravam 
se Allahovom Poslaniku! A onda reče svojim drugovima: - 
Vjerovjesnik mi je naredio da odem do mjesta Nahle kako bih 

špijunirao Kurejšije i obavještavao ga o njima, a zabranio mi je da 
ikoga od vas silom tjeram da ide sa mnom. Pa ko želi šehadet i 
žudi da ga dostigne, neka me slijedi, a kome to nije drago, neka se 
vrati i niko ga zato neće koriti! Ljudi mu odgovoriše: - Slušamo i 
pokoravamo se Allahovom Poslaniku pa i mi idemo tamo gdje 
ti je on naredio da ideš! Onda skupina produži put dok ne stigoše 
do Nahle, pa se tu rasporediše i počeše uhoditi Kurejšije, te 
sakupljati korisne podatke o njima. I dok su oni izvršavali svoj 
zadatak, opaziše u daljini kurejšijsku karavanu koju su vodila 
četvorica ljudi i to: Amr ibn Hadremi, Hakem ibn Kejsan, Osman 
ibn Abdullah i njegov brat Mugire. Gonili su trgovačku robu, koja 
se sastojala od kože, suhoga grožđa i drugoga čime su Kurejšije 
inače trgovali. 

Tada se ashabi počeše dogovarati šta da čine. Inače, taj dan je 
bio zadnji dan od ešhuru-l-huruma - svetih mjeseci u kojima 
Arapi nisu ratovali ni prije Islama. Jedni rekoše: - Ako ih 
napadnemo, pobićemo ih u svetom mjesecu, a time bi okrnjili 
svetost ovog mjeseca i na sebe navukli gnjev i srdžbu svih Arapa. 
Ako ih, pak, pustimo da istekne ovaj dan, oni će dostići do svete 
mekkanske teritorije, gdje ih pogotovo ne smijemo napadati i tako 
će se spasiti od nas. I tako su se dogovarali, dok se konačno ne 
složiše da ih odmah napadnu i pobiju, te da sve što imaju uzmu 
kao ratni plijen. Za samo nekoliko trenutaka oni napadoše, te 
jednog ubiše, dvojicu zarobiše, dok im onaj četvrti izmače i spasi 
se od njih. Abdullah ibn Džahš i njegovi drugovi povedoše 
zarobljenike i zaplijenjenu karavanu put Medine. A kada stigoše 
Vjerovjesniku f£ i kada ga upoznaše s onim što su učinili, on to 
strogo osudi! Reče im: - Tako mi Allaha, ja vam nisam naredio da 
ikog napadate. Naredio sam vam da sakupljate podatke o 
Kurej šijama i da ih uhodite i pratite njihova kretanja! Naredi da se 
zarobljenici zadrže dok ne vidi šta će s njima, a zaplijenjenu 
karavanu i ne pogleda, a kamoli da je šta uzeo od plijena. Tek 
tada Abdullah i njegovi drugovi uvidješe kakvu grešku su 
napravili i postaše ubijeđeni da su propali zbog neizvršavanja 
naredbe Allahovog Poslanika & Još im je teže padalo što su ih 
njihova braća muslimani stalno korili i kada bi god kraj njih 
nailazili dosta bi im bilo kada bi rekli: - To su oni što su se oglušili 
o naredbu Allahovog Poslanika. Njihove muke su tek porasle kada 
čuše kako su Kurejšije ovaj događaj iskoristili kao razlog više za 
napade na Allahovog Poslanika. Sirili su propagandu protiv njega u 
svim arapskim plemenima govoreći: - Eto, Muhammed je počeo 
ratovati u svetom mjesecu! U njemu je prolio nedužnu krv, oteo 

našu imovinu i zarobio naše ljude. I ne pitajte o žalosti Abdullaha 
ibn Džahša i njegovih drugova zbog iskušenja u koje su zapali, niti 

stidu kojeg su osjećali pred Vjerovjesnikom zbog neugodnosti 
koje su mu pričinili. 

Kada je situacija postala neizdrživa, teret iskušenja pretežak za 
njih, stiže im radosna vijest u kojoj se kaže da je Allah zadovoljan 
s njihovim činom i da je u povodu svega toga Svome Poslaniku 
objavio određene kur'anske ajete. Sada ne pitajte kolika je to za 
njih radost bila, jer su sada mahsus dolazili, grlili ih čestitajući im 

1 blagosiljajući ih, istovremeno im učeći ajete iz Časnog Kur'ana 
koji su zbog njih objavljeni. Tada su Poslaniku objavljeni sljedeći 
ajeti: Pitaju te o svetom mjesecu, o ratovanju u njemu... (El- 
Bekare, 217.) 

Nakon objave tih Allahovih riječi i Vjerovjesnik odahnu i 
smiri se. Uze karavanu kao ratni plijen, a zarobljenike pusti uz 
otkup. Posta zadovoljan zbog postupka Abdullaha ibn Džahša i 
njegovih drugova jer ova njihova izvidnica i borba posta značajna 
stvar za sve muslimane. Plijen koji zarobiše bijaše prvi ratni 
plijen u Islamu. Onaj koga su u napadu ubili bješe prvi mušrik 
čiju su krv muslimani prolili, a ona dva zarobljenika bijahu prvi 
zarobljenici koji padoše u ruke muslimana. Bajrak u tom pohodu 
bio je prvi bajrak kojeg je nekom predala ruka Allahovog 
Poslanika 2Hj a vođa te skupine bio je Abdullah ibn Džahš, prvi 
čovjek koji je nazvan emirom muslimana. 

Iza toga dođe Bitka na Bedru u kojoj Abdullah ibn Džahš dade 
ogromno učešće kakvo i dolikuje njegovom čvrstom imanu. Onda 
je uslijedio Uhud gdje Abdullah sa svojim drugom Sa'dom ibn 
Ebi Vekkasom doživje priču koja se ne može zaboraviti, pa neka 
nam Sa'd prepriča taj svoj događaj i događaj svog druga. 

Kaže Sa'd ibn Ebi Vekkas: "Kada dođe dan Uhuda, susrete me 
Abdullah ibn Džahš pa mi reče: - Hoćeš li uputiti dovu Allahu dfe? 
-Svakako - rekoh mu. Onda se odmakosmo u stranu i ja počeh 
moliti Allaha riječima: - Moj Gospodaru, kada sretnemo 
neprijatelja daj da se sukobim sa velikim junakom, snažnim i 
neustrašivim koji će me napasti i nastojati da me ubije, a kojeg ću 
ja isto tako nastojati poraziti. Onda me počasti pobjedom, tako da 
ipak ja njega ubijem i uzmem njegovu ratnu opremu i oružje. 

I dok sam ja učio dovu, Abdullah je aminao, a onda on poče 
moliti: - Moj Gospodaru, počasti me snažnim i neustrašivim 
protivnikom s kojim ću se boriti u Tvoje ime i koji će se boriti sa 
mnom, koji će me pobijediti pa mi odsjeći i nos i uši. Pa kada Te 

sutra sretnem da me Ti upitaš: - U ime čega ti je odsječen nos i 
uši? A da Ti ja odgovorim: - U Tvoje ime, zatim u ime Tvog 
Poslanika! - pa da mi Ti na kraju kažeš: - Istinu si rekao! Dalje 
priča Sa'd: - Dova moga druga Abdullaha ibn Džahša je bila bolja 
od moje dove. 

Na kraju dana lično sam ga vidio, a on ubijen i izmasakriran, 
tako da su mu nos i uši visili na drvetu privezani nekim koncem. 
Tako je Allah primio i udovoljio dovi Abdullaha ibn Džahša, te ga 
počastio šehadetom kao što je počastio najodabranijeg od svih 
šehida, njegovog daidžu Hamzu ibn Abdulmuttaliba Poslanik s£ 
ih je obojicu ukopao u isti kabur dok su njegove čiste suze natapale 
pijesak koji je odisao mirisom šehadeta... 

EBU UBEJDE IBN DŽERRAH 

"Svaki narod ima evoqa povjerenika, a povjerenik 
ovoga Ummeta je Ebu Ubejde." (Allahov poslanik 
Muhammed 

Bijaše prijazna lica i lijepa izgleda, mršava tijela, visoka 
rasta a uskih ramena. Radostan bi bio onaj ko bi ga 
vidio, a svaki susret sa njim bi bio srdačan. Osim toga, 
bijaše blage naravi, skroman, miran i stidljiv, ali bijaše, ako je to 
potrebno i kada bi situacija postala ozbiljna, veoma odlučan i 
opasan. Tada bi ličio oštrici sablje koju nikom nije preporučljivo 
dirati i s njom se igrati. To je Eminu-l-ummeti, najpouzdaniji od 
sljedbenika Muhammeda M, Amir ibn Abdullah ibn Džerrah, 
ponosni Kurejšija, poznat po nadimku Ebu Ubejde. 

Abdullah ibn Ummer, jedan od velikih učenjaka i prenosilaca 
Vjerovjesnikovih hadisa, opisao ga je ovako: - Trojica Kurejšija 
su poznati kao lijepi i prijazni ljudi, izuzetna morala i 
mu'minskog stida. Ako ti govore neće ti lagati, a ako im ti 
govoriš neće te u laž ugoniti. To su: Ebu Bekr es-Siddik, Osman 
ibn Affan i Ebu Ubejde ibn Džerrah. Bio je od prvih koji su 
prihvatili Islam i to odmah sljedeći dan nakon što je Ebu Bekr 
postao musliman. 

S njim su bili još: Abdurrahman ibn Awf, Osman ibn Mez'un i 
Erkam ibn Ebi Erkam, kada ih je svu četvoricu Ebu Bekr odveo 
Vjerovjesniku 35 pred kojim su zvanično potvrdili svoju 
pripadnost Islamu, i tako postali prvi stubovi na kojima se kasnije 
izgradila velika građevina - vjera Islam. Prošao je Ebu Ubejde sva 
velika iskušenja muslimana u Mekki od njihova početka do kraja, 
podnosio je s njima sve uvrede, boli, napade i progone kakve nisu 
podnosili sljedbenici nijedne vjere na Zemlji. 

Stoički i čvrsto je sve to izdržao i u svakom momentu iskreno 
dokazivao svoju duboku odanost i pokornost Allahu i Njegovu 
Poslaniku. Ali, postupak Ebu Ubejde na dan Bedra, kojim je 
najbolje dokazao čvrstinu svoga imana, zapanjio je sve kasnije 
generacije, jer ranije niko nešto slično nije mogao ni zamisliti. 
Toga dana Ebu Ubejde je navaljivao na neprijateljske redove ne 
bojeći se nikoga, pa su ga se svi mušrici bojali, izazvao je i 
protivnike i smrt pa su ga svi junaci iz Mekke izbjegavali kao 
protivnika. Međutim, jedan od mušrika poče se sukobljavati s 
njim i stalno mu se isprječavati na putu. 

Ebu Ubejde odustaje i krene na drugu stranu. Kada bi god taj 
mušrik iskrsnuo pred njim, on bi skretao u drugom pravcu i 
izbjegavao dvoboj. Mušrik je sve više navaljivao, a Ebu Ubejde je 
i dalje izbjegavao borbu. A kada je do sudara dvojice protivnika 
moralo doći, Ebu Ubejde svom žestinom navali na protivnika i 
jednim udarcem sablje ga sasiječe, tako da se ovaj mrtav sruši 
pred njim na zemlju. 

Ne pokušavaj, poštovani čitaoče, pogoditi ko bijaše ovaj 
ubijeni nevjernik, jer već je rečeno da je žestina i žar borbe i 
odlučnost kojom je tu borbu Ebu Ubejde vodio zaprepastila 
mnoge i to je malo ko mogao zamisliti. I ti ćeš se, čitaoče, 
začuditi kada saznaš da je ubijeni bio Abdullah ibn Džerrah, otac 
Ebu Ubejde. Ebu Ubejde nije ubio svog oca, on je ubio širk i 
nevjerstvo u njegovoj ličnosti! Allah je u vezi s ovim objavio u 
Kur'anu sljedeći ajet: 

Ne treba da ljudi koji u Allaha i u onaj svijet vjeruju budu u 
ljubavi sa onima koji se Allahu /' Poslaniku Njegovu 
suprotstavljaju, makar im oni bili očevi njihovi. Njima je On 
u srca njihova vjerovanje usadio t svjetlom Svojim ih 
osnažio, i On će ih uvesti u džennetske bašče kroz koje će 
rijeke teći, da u njima vječno ostanu. Allah je njima 
zadovoljan, a i oni će biti zadovoljni Njime. Oni su na 
Allahovoj strani, a oni na Allahovoj strani će sigurno 
uspjeti. (El-Mudžadele, 22.) 

Nije ovo bilo čudno kada je Ebu Ubejde u pitanju, jer je on u 
snazi vjerovanja i odanosti Allahu i Njegovoj vjeri, kao i pomoći i 
povjerenju prema muslimanima, dostigao veliki stepen kod 
Allaha koji su mnogi mogli samo poželjeti. 

Jednog dana Vjerovjesniku je stigla jedna kršćanska 
delegacija, pa mu rekoše: - O Ebu Kasime! Pošalji s nama nekog 
od svojih ljudi za kojeg misliš da je najbolji, a koji bi nam sudio u 



65 



I Ebu Ubejde ibn Džerrah 

stvarima u kojima se mi ne mognemo složiti, jer vi muslimani kod 
nas važite kao pravi i pošteni ljudi. Muhammed % im reče: - 
Dođite mi sutra, pa ću s vama poslati SNAŽNOG I 
POUZDANOG! - Pričao je Omer ibn Hattab: - Sutradan sam 
među prvima došao na podne-namaz, i nikada nisam više želio da 
me Vjerovjesnik odredi za nešto kao za taj zadatak, nadajući se 
tako da mi pripadnu osobine koje je Poslanik spomenuo. Kada je 
Poslanik s nama klanjao podne, poče gledati desno i lijevo, dok 
sam ja sve više istezao vrat da me bolje vidi. On je i dalje kružio 
pogledom između nas sve dok nije ugledao Ebu Ubejdu ibn 
Džerraha, kojeg zovnu i reče mu: - Idi s ovim ljudima i sudi među 
njima po pravdi i istini u onom u čemu se oni ne budu slagali! - 
Tada rekoh sam sebi: "One osobine ugrabi Ebu Ubejde!", završi 
Omer. 

Nije Ebu Ubejde bio samo pouzdani, jer je on s pouzdanjem i 
povjerenjem objedinio i snagu vjerovanja, a tu snagu je pokazao 
više puta, kao recimo kada je Vjerovjesnik poslao skupinu svojih 
ashaba da uhode jednu karavanu Kurejšija, a za njihovog vođu je 
odredio Ebu Ubejdu Za njihovu opskrbu im je dao malo 
hurmi, jer nije imao ništa drugo, pa bi Ebu Ubejde svakom borcu 
dnevno davao po jednu hurmu. Svaki borac bi dobivenu hurmu 
dugo sisao kao što dijete siše majčine grudi, da bi se iza toga 
napio vode i to bi mu bilo sve za cijeli taj dan. 

A kada je bila Bitka na Uhudu i kada poraženi muslimani čuše 
glas nevjernika koji vikaše: - Gdje je Muhammed? Pokažite nam 
gdje je Muhammed? - bijaše Ebu Ubejde jedan od desetak ashaba 
koji su ostali u Vjerovjesnikovoj blizini i koji su ga štitili svojim 
tijelima, dočekivajući protivničke strijele i koplja. 

Kada je bitka bila okončana vidješe ashabi da je Muhammed £g 
ranjen; jedan zub mu je bio slomljen a vilica i čelo mu 
raskrvavljeni. U obraznu jabučicu su mu se zabile dvije halke od 
njegova oklopa ... Vjerovjesniku priđe Ebu Bekr 4*> želeći da mu 
te halke iščupa s lica, ali mu Ebu Ubejde reče: - Zaklinjem te da 
to prepustiš meni! Ebu Bekr mu to odmah udovolji. 

Plašio se Ebu Ubejde da će pričiniti bol Allahovom Poslaniku 
ako mu to bude rukom čupao, pa uhvati svom snagom zubima 
prvu halku i iščupa je tako da Vjerovjesnik nije ni osjetio bol, ali 
je zato Ebu Ubejdi jedan zub potpuno ispao. Zatim Ebu Ubejde 
ponovi svoj zahvat, izvadi drugu halku, ali mu ispade i drugi zub. 
Ebu Bekr bi govorio: - Bijaše Ebu Ubejde najljepši "hetem" kojeg 
sam ikad vidio. - (A hetem je onaj koji nema prednjih zuba.). 

Učestvovao je Ebu Ubejde u svim bitkama sa Muhammedom 
£g od početka pa do smrti Allahovog Poslanika. A kada je trebalo 
izabrati halifu - Poslanikovog nasljednika, Omer ibn Hattab reče 
Ebu Ubejdi: - Pruži ruku da ti dam prisegu na vjernost, jer sam 
čuo da je Vjero vjesnik rekao: "Svaki narod ima svog emina - 
pouzdanog i povjerljivog, a ti si Emin ovog Ummeta!" - Ebu 
Ubejde mu odgovori: - Nikada ne bih htio da budem ispred 
čovjeka kojeg je Allahov Poslanik određivao da nas predvodi u 
namazu i koji nam je bio imam sve do Poslanikove smrti. 

Tako Ebu Bekr bi izabran za prvog halifu, a Ebu .Ubejde mu 
bijaše jedan od glavnih oslonaca, pomagača i savjetnika u 
njegovoj teškoj zadaći. 

Nakon smrti Ebu Bekra po njegovoj preporuci za halifu 
izabraše Omera •$>. Ebu Ubejde je vjerno izvršavao sve naredbe i 
halife Omera i nikada se nije oglušio o njegovu zapovijest, osim 
jedanput. Šta misliš, poštovani čitaoče, koji je to slučaj kada Ebu 
Ubejde nije ispoštovao naredbu vladara pravovjernih? Desilo se 
to u vrijeme dok je Ebu Ubejde predvodio muslimane u 
osvajanjima u Šamu - Siriji i Jordanu, i gdje su iz pobjede u 
pobjedu napredovali dotle da su pod njegovom komandom, uz 
Allahovu odredbu, osvojili cijeli Šam sve do Eufrata na istok i 
Male Azije na sjeveru. Tih dana prostorima Šama je zavladala 
kuga kakvu ranije niko živ nije zapamtio i koja je sijala smrt 
svuda gdje bi doprla. Omeru, vladaru pravovjernih, nije preostalo 
ništa drugo nego da Ebu Ubejdi pošalje glasnika koji mu preda 
pismo od halife sljedeće sadržine: 

- Imam jednu potrebu i samo tvoj dolazak može da to razriješi, 
a drugo ništa, pa ako ti ovo pismo dođe noću, zaklinjem te da ne 
čekaš dana nego da odmah uzjašeš konja i kreneš ovamo, a ako ti 
ovo pismo dođe danju, zaklinjem te da odmah krećeš i da ne 
čekaš noći! 

A kada Ebu Ubejde pročita pismo reče: - Razumio sam potrebu 
vladara pravovjernih za mnom. On želi da na ovom svijetu zadrži 
onog koji mora da ode. 

Onda napisa halifi pismo u kojem stajaše: 

- O vladaru pravovjernih! Dobro mi je jasno zašto me zoveš. 
Ali ti znaš da sam ja mjesecima sa ovom svojom vojskom, i 
nemam nimalo želje da izbjegnem ono što može svakog od mojih 
boraca da zadesi. Od . njih se ne mogu rastati sve dok Uzvišeni 
Allah ne izvrši među nama Svoju odredbu, i kada ti ovo moje 
pismo stigne oprosti mi i dozvoli da ostanem ovdje. 

Kada halifa Omer pročita pismo, zaplaka kao malo dijete, te ga 
jedan od drugova, vidjevši ga tako uplakanog, sa zebnjom upita: - 
Je li Ebu Ubejde umro, o vladaru pravovjernih? - Nije - reče 
Omer - ali mu je smrt veoma blizu. 

I nije se prevario halifa Omer el-Faruk, jer malo vremena iza 
toga kuga zahvati svojim kandžama i vojskovođu Ebu Ubejdu, 
koji na samrti oporuči svojim borcima: 

- Ja vam oporučujem sljedeće i ako se toga budete pridržavali 
stalno ćete biti na hajru i selametu: Klanjajte namaz, postite 
mjesec ramazan, dajite zekat i sadaku, obavljajte hadždž i umru, 
jedni drugima pomažite, naredbe starješina vjerno izvršavajte i 
nemojte ih varati niti izdavati. Ne žudite za dunjalukom, jer, 
zaista, čovjek kada bi i hiljadu godina živio, opet mora doći u 
ovaj položaj u kome vidite mene sada, i neka je na vas Allahov 
mir i milost. 

A mi molimo Allaha da se među onima na koje je Allah Svoju 
milost prosuo nađe i Ebu Ubejde ibn Džerrah ■&>. 

ABDULLAH IBN MES'UD 

"Ko voli učiti Kuran \aqanno, onako kako je i 
objavljen, neka ga uči kao Ibn Ummi Abd." (Allahov 
poslanik Muhammed M) 

Bijaše još nedorastao dječak, koji je daleko od ljudi lutao 
po gudurama mekkanskih brda, čuvajući ovce jednom 
od najuglednijih mekkanskih bogataša, Ukbetu ibn 
Muajtu. Ljudi su ga zvali Ibn Ummi Abd, a stvarno ime mu je 
bilo Abdullah, dok mu je ime oca bilo Mes'ud. Iako je dječak čuo 
za novosti o Vjerovjesniku koji se pojavio u njegovom narodu, 
tome nije pridavao naročitu pažnju, s jedne strane zbog svoje 
malodobnosti, a s druge strane zbog udaljenosti od mekkanskog 
društva. Inače, on bi odlazio sa Ukbetovim ovcama vrlo rano, a 
vraćao bi se tek kad bi se noć spuštala. 

Jedan dan mekkanski dječak Abdullah ibn Mes'ud primijeti 
dvojicu starijih i ozbiljnijih ljudi kako iz daljine idu u njegovom 
pravcu. Obojica su izgledala veoma umorno a žeđ ih je tako 
morila da su im bili suha i usta i grlo. Kada stigoše do njega, 
poselamiše ga i rekoše: - O dječače, daj nam malo mlijeka od ovih 
ovaca kako bi žeđ ugasili i snagu povratili. Dječak odgovori: - 
Neću to učiniti jer ovce nisu moje, nego su mi samo povjerene na 
čuvanje. Dvojicu pridošlica ne naljuti dječakov odgovor, nego se, 
naprotiv, na njihovim licima pojavi izraz zadovoljstva. Onda 
jedan od njih reče: - Pokaži mi jednu ovcu koja se još nije janjila 
niti je davala mlijeka. Dječak mu pokaza jednu sitnu ovčicu koja 
je bila blizu njega, a čovjek joj priđe, uhvati je, pa joj poče 
dodirivati vime spominjući, istovremeno, Allahovo M ime. 
Dječak je s čuđenjem gledao u njega pomislivši: - Kada su to 
mlade ovce koje nikad nisu bile janjene, davale mlijeko?! Ali, 
vime ovčice se polahko širilo i iz njega poče teći mlijeko obilno i 
jako. 

Drugi čovjek nađe na zemlji kamen sa udubljenjem pa ga 
napuni mlijekom, te se i on i njegov drug napoj iše, a onda 
napojiše i mene, dok ja i dalje nisam mogao vjerovati u ono što 
vidim. Kada smo se napojili koliko smo mogli, onaj 
blagoslovljeni čovjek reče (vimenu ovce): - Smanji se i zaustavi! 
Onda se ono vime smanjivalo sve dok ne posta onako kakvo je i 
bilo. Tada ja rekoh blagoslovljenom, mubarek čovjeku: - Nauči 
me onim riječima koje si izgovarao! - Ti si već naučen dječak - 
odgovori mi on. 

Ovo bi početak priče Abdullaha ibn Mes'uda i Islama, jer onaj 
mubarek čovjek ne bijaše niko drugi nego Allahov Poslanik 3& a 
njegov drug bijaše Ebu Bekr es-Siddik Taj dan su izašli iz 
Mekke u obližnja brda, kako bi koliko bilo predahnuli od 
zlostavljanja Kurejšija i teških iskušenja u kojima su bili. Kako 
god je dječak zavolio časnog Poslanika i njegova druga i postao 
im privržen, isto tako su Poslanik i njegov drug bili zadivljeni 
dječakovim postupkom, njegovim povjerenjem i odlučnošću, pa 
su u njemu predviđali veliko dobro i hajr. Malo vremena je prošlo 
od tada, a Abdullah ibn Mes'ud primi Islam i ponudi se 
Vjerovjesniku da ga služi, pa ga Poslanik % i primi u službu. Od 
tog dana sretni dječak Abdullah ibn Mes'ud čuvanje ovaca 
zamijeni služenjem najodabranijeg od svih stvorenja i ljudi. 

Pratio je Abdullah ibn Mes'ud Allahovog Poslanika £g kao što 
sjena prati čovjeka. Bio je uz njega i kod kuće i na putovanju, i u 
kući i van kuće. Budio ga je kada je trebao ustati, držao Vnu zastor 
kada bi se kupao, obuvao mu je papuče kada je htio izaći, izuvao 
bi mu ih kad je namjeravao ući. Nosio mu je njegov štap i misvak, 
i ulazio pred njim u njegovu sobu kada bi on odlučio • da uđe. 
Allahov Poslanik £g mu je dozvolio da kod njega uđe kada je god 
želio i da bez ikakvog ustručavanja bude upoznat i sa njegovim 
tajnama, tako da je prozvan "Vlasnik Vjerovjesnikove tajne" 
("Sahibi sirri Resulillahi"). Na taj način Abdullah ibn Mes'ud je 
odgajan u kući Vjerovjesnika, pa je (postao) upućen u vjerske 
propise po njegovoj uputi, okitio se njegovim ahlakom i 
ponašanjem i slijedio ga je u svim njegovim osobinama. Za njega 
su govorili da je čovjek najbliži Allahovom Poslaniku po naravi i 
ponašanju. Učio je Abdullah ibn Mes'ud u medresi (školi) 
Allahova Poslanika %s tako da je bio jedan od najučenijih ashaba u 
Kur'anu, od najboljih poznavalaca značenja Kur'ana i jedan od od 
najvećih znalaca u šerijatskim propisima. To najbolje dokazuje 
priča o čovjeku koji je došao Omeru ibn Hattabu (koji je tada bio 

halifa), dok je stajao na Arefatu, pa mu rekao: - O vladaru 
pravovjernih, stigao sam iz Kufe, i ostavio sam tamo čovjeka koji 
napamet diktira mushaf. 

Omer se tako naljuti i zacrveni kao da će prsnuti, pa upita: - Ko 
je on, teško tebi? - Abdullah ibn Mes'ud - odgovori čovjek. Omer 
4k se polahko smiri i njegova srdžba se ugasi, pa posta kao što je i 
bio, a onda reče: - Teško tebi! Allaha mi, ne znam da je iko drugi 
od ljudi preči od njega da tako nešto čini, i ispričaću ti nešto u 
vezi s tim. Dalje Omer" nastavi svoj govor: - Jedne noći je 
Vjerovjesnik fg sjedio kod Ebu Bekra, pa su razgovarali o 
budućnosti muslimana, a s njima sam bio i ja. Onda je 
Vjerovjesnik izašao, pa i mi izađosmo s njim. U mesdžidu 
primijetismo čovjeka koji je klanjao, a nismo mogli razaznati ko 
je on. Allahov Poslanik % zastade osluškujući učenje klanjača, a 
onda se okrenu nama pa reče: - Ko bi volio da Kur'an uči 
najispravnije, baš onako kako je i objavljen, neka ga uči onako 
kako ga uči Ibn Ummi Abd (tj. Abdullah ibn Mes'ud). Onda 
Abdullah sjede i poče učiti dovu, a Vjerovjesnik mu reče: - Traži 
šta hoćeš, dobićeš. Traži samo, biće ti to dato! 

Onda Omer nastavi priču pa reče: - Rekoh sam sebi: "Tako mi 
Allaha, poraniću Abdullahu ibn Mes'udu, pa ću ga obradovati 
time što mu je Allahov Poslanik vikao 'Amin' dok je on učio 
dovu. Ja stvarno uranih i odoh da ga obrađujem, kad tamo nađoh 
Ebu Bekra koji me je preduhitrio i već ga obradovao. Tako mi 
Allaha, ni u jednom hajr djelu nisam se takmičio sa Ebu Bekrom, 
a da me on nije prestigao! - završi Omer. 

Znanje Abdullaha ibn Mes'uda o Allahovoj Knjizi je dostiglo 
ogroman stepen, tako da je on govorio: - Tako mi Allaha, osim 
Kojeg nema drugog boga, nijedan ajet iz Allahove Knjige nije 
objavljen a da ja ne znam gdje je objavljen i u vezi s čim je 
objavljen. A kada bih znao da ima iko ko Allahovu Knjigu 
poznaje bolje od mene, a da se do njega može doći, ja bih mu 
otišao! 

Abdullah ibn Mes'ud nije ništa uveličavao dok je ovo za sebe 
govorio, jer jednom je Omer ibn Hattab <£> u proputovanju susreo 
neku karavanu u noći mračnoj u kojoj se ništa nije vidjelo. U toj 
karavani je bio i Abdullah ibn Mes'ud. Omer naredi jednom 
čovjeku da ih upita odakle su, a iz karavane se javi Abdullah i 
odgovori: - Iz duboke doline (koristeći jedan izraz iz Kur'ana, 
a.š.). Omer upita: - Gdje putujete? Abdullah odgovori: - U svetu 
kuću! Po tim odgovorima Omer zaključi da u karavani ima neki 

alim - učenjak, pa naredi čovjeku da upita: - Šta je u Kur'anu 
najveličanstvenije? Abdullah odgovori: - Allahu la ilahe Ma hu 
(Ajetu-l-Kursijj). Omer reče: - Pitaj šta je u Kur'anu najpravednije 
i najpresudnije? Abdullah odgovori: - Allah vam naređuje 
pravednost, dobročinstvo /' pomaganje rodbine... (ajet) Omer 
ponovo reče: Upitaj ih: Koji je u Kur'anu ajet najpravedniji? - Ko 
učini koliko trun dobra vidjet će ga, a ko učini koliko trun zla, 
vidjet će ga. (ajet) Omer reče: - Pitaj ih šta je u Kur'anu 
najstrašnije? Abdullah odgovori: - To neće biti ni po vašim željama 
ni po željama sljedbenika Knjige: Onaj ko radi zlo ... (4:123) Omer 
reče: - Pitaj ih šta to u Kur'anu daje najviše nade? Abdullah 
odgovori: - Reci: "O robovi Moji koji ste se prema sebi ogriješili, 
ne gubite nadu u Allahovu milosti Allah će ... (39:53) Omer reče: - 
Pitaj ih je li među njima Abdullah ibn Mes'ud? Iz karavane 
odgovoriše: - Jeste, Allaha nam! 

Abdullah ibn Mes'ud nije bio samo učač, alim, pobožnjak i 
asketa, bio je on kada to najviše zatreba i jak, odlučan, mudžahid i 
prednjačio bi u borbi. Dovoljno je reći da je on prvi čovjek poslije 
Vjerovjesnika na zemaljskoj kugli koji je naglas proučio nešto iz 
Kur'ana. 

Jednom su se u Mekki sakupili ashabi - drugovi Vjerovjesnikovi, 
a tada ih je još uvijek bilo vrlo malo i bili su u teškom položaju, 
pa jedni rekoše: -Allaha mi, Kurejšije još uvijek nisu čule Kur'an 
da im je učen naglas, pa ko bi otišao da im nešto prouči pa da 
čuju? - Ja ću im omogućiti da ga čuju! - reče Abdullah ibn 
Mes'ud. 

Ostali mu rekoše: - Bojimo se za tebe, voljeli bi da to uradi 
neko ko ima jaku rodbinsku zaleđinu, koji bi ga štitili i čuvali ako 
bi mu htjeli nanijeti zlo. Abdullah reče: - Pustite me, Allah će me 
štititi i čuvati. Sutradan prijepodne Abdullah ode u harem i dođe 
do mjesta koje se zove Mekamu Ibrahim, stade i poče učiti naglas 
Kur'an, dok se u blizini nalazila grupa Kurejšija koji su sjedili 
oko Ka'be. On zauči: - Bismillahi-r-Rahmani-r-Rahim, Errahman 
'alleme-l-Kur'an, haleka-l-insan, allemehu-l-bejan ... 

I nastavi učiti dalje, dok se začuđene Kurejšije jedva snađoše 
pa povikaše: - Šta ono govori Ibn Ummi Abd?! Teško njemu, pa 
on govori nešto od onoga što govori Muhammed. Onda skočiše 
pa počeše udarati Abdullaha po licu dok je on i dalje učio, dok 
nije proučio koliko je to Allah htio, onda se vrati svojim 
drugovima, dok mu je krv lila niz lice. Drugovi mu rekoše: - To je 
ono čega smo se plašili za tebe! On odgovori: - Tako mi Allaha, 

Allahovi neprijatelji u mojim očima ništa nisu izgledali 
bezopasniji nego što su to sada. Ako hoćete i sutra ću isto ovo 
učiniti. Oni mu rekoše: - Neka, ovo je dosta. Postigao si da čuju 
ono što im je mrsko. 

Živio je Abdullah ibn Mes'ud sve do vremena vladavine halife 
Osmana 4b. 

Kada je obolio smrtnom bolešću, dođe mu halifa Osman u 
posjetu pa ga upita: - Šta te muči? - Moji grijesi - odgovori. - A 
šta bi želio? -Allahovu milost. - Hoćeš li da naredim da ti daju sve 
ono što si odbio da primaš zadnjih godina? - upita halifa. - Ništa 
mi to ne treba - odgovori. - Ostaće tvojim kćerima iza tebe. - A 
bojiš li se siromaštva za moje kćeri? - upita Abdullah. Ja sam im 
naredio da svaku noć uče suru El-Vaki'ah, a uistinu sam čuo 
Allahovog Poslanika koji je rekao: - Ko prouči svake noći suru 
Vaki'ah, nikad ga neće zadesiti siromaštvo i potreba! 

A kada je noć nastupila, Abdullah ibn Mes'ud preseli među 
najodabranije društvo, dok je njegov jezik do zadnjeg časa 
spominjao ime Allaha i učio Njegove jasne ajete ... 

SELMAN EL-FARISI 

"Selman je od r\ae, ehli-bejta." (Allahov poslanik 
Muhammed H) 

Ova naša priča je priča o onome koji je išao u potragu za 
istinom, koji je tragao za Allahom. To je priča o 
Selmanu el-Farisiji 4*. Pa omogućimo Selmanu lično da 
nam prepriča tu svoju priču, jer njegovi osjećaji za nju su dublji a 
njegovo kazivanje tačnije i rječitije. 

Kaže Selman: - Bio sam dječak iz područja Isfahan u Perziji, iz 
sela koje se zvalo Džejjan. Moj otac je bio starješina sela, 
najbogatiji i najpoštovaniji u cijelom selu. Otkako sam rođen, ja 
sam mu bio najdraži od svih stvorenja, a iz dana u dan njegova 
ljubav prema meni se pojačavala, tako da me je, strahujući za 
mene, skroz zatvorio u kuću kao što se cure zatvaraju. Trudio sam 
se u našem obožavanju vatre koliko sam mogao, pa sam postao 
onaj koji je odgovoran za nju i koji je loži. Ta časna obaveza mi je 
povjerena kako se vatra koju smo obožavali ne bi ugasila ni za 
jedan tren, ni danju ni noću. Moj otac je imao veliki posjed koji 
nam je donosio značajan prihod, i on bi stalno išao i posjed, 
obilazio a prihod sakupljao. 

Jednoga dana ga neki posao spriječi, pa nemogavši otići u selo, 
pozva me i reče: - O sine, kao što vidiš ja ne mogu otići na naš 
posjed, nego ti idi i umjesto mene obavi tamo posao! Ja krenuh u 
pravcu našeg posjeda, i dok sam putovao naiđoh na jednu od 
kršćanskih bogomolja, čuh iznutra glasove onih koji su se molili, 
pa to privuče moju pažnju. Ja nisam ništa znao o običajima 
kršćana ili nekog od pripadnika drugih vjera, zbog toga što me 
otac stalno držao zatvorenog u kući, .daleko od drugih ljudi. Kada 
čuh njihove glasove uđoh unutra da vidim šta to oni rade. Pošto 
sve dobro razgledah, zadivi me njihov obred pa poželjeh da 

primim njihovu vjeru. Pomislih: - Ova vjera je bolja nego ona u 
kojoj smo mi. I tako ja ne odoh od njih sve dok sunce ne zađe, a 
na posjed svoga oca ne odoh nikako. U međuvremenu upitah 
prisutne: - Gdje je porijeklo ove vjere? Oni mi odgovoriše: - U 
području Šama - Sirije. Kada pade noć ja se vratih kući, gdje me 
dočeka otac pitajući šta sam uradio. Ja mu rekoh: - O oče, naišao 
sam na ljude koji se mole Bogu u svojoj bogomolji, pa mi se 
veoma dopala njihova vjera. Kod njih sam se zadržao sve do kraja 
dana. Otac se trže od mojih riječi, pa reče: - Moj sine, nema u toj 
vjeri nikakva dobra, tvoja vjera i vjera tvojih očeva je puno bolja. 

- Nije, boga mi! - rekoh mu. - Njihova vjera je bolja od naše! Moj 
otac se uplaši od mojih riječi, pa strahujući da se ne odmetnem od 
svoje vjere, ponovo me zatvori u kuću i još mi stavi okov na 
noge. Kada mi se prva prilika ukaza ja poručih onim kršćanima: - 
Kada vam naiđe prva karavana koja putuje u Šam obavijestite me, 
pa me ovi obavijestiše, a ja svim silama navalih na okove, 
oslobodih se, te se krišom priključih toj karavani i tako stigosmo 
u Šam. Kada stigosmo, ja upitah: - Ko je ovdje najbolji čovjek u 
ovoj vjeri? Rekoše mi: - Biskup, čuvar dotične bogomolje, te mu 
ja odoh i rekoh mu: - Želja mi je da uđem u kršćanstvo, pa bih 
volio da budem uz tebe, da te služim, da učim od tebe i da se s 
tobom molim Bogu. On mi reče: - Uđi. - Te uđoh kod njega i 
počeh da ga služim. Nije mi dugo vremena trebalo da otkrijem 
kako je on loš čovjek. Svojim podanicima naređivao je da daju 
milostinju i podsticao ih na to obećavajući im nagradu, a kada bi 
mu nešto dali da on podijeli na Božijem putu, on bi to krišom 
uzimao za sebe a siromasima i bijednicima ne bi davao ništa. 

Tako je nagomilao sedam velikih kesa zlata. Ja sam ga zbog 
toga silno zamrzio, ali on ubrzo umrije, pa kada se kršćani 
sakupiše da ga ukopaju ja im rekoh: - Ovaj vaš drug je bio loš 
čovjek! Naređivao vam je milostinju i podsticao vas da je dajete, 
a kada bi mu vi šta donijeli, on je to ostavljao za sebe, dok 
siromasima ne bi davao ništa. Oni me upitaše: - Otkud znaš to? Ja 
im rekoh: - Pokazat ću vam gdje je njegova riznica. - Pokaži nam! 

- povikaše mi. Ja im pokazah mjesto gdje je on ostavljao zlato, pa 
kad ga oni izvadiše, nađoše sedam kesa punih zlata i srebra. Kada 
to vidješe, povikaše: - Boga mi, nećemo ga nikako ni ukopati! 
Onda ga mrtva razapeše na krst i kamenovaše. Malo vremena iza 
toga izabraše drugog čovjeka na njegovo mjesto, a ja počeh i 
njega slijediti i služiti. Nikad nisam vidio čovjeka da mu je ovaj 
svijet manje važan, a da se toliko brine za onaj svijet. Bio je i 
danju i noću u pobožnosti i obredima. Zavolio sam ga veoma 

jako, te kod njega ostadoh dugo, a kada mu se prikuči smrt, ja mu 
rekoh: - O dobri čovječe, koga mi preporučuješ i savjetuješ da 
kod njega budem poslije tebe? On mi odgovori: - Sine moj, ne 
poznam nikoga da je ovakav kao ja osim jednog čovjeka u 
Mosulu, to je čovjek koji ništa ne mijenja i ništa ne dodaje vjeri, 
pa idi kod njega! 

Kada moj učitelj umrije, ja odoh tom čovjeku u Mosul, a kada 
mu dođoh, ispričah mu sve o sebi i rekoh mu: - Prije nego će 
umrijeti, taj i taj moj učitelj mi je preporučio da dođem tebi 
rekavši mi da se ti čvrsto držiš onoga što je ispravno. On mi reče: 

- Ostani kod mene. Ja ostadoh kod njega i vidjeh da je i on 
najbolji što može biti. Ali, ne prođe mnogo vremena pa i on 
umrije. 

Kada mu se prikučila smrt, ja ga upitah: - O dobri čovječe, kao 
što vidiš došla ti je Božija odredba, a ti o meni znaš sve. Pa kome 
me preporučuješ i koga mi savjetuješ da slijedim? - O sine! - reče 
mi on. - Boga mi, ne znam ni za jednog čovjeka koji je ovakav 
kao što smo mi bili, osim tog i tog čovjeka u Nesibinu, pa idi kod 
njega. Kada ovaj čovjek bi ukopan, ja otputovah u Nesibin i 
nađoh preporučenog čovjeka, pa mu ispričah sve što mi je rekao 
moj zadnji učitelj. On mi reče: - Ostani kod nas. Ja ostadoh kod 
njega i uvjerih se da je i on dobar i pošten kao i njegova dva 
druga. Ali, Boga mi, i njemu ubrzo dođe smrt pa mu rekoh: - Ti 
dobro znaš šta ti se sprema, pa kome me sada ti preporučuješ? On 
reče: - O sine moj, Boga mi, ja ne znam ni za koga da je ovakav 
poput nas osim tog i tog čovjeka u Amuriji, pa idi kod njega. Ja 
odoh tom čovjeku i sve ispričah a on reče: - Ostani kod nas! Ja 
ostadoh kod tog čovjeka, koji, Boga mi, bješe isti kao i njegovi 
drugovi. 

Kod njega stekoh i malo imetka; nekoliko krava i ovaca. Zatim 
i tom čovjeku dođe Božija odredba koja je došla i njegovim 
drugovima, pa kad mu se prikuči smrt, ja mu rekoh: - Ti sve o 
meni znaš veoma dobro, pa kome me preporučuješ i šta mi 
naređuješ da činim? On reče: - Sine moj! Boga mi ja ne znam da 
je na cijeloj zemaljskoj kugli ostao ijedan čovjek privržen vjeri 
kao što smo to mi bili. Međutim, primaklo se vrijeme u kojem 
treba da se u 2emlji Arapa pojavi Božiji Poslanik, koji će 
propovijedati čistu Ibrahimovu vjeru. On će iz svog kraja preseliti 
u kraj pun palmi među kamenitim brdima. On će imati znakove 
koji se ne mogu sakriti; ješće hediju - ono što mu se pokloni, a 
neće jesti sadaku - milostinju, između njegovih pleća će biti biljeg 

- pečat poslanstva. Pa ako ikako možeš da odeš u te krajeve, ti idi. 

Onda i taj čovjek umri je, a ja u Amuriji ostadoh sve dok tuda 
ne naiđe grupa trgovaca iz Arabije iz plemena Kelb. Ja im rekoh: 
- Ako me povedete sa sobom u Arabiju, daću vam ove svoje 
krave i ovce. Oni prihvatiše, pa im ja dadoh sve što sam imao. 
Povedoše me sa sobom, a kada dođosmo u Vadi-l-kura - dolinu 
između Šama i Medine, iznevjeriše me i prodadoše kao roba 
nekom Jevrejinu. 

Tako ostadoh tu da ga služim, a kada ga jedanput posjeti 
njegov amidžić iz plemena Benu Kurejza, otkupi . me i povede sa 
sobom. Odvede me u Jesrib, pa ja vidjeh palme koje je spomenuo 
moj učitelj u Amuriji. Prepoznadoh Medinu tačno onako kako mi 
je on opisao, pa tako ostadoh u njoj. 

U to vrijeme Vjerovjesnik je pozivao narod u Mekki, ali ja o 
tome nisam ništa čuo jer sam bio prezauzet poslovima koje sa 
sobom nosi ropstvo. Ne prođe mnogo vremena, a Vjerovjesnik 
preseli u Jesrib, a taj dan, tako mi Allaha, ja bijah na vrh palme, 
gdje sam obavljao posao za svog gospodara koji je u tom času 
sjedio ispod palme. Odjednom se pojavi njegov amidžić koji mu 
reče: - Neka Bog pobije pripadnike plemena Ews i Hazredž, eno 
ih, Boga mi, svi se sakupili u Kuba'u oko čovjeka koji je došao iz 
Mekke i tvrdi da je Allahov Poslanik. I samo što čuh njegove 
riječi, mene obuze vrtoglavica i vrućina, pa se uplaših da ne 
padnem na svog gospodara. Brzo se spustih sa palme govoreći 
čovjeku: - Šta si to rekao?! - ponovi mi tu vijest. 

Moj gospodar se razljuti, pa me silno ošamari govoreći mi: - 
Šta imaš ti sa tim čovjekom? Vrati se svom poslu! Kasnije kada 
nastupi noć ja uzeh hurmi koje sam brao, i zaputih se tamo gdje je 
odsjeo Vjerovjesnik. Dođoh kod njega i rekoh: - Čuo sam da si ti 
dobar čovjek, a s tobom su tvoji drugovi, stranci i potrebni. Evo 
ovo sam odvojio za sadaku, pa mislim da ste vi preči da vam to 
dam nego iko drugi. - Onda mu pružih hurme. On reče svojim 
drugovima: - Jedite! - a sam ništa ne uze niti pojede. Rekoh u 
sebi: - Ovo je prvi znak! Onda se vratih pa ponovo sakupih hurmi, 
a kada se Vjerovjesnik iz Kuba'a premjesti u Medinu otiđoh mu i 
rekoh: - Vidio sam da ti ne jedeš sadaku, pa sam ti ovo donio kao 
hediju da te počastim. On uze i pojede nešto hurmi, a naredi 
svojim drugovima te jedoše i oni. Ja opet rekoh sam sebi: - Ovo je 
drugi znak! 

Kasnije sam došao Vjerovjesniku, kada je on bio u Beki'i-1- 
Garkadu, mezarlucima gdje je ukopavao nekog od svojih 
drugova. Vidio sam kako sjedi, a na njemu bijahu dva ogrtača. Ja 

ga poselamih, pa počeh kružiti oko njega ne bih li vidio pečat na 
njegovim leđima kojeg je spomenuo onaj čovjek u Amuriji. 

Kada Vjerovjesnik vidje kako gledam u njegova leđa, shvati 
šta ja hoću, skinu svoj ogrtač sa leđa, pa ja pogledah, i vidjeh 
pečat. Saznadoh da je on uistinu Allahov poslanik, pa počeh da ga 
ljubim plačući. On me upita: - Šta je s tobom i ko si, ti? Ja mu 
onda ispričah svu svoju priču od početka do kraja što ga veoma 
zadivi (i začudi). Zaželje da i njegovi drugovi to čuju od mene, te 
ja ispričah i njima. Oni se redom začudiše mome slučaju, i silno 
se obradovaše zbog njegovog završetka. 

I neka je spas i mir na Selmana el-Farisiju onoga dana kada je 
krenuo u potragu za istinom (na svakom mjestu) po svim 
krajevima. 

I neka je selam na Selmana onoga dana kad je spoznao istinu, 
povjerovao u nju najčvršćim imanom i neka je selam na Selmana 
onoga dana kada je umro i kada će ponovo biti proživljen. 

IKRI ME IBN EBI DŽEHL 

"Ikrime će vam doć\ kao mu'min i muhadžir. Nemojte 
ružno govoriti o njegovom ocu, jer vrijeđanje mrtvog 
šteti živom a do mrtvog uopće ne dolazi." (Allahov 
poslanik Muhammed Ht) 



Bio je pri kraju treće decenije života kada je Vjerovjesnik 
počeo javno pozivati istini i pravome putu. Bio je od 
najčasnijih Kurejšija po ugledu, (jedan) od najbogatijih i 
najviših po porijeklu. Bilo je veoma logično da i on primi Islam 
kao što su to učinili slični njemu; kao Sa'd ibn Ebi Vekkas, 
Mus'ab ibn Umejr i drugi sinovi (iz) bogataških i uglednih 
porodica iz Mekke, ali, da nije bilo njegovog oca; pa šta mislite 
ko je bio njegov otac? To bijaše najveći silnik Mekke, prvi 
mušrički vođa, onaj čijim je žestokim mučenjima Allah iskušavao 
iman vjernika pa su ostajali čvrsti. Onaj koji je svojim 
lukavstvima ispitivao iskrenost onih koji su bili ubijeđeni u svom 
vjerovanju, pa su oni tu iskrenost i dokazivali. Dovoljno je kad se 
kaže da je to bio Ebu Džehl. 

To je bio njegov otac, a što se njega tiče on je Ikrime ibn Ebi 
Džehl el-Mahzumi, jedan od brojnih kurejšijskih uglednika, i 
jedan od prvih konjanika i ratnika. Pod utjecajem oca Ikrime Ibn 
Ebi Džehl osjeti obavezu da se neprijateljski ponaša prema 
Muhammedu $g. Zato je i gajio žestoko neprijateljstvo prema 
njemu, a njegove drugove (ashabe) je zlostavljao na najgore 
načine. Islam i muslimane je izlagao velikim mukama i patnjama 
što je radovalo njegova oca. Kada je njegov otac poveo mušričku 
vojsku na Bedr, zaklinjući se svojim idolima Latom i Uzaom da 
se u Mekku neće vratiti sve dok ne porazi Muhammeda, odsjeo je 
na Bedru tri dana. Tu je klao deve, pio opojna pića a pjevačice su 
ga zabavljale uz veselu muziku. Dok je Ebu Džehl predvodio ovu 

bitku, njegov sin Ikrime mu je bio glavni oslonac, podrška i 
njegova desna ruka. Ali idoli Lat i Uza se nisu odazvali molbi 
Ebu Džehla, jer oni ne mogu čuti. Nisu ga pomogli u njegovoj 
borbi jer su i sami nemoćni. Tako on poginu na Bedru. I dok ga je 
njegov sin Ikrime gledao vlastitim očima, koplja muslimanskih 
boraca su pila njegovu krv. Vlastitim ušima čuo je posljednji urlik 
koji je izišao iz njegovih usta. Ikrime se vrati u Mekku 
ostavljajući tijelo kurejšijskog uglednika na Bedru. Poraz ga je 
omeo pa nije uspio izvući tijelo da ga pokopa u Mekki i bjekstvo 
ga je prisililo da ga ostavi muslimanima. Oni su ga bacili, skupa 
sa desetinama drugih ubijenih mušrika, u napušteni bunar koji su 
zatrpali pijeskom. Do tog dana Ikrime ibn Ebi Džehl se drukčije 
ponašao (u odnosu) prema Islamu. Do sada je prema njemu bio 
neprijateljski raspoložen zbog krvne veze sa ocem, a sada se borio 
protiv Islama iz osvete zbog ubijenog oca. Ikrime je (sada) skupa 
sa još nekima čiji su očevi poginuli na Bedru, raspaljivao vatru 
neprijateljstva u grudima mušrika protiv Muhammeda, i stalno 
podsticao na osvetu one Kurejšije koji su iz svojih porodica imali 
žrtve na Bedru. Tako dođe Uhud. 

Ikrime ibn Ebi Džehl krenu na Uhud, a sa sobom povede svoju 
ženu Ummu Hakim, da skupa sa drugim ženama, koje su izgubile 
nekog od svojih na Bedru, stane iza redova boraca. One su udarale 
u defove podstičući Kurejšije na borbu, a one koji bi eventualno u 
strahu ili panici htjeli da pobjegnu, vraćale bi i davale im novi 
moral. Na čelo desnog krila svoje konjice Kurejšije postaviše 
Halida ibn Welida, a na lijevom krilu Ikrimu ibn Ebi Džehla. Dva 
mušrička konjanika pokazaše veliko junaštvo toga dana, što u 
ishodu bitke prevagnu u korist Kurejšija, a protiv Muhammeda i 
njegovih drugova. Mušricima to donese veliku pobjedu tako da je 
njihov vođa Ebu Sufjan govorio: - Ovaj danje za dan Bedra! 

Kada je bila Bitka na Hendeku, mušrici su danima držali 
Medinu u obruču, što dovede do toga da Ikrime ibn Ebi Džehl 
izgubi strpljenje zbog nemoći svoje vojske. On potraži najuži dio 
hendeka (jarka) i silom natjera konja u njega tako da ga nekako 
pređe. Za njim se u tu opasnu pustolovinu zaputi još nekoliko 
mušrika, ali sve to dovede samo do žrtve mušrika Amr ibn Abdu 
Wudda. Što se Ikrime tiče spasi ga jedino bijeg. A na Dan 
osvojenja Mekke Kurejšije vidješe da ne mogu stati na put 
Muhammedu i njegovim ashabima, pa odlučiše da mu oslobode 
put do Mekke i da mu se ne suprotstavljaju. Da bi ovo odlučili, 
pomoglo im je i saznanje da je Vjerovjesnik fš naredio svojim 

vojskovođama da nikog ne ubijaju od stanovnika Mekke osim 
onih koji im se suprotstave. Ali, Ikrime ibn Ebi Džehl i još 
nekoliko istomišljenika se ne složiše sa ostalim Kurejšijama, nego 
se suprotstaviše velikoj vojsci, i u tom kratkotrajnom okršaju 
Halid ibn Welid ih porazi i neki od Kurejšija tu izginuše, a neki se 
spasiše u bijegu. Među ovima koji pobjegoše bijaše Ikrime ibn 
Ebi Džehl. 

Tek tada se Ikrime pokaja, našavši se u nedoumici, jer u Mekki 
više nije mogao ostati. Otkako su stigli muslimani, Vjerovjesnik 
£g je pomilovao preostale Kurejšije, ali je ipak izuzeo nekoliko 
pojedinaca koje je imenovao i naredio da se ubiju pa makar ih 
našli pod zastorima Ka'be. Među tim izuzetim bio je i Ikrime ibn 
Ebi Džehl. Zbog toga se on krišom izvuče iz Mekke pa se zaputi u 
pravcu Jemena, s obzirom da nigdje drugo nije mogao naći 
utočište. Tada Ummu Hakim, žena Ikrime ibn Ebi Džehla, Hinda 
kćerka Utbe i sa njima još deset žena, odoše Allahovom 
Poslaniku 36 da mu iskažu vjernost. Kada uđoše kod njega, 
zatekoše s njim dvije od njegovih žena, te Fatimu, njegovu 
kćerku, i još nekoliko žena iz porodice Abdulmuttaliba. Hinda, 
koja je bila sa mahramom preko lica (hidžabom) reče: - O 
Allahov Poslaniče! Neka je hvala Allahu koji je dao da Njegova 
vjera nadvisi druge. Molim te da mi se smiluješ i oprostiš, jer ja 
sam žena mu'minka, iskrena imana. Ona onda otkri svoje lice i 
reče: - Ja sam Hinda Bintu Utbe, o Vjerovjesniče. Allahov 
Poslanik joj reče: - Dobro došla! Ona reče: - Tako mi Allaha, o 
Vjerovjesniče, na čitavom dunjaluku nije bilo kuće za koju bih ja 
više željela da propadne od tvoje kuće. Sada nema nijedna kuća 
na cijelom svijetu da ja više želim da se uzdigne od tvoje kuće. I 
više od toga - dodade Allahov Poslanik fg. Onda ustade Ummu 
Hakim, žena Ikrime ibn Ebi Džehla, javno primi Islam, pa reče: - 

Allahov Poslaniče! Ikrime je pobjegao od tebe u Jemen 
strahujući da ga ne ubiješ, pa pomiluj ga, Allah te pomilovao? 
Alejhisselam reče: - On je siguran! Ona odmah krenu u potragu za 
njim, a s njom je išao samo njen sluga Bizantinac. Kada su dobro 
odmakli u putu sluga pokuša da s njom počini grijeh, a ona ga je 
sve nekako odvraćala i to odgađala sve dok ne dođoše u jedno 
Arapima naseljeno mjesto. 

Tada im se ona povjeri i zatraži od njih pomoć, našto oni 
njenog slugu svezaše i zadržaše kod sebe. Iza toga ona nastavi put 

1 nađe Ikrimu na obali mora, u kraju zvanom Tihama. Zateče ga a 
on se nagađa sa nekim mornarom da ga preveze. Mornar mu reče: 

- Očisti svoj nijjet (namjeru), pa da te vozim. Ikrime ga upita: - A 
kako to da očistim nijjet? On mu reče: - Reci: "Ešhedu en la ilahe 
illallah, we enne Muhammeden Resulullah. (Svjedočim da nema 
drugog boga osim Allaha, i daje Muhammed Allahov poslanik). 

Ikrime mu reče: - Pa i ne bježim ni od čega drugog nego baš od 
toga. I dok su oni tako raspravljali, pojavi se Ummu Hakim pa 
reče Ikrimi: - O mužu moj, dolazim ti od najboljeg čovjeka, 
najdobrodušnijeg i najveličanstvenijeg. Dolazim ti od 
Muhammeda ibn Abdullaha. Tražila sam od njega da te pomiluje, 
što je on i učinio. Pa ne upropaštavaj se dalje. On je upita: - Ti si s 
njim razgovarala? Ona odgovori: - Da, ja sam s njim razgovarala, 
i on te je pomilovao. Tako ga je ona smirivala i ubjeđivala te se 
on ipak vrati s njom. Ona mu onda ispriča nemio slučaj sa 
njihovim slugom Bizantincem, pa kada naiđoše kroz ono naselje, 
Ikrime ga ubi, prije nego što je prešao na Islam. U putovanju, 
kada su jedanput konačili, Ikrime htjede da noći skupa s ženom, 
što ona strogo odbi govoreći: - Ja sam muslimanka, a ti si mušrik! 
On se silno začudi pa reče: - To što te sprječava da mi se 
odazoveš (nije mala stvar) može da bude samo nešto veoma 
značajno! Kada se Ikrime prikuči Mekki, Allahov Poslanik % reče 
svojim ashabima: - Uskoro će vam doći Ikrime ibn Ebi Džehl, kao 
vjernik i muhadžir, pa nemojte grditi i psovati njegova oca, jer 
psovanje umrlog uznemirava živog, a do umrlog ne može ni 
dospjeti. Malo iza toga stiže Ikrime i njegova žena, pa se uputiše 
pravo Allahovom Poslaniku & Kada ga Vjerovjesnik ugleda, od 
radosti skoči pred njega ne ogrnuvši se svojim ogrtačem. 

A kada Vjerovjesnik sjede, Ikrime stade pred njega i reče: - O 
Muhammede, Ummu Hakim mi je rekla da si me pomilovao? 
Allahov Poslanik £g mu reče: - Istinu je kazala, ti si siguran! 
Ikrime upita: - U šta ti pozivaš, Muhammede? Resulullah mu 
odgovori: - Pozivam te da posvjedočiš da nema drugog boga osim 
Allaha, i da sam ja Njegov rob i Poslanik, zatim da obavljaš 
namaz i daješ zekat. Pa mu nabroja sve sastavne dijelove vjere 
Islama. 

Ikrime reče: - Tako mi Allaha, ne pozivaš ničem drugom, osim 
istini, a ne naređuješ ništa drugo osim hajra - dobra. Onda nastavi: 

- I prije nego si počeo da pozivaš u ovo što si spomenuo, ti si 
među nama bio najiskreniji i najbolji! Onda pruži ruku i reče: - 
Zaista svjedočim da nema drugog boga osim Allaha, i svjedočim 
da si ti Njegov rob i Poslanik! Zatim upita: - O Allahov Poslaniče, 
poduči me najboljem što bih mogao kazati? Poslanik f .mu reče: - 

Raži: Ešhedu en la ilahe illellah. Ikrime opet upita: - A zatim, .šta 
da kažem? - Reci - odgovori mu Vjerovjesnik, Allah mi je 
svjedok, a svjedoci su mi i svi prisutni da sam ja musliman, 
muhadžir i mudžahid. Ikrime sve to izgovori, a Vjerovjesnik mu 
tada reče: - Danas od mene nećeš ništa zatražiti, a što sam inače 
ikom dao, a da ti to neću dati. Onda Ikrime reče: -Tražim od tebe 
da zamoliš Allaha da mi oprosti sva moja neprijateljstva prema 
tebi, sva moja stanovišta prema tebi i sve što sam ti rekao, bilo u 
lice, bilo u tvom odsustvu? Allahov Poslanik £g reče: - Moj 
Allahu, oprosti mu svako neprijateljstvo koje je vodio protiv 
mene, svaki put koji je prošao sa ciljem da ugasi Tvoje svjetlo. 
Oprosti mu što je meni govorio u lice, ili dok sam bio odsutan od 
njega! 

Lice Ikrime se razvedri od radosti pa reče: - O Vjerovjesniče, 
za sve što sam potrošio na putu odvraćanja od Allahova puta, sada 
ću dvostruko više potrošiti na Allahovom putu, a za svaku borbu 
što sam vodio odvraćajući od Allahova dina, sada ću se dvostruko 
više boriti. Od tog dana povorci misionara i pozivača u novu vjeru 
priključi se hrabri konjanik sa ratnih poprišta. Istovremeno je bio 
pobožnjak, koji bi obnoć klanjao, te učač Allahove Knjige u 
džamijama. Stavljao bi Mushaf na lice i govorio: - Knjiga moga 
Gospodara. Govor moga Gospodara, a pri tome bi plakao od 
strahopoštovanja prema Allahu đfe. Ikrime je izvršio obećanje koje 
je dao Vjerovjesniku, jer muslimani nisu vodili ni jednu bitku, 
nakon što je on primio Islam, a da i on nije učestvovao s njima. 
Nisu išli ni u jedan pohod, a da on nije bio u njihovoj izvidnici. 

U velikoj Bici na Jermuku Ikrime navali na neprijatelja kao što 
žedan čovjek navali na hladnu vodu u vrelom danu. Kada je u 
jednom trenutku situacija postala teška za muslimane, Ikrime sjaha 
s konja, slomi korice svoje sablje i sjuri se u redove Bizantinaca. 
Halid ibn Welid požuri do njega, pa mu reče: - Ne radi to Ikrime, 
jer ako pogineš, to će teško pasti ostalim muslimanima! On mu 
odgovori: - Pusti me Halide, ti si ranije primio Islam pa si se više 
borio na strani Vjerovjesnika. Što se tiče mene i mog oca mi smo 
bili najgori ljudi protiv Allahova Poslanika, pa me zato pusti da se 
otkupim za ono što sam ranije činio! Ikrime zatim dodade: - Borio 
sam se protiv Vjerovjesnika na dosta mjesta, a sada da bježim od 
Bizantinaca! Tako nešto se nikad neće desiti! Onda povika ostalim 
muslimanima: - Ko će sa mnom u smrt? Priključi mu se njegov 
amidža Haris ibn Hišam i Dirar ibn Ezwer sa još četiri stotine 
muslimana, pa se počeše žestoko boriti štiteći komandno mjesto 
Halida 4fc te ga časno i odbraniše. 

Kada se, nakon velike pobjede muslimana, okončala Bitka na 
Jermuku, na poprištu su ležala tri teško ranjena mudžahida. Bili 
su to: Haris ibn Hišam, Ajjaš ibn Ebi Rebi'a i Ikrime ibn Ebi 
Džehl. Haris zatraži vode da se napije, pa kada mu je donesoše, 
u njega pogleda Ikrime, te se Haris ne napi nego reče: - Dajte 
prvo njemu! Kada dođoše do njega, nađoše ga mrtvoga. Zatim se 
vratiše njegovoj dvojici drugova, pa ih nađoše a i oni preselili na 
onaj svijet, neka je Allah zadovoljan sa svima njima, i neka ih 
napoji sa Kevvser izvora tako da više nikada ne ožedne, i neka ih 
nastani u zelene bašče Firdevvsa gdje će vječno uživati! 

ZEJDU L-HAJR 

"Ti imaš dva svojstva koja vole i Allah i Njegov 
Poslanik: strpljivost i blagost." (Allahov poslanik 
Muhammed ^) 

Ljudi ostaju isti; oni koji su bili ugledni u džahilijjetu 
(predislamskom periodu neznanja) ugledni su i u Islamu. 
Pogledajmo dvije slike jednog vrijednog ashaba: prvu je 
crtala džahilijjetska ruka, a drugu su ukrasile jagodice prsta 
Islama. 

Taj drug Vjerovjesnikov je Zejdu-l-Hajl, kako su ga zvali ljudi 
u džahilijjetu, odnosno Zejdu-l-Hajr kako ga je nazvao Allahov 
Poslanik, nakon što je on ušao u vjeru Islam. Prvu sliku o ovome 
ashabu bilježe književna djela gdje stoji: 

Prenosi Šejbani od jednog šejha iz plemena Benu Amir: 
"Zadesila nas je sušna i nerodna godina u kojoj propade i stoka i 
rastinje. Jedan čovjek iz našeg plemena ode sa svojom porodicom 
u Hiru, mjesto između Kufe i Nedžefa, i tu ih ostavi govoreći im: 
- Čekajte me ovdje dok se ne vratim! Onda se zakune da se neće 
vratiti dok im ne obezbijedi neki imetak, a u tome ga samo smrt 
može spriječiti. Opremivši se za put on krenu. Putovao je cijeli 
dan, a kada nastupi noć, stiže pred neki šator. U blizini šatora se 
nalazilo svezano tele. On pomisli: - Ovo je prvi plijen. Onda priđe 
teletu i poče da ga odvezuje, a kada htjede da ga povede, začu 
glas koji ga upozori: - Ostavi to i traži sebi drugu nafaku! - našto 
ga on ostavi i produži put. 

Putovao je sedam dana dok ne dođe do ograđenog prostora za 
deve. U blizini je stajao veliki šator sa kubbetom od kože što je 
ukazivalo na bogatstvo i raskoš. Čovjek reče sam sebi: - U ovom 
prostoru mora biti deva, a u ovom šatoru sigurno ima stanovnika. 
On zaviri u šator, a sunce bijaše skoro zašlo, i u sredini šatora 
primijeti jednog oronulog starca. Čovjek priđe i sjede iza starca 

tako da ga ovaj uopće ne primijeti. Malo vremena prođe, a sunce 
zađe i pojavi se konjanik od kojeg nikad nije vidio krupnijeg i 
snažnijeg jahača. Jahao je isto tako ogromnog konja, a pored 
njega, sa desne i lijeve strane, su išla dva roba. Gonili su krdo od 
stotinjak deva koje je predvodio krupni mužjak. Kada mužjak 
kleknu, kleknuše i sve ostale deve oko njega. Onaj jahač reče 
jednom od robova: - Pomuzi ovu! - I pokaza mu jednu ugojenu 
devu, pa napoj starca. Rob pomuze devu tako da napuni jedan sud 
koji stavi ispred starca i odmače se od njega. Starac popi jedan ili 
dva gutljaja, pa ostavi sud. Onaj čovjek dalje kaže: - Polahko 
pužući ja se primakoh, uzeh onaj sud i ispih sve što je bilo u njemu. 
Kada se rob vrati uze sud i povika: - O gospodaru, sve je popio! 
Jahač se obradova pa reče: - Pomuzi ovu - pokazujući drugu devu - 
i stavi sud ispred starca. Rob uradi što mu je naređeno, a starac opet 
popi jedan gutljaj i ostavi sud. Ja uzeh sud i ispih polovinu, ne 
želeći da onaj jahač šta posumnja ako ga ispijem cijelog. Onda 
jahač naredi drugom robu da zakolje jednu ovcu, a kada ovaj to 
učini, jahač ispeče mesa starcu i nahrani ga svojom rukom. Kada se 
starac zasiti, počeše jesti jahač i njegovi robovi. Ubrzo iza toga svi 
polijegaše i zaspaše dubokim snom uz glasno hrkanje. Tada se 
zaputih do onog mužjaka deva, razvezah njegove veze i uzjahah ga. 
On krenu a za njim krenuše i sve deve. Išao sam cijelu noć, a kada 
se malo razdani pogledah na sve strane i ne primijetih da me iko 
slijedi. Ja nastavih putovanje dok dobro odmače dan. Tada se 
okrenuh i opazih u daljini nešto poput orla ili neke druge velike 
ptice. 

To se primicalo sve bliže i bliže tako da ubrzo razaznah onoga 
jahača na svome konju. Kada se još više primače, jasno vidjeh da 
je to onaj čovjek koji traži svoje deve. Tada svezah mužjaka, 
izvadih strijelu iz tobolca i stavih je u luk, a iza sebe postavih 
deve. Jahač zastade daleko od mene i povika: - Pusti moje deve! - 
Neću! - rekoh ja. Iza sebe sam ostavio gladnu porodicu u Hiri i 
zakleo sam se da im se neću vratiti osim sa nekim imetkom, ili ću 
umrijeti! - Pusti deve, oca nemao, ili si mrtav! - viknu jahač. - 
Neću da ih pustim! - Jadan ne bio, pa ti si u zabludi! Pogledaj 
uzdu mužjaka! Na uzdi bijahu tri čvora, pa me on upita u koji 
želim da pogodi strijelom. Ja pokazah srednji čvor, a on ga 
pogodi i protjera kroz njega strijelu kao da je rukom stavio. Onda 
to ponovi i drugi i treći put. Vidjevši to, ja vratih svoju strijelu u 
tobolac i stadoh u znak predaje. On mi priđe, uze moju sablju i 
luk pa mi reče: - Uzjaši iza mene! Ja uzjahah, a on me upita: - 
Kako misliš da ću postupiti s tobom! - Zlo mi se piše! - 

odgovorih. - A zašto? - Zbog svega što sam ti učinio i što sam te 
namučio, a Allah ti je dao da me sustigneš. - Zar misliš da ću ti 
učiniti zlo, a sinoć si s mojim ocem Muhelhilom dijelio njegovu 
hranu i piće i tako si mu društvo pravio!? Kada čuh ime Muhelhil, 
zapitah ga: - Jesi li ti Zejdu-l-Hajl? - Da - odgovori on. - Budi 
najbolji zarobljivač - rekoh mu. - Ništa se ne boj! - reče. 

A kada me dovede do svog boravišta kaza mi: - Boga mi, da su 
ovo moje deve, ja bih ti ih sve dao, međutim one pripadaju jednoj 
od mojih sestara. Ali ostani kod nas nekoliko dana, jer uskoro ću 
ja izvršiti jedan napad u kojem će sigurno biti plijena! Ostadoh tu 
tri dana, a onda on (izvrši prepad) napade na pleme Benu Numejr 
i zaplijeni blizu stotinu deva, koje sve do jedne dade meni. Sem 
toga sa mnom posla svoje ljude koji su me štitili dok ne stigoh u 
Hiru. 

To bijaše jedna slika iz života Zejdu-l-Hajla iz džahilijjeta. Što 
se tiče slike iz života u Islamu nju bilježe djela o životu Allahova 
Poslanika % gdje se kaže: 

Kada vijesti o Vjerovjesniku % dopriješe do Zejdu-l-Hajla, i 
kada bi upoznat o nekim detaljima vjere u koju Vjerovjesnik 
poziva, on opremi svoga konja, pozva ugledne velikaše iz svoga 
plemena u zijaret Jesribu, i u susret Allahovom Poslaniku & S 
njim se zaputi velika skupina iz plemena Tajji's, među kojima 
bijaše Zurru ibn Sedus, Malik ibn Džubejr, Amir ibn Džuvvejn i 
mnogi drugi. Kada stigoše u Medinu, uputiše se prema časnom 
Vjerovjesnikovom mesdžidu, a svoje jahalice ostaviše pred 
vratima. Baš u tom trenutku u mesdžidu je Vjerovjesnik 
okupljenim muslimanima govorio sa minbere. 

Njih zadivi njegov govor, a još više ih začudi vezanost 
muslimana za njega, njihovo pažljivo i nijemo slušanje, i dojam 
koji je na njih ostavljao govor Vjerovjesnika & Kada ih Allahov 
Poslanik £g opazi reče obraćajući se muslimanima: - Zaista sam 
vam ja bolji od kipa Uzzaa i od sveg drugog što obožavate! Bolji 
sam vam ja nego crna deva kojoj se klanjate mimo Allaha. 

Vjerovjesnikov govor ostavi različit utisak na Zejdu-l-Hajla i 
ostale koji bijahu sa njim. Neki se odazvaše istini i pohrliše k 
njoj, a neki se uzoholiše i okrenuše leđa istini. "Jedna skupina će 
u Džennet, a jedna u Džehennem." Što se tiče Zurru ibn Sedusa 
on samo što vidje Allahovog Poslanika M u svom divnom 
ambijentu, okružen srcima vjernika, izložen pogledima očiju 
punih ljubavi i čežnje, zavidnost proradi u njegovu srcu, a neki 
strah ga obuze. On reče ostalima: - Smatram da će ovaj čovjek 

uskoro zavladati vratovima svih Arapa, a bogami, ja nikad neću 
dozvoliti da vlada mojim vratom! Onda ode u Šam-Siriju, gdje 
obrija svoju glavu i posta kršćanin. A Zejd i ostali njegovi 
drugovi postupiše drukčije. Samo što Allahov Poslanik $& završi 
svoj govor, on ustade pred svim muslimanima, a bijaše veoma 
lijep čovjek, skladan i visok, tako da kad bi jahao konja, noge bi 
mu zapinjale o zemlju kao da jaše magarca. 

Dakle, on ustade, ispravi se svom svojom visinom i viknu 
jasnim i zvonkim glasom: - O Muhammede! Svjedočim da nema 
drugog boga osim Allaha i svjedočim da si ti Allahov Poslanik! 
Allahov Poslanik mu priđe i upita ga: - Ko si ti? On odgovori: - Ja 
sam Zejdu-l-Hajl sin Muhelhila. Allahov Poslanik $& mu reče: - Ti 
si Zejdu-l-Hajr, a ne Zejdu-l-Hajl (hajr je dobro, a hajl su konji). 
Hvala Allahu koji te je doveo iz tvojih brda i dolina i koji je tvoje 
srce okrenuo Islamu. 

Od tada on bi poznat po imenu Zejdu-l-Hajr. Onda Allahov 
Poslanik £g odvede Zejda u svoju kuću, a s njim bijaše Omer ibn 
Hattab i skupina drugih ashaba. Kada stigoše u kuću, Allahov 
Poslanik £g doda Zejdu jastuk (šilte) da se nasloni. Njemu bi 
neugodno da se naslanja u društvu Vjerovjesnika pa odbi jastuk. 
Vjerovjesnik mu je tri puta davao jastuk, a on ga je svaki put 
odbijao. Kada su se svi smjestili Vjerovjesnik reče Zejdu: - Nikad 
mi nijedan čovjek nije opisan, kojeg sam kasnije vidio, a da nije 
bio suprotan opisu, osim ti. Onda mu reče: - O Zejde, u tebe se 
nalaze dvije osobine koje voli Allah i Njegov Poslanik. - Koje su 
to osobine? - upita Zejd. - To su blagost i promišljenost. - Hvala 
Allahu koji me je učinio takvim kao što to voli Allah i Njegov 
Poslanik - reče Zejd. Onda se zagleda u Allahovog Poslanika £g, 
pa reče: - Daj mi, Allahov Poslaniče, tri stotine konjanika i ja ti 
garantiram da, ako s njima udarim na Bizantince, da ćemo ih 
pobijediti. 

Vjerovjesnik zadivljen njegovom odlučnošću reče: - Allah te 
nagradio Zejde, (pa) kakav si ti čovjek!? Onda na Islam pređoše i 
svi ostali koji su bili sa Zejdom od njegova naroda. A kada Zejd 
odluči da se sa saputnicima vrati u svoj kraj u područje Nedžda, 
isprati ga i s njim se oprosti Allahov Poslanik fg a zatim reče: - 
Kakav li je ovo čovjek!? Koliko će stvari učiniti, samo ako se spasi 
od medinske kuge! Tih dana u Medini je vladala zarazna bolest i 
Zejd samo što napusti Medinu, bolest ga zahvati. On reče svojim 
drugovima: - Nemojte da idemo kroz područje plemena Kajs, jer 
između nas i njih su bili džahilijjetski obračuni, a ja, tako mi 
Allaha, više se neću, dok sam god živ, boriti protiv muslimana. 

Tako Zejdu-l-Hajr nastavi svoj put prema području gdje 
živješe njegova porodica, unatoč groznici koja ga je iz sata u sat 
sve više savladavala. Želio je da stigne među svoj narod kako bi 
svi, njegovim posredstvom prihvatili Islam. Trkao se sa 
sudbinom, a sudbina se trkala s njim. I na kraju ga je ipak 
prestigla. Ispustio je svoju dušu u putu, a između njegovog 
prelaska na Islam i smrti nije bilo vremena da počini ikakav 
grijeh... 

0*0 

ADI)) IBN HATIM ET-TAI 

"Ti si povjerovao kada drugi nisu, ti si epoznao 
dok su drugi nijekali, ti nisi varao dok drugi 
jesu i ti si išao naprijed dok su drugi bježali." 
(Omer ibn Hattab) 

U devetoj godini po Hidžri Islamu se nakon bježanja 
pokori jedan od arapskih vladara. Prikloni se imanu 
nakon odbijanja i odvraćanja drugih. Izjavi pokornost 
Allahovom Poslaniku. % nakon odbijanja. To je bio Adijj ibn 
Hatim et-Tai čijeg su oca uzimali za primjer u darežljivosti. Adijj 
naslijedi vlast od svog oca, pa posta gospodar područja Tajja, koji 
se obavezaše da će mu davati četvrtinu svojih prihoda i koji mu 
prepustiše svu komandu. Kada Allahov Poslanik poče javno 
pozivati na pravi put i istinu, i kada mu se prikloniše mnogi 
Arapi, pleme po pleme, Adijj u Vjerovjesnikovoj misiji vidje 
vodstvo koje bi lahko moglo njegovo vodstvo da ugrozi. Vidje 
vlast koja bi njegovu vlast mogla srušiti. Zbog toga se on postavi 
prema Vjerovjesniku kao najžešći neprijatelj, iako ga nije ni 
poznavao. Zamrzi ga najvećom mržnjom, a da ga nije ni vidio. 
Tako osta neprijatelj Islama blizu dvadeset godina sve dok mu 
Allah ne rasprostrani grudi za poziv uputi i istini. 

A prelazak na Islam Adijja ibn Hatima je priča koja se ne 
zaboravlja, pa pustimo da nam osobno prepriča svoju priču, jer on 
je najpreči da to učini, a njegova verzija je najispravnija. 

Kaže Adijj: - Kada sam čuo za Allahovog Poslanika nije bilo 
ni jednog Arapa da ga je više mrzio od mene. Bio sam ugledan 
čovjek 3 kršćanin. Išao sam među svojim narodom kupeći četvrtinu, 
koju sam uzimao iz njihova plijena i prihoda, kao što su to radili i 
drugi arapski vladari. A kada on ojača i proširi se njegova moć, te 
njegova vojska i izvidnice počeše patrolirati zemljom Arapa, i na 
istoku i na zapadu, rekoh svom slugi koji čuvaše moje deve: - O 

dječače, oca nemao pripremi mi jednu jaku i mirnu devu i sveži je 
nedaleko od mene, pa ako čuješ da je Muhammedova vojska ili 
neka njena izvidnica stupila na naša područja, obavijesti me. 

I jednog jutra dođe mi taj moj sluga i reče: - Gospodaru, ono što 
si nakanio činiti kada u tvoju zemlju stupi Muhammedova konjica, 
čini sada. - A zašto, žalosna ti majka? - upitah ga. On odgovori: - 
Vidio sam zastave kako se pojavljuju u blizini našeg područja, pa 
sam se raspitivao u vezi njih, i rečeno mi je da je to Muhammedova 
vojska. Ja mu rekoh: - Pripremi mi onu devu što sam ti naredio, i 
dovedi je u moju blizinu. Onda istog časa skočih pa pozvah svu 
svoju porodicu i djecu da napustimo zemlju • koju smo volili. 
Nabrzinu krenusmo u pravcu Sirije gdje su živjeli kršćani, pripadnici 
moje vjere, kako bih se smjestio kod njih. U svoj toj žurbi nisam 
mogao sakupiti svu svoju porodicu, pa kada iziđosmo iz opasne 
zone, tek tada pregledah da li smo svi na okupu. Ispostavi se da mi je 
ostala jedna sestra u Nedždu sa ostalima iz plemena Tajj koji tamo 
ostaše. Sada više nisam imao nikakve mogućnosti za povratak, pa 
produžih sa onima koji bijahu sa mnom u pravcu Sirije i ostadoh da 
živim tu među svojim istovjernicima. Što se moje sestre tiče, nju 
zadesi baš ono što sam očekivao i čega sam se plašio. Tu u Siriji čuh 
kako je Muhammedova konjica napala naše područje i među 
zarobljenicima koje odvedoše u Jesrib nađe se i moja sestra. Tamo je 
staviše, zajedno sa drugim zarobljenicama, u prostor kod vrata 
mesdžida. Pored nje naiđe Allahov Poslanik £g a ona ustade pred 
njega i reče: - O Allahov Poslaniče, propao je roditelj, a otišao je 
staratelj. Pa smiluj mi se, Allah ti se smilovao. On upita: - A ko je taj 
tvoj staratelj? Ona reče: - Adijj ibn Hatim. - Onaj koji bježi od 
Allaha i njegova Poslanika - upita on. A zatim produži put i ostavi je. 

Sutradan Vjerovjesnik |g ponovo naiđe pored nje a ona mu reče 
isto što i juče, našto joj on reče ono što joj je i juče rekao. Sljedeći 
dan kada naiđe, ona, izgubivši nadu, ne reče mu ništa. Tada joj jedan 
čovjek iza leđa Vjerovjesnika dade znak da mu se obrati, pa ona 
ustade i reče: - O Allahov Poslaniče, propao je roditelj, a otišao je 
staratelj. Pa oslobodi me, Allah te oslobodio! - Učinio sam to - 
odgovori joj Vjerovjesnik. Ona ponovo reče: - Željela bih da odem 
svojoj porodici u Siriju. On reče: - Nemoj žuriti sa putovanjem dok 
ne nađeš nekoga iz tvog naroda u koga si sigurna, kako bi te otpratio 
u Siriju. Kada nađeš nekog u koga imaš povjerenja obavijesti me. 

Kada je Allahov Poslanik otišao ona upita za čovjeka koji joj 
je išaretio da se obrati Vjerovjesniku, pa joj rekoše da je to bio Ali 
ibn Ebi Talib Ona osta tu dok ne naiđe neka skupina ljudi u 

koju je imala povjerenja, te ode Vjerovjesniku i reče mu:. - O 
Allahov Poslaniče, jedna skupina ljudi iz mog plemena je naišla i 
među njima se nalaze oni koji će me odvesti mojoj porodici i u 
koje sam sigurna. Allahov Poslanik je darova lijepom odjećom, 
dade joj devu na kojoj će jahati i ostalo što joj je potrebno u putu, 
' te ona otputova sa tom skupinom ljudi. 

Dalje priča Adijj: - Mi smo se i dalje raspitivali o' njoj i 
iščekivali njen dolazak i nikako nismo vjerovali u ono što smo 
čuli o njenom susretu sa Muhammedom, i o tome kako je prema 
njoj bio veliki dobročinitelj i pored toga što je znao kakav sam ja 
bio prema njemu. I, Allaha mi, dok sam jednom sjedio sa svojom 
porodicom ugledah ženu koja je sjedeći u svojoj nosiljci išla 
prema nama. Ja rekoh: - Ovo je Hatimova kći! I stvarno to bijaše 
ona. 

Kada dođe do nas, ona me preduhitri govoreći: - Onaj koji trga 
rodbinske odnose je najveći silnik! Pokupio si svoju bližu 
porodicu i djecu, a ostavio si djecu svoga roditelja i one za koje si 
morao da se pobrineš. Rekoh joj: - O sestro, ne govori ništa osim 
dobro! Nastojao sam da je udobrovoljim sve dok se nije 
oraspoložila. Onda mi sve ispriča što je doživjela i saznadoh da je 
bilo baš onako kako smo mi već bili dočuli. Upitah je, a ona 
bijaše pametna i razborita žena: - Šta misliš ti o tom čovjeku i 
njegovoj misiji? (misleći na Muhammeda H). Ona odgovori! - 
Allaha mi, mislim da bi što prije trebao da mu se pridružiš, pa ako 
je stvarno Vjerovjesnik, onaj ko mu prije priđe je bolji od onoga 
što oklijeva. Ako je vladar, kod njega sigurno nećeš biti ponižen. 

Dalje kaže Adijj: - Ja se spremih za put i krenuh sve dok ne 
stigoh u Medinu kod Allahovog Poslanika. Došao sam bez ikakve 
poruke ili garancije. Ipak, čuo sam da je Allahov Poslanik 
jedanput rekao: - Nadam se da će Allah Adijjevu ruku staviti u 
moju! Tako dođoh kod njega, a on bijaše u mesdžidu, pa ga 
poselamih. On upita: - Koji si ti (čovjek)? Rekoh: - Adijj ibn 
Hatim. Onda on ustade, uze me za ruku i odvede u svoju kuću. I 
Allaha mi, dok me je vodio svojoj kući, srete ga neka stara 
siromašna žena, koja je vodila malog dječaka. Ona ga zaustavi i 
poče mu nešto govoriti o svojim teškoćama i potrebama. On osta 
s njima dok im nije ispunio njihovu potrebu, a ja sam za to 
vrijeme stajao. Tada pomislih u sebi: - Allaha mi, ovo nije vladar. 

On me ponovo uze za ruku i povede sve dok ne dođosmo 
njegovoj kući. Tada dohvati kožno šilte napunjeno vunom, pa mi 
ga dobaci govoreći mi: - Sjedi na ovo! Ja se zastidjeh od njega pa 

rekoh: - Ne, nego ti sjedni na to. On opet reče: - Ne, ne, samo ti 
sjedni! Pa ja poslušah i sjedoh na šilte dok Vjerovjesnik sjede na 
zemlju, jer u kući ne bijaše drugog šilteta. Ja opet pomislih u sebi: 

- Allaha mi, ovako vladari ne rade?! On se onda okrenu meni i 
reče: - O Adijju ibn Hatime, zar ne, ti si rekusija, sljedbenik 
kršćansko-sabejske vjere? - Jesam - odgovorih mu. On opet reče: 

- Zar nisi išao između svojih podanika i uzimao od njih Četvrtinu, 
a što ti nije bilo dozvoljeno ni po tvojoj vjeri? - Jesam - odgovorih 
ja, i shvatih daje on uistinu Allahov Poslanik koji prima Objavu. 

On mi onda reče: - Možda te, o Adijju, sprječava da uđeš u ovu 
našu vjeru to što vidiš puno siromašnih i potrebnih muslimana? Ali, 
Allaha mi, uskoro će oni imati toliko imetka, da se neće moći naći 
onaj kome bi ga dali! Možda te, o Adijju, sprječava da uđeš u ovu 
vjeru to što vidiš kako su muslimani malobrojni, a njihovi neprijatelji 
u većini? Ali, Allaha mi, uskoro će žena moći sama da uzjaše devu i 
krene iz Kadisije da posjeti ovu kuću i neće se bojati nikog osim 
Allaha! A možda te sprječava da uđeš u ovu vjeru to što vidiš da je 
vlast i sila u nemuslimana! Ali, tako mi Allaha, uskoro će doći 
vrijeme pa će bijeli dvori u Babilonu biti osvojeni od strane 
muslimana, a riznice Kisre, sina Hurmuzova, perzijskog cara, pripašće 
njima! Ja začuđeno upitah: - Riznice Kisre, sina Hurmuzova? - Da, 
riznice Kisre, sina Hurmuzova - potvrdi Vjerovjesnik. 

Kaže Adijj: - Tada izgovorih šehadet istine i pređoh na Islam. 
Adijj ibn Hatim je dugo živio i govorio bi: - Obistinile su se 
dvije stvari koje je spomenuo Allahov Poslanik, a ostala je ona 
treća i, tako mi Allaha, i ona će se sigurno obistiniti! Vidio sam 
ženu koja bi krenula od Kadisijje jašući na devi, ne bojeći se nikog 
osim Allaha, i koja bi tako stigla do ove kuće. Bio sam lično među 
prvom konjicom koja je napala na Kisrine dvore i uzela njegove 
riznice. 1 kunem se Allahom i treća stvar će se obistiniti. 

Allah je htio da se obistine riječi časnog Poslanika pa je i 
treća stvar došla u vrijeme pobožnog i vrijednog halife Omera ibn 
Abdulaziza. Tada su muslimani imali toliko imetka, tako da je 
telal vikao i pozivao siromašne muslimane koji žele da uzmu 
zekat, i ne bi se javljao niko!!! 

Istinu je, dakle, rekao Allahov Poslanik % a Adijj ibn Hatim se 
zakleo, pa je i njegova zakletva ispunjena. 

EBU ZERR EL-GIFARI 

"Zemlja nije nosila i nebo nije pružalo Had 
iskrenijem čovjeku od Ebu Zerra." (Allahov 
poslanik Muhammed 36) 



Udolini Veddan koja spaja Mekku sa vanjskim svijetom 
smjestilo se pleme Gifar. To pleme je živjelo od onog 
najminimalnijeg što su mu ostavljale kurejšijske 
karavane koje su odlazile u trgovinu u Siriju ili se vraćale iz 
Sirije. Nekad je pleme bilo primorano i da napada ove karavane 
ako im one nisu davale ono što bi ih zadovoljilo. Džundub ibn 
Džunade, poznatiji kao Ebu Zerr, je bio jedan od sinova ovog 
plemena, ali se on od ostalih isticao čistoćom srca, bistrinom uma 
i dubokom pronicljivošću. Najteže mu je padalo to što njegov 
narod obožava kipove mimo jednog Boga - Allaha. 

Osuđivao je pokvarenost i zabludjelost koja je vladala među 
Arapima. Stalno je iščekivao pojavu novog Vjerovjesnika koji bi 
ljudima vratio razum i smirio im srca, te ih izveo iz tmine na 
svjetlo. 

Do Ebu Zerra, koji tada još živješe u pustinji, dopriješe vijesti 
o novom Vjerovjesniku koji se pojavio u Mekki. On reče svom 
bratu Enisu: - Idi u Mekku i raspitaj se o tom čovjeku koji tvrdi da 
je Vjerovjesnik i da mu dolazi Objava sa nebesa. Zapamti nešto 
od njegovog govora, pa ćeš mi to ispričati. Enis ode u Mekku i 
sastade se sa Allahovim Poslanikom M- Kada se vrati u pustinju, 
Ebu Zerr ga dočeka s nestrpljenjem i zapita šta je saznao o novom 
Vjerovjesniku. Ovaj reče: - Allaha mi, sreo sam čovjeka koji 
poziva lijepom ponašanju, a govori riječi koje nisu nikakvi 
stihovi. 

A šta ljudi govore o njemu? - upita Ebu Zerr. - Govore da je 
vračar, mađioničar i pjesnik. - Boga mi, nisi mi moju žeđ ugasio, 

niti si moju potrebu zadovoljio. Nego, bi li se ti postarao za moju 
porodicu, a da ja odem i vidim o čemu se to radi? - Bih, ali dobro 
se čuvaj stanovnika Mekke! - odgovori Enis. Ebu Zerr se opremi 
za put, ponese sa sobom malu posudu za vodu i uputi se u pravcu 
Mekke, kako bi se susreo sa Vjerovjesnikom i nešto više o 
njemu saznao. On stiže u Mekku strahujući od njenih 
stanovnika, jer je čuo kako su Kurejšije ljute zbog svojih idola, i 
kako su spremni da se osvete svakom ko bi samo pomislio da 
slijedi Muhammeda. Zbog toga nikog nije htio pitati za 
Muhammeda, jer nije mogao znati da li bi taj upitani bio njegov 
sljedbenik ili neprijatelj. Kada nastupi noć on se pruži u Hramu 
da tu prenoći. Pokraj njega naiđe Ali ibn Ebi Talib <& pa vidjevši 
da je on stranac reče mu: - Hajde kod nas, čovječe! On ode i 
prenoći tu noć kod Alije, a ujutro uze svoj prtljag i posudu s 
vodom pa se vrati u Hram, a da jedan drugog ništa ne upitaše. 
Ebu Zerr provede i drugi dan a da se ne upozna sa 
Vjerovjesnikom. 

Kada se smrknu on opet leže u Hramu, a Alija ponovo naiđe, 
pa mu reče: - Pa zar čovjek još nije saznao za svoje boravište? 
Onda ga povede sa sobom pa on i drugu noć prenoći kod njega i 
opet jedan drugog ne zapita ništa. 

Treće noći, Alija reče svome gostu: - Hoćeš li mi reći šta te je 
dovelo u Mekku? Ebu Zerr reče: - Ako mi daš obećanje da ćeš 
me uputiti na ono što tražim, reći ću ti. Alija mu dade obećanje 
koje je tražio, pa Ebu Zerr reče: - Došao sam u Mekku iz dalekih 
krajeva iz želje da se susretnem sa novim Vjerovjesnikom i da 
čujem šta govori. Lice Alije se ozari srećom dok je govorio: - 
Bogami, on je uistinu Allahov Poslanik! - pa mu ispriča još 
mnogo toga o njemu. Ujutro kada ustanemo, slijedi me kud god 
budem išao; ako ja primijetim nešto sumnjivo, onda ću zastati. A 
kada produžim, slijedi me dok god ne uđeš tamo gdje ja uđem. 
Te noći Ebu Zerr nikako nije mogao zaspati iz žudnje da što 
prije vidi Vjerovjesnika i čuje nešto od onoga što mu se 
objavljuje. 

A ujutro Alija krenu sa svojim gostom kući časnog Poslanika. 
Ebu Zerr ga je neupadljivo slijedio dok je on išao ne osvrćući se 
nikuda, sve dok ne uđoše kod Vjerovjesnika. Ebu Zerr reče: - Es- 
selamu alejke, ja Resulullah! (neka je na tebe spas i mir, o 
Allahov Poslaniče!) Vjerovjesnik odgovori: - We 'alejke 
selamullahi we rahmetuhu we berekatuhu - (I na tebe neka je 
Allahov spas, milost i bereket!) Ebu Zerr bijaše prvi koji je 

Vjerovjesnika poselamio sa islamskim selamom, a onda se taj 
selam nakon toga raširio i udomaćio. Allahov Poslanik M poče ga 
pozivati u Islam i poučavati ga Kur'anu. Za kratko vrijeme on 
izgovori riječi istine i uđe u novu vjeru prije nego je napustio to 
mjesto. Tako postade četvrti ili peti musliman uopće. 

Dajmo riječ Ebu Zerru lično, neka nam on dalje ispriča šta je 
bilo. 

- Ostao sam iza toga u Mekki sa Vjerovjesnikom koji me 
poučavao Islamu, učio me poglavlja iz Kur'ana, a onda mi reče: - 
Nemoj nikome u Mekki spomenuti da si prešao na Islam, jer 
bojim se da te ne ubiju! Ja mu rekoh: - Tako mi onoga u čijoj ruci 
je moja duša neću napustiti Mekku sve dok ne odem u mesdžid i 
pred svim ' Kurejšijama ne uzviknem riječi istine. Allahov 
Poslanik na to ne reče ništa. Ja odoh u Harem a tamo bijahu 
okupljene Kurejšije koji su sjedili u krugu. Stadoh u samu sredinu 
njih i na sav glas povikah: - O skupino Kurejšija, zaista ja 
svjedočim da je samo Allah Bog, a da je Muhammed Njegov 
Poslanik! 

I samo što moje riječi dopriješe do njihovih ušiju, oni se 
zaprepastiše i poskakaše govoreći: - Držite tog otpadnika od 
vjere! Onda navališe ha mene i počeše me tako tući kako bi me 
usmrtili. Utom me zgrabi Abbas ibn Abdulmuttalib, amidža 
Vjerovjesnikov, pa me zaštiti od njih govoreći im: - Teško vama! 
Hoćete li da ubijete čovjeka iz plemena Gifar, a vaše karavane 
uvijek prolaze pored njih?! Oni me onda ostaviše. 

Kada sam došao sebi odoh Allahovom Poslaniku M, pa 
vidjevši me, on upita: Zar ti nisam zabranio da obznanjuješ svoj 
prelazak na Islam? Ja mu rekoh: - O Vjerovjesniče, imao sam 
neku potrebu u duši a sada sam je zadovoljio. On mi reče: - Idi 
svome narodu, i ispričaj im o svemu što si vidio i čuo. Pozivaj ih 
Allahu, jer možda će Allah dati da im ti budeš od koristi, a i ti bi, 
u tom slučaju, imao veliku nagradu. Kada čuješ da sam ja ojačao, 
onda mi dođi. 

Ja odoh i stigoh u područje svoga plemena. Srete me moj brat 
Enis koji me upita: - Šta si uradio? Ja mu odgovorih: - Uradio 
sam to da sam primio Islam i posvjedočio istinitost Vjerovjesnika. 
Allah dade da i njegove grudi prihvate istinu, pa on reče: - 
Nemam ni ja ništa protiv tvoje vjere, jer i ja primam Islam i 
svjedočim šta i ti! Onda odosmo našoj majci pa je pozvasmo u 
Islam, našto ona odgovori: - Nemam ništa protiv vaše vjere, pa i 
ona pređe na Islam. ' 

Od tog dana vjernička porodica poče pozivati svoje 
saplemenike iz plemena Gifar u vjeru u Allaha, ne posustajući i 
ne gubeći nadu. Na Islam pređe veliki broj ljudi iz plemena Gifar, 
tako da su namaz obavljali zajednički (tj. u džema'atu). Jedni od 
njih rekoše: - Ostat ćemo u našoj vjeri dok Vjerovjesnik ne preseli 
u Medinu, a onda ćemo primiti Islam. I stvarno, kada 
Vjerovjesnik dođe u Medinu oni prihvatiše Islam, tako .da je 
Vjerovjesnik govorio: "Neka Allah oprosti plemenu Gifar i neka 
spasi pleme Eslem." 

Ebu Zerr osta u svojoj pustinji tako da prođe i Bedr, Uhud i 
Hendek. Onda on dođe u Medinu i ponudi se Vjerovjesniku da ga 
služi i zatraži dozvolu za to. Vjerovjesnik mu to dozvoli i bi 
zadovoljan s njegovim društvom i sretan zbog njegove službe. 
Allahov Poslanik M bi mu stalno ukazivao počast i davao mu 
prednost u odnosu na druge. 

Nikad ga nije sreo a da se nije s njim rukovao i toplo mu se 
nasmiješio. Kada se Allahov Poslanik preselio u najviše društvo, 
Ebu Zerr ne imade sabura za dalji boravak u svijetloj Medini 
nakon što je napustio njen najveći uglednik, i što je ostala bez 
njegovih uputa i sijela. Ebu Zerr tada otputova u Sirijsku pustinju 
gdje osta za vrijeme hilafeta Ebu Bekra i Omera El-Faruka 

U vrijeme vladavine halife Osmana pređe u Damask gdje vidje 
trku ljudi za dunjalukom i njihovo nastojanje za ovosvjetskim 
uživanjima. To ga veoma začudi i nikako nije mogao s tim da se 
pomiri. 

Onda ga Osman ibn Affan pozva u Medinu. Kada dođe, i tu 
osjeti neku tjeskobu zbog žudnje ljudi za dunjalukom,. a ljudi se 
osjetiše pogođeni zbog njegove oštre kritike i prijetnji koje im je 
redom upućivao. 

Onda mu halifa Osman naredi da se preseli u Rebzu, jedno 
malo selo nedaleko od Medine. On ode tamo i tu ostade daleko od 
ljudi, ne obraćajući pažnju na ono što su ljudi imali od dunjaluka 
a čvrsto se držeći onog na čemu su bili Allahov Poslanik i 
njegova dva najbolja ashaba. Bilo je to davanje prednosti onom 
što je vječno (tj. Ahiretu), u odnosu na ono što je prolazno (tj. 
dunjaluk). 

Jedanput neki čovjek dođe kod Ebu Zerra pa poče da razgleda 
na sve strane ne vidjevši u kući nikakve hrane niti pokućstva. On 
upita: - O Ebu Zerre, gdje su vam stvari i hrana. Imamo mi drugu 
kuću - odgovori Ebu Zerr, misleći na Ahiret - pa tamo šaljemo 
ono što nam je najvrednije; čovjek shvati na šta cilja* Ebu Zerr pa 

reče: - Ali ipak moraš imati nešto dok si u ovoj kući! - misleći na 
dunjaluk. Ebu Zerr mu odgovori! - Gospodar ove kuće nas neće 
dugo u njoj ostaviti! 

Jednom, namjesnik Sirije posla Ebu Zerru tri stotine dinara 
poručujući mu: - Pomogni se s ovim za svoje potrebe. On mu 
vrati pare govoreći: - Zar namjesnik Sirije nije našao nikog ko je 
za njega bjedniji od mene? 

A trideset druge godine po Hidžri ruka smrti zadesi pobožnog 
asketu za kojeg je Allahov Poslanik |g rekao: "Niti je zemlja 
nosila, niti je nebo prekrivalo iskrenijeg čovjeka od Ebu Zerra." 

ABDULLAH IBN UMMI MEKTUM 

"Slijepac povodom kojeg je Allah objavio šesnaest 
ajeta koji su stalno učeni i učiće se sve dok se 
smjenjuju dan i noć." (mufessiri) 

Ko je taj zbog koga je Allahov Poslanik žestoko ukoren 
sa prostora iznad svih sedam nebesa? Ko je taj u vezi 
koga je melek Džibril spustio u srce Vjerovjesnika 
objavu od Allaha? To je Abdullah ibn Ummi Mektum, mujezin 
Allahovog Poslanika & 

Abdullah ibn Ummi Mektum je Mekkelija, Kurejšija, rodbinski 
vezan sa Vjerovjesnikom % jer bijaše daidžić majke pravovjernih 
Hatidže, radijallahu 'anha. Njegov otac je Kajs ibn Zaid, a majka je 
Atika bint Abdullah, koja bješe prozvana Ummu Mektum (majka 
skrivenog), jer ga je rodila slijepog, onog kome je sve skriveno. 
Abdullah je bio svjedok pojave Allahove svjetlosti u Mekki, pa mu 
je Allah rasprostranio grudi za iman, i on posta jedan od preteča u 
Islamu. 

Proživio je Ibn Ummi Mektum u Mekki sve kušnje muslimana 
koje su se sastojale od požrtvovanja, postojanosti, čvrstine i 
otkupljivanja. Osjetio je zlostavljanje Kurejšija na svojoj koži kako 
su ga osjetili i njegovi drugovi, iskusio je njihovu silu kao što su i 
oni iskusili, ali se nikad nije pokolebao, nije izgubio odlučnost i 
snagu niti mu je iman oslabio. Sve to mu je povećalo privrženost 
Allahovoj vjeri, vezanost za Allahovu Knjigu, izučavanje 
Allahovih propisa i predanost Vjerovjesniku $g. Bio je toliko vezan 
za časnog Vjerovjesnika i tako željan učenja Kur'ana napamet, da 
nijednu šansu nije ispuštao a da nije nešto pitao ili naučio. Nekad 
se tako zaboravljao da bi, zbog te svoje pretjerane želje za 
saznanjem, oduzimao i vrijeme predviđeno za nekog drugog. 

U tom periodu Allahov Poslanik je mnogo vremena 
posvećivao kurejšijskim velikašima žarko želeći da neki od njih 
primi Islam. 

Jednog dana susrete se on sa Utbom ibn Rebiom, njegovim 
bratom Šejbom, Amrom ibn Hišamom zvanim Ebu Džehl, 
Umejjom ibn Halefom i VVelidom ibn Mugirom, ocem Halida, 
sablje Allahove, te ih poče ubjeđivati i izlagati im propise Islama. 
Želio je da mu se odazovu ili bar prestanu zlostavljati njegove 
drugove. 

I dok je on s njima razgovarao, pojavi se Abdullah ibn Ummi 
Mektum i poče ga pitati za neki ajet iz Allahove knjige. Govorio 
mu je: - O Allahov Poslaniče, nauči me od onoga što te je naučio 
Allah. Allahov Poslanik se zakrenu od njega namrgodivši se zbog 
toga što ga baš sada ometa, te se okrenu onoj grupi Kurejšija, 
ponovo im se obraćajući u nadi da prihvate Islam, kako bi bili 
nova veličina u Allahovoj vjeri i potpora u misiji Allahovog 
Poslanika. I samo što završi razgovor i ubjeđivanje sa njima i 
naumi da se vrati kući, osjeti kao da mu Allah oduže dio vida, i 
kao da ga nešto udara u glavu. Počeše da mu silaze Allahovi ajeti: 

*On se namrštio i okrenuo *zato što je njemu slijepac 
prišao. *A šta ti znaš - možda on želi da se očisti, *ili pouči 
pa da mu pouka bude od koristi. *Onoga koji je bogat, *ti 
njega savjetuješ, *a ti nisi kriv ako on neće da vjeruje; *a 
onoga koji ti žureći prilazi i strah osjeća, *ti se na njega ne 
osvrćeš. *Ne čini tako! Oni su pouka - *pa ko hoće poučiće 
se - *na listovima su cijenjenim, ^uzvišenim, čistim, *u 
rukama pisara * časnih čestitih. ('Abese, 1.-16.) 

Šesnaest ajeta koje mu melek Džibril donese u srce u vezi 
Abdullaha ibn Ummi Mektuma, uče se od trenutka objave do dan- 
danas i učiće se sve dok Allah ne učini sa Zemljom i njenim 
stanovnicima ono što slijedi. Od tog dana Allahov Poslanik je 
stalno ukazivao poštovanje Abdullahu ibn Ummi Mektumu, 
smještao ga je na počasno mjesto, pitao ga za njegovo stanje i 
rješavao mu njegove potrebe. To nije ni čudo jer on je taj zbog 
kojeg je Vjerovjesnik bio tako žestoko ukoren sa prostora iznad 
sedam nebesa. 

A kada Kurejšije pojačaše svoja zlostavljanja Vjerovjesnika i 
onih koji bijahu uz njega, Allah dozvoli muslimanima hidžru, pa 
Abdullah ibn Ummi Mektum bi jedan od prvih koji napusti svoj 
rodni kraj - sklanjajući se sa svojom vjerom. On i Mus'ab ibn 
'Umejr bijahu prvi od Vjerovjesnikovih ashaba koji stigoše u 
Medinu. I samo što Abdullah stiže u Jesrib, odmah poče, skupa sa 
svojim drugom Mus'abom, obilaziti ljude, učiti ih Kur'anu i 
obučavati ih vjerskim propisima. 

A kada u Medinu stiže Allahov Poslanik £g, uze Abdullaha ibn 
Ummi Mektuma i Bilala ibn Rebbaha za mujezine (pozivače 
muslimana na molitvu), koji svakog dana pet puta uzvikivahu riječi 
tevvhida - jednoboštva. 

Pozivali su ljude na najbolji posao i podsticali ih na njihov 
spas. Bilal bi učio ezan, a Ibn Ummi Mektum bi učio ikamet, a 
nekada bi činili obratno. U mjesecu ramazanu bi Bilal i Ibn Ummi 
Mektum postupali drukčije. Muslimani bi svoj sehur otpočinjali 
ezanom jednog od njih, a završavali bi jelo kada bi čuli drugog 
mujezina i njegov ezan. Bilal bi učio ezan u noći i budio ljude, a 
Ibn Ummi Mektum je iščekivao zoru i onda bi ih svojim ezanom 
upozoravao daje sehur završen. 

Čast koju je Allahov Poslanik M ukazao Ibn Ummi Mektumu je 
doprla dotle da ga je postavljao za svog zamjenika u Medini 
prilikom svog odsustva. To se dogodio deset puta od kojih je bilo i 
Poslanikovo odsustvo prilikom osvojenja Mekke. Poslije Bitke na 
Bedru Uzvišeni Allah objavi Svome Vjerovjesniku kur'anske ajete 
u kojima uzdiže ugled mudžahida, i daje im prednost u odnosu na 
one koji ostaju kod kuća za vrijeme džihada. Cilj toga je da se što 
više podstaknu mudžahidi na borbu, a oni što ostaju kod kuće da se 
osjete manje zaslužnim. Ti ajeti ostaviše dubok utisak na Abdullaha 
ibn Ummi Mektuma, i teško mu je padalo ha dušu što tako ne može 
zaraditi tu nagradu pa je jednom rekao: - O Vjerovjesniče, kada bih 
mogao ići u borbu sigurno bih išao! Onda je skrušena srca molio 
Allaha da objavi kur'anske ajete u vezi s njim i njemu sličnih, 
invalida ili ljudi s nekom tjelesnom mahanom, koje ih sprečavaju 
da idu u borbu. Molio je Uzvišenog Allaha: - Moj Allahu, objavi 
moj uzur (ispriku ili opravdanje), moj Allahu, objavi uzur! 

Zejd Ibn Sabit, Vjerovjesnikov pisar Objave priča: - Bio sam 
uz Allahovog Poslanika pa ga je jednom obuzela smirenost a 
njegovo koljeno stisnu moje koljeno. Nikad ništa teže nisam 
osjetio nego tada koljeno Allahovog Poslanika & Onda se on 
povrati pa reče: - Piši Zejde; pa ja počeh pisati Allahove riječi: 

Ne mogu nikako da budu isti oni. od vjernika koji sjede kod 
svojih kuća i oni koji se bore na Allahovom putu. 

Tada ustade Ibn Ummi Mektum pa reče: 

- O Allahov Poslaniče, šta je s onima koji ne mogu ići u borbu? 

I samo što on završi svoje pitanje, Allahovog Poslanika ponovo 
obuze ona dostojanstvena mirnoća, pa njegovo koljeno pade na 
moje koljeno. Ja opet osjetih onu težinu kao i prvi put. Onda se on 
opet povrati pa reče: - Pročitaj šta si zapisao Zejde! Ja pročitah: 

Nikako ne mogu da budu isti od vjernika oni koji sjede kod 

svojih kuća... 

On tada reče: - Napiši: 

Osim onih koji su sa mahanom. Tako Allah objavi to izuzimanje 
koje je toliko priželjkivao Ibn Ummi Mektum. 

Ali, unatoč tome što je Uzvišeni Allah poštedio Abdullaha ibn 
Ummi Mektuma i njemu slične od džihada, njegova nepokorna 
sujeta mu ne dozvoli da sjedi sa onima što izostaju iz borbe, i on 
donese čvrstu odluku da lično ide u borbu na Allahovom putu. 

Tako je sa velikim ljudima; nisu zadovoljni osim sa najvrednijim 
stvarima. Od tada je težio i nastojao da ga ne prođe ni jedna bitka. 
Sam sebi je odredio zanimanje tokom borbe. Govorio bi: - 
Postavite me između dva saffa (borbena reda), i dajte mi bajrak da 
ga nosim i da vam ga čuvam. Slijep sam i ne mogu bježati! 

Četrnaeste godine po Hidžri Omer ibn Hattab donese odluku 
da pokuša konačno da se obračuna sa Perzijancima u odlučujućoj 
bici koja bi srušila njihovu vlast i državu. Ujedno, to bi otvorilo 
put za nove uspjehe muslimana. On napisa svojim namjesnicima: 
- Ne ostavljajte nikog ko ima konja, oružje, hrabrost ili izuzetan 
razum, a da ga ne pošaljete meni i to što je moguće prije. 

Kolone muslimana počeše se odazivati pozivu halife el-Faruka 
i pristizati u Medinu sa svih strana. Između svih njih bijaše i 
slijepi mudžahid, Abdullah ibn Ummi Mektum. El-Faruk odredi 
za komandanta te velike vojske Sa'd. ibn Ebi Vekkasa, pa ga 
nasavjetova i oprosti se s njim. 

Kada vojska stiže do Kadisijje, pojavi se Abdullah ibn Ummi 
Mektum obučen u oklop, sa punom ratnom spremom. Preuze na 
seb,e nošenje i čuvanje bajraka muslimana, pa makar i poginuo 
zbog njega. 

Vojske se sukobiše tokom tri teška i nemilosrdna ratna dana. 
Dvije strane vodiše rat kakav nije zabilježila historija osvajanja i 
ratovanja. A kada se treći dan primače izmaku, ukaza se velika 
pobjeda muslimana i uzdrma se jedna od najmoćnijih država. 
Sruši se jedno od najdublje ukorijenjenih prijestolja, a bajrak 
vjere u jednoga Boga - Allaha zavihori u zemlji idolopoklonstva. 
Cijena ove sjajne pobjede bila je na stotine šehida, a među tim 
šehidima bio je i Abdullah ibn Ummi Mektum. Nađen je kako, 
krvlju obliven, mrtav čvrsto drži bajrak muslimana. 

M EDŽZE'EH IBN SEWR ES-SEDUSI 

"Medžze'eh ibn Sevr je neustrašivi junak koji je samo 
u .dvobojima ubio stotinu musrika, a koliko ih je tek 
pobio u brojnim bitkama!" (historičari) 

To su ti slavni junaci Allahove vojske iza kojih se diže 
prašina - Kadisijje; vraćaju se radosni zbog pobjede koju 
im je dao Allah. U duši jedino mogu da zavide svojoj 
braći šehidima na nagradi koju su stekli poginuvši na Allahovom 
putu. Iščekivali su drugu bitku poput ove na Kadisijji, koja bi isto 
tako bila velika i značajna. Nadali su se (novoj) naredbi od halife - 
nasljednika Allahovog Poslanika, Omera ibn Hattaba da nastave 
džihad kako bi do kraja srušili prijesto perzijskog cara. Nada i 
iščekivanje Allahovim borcima ne potraja dugo. Uskoro u Kuru stiže 
glasnik halife el-Faruka iz Medine. Nosio je naredbu halife svom 
namjesniku Ebu Musau el-Eš'ariji da nastavi pohod sa svojom 
vojskom i da spoji vojsku sa muslimanima koji su stizali iz Basre. 

Onda bi obje vojske skupa krenule u Ehwaz - unutrašnjost 
Perzije, kako bi slijedili Hurmuzana - njihovog cara i kako bi se 
konačno s njim obračunali. Valjalo je osvojiti grad Tuster, biser 
careve krune i dragulj perzijske države. U naredbi koju je halifa 
uputio Ebu Musau stajalo je i to da sa sobom obavezno povede 
neustrašivog konjanika Medžze'eta ibn Sewra es-Sedusijju, uglednika 
iz plemena Benu Bekr i njihovog poštovanog zapovjednika. Ebu 
Musa el-Eš'ari se pokori naredbi halife muslimana, te postroji svoju 
vojsku postavivši na njeno lijevo krilo Medžze'eta, a onda se 
priključi vojsci koja je stigla iz Basre, te svi skupa krenuše kao 
gazije na Allahovom putu. Oslobađali su gradove, čistili 
neprijateljske utvrde, a Hurmuzan je stalno bježao ispred njih sve 
dok nije stigao u grad Tuster gdje se zakloni u gradskim zidinama. 
Tuster, grad u koji se sklonio Hurmuzan, bijaše jedan od najljepših 
perzijskih gradova po ljepoti, najugodniji po klimatskim uslovima 
i najjači po utvrđenosti. 

Bilo je to staro civilizacijsko naselje, koje se spominje u ranoj 
historiji. Sagrađeno na uzvišenju jednog brda koje je imalo oblik 
konja. Grad je napajala velika rijeka po imenu Dudžejl. Iznad 
grada je bio veliki šadrvan koji je sagradio kralj Sabur, a vodu je 
crpao iz kanala kojeg je taj kralj ispod zemlje iskopao i povezao 
sa rijekom. Taj šadrvan i podzemni kanali su veliko čudo 
građevine. Ojačani su velikim isklesanim kamenim gromadama, a 
poduprti jakim željeznim stubovima. I šadrvan i kanali su bili 
popločani finom kaldrmom. Oko grada Tustera je bio visoki 
bedem koji je cijeli grad obuhvaćao kao što željezne lisice 
obuhvaćaju ruke zatvorenika. Historičari kažu: to je prvi i najveći 
bedem koji je sagrađen na Zemlji. 

Osim toga, car Hurmuzan je oko bedema iskopao veliki jarak 
(hendek) kojeg je bilo nemoguće prijeći. Iza tog hendeka 
postavio je najodabraniju perzijsku vojsku. Muslimanska vojska 
se ulogorila oko Tustera pokušavajući preći iskopani jarak, ali to 
nisu uspjeli punih osamnaest mjeseci. 

Tokom tog dugog perioda protiv perzijske vojske su imali 
osamdeset bitaka. Svaka od tih bitaka je prvo započinjala 
dvobojima između pojedinaca sa obje strane a onda bi se prenosila 
u žestoki i krvavi rat. U ovim dvobojima Medžze'e ibn Sewr pokaza 
junaštvo i odigra ulogu koja je i prijatelje i neprijatelje dovodila do 
čuđenja i nevjerice. On sam je ubio stotinu najodabranijih perzijskih 
ratnika u tim pojedinačnim dvobojima, tako da je samo njegovo ime 
unosilo strah u redove Perzijanaca, a ulivalo bi pouzdanost i snagu 
u grudi muslimana. Tada oni, koji to odmah nisu znali, shvatiše 
zbog čega je vladar pravovjernih insistirao da ovaj neustrašivi i 
odvažni borac bude u sastavu muslimanske vojske. 

U posljednjoj od tih osamdeset bitaka muslimani navališe na 
neprijatelja takvom silinom, da Perzijanci u bijegu ostaviše 
pokretne mostove iznad hendeka, skloniše se u grad zatvorivši za 
sobom neprobojne kapije. Nakon višemjesečnog sabura muslimani 
se iz teškog stanja nađoše u još težem. Sada su ih Perzijanci 
zasipali kišom strijela sa svih okolnih zidina. Bacali su sa utvrda 
željezne lance na čijim krajevima su bile na jakoj vatri užarene 
kuke poput kliješta. Kada bi se neko od muslimanskih boraca 
približio zidinama ili se počeo penjati uz njih, oni su ga hvatali sa 
tim lancima i vukli ga sebi dok je vrelo željezo stezalo njegovo 
tijelo, od čega bi meso gorilo i otpadalo i u takvim bi mukama 
čovjek umirao. Stanje u kom su se muslimani našli je postalo tako 
teško da su počeli skrušena i iskrena srca moliti Allaha da im da 
neki izlaz i da im pomogne protiv njihovog i Svoga neprijatelja. 

I dok je Ebu Musa el-Eš'ari s nadom gledao u bedeme Tustera, 
nemoćan da ih savlada, pred njega se zabi strijela bačena sa jedne 
obližnje kule. On pogleda strijelu i na njoj primijeti poruku u 
kojoj stajaše: "Imam povjerenje u vas muslimani, i tražim da mi 
obećate sigurnost za mene, moj imetak, porodicu i one koji su uz 
mene, a zauzvrat ću vam pokazati ulaz kojim ćete prodrijeti u 
grad." Ebu Musa pošiljaocu strijele napisa garanciju i na isti način 
mu je posla. Čovjek odmah povjerova muslimanima znajući 
dobro za njihovu iskrenost kada je u pitanju neko obećanje, i za 
njihovo ispunjavanje ugovora. Kada se dobro smrači, on im 
krišom dođe i doslovno ispriča svoj slučaj Ebu Musau govoreći 
mu: - Mi smo uglednici iz našeg naroda, ali je Hurmuzan ubio 
moga starijega brata i prigrabio njegov imetak i porodicu. 
Osjećam zlo u njegovim grudima, tako da mu nikako ne mogu 
vjerovati ni kada je u pitanju moja sigurnost ni sigurnost moje 
porodice. Zbog toga sam dao prednost vašoj pravednosti u odnosu 
na njegov zulum, draža mi je vaša povjerljivost nego njegova 
izdaja i zato sam odlučio da vam pokažem ovaj tajni prolaz kojim 
ćete stići u Tuster. Daj mi jednog čovjeka koji se odlikuje 
razboritošću i odvažnošću, a da je uz to i dobar plivač kako bih 
mu pokazao put. Ebu Musa pozva Medžze'eta ibn Sewra, pa mu 
sve povjeri i reče mu: - Nađi mi jednoga od svojih ljudi koji je 
bistar, odlučan i dobar plivač. Medžze'e mu reče: - Dozvoli da ja 
budem taj čovjek, o vojskovođo. Ebu Musa mu odgovori: - Ako 
baš hoćeš, idi sa Allahovim blagoslovom! Onda ga nasavjetova da 
dobro upamti put, da razgleda raspored svih vrata, da zapamti 
mjesto gdje boravi Hurmuzan i kako izgleda, i da ne čini ništa 
drugo. Medžze'e ibn Sewr pod okriljem noći ode sa svojim 
vodičem Perzijancem, koji ga uvede u kanal ispod zemlje a koji je 
vezivao rijeku sa gradom. Nekada je kanal bio dovoljno prostran 
da je mogao komotno hodati a nekada je bio tijesan da je bio 
prisiljen na naporno plivanje. Nekad je zavijao i vijugao a nekad 
je opet bio sasvim ravan, tako je išao za vodičem sve dok nisu 
stigli u prolaz koji je vodio u grad. Pokaza mu Hurmuzana, ubicu 
svoga brata, kao i mjesto gdje se on skriva. 

Kada Medžze'e ugleda Hurmuzana htjede da ga pogodi 
strijelom u vrat, ali se brzo sjeti oporuke Ebu Musa'a kada mu je 
rekao da ništa ne preduzima. Savlada svoju žarku želju i vrati se 
odakle je i došao prije nego je zora zarudjela. Tada Ebu Musa 
izabra tri stotine najhrabrijih muslimanskih boraca, izdržljivih i 
sposobnih, a povrh toga vičnih plivanju. Za komandanta im 

odredi Medžze'eta ibn Sewra, onda ih nasavjetova i oprosti se s 
njima. Odredi da znak na koji će muslimani ponovo navaliti na 
grad bude tekbir. 

Medžze'e naredi svojim borcima da se obuku najlakše što 
mogu tako da im suvišna odjeća ne otežava prolaz kroz vodu. 
Upozori ih da ne nose ništa osim sablji, a da ih dobro pričvrste uz 
tijelo ispod odjeće. Onda krenu s njima pred kraj prve trećine 
noći. Medžze'e ibn Sewr i njegova odvažna vojska su se skoro 
dva sata borili protiv prepreka ovog opasnog kanala savladavajući 
ga na trenutke, i bivajući savladani u drugim trenucima* 

Kada su konačno stigli do prolaza koji vodi u unutrašnjost 
grada, Medžze'e uvidi da je kanal progutao dvjesta dvadeset 
njegovih ljudi, dok je njemu ostavio osamdeset. I samo što su 
stopala Medžze'eta i njegove družine dotakla suho tlo grada, oni 
izvukoše svoje sablje i sasjekoše čuvare zidina probijajući im 
sabljama njihove grudi. Onda skočiše na kapije i pootvaraše ih 
uzvikujući "Allahu ekber". Njihovi tekbiri iznutra se spojiše sa 
tekbirima njihove braće svana. 

Tako muslimani prodriješe u grad u samu zoru. Između njih i 
Allahovih neprijatelja se tek tada rasplamsa takva bitka kakvu je 
historija ratova malo gdje zabilježila, pogotovo po strahoti, užasu i 
brojnim žrtvama. I dok je bitka trajala, u općem metežu, Medžze'e 
ibn Sewr opazi Hurmuzana, pa pojuri u njegovu pravcu sa isukanom 
sabljom. Međutim, čitavi talasi boraca ga prosto progutaše i sakriše 
ga od njegova pogleda. On ga primijeti po drugi put, pa opet krenu u 
tom pravcu i navali na njega. Medžze'e i Hurmuzan se žestoko 
sukobiše i navališe sabljama jedan na drugog. Svaki od njih udari 
svoga protivnika odlučujućim udarcem, ali sablja Medžze'eta ne 
sasiječe protivnika, dok sablja Hurmuzana pogodi na pravo mjesto. 
Hrabri i neustrašivi junak pade na poprištu bitke sretan što je, 
Allahovom odredbom, i on dao svoj doprinos u toj bici. 

Muslimanska vojska nastavi borbu sve dok im Allah ne propisa 
veliku pobjedu, a Hurmuzan pade u njihove ruke kao zarobljenik. 
Muštulugdžije odoše u Medinu noseći halifi El-Faruku radosne 
vijesti o pobjedi. Pred sobom su gonili Hurmuzana da bi ga halifa 
lično vidio. Na njegovoj glavi je stajala kruna ukrašena draguljima, 
a na njegovim leđima bijaše skupocjeni ogrtač izvezen zlatnim 
nitima. Osim toga, muštulugdžije su halifi nosile i saučešće za 
njegovog neustrašivog borca Medžze'eta ibn Sevvra 

USEJD IBNU-L-HUDAJR 

"Ti meleki su slušali tebe, Usejde..." (Allahov poslanik 
Muhammed 

U prvoj da'vvetskoj misiji koju poznaje historija Islama, 
stiže u Jesrib mladić Mekkelija, Mus'ab ibn Umejr. On 
odsjede kod Es'ada ibn Zurare, jednog od uglednika 
plemena Hazredž, i od njegove kuće načini sebi boravište, ali i 
odskočnu dasku za svoje pozivanje Allahu, kao i širenje radosne 
vijesti o dolasku Njegovog poslanika Muhammeda Sinovi 
Jesriba počeše sve više i više navraćati u društvo misionara 
Mus'aba ibn Umejra. Privlačila ih je učtivost njegova govora, 
jasnoća njegovih dokaza, blaga narav kao i duboki i iskreni iman 
koji se odražavao na njegovome lijepome licu. Osim toga, njemu 
ih je privlačilo nešto drugo. Bio je to Kur'an iz kojeg bi im, s 
vremena na vrijeme, učio neke od jasnih ajeta, svojim prijatnim i 
blagim glasom i umilnom i privlačnom intonacijom. Ledena srca 
slušalaca je punio posebnom nježnošću, a izmamljivao bi suze 
griješnika, tako da se nijedno od njegovih sijela ne bi rasulo, a da 
nova grupa ljudi ne bi prešla na Islam i priključila se skupinama 
mu'mina. 

Jednog dana Es'ad ibn Zurare iziđe sa svojim gostom 
misionarem Mus'ab ibn Umejrom kako bi se sreli sa skupinom 
ljudi iz plemena Abdu-l-Ešhel kojima su željeli izložiti stavove 
vjere Islama. Uđoše u jedan od vrtova plemena Abdu-l-Ešhel i 
sjedoše kod slatkovodnog izvora u hladu palmi. Oko Mus'aba se 
okupiše oni koji su ranije primili Islam, kao i oni koji su željeli 
čuti o čemu se radi. On poče govoriti i pozivati dok su ljudi 
slušali i upijali njegov divni govor. U to vrijeme neko obavijesti 
Usejd ibnu-l-Hudajra i Sa'da ibn Muaza, a bijahu to dvojica 
uglednika iz plemena Ews, da je mekkanski misionar došao u 
samu blizinu njihovih kuća, a da ga sa sobom vodi Es'ad ibn 

Zurare. Sa'd ibn Muaz reče Usejdu: - Oca nemao Usejde, idi tom 
mekkanskom mladiću koji je došao među naše domove da zavodi 
naše slabiće i da blati naše idole, pa mu to zabrani i upozori ga da 
od danas više ne stupa na ovaj naš teren! Onda Sa'd nastavi: - 
Samo da on nije u gostima moga tetića Es'ada ibn Zurare i da nije 
pod njegovom zaštitom ja bih to mjesto tebe uradio! Usejd uze 
svoje koplje i krenu u pravcu vrta. Kada ga Es'ad ibn Zurare 
ugleda, obrati se Mus'abu: - Teško tebi, Mus'abu! Ovo je poglavar 
plemena, najobdareniji razumom i najsposobniji od svih, Usejd 
ibnu-l-Hudajr. Ako on primi Islam za njim će uslijediti veliki broj 
drugih ljudi. Zato s njim, u ime Allaha, najiskrenije i najljepše 
razgovaraj. Usejd ibnu-l-Hudajr stiže među njih, pa okrećući se 
Mus'abu i njegovu domaćinu reče: - Šta vas je dovelo među naše 
domove, da zavodite naše slabe i nemoćne? Izbjegavajte ovo 
područje ako vam je život mio! Mus'ab pogleda Usejda i okrenu 
mu svoje, svjetlošću imana, obasjano lice, pa mu se obrati iskrenim 
i toplim glasom: - O poglavaru svoga naroda, bi li želio nešto bolje 
od toga? -A šta to? - upita. Mus'ab reče: - Da sjedneš među nas i da 
poslušaš šta govorimo, pa ako ti se dopadne, ti ćeš to prihvatiti, a 
ako ne dopadne, mi ćemo odavde otići i više se nećemo vraćati. 
Usejd reče: - U pravu si, pa zabode koplje u zemlju i sjede. Mus'ab 
mu poče iznositi pojedinosti o Islamu i učiti mu odlomke iz 
Kur'ana, a njegove se grudi rasprostraniše i lice ozari, te on reče: - 
Kako je lijepo to što govoriš, i kako je veličanstveno to što učiš! 
Šta činite kada hoćete da uđete u Islam? Mus'ab mu odgovori: - 
Okupaj se i očisti svoju odjeću, a onda posvjedoči da je samo Allah 
Bog i da je Muhammed Njegov rob i poslanik, zatim klanjaj dva 
rekata. Usejd ode do bunara! Opra se vodom, posvjedoči da je 
samo Allah bog i da je Muhammed njegov rob i poslanik. I na 
kraju klanja dva rekata. Toga dana priključi se odredima Islama 
konjanik od najuglednijih arapskih konjanika i poglavar od 
najodabranijih starješina plemena Ews. Njegov narod ga je zvao 
"el-kamil" - savršen. Zbog njegova visokog razuma i jakog 
korijena, a i zato što je vješto baratao i sabljom i perom. 

Uz sva junaštva i streljačku vještinu bio je pismen i načitan, u 
društvu u kojem su pismeni bili veoma rijetki. 

Njegov prelazak na Islam bio je povod i prelasku na Islam 

Sa'da ibn Muaza, a Islam njih dvojice bio je razlog da na Islam 
pređe mnoštvo ljudi iz plemena Ews. 

Od tada je Medina postala mjesto Hidžre Allahovog Poslanika 

i utočište i temelj velikoj islamskoj državi. Usejd ibnu-l-Hudajr 

zavoli Kur'an, otkako ga ču od Mus'ab ibn Umejra, iskrenom i 
velikom ljubavlju te se prihvati Kur'ana kao što se žedan čovjek u 
vrelom danu prihvati izvora slatke vode. Kur'an mu posta glavna 
preokupacija i zanimanje. Od tada se nije mogao vidjeti osim kao 
gazija na Allahovom putu, ili osamljen kako uči Kur'an. Imao je 
milozvučan glas, jasnog izgovora i blistavog zvuka. Najviše je 
uživao u učenju Kur'ana kada bi noć poodmakla, kada bi se oči 
sklapale a duše se smirile. Časni ashabi bi iščekivali njegovo 
noćno učenje i takmičili bi se ko će čuti njegov kiraet. Sretan je 
bio svaki onaj koji bi uspio da od njega čuje Kur'an onako 
izvorno kako je objavljen Muhammedu. Kako god je njegovo 
učenje bilo ugodno i milo stanovnicima Zemlje, isto tako je 
ugodno bilo i stanovnicima nebesa. Jedne noći, kada je noć dobro 
poodmakla, Usejd ibnu-l-Hudajr je sjedio u dvorištu, dok je 
njegov sin Jahja spavao pokraj njega. Konj, kojeg je uvijek imao 
spremnog za džihad, bio je svezan nedaleko od njega. Noć je bila 
tiha i mirna, a nebo vedro i zvjezdano. Zvijezde kao da su 
probadale zemlju svojim veselim i blagim očima. Duša Usejda 
ibn Hudajra zaželi da ovaj ugodni ambijent začini Kur'anom, pa 
poče učiti svojim blagim i milozvučnim glasom: Elif lam mim, 
zalike-l-kitabu la rejbe fih... 

Tada on ču svoga konja kako se naglo uznemiri i poče skakati 
u krug tako da umalo pokida svoje veze. Usejd ušuti, a konj se 
odmah umiri i utiša. Onda Usejd nastavi učiti. Ulaike ala hude-n- 
min Rabbihim... a konj se uznemiri više nego prvi put. On ponovo 
ušuti, a konj se opet umiri. To ponovi nekoliko puta, pa kada bi 
god zaučio konj bi se uznemirio i otimao se, a kada bi god ušutio i 
konj bi se smirivao. On se poboja za svog sina Jahjaa da ga konj 
ne bi zgazio, pa pođe da ga probudi. U tom času pogled mu se ote 
put nebesa pa on ugleda oblak kao šator ili nešto slično, od čega 
ništa ljepše ni čudnije oko nije vidjelo. Oko tog oblaka je bilo 
ukrašeno nešto poput brojnih svjetiljki, pa je sav vidokrug bio 
osvijetljen i blještav. Taj oblak^ se sve više i više penjao u visinu 
dok mu se ne izgubi iz vida. Kada osvanu jutro on ode Allahovom 
Poslaniku •£ i ispriča mu šta je vidio. Resulullah £s mu reče. - To 
su meleki, Usejde, koji su došli slušati tvoje učenje. Da si 
nastavio dalje sa učenjem, vidjeli bi ih i ostali ljudi (bez ikakvog 
zastora), ne bi se zaklanjali od njih. 

Kako god je Usejd ibnu-l-Hudajr zavolio Allahovu knjigu 
Kur'an isto tako je zavolio Allahova Poslanika M. Govorio bi sam 
za sebe, da je najzadovoljniji, najsretniji bio kad bi učio Kur'an ili 

slušao njegovo učenje, ili dok bi gledao u Vjerovjesnika dok on 
govori hutbu ili nešto priča. Silno je žudio da njegovo tijelo 
dotakne tijelo časnog Poslanika % pa da Vjerovjesnikovo tijelo 
pomiluje i poljubi. I jedanput mu se i ta šansa ukazala. Dok je 
Usejd jednoga dana zabavljao ljude pričajući im svoje šale, naiđe 
Poslanik pa, u znak odobravanja njegovog postupka, ubode ga 
nečim. Usejd mu reče: - Nanio si mi bol, o Allahov Poslaniče! 
Poslanik % mu reče: - Uzvrati mi istom mjerom, Usejde. Ali 
Usejd dodade: - Ti si u košulji, a ja nisam imao košulju kada si 
me bocnuo. Vjerovjesnik £g zavrnu košulju sa svog tijela, a Usejd 
ga zagrli i poče ga ljubiti po tijelu govoreći: - Ti si mi kao i otac i 
majka, o Vjerovjesniče! Kako sam te upoznao, stalno sam žudio 
da ti dotaknem tijelo i evo sada mi se želja ostvarila. 

Vjerovjesnik £g je na Usejdovu ljubav uzvraćao ljubavlju, 
pamtio je njegove zasluge, njegov rani prelazak u Islam kao i 
njegovo požrtvovano štićenje Vjerovjesnika na dan Uhuda, kada 
je zaradio sedam teških rana. Znao je za njegov položaj i ugled 
koji je uživao u svom narodu, pa kad bi god Usejd za nekog 
intervenirao i zagovarao kod Allahovog Poslanika, on mu je 
udovoljavao. 

Priča Usejd o jednom slučaju: - Došao sam Resulullahu $i, pa 
mu spomenuh jednu porodicu od ensarija koji su bili dosta 
siromašni a većina ukućana su bile žene. Resulullah mi reče: - 
Došao si Usejde nakon što smo razdijelili sve što smo imali, ali 
ako čuješ da nam je išta došlo, ponovo nam spomeni tu porodicu! 
Poslije toga Vjerovjesniku stiže iz Hajbera imetak koji razdijeli 
među muslimane pa podijeli ensarijama dosta toga, a dade i onoj 
porodici, isto tako dosta imetka. Ja mu rekoh: - Neka te Allah 
zbog njih nagradi o Vjerovjesniče! On reče: - I vas, o ensarije, 
neka Allah nagradi najboljom nagradom, jer vi ste otkad sam vas 
upoznao blagi i strpljivi, a poslije mene ćete doživjeti različite 
nepravde, pa saburite sve dok me ponovo ne sretnete, a srešćemo 
se kod Hawda (izvora u Džennetu). 

Dalje kaže Usejd: - Kada je halifa bio Omer ibn Hattab 4fc 
razdijeli on jedanput među muslimane imetak i robu, a meni posla 
neki ogrtač, koji mi izgledaše dosta malehan i bezvrijedan. I dok 
sam ja bio u mesdžidu, pored mene naiđe jedan mladić iz plemena 
Kurejš na kojem bijaše lijep prostran ogrtač od istih onih ogrtača 
što i meni bijaše poslan. Mladić je hodao a ogrtač mu se po zemlji 
vukao. Ja spomenuh, onima oko sebe riječi Vjerovjesnika. 
"Doživjet ćete poslije mene razne nepravde." Pa rekoh: - Istinu je 

kazao, a on mi brzo dođe i nađe me kako klanjam, pa reče: - 
Klanjaj, Usejde! Kada završih namaz, on se okrenu meni pa me 
upita: - Šta si rekao? Ja mu ispričah sve što sam vidio i što sam 
rekao. On reče: - Neka ti Allah oprosti. Taj ogrtač sam poslao tom 
i tom čovjeku, a on je baš ensarija. Uz to je učesnik ugovora na 
Akabi, te bitaka na Bedru i Uhudu. Onda je onaj kurejšijski 
mladić kupio taj ogrtač od tog čovjeka i obukao ga. Pa zar misliš 
da će to što je spomenuo Resulullah f( biti u moje vrijeme! Usejd 
mu reče: - Allaha mi, o vladaru pravovjernih, nisam mislio da bi 
to moglo biti u tvoje vrijeme. 

Iza toga Usejd ibnu-l-Hudajr nije dugo živio, Allah & ga je 
izabrao u Svoje društvo u vrijeme halife Omera, neka je Allah 
zadovoljan i s njim i sa Omerom. Tada se sazna da je iza njega 
ostao dug u iznosu od četiri hiljade dirhema. Njegovi nasljednici 
htjedoše da prodaju zemlju kako bi izmirili taj dug, a kad to sazna 
Omer reče: - Neću dozvoliti da sinovi moga brata Usejda postanu 
ovisni od drugih ljudi. Onda Omer porazgovara sa onima kojima 
je Usejd bio dužan i oni pristaše da otkupljuju prihode sa te 
zemlje tokom četiri godine, a svaka godina je iznosila hiljadu 
dirhema. 

ABDULLAH IBN ABBAS 

"On je mladić među zrelim ljudima. Ljubopitljiv je i 
pametan." (Omer ibn Hattab) 

Ovaj vrijedni ashab bio je poseban iz nekoliko razloga. 
Imao je čast da je bio ashab Allahova Poslanika i da se 
družio s njim, iako je to druženje bilo kratko. 
Druga čast mu je bila ta što je bio bližnji rođak Allahova 
Poslanika, odnosno amidžić. 

Treća čast mu je bila ta da je bio jedan od najučevnijih ashaba i 
zato su ga zvali Hibru Ummeti Muhammed (dobri učenjak 
Ummeta Muhammedova Četvrta čast Ibn Abbasa je takvaluk 

(bogobojaznost). 

Za njega, se kaže da je postio danju, a noći prvodio u ibadetu. 
U svakoj prilici bi istigfar činio. Puno je plakao iz straha od 
Allaha M, tako -da su mu na licu ostale dvije crte. Abdullah ibn 
Abbas je jpravi učenjak koji je istinski spoznao Allaha M. Bio je 
najbolji poznavalac Kur'ana i najsposobniji u tefsiru (tumačenju 
Kur'ani-kerima) i najsposobniji u iznalaženju njegova smisla, 
značenja. 

Rodio se Ibn Abbas tri godine prije Hidžre. Imao je samo 
trinaest godina kada je preselio Allahov Poslanik na Ahiret. I 
pored tako kratkog druženja sa Allahovim Poslanikom, ipak je 
uspio naučiti hiljadu i šesto šezdeset hadisa koje su zabilježili 
Buharija i Muslim u svojim Sahihima. 

Čim se rodio, majka ga je donijela Allahovom Poslaniku pa 
mu je on stavio svoju mubarek pljuvačku u usta i to je bilo prvo 
što je biHo stavljeno djetetu u usta. Sa njom je ušla bogobojaznost, 
mudrost, a kome Allah da mudrost - dao mu je mnogo dobro. 
Abdullah je stalno bio uz Poslanika. Kada bi se Allahov Poslanik 
htio abdestiti, Ibn Abbas bi mu pripremao vodu, a kad bi klanjao, 

stao bi iza Poslanika. Kad bi Poslanik putovao, sa sobom bi vodio 
Ibn Abbasa i stavio bi ga na jahalicu iza sebe. Ibn Abbas je bio 
prava sjenka Allahovog Poslanika. Bio je čista srca i razuma i 
oštrouman. 

On nam prenosi svoj doživljaj sa Allahovim Poslanikom pa 
kaže: -Jednom prilikom je htio Allahov Poslanik da se abdesti pa 
sam požurio da mu pripremim sve što treba za abdest, i drago mu 
je bilo za ono što sam mu učinio. A pošto je htio klanjati, išaretio 
mi je da stanem pored njega, pa sam stao iza njega. A kad je 
završio namaz, okrenuo se prema meni i upitao me: - Zašto nisi 
stao do mene, Abdullahu? Odgovorio sam: - Iz poštovanja prema 
tebi, Poslaniče. Podigao je ruku Allahov Poslanik i obratio se 
Allahu *E ovom dovom: - Moj Allahu, podari mu mudrost. 

I uslišao je Allah % dovu Vjerovjesnika % dao je mudrost Ibn 
Abbasu kojom je nadmašio najveće mudrace. O njegovoj učenosti 
i mudrosti najbolje govori slučaj koji se desio za vladavine Alije 
4t>. Pošto su se razišli neki ashabi sa Alijom oko spora sa 
Muawijom 4» obratio mu se Abdullah ibn Abbas <&: - Dozvoli mi, 
o vladaru pravovjernih, da porazgovaram sa tvojim protivnikom. 
Alija mu je odgovorio: - Ja se bojim za tebe. - Sve će to biti u 
redu, inšallah - dodade Ibn Abbas. 

A zatim se je uputio prema njima; pa ih je našao okupirane 
ibadetom. Oni su mu izrazili dobrodošlicu: - Dobro došao, o Ibn 
Abbase! Otkuda ti? Odgovorio je: - Došao sam da s vama 
porazgovaram. Neki od njih rekoše: - Nemojte s njim razgovarati! 
A neki rekoše. - Pričaj, saslušaćemo te! Pa je rekao: - Recite mi 
šta zamjerate Aliji, amidžiću Allahovog Poslanika i mužu njegove 
kćerke te prvom dječaku koji je primio Islam? 

Zatim su oni naveli šta su zamjerili Aliji i zbog čega su se 
odvojili od njega. - Imamo primjedbu na njega u tri pitanja! - 
Koja su to? - upitao ih je. Odgovorili su: - Prvo: on je prihvatio da 
sudi ljudima u Allahovoj vjeri. Drugo: on se borio protiv Aiše i 
Muawije, a nije uzeo ratni plijen niti zarobljenike. Treće: 
odstranio je od sebe titulu emiru-l-mu'minin (predvodnik 
vjernika), iako su ga mu'mini izabrali i položili zakletvu za to. 

Upitao ih je: - Šta mislite, kad bih vam donio dokaz iz 
Allahove knjige-Kur'ana i Sunneta Allahova Poslanika (o vašim 
pogrešnim stavovima), što ne biste mogli nijekati, biste li 
odstupili od vaših stavova na kojima ste sada? Odgovorili su: - 
Da, odstupili bismo. Zatim je Ibn Abbas nastavio razgovor sa 
njima. - Što se tiče vaše zamjerke Aliji u nekim . presudama 

ljudima: Uzvišeni Allah je rekao: O vjernici, ne lovite dok ste u 
ihramima! A ko od vas hotimično ubije (divlje), kazna mu je 
(žrtvovati) jednu domaću životinju sličnu onoj koju je ubio, (El- 
Maide, 95.) O tome će donijeti presudu dva pravedna čovjeka 
između vas. Tako vam Allaha, je li presuda ljudima u sprečavanju 
krvoprolića i izmirenje ljudi preča ili je preča presuda ljudima za 
ubistvo zeca čija vrijednost ne prelazi četvrt dirhema?! Odgovorili 
su: - Preče je sprečavanje prolijevanja krvi i izmirivanje ljudi. Pa 
ih je upitao: - Jesmo li se složili u ovom pitanju? - Da - odgovorili 
su. Zatim je nastavio: - Što se tiče vaše zamjerke o neuzimanju 
robija, kao što je to činio Allahov Poslanik, pa zar želite da 
zarobite vašu majku Aišu i da je poistovijetite sa robinjama?! Pa 
ako kažete da, vi ste time postali kafiri, i ako kažete da ona nije 
vaša majka, isto tako bi tom negacijom bili kafiri, jer Allah M 
kaže: Vjerovjesnik je preči pravovjernima od njih samih, a 
njegove žene su majke njihove! (El-Ahzab, 6.) 

Pa odaberite sebi šta hoćete. A zatim ih je upitao: - Jesmo li se 
složili u ovom pitanju? - Da - odgovorili su, a zatim je nastavio: 
"Što se tiče vaše zamjerke o odstranjenju od sebe titule emiru-1- 
mu'minin, i Allahov Poslanik m je u jednom aktu kojeg je potpisao 
sa mušricima na Hudejbiji izostavio Resulullah. Kada su mu 
prigovorili mušrici za potpis - Muhammed, Allahov poslanik, rekli 
su mu: - Da te priznajemo za poslanika, ne bismo te spriječili da 
dođeš Bejtullahu i ne bi se protiv tebe borili. Pa su mu rekli: - Piši: 
- Muhammed ibn Abdullah. Pa je tako i učinio govoreći im: - Tako 
mi Allaha, ja sam Poslanik, pa makar me vi i ne priznavali. Pa 
jesmo li se složili u ovom pitanju? - Da - odgovorili su. 

Ishod te rasprave bio je da je Abdullah uspio vratiti u Alijine 
redove od dvadeset i četiri hiljade dvadeset hiljada. Četiri hiljade 
Alijinih protivnika ostali su uporni iz inata i tvrdoglavosti. 
Ovakav vidljiv rezultat je postigao zahvaljujući njegovoj mudrosti 
i jasnim dokazima. 

Od svoje rane mladosti još kao dječak počeo se interesirati za 
nauku i u tom pogledu nije žalio truda. Za to je imao sve uvjete. 
Dušu je napajao sa čista izvora sve do smrti Allahova Poslanika. 
Poslije je svoje znanje kompletirao od ostalih učenih ashaba. 

Abdullah ibn Abbas nam priča svoje doživljaje na putu sticanja 
nauke pa kaže: - Kada bih čuo hadis od jednog od ashaba, došao 
bih mu pred kućna vrata u vrijeme kaj lule, podnevnog odmora, 
stavio bih svoj ogrtač sebi pod glavu pred njegovim kućnim 
vratima. Vjetar bi na mene nanosio prašinu, a da sam zakucao na 

vrata, pustili bi me u kuću. To sam radio tako iz nekog poštovanja 
(edeba) prema onom od koga učim. A kad izađu iz kuće, začude 
se kad me vide u ovakvom halu. I obrate mi se riječima: - O, 
amidžiću Allahova Poslanika, šta te je dovelo ovdje? Što mi nisi 
poručio, ja bih tebi došao! Ja bih mu odgovorio: - Ja sam preči da 
tebi dođem jer se nauci dolazi (na noge), a nauka ne dolazi. A 
zatim bih ga upitao za hadis. 

Kao što je bio Ibn Abbas vrlo ponizan u traženju nauke, isto 
tako je znao cijeniti učene ljude (ulemu). Da je to tako, najbolje 
nam može potvrditi ovaj primjer sa Zejdom ibn Sabitom, pisarom 
Objave i najsposobnijim čovjekom u Medini u pitanju sudskog 
postupka, fikha, učenja Kur'ana i nasljednog prava. 

Jednom prilikom je htio uzjahati na devu, a Ibn Abbas je, iz 
poštovanja, uzeo za ular devin i pomogao mu da uzjaše. Ibn Abas 
se ponašao kao rob prema gospodaru. I rekao mu je Zejd: - Ne 
treba ti to Ibn Abbasu! - našto mu je odgovorio: - Ovako nam je 
naređeno da postupamo prema učenim. Zejd mu se ponovo obrati: 
- Daj mi svoju ruku. Pružio mu je ruku, a Zejd je prihvatio ruku i 
poljubio je govoreći: - Ovako nam je naređeno da postupamo sa 
porodicom našeg Poslanika. 

Bio je neumoran Ibn Abbas u traženju nauke tako da je 
izrastao u jednog vrsnog stručnjaka i poznavaoca više oblasti iz 
islamske znanosti. Jedan od velikih tabiina Mesruk ibn el-Ed'dew 
je rekao za Ibn Abbasa. "Kad bih vidio Ibn Abbasa, rekao bih: 
Najljepši čovjek! A kad bi nešto progovorio, rekao bih: 
Najrječitiji čovjek! A kad bi važio, rekao bih: Najučeniji čovjek." 

Kad je Ibn Abbas upotpunio svoje znanje i postao veliki učenjak, 
to svoje obilno znanje je nastojao prenijeti na druge. Njegova kuća je 
postala pravi univerzitet muslimana, ravnopravan današnjem 
univerzitetu, s tim što današnji univerziteti imaju desetine i stotine 
profesora, a na "univerzitetu" Ibn Abbasa bio je on sam. 

Priča nam o njemu jedan od njegovih drugova: "Vidio sam kod 
Ibn Abbasa mnogo naroda, ne samo kuća već i ulice u blizini 
postale su pretijesne. Ušao sam kod njega i obavijestio ga o velikoj 
masi svijeta koji su došli kod njega. Naredio je da mu se donese 
vode da se abdesti, pa pošto se abdestio, sjeo je i rekao mi: - Izađi i 
reci im: - Ko želi da pita nešto o Kur'anu i načinu učenja neka uđe. 

Izašao sam i rekao im to. I ušli su u tolikom broju da su napunili 
kuću. Što god su ga upitali, on im je odgovorio. Ne samo da je 
odgovorio na postavljena pitanja nego je bio mnogo opširniji. A 
zatim im rekao: - Oslobodite mjesta vašoj braći, pa su izašli. 

Meni se ponovno obratio riječima: - Izađi i reci im: - Ko želi 
da pita iz oblasti tefsirske nauke neka uđe. Izašao sam i rekao im, 
i ušli su u tolikom broju da su kuću napunili. Što god je bio 
upitan, odgovorio je i više od toga, a zatim im rekao: - Oslobodite 
mjesta vašoj braći, pa su izašli. 

Zatim se meni ponovo obratio riječima: - Izađi i reci: - Ko želi 
da pita o halalu i haramu i uopće iz oblasti fikha neka uđe! Izašao 
sam i rekao im to. Ušli su, u tolikom broju da su kuću napunili. 
Što god je bio upitan on im je odgovorio i više od toga. - 
Oslobodite mjesta drugima, rekao im je Ibn Abbas. 

Izašli su, a meni je naredio da izađem i pitam ko želi da pita 
nešto iz nasljednog prava neka uđe. Izašao sam i rekao im. I 
ovoga puta kuća je bila puna zainteresiranih za tu oblast. I ovoga 
puta što god je bio upitan odgovorio im je i više od toga. Kad je 
sa njima završio, rekao im je: - Oslobodite mjesta drugima, pa su 
izašli. 

A zatim je meni naredio da izađem i pitam i pozovem one koji 
imaju pitanja iz oblasti sintakse, arapske književnosti i stranih 
riječi. I ovog puta kuća je bila puna i odgovorio je na sva 
postavljena pitanja. 

Ova prevelika gužva primorala ga je da podijeli dane u sedmici 
po oblastima tako da se ne bi ponovila ona gužva koja je bila. 
Odredio je jedan dan samo za tefsir, jedan dan samo za fikh, jedan 
dan samo za historiju, jedan dan u sedmici samo za poeziju. 
Svako ko bi sa njim razgovarao od učenjaka priznavao bi njegovu 
veliku učenost, a ko bi ga što upitao imao je odgovor." 

Ibn Abbas se proslavio vrlo rano kao dobar alim. To obilno 
znanje koje je posjedovao učinilo ga je savjetnikom četvorice 
halifa iako je bio vrlo mlad. Kod svakog težeg pitanja Omeru nije 
bilo teško iako je bio halifa i stariji od njega, da se obrati Ibn 
Abbasu i drugim učenjacima. 

Poseban respekt imao je Omer prema Ibn Abbasu jer je mnogo 
držao do njegova mišljenja. Neki su mu zamjerili što ga je toliko 
forsirao kao dječaka. 

Ni u danima izučavanja i potrage za naukom nije zaboravio 
obični svijet i njegovu obavezu prema njemu pa je imao običaj da 
im zakazuje vazove i dersove. Često se obraćao griješnicima 
riječima: "O griješnici, nemojte biti sigurni za završnicu vašeg 
grijeha, znajte da ono što proizilazi iz grijeha veće je od samog 
grijeha. Tvoje neosjećanje stida od onih koji su na tvojoj desnoj i 
lijevoj strani u trenutku griješenja je veće od samog grijeha. Tvoje 

smijanje u trenutku činjenja grijeha, a ti znaš kako će te Allah 
kazniti, veće je od grijeha. Tvoje zadovoljstvo s grijehom koga 
činiš veće je od grijeha. Tvoja negrižnja savjesti zbog počinjenog 
grijeha veća je od grijeha. Tvoj strah od vjetra koji leprša tvoju 
odjeću, a tvoje srce se ne uzbuđuje pred pogledima Uzvišenog 
Allaha to je veće od grijeha. Znaš li kakav je bio grijeh Ejjuba i& 
zbog kojeg ga je Allah 9« stavio na veliko iskušenje u tjelesnom i 
materijalnom pogledu? Njegov grijeh je bio odbijanje prilaska u 
pomoć nevoljniku koji je zatražio od Ejjuba da spriječi zulum 
nad njim. 

Ibn Abbas nije bio od onih koji jedno govore a drugo rade. On 
je postio danju a noći bi provodio u ibadetu. 

Obavijestio nas je Abdullah ibn Mulkete: "Putovao sam sa Ibn 
Abbasom <&> iz Mekke u Medinu. Kada bi zakonačili, provodio bi 
pola noći u ibadetu dok bi drugi spavali od silnog umora. Jedne 
noći sam ga čuo gdje uči ovaj ajet: / doći će smrtne muke, uistinu, 
i to je ono od čega ne možeš pobjeći. (Kaf, 19.) Stalno je 
ponavljao ovaj ajet plačući, to je činio sve do zore. Često plakanje 
mu je ocrtalo dvije crte na licu." 

O učenosti i popularnosti Ibn Abbasa & najbolje nam govori 
ovaj slučaj. Kada su iste godine pošli na hadždž on i halifa 
Muavvija ibn Ebu Sufjan, zajedno sa halifom pošli su njegovi 
saradnici i simpatizeri. Ipak, pratnja Ibn Abbasa je bila veća od 
pratnje halifine iako Ibn Abbas nije imao nikakve vlasti. U 
pratnji Ibn Abbasa bili su oni koji su željni nauke. 

Živio je Ibn Abbas sedamdeset i jednu godinu. Za to vrijeme 
ispunio je zemlju naukom, mudrošću i bogobojaznošću. Dženazu 
mu je predvodio Muhammed ibn Hanefi, jedan od Alijinih sinova, 
isp'red ostalih ashaba i tabiina. 

Dok su ga zakopavali, čuli su kako neko uči ovaj ajet: O 
smirena dušo, vrati se svom Gospodaru zadovoljna a i On tobom 
zadovoljan, pa uđi među robove Moje, i uđi u Džennet Moj. (El- 
Fedžr, 27.-30.) 

EN-NU'MAN IBN MUKARRIN 
EL-MUZENI 



"Iman ima svoja staništa a i nifak svoja. Zaista je 
dom Mukarrinovih sinova jedno od staništa imana." 
(Abdullah ibn Mes'ud) 

"^leme Muzejne je obitovalo nedaleko od Jesriba, baš na 



putu kpji se pruža između Medine i Mekke. Resulullah §g 



A je već učinio Hidžru iz Mekke u Medinu, te vijesti o 
njemu počeše stizati u pleme Muzejne sa svakim ko bi tu dolazio 
ili prolazio. O njemu se moglo čuti samo dobro. Jednog 
poslijepodneva poglavar plemena Nu'man ibn Mukarrin el- 
Muzeni sjedio je sa skupinom svoje braće i starcima iz plemena. 
On im reče: - O ljudi, tako mi Allaha, o Muhammedu znamo 
samo dobro, a za njegovo pozivanje čujemo da je to blagost, 
dobročinstvo i pravednost. Šta je to s nama te ovako oklijevamo, 
dok drugi ljudi žure ( njemu? Onda nastavi govoriti: - Što se mene 
tiče, odlučio sam da sutradan rano, kada dan osvane, krenem 
njemu. Pa ko hoće od vas da ide sa mnom neka se pripremi. 

Riječi Nu'mana kao da prodriješe u dubinu duša njegpvih 
sunarodnjaka, i samo što svanu on vidje desetoricu svoje braće i 
još četiri stotine konjanika iz plemena Muzejne kako spremno 
očekuju polazak s njim u Jesrib gdje bi se sastali sa 
Vjerovjesnikom £g i ušli u Allahovu vjeru. Nu'mana bi stid da sa 
ovako velikom skupinom dođe Vjerovjesniku, a da njemu i 
ostalim muslimanima ne ponese ništa. Međutim, sušna godina 
koja je zadesila pleme Muzejne nije im ostavila ni stoke ni bilja. 

Nu'man obiđe svoju kuću i kuće od svoje braće, pa sakupi sve 
ono što im je preostalo od prihoda i to ponese sa sobom i dođe 
Resulullahu fk te ozvaniči, i on i svi koji bijahu s njim, svoj 

prelazak na Islam. Sav Jesrib se, s jednog kraja na drugi, protrese, 
ustalasa od radosti zbog Nu'man ibn Mukarrina i njegovih 
drugova. Još se nije desilo da iz jedne arapske porodice na Islam 
pređe jedanaest braće, svi od jednog oca, a uz njih još četiri 
stotine konjanika. Časni Vjerovjesnik se veoma obradova 
Nu'manovom prelasku na Islam. 

Uzvišeni Allah je primio njegovu hediju, pa objavi povodom 
toga sljedeće ajete: 

A ima beduina koji vjeruju u Allaha i u onaj svijet i koji 
smatraju da je ono što daju put da se Allahu približe i da 
Poslanikove blagoslove zasluže. To im je, zaista, dobro 
djelo, Allah če ih sigurno milošću Svojom obasuti, jer Allah 
prašta i samilostan je. (Et-Tewba, 99.) 

Nu'man ibn Mukarrin se uključi pod zastavu Resulullaha M, 
učestvovao je s njim u svim bitkama i pohodima, osim onih manje 
značajnih. Kada je uspostavljen hilafet i vladar postao Ebu Bekr 
es-Siddik, on je odlučno stao uz njega zajedno sa svojim narodom 
iz plemena Muzejne i dali su veliki udio i doprinos u obračunu sa 
smutnjom otpadništva. Kada je hilafet preuzeo Omer el-Faruk, 
Nu'man ibn Mukarrin je i u njegovo vrijeme imao doprinosa koje 
i dan - danas historija spominje uz svaku hvalu i slavu. 

Pred samu Bitku na Kadisijji vojskovođa muslimanske vojske 
S'ad ibn Ebi Wekkas posla jednu delegaciju Kisri - perzijskom 
kralju Jezdedžurdu kako bi ga pozvali u Islam. Delegaciju je 
predvodio Nu'man ibn Mukarrin. 

Kada stigoše do Kisrine prijestolnice u Medainu zatražiše da ih 
primi što on i učini. Onda pozva prevodioca pa mu reče: - Pitaj ih: 
šta je to što vas je dovelo u naša područja i podstaklo vas da se 
borite protiv nas? Mora da ste poželjeli da nas iznenadite i osilili 
se zato što smo vas malo zanemarili i nismo htjeli da vas tlačimo. 
Nu'man ibn Mukarrim se obrati svojim pratiocima: - Ako hoćete, 
ja ću mu odgovoriti, a ako hoće koji od vas govoriti, ja ću mu 
prepustiti riječ. Oni rekoše: - Govori ti. 

Onda se okrenuše Kisri, pa mu rekoše: - Ovaj čovjek govori u 
ime svih nas pa poslušaj šta će ti reći. Nu'man učini zahvalu 
Uzvišenom Allahu, donese salavat i selam na Njegova Poslanika 
pa reče: - Allah nam se smilovao pa nam poslao Svog 
Vjerovjesnika koji nam ukazuje na dobro i to nam naređuje. 
Upoznao nas je sa zlom i to nam je zabranio. Obećao nam je, ako 
mu se odazovemo u onome što poziva, da će nam Allah dati 

svako dobro i na dunjaluku i na Ahiretu. I za kratko vrijeme Allah 
tjeskobu zamijeni širinom, našu niskost veličinom, a naše 
neprijatelje učini braćom i solidarnima. Naredio nam je da 
pozivamo i druge ljude u ono u čemu je njihovo dobro, i da 
počnemo sa svojim komšijama, pa eto mi vas pozivamo da 
primite našu vjeru, jer to je vjera koja je sve lijepo još više 
uljepšala i podstiče na to, a sve ružno još više zaružila i upozorila 
da se klonimo toga. Ona vjernike iz mraka nevjerstva i nasilja 
izvodi na svjetlo imana i pravde, ako nam se odazovete i primite 
Islam, ostavićemo među vama Allahovu Knjigu i podučiti vas da 
po njenim propisima sudite, a onda ćemo se vratiti i ostaviti vas i 
vaše probleme. Ako odbijete primiti Allahovu vjeru, plaćat ćete 
nam džiziju - glavarinu, pa ćemo vas mi štititi. Ako odbijete 
plaćanje đžizije, onda ćemo protiv vas ratovati. 

Jezdedžurd se zapali od srdžbe i bijesa zbog riječi koje je čuo 
pa reče: - Ne znam nijedan narod na Zemlji da je bio nesretniji i 
malobrojniji od vas, da je bio više rascjepkan i na lošijem glasu. 
Dosad smo brigu o vama prepuštali pokrajinskim namjesnicima, 
pa su oni od vas uzimali obećanje da ćete nam, biti pokorni. Onda 
se malo smiri pa nastavi: - Ako vas je potreba natjerala da nam 
dođete naredićemo da vam se da hrane dok ne bude žetva kod vas. 
Daćemo odjeću svim vašim poglavarima i uglednicima, a 
postavićemo nad vama vladara koji će biti blag prema vama. 
Jedan od ljudi iz delegacije mu odgovori tako da nanovo raspali 
vatru u njemu, pa on reče: - Da se ne pridržavam toga da se 
glasnici ne ubijaju, sve bih vas pobio! Idite, kod mene nemate šta 
tražiti. Obavijestite vašeg vojskovođu da ću mu poslati Rustuma, 
komandanta naše vojske, koji će pokopati i njega i vas zajedno u 
jarak Kadisijje. Onda naredi da mu donesu vreću pijeska pa reče 
svojim ljudima: - Natovarite to na najuglednijeg od ovih, i vodite 
ga pred sobom sve do gradskih kapija, tako da ga svi ljudi vide. 
Oni upitaše delegate: - Ko je od vas najugledniji? Asim ibn Omer 
se prvi javi: - Ja sam. Oni natovariše teret na njega, iz želje da ih 
što više ponize i tako ih ispratiše do izlaza iz Medaina. Asim onda 
prebaci teret na svoju devu i ponese ga sa sobdm sve dok ne dođe 
Sa'du ibn Ebi VVekkasu. Time ga obradova da će Allah uskoro 
omogućiti muslimanima da osvoje perzijska područja i da će tako 
zavladati svim pijeskom u njihovoj zemlji. Onda dođe Bitka na 
Kadisijji. 

Napuni se Kadisijski jarak tijelima hiljada ubijenih. Međutim, 
to ne bijahu borci iz muslimanske vojske, nego poražena Kisrina 

vojska. Perzijanci se ne pomiriše sa porazom na Kadisijji, pa 
sakupiše ogromne snage i postrojiše silnu vojsku koja dostignu 
cifru od stotinu pedeset hiljada najboljih boraca. Kada halifa el- 
Faruk ču za ovu veliku mobilizaciju perzijske vojske, odluči da 
lično krene u susret toj strašnoj opasnosti. Međutim, ugledni i 
stariji muslimani ga odvratiše od toga i nasavjetovaše ga da 
izabere jednog vojskovođu na kojeg će se u potpunosti moći 
oslonuti u ovom odsudnom trenutku. Omer reče: -Pokažite mi 
čovjeka kojem mogu povjeriti ovaj zadatak. Rekoše mu: - Ti 
najbolje poznaješ svoju vojsku, o vladaru pravovjernih. Onda on 
reče: - Tako mi Allaha, postaviću za komandanta muslimanske 
vojske čovjeka koji će kada se protivničke strane sukobe biti brži 
od koplja. To je Nu'man ibn Mukarrin el-Muzeni. Ostali ashabi 
rekoše: - On je pravi izbor za taj posao. Onda mu napisa pismo u 
kojem stajaše: 

Od Allahova roba Omer ibn Hattaba Nu'manu ibn 
Mukarrinu. Saznao sam da se velika neprijateljska vojska 
sakupila protiv vas i nalazi se u gradu Nehewendu, pa kada 
dobiješ ovo moje pismo, kreni sa Allahovom odredbom, pomoći i 
podrškom, skupa sa muslimanima koji su tu s tobom. Nemoj ih 
voditi kroz neprohodne krajeve pa da ih patiš i uznemiravaš, jer 
jedan čovjek musliman draži mi je od stotinu hiljada dinara. Es- 
selamu alejke. 

Nu'man krenu sa svojom vojskom u susret neprijatelju. Ispred 
sebe posla izvidnice sastavljene od svojih najboljih konjanika' da 
mu istražuju put. Kada se konjanici približiše Nehevvendu njihovi 
konji zastadoše. Oni ih silom potjeraše naprijed, ali konji se 
odupiraše. Kada sjahaše da vide o čemu se radi, otkriše u 
kopitama konja željezne komadiće slične glavama eksera. 
Pogledaše po zemlji, pa otkriše da su nevjernici po svakoj stazi 
koja vodi u Nehewend posijali željezne iglice, kako bi nepoželjne 
konjanike i pješake spriječili da dođu do njih. Konjanici 
obavijestiše Nu'mana o tom što su vidjeli i zatražiše od njega da 
im pomogne svojim savjetom. On im naredi da ostanu tu gdje jesu 
i da zapale vatre po noći kako bi ih neprijatelji vidjeli. Neka se 
ponašaju kao da su se uplašili brojnog neprijatelja i kao da su se 
već pomirili sa porazom. Tako bi ih obmanuli i lakše stigli do 
njih, odnosno riješili se prepreke od željeznih iglica koje je 
neprijatelj nasijao po putu. 

Ova varka je uspjela prevariti Perzijance. Dok su vidjeli 
prethodnicu muslimanske vojske kako u znak predaje pokorno ide 

ispred vojske, odmah poslaše radnike koji očistiše i pometoše 
puteve od željeza. Tada muslimani iznenada napadoše i zauzeše te 
prolaze. Nu'man ibn Mukarrin se ulogori sa vojskom na prilazima 
Nehewenda. Odluči da izvrši jak iznenadni napad na neprijatelja. 
Reče svojim borcima: - Ja ću uzviknuti tri tekbira. Kada prvi put 
uzviknem tekbir neka se pripremi onaj ko još nije potpuno 
spreman. Kada drugi put donesem tekbir neka svaki od vas dobro 
prihvati svoje oružje. Kada viknem treći put "Allahu ekber" ja 
napadam na Allahove neprijatelje, pa krenite skupa sa mnom. 
Nu'man ibn Mukarrin uzviknu svoja tri tekbira, a onda se sjuri u 
neprijateljske redove kao da je razjareni lav. Za njim se 
muslimanska vojska sruči poput bujice. Između dvije strane 
zapodjenu se strašna bitka kakvoj je historija ratova malo gdje 
mogla primjer navesti. Perzijanska vojska se bezglavo raštrka na 
sve strane. Njihove žrtve prekriše i brda i doline, a njihova krv 
poteče niz klance i puteve. Konj Nu'mana ibn Mukarrina se 
pokliznu na krvi i on pade, tako ga zadesi smrt. 

Njegov brat preuze od njega bajrak a njega prekri svojim 
ogrtačem. Tako njegovu pogibiju zataji od muslimana. Kada je 
velika pobjeda, koju muslimani nazvaše "Fethu-l-futuh" (pobjeda 
svih pobjeda), bila okončana, borci pobjedničke vojske zapitaše 
za svog neustrašivog vojskovođu Nu'mana ibn Mukarrina. 
Njegov brat podiže onaj ogrtač sa njega i reče: - Evo vašeg 
vojskovođe. Allah ga je učinio sretnim i zadovoljnim zbog ove 
pobjede, i počastio ga šehadetom ... 

SUHEJB ER-RUMI 

"Uspjela ti je trgovina o Ebu Jahja, uspjela ti je 
trgovina..." (Allahov poslanik Muhammed 36) 

Malo ko od nas da nije čuo za Suhejba Rumiju. Isto tako 
mnogima nije jasno da Suhejb nije Bizantinac iako on 
nosi taj nadimak. On je čistokrvni Arap. Otac mu 
potiče iz arapskog plemena Numejr, a majka iz plemena Temim. 
Kako je Suhejb dobio nadimak er-Rumi? Prije poslanstva 
Muhammeda j& Sinan ibn Malik en-Numejri je bio postavljen od 
strane Bizantinaca za namjesnika starog grada Ebulle. Najdraže 
dijete bilo mu je ono koje nije imalo više od pet godina. Zvao ga 
je Suhejbom. Suhejbovo lice je bilo blistavo, bio je plave kose, 
vrlo okretan, a iz njegovih očiju još tada mogla se naslućivati 
oštroumnost i plemenitost. Suhejb je bio vedar, veseo, živahan, 
dobrodušan. Unosio je radost u dušu svoga oca i oslobađao ga 
umora i briga koje bi zadobio na poslu. 

Jednog dana pošla je majka Suhejbova sa svojim malim sinom, 
porodicom i svojim slugama u jedno iračko selo, u namjeri da se 
odmori i oporavi. I dok je majka Suhejbova boravila u tom selu sa 
Suhejbom, jedan odred rimske vojske napao je na to selo. Ubili su 
stražara, opljačkali kuće i porobili ljude, a među porobljenim našao 
se i mali Suhejb. 

Ubrzo zatim našao se na jednoj od bizantijskih pijaca. Vrlo 
često je mijenjao gospodara kao i svi drugi robovi kojih je bilo 
vrlo mnogo po kućama bizantijskim. To često mijenjanje 
gospodara pomoglo je Suhejbu da upozna život Bizantinaca 
iznutra. Svojim očima je gledao šta se događalo u njihovim 
kućama od loših i nevaljalih djela. Svojim ušima je slušao i očima 
gledao zulume i griješenja i zbog takvih ispada prezirao je i mrzio 
Bizantince. U sebi je govorio: - Ovu skupinu ljudi ne može ništa 

očistiti osim tufana (potopa). Iako je Suhejb odrastao u Bizantiji i 
formirao se rneđu njima, te gotovo bio zaboravio arapski jezik, on 
nikada nije zaboravio svoje arapsko porijeklo, niti je zaboravio da 
je sin pustinje. 

Stalno je maštao o danu kada će se osloboditi od ropstva i o 
povratku svome narodu. Još veća želja i nostalgija za svojim 
narodom javila se kada je čuo jednog od kršćanskih svećenika 
gdje kaže jednom od njegovih gospodara: "Primaklo se vrijeme u 
kome će se pojaviti Poslanik sa Arabijskog poluotoka. Priznavaće 
Isaa sina Merjemina i taj novi poslanik će ljude izvoditi iz tmine 
na svjetlo." Čuvši za tu novu vijest, Suhejb je prvu priliku 
iskoristio za bijeg iz ropstva od svoga gospodara i pobjegao u 
Mekku. Pošto je došao i nastanio se među Arapima, dali su mu 
ime Suhejb er-Rumi zbog slabog poznavanja arapskog jezika i 
plave kose. Udružio se Suhejb s jednim od uglednih ljudi Mekke 
(bio je to Abdullah ibn Džud'an) i počeo se baviti trgovinom. Taj 
posao je uspješno obavljao i počeo se bogatiti. 

Ali, Suhejba nisu zavele trgovina i velike zarade. Suhejb nije 
zaboravio riječi kršćanskog svećenika. Kad god bi se prisjetio tih 
riječi, pitao bi se: "Kada će to biti?!" Suhejb ubrzo dobiva 
odgovor. 

Jednom prilikom kada se Suhejb vratio u Mekku sa jednog od 
putovanja, rečeno mu je da je Muhammed $ dobio Objavu i 
počeo pozivati ljude u 'vjeru u jednog Boga, podstičući ih na 
pravednost i dobročinstvo, a zabranjujući im ružna i bestidna 
djela. "Je li to onaj što ga zovu el-Emin (povjerljivi, pouzdani, 
sigurni, tačni)", upitao je Suhejb. Rečeno mu je da jeste. Upitao je 
gdje se on nalazi. Rečeno mu je: "U kući el-Erkama ibn Ebi el- 
Erkama kod Safe, ali dobro se pazi da te ne vidi ko od Kurejšija. 
Jer, ako te tamo vide, svašta će s tobom uraditi. Ti si čovjek 
stranac, nemaš nikoga svoga da te štiti i brani." 

I pošao je Suhejb do kuće el-Erkama sa opreznošću, pa kad je 
došao do vrata našao je 'Ammara ibn Jasira. Njega je poznavao 
otprije. U početku je oklijevao misleće da li da mu priđe, a zatim 
mu se približio i pitao ga: "Šta želiš, o 'Ammare?" A 'Ammar je 
upitao njega: "Šta ti želiš?" Suhejb mu je odgovorio: "Želim da 
uđem kod ovog čovjeka (Muhammeda £j) i da čujem šta govori." 
'Ammar dodade: "I ja to isto želim." Suhejb mu je rekao: "Onda 
ćemo zajedno ući, s Allahovim blagoslovom." 

Ušao je Suhejb er-Rumi sin Sinana i 'Ammar sin Jasirov kod 
Allahovog Poslanika. Slušali su ga i ubrzo je bljesnulo svjetlo 

imana u njihovim srcima. Naprosto su se natjecali u tome ko će 
prvi pružiti ruku Allahovom Poslaniku i izgovoriti šehadet. 
Zadivljeni onim što su čuli, proveli su cijeli dan kod njega. 
Napajali su se njegovim savjetima i uživali u druženju s njim. Tek 
kad se spustila noć i ljudi se malo viđali na ulicama, izašli su od 
njega u noćnu tminu. Obojica su te noći ponijeli Božanskog 
svjetla u svojim srcima što je bilo dovoljno da kasnije obasja 
cijeli dunjaluk. 

Ali, i pored najveće opreznosti, Suhejba nisu mogle zaobići 
životne nedaće i iskušenja. Bio je mučen i zlostavljan zajedno sa 
Bilalom, 'Ammarom, Sumejjom, Habbabom i sa desetinama 
drugih mu'mina. Podnosio je tešku kaznu Kurejšija. Udarali su ga 
nemilosrdno. Sve je to podnio smireno i strpljivo jer je znao da je 
put ka Džennetu pun iskušenja i neugodnosti. 

Pošto je dozvolio Resulullah & Hidžru, (seobu u Medinu), 
odlučio se Suhejb da Hidžru učini zajedno sa Božijim 
Poslanikom, ali su Kurejšije prozrele njegovu namjeru i spriječili 
ga u tome. Kurejšije su ga pratile tako da ih se nije mogao 
osloboditi i uspjeti da ponese sa sobom zlato, srebro i drugo što je 
zaradio trgovinom. 

Nakon Hidžre Božijeg Poslanika i njegova druga Ebu Bekra, 
Suhejb je stalno gledao priliku za hidžru, ali u tome nije uspio, jer 
su ga budno pratili i nije mu preostalo ništa drugo nego smisliti 
varku. 

U jednoj hladnoj noći Suhejb je puno izlazio vani da bi 
pomislili da ga boli stomak i dugo bi se zadržavao sve dok se oni 
ne bi vratili svojim kućama. Govorili su jedni drugima: "Ne boj se 
za Suhejba. Njega su Lat i Uza zaposlili njegovim stomakom." A 
zatim su legli u svoje postelje i zaspali. 

Izmakao se Suhejb od njih i krenuo u bijeg prema Medini. Nije 
mnogo prošlo otkako je Suhejb napustio Mekku, a njegovi čuvari 
su primijetili da ga nema. Trgnuli su se iz sna preplašeni. Pojahali 
su svoje brze konje i požurili za njim. Brzo su ga sustigli. Pošto ih 
je Suhejb primijetio popeo se na jedno uzvišenje, izvukao strijelu 
i nategao je okrenuvši je prema njima govoreći im: "O Kurejšije, 
tako mi Boga vi dobro znate da sam ja najbolji i najprecizniji 
strijelac. Tako mi Allaha, ko god pođe prema meni ubiću ga 
jednom strijelom. A zatim ću vas tući svojom sabljom." 

Neki od njih je rekao: "Tako nam boga, nećemo te ostaviti da 
nam pobjegneš. sa tolikim imetkom. Ti si došao u Mekku 
siromašan, bez imetka, pa. si se obogatio." Upitao ih je Suhejb: 

"Šta mislite, kad bih vam ostavio svoje bogatstvo, bi li me onda 
pustili?" Odgovorili su: "Da, pustili bismo te." Rekao im je gdje 
se nalazi njegovo bogatstvo, otišli su, uzeli ga, a zatim su ga 
pustili. 

Nastavio je Suhejb hidžru prema Medini brzim koracima, 
bježeći sa svojim šehadetom Allahovom Poslaniku. Nije nimalo 
žalio imetka kojeg je dugo skupljao i puno truda vidio oko toga. 
Put ka Medini bio je jako naporan, puno se umorio, ali kad god bi 
se sjetio Allahovog Poslanika, kod njega bi se pojavila želja za što 
brži susret s njim i odmah bi nestalo umora. Nastavljao je 
putovanje sa još većom voljom i upornošću. 

Pošto je Suhejb konačno stigao u selo Kuba nedaleko od 
Medine, primijetio ga je Allahov Poslanik kako ide prema njemu, 
nasmiješio mu se i rekao: "Uspjela je trgovina, zaradio si, o Ebu 
Jahja." To je ponovio tri puta. 

Ove riječi su Suhejba jako iznenadile, a ujedno i obradovale. 
Rekao je: "Nije ti mogao o mom slučaju niko pričati, o Allahov 
Poslaniče! O tome te nije niko drugi obavijestio do Džibril." 
Zaista je uspjela trgovina Suhejbova. 

To je potvrdila i Objava s nebesa i Džibril koji donosi ajet vezan 
za Hidžru Suhejbovu: Ima ljudi koji prodaju (žrtvuju) svoj život 
želeći Allahovo zadovoljstvo. Allah je milostiv Svojim robovima. 
(El-Bekare, 207.) 

Blago li se Suhejbu ibn Sinanu er-Rumiju. Divan li je njegov 
završetak. 

"Ebu Verda' se maksimalno klonio dunjaluka." 
(Abdurrahman ibn Avvf) 

Jednog dana je Uwejmir ibn Malik el-Hazredžiju zvani Ebu 
Derda' ustao vrlo rano i pošao prema svom kipu koga je 
držao na najljepšem mjestu u kući. Pozdravio ga je i potom 
namirisao najboljim mirisom. Potom mu je obukao skupocjenu 
odjeću od svile, koju je dobio na poklon od jednog jemenskog 
trgovca. Kad je Sunce već izašlo, Ebu Derda' je napustio stan i 
zaputio se prema svom dućanu. 

U to vrijeme, gotovo na svakom mjestu, u svakoj ulici, bilo je 
mnogo pristalica, sljedbenika Muhammeda Oni su se upravo 
vraćali sa Bedra. Vodili su veliku skupinu zarobljenih Kurejšija. S 
obzirom da Ebu Derda' nije želio susret s ovim ljudima, zaobišao 
ih je. Međutim susreće se sa jednim mladićem koji je bio iz 
plemena Hazredž. ' Upitao ga je za Abdullaha ibn Rewwahu. 
Mladić mu je odgovorio da je na Bedru bio na velikim 
iskušenjima, ali da se vratio živ i zdrav i da se ne brine za njega. 
Mladić se nije čudio ovakvom pitanju Ebu Derda'a. Svi su znali 
da je on sa Abdullahom ibn Rewwahom pobratim još iz 
predislamskih dana. I kada je stigla iskra Islama, Abdullah ju je 
odmah prihvatio dok to isto nije učinio Ebu Derda'. Ta činjenica 
im nije smetala da i dalje ostanu prijatelji i da se druže. Tokom tih 
druženja Abdullah je pozivao Ebu Derda'a da primi Islam i žalio 
ga što još uvijek oklijeva. 

Tako je jednog dana Ebu Derda' stigao u svoj dućan. Otpočeo 
je sa redovnim poslovima, prodajom, odnosno kupovinom robe. 
U tim poslovima pomagali su mu njegovi dječaci (pomoćnici). 
Nije ni slutio šta se, u to vrijeme, dešavalo u njegovoj kući. Za to 
vrijeme Abdullah ibn Rewwaha se uputio njegovoj kući. U 
dvorištu je vidio njegovu majku i nazvao joj selam. Ona je na 

selam ushićeno odgovorila: "Neka je i na tebe spas, brate Ebu 
Derda'ov." Potom je upitao za Ebu Derda'a, gdje je, šta radi. Ona 
mu je odgovorila da je u dućanu, da će uskoro doći. Ne čekajući 
ni trenutka, Abdullah je zatražio dozvolu da uđe u kuću. I kad je 
od starice dobio dozvolu, ušao je. Odmah je otišao do sobe u 
kojoj se nalazi Ebu Derda'ov kip i razbio ga u paramparčad. I dok 
je to činio, glasno je govorio: "Sve što se obožava mimo Allaha 
M pogrešno je!" To je ponavljao više puta. I kada je obavio 
posao, napustio je kuću. Za to vrijeme žena Ebu Derda'a je 
spremala ostali dio kuće i brinula se oko djece. Prasak 
polomljenog kipa kao da ju je opomenuo da se nešto čudno 
dešava u njihovoj kući. Otišla je do prebivališta kipa i vidjela ga 
izlomljenog. Zaprepastila se i ostala bez riječi. 

Počela je čupati kosu i udarati se po licu. I tada su počele 
navirati riječi: "Upropastio si me, o sine Rewwahov!" Ubrzo se 
na vratima kuće pomolio Ebu Derda'. Začudio se kad je vidio 
svoju ženu kako sjedi i plače na sav glas kod vrata sobe u kojoj se 
nalazi kip. Njegova žena se plašila kako će dočekati Ebu Darda'a 
i taj strah se osjećao na izrazu njenog lica. Upitao ju je: "Šta ti 
je?" Odgovorila mu je: "Tvoj brat Abdullah ušao je u kuću u 
trenutku kad nikog nije bilo i eto šta uradi sa tvojim kipom." 
Kada je pogledao i vidio šta se desilo, jako se naljutio i htio je da 
se osveti svom prijatelju. Ali, ubrzo je Ebu Derda'a mašila 
srdžba. Razmišljao je o tom incidentu a zatim došao do sljedećeg 
zaključka: "Da ima kakva vrijednost u ovom kipu, on bi se 
branio." Nakon izvjesnog vremena Ebu Derda' se uputio prema 
Abdullahu ibn Rewwahi i zajedno sa njim pošao do Allahovog 
Poslanika i oglasio svoj prelazak u Islam. On je bio posljednji u 
svojoj četvrti koji je primio Islam. 

Od samog početka primanja Islama Ebu Derda' je iskreno 
prihvatio vjeru u Jedinoga Allaha i u Poslanika Muhammeda $š, 
tako da je iman ušao u svaki dio njegova tijela. Mnogo je žalio što 
je malo okasnio sa primanjem Islama, pošto je uvidio kakvo 
dobro ga je mašilo sa kasnim primanjem Islama, zato je preostalo 
vrijeme znao da cijeni. Tako je ubrzo nadoknadio propušteno. 
Naučio je Kur'ani-kerim napamet zbog čega se ubraja među 
najučevnije ashabe. Pobožnost i bogobojaznost bile su odlike Ebu 
Derda'a. 

Odlučio je da postigne ono što ga je prošlo i u tom nije žalio 
truda. Danonoćno je radio da bi postigao ono što su postigli 
njegovi drugovi, pa i više od njih. Mnogo se posvetio ibadetu, a 

trgovinu je skoro u potpunosti zapostavio. Prihvatio se nauke kao 
žedan vode. Naučio je Allahove riječi napamet i ne samo to nego 
je upoznao i njihova značenja. Pošto je vidio da mu trgovina ipak 
remeti slast ibadeta i odvaja ga od nauke, ostavio ju je bez 
razmišljanja i bez žaljenja za njom. Neko ga je upitao o tome a on 
je odgovorio: "Bio sam trgovac prije prelaska na Islam, a pošto 
sam prešao na Islam, želio sam da sastavim trgovinu, ibadet i 
nauku, pa nisam bio u stanju da to sve radim i radi toga sam 
ostavio trgovinu a prihvatio se nauke i ibadeta. Tako mi Onoga u 
čijoj je ruci moj život, ne bih volio da imam dućan kod vrata 
Ka'be i da kupujem i prodajem i da zaradim svaki dan tri stotine 
dinara pa makar svaki namaz klanjao u džema'atu." Zatim je 
pogledao u sagovomika i rekao mu: "Ja nisam od onih koji 
smatraju da je Allah M zabranio trgovinu, ali ja volim da budem 
od onih koje nije zavela trgovina od (zikrullaha) ibadeta." 

Nije Ebu Derda' ostavio samo trgovinu nego je ostavio i 
kompletan dunjaluk. Njega nisu interesirali njegovi ukrasi. On se 
zadovoljio od dunjaluka samo onim najminimalnijim - da ugasi 
glad i žeđ i skromna odjeća da mu pokrije tijelo. Jedne hladne 
noći došli su mu musafiri, pa im je dao toplu hranu ali im nije 
poslao pokrivač, pa pošto su htjeli na spavanje, dogovarali su se 
da zatraže prekrivač. Jedan od njih je rekao: - Ja ću ići i tražiti 
prekri vače. Drugi dodade: - Nemoj ga ometati. Ovaj nije poslušao 
nego je otišao da traži, stao je na vratima njegove sobe i vidio ga 
da spava, a njegova žena sjedi blizu njega. Na njoj i na njemu je 
bila tanka krpa koja ih ne može zaštititi niti od vrućine niti od 
hladnoće. 

Ujutro je jedan od njih upitao Ebu Derda'a: "Prenoćio si isto 
kao što smo i mi prenoćili (bez pokrivača). Gdje vam je 
pokućstvo? On je odgovorio: "Mi imamo drugu kuću, Ahiret, i u 
nju šaljemo. Tamo šaljemo sve što imamo i što zaradimo. Da smo 
imali nešto u ovoj kući mi bi vam dali. Zaista, naš put kojim smo 
krenuli prema toj kući bio je težak. Onaj koji je manje opterećen 
bolji je i lakši od opterećenog. Pa smo željeli da smanjimo naš 
teret." A zatim je pitao čovjeka: "Jesi li razumio?" Odgovorio je: 
"Da, razumio sam i neka te Allah nagradi svim dobrim". 

Za vladavine Omerove <£> tražio je od njega halifa da bude 
namjesnik u Šamu, a on je odbio rekavši mu: "Ako me smatraš 
doraslim da idem u Šam da ih podučavam Knjizi njihova 
Gospodara i Sunnetu Božijeg Poslanika, te da im klanjam, ići ću." 
Omer 4b je prihvatio i poslao ga u Damask. 

Pošto je stigao, našao je ljude kako žive u izobilju i luksuzu, 
ogrezli u ovosvjetska uživanja. To ga je mnogo zabrinulo pa je 
pozvao ljude u džamiju. Kada su se skupili obratio im se riječima: 
"O stanovnici Damaska, vi ste mi braća po vjeri, susjedi na 
dunjaluku i moji pomoćnici nad neprijateljem. O stanovnici 
Damaska, šta vas sprečava od naklonosti prema meni i primanja 
mojih savjeta, a ja od vas ne tražim ništa. Moj vam je savjet da 
pomognete slabije od vas. Ja vidim vašu ulemu kako napuštaju 
dunjaluk a ljudi u neznanju i od njih ništa ne uče!? I vidim vas da 
se previše trudite oko nafake za što se pobrinuo Allah Ss-, a 
ostavili ste ono što vam je naređeno?! Ja vas vidim prikupljate 
ono što ne jedete, i gradite ono gdje nećete stanovati. I težite 
onom što nećete nikad dostići. I prijašnji narodi su skupljali, 
željeli, težili, ali nisu bili dugo vlasnici tih bogatstava, sva su im 
propala. I njihova stremljenja su varka. A njihove kuće su postale 
njihovi kaburovi. Hudov narod, o stanovnici Damaska, oni koji su 
otkazali poslušnost prema svom poslaniku, imao je svega u 
izobilju, a Allah 3t ih je uništio zbog griješenja. Hoće li neko da 
kupi moju ostavštinu za dva dirhema?" 

Ovaj ubjedljivi važ je veoma potresao prisutne tako da su 
plakali i taj plač se čuo van mesdžida. I od toga dana Ebu Derda' 
je bio u društvu tih ljudi i obilazio čaršiju i odgovarao bi na 
postavljena pitanja i podučavao bi neuke. Upozoravao bi nemarne 
koristeći za to svaku priliku. 

Jednom prhkom je prošao pored jedne grupe ljudi koji su grdili 
i tukli čovjeka zbog neke greške. Prišao im je i upitao ih šta se 
dogodilo?! Odgovorili su: "Tučemo ga zbog toga što je počinio 
veliki grijeh." Upitao ih je Ebu Derda': - Šta mislite da je pao u 
bunar, bi li ga spašavali iz njega? Odgovorili su da bi. Zatim im se 
Ebu Derda' ponovo obratio riječima: "Nemojte ga psovati niti 
tući, nego ga savjetujte i zahvalite Uzvišenom Allahu 'M što je vas 
sačuvao od tog grijeha." Upitali su ga: "Zar ga ti ne mrziš?!" 
Odgovorio je: "Ja mrzim njegova loša djela, a ako ih ostavi on je 
moj brat." Kada je čovjek čuo te riječi zaplakao je i pokajao se za 
učinjene grijehe. Zatim je taj mladić prišao Ebu Derda'u i zatražio 
od njega savjet: "Nasavjetuj me, o prijatelju Allahovog 
Poslanika." Ebu Derda' mu je rekao: "O moj sinko, sjećaj se 
Allaha §£• u normalnim okolnostima i u izobilju, a Allah će se 
tebe sjetiti u poteškoćama. O sinko, budi učen ili uči ili budi 
makar od onih koji slušaju, a nemoj biti ono četvrto, neznalica, pa 
da propadneš. O moj sinko, neka ti mesdžid bude tvoja kuća. Ja 
sam čuo od Allahovog Poslanika kad je rekao: "Mesdžid je kuća 

bogobojaznog." Allah je bogobojaznim obećao Svoju milost i 
blagostanje i to mu je put ka Allahovom zadovoljstvu ukoliko se 
bude puno nalazio u džamijama i u njima ibadetio. Sve to 
olakšaće mu prelaz preko Sirat-ćuprije ka Allahovom 
zadovoljstvu." 

Dok je jedna grupa mladića sjedila pored puta pričajući i 
posmatrajući prolaznike, prišao im je Ebu Derda' i rekao: "O moji 
sinovi, za mu'mina je najsigurnije mjesto njegova kuća, jer na taj 
način štiti sebe i svoj pogled. Čuvajte se isjeđavanja po čaršijama 
i ulicama, jer to ničemu ne vodi. 

Dok je Ebu Derda' boravio u Damasku poslao je Muawija 
prosce da prose njegovu kćerku za Muavvijinog sina Jezida, ali je 
Ebu Derda' nije dao Muawijinu sinu (iako je imao i vlast i ugled). 
Kćerku je udao za onog čijim je ponašanjem i vjerom bio 
zadovoljan. Na bogatstvo nije gledao niti na toj bazi stečenu čast. 

O prosidbi Ebu Derda'ove kćerke za Muavvijina sina narod je 
saznao i o tome se pričalo kako je Ebu Derda' odbio Muavvijina 
sina, a kćerku oženio sa jednim običnim siromašnim čovjekom. 

U vrijeme kada je Ebu Derda' boravio u Šamu (Siriji) posjetio 
ih je emiru-l-mu'minin, Omer ibn el-Hattab, da izvidi u kakvom 
su stanju. Posjetio je svoga druga Ebu Derda'a u njegovoj kući 
noću. Gurnuo je vrata koja nisu bila zaključana i ušao u mračnu 
sobu, jer nije bilo svjetla. Pošto je Ebu Derda' osjetio da je neko 
ušao, ustao je, izrazio dobrodošlicu i dozvolio mu da sjedne. 
Odmah su počeli prepričavati jedan drugom hadise, a noćna tmina 
im nije dozvoljavala da se vide. Omer je pipao i dodirivao 
njegovu postelju kad tamo a ono hasura na pijesku. Napipao je i 
njegov jastuk to je bilo obično konjsko ćebe. Opipao je njegov 
prekrivaČ i utvrdio da je to obično platno koje mu gotovo ništa ne 
znači u hladnom Šamu. Utvrdivši sve to Omer ga je upitao: 
"Allah ti se smilovao, hoću li ti nešto poslati od pokućstva?" 
Odgovorio je Ebu Derda': "Zar se ne sjećaš, o Omere, hadisa 
Allahovog Poslanika?" Omer je upitao na koji hadis misli, a Ebu 
Derda' je odgovorio: "Zar Alejhisselam nije rekao: - Dosta vam je 
od dunjaluka onoliko koliko je potrebno putniku." Omer je 
odgovorio: "Da, sjećam se." Upitao ga je: - Omere koliko smo 
dostojni ovog hadisa, koliko ga se držimo? Kada je čuo Omer ove 
riječi zaplakao je, plakao je sa njim i Ebu Derda' i tako su kroz 
plač razgovarali sve do zore i ostao je Ebu Derda' u Damasku 
savjetujući ljude i podsjećajući ih na prolaznost dunjaluka. 
Podučavao ih je Kur'anu i Sunnetu, sve do smrti. 

Kada je bio na smrtnoj postelji pitali su ga: "Šta te boli?", 
odgovorio je: "Moji grijesi." A pitali su ga: "Šta želiš?", 
odgovorio je: "Oprost moga Gospodara." A zatim se obratio 
prisutnima riječima: "Podstičite me na izgovor (talkina) La ilahe 
illellah Muhammedun resulullah" , i stalno je ponavljao šehadet 
sve dok nije ispustio svoju plemenitu dušu i napustio ovaj 
prolazni svijet. 

ZEJD IBN HARISE 

"Tako mi Allaha, Zejd ibn Harne je bio podeean da 
rukovodi. Zaista mi je bio najdraži čovjek." 
(Allahov poslanik Muhammed 

Kad je jednom prilikom Su'da bint Salebe pošla da 
posjeti svoje bližnje iz plemena Benu Me'an, sa sobom 
je povela i svoga dječaka Zejda, sina Harisa el-Ka'bija. 
I dok su bili u posjeti kod rođaka, napalo ih je pleme Benu el- 
Kajn, opljačkali su im svo bogatstvo i zarobili Zejda sina 
Harisova. 

Zejd je bio tek ušao u osmu godinu kada su ga doveli na pijacu 
Ukaz, koja je radila u svetim mjesecima (ešhuru-l-hurum). Taj 
nedužni dječak doveden je na pijacu gdje se prodaju robovi. Zejda 
je kupio za četiti stotine dirhema ugledni bogataš, jedan od 
Kurejšija, Hakim ibn Huzame ibn Huvvejlid. Isti dan je kupio još 
nekoliko dječaka i odveo ih u Mekku. 

Kad je Hatidža saznala za njegov dolazak, došla je i izrazila 
mu dobrodošlicu. On joj je rekao: "O Hatidža, kupio sam na 
pijaci. Ukaz nekoliko dječaka; izaberi sebi jednog od njih kojeg 
god hoćeš, biće ti to poklon od mene." Pažljivo je Hatidža gledala 
lica dječaka i napokon izabrala Zejda sina Harisova pošto je u 
njemu nazrijela znakove oštroumnosti. 

Nakon izvjesnog vremena, ona se udala za Božijeg poslanika 
Muhammeda ^. Htjela mu je nešto pokloniti i nije našla ništa 
vrednije od, Zejda, pa mu ga je poklonila. Iako je bio u svojstvu 
roba, taj dječak je ipak bio sretan što je dospio do Muhammeda % 
koji ga je prihvatio i pazio kao svoje rođeno dijete. 

Njegova ožalošćena majka je neprestano lila suze i bol joj nije 
jenjavala otkako se od nje rastao Zejd, stalno je patila za njim. 
Nije znala da li je živ pa da mu se nada, ili je mrtav pa da ga 

žali. Njegov ga je otac tražio, pitao bi svakog putnika p svome 
sinu Zejdu. Usljed te prevelike tuge za Zejdom, spjevao je 
pjesmu: 

Plakao sam za Zejdom i ne znam šta je s njim, 
da lije živ i da mu se nadam ili mu je došla smrt? 
Tako mi Boga, ja ne znam i 
pitam se da li te je progutala pustinja ili te je progutalo brdo. 
Svako rađanje Sunca podsjeća me na tebe, 
i to sjećanje ponovo mi se vraća kod njegova zalaska. 
U potrazi za tobom dat ću sve od sebe i neću štedjeti ni sebe ni devu. 
Samo smrt me može spriječiti da te nađem. 
Jer svako će nestati ma koliko se nadao da će živjeti... 

Na jedno od hodočašća zaputila se i skupina hodočasnika u 
Mekku iz porodice Zejdove. 

Dok su tawafili oko Ka'be, sreli su se sa Zejdom licem u lice, 
prepoznali su ga, i on je njih prepoznao, popričali su o svemu. 
Kada su završili obrede hadždža, uputili su se svojim kućama, 
obavijestili su Harisa, Zejdova oca, o svemu što su čuli i vidjeli. 

Pošto je Haris saznao za svog sina, odmah se počeo pripremati 
za put i krenuo je ponijevši sa sobom dosta novaca da otkupi 
svoga sina. Zajedno s njim je pošao njegov brat Ka'b. Išli su 
žurno prema Mekki, a kada su stigli, potražili su Muhammeda i 
obratili mu se ovim riječima: 

"O sine Abdullahov, vi ste bliski Bogu, pomažete slabe i 
ožalošćene, hranite gladne, mi smo došli radi sina koji je kod 
tebe, donijeli smo novac da ga otkupimo, pa te molimo oslobodi 
nam ga i traži koliko god hoćeš novaca daćemo ti. Muhammed ga 
je upitao: - A ko je vaš sin kog vi želite? Odgovorili su: - Tvoj 
dječak Zejd ibn Haris. Božiji Poslanik je rekao: - Šta mislite, bi li 
se složili na nešto bolje od toga (otkupnine)? Upitali su: - Šta je to 
bolje? Odgovorio je: - Pozvat ću vam ga i pitati s kim više voli, 
pa ako vas odabere, eto vam ga bez ikakve naknade, a ako 
odabere mene, ostaje kod mene. Rekli su: - Zaista je to dobar 
prijedlog - misleći da će Zejd odabrati sigurno svoga oca. 

Poslanik ga je upitao: - Znaš li ti ovu dvojicu, ko su oni? 
Odgovorio je: - Ovo je moj otac Haris i amidža Ka'b. Allahov 
Poslanik M mu je rekao: - Dajem ti na volju da slobodno 
odabereš, da li da pođeš sa njima ili da" ostaneš kod mene. Zejd je 
odgovorio bez oklijevanja: - Ostaću s tobom. Zejdov otac se 
zaprepastio kada je čuo te riječi, pa mu reče: - Šta je s tobom, 

Zejde? Zar više voliš da budeš rob nego kod . svog rođenog oca i 
majke?! Zejd mu odgovori: - Ja sam vidio kod ovog čovjeka nešto 
zbog čega ga neću nikada napustiti... 

Pošto je vidio Poslanik veliku naklonost i ljubav tog dječaka 
prema njemu, uzeo ga je za ruku i poveo ga do Bejtullaha i pred 
velikim skupom ljudi izrekao ove riječi: - O skupino Kurejšija, 
ovo je moj sin, nasljeđuje me i nasljeđujem ga. Bilo je drago 
Zejdovom ocu i amidži kad su čuli ove riječi od Poslanika. Vratili 
su se svom narodu zadovoljni, i od tog trenutka Zejd je prozvan 
Zejd ibn Muhammed (Zejd sin Muhammedov). 

I tako je zvat dok Islam nije dokinuo posinovljavanje, jer je 
došao ajet u kom je naređeno: Zovite ih po očevima njihovim, pa 
je ponovo nazvan: Zejd sin Harisov. 

Zejd nije znao u trenutku odabiranja Poslanika nad svojom 
majkom i ocem da je Muhammed 3& najodabraniji Poslanik i da će 
biti Poslanik svim narodima. I nije u tom trenutku pomišljao da će 
se Islam raširiti na sve strane. I nije ni pomislio da će i on lično 
biti sudionik u širenju Islama. O svemu ovom u tim trenucima 
nije ni pomišljao, to je za njega bila prava sreća da je i dalje ostao 
u društvu sa Allahovim Poslanikom. To je Allahova blagodat, a 
On je daje kome hoće. Kod Allaha su velike blagodati. 

Nije puno prošlo od trenutka izbora Poslanika nad ocem i majkom 
i početka poslaničke misije. Prošlo je samo nekoliko godina. Zejd je 
među. prvima primio Islam. Ima li za njega veće časti od te? Zejd je 
postao povjerenik tajni Poslanika i predvodnik njegovih izaslanika 
i izvidnica, zamjenik Poslanika u Medini u njegovom odsustvu^ 

Zejd je volio Muhammeda & a to se najbolje pokazalo 
prilikom dolaska njegovih roditelja. I njega je Resulullah volio. 
Nije ga razlikovao od svoje rođene djece. Mnogo bi ga poželio 
kad bi se razdvojili, a radovao bi se pri susretu sa njim. 

Da je Allahov Poslanik volio Zejda najbolje nam ilustruje 
sljedeći događaj koji nam prenosi Aiša: "Vratio se Zejd ibn Haris 
u Medinu, u tom trenutku Resulullah je bio u mojoj kući. Zakucao 
je Zejd na vrata. Kad je Poslanik vidio da kuca Zejd, odmah je 
pošao prema vratima, iako je bio odjeven samo od stomaka do 
koljena. Otvorio je vrata zagrlio ga i poljubio." I priča Aiša da 
ovako Poslanik nije postupio nikada. Usljed te prevelike ljubavi 
Poslanika prema Zejdu, prozvali su ga Voljeni Zejd, a njegovom 
sinu Usami su dali nadimak Sin voljenog. 

Osme godine po Hidžri Poslanik šalje pismo kralju Busre, u 
kome ga poziva u Islam. To pismo je poslao po Harisu ibn Umejru, 

i kada je bio Haris u Mu'ti, istočnom dijelu Jordana, napao ga je 
jedan od namjesnika El-Gašamije, mučio ga i na kraju ubio. Mnogo 
je bio pogođen i ožalošćen Poslanik kad je čuo za ovaj incident. To 
se nije desilo prije i ovaj slučaj je bio povod da Poslanik spremi tri 
hiljade boraca na Mu'tu. A za vojskovođu je odabrao Zejd ibn 
Harisa i rekao: "Ako pogine Zejd, predvodiće vojsku Džafer, sin 
Ebu Taliba, a ako i Džafer pogine, preuzima vojsku Abdullah ibn 
Revvaha. A ako i Abdullah pogine, vi između sebe izaberite 
vojskovođu". 1 pošao je Zejd sa vojskom prema Mu'ti. 

Došli su do mjesta zvano Me'an, istočni Jordan. I u susret im je 
pošao kralj Herakle, sa sto hiljada boraca da bi branio El-Gašaniju. 
Toj velikoj vojsci se pripojiše još neki mušrici - Arapi i zaposjeli su 
El-Džerrad nedaleko od muslimana. Prenoćili su muslimani dvije 
noći u Me'anu, dogovarajući se šta da urade, znajući koliki je broj 
neprijateljskih vojnika. Neko je predložio da se obavijesti Poslanik 
o broju naših neprijatelja, pa ćemo čuti šta će nam reći. A drugi je 
rekao: "O narode, tako mi Allaha, nije važna oružana spremnost, 
niti snaga, niti koliko nas je, nego je važan naš iman i hrabrost. 
Nastavimo put radi koga smo krenuli. Ne može nas mašiti jedno od 
dvije blagodati, ili pobjeda, ili šehadet. 

I sukobile su se dvije vojske na Mu'ti, tri hiljade protiv dvjesto 
hiljada. Muslimani su se borili hrabro tako da su Rimljani bili 
zapanjeni, i u njihova srca ušao je strah, i borio se Zejd smjelo i 
hrabro kako historija ne pamti, sve dok nije primio stotine uboda 
kopljem, pa je, onesviješten, pao, sav krvav. Zastavu je od njega 
preuzeo Džafer ibn Ebu Talib, i on se borio do iznemoglosti, sve 
dok i njeg nije zadesila ista sudbina kao i Zejda. Došao je red da 
zastavu preuzme Abdullah ibn Revvaha, i on se borio hrabro, sve 
dok ga nije zadesila sudbina njegova dva prethodnika. 

Nakon pogibije sve trojice vojskovođa na čelo vojske su 
izabrali slavnog vojskovođu, koji je bio tek prešao na Islam, 
Halida ibn VVelida. Kada je dospjela vijest do Allahovog 
Poslanika o pogibiji trojice vojskovođa, mnogo je bio pogođen i 
ožalošćen. Kaže se da nikad nije bio tužniji. Poslanik je obišao 
porodice poginulih, a kad je došao do kuće Zejdove, dočekala ga 
je Zejdova mala kćerkica skakućući. Poslanik je toliko plakao da 
su mnogi čuli njegov glas. Upitao ga je Sa'd ibn Ubade: "Šta je 
to, o Allahov Poslaniče?!" A Resulullah fg mu je odgovorio: 
"Ovo je plač prijatelja za prijateljem." 

USAME IBN ZEJD 

"Usamin otac je bio draži Allahovom Poslaniku od 
tvoga oca, a i Usama mu je bio draži od tebe." 
(riječi Omera el-Faruka svome sinu) 

Pete godine po prijemu objave Božiji Poslanik i njegovi 
ashabi bili su vrlo često napadani od strane mekkanskih 
mušrika. Usljed velike upornosti u da'vvetu, pozivanju u la 
ilahe ilellah, stalno su ih pratile nesreće i neugodnosti. I dok su bili u 
takvom halu, u tuzi i životnim neugodnostima, Poslaniku je došao 
trenutak kada je bio pun radosti. To je bilo kada je čuo da je Ummu 
Ejmen rodila sina. Ta radost se mogla osjetiti i na njegovu licu. 

Ko je taj sretni mališan koji je donio radost Allahovu 
Poslaniku?! Bio je to Usame ibn Zejd. Nije se niko od ashaba 
začudio velikoj radosti koju je pokazao Allahov Poslanik 
dolaskom na svijet Usame. To je iz velike ljubavi i poštovanja 
prema njegovim roditeljima. Majka tog dječaka je Bereke, 
Abesinka zvana Ummu Ejmen. Ona je bila robinja kod Amine, 
kćerke VVehbove, majke Allahova Poslanika & Ona ga je 
njegovala, pazila za života Amine, a i poslije njene smrti. Ona ga 
je i odgojila i nije znao za drugu majku. Zbog toga ju je puno 
volio. Često je govorio da mu je ona bila druga majka. 

Ovo su samo neki podaci o majci sretnog dječaka. A otac 
dječakov je Zejd, prijatelj Allahova Poslanika, koji je bio posinak 
sve dok nije dokinuto posinovljavanje. On je bio vjerni drug 
Allahovog Poslanika, njegova radost, jedan od njegove porodice i 
Poslaniku najdraži. Rođenju Usame radovali su se i svi ostali 
ashabi, jer radost Allahova Poslanika bila je i njihova radost. 

Tom sretnom mladiću d^li su nadimak "Voljeni" i "Sin 
voljenog". Nisu pretjerali ashabi sa nadimkom koji su dali 
sretnom dječaku, jer ga je Poslanik veoma volio. Usame se rodio 
skoro kad i Hasan, sin Fatime, unuk Poslanika. Hasan je bio bijele 

puti, veoma lijep, mnogo je sličio na svoga djeda Muhammeda & 
A Usame je bio crne puti. Dosta je sličio na svoju majku Bereke. 
Allahov Poslanik je volio Usamu kao unuka Hasana i nije pravio 
nikakve razlike između njih dvojice. Obojicu bi stavljao sebi u 
krilo, jednoga na jednu a drugog na drugu stranu, pa bi obojicu 
prigrlio i naslonio na svoja prsa upućujući sljedeću dovu: "Moj 
Bože, ja ih volim pa zavoli ih i Ti." Koliko je Allahov Poslanik 
volio Usamu najbolje nam govori sljedeći primjer. 

Jednom prilikom Usame je došao pred vrata Poslanika i 
povrijedio čelo tako da mu je tekla krv iz rane. Kad je Poslanik to 
vidio, naredio je Aiši da mu očisti ranu od krvi. Pošto ona 
momentalno nije bila u mogućnosti, Poslanik mu je lično očistio 
ranu i krv sa tijela tješeći ga riječima punih pažnje i nježnosti. 
Kao što je volio Usamu dok je bio dijete isto toliko ga je Poslanik 
volio i kad je porastao. 

Kada je Hakim ibn Hazam jedan od uglednih ljudi iz plemena 
Kurejš, Allahovu Poslaniku ponudio skupocjeni ogrtač koji je 
kupio u Jemenu, a koji je ranije pripadao Jezemu, jednom od 
kraljeva, Poslanik nije htio primiti od njega tu hediju jer je bio 
mušrik nego mu je platio taj ogrtač. Poslanik je taj ogrtač obukao 
jedanput na džumu, a zatim ga je dao u trajno vlasništvo Usami. 
Radostan i ponosan na taj poklon Usame se šetao ulicama Medine u 
tom skupocjenom ogrtaču sa svojim vršnjacima muhadžirima i 
ensarijama. 

Pošto je Usame odrastao, kod njega se vidnije zapažala plemenita 
ćud i druga izvanredna svojstva, koja su ga još više približavala 
Allahovu Poslaniku i zbog kojih ga je još više volio. Pored 
posjedovanja karakternih odlika Usame je bio i veoma oštrouman, 
hrabar, mudar, pametan. Svaku stvar je stavljao na njeno mjesto. Bio 
je krepostan, osuđivao je nevaljalštine. Bio je popularan i voljen od 
ljudi, bogobojazan, skroman i drag Allahu 

Na dan Uhuda došao je Usame sa grupom dječaka Allahovom 
Poslaniku izražavajući želju da pođu s njim u borbu. Poslanik je 
uzeo neke od njih, a neke je odbio zbog toga što su bili isuviše 
mladi. Među onima koje Poslanik nije primio bio je i Usame ibn 
Zejd. Kada je Usame vidio da nije primljen vratio se kući žalostan i 
plačući što nije i on jedan od boraca (pod zastavom Muhammeda $f). 

Pred Bitku na Hendeku došao je Usame ponovo sa grupom 
dječaka. Usame se propinjao na prste da bi ga ovoga puta 
Poslanik primio u svoje redove. Nosio je sablju, a imao je samo 
petnaest godina. 

U Bici na Hunejnu, kada su muslimani u prvi mah bili poraženi 
i kad su pošli da bježe prema Mekki, Usame je ostao sa malom 
grupom ashaba uz Poslanika, među kojima je bio Ibn Abbas, 
amidža Allahova Poslanika, Ebu Sufjan ibn el-Haris, sin njegovog 
amidže. Allahov Poslanik je sa ovom malom grupom neustrašivih 
uspio ostvariti pobjedu, nakon što su ponovno zbili svoje redove. 

U Bici na Mu'ti Usame se borio pod vodstvom svoga oca 
Zejda, bio je svjedok njegove pogibije, a tada je imao manje od 
osamnaest godina. Nije nimalo klonuo duhom zbog smrti oca 
nego se i dalje borio kao da ništa nije bilo. Nastavio je da se bori 
pod vodstvom Dža'fera ibn Ebi Taliba. Bio je očevidac i njegove 
smrti, a zatim se borio pod vodstvom Abdullaha ibn Revvahe. I on 
je poginuo u toj bici. A zatim je nastavio borbu pod vodstvom 
Halida ibn Welida, uz Allahovu pomoć, zahvaljujući Halidovim 
vještinama, uspio je spasiti malu vojsku od ogromne i znatno 
brojnije i spremnije bizantijske vojske. Vratio se Usame u Medinu 
jašući konja svoga oca na kom je jahao do svoje pogibije, a čisto i 
šehidsko tijelo je ostalo u zemlji Šam. 

U jedanaestoj godini po Hidžri naredio je Resulullah da se 
spremi vojska za borbu protiv Bizantinaca. U toj vojsci su bili 
Ebu Bekr, Omer, Sad ibn Wekkas, Ebu Ubejde ibn el-Džerrah i 
mnogi drugi ugledni ashabi. Na čelo vojske je stavljen mladić koji 
nije imao ni dvadeset godina. Bio je to Usame, sin oslobođenog 
roba. I dok su se spremali za tu borbu, Poslanik se jako razbolio i 
zbog toga je odgođeno kretanje čekajući ozdravljenje Allahova 
Poslanika. 

Priča nam Usame: "Pošto sam saznao da je Allahov Poslanik 
veoma bolestan, došao sam kod njega zajedno sa ashabima. Kada 
smo ušli, šutio je. Nije mogao pričati od teških bolova koje je 
imao u tom času. Podigao je ruku i učio dovu, a zatim je stavio 
ruku na mene, pa sam primijetio da je dova upućena za mene. 

Ubrzo je Poslanik napustio, ovaj prolazni dunjaluk. Za halifu bi 
izabran Ebu Bekr, pa je nastavio sa pripremom za pohod. Neke 
ensarije tražile su da se odgodi pohod na Bizantiju i tražili su od 
Omera da to predloži Ebu Bekru i da postavi na čelo vojske nekog 
ko je stariji i iskusniji od Usame. Omer je primio te prijedloge od 
ensarija, a kada je to čuo i Ebu Bekr, ustao je nakon što je sjedio i 
povišenim tonom odgovorio mu na te riječi: "Majka te imala, o 
sine Hattabov, Resulullah ga je imenovao za vojskovođu. Otkud 
meni pravo, ili bilo kome, da promijeni odluku Resulullaha. Od 
mene- to neće dočekati." 

A pošto se Omer vratio i sastao sa istim ljudima, pitali su ga 
šta se desilo. Odgovorio im je: "Majka vas imala, bio sam ukoren 
od halife zbog vaših prijedloga", odgovorio je Omer. 

Krenula je vojska pod vodstvom mladića Usame ibn Zejda. 
Ispratio ga je halifa Ebu Bekr pješice a Usame je jahao, pa mu je rekao 
Usame: "O zastupniče Resulullaha, tako mi Allaha ili ćeš uzjahati ili 
ću ja sići." Na te mu riječi odgovori Ebu Bekr: "Tako mi Allaha, ti 
nećeš sići niti ću ja uzjahati. Treba da i ja uprašim noge na Božijem 
putu." A zatim je uputio Usami sljedeću dovu: "Molim Allaha M 
da sačuva tvoju vjeru, emanet i posljednja djela, a preporučujem ti 
da savjesno obaviš ono na što te obavezao Allahov Poslanik." A 
zatim je Ebu Bekr zamolio Usamu ako može da mu ostavi Omera i 
Usame je dozvolio da Omer ostane sa halifom u Medini. 

Nastavio je Usame put sa vojskom ka bojnom polju i sve što 
mu je Poslanik naredio izvršio je. Oslobodili su se muslimani od 
straha koji su imali prvobitno od Bizantinaca i njihove jake 
vojske. Krčili su put pred sobom za oslobođenje Šama, Egipta i 
Sjeverne Afrike. 

Vratio se Usame iz borbe na istom konju na kome je poginuo 
njegov otac noseći sa sobom ratni plijen koji je 1 bio veći nego što 
se očekivalo. Rečeno je da se nijedna vojska nije vratila sa boljim 
rezultatima, bilo u idejnom pogledu bilo u materijalnom, kao što 
se vratila vojska Usamina. Ne samo zbog izbora za vojskovođu 
nego i zbog uspjeha koji je postigao. 

Usame je zadobio veliku popularnost i simpatije. Omer je 
odredio višu platu Usami nego svom sinu Abdullahu. Upitao je 
Abdullah svoga oca: "Zašto si odredio Usami četiri hiljade a meni 
tri? Njegov otac nije bio zaslužniji od tebe, niti je on zaslužniji od 
mene." Odgovorio mu je otac: "Kolike li razlike. Njegov otac je 
draži bio Allahovom Poslaniku od tvog oca, a Usame je isto tako 
bio draži Poslaniku od tebe." 1 pomirio se Abdullah da primi 
manju plaću od Usamine, jer je shvatio da je stepenovanje 
vrijednosti izvršeno prema veličini djela. 

Kad bi Omer sreo Usamu, rekao bi: "Dobro došao, o moj 
emiru (zapovjedniče)", a kada bi se neko začudio što ga ovako 
oslovljava, rekao bi: "Allahov Poslanik ga je postavio i meni za 
vojskovođu." 

Neka je Allah zadovoljan sa ovim velikim i plemenitim 
ljudima. Za bolje od drugova Poslanika historija ne zna. 

SE'ID IBN ZEJD 



Bože moj, ako meni nisi dao taj hajr, podan ga mome 
sinu Se'idu!" (Se'idov otac Zejd) 




tajao je Zejd ibn Amr ibn Nufejl daleko od stiske ljudi, 



posmatrajući Kurejšije kako proslavljaju jedan od svojih 



praznika. Vidio je ljude koji su umotali glave 
skupocjenim svilenim mahramama, kako oholo šeću u vrijednim 
jemenskim ogrtačima. Žene i djeca su se obukli u raskošnu i 
najsvečaniju odjeću. Pogleda u stoku ukrašenu raznim nakitom, 
koju su vodili robovi daje kolju ispred kipova i idola. 

On stade naslonivši leđa na zid Ka'be pa povika: - O Kurejšije, 
ovcu je stvorio Allah, i On je Taj koji je spustio kišu sa nebesa da 
se napoji. On je dao da iz zemlje izraste trava koju će ovca jesti. 
Nakon svega toga vi je koljete u ime nečeg drugog mimo Allaha. 
Doista, mislim da ste vi narod koji je u zabludi! 

Njemu priđe njegov amidža Hattab, otac Omera ibn Hattaba, 
pa ošamarivši ga reče: - Teško tebi! Dugo smo ove uvrede od tebe 
slušali i podnosili, sve dok nismo izgubili strpljenje. Onda 
nagovori neke glupake iz svog naroda pa ga oni napadoše i nisu 
prestali da ga progone sve dok on ne umače na brdo Hira. Onda 
Hattab zaduži grupu kurejšijskih mladića da mu ne dozvole ulaz u 
Mekku. Od tada je dolazio samo krišom. 

Jednom se Zejd ibn Amr ibn Nufejl, krijući od Kurejšija, 
sastade sa VVerekom ibn Nevvfelom, Abdullahom ibn Džahšom, 
Osmanom ibn Harisom i Umejmom bint Abdulmuttalibom, 
tetkom Muhammeda ibn Abdullaha. Oni počeše spominjati 
zablude u kojima su se Kurejšije gušile. Zejd reče svojim 
drugovima: - Vi, tako mi Allaha, dobro znate da naš narod nije ni 
na čemu, znate da su iskrivili i napustili Ibrahimovu vjeru. Pa 
tražite sebi vjeru u kojoj ćete ispravno vjerovati, ako želite spas. 

Četvorica ljudi krenuše kršćanskim i židovskim svećenicima, 
kao i pripadnicima drugih vjera, kako bi kod njih pronašli čistu 
Ibrahimovu vjeru. Što se tiče Wereke ibn Nevvfela on primi 
kršćanstvo, Abdullah ibn Džahš i Osman ibn Haris nisu stigli ni 
dokle. A Zejd je doživio zanimljiv slučaj,, pa prepustimo njemu 
riječ da nam to prepriča. 

Kaže Zejd: "Raspitivao sam se o jevrejstvu i kršćanstvu ' pa 
oboje ostavih jer u njima nisam našao ono što bi me umirilo. 
Putovao sam u sve krajeve tražeći pripadnike Ibrahimove vjere. 
Tako stigoh u Šam - Siriju. Tu mi spomenuše svećenika koji je 
posjedovao veliko znanje. Odoh njemu i ispričah sve o sebi, a on 
reče: - Koliko vidim, brate iz Mekke, ti tražiš Ibrahimovu vjeru! 
Rekoh mu: - Da, to tražim. On reče: - Ti tražiš vjeru koju danas 
ne možeš naći, nego, vrati se ti u svoj grad, jer će Allah uskoro iz 
tvog naroda odabrati nekog ko će obnoviti vjeru Ibrahimovu. 
Kada ga pronađeš, drži se samo njega. 

Zejd krene prema Mekki žureći da upozna obećanog 
Vjerovjesnika. I dok je on još bio u putu, Allah izabra Svoga 
vjerovjesnika Muhammeda i posla ga sa vjerom pravde i istine. 
Ali Zejd ga nije upoznao, jer ga u putu napade skupina razbojnika 
i ubiše ga prije nego što je stigao u Mekku. Tako ne dozvoliše 
njegovim očima da vide Resulullaha & 

I dok je Zejd ispuštao posljednje izdisaje, podigao je pogled 
prema nebesima pa reče: - Moj Bože, ako si mi zabranio ovaj hajr 
da doživim, nemoj to zabraniti mom sinu Se' idu. 

Allah htjede da Zejdova dova bude uslišana, i samo što' 
Resulullah poče pozivati ljude u Islam, među prvima koji mu se 
odazvaše i koji uzvjerovaše u Allaha i potvrdiše istinitost 
poslanstva Njegova Vjerovjesnika bijaše Se'id ibn Zejd. To i nije 
čudo, jer on je odrastao u kući koja je mrzila one zablude u 
kojima su se Kurejšije nalazile. Odgojen je pod nadzorom oca 
koji je život proživio tragajući za istinom. I umro je dok je žurio 
ka toj istini. 

Se'id nije sam primio Islam u svojoj porodici, jer s njim Islam 
prihvati i njegova žena Fatima bint Hattab, sestra Omera ibn 
Hattaba. Mladić je doživio tolike napade i uznemiravanja od 
strane Kurejšija, što ga je moglo odvratiti od njegove vjere. 
Međutim, umjesto da ga Kurejšije odvrate od Islama, on i njegova 
žena su uspjeli da od njih otrgnu jednog od najvrednijih i 
istovremeno najopasnijih ljudi. Oni bijahu uzrok prelaska na 
Islam Omera ibn Hattaba. 

Se'id ibn Zejd stavi sve svoje mladalačke sposobnosti u službu 
Islama, jer on ne bijaše prešao ni dvadeset godina kad je postao 
musliman. Učestvovao je. sa Resulullahom £g u svim bitkama 
osim na Bedru. Toga dana je izostao zbog zaduženja kojeg mu je 
povjerio Vjerovjesnik JK. Dao je svoj doprinos u zauzimanju 
Kisrinog prijestolja, kao i rušenju Kajsarove carevine. Možda 
najsvjetliji primjer njegovog junaštva bijaše onaj kojeg je 
zabilježio na dan Bitke na Jermuku. Prepustimo riječ njemu da 
nam ispriča bar dio od priče tog velikog dana. 

Kaže Se'id ibn Zejd: "Kada dođe dan Bitke na Jermuku nas 
muslimana je bilo dvadeset četiri hiljade, ili približno toliko. Na 
nas krenuše Bizantinci kojih je bilo stotinu dvadeset hiljada. 
Kretali su se prema nama teškim koracima kao da su brda koje 
pokreću neke nevidljive ruke. Ispred vojske su išli crkveni 
velikodostojanstvenici, patrijarsi i drugi svećenici koji su nosili 
velike krstove, i naglas uzvikivali molitve koje je za njima 
ponavljala vojska. Sve to odjekivalo je poput snažne grmljavine. 
Kada ih muslimani vidješe u takvom stanju, uznemiri ih njihova 
brojnost te u srcima osjetiše strah. 

Tada ustade vojskovođa Ebu Ubejde ibn Džerrah i poče 
podsticati muslimane na borbu. Govorio je: - O Allahovi robovi! 
Potpomognite Allahovu vjeru i On će vas pomoći i vaša stopala 
učvrstiti. O robovi Allahovi, budite strpljivi jer strpljivost je spas 
od nevjerstva, zadovoljstvo kod Allaha i način da se odbaci 
sramota. Dobro nišanite svojim kopljima a zaklonite se štitovima. 
Ne govorite ništa osim što ćete Uzvišenog Allaha u sebi 
spominjati, sve dok vam ja ne naredim, ako Allah da. 

Dalje kaže Se"id: "Tada iz muslimanskih redova izađe jedan 
čovjek i reče Ebu Ubejdi: -Odlučio sam da sada okončam svoju 
zadaću na ovome svijetu, pa imaš li kakvu poruku koju bi poslao 
Resulullahu H£> Ebu Ubejde mu odgovori: - Imam. Prenesi mu 
selam od mene i ostalim muslimanima i reci mu: - O Allahov 
Poslaniče, mi smo našli istinitim ono što nam je obećao naš 
Gospodar." 

Se'id priča dalje: "I samo što čuh njegove riječi, vidjeh ga 
kako isukane sablje ide u susret Allahovim neprijateljima. Tada se 
i ja bacih na zemlju, kleknuh na koljena i čvrsto uhvatih svoje 
koplje. Prvi neprijateljski konjanik koji stiže do nas bijaše moja 
žrtva. Onda jurnuh na neprijatelja, a iz mog srca Allah bijaše 
odstranio sav strah. Ljudi pojuriše u susret Bizantincima, i 
žestoko su se borili sve dok Allah ne propisa veliku pobjedu 
muslimanima." 



150 



Se'id ibn Zejd 



Iza toga Se'id ibn Zejd je učestvovao u osvojenju Damaska, a 
kada su izrazili pokornost muslimanima, Ebu Ubejde ibn Džerrah 
ga postavi za namjesnika. Tako on posta prvi musliman 
zapovjednik grada Damaska. 

U vrijeme dinastije Umejevića desio se Se'idu ibn Zejdu jedan 
slučaj koji su stanovnici Jesriba dugo spominjali. Jedna žena, po 
imenu Ewra bint Uvvejs, . izjavila je kako je Se'id ibn Zejd 
bespravno prisvojio jedan dio njene zemlje i pripojio ga svojoj 
zemlji. Ona je tu priču počela širiti među muslimanima. 

Tako vijest doprije i do namjesnika Medine Menvana ibn 
Hakema. On posla svoje ljude da popričaju sa Se'idom u vezi s 
tim. To veoma teško pade drugu Resulullaha, pa on reče: - Jeste li 
me vi vidjeli da sam joj zulum počinio? A kako da joj zulum 
učinim? Pa ja sam čuo Resulullaha kako kaže: - Ko bespravno 
uzme i prisvoji koliko jedan pedalj zemlje, na Sudnjem danu će 
biti opterećen i obilježen sa sedam zemalja. Moj Allahu, ona tvrdi 
da sam joj nasilje učinio; ako ona laže učini da oslijepi i da 
propadne u bunar za kojeg me optužuje. Daj neki znak koji će 
rasvijetliti muslimanima da sam u pravu i da joj nisam nasilje 
učinio. 

Ne prođe puno vremena a prema Medini se sruči takva bujica 
kakvu je malo ko zapamtio. Ta bujica otkri među, oko koje su se 
parničili Se'id i Erwa. Tada se muslimani uvjeriše da je Se'id 
istinu govorio. Iza toga ne prođe ni mjesec dana a ta žena oslijepi, 
i dok je jedanput hodala po svojoj zemlji, upade u bunar i tako 
završi. Abdullah ibn Omer kaže: - Dok smo djeca bili dobro se 
sjećam da smo mogli čuti kako neko govori: - Neka te Allah 
oslijepi kao što je oslijepio Erwu! 

Svemu tome ne treba da se čudimo, jer Allahov Poslanik £g 
kaže: - Čuvajte se kletve onoga kome je zulum učinjen, jer 
između njegove kletve i Allaha nema nikakvog zastora! - A šta da 
kažemo kada je mazlum (onaj kojem je u ovom slučaju nasilje i 
nepravda učinjena) bio Se'id ibn Zejd, jedan od desetorice koje je 
Resulullah još za njihova života obradovao Džennetom. 

UMEJR IBN SA D 

"Koliko sam želio da imam još ljudi poput Umejra ibn 
Sa'da, da mi pomognu u poslovima koji su od interesa 
za muslimane!" (Omer ibn Hattab) 

Dječak Umejr ibn Sa'd, ensarija, okusio je gorku čašu 
jetimstva i siromaštva od rane dobi. Vrlo rano je izgubio 
oca iza koga nije ostalo nikakva imetka niti je ostavio 
nekog ko bi se za njega brinuo, Njegova majka se poslije udala za 
jednog velikog bogataša iz plemena Ews kome je bilo ime El- 
Džulas ibn Suvvejdin, koji je svu brigu oko maloga Umejra 
preuzeo na sebe. Umejr je uživao veliku pažnju svoga staratelja 
koji je lijepo postupao prema njemu, tako da je zaboravio da je 
jetim (da je bez oca). Zbog toga je zavolio Umejr Džulasa kao što 
sin voli svog oca, isto tako je Džulas volio njega kao što roditelj 
voli svoje dijete. Kako je rastao, tako su se ljubav i simpatije 
Džulasove prema tom jetimu povećavale, pošto je u njemu uvidio 
znakove oštroumnosti i plemenitosti. Isto tako, Umejra su krasile 
povjerljivost i iskrenost koja se uočavala pri svakome njegovom 
pokretu. Umejr ibn Sa'd je vrlo mlad primio Islam, imao je nešto 
malo više od deset godina. Ušao je iman u njegovo čisto srce, 
čisto od svega što je nevaljalo. 

Zbog toga se šehadet duboko usadio u njegovu dušu. Redovno 
je obavljao namaz u džema'atu klanjajući za Allahovim 
Poslanikom % iako je bio vrlo mlad. Njegova majka je bila sretna 
i radosna kada bi vidjela da odlazi u džamiju ili se vraća iz nje, 
nekad sa njenim mužem, a nekad sam. 

I tako je tekao život dječaka Umejra ibn Sa'da spokojno i 
mirno, život čiju urednost i ugodnost nije mogao niko poremetiti. 
I tako je teklo sve dok nije stavljen na veliko iskušenje. Taj 
mladić koji nije bio ni punoljetan, stavljen je na iskušenje na 
kakvom je bio malo koji dječak u njegovim godinama! 

Devete godine po Hidžri najavio je Allahov Poslanik borbu 
protiv Bizantije na Tebuku, i naredio je mu'minima da se 
pripremaju za nju. Vjerovjesnik nije imao običaj da tačno naznači 
mjesto borbe. Obično bi govorio da želi na neku drugu stranu. 
Ali, za Tebuk im je rekao da bi ljudi imali u vidu daljinu i težinu 
puta i snagu neprijatelja, da bi se za takav težak zadatak potpuno 
pripremili moralno i materijalno. Taj put je pao u vrlo nezgodno 
godišnje doba, na početku ljeta kada su počele žestoke vrućine, 
kada su plodovi već sazreli, u vrijeme kada su hladovi bili prijatni 
i dragocjeni, u vrijeme kada su duše težile odmoru i kada su se 
razlijenile. Uprkos svemu tome Allahov Poslanik je pozvao 
ashabe da se pripreme za put. 

Jedna grupa munafika se obezglavila i demoralizirala, slabili 
su zainteresiranost i sijali su nevjericu, a o Allahovom Poslaniku 
su ružno govorili na svojim zatvorenim sijelima. Vratio se dječak 
Umejr ibn Sa'd svojoj kući nakon što je obavio namaz u džamiji. 
Vraćajući se, vidio je svijetli primjer kako ljudi daju i žrtvuju sve 
od sebe. Vidio je žene muhadžirke i ensarijke kako idu 
Allahovom Poslaniku- 36 noseći sa sobom sav svoj nakit da mu ga 
daju za pripremu na Tebuk. I svojim očima je vidio kada je 
Osman ibn Affan donio Allahovom Poslaniku ćup sa hiljadu 
zlatnih dinara. Isto tako je bio očevidac kada je Abdurrahman ibn 
Awf donio na svojim leđima dvije stotine zlatnih ukija i stavio ih 
pred Vjerovjesnika 26. Čak je vidio čovjeka kako je prodao svoju 
posteljinu, da bi za njenu protuvrijednost kupio sablju i borio se 
na Allahovom putu. 

Umejr se stalno prisjećao tog divnog i jedinstvenog prizora i 
čudio zbog oklijevanja Džulasovog za pripreme za put sa 
Allahovim Vjerovjesnikom 26. Nije se odazvao pozivu 
Vjerovjesnika 26 za pripremu, iako je bio u mogućnosti za to. 
Pričao mu je ono što je vidio i čuo kao da je želio time ispitati 
njegovu namjeru i odlučnost. U isto vrijeme je htio probuditi 
čovječnost i odlučnost kod Džulasa. Posebno mu je pričao vijesti 
o onim pojedincima mu'minima koji su molili Poslanika da ih 
pripoji vojsci. Neke je Poslanik vratio jer nisu imali jahalicu na 
kojoj bi se zaputili na put. 

Vratili su se tužni sa suzama u očima zato što im se nije 
ispunila želja za postizanjem šehidske deredže. Džulas je saslušao 
Umejra i na kraju je sasuo riječi koje su zapanjile dječaka. "Ako 
je tačno to što Muhammed govori da je Poslanik, onda smo mi 

gori od magaraca!?" Bio je Umejr u nedoumici šta da odabere, šta 
god odabere, neće mu biti jednostavno. Ipak se odlučio, okrenuo 
se Džulasu i obratio mu se riječima: "Tako mi Allaha, o Džulase, 
nije mi niko na svijetu poslije Muhammeda bio draži od tebe, ti si 
mi najdraži i najbliži i najzaslužniji za poštovanje! Ti si rekao 
riječi koje ako objelodanim, osramotiću te, a ako ih sakrijem, 
iznevjerio sam povjerenje i upropastio sam sebe i svoju vjeru. I 
zato sam odlučio da odem do Poslanika $& i da ga obavijestim o 
onom što si rekao!" 

I otišao je Umejr ibn Sa'd u džamiju i obavijestio 
Vjerovjesnika £g o onom što je čuo od Džulasa ibn Suvvejda. 
Zadržao ga je Poslanik jjg kod sebe, a poslao jednog od svojih 
drugova da pozove Džulasa. 

Nije prošlo puno vremena, a Džulas stiže. Poselamio je 
Poslanika % i sjeo pred njega. "Šta si ti rekao pred Umejrom?", 
upita ga Vjerovjesnik. Zatim mu je prenio ono što je čuo od 
Umejra. "Slagao je na mene, o Poslaniče, i potvorio za ono što 
nisam ni izustio", rekao je Džulas. Prisutni ashabi su ih mjerili 
pogledom. Čas bi gledali Džulasa, čas njegova dječaka Umejra 
ibn Sa'da. Kao da su htjeli da sa njihovih lica otkriju ono što je u 
njihovim prsima. Počeli su međusobno šaptati. Rekao je jedan od 
onih u čijem je srcu bolest (munafik): "Mladić neposlušan nije 
mogao ništa drugo nego da nanese zlo onom ko mu je valjao u 
životu." Drugi su rekli: "Ne, nije to tako, to je mladić koji je od 
svoje rane mladosti u pokornosti Allahovoj vjeri, a crte njegova 
lica govore o njegovoj iskrenosti!" Okrenuo se Allahov Poslanik 
Hk Umejru i vidio da mu je lice jako pocrvenjelo, a suze obilne 
silazile iz očiju i padale na njegove obraze i prsa. Govorio je: 
"Moj Bože, objavi Svome Poslaniku ajet koji će osvijetliti ovaj 
slučaj..." Prasnuo je Džulas govoreći: "Ono što sam ti ja rekao, o 
Allahov Poslaniče, to je istina, a ako hoćeš, obojica ćemo se 
zakleti pred tobom!" A zatim je nastavio: "Ja se kunem 
Uzvišenim Allahom da ja ništa od toga što je prenio Umejr nisam 
rekao!" Nije Džulas ni završio zakletvu, a svi prisutni upraviše 
pogled prema Umejru. Istog trenutka Allahov Poslanik £g se 
smiri. Na osnovu toga su saznali i uvidjeli da je sišao vahj 
(objava). Svi su ostali na svojim mjestima, smireni. Prekinuli su 
razgovor, a pogledi su im bili upereni prema Vjerovjesniku Jg. 

Ubrzo se na licu Džulasovom primijetio strah i stid, 
uznemirenost i tugovanje za Umejrom. Svi su bili uzbuđeni sve 
dok nisu nestali tragovi objave sa lica Vjerovjesnika % i dok im 

nije proučio riječi Uzvišenog Allaha: Oni se zaklinju Bogom da 
nisu govorili (ništa ružno), zaista su izrekli riječ nevjerovanja i 
zanijekali Allaha nakon što su primili Islam... i sve do riječi 
Uzvišenog Allaha: Pa ako se pokaju, biće za njih bolje. A ako se 
ne odvrate, Allah će ih kazniti bolnom kaznom! 

Tresao se Džulas od straha zbog onoga što je čuo, a jezik mu 
se skoro spleo od tuge. Zatim se okrenu Allahovom Poslaniku i 
reče: "Da, pokajaću se, o Allahov Poslaniče! Istinu je rekao 
Umejr, a ja sam slagao! Molim Allaha 4s da primi moju teobu, o 
Poslaniče." Okrenuo se Allahov Poslanik prema mladiću Umejru 
i vidio na njegovom licu suze radosnice koje su pokvasile njegovo 
ozareno lice. Pružio je Allahov Poslanik svoju mubarek ruku, 
blago mu govoreći: "Ispunila ti se dova, o mladiću! Kako si već 
čuo, potvrdio ti je riječi tvoj Gospodar." 

Vratio se Džulas u okrilje Islama sa iskrenom teobom. Znali su 
ashabi njegovo lijepo ophođenje i plemenitost koju je pokazao 
prema Umejru. Kad god bi se prisjetio Umejra, rekao bi: "Neka 
ga Allah nagradi svim dobrim, on me spasio od kufra i oslobodio 
me od vatre!" 

I nema svjetlijeg ni časnijeg primjera u životu dječaka ashaba 
Umejra ibn Sa'da od ovog. Bilo je u njegovom životu još 
blistavijih i ljepših primjera kada je odrastao, ali ćemo za drugu 
priliku, ako Allah da, ostaviti naš susret sa mladim Umejrom ibn 
Sa'dom. 

Maloprije smo bili sa svjetlim i jedinstvenim primjerom, sa 
slavnim ashabom Umejrom ibn Sa'dom u njegovoj mladosti, 
djetinjstvu, a sad ćemo se malo zadržati na pojedinim divnim i 
svijetlim primjerima iz njegova života u zrelosti. Vidjet ćete da 
fragmenti iz drugog dijela života ovog slavnog ashaba nisu ništa 
manje značajni. 

Stanovnici Homsa su uvijek bili veliki bunitelji-kritičari prema 
svojim emirima. Česte su bile primjedbe i žalbe na njih. Nije im 
došao nijedan emir a da mu nisu našli neku mahanu i pripisali mu 
neki grijeh. Te svoje primjedbe i zamjerke bi prenijeli halifi sa 
željom da im pošalje nekog ko je bolji od njega. Odlučio je Omer 
4fe da im pošalje za namjesnika čovjeka kome neće moći naći 
nikakve zamjerke niti greške. Dugo je razmišljao Omer 4fe koga 
da pošalje na takvu važnu funkciju, u tako osjetljivo mjesto kakvo 
je Homs, pa je o svakom ashabu pojedinačno razmišljao i nije 
mogao naći boljeg od Umejra ibn Sa'da. Pored svega toga, Umejr 
je bio u to vrijeme borac u Šamu, bio je na čelu vojske boreći se 

na Allahovom putu, oslobađao je gradove i osvajao tvrđave, 
pokorio plemena i gdje god je stigao gradio je mesdžide. I pored 
te njegove velike sposobnosti u ratu, emiru-l-mu'minin ga poziva 
i postavlja za namjesnika Homsa. 

Naredio mu je da se uputi prema njemu, prihvatio je tu naredbu 
iako mu ta funkcija nije bila nimalo draga, jer kod njega nije bilo 
ništa svetije i vrednije od borbe na Allahovom putu. Pošto je 
stigao Umejr u Homs, pozvao je ljude na zajedničko klanjanje 
namaza. Kada su završili namaz, održao je govor. Govor je 
otpočeo sa zahvalom Allahu i salavatom na Poslanika 
Muhammeda M, a zatim je nastavio: "O ljudi, Islam je nedokučiva 
tvrđava i čvrsta vrata. Tvrđava Islama jeste pravednost, a njegova 
vrata su istina (hakk), pa ako se sruši tvrđava polomit će se vrata. 
Povrijedit će se svetost ove vjere. Islam će biti nedokučiv i 
nenadmašiv sve dotle dok pretpostavljeni budu čvrsti i dosljedni. 
A dosljednost i čvrstina nije u udaranju palicama niti ubijanjem 
sabljama, nego je čvrstina u pravednome suđenju." 

A zatim je prešao na djelo da primijeni plan zakona koji im je 
rekao u kratkoj hutbi. Ostao je Umejr cijelu godinu dana u 
Homsu. Za to vrijeme nije napisao Omeru nijedno pismo, niti je 
poslao u državnu blagajnu dinara niti dirhema od skupljenog 
zekata i poreza, što je navelo Omera da posumnja u namjesnika. 
Omer se mnogo bojao od iskušenja koja čovjeku može donijeti 
određeni položaj i zato je kod njega od ljudi mogao biti nevin i 
čist samo Allahov Poslanik Svom pisaru je rekao: "Piši pismo 
Umejru ibn Sa'du i poruči mu: "Kad dobiješ ovo pismo od emiru- 
1-mu'minina, napusti Homs i dođi do mene. I ponesi sa sobom sav 
zekat i porez koji si skupio od muslimana." 

Kad je Umejr ibn Sa'd dobio pismo od Omera 4* odmah je 
uzeo torbu sa hranom i jednu posudu iz koje je jeo i abdestio se. 
Prihvatio se koplja i napustio Homs i funkciju koju je obavljao. 
Zaputi se put Medine pješice i to ubrzanim koracima. Dok je 
stigao u Medinu, promijenila mu se boja tijela - smršao je, kosa 
mu porasla i na njemu se osjećala iscrpljenost od ovoga teškog 
putovanja. Ušao je Umejr emiru-l-mu'mininu, Omeru ibn Hattabu 
4*. Omer se iznenadio kada ga je vidio u stanju u kakvom je bio i 
rekao mu: "Šta je s tobom, o Umejre?!" "Meni nije ništa, o emiru- 
1-mu'minine, ja sam zdrav, hvala Allahu, i sa sobom nosim sav 
dunjaluk", odgovorio je Umejr. Omer 4» ga upita: "Što imaš od 
dunjaluka?" misleći pri tome na novac koji nosi za državnu 
blagajnu. "Ja imam od dunjaluka samo torbu u kojoj nosim svoju 

hranu i imam posudu iz koje jedem i pomoću koje se čistim. I 
posjedujem mješinu za vodu iz koje pijem i abdestim. Ovo je sve 
što imam od dunjaluka, o emiru-l-mu'minine. Za više nemam 
potrebe, ni ja niti bilo ko drugi!" "Jesi li došao pješice?" upita ga 
Omer. "Da, o emiru-l-mu'minine", odgovorio je Umejr. "Zar 
nisam naredio da ti se da jahalica?" dodao je Omer. "Oni mi je 
nisu dali, a ja je nisam tražio", odgovorio je Umejr. Ponovo mu se 
obrati Omer riječima: "Šta si donio u državnu blagajnu?" "Nisam 
donio ništa", odgovori Umejr. "A zašto?" priupita Omer. Umejr 
odgovori: "Kad sam stigao u Homs, sakupio sam najodabranije 
stanovnike te pokrajine i njima sam povjerio sakupljanje poreza i 
zekata. Kad god bi se nešto sakupilo, posavjetovao bih se sa 
njima i podijelili bi ga onima kojima je potreban novac." Čuvši 
ove riječi, naredio je Omer svom pisaru da produži mandat 
Umejru na položaju namjesnika Homsa. Umejr je rekao Omeru: 
"Ne, ja to više ne želim biti i ne bih volio taj posao raditi za tvoje 
vladavine, a niti poslije tebe, o emiru-l-mu'minin!" A zatim ga je 
zamolio da mu dozvoli da se nastani u jednom selu nadomak 
Medine gdje je stanovala njegova porodica, što mu je Omer 
dozvolio. 

Nije prošlo puno vremena od odlaska Umejrova u selo, a Omer 
šalje svoga izaslanika da ga obiđe i da vidi kako je. Rekao je 
svom izaslaniku: "Idi, o Harise, do Umejra ibn Sa'da i budi kod 
njega gost, pa ako vidiš kod njega neko izobilje, vrati se kao što si 
i došao, a ako ga zatekneš u teškom stanju, dadni mu uzao u kom 
je sto dinara!" 

Haris otputova u selo u kojem je živio Umejr ibn Sa'd, upita za 
njega pa mu rekoše gdje da ga nađe. Kada ga srete reče mu: "Es- 
selamu 'alejke we rahmetullah." Umejr mu odgovori: "we alejke-s- 
selamu we rahmetullahi we berekatuhu. Odakle dolaziš?" "Iz 
Medine." "Kako su tamo muslimani?" "Dobro." "Kako je emiru-l- 
mu'minin?" "Dobro je i zdravo." "Da li primjenjuje kazne po 
Allahovom zakonu?" "Svakako. Naredio je da izbičuju njegovog 
sina zbog grijeha kojeg je učinio, pa je umro od posljedica 
bičevanja." "Moj Allahu, pomozi Omera, jer sam siguran da Te on 
neizmjerno voli i poštuje", reče Umejr. Haris je ostao kao gost 
Umejr ibn Sa'da tri noći, a on bi mu svake noći iznosio zdjelu u 
kojoj je bila kuhana raž. 

Trećega dana jedan čovjek iz Umejrovog plemena reče Harisu: 
"Puno si opteretio Umejra i njegovu porodicu, jer oni nemaju za 
pojesti ništa osim one zdjele raži koju prepuštaju tebi, a sami pate 

od gladi i oskudice. Pa ako se slažeš, dobro bi bilo da se 
premjestiš kod mene." Tada Haris izvadi one dinare i dade ih 
Umejru. Umejr ga zapita: "Šta je ovo?" Haris reče: "To ti je 
poslao zapovjednik pravovjernih." Umejr reče: "Vrati mu ih i 
poselami ga, te mu reci da to Umejru ne treba." U tom času 
povika Umejrova žena, koja je čula sav razgovor između njenog 
muža i gosta: "Uzmi to Umejre! Ako ti budu trebali, ti ćeš ih 
potrošiti, a ako ne, onda ćeš ih raspodjeliti na odgovarajuća 
mjesta jer ovdje ima mnogo potrebnih." Kada Haris ču njene 
riječi baci one dinare pred Umejra i ode. Umejr ih uze i razdijeli u 
male kese, i ne ode na spavanje te noći dok sve to nije razdijelio 
potrebnima, a naročito je birao djecu šehida. Kada se Haris vrati u 
Medinu, Omer ga upita: "Šta si vidio, Harise?" On odgovori: 
"Vidio sam teško stanje, vladaru pravovjernih." "Pa, jesi li mu 
dao one dinare?" "Jesam, vladaru pravovjernih." "Šta je uradio s 
njima?" "Ne znam, ali mislim da sebi nije ostavio niti jedan 
dirhem." 

Onda halifa Faruk napisa Umejru pismo u kojem stajaše: 
"Kada ti ovo moje pismo dođe, ne ispuštaj ga iz ruku, nego 
odmah kreni meni..." Umejr ibn Sa'd se zaputi u Medinu. Kada 
stiže uđe kod vladara pravovjernih, Omer ga lijepo poselami, 
srdačno dočeka i postavi na počasno mjesto. Onda ga upita: "Šta 
si uradio s onim dinarima, Umejre?" Umejr reče: "A šta ti imaš s 
njima, Omere, nakon što si ih meni poslao?" "Zaklinjem te da mi 
kažeš šta si učinio s njima?" "Ostavio sam ih sebi kako bi ih 
iskoristio onoga dana kada neće koristiti nikakav imetak niti 
sinovi!" Omerove oči se narosiše suzama i on reče: "Svjedočim 
da si ti od onih koji drugima daju prednost u odnosu na sebe, 
makar i njima samima bilo potrebno." Onda naredi da mu se da 
tovar hrane i dvije odjeće. Umejr reče: "Što se hrane tiče, nama 
nije potrebna, vladaru pravovjernih. Pa, ostavio sam kod kuće 
svojoj porodici dvije zdjele raži, i dok ih mi pojedemo, Uzvišeni 
Allah će nam dati drugu nafaku. Što se odjeće tiče, uzeću je za 
svoju ženu, jer joj se odjeća toliko istanjila da skoro nema šta 
obući." Od tog susreta Omera el-Faruka i njegovog druga nije 
prošlo puno vremena, a Allah dozvoli Umejru ibn Sa'du da se 
pridruži Allahovom Poslaniku i miljeniku Muhammedu ibn 
Abdullahu, nakon njegove duge žudnje za ponovnim susretom s 
njim. Otišao je Umejr na Ahiret spokojne duše i čvrsta i postojana 
koraka. Od dunjalučkog tereta ništa nije nosio niti je ikakva 
odgovornost opterećivala njegova pleća. Otišao je bez ičega, sa 
svojim nurom i pravim putem, sa svojom skromnošću i 



158 



Umejr ibn Sa 'd 



bogobojaznošću. Kada je vijest o njegovoj smrti doprla do halife 
Faruka, tuga prekri njegovo lice a žalost ispuni njegovo srce. On 
reče: "Kamo sreće da imam još ljudi poput Umejra ibn Sa'da s 
kojima bih se pomogao za činjenje dobrobiti muslimanima." 

Neka je Allah zadovoljan s Umejrom ibn Sa'dom i neka njega 

učini zadovoljnim. On je, uistinu, bio jedinstven čovjek među 

ostalim ljudima, i pravi primjer dobrog učenika u školi 
Muhammeda ibn Abdullaha 

ABDURRAHMAN IBN AWF 

"Allah ti blagoslovio i ono što dadneš i ono što ne 
dadneš!" (dio Poslanikove 3fe dove za njega) 

On je jedan od osmorice koji su prvi primili Islam. On je 
jedan od desetorice koji su još za života obradovani 
Džennetom. On je jedan od šestorice ashaba koji su 
sačinjavali "Šuru" (vijeće), na dan kada se birao halifa poslije 
smrti Omera el-Faruka. On je jedan od onih koji su davali fetve 
(odgovore na šerijatska pitanja) a Allahov Poslanik M još bijaše 
živ i nalazio se u Medini među muslimanima. Njegovo ime u 
džahilijjetu bijaše Abdu Amr, a kada primi Islam Poslanik ga 
prozva Abdurrahmanom. To bijaše Abdurrahman ibn Awf, neka 
je Allah s njim zadovoljan i neka ga učini zadovoljnim. 

Abdurrahman ibn Awf prihvati Islam prije nego li časni 
Poslanik poče da se sastaje u kući Erkamovoj, a to bijaše samo 
dva dana nakon prelaska Ebu Bekra na Islam. Doživio je na 
Allahovom putu sve one patnje koje su doživjeli prvi muslimani, 
pa je saburio kao i ostali što su saburili. 

Bijaše čvrst, a i drugi bijahu čvrsti. Iskreno je vjerovao, a i 
drugi su bili iskreni u svom vjerovanju. Bježao je sa svojom 
vjerom u Abesiniju kao što su mnogi od njih sa svojom vjerom 
bježali. Kada je Vjerovjesniku i njegovim drugovima dozvoljena 
Hidžra u Medinu, on bijaše među prvim muhadžirima koji učiniše 
hidžru radi Allaha i Njegova Poslanika. Kada je Resulullah M 
počeo bratimiti muhadžire i ensarije, pobratimio ga je sa 
ensarijom Sa'd "ibn Rebiom Sa'd reče svome bratu 

Abdurrahmanu ibn Awfu: "O brate moj! Ja sam najbogatiji 
čovjek u Medini. Imam dva velika voćnjaka i dvije žene. Pogledaj 
koji od ovih voćnjaka ti se više sviđa tako da ti ga prepustim, i s 
kojom od ovih mojih žena bi bio zadovoljniji kako bih se s njom 

razvjenčao." Abdurrahman reče svom bratu ensariji: "Neka ti 
Allah da bereketa u tvom imetku i tvojoj porodici. Pokaži ti meni 
gdje je pijaca." On mu pokaza čaršiju i on poče trgovati. Kupovao 
bi i prodavao, zarađivao i ostavljao. I ne prođe mnogo vremena, a 
on sakupi sredstava koliko iznosi mehr (vjenčani dar za ženu), te 
se oženi. On ode Resulullahu % a na njemu se osjećao ugodan 
miris. Resulullah mu reče: - Šta je to, o Abdurrahmane? - Oženio 
sam se, odgovori. - A šta si dao svojoj ženi na ime mehra? - Dao 
sam joj zlata koliko je teška jedna košpica od datule. - Napravi 
gozbu pa makar jednu ovcu zaklao - reče Vjerovjesnik fg, i učini 
mu hajr-dovu riječima: - Neka ti Allah da bereket u tvome 
imetku! Kaže Abdurrahman: - Od tada mi je sve išlo naruku, pa 
mi se činilo da kada bih kamen sa zemlje podigao da bih pod njim 
zlato ili srebro našao. 

Na dan Bedra Abdurrahman ibn Awf se borio iskrenim 
džihadom u ime Allaha, a ubio je i Allahovog neprijatelja Umejra 
ibn Osmana ibn Ka'ba et-Tejmijju. 

Na dan Uhuda čvrsto stajaše kada su se uzdrmala mnoga 
stopala. Bijaše postojan dok su bježali poraženi. Iz bitke izađe sa 
dvadeset i nekoliko rana od koje neke bijahu tako duboke da je u 
njih mogla ući čovječija ruka. Međutim, džihad Abdurrahmana 
ibn Awfa sa njegovim tijelom i životom može se računati malim 
kada se uporedi sa njegovim džihadom sa imetkom. Eto, jedanput 
Allahov Poslanik $g htjede da opremi jednu vojnu izvidnicu, pa 
ustade između svojih ashaba i reče: -Dajte šta možete od svog 
imetka jer ja želim opremiti ovu vojsku." Abdurrahman ibn Awf 
požuri u svoju kuću i reče: - O Vjerovjesniče, ja imam četiri 
hiljade, dvije hiljade dajem u zajam svome Gospodaru a dvije 
sam ostavio svojoj porodici. Poslanik reče: - Neka te Allah 
blagoslovi u ovome što si dao i neka te blagoslovi i bereket da u 
onome što si zadržao. Kada se Resulullah £g odlučio za pohod na 
Tebuk, a to bijaše posljednja bitka koju je on imao u svome 
životu, potreba za imetkom nije bila ništa manja od potreba za 
ljudstvom. Bizantijska vojska bijaše vrlo brojna i dobro 
opremljena, a u Medini tada bijaše nerodna godina. Put je bio 
dug, a opskrba vjernika slaba. Jahalica, konja i deva, je bilo 
premalo tako da su skupine vjernika dolazile Vjerovjesniku 
tražeći da ih povede sa sobom, ali ih je on odbijao jer nije im 
imao dati jahalicu. Oni bi se vraćali suznih očiju i žalosni što 
nemaju šta da žrtvuju i udijele, pa ih prozvaše "Uplakanima." Ta 
vojska dobi naziv "Vojska teškoće." Tada Poslanik M naredi 
svojim ashabima da dijele imovinu na Allahovom putu očekujući 

samo Njegovu nagradu. Muslimani požuriše da se odazovu molbi 
Vjerovjesnika 36. Među prvim dobročiniteljima bijaše Abdurrahman 
ibn Awf. On udijeli dvije stotine oka zlata. Omer ibn Hattab reče 
Vjerovjesniku: - Smatram da je Abdurrahman počinio grijeh. Pa 
on svojoj porodici nije ostavio ništa! Allahov Poslanik M reče: - 
Jesi li ostavio šta svojoj porodici Abdurrahmane? On odgovori: - 
Jesam, ostavio sam im i bolje i više nego što sam im uzeo. 
Vjerovjesnik upita: - Koliko to? On odgovori: - Ostavio sam im 
ono što AUah i Njegov Poslanik obećavaju od nafake, dobara i 
nagrade! 

I krenu vojska na Tebuk, a tamo Allah počasti Abdurrahmana 
tako kako nije počastio nijednog od muslimana. Nastupilo je 
vrijeme namaza, a Allahov Poslanik M bijaše odsutan, pa je 
muslimane predvodio i imam im bio Abdurrahman ibn Awf. I 
samo što su sklanjali prvi rekat, pristiže i Poslanik £g, pa stupi u 
namaz. Klanjao je za Abdurrahmanom ibn Awfom i njega slijedio 
tokom namaza. Pa ima li veće časti i bolje nagrade nego da neko 
predvodi džema'at a da za njim klanja najbolji od svih ljudi i 
imam svih vjerovjesnika, Muhammed ibn Abdullah! 

A kada je Resulullah M preselio u naj odabrani je društvo, 
Abdurrahman ibn Awf preuze na sebe obavezu brige o majkama 
pravovjernih - ženama Vjerovjesnikovim. Ispunjavao bi sve 
njihove potrebe, izlazio bi s njima ako bi nekud išle, odlazio bi s 
njima na hadždž kada bi one išle, na njihove nosiljke stavljao bi 
zelene prekrivače i s njima bi se zaustavljao u putu ondje gdje bi 
to one željele. To je odlika i čast koja je pripadala Abdurrahmanu, 
da su majke pravovjernih imale povjerenje i sigurnost u njemu. S 
time se mogao dičiti i ponositi. Dobročinstvo Abdurrahmana ibn 
Awfa prema muslimanima i majkama pravovjernih došlo je do te 
mjere da je jednom prodao svoju zemlju za četrdeset hiljada 
dinara, koje je u potpunosti razdijelio u pleme Benu Zuhre, odakle 
bijaše Amina, majka Vjerovjesnika, kao i ostalim siromašnim 
muhadžirima i muslimanima, te ženama Vjerovjesnikovim. Kada 
je poslao majci pravovjernih Aiši, radijallahu anha, njen dio tog 
imetka, ona upita: - Ko jć poslao ovaj mal? Rekoše joj: - 
Abdurrahman ibn Awf. Ona reče: - Rekao je Resulullah "O 
vama će se poslije mene brinuti samo oni najstrpljiviji!" 

Dova koju je Poslanik uputio Allahu za Abdurrahmana ibn 
Awfa da mu da bereket u imetku, pratila ga je do kraja njegova 
života. Postao je najbogatiji i najimućniji od svih ashaba. Njegova 
trgovina se stalno povećavala a zarada rasla. 



162 



Abdurrahman ibn Awf^ 

Njegove karavane su stalno odlazile iz Medine ili se vraćale u 
Medinu, noseći Medinelijama pšenicu, brašno, maslo, odjeću, 
posuđe, mirise i sve drugo što im je bilo neophodno. Odnosile su 
viškove onoga što su oni proizvodili, kako bi se to prodavalo u 
drugim krajevima. Jednog dana u Medinu stiže karavana 
Abdurrahmana ibn Awfa, a brojala je sedam stotina deva. Da, 
sedam stotina deva. Nosile su tovare hrane, razne robe i drugog 
što je bilo potrebno ljudima. Kada uđoše u Medinu, zemlja je 
podrhtavala od topota brojnih kopita. 

Na sve strane čuo se neobičan zvuk i galama. Aiša, radij allahu 
'anha, upita: - Kakva je to buka što se čuje? Rekoše joj: - To je 
karavana Abdurrahmana ibn Awfa. Sedam stotina deva nose 
pšenicu, brašno i drugu hranu. Tada Aiša, radijallahu 'anha, reče: 
- Neka mu Allah da bereket u tome što mu je dao na ovome 
svijetu, ali nagrada na onome svijetu je opet veća. Čula sam 
Resulullaha ££ kako kaže: - Abdurrahman ibn Awf će pužući ući u 
Džennet! I prije nego će kamile iz karavane kleknuti, dođe 
obveseljivač koji Abdurrahmanu ibn Awfu prenese riječi majke 
pravovjernih, Aiše radijallahu 'anha, i obradova ga sa Džennetom. 
I samo što ova radosna vijest doprije do njega, on hitro dođe Aiši 
i upita je: - O majko, jesi li ti čula to od Allahovog Poslanika 36? - 
Da - reče ona. On prosto lebdeći od silne radosti reče: - Kada bih 
mogao, unišao bih u Džennet uspravno. Majko, uzimam te za 
svjedoka da cijela ova karavana, sve deve sa njihovim tovarom, 
sedlima i pokrivačima dajem na Allahovom putu. Od tog lijepog i 
svijetlog dana u kojem Abdurrahman ibn Awf bi obradovan 
ulaskom u Džennet, on još više poče dijeliti i trošiti imetak na 
Allahovom putu. Dijelio je imetak objema rukama, i desnom i 
lijevom. Dijelio je tajno i javno tako da je podijelio četrdeset 
hiljada dirhema srebra, a poslije toga četrdeset hiljada dinara u 
zlatu. Zatim je udijelio dvije stotine oka zlata. Jedanput je 
mudžahidima (borcima na Allahovom putu) obezbijedio pet 
stotina konja. Drugom prilikom dao je za mudžahide hiljadu i 
petsto jahalica. 

Kada se smrt prikučila Abdurrahmanu ibn Awfu, on je 
oslobodio veliki broj robova koje je posjedovao. Oporučio je da 
se svakom čovjeku koji je bio učesnik Bitke na Bedru, iz njegove 
ostavštine da četiri stotine dinara u zlatu. Svi su to uzeli, a bilo ih 
je tada stotinu. Oporučio je da se da svakoj od majki pravovjernih 
veliki iznos, tako da je Aiša, radijallahu 'anha, često učila dovu za 
njega riječima: - Neka ga Allah napoji sa vrela Selsebila! Nakon 

svega toga, on je opet svojim nasljednicima ostavio ogroman 
imetak koji je se teško mogao izbrojati. Ostavio im je hiljadu 
deva, stotinu konja i tri hiljade ovaca. Imao je četiri žene, pa je 
četvrti dio osmine njegove ostavštine koji je pripao svakoj od 
njih, iznosio osamdeset hiljada. Ostavio je zlata i srebra toliko da 
se među njegovim nasljednicima dijelilo tako što su sjekirama 
komadali to blago, i još su dobro nažuljali ruke radeći taj posao. 
Sve to je stekao zbog dove Resulullahove da mu Allah da 
bereket u njegovu imetku. Međutim, sav taj silni imetak nikad 
nije zaveo Abdurrahmana ibn Awfa, niti ga je imalo izmijenio. 
Kada bi ga ljudi vidjeli među njegovim robovima nisu ga mogli 
razlikovati od njih. 

Jednog dana pred njega je donešena neka obilna hrana, a on je 
postio. On pogleda u tu hranu i reče: - Mus'ab ibn Umejr, koji je 
bio bolji od mene, ubijen je, pa kad smo htjeli da ga umotamo u 
ćefine nismo imali ništa osim jednog komada platna; ako bi ga 
pokrili po glavi, virile bi mu noge, a ako bi mu se pokrile noge, 
vidjela bi mu se glava. Iza toga nam je Allah dao od dunjaluka 
sve ove blagodati koje sad imamo. Bojim se da nam naša nagrada 
ne bude ubrzana, (tj. da ta na ovom svijetu), a šta nas onda čeka na 
drugom. Onda je počeo plakati i jecati tako da je odbio jesti tu 
hranu. 

Blago li se Abdurrahmanu ibn Awfu i sretan li je! Obradovao 
ga je s Džennetom najiskreniji i istiniti Muhammed ibn Abdullah. 
Njegovo tijelo do posljednjeg boravišta nosio je daidža 
Resulullahov Sa'd ibn Ebi VVekkas. Dženazu mu je klanjao 
"Vlasnik dva svjetla" Osman ibn Affan. Posljednji ga je ispratio 
sa ovoga svijeta vladar pravovjernih, plemenitog lica, Alija ibn 
Ebi Talib, koji je rekao: - Doživio si najbolje što si mogao, a 
prestigao si ono što je loše, Allah ti se smilovao! 

DŽA'FER IBN EBI TALIB 

"Zaista sam Dža'fera vidio u Džennetu. Imao je dva 
krila koja su, kao i peruške, bila obojena krvlju." 
(časni hadis) 



Među potomcima plemena Benu Abdu-l-Menaf bila su 
petorica ljudi koji su toliko ličili Resulullahu $Š da su 
mnogi promatrači mogli zamjeniti nekoga od njih s 
Vjerovjesnikom. Nema sumnje da bismo sada željeli saznati ko su 
ta petorica koja su toliko sličila vašem Poslaniku %. 

Pa hajde da ih upoznamo! To su: - Ebu Sufjan ibn Haris ibn 
Abdulmuttalib, amidžić Resulullahov, Es-Saib ibn Ubejd ibn 
Abdi Jezid ibn Hašim, djed imama Šaflje 4fe Hasan ibn Ali, unuk 
Resulullahov i on je Poslaniku od sve petorice bio najsličniji, 
Kusem ibn Abbas ibn Abdulmuttalib, isto tako amidžić 
Resulullahov, i Dža'fer ibn Ebi Talib, brat vladara pravovjernih 
Alije ibn Ebi Taliba. 

A sada ćemo vam ispričati nekoliko priča i slika iz Dža'ferova 
života. Ebu Talib bijaše, unatoč velikog ugleda i položaja u svom 
narodu i plemenu Kurejš, slabog imovinskog stanja i sa brojnom 
porodicom. Njegovo ionako loše stanje se još više pogoršalo zbog 
sušne godine koja zadesi Kurejšije i koja uništi svu stoku, a ljude 
natjera da jedu suhe kosti. Istovremeno, u porodici Hašimija tada 
ne bijaše niko bogatiji od Muhammeda ibn Abdullaha i njegovog 
amiđže Abbasa. Muhammed reče Abbasu: - O amiđža, tvoj brat 
Ebu Talib ima brojnu porodicu, a ljude je, kao što vidiš, pogodila 
ova sušna i gladna godina, pa hajde da mu odemo pa da porodicu 
malo rasteretimo. Ja ću uzeti jednog od njegovih dječaka, a ti isto 
uzmi jednog, pa da se mi za njih brinemo i da ih uzdržavamo. 
Abbas odgovori: - Pozvao si na dobro djelo i podstakao si na 
pravo dobročinstvo. 

Onda odoše Ebu Talibu pa mu rekoše: - Mi želimo da ti malo 
olakšamo teret tvoje mnogobrojne porodice dok ne prođe ova 
kriza koja je zadesila narod. On im reče: - Ako mi ostavite Ukajla 
(to bijaše stariji brat Alijin), onda činite što želite. Onda 
Muhammed uze Aliju i povede ga sa sobom, a Abbas uze 
Dža'fera i priključi ga svojoj porodici. Alija je stalno bio sa 
Muhammedom sve dok ga Allah ne posla sa Objavom istine i 
pravog puta, a onda posta prvi dječak koji je primio Islam. 
Dža'fer osta sa svojim amidžom Abbasom sve dok ne odraste, 
primi Islam i posta neovisan od njega. 

Dža'fer ibn Ebi Talib se od samog početka priključi svijetloj 
povorci mu'mina zajedno sa svojom ženom Esmom bint 
Umejs. Islam prihvatiše posredstvom Ebu Bekra es-Siddika 
prije nego je Poslanik £g počeo pozivati ljude u Islam u kući 
Erkamovoj. 

Mladi Hašimija i njegova žena osjetiše sve napade i 
zlostavljanja koja osjetiše muslimani od strane Kurejšija. Oni 
ostaše strpljivi znajući da je put do Dženneta posut trnjem i 
izložen silnim preprekama. Najviše ih je žalostilo i život 
zagorčavalo to što su ih, zajedno sa ostalom braćom 
muslimanima, Kurejšije u potpunosti onemogućili da obavljaju 
vjerske propise i branili im da tako osjete slast ibadeta. Na sve 
strane su ih uhodili i prosto im udisaje zraka brojali. Tada Dža'fer 
ibn Ebi Talib zatraži dozvolu od Resulullaha H da zajedno sa 
svojom ženom i skupinom ashaba učine hidžru u Abesiniju, što 
im on uz veliku tugu i dozvoli. Teško mu je bilo što ova skupina 
nedužnih i čistih ljudi mora napustiti svoje domove, mjesta svojih 
dječijih uspomena i igara, svojih mladalačkih sjećanja, a sve to ni 
zbog kakvog grijeha, osim što su rekli: "Naš Gospodar je Allah!" 
Ali on nije imao ni snage ni mogućnosti da ih zaštiti od 
zlostavljanja Kurejšija. 

Prva skupina muhadžira otputova u Abesiniju, a na njihovu 
čelu bijaše Dža'fer ibn Ebi Talib Tamo se smjestiše uz svu 
brigu i zaštitu dobrog i pravednog vladara Nedžašije. Tu prvi put, 
otkako su primili Islam, osjetiše šta je to sigurnost, te se 
prepustiše slastima ibadeta tako da ih ništa u tom ibadetu nije 
ometalo niti ih je iko uznemiravao. Ali Kurejšije, samo što 
saznaše da je ova skupina muslimana otputovala u Abesiniju i da 
su tamo dobili od vladara garanciju za sigurnost u svojoj vjeri, 
jedni druge počeše nagovarati da ih odmah pobiju ili bar vrate u 
onaj veliki zatvor u Mekki. 

Pustimo da nam o tom dalje priča Ummu Seleme, onako 
kako su to vidjele njene oči i kako su čule njene uši. Kaže 
Ummu Seleme: -Kada smo stigli u Abesiniju tamo nas lijepo 
dočekaše. Osjećali smo se sigurno. Klanjali smo se svome 
Gospodaru, Allahu, a da nas niko nije uznemiravao ili nam 
govorio nešto što nam je mrsko. Kada Kurejšije to saznaše, 
odlučiše da se s nama obračunaju, pa poslaše Nedžašiji dvojicu 
svojih najsposobnijih ljudi; Amra ibn 'Asa i Abdullaha ibn Ebi 
Rebi'u. S njima poslaše brojne hedije za vladara Nedžašiju i 
njegove patrijarhe, birajući ono što je najljepše i najvrednije u 
području Hidžaza. Posavjetovaše ih da svakom patrijarhu daju 
njegovu hediju prije nego što išta kažu vladaru Nedžašiji o 
razlogu svog dolaska. 

Kada dvojica glasnika stigoše u Abesiniju, sastadoše se sa 
Nedžašijevim patrijarsima, pa svakom od njih dadoše vrijedan 
poklon, a kada ne osta nijedan a da nije dobio poklon, oni im 
rekoše: - U zemlju vašeg vladara su došli neki naši zabludjeli 
mladići. Napustili su vjeru svojih očeva i djedova i odbacili riječ 
svog naroda. Pa kada budemo vladaru govorili o njima, 
savjetujte mu da ih preda nama, prije nego ih išta upita o 
njihovoj vjeri, jer uglednici njihova naroda najbolje ih poznaju i 
najupućeniji su u ono što oni tvrde. Patrijarsi rekoše: - Dobro, 
dogovorili smo se. 

Ummu Seleme nastavi: - Ništa mrže Amru i njegovu drugu 
nije bilo od toga, da Nedžašija pozove nekog od nas i da čuje šta 
on priča. Onda glasnici odoše Nedžašiji i predaše mu hedije, 
koje mu se veoma dopadoše. Onda mu rekoše: - O vladaru, u 
tvoju kraljevinu se sklonula grupa naših loših mladića, a došli su 
s nekom vjerom koju ne poznajemo ni mi ni vi. Napustili su 
svoju vjeru, a u vašu vjeru nisu ušli. Tebi su nas poslali 
uglednici njihova naroda, a to su njihovi očevi, amidže i drugi 
rođaci, da ih vratiš njima, jer oni najbolje znaju kakvu su oni 
smutnju učinili. Nedžašija pogleda u svoje patrijarhe, a oni (mu) 
rekoše: - Istinu govore, o vladaru, njihov narod najbolje i 
najsigurnije zna šta su oni učinili, pa vrati ih njima, neka oni 
vide šta će s njima učiniti. Vladar se silno rasrdi zbog govora 
svojih patrijarha pa reče: - Ne, tako mi Boga, nikoga predati 
neću dok ga ne pozovem i ne upitam o onome što mu se 
pripisuje. Ako budu kao što kažu ova dva čovjeka, ja ću ih njima 
predati, a ako ne budu takvi ja ću ih štititi i još bolje paziti dokle 
god to oni budu željeli. 



168 



Djafer ibn Ebi Talib | 

Dalje priča Ummu Seleme: - Onda Nedžašija posla po nas da 
nas sasluša. Mi se, pred odlazak njemu, sakupismo i rekosmo 
jedni drugima: - Vladar će vas pitati o vašoj vjeri pa slobodno 
govorite o onom što vjerujete. Ispred sviju vas neka govori 
Dža'fer ibn Ebi Talib, a ostali neka ne govore ništa. Onda odosmo 
Nedžašiji i zatekosmo ga a on pozva sve svoje patrijarhe i 
velikaše. Sjedili su s njegove desne i lijeve strane ogrnuvši svoje 
mantije i stavivši svoje kape. Ispred sebe su širom pootvarali 
velike knjige. Kod njega su se nalazili i Amr ibn 'As i Abdullah 
ibn Ebi Rebi'a. Kada su se svi umirili i smjestili, Nedžašija nas 
pogleda i upita: - Kakva je to vjera koju ste izumili i zbog nje 
napustili vjeru vašeg naroda. Niste primili moju vjeru, a niste 
nijednu drugu koju danas poznajemo. 

Dža'fer ibn Ebi Talib istupi naprijed pa poče govoriti: - O 
vladaru! Bili smo velike neznalice, obožavali smo kipove a jeli 
lešine. Činili smo ogavne stvari i kidali rodbinske veze. Loše smo 
postupali prema komšijama, a jaki su iskorišćavali slabe. Tako 
smo radili sve dok nam Allah nije poslao jednog od nas kao 
Vjerovjesnika, čije smo porijeklo dobro znali, a uz to njegovu 
iskrenost, povjerenje i čednost. On nas je pozvao da vjerujemo u 
Allaha, da Mu druga ne pripisujemo, da Mu istinski ibadet 
činimo, da odbacimo ono što smo obožavali i mi i naši preci od 
kamenja i idola. Naredio nam je da govorimo istinu, da se prema 
komšijama lijepo ophodimo, da prestanemo činiti harame i da ne 
prolijevamo nedužnu krv. Zabranio nam je činjenje sramotnih 
stvari, laž, jedenje imetka siročadi i potvoru nedužnih vjernica. 
Naredio nam je da samo Allahu ibadet činimo i da Mu druga ne 
pripisujemo, da obavljamo namaz, dajemo zekat i postimo mjesec 
ramazan. Mi smo povjerovali i potvrdili njegovu istinitost. Počeli 
smo da ga slijedimo u onom što nam je donio od Allaha. 
Smatramo dozvoljenim ono što nam je on dozvolio, a 
zabranjujemo ono što nam je on zabranio. A naš narod, o vladaru, 
nas je napao i izložio najgorim mučenjima, samo da bi nas 
odvratio od naše vjere i ponovo vratio u obožavanje kipova. A 
kada su nam silno nasilje počinili, kada su nas gotovo savladali i 
kao obruč stegli, kada su nam zabranili da svoju vjeru 
propovijedamo, mi smo došli u tvoju zemlju, i tebe izabrali 
između svih drugih, i zaželjeli da kod tebe ostanemo nadajući se 
da nam kod tebe niko neće nasilje pričinjavati. Nedžašija reče 
Dža'feru ibn Ebi Talibu: - Da li ti znaš nešto od onoga što vam je 
vaš Vjerovjesnik od Allaha donio? - Da - odgovori Dža'fer. - De 

mi prouči! - reče Nedžašija. On mu prouči početak sure Merjem: - 
Kaf, ha, ja, 'ajn, sad; Kazivanje o milosti Gospodara tvoga prema 
robu Njegovom Zekerijjahu, kad je on Gospodara svoga tiho 
zovnuo i rekao: "Gospodaru moj, kosti su mi oronule i glava 
osijedila, a nikada, kada sam Ti, Gospodaru moj, molbu uputio, 
nesretan nisam ostao ... 

Nedžašija je plakao tako da je svu bradu iskvasio suzama, a 
njegovi svećenici su isto tako plakali da su svoje knjige skvasili, 
slušajući Allahove riječi. Onda nam Nedžašija reče: - Ovo što 
vam je donio vaš Vjerovjesnik i ono što je donio Isa sigurno je 
svjetlo koje dopire sa istog izvora. Zatim se okrenu Amru i 
njegovu drugu govoreći im: - Možete ići! Boga mi, ja vam ove 
ljude nikada neću predati. 

Dalje kaže Ummu Seleme: "Kada smo izašli od Nedžašije 
Amr ibn 'As nam žestoko zaprijeti, a onda reče svom drugu: - 
Sutra ću, bogami, ponovo otići vladaru, pa ću mu spomenuti 
nešto u vezi s njima što će ga sigurno mnogo razljutiti i 
njegovo srce mržnjom prema njima ispuniti, a navesti ga da 
prema njima suprotno postupi. Abdullah ibn Ebi Rebi'a mu 
reče: - Ne čini to Amre, pa oni su naši rođaci, bez obzira što se 
s nama ne slažu. Amr odgovori: - Pusti to, bogami ću mu reći 
ono što će ih dobro uzdrmati. Reći ću mu: "Oni tvrde da je Isa, 
sin Merjemin, rob!" 

Kada osvanu novi dan Amr ode kod Nedžašije i reče mu: - O 
vladaru, ovi koje ti štitiš i kojima si utočište pružio govore o Isau, 
sinu Merjeminom, krupne riječi. Pošalji po njih i pitaj ih šta to o 
njemu govore. Ummu Seleme veli: - Kada to saznasmo toliko se 
zabrinusmo i uplašismo kako nismo nikad ranije. Rekosmo jedni 
drugima: - Šta ćete reći o Isau, sinu Merjeminu, ako vas vladar 
upita za njega? Dogovorismo se ovako: -Allaha mi, govorićemo 
samo ono što o njemu kaže Uzvišeni Allah, i od toga nećemo 
odstupiti ni koliko je jagodica prsta u odnosu na ono što nam je za 
njega rekao naš Vjerovjesnik, pa neka bude šta bude. Složismo se 
da ispred nas opet govori Dža'fer. 

Kada nas Nedžašija pozva i uđosmo kod njega> zatekosmo i 
njega i njegove patrijarhe u istom ruhu i položaju kao što smo ih 
vidjeli prvi put. Kod njega su opet bili Amr ibn 'As i njegov drug. 
Kada dođosmo pred njega on nas odmah upita: - Šta kažete za 
Isa'a, sina Merjeminog? Dža'fer ibn Ebi Talib mu odgovori: - Za 
njega kažemo samo ono što nam je donio naš Vjerovjesnik £. 
Nedžašija upita: - A šta on kaže za njega? Dža'fer odgovori: - 

Kaže da je on Allahov rob i Njegov Poslanik, Njegov duh i 
Njegova riječ koju je poslao Merjemi, nevinoj i čistoj. I samo što 
ču Dža'ferove riječi, Nedžašija udari rukom po zemlji govoreći: - 
Boga mi, Isa, sin Merjemin, ni za jednu dlaku nije tumačio 
drukčije od vašeg Vjerovjesnika! Patrijarsi nezadovoljni njegovim 
riječima zagunđaše, a on reče: - Pa makar vi ne znam koliko 
puhali i gunđali! Onda se okrenu nama i reče: - Idite slobodno, vi 
ste sigurni. Ko vam išta kaže, kajaće se, a ko vam se suprotstavi, 
biće kažnjen. Tako mi Boga, kada bih imao koliko brdo zlata, a da 
nekog od vas zadesi zlo ne bi mi bilo drago. Onda pogleda u 
Amra i njegova druga i reče: - Vratite ovoj dvojici njihove hedije, 
meni ne trebaju. Ummu Seleme kaže: - Amr i njegov drug izađoše 
slomljeni i poniženi, skrhani zbog svog neuspjeha. Što se nas tiče 
mi ostasmo kod Nedžašije kao u najboljoj kući i sa 
najplemenitijim komšijom. Dža'fer ibn Ebi Talib provede sa 
svojom ženom u Nedžašijevom okrilju spokojno i bezbjedno 
punih deset godina. Sedme godine po Hidžri oni napustiše 
Abesiniju sa skupinom muslimana i uputiše se u pravcu Jesriba. 
Stigoše u Medinu, baš kada se Resulullah vraćao sa Hajbera 
nakon što gaje, Allahovom odredbom, osvojio. 

Veoma se Poslanik obradova susretu sa Dža'ferom, tako da je 
govorio: - Ne znam šta me je više obradovalo; osvojenje Hajbera 
ili dolazak Dža'fera?! Radost ostalih muslimana, naročito onih 
siromašnijih između njih, zbog povratka Dža'fera nije bila ništa 
manja od radosti Resulullaha |g. Dža'fer bijaše vrlo blag i pažljiv 
prema siromašnima i slabima i stalno im je dobročinstvo činio, 
tako da je dobio nadimak "Otac siromaha". Za njega Ebu Hurejre 
priča: - Prema nama, siromasima, najbolji je bio Dža'fer ibn Ebi 
Talib. Vodio bi nas svojoj kući i hranio bi nas svačim što bi imao, 
a kada bi mu hrane nestalo, davao bi nam zdjelu u kojoj se 
nalazilo maslo, a koja bijaše potpuno prazna, pa bi mi lizali ono 
što se još u njoj zadržalo. Boravak Dža'fera ibn Ebi Taliba u 
Medini nije dugo trajao. 

Početkom osme godine po Hidžri opremi Resulullah vojsku 
koja je trebala da se suprotstavi Bizantincima u području Šama - 
Sirije. Za vojskovođu odredi Zejda ibn Harisa i reče: - Ako Zejd 
pogine ili bude ranjen, emir će biti Dža'fer ibn Ebi Talib, a ako 
Dža'fer bude ubijen ili ranjen, emir neka bude Abdullah ibn 
Rewwaha. Ako, pak, Abdullah ibn Rewwaha pogine ili bude 
ranjen, neka muslimani sami sebi odrede emira. Kada muslimani 
stigoše u Mu'tu, mjesto koje se nalazi na prijelazu iz Jordana u 

Šam, susretoše se sa neprijateljskom bizantijskom vojskom i 
saznaše da ih je stotinu hiljada, a da ih potpomaže drugih stotinu 
hiljada kršćana iz arapskih plemena Lahm, Džuzam, Kudaah i 
drugih. Što se muslimana tiče, njih je bilo tri hiljade boraca. I 
samo što se vojske sukobiše i bitka otpoče, Zejd ibn Haris pade 
smrtno pokošen, dok je napadao, a ne bježao. 

Tada Dža'fer ibn Ebi Talib skoči sa svog konja kojeg je dugo 
imao, te ga sasiječe svojom sabljom tako da ga, nakon njega, ne 
uzmu neprijatelji. Onda ponese bajrak i jurnu u neprijateljske 
redove pjevajući: 

''O blagodati džennetske, blizu li ste... 
Lijepa li su i hladna džennetska pića. 
Bizantincima se primakao njihov kraj, 
Nevjernici nepoznata porijekla su oni, 
I dok god mognem ubijat ću ih ja. 

Tako se probijao sabljom kroz redove neprijatelja, udarajući 
sve dok ga ne pogodi udarac sablje koji mu odsiječe desnu ruku. 
On bajrak ponese lijevom rukom, ali ga ponovo udari sablja koja 
mu odsiječe i lijevu ruku. Tada on privi bajrak nadlakticama ruku 
uz svoje grudi i krenu dalje. Utom ga pogodi treći udarac koji ga 
presiječe na pola. Bajrak od njega preuze Abdullah ibn Rewwaha 
i hrabro se borio sve dok se nije pridružio dvojici svojih 
prethodnika. 

Do Resulullaha £g doprije vijest o pogibiji njegovih trojice 
vojskovođa, što ga veoma ražalosti i teško pogodi. On ode kući 
svoga amidžića Dža'fera ibn Ebi Taliba i zateče njegovu ženu 
Esmu kako se priprema za doček svog odsutnog muža. Mijesila je 
tijesto i pripremala hranu, a svoje sinove je okupala i lijepo 
namirisala. 

Dalje priča Esma: "Kada nam dođe Resulullah ££, primijetih 
na njegovu plemenitom licu žalostan izraz. Odmah osjetih neki 
čudni strah i nemir, ali ga ne htjedoh ništa pitati o Dža'feru 
plašeći se da ne čujem nešto loše. On nas poselami i reče: - 
Dovedi mi Dža'ferovu djecu! Ja ih pozvah, a oni radosni jurnuše 
prema njemu gurajući se, jer svaki od njih je želio da prvi dođe. 
On ih privi uza se i poče ih milovati po kosi, dok su mu iz očiju 
navirale suze. Tada ga upitah: - O Vjerovjesniče, ti si mi kao i 
otac i majka! Zašto plačeš? Da nisi čuo šta o Dža'feru i njegovoj 
dvojici drugova. On reče: - Da, danas su poginuli kao šehidi. 
Tada veseli osmjeh nesta sa lica djece, jer začuše i majku da 

plače i uzdiše, te ostadoše na svom mjestu kao ukopani ne 
shvaćajući najbolje šta se dešava. Resulullah ode brišući suze 
i govoreći: - Moj Allahu, pobrini se za Dža'ferovu djecu! Moj 
Allahu pobrini se za Dža'ferovu porodicu! Zatim dodade: - Ja 
već vidim Dža'fera u Džennetu, a on lebdi na dva krvlju 
umrljana krila... 

EBU SUFJAN IBN HARIS 

"Ebu 5ufjan ibn Haris je prvak među džennetskim 
mladićima." (Allahov poslanik Muhammed ^) 

Malo primjera je bilo da su veze između dvojice ljudi 
bile tako čvrste i neraskidive kao što su bile između 
Muhammeda £g i Ebu Sufjana ibn Harisa. Ebu Sufjan 
bijaše parnjak Resulullahov $g i jedan od njegovih vršnjaka, jer 
obojica su rođeni u približno isto vrijeme a odrasli su u jednoj 
porodici. On bijaše amidžić Vjerovjesnikov, jer njegov otac 
Haris i Abdullah, otac Resulullahov $g, su rođena braća, sinovi 
Abdulmuttalibovi. Osim toga on je brat Vjerovjesnikov po 
mlijeku, jer obojicu je skupa dojila Halima Sa'dijja. Nakon 
svega toga on bijaše drag prijatelj Resulullahov % još prije 
poslanstva, i njemu najsličniji od svih ljudi. Pa da li ste vidjeli ili 
čuli za - bližu rodbinsku i čvršću drugarsku vezu od ove koja 
bijaše između Muhammeda, sina Abdullahova, i Ebu Sufjana, 
sina Harisova? Zbog toga je logično bilo da Ebu Sufjan bude 
među prvima koji su se odazvali pozivu Poslanikovu i onima 
koji su ga najbrže počeli slijediti. Međutim, stvar se odvijala 
potpuno suprotno od onoga što je bilo za očekivati. Jer, samo što 
je Poslanik % obznanio svoj poziv te opomenuo najbliže rođake, 
u duši Ebu Sufjanovoj se rasplamsa vatra mržnje i odbojnosti 
prema Vjero vjesniku, prijateljstvo se pretvori u neprijateljstvo, 
prekinu se rodbinska veza a bratstvo zamijeni odbojnost i 
protivljenje. 

U vrijeme kada je Allahov Poslanik primio naredbu od 
svoga Gospodara, Ebu Sufjan je bio jedan od najpoznatijih 
konjanika u plemenu Kurejš, kao i jedan od najvrsnijih pjesnika 
toga doba. I svoje oružje i svoj jezik stavi u svrhu rata protiv 
Vjerovjesnika i borbe protiv njegova poziva. Svim svojim 
snagama radio je na uznemiravanju i borbi protiv Islama i 

muslimana. Kurejšije nijedan rat nisu vodili protiv 
Vjerovjesnika a da on ne bijaše jedan od glavnih pobornika te 
borbe, niti su na bilo koji način uznemiravali muslimane, a da on 
u tome nije imao golemi udio. Ebu Sufjan je svojim šejtanskim 
pjesmama i jezikom neprestano napadao Poslanika te o njemu 
govorio veoma ružne i ogavne stvari. Neprijateljstvo Ebu 
Sufjana prema Vjerovjesniku %S1 je dugo trajalo, skoro dvadeset 
godina. U tom periodu nije propustio ni jedan mogući način na 
koji bi naškodio Poslaniku £, a da ga nije primijenio. Nikakva 
vrsta lukavstva i pakosti nije ostala, a da je on prema 
muslimanima nije učinio. Pred samo osvojenje Mekke, bi 
određeno Ebu Sufjanu da pređe na Islam, a o tom njegovom 
prelasku postoji poučna priča koju bilježe biografska djela i 
prenose historijski zapisi. 

Pa pustimo čovjeka lično da nam ispriča o tom prelasku na 
Islam, jer njegovi osjećaji su dublji, a njegov opis događaja je 
precizniji i istinitiji. 

On kaže: - Kada se vjera Islam dobro ustabili, i raširiše se 
glasine o kretanju Vjerovjesnika prema Mekki da je oslobodi, 
meni sva zemlja posta tijesna, pa pomislih: Gdje sada da idem? S 
kim da se družim? Kod koga da budem?! Onda dođoh svojoj ženi 
i djeci pa im rekoh: "Pripremite se za napuštanje Mekke, jer se 
prikučio dolazak Muhammeda, a u tom slučaju, ako me ovde 
zatekne, ja sam sigurno mrtav." Oni mi rekoše: "Pa zar nije došlo 
vrijeme da otvoriš oči pa vidiš da su i Arapi i nearapi svi redom 
pokazali poslušnost Muhammedu i prigrlili njegovu vjeru. Ti i 
dalje uporno ostaješ protiv njega, a bio si najpreči od svih ljudi da 
mu pomogneš i da s njim surađuješ!" Tako su me podsticali i 
nagovarali da prihvatim Muhammedovu vjeru, sve dok Allah ne 
rasprostrani moje grudi za Islam. Istoga časa ja ustadoh i rekoh 
svome slugi Mezkuru da nam pripremi konja i devu. Sa sobom 
uzeh svog sina Dža'fera i krenusmo ubrzano prema mjestu 
Ebwa', koje se nalazilo između Mekke i Medine i u kojem je, 
kako sam obaviješten, odsjeo Muhammed. 

Kada se primakoh tom mjestu, preruših se tako da me niko ne 
prepozna i da ne bih bio ubijen, prije nego što stignem do 
Vjerovjesnika i pred njim obznanim svoj Islam. Išao sam zadnju 
milju pješke, dok su muslimanske izvidnice jedna za drugom 
prolazile idući u pravcu Mekke. Sklanjao sam im se s puta bojeći 
se da me ne prepozna neko od Muhammedovih drugova. 
Odjednom, naiđe Vjerovjesnik sa svojom pratnjom, te ja izađoh 

pred njega i otkrih svoje lice. On samo što me pogleda, prepozna 
me i odmah okrenu glavu od mene na drugu stranu. Ja pređoh na 
onu stranu gdje je on gledao, a on ponovo okrenu lice od mene. Ja 
opet pogledah na stranu gdje je on okrenuo svoje lice, .a on opet 
okrenu glavu na drugu stranu. Tako postupi nekoliko puta. Kada 
sam dolazio Vjerovjesniku 28, nisam nimalo sumnjao da će se on 
radovati mom prelasku na Islam, a da će se isto tako radovati i 
njegovi ashabi. Ali kada muslimani vidješe kako se Allahov 
Poslanik okreće od mene, svi redom me smrknuto pogledaše i 
počeše zakretati glavu od mene. Srete me Ebu Bekr, pa se zakrenu 
od mene tako upadno i s mržnjom. Ja onda pogledah Omera ibn 
Hattaba milostivim pogledom, a on se okrenu od mene još 
upadnije nego njegov drug. Povrh toga on mi posla jednog 
ensariju da me napada, pa mi taj ensarija poče govoriti: "O 
Allahov neprijatelju! Ti si znači uznemiravao i napadao 
Allahovog Poslanika i njegove ashabe. U tom svom 

neprijateljstvu prema Vjerovjesniku dostigao si koliko je od 
istoka do zapada." I tako ensarija produži da mi prijeti podižući 
svoj glas sve više i više, dok su me ostali muslimani gledali 
poprijeko i u sebi se radovali mojim neugodnostima. 

Tada ugledah svoga amidžu Abbasa pa kod njega zatražih 
zaštitu i rekoh mu: "O amidža, nadao sam se da će se Resulullah 
obradovati mom prelasku na Islam zbog našeg rodbinstva i zbog 
ugleda kojeg sam uživao u mom narodu, međutim, desilo se što i 
sam znaš. Pa porazgovaraj s njim u vezi sa mnom!" On mi reče: 
"Ne, tako mi Allaha, ja mu nikad neću reći ni jednu riječ nakon 
što sam vidio kako se okrenuo od tebe, osim da se desi neka 
posebna prilika, jer ja veoma volim i cijenim Resulullaha 
Rekoh mu: "O amidža, pa kome me onda preporučuješ i 
ostavljaš?" On odgovori: "Ja nemam više šta da ti kažem osim 
ono što sam ti već rekao." 

Mene tada obuze tuga i briga. U tom času ugledah svoga 
amidžića Aliju ibn Ebi Taliba, pa i njemu rekoh za svoj problem. 
On mi, međutim, odgovori kao i moj amidža Abbas. Ja se tada 
vratih amidži Abbasu pa mu rekoh: "O amidža, ako već ne možeš 
umilostiviti Vjerovjesnikovo srce na moj problem, daj barem 
odvrati od mene ovog čovjeka što me napada i izlaže 
neugodnostima." On mi reče: "Opiši mi ga!" Ja mu ga opisah, a 
on reče: "To je Nuajm ibn Haris en-Nedžari." Onda posla po 
njega, pa mu reče: "O Nuajme, Ebu Sufjan je amidžić Poslanikov 
i moj bratić. Ako je Poslanik danas ljut na njega, sutra će s njim 

biti zadovoljan, pa prestani da ga napadaš i vrijeđaš." Tako je on s 
njim razgovarao sve dok me se stvarno ne okani i reče da me više 
neće napadati. 

Kada Poslanik M odsjede u mjestu zvanom Džewha ja sjedoh 
pred vrata njegovog stana. Sa mnom je bio moj sin Dža'fer. Kada 
me Vjerovjesnik, dok je izlazio iz stana ugleda, okrenu lice od 
mene. Ja ne izgubih nadu da će se on odobrovoljiti, pa kada bi 
god ulazio u kuću ja bih sjedao pred vrata kuće, a svoga sina 
Dža'fera držao bih uza se. On bi i dalje, kada bi me vidio, okretao 
pogled od mene. Tako provedoh neko vrijeme, a kada mi posta 
toliko teško i neizdrživo rekoh svojoj ženi: "Boga mi, ako me 
Vjerovjesnik ne prihvati i ne postane sa mnom zadovoljan uzeću 
ovoga svoga sina i otići ćemo nekud u pustinju sve dok ne 
umremo od gladi i žeđi!" 

Kada do Vjerovjesnika dopriješe te moje riječi, on se smilova 
na mene. Sljedeći put, kada izađe iz kuće on me pogleda nježnije 
nego ijednom do tada, a ja se ponadah da će se na mene i 
osmjehnuti. Vjerovjesnik uskoro uđe u Mekku, a među njegovom 
konjicom uđoh i ja. Kada on krenu u mesdžid, ja požurih skupa s 
njim ne rastajući se od njega nijednoga časa. 

Kada dođe dan Bitke na Hunejnu arapska plemena se 
udružiše u ratu protiv Vjerovjesnika kojeg povedoše kao 
nijedan ranije. Za tu bitku pripremiše se bolje nego ijednom do 
tada, i odlučiše da zadaju presudni udarac Islamu i 
muslimanima. 

Resulullah % sa velikom skupinom svojih ashaba krenu u 
susret neprijatelju, a s njima krenuh i ja. Kada vidjeh ono 
mnoštvo mušrika rekoh: "Allaha mi, danas ću da se iskupim za 
sva neprijateljstva koja sam vodio prema Vjerovjesniku, a on 
će da vidi ono što će zadovoljiti i Allaha i Njegova 
Vjerovjesnika." 

Kada se vojske sukobiše mušrici žestoko navališe na 
muslimane među kojima zavlada panika. Počeše se rasipati od 
Vjerovjesnika, i umalo nas ne zadesi težak poraz. 

Vjerovjesnik je, a draži mi je i od oca i od majke, poput 
postojanog brda čvrsto stajao u samom središtu bojišta, jahao je 
svoju mazgu i tukao sabljom braneći sebe i one oko sebe kao 
razjareni lav. Ja tada skočih s konja, slomih korice sablje, a Allah 
najbolje zna da sam samo želio poginuti braneći Resulullaha. Moj 
amidža Abbas uze uzde Vjerovjesnikove mazge i stade sa jedne 

strane. Ja zauzeh isti položaj s druge strane. U desnoj ruci sam 
držao sablju kojom sam odbijao neprijatelje od Vjerovjesnika, a 
lijevom rukom sam se držao za njegovo sedlo. Kada Vjerovjesnik 
vidje moje veliko požrtvovanje, reče našem amidži Abbasu: "Ko 
je ovo?" On mu reče: "Ovo je tvoj brat i amidžić Ebu Sufjan ibn 
Haris, pa oprosti mu i budi s njim zadovoljan o Vjerovjesniče!" 
On mu reče: "Već sam to učinio i Allah mu je oprostio sva 
neprijateljstva prema meni." Moje srce uskipi od radosti zbog 
zadovoljstva Resulullahovog sa mnom. Ja poljubih njegovu nogu 
u uzengijama, a on mi do viknu: "Brate moj, samo udaraj i kreći 
naprijed!" Resulullahove riječi pobudiše moju odlučnost i žar za 
borbom te ja jumuh na mušrike tako žestoko da ih dobro 
uzdrmah. Sa mnom navališe i ostali muslimani tako da ih 
odbismo na veliku udaljenost i raspršismo ih na sve strane. 

Od dana Bitke na Hunejnu Ebu Sufjan ibn Haris je uživao u 
zadovoljstvu Vjerovjesnikovom s njim, i bivao sretan u njegovom 
društvu. I pored toga, on nikada svoj pogled nije podigao prema 
Vjerovjesniku niti ga je zadržao na njegovom licu iz stida prema 
njemu zbog svega onoga što je činio u prošlosti. 

Žestoko se kajao Ebu Sufjan zbog onih crnih dana koje je 
proveo u džahilijjetu daleko od Allahova svjetla i od Njegove 
Knjige. Zato prihvati Kur'an i poče ga učiti i dan i noć, 
udubljujući se u njegove propise i diveći se njegovoj veličini. 
U potpunosti zapostavi ovaj svijet, a preda se Allahu svim 
svojim bićem. Jedanput ga Poslanik % primjeti kako ulazi u 
mesdžid, pa upita Aišu, radijallahu 'anha: - Znaš li ko je ono, o 
Aiša? -Ne znam - odgovori ona. - Ono je moj amidžić Ebu 
Sufjan ibn Haris. Pogledaj, on je prvi koji ulazi u mesdžid a 
posljednji koji izlazi. Uz to on pogled ne odvaja od kaiševa 
svojih nanula. 

Kada Poslanik M preseli u najodabranije društvo, Ebu Sufjan 
se ražalosti kao majka za svojim djetetom. Plakao je za njim kao 
što neko plače za svojim najmilijim. Sastavio je i jednu pjesmu u 
kojoj je istakao svoju beskrajnu tugu i žalost za njim. 

U periodu kada je Omer el-Faruk 4b bio halifa, Ebu Sufjan 
osjeti da mu se primakao edžel, pa on sam sebi iskopa kabur, iza 
toga ne prođoše ni tri dana a smrt mu dođe kao da je između njih 
bio dogovoren susret. On pogleda svoju ženu i djecu i . reče im: - 
Nemojte za mnom plakati, jer tako mi Allaha, od kako sam 
primio Islam nisam učinio nikakav grijeh. Iza toga on ispusti 
svoju' čistu dušu. 

Dženazu mu je klanjao el-Faruk .$> a zbog njegove smrti 
rastužiše se i on i ostali plemeniti ashabi. Njegovu smrt su 
računali kao veliki gubitak koji je zadesio Islam i njegove 
sljedbenike. 

SA'D IBN EBI WEKKAS 



"Gađa] ba l de, qađa], draq si mi kao i otac i mati!" 
(Allahov poslanik Muhammed |g potiče Sa'da u Bici 
na Uhudu.) 



TI 5/wo naredili čovjeku da bude poslušan roditeljima 

i \/l svojim. Majka ga nosi, a njeno zdravlje trpi, i 
A. V -A. odbija ga od dojenja u toku dvije godine. Budi 
zahvalan Meni i roditeljima svojim, Meni će se svi vratiti. A 
ako te budu nagovarali da drugog Meni ravnim smatraš, 
onoga o kome ništa ne znaš, ti ih ne slušaj i prema njima se, 
na ovome svijetu velikodušno ponašaj, a slijedi put onoga 
koji se iskreno Meni obraća. Meni ćete se poslije vratiti i Ja 
ću vas o onome što ste radili obavijestiti. (El-Ankebut, 14.) 
U vezi s ovim ajetima postoji lijepa i jedinstvena priča u kojoj 
se prepliću različiti osjećaji jednoga mladića, nakon čega je ipak 
pobijedilo dobro nad zlom i vjera nad kufrom. Junak ove priče je 
mladić od najčasnijih mladića po porijeklu u Mekki i 
najplemenitijih porodica i po ocu i po majci. Taj mladić bijaše 
Sa'd ibn Ebi Wekkas, 4b. 

U vrijeme pojave svjetlosti Islama u Mekki Sa'd bijaše mladić 
u najljepšim godinama života, uzorna morala i ponašanja, blage 
naravi, a naročito pažljiv i poslušan prema svojim roditeljima. 
Njegova ljubav prema majci je bila opet nešto posebno. I pored 
toga što je Sa'd tada tek uzeo sedamnaestu godinu, isticao se 
ozbiljnošću iskusnih ljudi i mudrošću koja je bila odlika staraca. 
Sve te osobine koje su krasile mladića Sa'da, ukazivale su na 
nešto značajno što treba da se desi u njegovom životu. On nije bio 
zadovoljan onim što je vidio u svoga naroda: pokvarenost, slijepo 
obožavanje idola te veoma ružno stanje uopće, pa je svakoga časa 
očekivao da se prema njima ispruži neka čvrsta i moćna ruka koja 

bi ih izvela iz mraka u kojem su posrčući lutali. I dok je on tako 
razmišljao, susrete ga Ebu Bekr es-Siddik 4» koji mu proturi vijest 
o pojavi nove vjere, vjere u Jednoga Boga - Allaha, te se njegove 
grudi otvoriše, a srce zadovoljno prihvati taj poziv. Odmah 
produži sa Ebu Bekrom i odoše Muhammedu M pred kojim Sa'd i 
zvanično primi Islam. 

Po nekima on je bio četvrti, a po nekima treći od svih 
muslimana, pa bi Sa'd, ponoseći se s time, govorio: - Proživio 
sam sedam dana, a tih sedam dana ja sam bio trećina vjere Islama! 
Vjerovjesnik se mnogo obradovao prelasku Sa'da na Islam, jer se 
mladić odlikovao plemenitim svojstvima, dalo se naslutiti da će 
taj mlađak uskoro postati punim mjesecom i zasjati najjačim 
sjajem. Osim toga, Sa'dova plemenita loza i porijeklo kojem je 
pripadao, izazvat će želju kod mnogo drugih mekkanskih mladića 
da pođu njegovim putem i da slijede njegov primjer. Povrh svega 
toga, Sa'd pripadaše plemenu Zuhrija, a to su daidže 
Vjerovjesnikove, jer iz tog plemena je bila i Amina bint Wehb, 
majka Muhammedova & Allahov Poslanik se ponosio ovim 
rodbinstvom, jer se prenosi da je on jedanput vidio Sa'da koji je 
nailazio, pa je rekao svojim ashabima: - Ovo je moj daidža i neka 
svako pazi svoga daidžu! Međutim, prelazak Sa'da na Islam nije 
prošao nimalo lahko u njegovoj porodici, tako da mirni mladić bi 
stavljen na teško iskušenje i gorko iskustvo, koje je svojom 
težinom i značajem bilo razlogom da Uzvišeni Allah u vezi s tim 
objavi određene kur'anske ajete. Prepustimo riječ Sa'du neka nam 
on prepriča ovo svoje teško iskušenje što je proživio. 

Kaže Sa'd: - Tri noći prije nego što sam primio Islam, sanjao 
sam kako se gušim lutajući u nekoj tmini kojoj nigdje nema 
kraja. Dok sam ja pokušavao da pronađem neki izlaz, odjednom 
mi puni mjesec osvijetli put, pa ja krenuh tim pravcem. Kada 
stigoh na cilj vidjeh grupu ljudi koji su me prestigli i već bili u 
centru te svjetlosti. Raspoznah Zejda ibn Harisa, Aliju ibn Ebi 
Taliba i Ebu Bekra es-Siddika, pa im rekoh: - Od kada ste vi 
ovdje? - Od prije sat vremena - odgovoriše mi oni. Zatim sam, 
kada je osvanuo dan, čuo da Vjerovjesnik Muhammed tajno 
poziva u Islam, i spoznao sam da Allah hoće da od mene bude 
nekog hajra i da me posredstvom Vjerovjesnika izvede iz tmine 
na svjetlo. Brzo otiđoh Vjerovjesniku, nađoh ga u kući gdje je 
obavljao namaz, pa primih vjeru Islam svjedočeći to u njegovom 
prisustvu, i niko me u tome nije pretekao osim one trojice koje 
sam vidio u snu. 

Dalje Sa'd nastavlja priču o svom iskustvu pa reče: - Čim je 
moja majka saznala da sam primio tu novu vjeru, veoma se 
razljutila. Prema njoj sam bio naročito pažljiv, činio joj svako 
dobro i volio sam je veoma mnogo. Ona mi dođe i upita me: - O 
Sa'du, kakva je to nova vjera koju si prigrlio i napustio vjeru 
svoga oca i svoje majke? Bogami, sve dok se ne vratiš vjeri 
pradjedova i ne odbaciš tu vjeru, ja neću ništa jesti ni piti, pa ako 
umrem i tvoje srce će uvehnuti od tuge za mnom, te ćeš se gorko 
kajati zbog svoga postupka, a ljudi će te ružiti i kuditi dok si god 
živ! Rekoh joj: - Ne čini to majko, jer ja neću svoju vjeru ostaviti 
tek tako! Ali ona učini kako se zarekla i zaprijetila, ostavi i hranu 
i piće i tako provede nekoliko dana nejedući i nepijući ništa. 
Njeno tijelo oslabi, kosti na licu se počeše isticati, a snagu poče 
gubiti. 

Išao sam joj stalno i molio je da uzme nešto od hrane, ili bar 
koji gutljaj vode, ali je ona i dalje sve uporno odbijala. Ponavljala 
je svoju zakletvu da neće ništa ni pojesti ni popiti pa makar umrla, 
sve dok ja ne odbacim svoju vjeru. Ja joj tada rekoh: - O majko, ja 
tebe zaista toliko volim, ali više volim Allaha i Njegova 
Poslanika, i tako mi Allaha, kad bi ti imala hiljadu duša, pa ti 
jedna duša iza druge izlazila, ja opet ne bih svoju vjeru 
napustio!!! 

Kad je vidjela ozbiljnost s kojom to rekoh, ona odusta od svoje 
namjere, poče i jesti i piti, iako preko volje, tako da Allah ife u 
vezi s nama objavi časne ajete: A ako te budu nagovarali da 
drugog Meni smatraš ravnim, onoga o kome ništa ne znaš, ti ih ne 
slušaj i prema njima se, na ovome svijetu, velikodušno ponašaj. 
(El-Ankebut, 8.) 

Dan prelaska Sa'da ibn Ebi Wekkasa na Islam je bio jedan od 
najznačajnijih i najkorisnijih za muslimane. 

Na dan Bedra Sa'd i njegov brat Umejr su odigrali veoma 
veliku i značajnu ulogu i za Islam i za muslimane. Tada je Umejr 
bio još uvijek golobradi mladić. Kada je Vjerovjesnik vršio 
smotru muslimanskih boraca pred borbu, krio se Umejr, brat 
Sa'dov, bojeći se da ga Vjerovjesnik ne ugleda i ne vrati zbog 
mladosti. Vjerovjesnik ga je ipak vidio i stvarno izdvojio ne 
dozvoljavajući mu da ide u boj, nakon čega je Umejr toliko 
plakao da je omekšao i rastužio srce Vjerovjesnika koji ga ponovo 
vrati u borbeni saff. Tada mu priđe Sa'd, radostan što i njegov 
brat ide s njim, dade mu jednu sablju pa krenuše braća u borbu, 
gdje su se borili iskrenim i pravim džihadom. 

A kada je bitka završena, vratio se Sa'd u Medinu sam, a svog 
brata Umejra je ostavio na Bedru, gdje je poginuo kao šehid, 
nadajući se Allahovoj nagradi. 

A na Uhudu, kada se zemlja tresla od silnog boja i kada su se 
muslimani rasuli na sve strane, a oko Vjerovjesnika je ostala 
samo jedna grupa od jedva desetak ashaba, Sa'd je stao hrabro u 
blizini Vjerovjesnika da bi ga zaštitio svojim tijelom. Gađao je 
lukom i strijelama tako da nijedna strijela nije promašila cilj, nego 
je svaka ubijala po jednog mušrika. Kada je Allahov Poslanik 
vidio kako precizno gađa, stade ga podsticati riječima: - Udri 
Sa'd! Udri samo, tvoj život je za mene kao život moga oca i 
majke! 

Čitav život se Sa'd ponosio zbog tih Vjerovjesnikovih riječi, 
pa bi govorio: - Nikada Allahov Poslanik nije nikoga izravnao sa 
svojim roditeljima kao tada mene na Uhudu!. 

Ali vrhunac slave Sa'd je dostigao tek u vrijeme drugog halife 
Omera el-Faruka dok su vođeni žestoki ratovi protiv Perzijanaca, 
kojima su muslimani uzdrmali carsko prijestolje i bili im velika 
smetnja zbog uništavanja dugogodišnjeg idolopoklonstva gdje 
god bi stigli. 

Odaslao je halifa pisma svojim namjesnicima u cijeloj 
islamskoj državi da sakupe i pošalju svakog ko ima oružje, konja, 
opremu, ili se možda odlikuje u mudrosti, pjesništvu ili 
govorništvu, ili nečim sličnim što bi moglo koristiti u ratu, a sve 
to što je god moguće prije. 

Kolone mudžahida su počele da dolaze iz svih krajeva, i kada 
se velika vojska sakupila, halifa se sa najodabranijim i 
najiskusnijim ashabima počeo dogovarati kome da povjeri 
komandu nad muslimanskom vojskom i da ga imenuje za emira - 
glavnog zapovjednika. Ashabi mu jednoglasno odgovoriše: - To 
zaslužuje samo neko ko je hrabar kao lav, a to je Sa'd ibn Ebi 
VVekkas! Omer pozva Sa'da te mu povjeri bajrak i komandu 
nad vojskom. 

Kada je vojska krenula iz Medine, Omer je savjetovao Sa'da: - 
O Sa'de, nemoj da te zanese slava pa da pomisliš kako će ljudi 
govoriti za tebe: "To je daidža i drug Allahova Poslanika...", jer 
Allah neće loše djelo izbrisati sa lošim, nego će loše izbrisati 
samo zbog nekog dobrog djela. O Sa'du, zaista između Allaha i 
Njegovih robova nema rodbinstva niti posredništva, osim 
poslušnosti i pokornosti. Najugledniji ili najbijedniji bili, ljudi su 

kod Allaha jednaki. Allah im je Gospodar a oni su Njegovi 
robovi, i prednost imaju samo po bogobojaznosti. Kod Allaha će 
postići uspjeh samo pokornošću. Dobro se sjeti kakav je bio 
pravac Allahova Poslanika i toga se pridržavaj, jer drugog puta 
nema. 

I krenu blagoslovljena vojska u kojoj bijaše devedeset devet 
učesnika Bitke na Bedru, a trista deset ashaba koji su Islam 
prihvatili od ugovora na Hudejbiji, i preko tri stotine onih koji su 
učestvovali sa Vjerovjesnikom u osvajanju Mekke, kao i sedam 
stotina sinova ashaba. 

Krenuo je Sa'd sa svojom vojskom da bi se ulogorili na 
Kadisijji, gdje se četiri dana vodio teški boj, a kada je nastupio 
odlučujući dan, muslimani ga učiniše danom obračuna. Navališe 
na dosta brojnijeg neprijatelja, suzbiše ga i stegnuše kao što lanci 
stegnu zglobove vezanog čovjeka. Krenuše u bojnim redovima 
uzvikivajući tehlil - La ilahe illellah, i tekbir - Allahu ekber, sve 
dok se glava Rustuma, zapovjednika perzijske vojske, nije 
ukazala visoko u zraku nabodena na muslimansko koplje, a 
odsječena muslimanskom sabljom. Nakon toga strah i panika 
obuzeše srca Allahovih neprijatelja, tako da bi musliman dolazio 
do nevjernika i ubijao ga njegovim oružjem. Što se tiče plijena, to 
se teško može opisati. Ako pitaš za pobijene neprijatelje, dovoljno 
ti je da znaš da je samo broj onih koji su se bježeći pogušili u 
rijeci dostigao cifru od trideset hiljada. 

Živio je Sa'd ibn Ebi Wekkas <& dugo. Allah ga je obdario 
velikim bogatstvom, ali je on, kada mu se smrt prikučila, zatražio 
stari vuneni ogrtač i rekao prisutnima: - Kada umrem umotajte me 
u ovaj ogrtač umjesto u ćefine, jer u njemu sam bio kada sam se 
protiv mušrika borio na Bedru i želja mi je da u njemu dođem 
pred Uzvišenog Allaha. 

0*0 

HUZEJFE IBN JEMAN 

"Vjerujte Huzejfi ono što vam kaže i učite ono što 
vam .Abdullah ibn Mes'ud prouči iz Kurana." 
(6aen\ hadis) 

Ako želiš možeš biti od muhadžira, a ako želiš budi od 
ensarija, dakle, izaberi što ti je draže od toga! - S ovim 
riječima razgovarao je Vjerovjesnik M sa Huzejfom ibn 
Jemanom kada ga je prvi put susreo u Mekki. A za taj izbor 
Huzejfe ibn Jemana, kojoj od časnih i dragih skupina muslimana 
da pristupi, postoji priča: Jeman, otac Huzejfin, je Mekkelija iz 
plemena Benu 'Abs, ali je on ubio nekog čovjeka od svog naroda, 
pa je bio prisiljen na selidbu iz Mekke u Jesrib. Tamo posta 
štićenik plemena Abdu-l-Ešhel, od njih se i oženi, pa mu se rodi 
sin Huzejfe. 

Iza toga su se produžile zapreke koje su ga sprječavale da ode 
u Mekku, te je on često putovao između nje i Jesriba, ali je 
većinom ipak boravio u Medini. , 

Kada je Islam svojim svjetlom obasjao Arapski poluotok 
Jeman, otac Huzejfin, bijaše jedan od desetorice pripadnika 
plemena Benu 'Abs koji dođoše Allahovom Poslaniku M i 
obznaniše pred njim svoj prelazak na Islam, a to je bilo prije 
Hidžre u Medinu. Zbog svega ovoga može se reći da je Huzejfe 
bio Mekkelija po porijeklu iako je odrastao u Medini. Huzejfe 
ibn Jeman odraste u muslimanskoj porodici odgajan pod 
nadzorom roditelja koji među prvima prihvatiše Allahovu vjeru. 
Tako i on posta musliman prije nego je i vidio svojim očima 
Poslanika 

Žudnja Huzejfe da susretne Poslanika je ispunila sva njegova 
čula. Otkako je postao musliman stalno je osluškivao vijesti o 
njemu, raspitivao se o njegovom izgledu, što je još više 

pojačavalo čežnju i želju za susretom s njim. Jedanput otputova u 
Mekku da ga vidi, i samo što se susrete s njim upita ga: "Jesam li 
ja muhadžir ili sam ensarija, o Allahov Poslaniče?" On mu 
odgovori: "Ako hoćeš budi muhadžir, a ako hoćeš budi ensarija. 
Ti sam izaberi šta više želiš!" Na to on reče: "Ja sam ensarija, o 
Allahov Poslaniče!" 

Kada je Poslanik Hi učinio Hidžru u Medinu, Huzejfe je od 
tada stalno bio uz njega, kao što je oko stalno uz drugo oko. S 
njim je učestvovao u svim bitkama osim Bitke na Bedru. 

Za taj njegov izostanak sa Bedra vezuje se ova priča koju on 
lično ovako kazuje: - Od učešća na Bedru spriječilo me to da 
sam ja sa svojim ocem bio van Medine. Kurejšijski nevjernici 
nas uhvatiše i upitaše: "Gdje ste se uputili?" Mi rekosmo: "U 
Medinu." Oni rekoše: "Vi hoćete da se pridružite Muhammedu." 
Mi rekosmo: "Jedino želimo da odemo u Medinu." Oni odbiše 
da nas puste, a uradiše to tek nakon što su od nas uzeli zavjet i 
obećanje da nećemo pomoći Muhammedu i da se nećemo boriti 
na njegovoj strani. Tek nakon našeg obećanja nas pustiše. Kada 
stigosmo u Medinu, obavijestismo Poslanika Hi o zavjetu koji 
dadosmo Kurejšijama i upitasmo ga šta da radimo. Alejhisselam 
reče: "Ispunićemo zavjete koje smo im dali, a Allaha molimo da 
nas pomogne protiv njih!" 

Kada dođe Bitka na Uhudu u njoj učestvovaše i Huzejfe i 
njegov otac Jeman. Što se Huzejfe tiče, on pokaza veliko 
junaštvo i dade velike zasluge u borbi, a iz bitke se vrati živ i 
zdrav. Njegov otac, međutim, poginu kao šehid, s tim što 
njegova pogibija bi od strane muslimanskih sablji, a ne 
mušričkih. 

I taj slučaj ćemo vam prepričati: "Kada započe Bitka na 
Uhudu, Muhammed % postavi Jemana i Sabita ibn Wakša u 
zaklone gdje su bila djeca i žene, jer njih dvojica bijahu već 
veoma stari ljudi. Kada se bitka najviše razbuktala, Jeman reče 
svome drugu: "Oca nemao, pa šta mi čekamo? Tako mi Allaha, 
nijednom od nas nije preostalo života ni koliko treba magarcu da 
ožedni (a to je izraz kojim se označava veoma kratak vremenski 
period), pa svejedno je hoćemo li umrijeti danas ili sutra. Zašto ne 
uzmemo naše sablje pa se priključimo Vjerovjesniku £, pa možda 
nas Allah počasti šehadetom (pogibijom na Njegovom putu)?!" 

Njih dvojica onda uzeše sablje i uđoše u gužvu, u samo 
poprište bitke. Što se Sabita ibn Wakša tiče, Allah ga počasti 
šehadetom i on poginu od ruku mušrika. Za Jemanom, ocem 

Huzejfinim, se sjuriše sablje muslimana koji ga ne prepoznaše. 
Huzejfe, koji je sve to primijetio, očajno povika: "To je moj 
otac!" - ali ga u općem metežu niko nije čuo. Tako starac pade od 
sablji svojih drugova, a Huzejfe im reče samo kratko: "Neka vam 
Allah oprosti, jer On je Najmilostiviji Opraštač!" 

Nakon bitke Vjerovjesnik je htio da sinu da otkup za ubistvo 
oca, a Huzejfe na to reče: "On je tražio šehadet i to je postigao. 
Moj Allahu, ti si mi svjedok da ja otkup za smrt svoga oca 
poklanjam kao sadaku za dobrobit muslimana!" 

Taj postupak je još više uzdigao njegov ugled kod Poslanika 
Allahov Poslanik fš je duboko prodro u osobine Huzejfe ibn 
Jemana, te se nakon kraćeg vremena istakoše njegove tri odlike: 
oštroumnost, koja ga je dovodila do rješenja svakog problema; 
pravovremeno i brzo shvaćanje, što je mnogo puta dokazao, i 
čuvanje tajne, tako da do njegovih tajni nije mogao niko dospjeti. 
Poslanikova taktika je, inače, bila da razaznaje odlike svojih 
ashaba, koje su i kakve njihove mogućnosti, da bi zatim 
postavljao odgovarajućeg čovjeka na odgovarajući položaj. 

Najveći problem s kojim su se susreli muslimani u Medini 
bijahu munafici od Jevreja i njihovi pomagači i sve ono što su 
činili Vjerovjesniku % i njegovim drugovima u vidu spletki i 
zavjera. Vjerovjesnik, koji je znao sve munafike poimenice, 
povjeri Huzejfi ibn Jemanu njihova imena, a to bijaše tajna koju 
nikom od svojih drugova nije povjerio. Upozori ga da ih dobro 
motri i prati njihova kretanja te na taj način da odbija njihovo zlo 
od Islama i muslimana. Od tog dana Huzejfe ibn Jeman bi 
prozvan "vlasnikom Resulullahove tajne." 

Vjerovjesnik H je iskoristio vrline Huzejfe, a naročito se to 
iskazalo u jednom od najopasnijih momenata kada se najviše 
istakla potreba za oštroumnošću i snalažljivošću. To bijaše na dan 
Bitke na Hendeku kada je neprijatelj opkolio muslimane sa svih 
strana. Ta opsada se stegla i stanje je postalo veoma teško i skoro 
da se više nije moglo izdržati. Mnogima je postalo svega dosta, 
snage su bile na izmaku, a neki muslimani pomisliše da je Allah 
odlučio da ih uništi. Međutim, Kurejšije i njihovi saveznici u 
ovim presudnim trenucima ne bijahu u boljoj situaciji od 
muslimana. Allah im je pokazao Svoju srdžbu tako da je slomio 
njihovu snagu i uzdrmao njihovu veličinu. Poslao je na njih 
strašni vjetar koji je isprevrtao njihove šatore i kazane za kuhanje, 
a pogasio njihove vatre. Njihova lica je zasuo pijeskom, a oči i uši 
im je napunio prašinom. 

U tim odlučujućim trenucima, koje historija ratova bilježi, 
poražena strana je bivala ona koja se prva pojavi, a pobjednik 
je onaj koji bi samo za tren ostao duže miran od svog 
protivnika. 

U tim časovima kada se odlučuju ishodi bitaka, špijuniranje 
protivničke vojske bila je ogromna prednost od koje je zavisio 
dalji plan i dogovor komandanata. Zato je Poslanik £g iskoristio 
sposobnost i iskustvo Huzejfe ibn Jemana, te odluči da ga 
pošalje pod okriljem noći u samu protivničku vojsku kako bi mu 
donio vijesti o njima, prije nego što on donese ikakvu odluku. Pa 
dajmo riječ Huzejfi lično, neka nam on prepriča to svoje 
putovanje u smrt. 

Kaže Huzejfe: "Te noći bijasmo poredani u redove i sjedili 
smo u tišini. Ebu Sufjan sa ostalim mušricima iz Mekke bijaše 
iznad nas, a Jevreji Benu Kurejza bijahu niže nas, tako da smo 
se plašili za svoje žene i djecu. Nikad nismo doživjeli tamniju 
noć sa tako žestokim vjetrom. Udarci vjetra bijahu poput 
udaraca munje, a mrak je bio takav da čovjek nije vidio vlastiti 
prst pred sobom. Prisutni munafici su tražili dozvolu od 
Resulullaha da ih poštedi bitke, pa bi govorili da su njihove kuće 
nezaštićene od neprijatelja, iako to nije bilo tako, samo da ih 
Vjerovjesnik pusti. Koji god ga je upitao, on ga je i pustio, i on 
bi odlazio, tako da je nas ostalo svega tri stotine ili približno 
toliko. Tada Vjerovjesnik ustade i poče prolaziti mimo nas; 
pored jednog po jednog sve dok ne dođe do mene. Na meni ne 
bijaše ništa što bi me zaštitilo od hladnoće osim nekog ogrtača 
moje žene koji mi je dopirao do koljena. Dok sam ja sjedio na 
zemlji, Vjerovjesnik mi priđe i upita: "Ko je ovo?" Ja rekoh: 
"Huzejfe." On upita: "Je li Huzejfe ibn Jeman?" Ja odgovorih ne 
ustajući zbog hladnoće i gladi: "Da, Vjerovjesniče." On reče: 
"Među neprijateljem se sigurno nešto dešava, pa idi uvuci se u 
njihov logor i donesi mi vijesti o njima." Ja krenuh, a bijah jedan 
od onih koji su se najviše smrzli i umorili, pa Resulullah Hk reče: 
"Moj Allahu! Čuvaj ga i sprijeda i straga, i sa njegove desne i sa 
lijeve strane, i iznad i ispod njega!" Tako mi Allaha, samo što 
Vjerovjesnik završi svoju dovu, Allah od mene otkloni strah, 
glad i hladnoću koje su me bile zadesile. Kada sam krenuo, 
Alejhisselam me pozva i reče mi: "O Huzejfe, nemoj da učiniš 
ništa na svoju ruku prije nego se vratiš!" "Dobro" - rekoh ja, i 
krenuh šuljajući se kroz tamu sve dok ne dođoh među mušričku 
vojsku i postavih se tako kao da sam jedan od njih. 

Malo iza toga Ebu Sufjan ustade i poče govoriti: "O Kurejšije, 
reći ću vam nešto ali se bojim da to ne doprije do Muhammeda, 
pa zato svaki od vas neka pogleda ko sjedi do njega." Ja nemadoh 
drugog izbora nego nabrzinu uzeh čovjeka koji je sjedio do mene 
za ruku i upitah ga: "Ko si ti?" "Taj i taj" - odgovori on, ne 
upitavši me ništa. Onda Ebu Sufjan nastavi: "O skupino Kurejšija, 
tako mi Boga, više niste u dobroj situaciji. Naša stoka je 
upropaštena, Benu Kurejze su nas napustili, a ovaj strašni vjetar 
nam je načinio ovo što vidite. Pa krenite sa mnom nazad, jer ja 
odoh!" Onda ode do svoje deve i odveza je, pa sjede na nju, a 
zatim je udari i ona ustade. Samo da mi Poslanik Ht nije naredio 
da ništa ne činim prije nego mu dođem, lahko sam ga mogao ubiti 
strijelom. 

Onda se ja vratih Vjerovjesniku i nađoh ga kako klanja na 
ogrtaču jedne od svojih žena. Kada me primijeti, primače . me do 
svojih nogu i nabaci na mene jedan kraj ogrtača. Ja mu tada 
prenesoh vijesti o neprijatelju našto se on mnogo obradova i 
zahvali Allahu onako kako to dolikuje." 

Huzejfe- ibn Jeman osta dosljedan čuvanju tajne o imenima 
munafika do kraja života. Halife, vladari muslimana, nakon smrti 
Poslanika su stalno gledali na njega u mnogim stvarima. 

Omer ibn Hattab bi, kada bi umro neki od muslimana pitao: 
"Je li Huzejfe došao na dženazu?" Ako bi mu odgovorili da jeste, 
i on bi tu dženazu klanjao, a ako bi rekli da nije, i Omer bi 
posumnjao i ne bi htio klanjati dženazu tom čovjeku. Jednom ga 
je Omer upitao: "Ima li među mojim namjesnicima neki od 
munafika?" "Ima jedan", odgovorio mu je Huzejfe. "Pa, reci mi 
koji je!" - reče Omer. "Neću to učiniti", završi razgovor Huzejfe. 
Malo iza toga, pričao je kasnije Huzejfe, Omer otpusti baš onog 
čovjeka kao da je upućen da to učini. 

Možda samo mali broj ljudi zna da je Huzejfe ibn Jeman sa 
muslimanima osvojio mnoge perzijske gradove: Nehewend, 
Dejnewer, Hemezan i Rejj, i da je on posredovao da se muslimani 
slože oko jednoga Mushafa, nakon što su se umalo razišli po 
pitanju Allahove Knjige. 

I pored svega toga Huzejfe ibn Jeman bijaše bogobojazan, 
stalno je strahovao od Allaha M bojeći se Njegove kazne na 
drugome svijetu. Kada je već uveliko obolio smrtnom bolešću, 
dođoše mu kasno u noć neki drugovi pa on upita: "Koje je ovo 
doba?" Oni mu odgovoriše: "Blizu smo sabahskog vremena." 
Tada on reče: "Tražim zaštitu kod Allaha od sabaha koji bi me 

odveo u džehennemsku vatru! Neka me Allah sačuva od dana koji 
bi me odveo u džehennemsku vatru." Onda ih upita: "Jeste li 
donijeli ćefine?" Rekoše mu: "Jesmo." On reče: "Nemojte me 
umotavati u skupocjene ćefine, jer ako sam kod Allaha zaradio 
dobro, biće mi zamijenjeni nečim boljim, a ako je nešto drugo, i 
ovo će mi biti oduzeto." Tada nastavi govoriti: "Moj Allahu, Ti 
znaš da sam ja više volio siromaštvo od bogatstva, volio sam 
skromnost više od veličine, a smrt više od života!" I dok je 
ispuštao dušu, govorio je: "Ono za čim sam žudio stiglo je, ko se 
ne kaje neće se spasiti..." 

Neka se Allah smiluje Huzejfi ibn Jemanu, jer zaista je on bio 
jedinstvena ličnost među ostalim ljudima. 

UKBE IBN AMIR EL-DŽUHE1VI 

Nakon dugog iščekivanja i nadanja Poslanik |g je stigao 
nadomak Jesriba. Stanovnici čiste i ugodne Medine su 
se stiskali po sokacima i krovovima kuća učeći: -La 
ilahe illellah, Allahu ekber, radosni što su se konačno susreli sa 
Vjerovjesnikom milosti i njegovim vjernim drugom Es-Siddikorri. 

Djevojčice Medine su izašle na ulicu sa defovima u rukama, i 
dok su im oči bile pune čežnje i ushićenja počeše pjevati u znak 
dobrodošlice: 

Puni mjesec nas obasja od Senijjetu-l-veda 'a 
zahvala je dužnost naša jer Allahu on poziva. 

Časni Vjerovjesnik se polahko kretao kroz saffove, praćen 
pogledima punim čežnje i srcima napetim od uzbuđenja. Suze 
radosnice su lile a veseli osmijesi su se vidjeli na sve strane. 

Ukbe ibn Amir el-Džuheni, međutim, nije prisustvovao 
dolasku Poslanika fš u Medinu i nije bio te sreće da se nađe među 
onima koji su ga dočekali. To je zato jer on bijaše u pustinji gdje 
je čuvao svoje malo stado, nakon što je bilo duže vremena 
izloženo gladi, pa pobojavši se za njega, jer je to bilo sve od 
njegove ovodunjalučke imovine, otišao je da ga napasa u okolinu 
Medine. 

Radost koja zahvati svijetlu Medinu uskoro se proširi i u njenu 
bližu i dalju okolinu, tako da doprije u svaki kutak tog područja. 
Na taj način ona stiže i do Ukbeta ibn Amira dok on bijaše daleko 
u brdima sa svojim malim stadom. Pa pustimo riječ Ukbetu ibn 
Amiru da nam on prepriča svoj susret sa Poslanikom H&. 

Kaže Ukbe: - Poslanik M stiže u Medinu dok sam ja čuvao 
svoje stado u pustinji. I samo što do mene doprije vijest o njegovu 
dolasku, ja ostavih stado i krenuh ne osvrćući se ni na što. 

Kada susretoh Vjerovjesnika rekoh mu: "Hoćeš li dozvoliti da 
ti se zavjetujem, o Vjerovjesniče?" On reče: "Ko si ti?" "Ukbe ibn 
Amir el-Džuheni" - odgovorih ja. Onda me upita: "Šta ti je draže: 
da mi se zavjetuješ zavjetom Arapa ili zavjetom Hidžre?" Ja 
rekoh: "Zavjetovaću se zavjetom Hidžre." Onda Poslanik % od 
mene uze zavjet onako kako to uze od muhadžira, a ja kod njega 
provedoh tu noć da bih se odmah sutradan vratio svome stadu. 

Bilo nas je dvanaest ljudi koji smo primili Islam, a boravili 
smo daleko od Medine, gdje smo čuvali svoja stada. Onda (se 
dogovorismo) rekosmo jedni drugima: "Od nas neće biti nikakva 
hajra ako ne budemo odlazili Poslaniku & iz dana u dan kako bi 
nas poučavao našoj vjeri i prenosio nam ono što bi mu dolazilo od 
nebeske vjere. Zato neka svaki dan jedan od nas ode u Jesrib, a 
svoje stado neka ostavi nama ostalima da ga čuvamo." Ja rekoh: 
"Idite jedan po jedan Allahovom Poslaniku % a onaj koji odlazi 
neka meni ostavi stado na čuvanje." 

To sam rekao zato što sam se bojao da svoje stado ostavim 
ikome da mi ga čuva. Onda moji drugovi, jedan po jedan, počeše 
odlaziti Poslaniku % ostavljajući meni svoja stada da ih čuvam. 
Kada bi se vraćali, ja bih od njih slušao ono što su čuli i učio ono 
što su zapamtili. 

Međutim, uskoro dođoh sebi i zapitah se: "Teško meni, pa zar 
zbog stada od kojeg nikakve koristi nemam propuštam priliku da 
se družim sa Poslanikom % i da od njega učim bez ikakvog 
posrednika?!" Onda se riješih svoga stada i odoh u Medinu da 
boravim u mesdžidu u blizini Resulullaha & 

Ukbe ibn Amir nije mogao ni pomisliti da će, nakon što je donio 
ovu presudnu odluku, nakon određenog vremena postati jedan od 
najvećih učenjaka među ashabima, poznati karia (učač Kur'ana), a 
zatim jedan od znamenitih vojskovođa i čuveni namjesnik među 
muslimanskim namjesnicima. Nije mogao ni zamisliti tada, kad je 
napuštao svoje stado i kada je krenuo Allahu i Njegovu Poslaniku, 
da će on biti prethodnica vojske koja će osvojiti svjetski grad 
Damask, i da će u vrtovima toga grada dobiti vlastitu kuću. Ni na 
um mu nije moglo pasti da će on biti jedan od vojskovođa koji će 
osvojiti centar Zelene zemlje - Egipat, i da će on biti namjesnik u 
toj zemlji, te da će i tu dobiti kuću podno brežuljka Mukattam, u 
blizini današnjeg Kaira. Sve su to stvari koje su bile skrivene tajne, 
a znao ih je samo Uzvišeni Allah. 

Vezao se Ukbe ibn Amir za Vjerovjesnika kao što se sjena 
veže za čovjeka. Držao bi uzde njegove deve kud god bi on išao, 

išao bi pred njim kud god bi se on uputio. Mnogo puta ga je 
Resulullah M stavljao iza sebe na devu, tako da je prozvan 
"Vjerovjesnikov redif", onaj koji skupa s njim sjedi u sedlu. 
Dešavalo se da časni Vjerovjesnik sjaše sa deve i, dok bi on ostao 
u sedlu, Vjerovjesnik bi bio taj koji je išao pješke. 

Priča Ukbe o jednom takvom slučaju, pa kaže: "Vodio sam 
Vjerovjesnikovu devu za uzdu kroz predgrađe Medine, pa mi on 
reče: "O Ukbe, hoćeš li ti da jašeš?" Ja zaželjeh kazati "ne", ali se 
pobojah da to ne bude neposlušnost prema Vjerovjesniku pa 
rekoh: "Hoću, Vjerovjesniče!" Onda on siđe sa deve, a ja uzjahah 
izvršavajući njegovu želju, dok je on produžio pješke. 

Nakon kraćeg vremena ja siđoh sa deve, a on ponovo uzjaha, 
pa mi reče: "O Ukbe, hoćeš li da te naučim dvije sure kakve 
nikada nisu izrečene?" "Svakako, o Allahov Poslaniče!" - 
odgovorih mu. 

Onda mi on prouči sure: Kul euzu bi Rabbi-l-felek i Kul euzu bi 
Rabbi-n-nas, a onda se začu ikamet pa on u namazu prouči baš te 
dvije sure. Na kraju mi reče: "Ove dvije sure uči kada god legneš 
spavati i kada god ustaneš!" I od tada sam stalno učio te dvije 
sure i učiću ih dok sam god živ" - završi Ukbe. 

Ukbe ibn Amir se skoncentrirao na dvije stvari u svome životu: 
nauci i džihadu, i njima se predao svojim tijelom i dušom. Svim 
svojim snagama trudio se da na ta dva polja postigne što više. 

U području nauke napajao se sa slatkog i plodonosnog izvora 
Poslanika % tako da je postao učač (karija), muhaddis (stručnjak u 
hadisu), fakih (znalac u šerijatskim propisima), posebno u 
nasljednom pravu, te književnik, pjesnik i govornik. Bio je jedan 
od onih koji su imali najljepši glas kada se uči Kur'an. 

Kada bi se noć utišala, provodio bi često vrijeme učeći jasne 
ajete iz Allahove Knjige, dok bi njegovo učenje slušala srca 
mnogih časnih ashaba. Njihova srca bi drhtala a oči bi im bile 
pune suza iz strahopoštovanja prema Allahu. 

Jednog dana pozvao ga je Omer ibn Hattab i rekao mu: "Prouči 
mi nešto iz Kur'ana, o Ukbe!" On odgovori: "Slušam i 
pokoravam se, o vladaru pravovjernih." Onda mu je učio ono što 
je želio iz Mudre Knjige, a Omer je plakao toliko da su mu suze 
padale niz bradu. 

Ukbe je ostavio Mushaf napisan svojom rukom, a taj Mushaf 
je doskora bio čuvan u Egiptu u džamiji poznatoj po imenu 
"Džamija Ukbe ibn Amira". Na kraju Mushafa je pisalo: 
"Napisao Ukbe ibn Amir el-Džuheni." Taj Ukbetov Mushaf je bio 

jedan od najstarijih Mushafa koji se nalazio na kugli zemaljskoj, 
ali je, zbog nemarnosti, izgubljen kao i mnoga druga skupocjena 
svjedočanstva prošlosti. 

U području džihada dovoljno nam je da znamo to da je Ukbe 
ibn Amir učestvovao sa Poslanikom Hn na Uhudu i svim kasnijim 
bitkama i pohodima. Bio je jedan od nepokolebljivih boraca koji 
su pokazali ogromno junaštvo prilikom osvajanja Damaska. 

Ebu Ubejde ga je, zbog njegove velike zasluge, nagradio tako 
što ga je poslao kao muštulugdžiju Omeru ibn Hattabu kako bi ga 
obradovao viješću o pobjedi. Osam dana i noći neprekidno je 
Ukbe putovao sve dok nije stigao u Medinu i obradovao halifu El- 
Faruka velikim uspjehom. 

Bio je on i jedan od vojskovođa muslimanske vojske koja je 
osvojila Egipat. Poglavar mu'mina Muawija ibn Ebu Sufjan ga je 
nagradio tako što ga je postavio namjesnikom Egipta. Na tom 
položaju je ostao tri godine. Onda ga je uputio u borbe za otok 
Rados na Sredozemnom moru. 

Zaljubljenost Ukbe ibn Amira u džihad je doprla dotle da je on 
sve hadise o džihadu pamtio i sprovodio u praksu, a poznat je po 
tome što ih je najviše prenio drugim ljudima. Toliko je volio 
gađanje strijelom da je, kada bi se nečim zabavljao, uvijek 
gađanje birao za svoju zabavu. 

Kada je Ukbe ibn Amir obolio smrtnom bolešću, a bio je tada 
u Egiptu, sakupio je svoje sinove i ovako im savjetovao u svom 
vasijjetu: "O sinovi moji! Zabranjujem vam tri stvari, pa ih dobro 
zapamtite: Nemojte primati Resulullahove ^ hadise ni od koga 
osim od pouzdanih ljudi, ne pozajmljujte ništa, pa makar oblačili 
samo obični ogrtač, i nemojte pisati nikakvu poeziju pa da vam to 
okupira srca i omete vas od bavljenja Kur'anom." 

A kada mu je smrt nastupila, ukopali su ga na brežuljku iznad 
Kaira da bi se odmah vratili i pregledali njegovu ostavštinu. 
Vidješe da je iza sebe ostavio preko sedamdeset lukova, a uz 
svaki luk rog. Oporučio je da se sve to stavi u svrhu borbe na 
Allahovom putu. 

Neka Uzvišeni Allah osvijetli lice karije i učenjaka, te velikog 
vojskovođe Ukbe ibn Amira el-Džuhenijja i neka ga nagradi 
najboljom nagradom! 

HABIB IBN ZEJD EL-ENSARI 

"Allah vas blagoslovio i smilovao vam se zbog ehli- 
bejta!" (dio Poslanikove & pohvale Hubejbu i 
njegovoj porodici) 

U svakom kutku jedne od medinskih kuća se osjećala 
prisutnost imana, vjere u Jednoga Boga - Allaha M, a na 
licu ukućana se vidjela spremnost za žrtvovanje i 
sagorijevanje u tom imanu. U takvoj kući je odrastao i odgajao se 
Habib ibn Zejd. Njegov otac je Zejd ibn Asim, jedan od prvih 
pristalica vjere Islama u Jesribu - Medini. 

Pripadao je skupini od sedamdeset ensarija koji su 
prisustvovali Ugovoru na Akabi. Tada su pružili ruku Allahovom 
Poslaniku dajući mu zavjet na vjernost i pokornost. Sa Zejdom 
bijahu njegova žena i dva sina. Habibova majka je Ummu Amare 
Nusejba el-Mazinijja, prva žena koja je ponijela oružje braneći 
Allahovu vjeru i boreći se na strani Allahova Poslanika. 

Njegov brat je Abdullah ibn Zejd, koji je svojim grudima štitio 
Allahova Poslanika na Uhudu i bio spreman da za njega žrtvuje i 
svoj život. Muhammed je za ovu porodicu govorio: - Neka 
Allah blagoslovi ovu porodicu! Neka se Allah smiluje svima u 
ovoj porodici! 

Allahovo svjetlo vjere se duboko usadilo u srce Habiba ibn Zejda 
još dok je bio veoma mlad. Tu je tako čvrsto pružilo svoje korijenje, 
da ga otud ništa nije moglo istjerati. Propisano mu je bilo da sa 
svojom majkom, ocem, bratom i tetkom otputuje u Mekku da podijeli 
čast sa onom plemenitom i časnom grupom od sedamdeset Medinelija 
koji započeše ispisivanje najsvjetlijih stranica u historiji Islama. 
Tada je Habib, u hladu palmi na Akabi, svoju malu dječiju ruku 
pružio Vjerovjesniku i dao mu svetu obavezu na vjernost. Od tog dana 
Allahov Poslanik posta Habibu draži i miliji od majke i od oca. Vjera 
Islam mu posta nešto vrednije i skupocjenije od vlastitoga života. 

Habib nije učestvovao u Bici na Bedru, jer je tada bio još 
veoma mlad. Nije mu bilo suđeno da učestvuje u Bici na Uhudu, 
jer nije bio odrastao za nošenje oružja. Međutim, učestvovao je u 
svim kasnijim pohodima sa Allahovim Poslanikom. Svaki put mu 
je pripadala određena zasluga i jedna stranica slave i uspjeha u 
blistavoj historiji Islama. Istovremeno se kod njega izgrađivala 
spremnost na svaku vrstu žrtve. 

Svi ovi pohodi i bitke, i pored velikog značaja za sve 
muslimane, za Habiba bijahu samo priprema za jedan veliki 
podvig o kojem želimo da ti pričamo, poštovani čitaoče. Taj 
moment iz Habibovog života će sigurno pobuditi veliko 
zanimanje i divljenje i kod tebe, kao i kod miliona muslimana od 
početka poslanstva pa do ovih naših dana. Ova priča će te sigurno 
veoma uzbuditi, kao što je to bio slučaj sa drugima koji su je 
upoznali tokom ovih stoljeća. Pa da čujemo ovu priču od početka. 

Devete godine po Hidžri, kada je Islam ojačao i proširio se, i 
kada je bilo jasno da će se proširiti i dalje od same Arabije, sa 
svih strana Arabijskog poluotoka počeše pristizati razne 
delegacije iz svih plemena u dotadašnji Jesrib, a sada Medinu - 
grad Allahova Vjerovjesnika. Dolazili su da pred njim izjave svoj 
prelazak na Islam i da mu lično daju prisegu na vjernost, 
poslušnost i pokornost. Među ovim mnogobrojnim delegacijama 
bijaše i delegacija iz plemena Benu Hanife koja je stigla iz 
gornjeg dijela Nedžda. Ljudi iz spomenute delegacije zaustaviše 
svoje deve u jednom od sokaka Medine, pa odoše Vjerovjesniku, 
a kod svojih deva i robe ostaviše čovjeka po imenu Musejlema 
ibn Semame ibn Habib. Kada delegacija stiže pred Vjerovjesnika, 
svečano izjaviše prelazak na Islam, i svoj i cijeloga svoga 
plemena. Allahov Poslanik ih lijepo primi i ugosti kao najdraže 
goste. Naredi da se svakom od njih da i poseban poklon, a naredi 
da se isto što i njima pošalje i njihovom drugu koji je ostao kod 
deva. Delegacija iz Nedžda otputova iz Medine. Samo što je stigla 
do kuće, a Musejlema ibn Habib se odmetnu od Islama, ne htjede 
primiti tu vjeru, nego objavi ostalim članovima svoga plemena: 
"Ja sam poslanik kojeg je Allah poslao plemenu Benu Hanife kao 
što je Muhammeda ibn Abdullaha poslao plemenu Kurejš!" Ljudi 
iz njegova plemena počeše se okupljati oko njega, a privlačilo ih 
je njemu više faktora od kojih je najvažnija vezanost za vlastiti 
narod i pleme. To je uzelo toliko maha da bi neki sljedbenici 
Musejleme govorili: "Vjerujem i tvrdim da je Muhammed iskren 
a da je Musejlema lažac, ali lažac iz našeg plemena draži nam je 
od nekog koje iskren, ali je iz nekog drugog plemena!?" 

Kada je Musejlema toliko ojačao i osilio se, a njegovi 
sljedbenici se namnožili, posla on pismo Allahovom Poslaniku u 
kojem stajaše: "Od Musejleme, Allahovog poslanika, Muhammedu, 
Allahovom poslaniku! Neka je na tebe spas i mir. Ja želim da 
podijelim sa tobom našu zadaću i vlast. Meni i mome plemenu 
pripada pola zemlje, a tebi i Kurejšijama pola. Međutim, Kurejšije 
veoma često prekoračuju granice i diraju našu zemlju." 

Musejlema posla pismo po dvojici svojih ljudi, a kada ga 
pročitaše Vjerovjesniku Muhammedu jfc, on ih upita: "A šta vas 
dvojica kažete na to?" Oni mu odgovoriše: "Mi kažemo isto što i 
on!" Vjerovjesnik im reče: "Tako mi Allaha, da je dozvoljeno 
ubijati glasnike, naredio bih da vas odmah ubiju!" Od tada je i 
uvedena praksa da se pregovarači, pismonoše ili glasnici nikada 
ne ubijaju! 

Onda Vjerovjesnik napisa Musejlemi pismo sa sljedećom 
sadržinom: "Od Muhammeda, Allahovog poslanika, Musejlemi 
lašcu! Neka je spas i mir na onoga koji slijedi pravi put. Zemlja 
nije ni tvoja ni moja, nego je Allahova i On je daje kome hoće od 
Svojih robova. A nagrada pripada onima koji se Allaha boje!" 

Zatim Vjerovjesnik posla to pismo po dvojici Musejleminih 
glasnika. Smutnja i zlo Musejleme el-Kezzaba se iz dana u dan 
povećavala. Allahov Poslanik odluči da ga još jednom pokuša 
upozoriti na njegovu zabludu, pa mu posla drugo pismo, a za svog 
pismonošu odabra junaka ove naše priče, Habiba ibn Zejda. 
Habib tada bijaše već odrastao mladić, u najboljim godinama 
života, a vjernik, ubijeđen u svoje vjerovanje, od glave do pete. 
Otputova Habib ibn Zejd sa zadatkom koji mu povjeri 
Vjerovjesnik. Išao je odlučno i hrabro, prevaljivao brda i doline, 
sve dok ne dođe u područje gornjeg Nedžda gdje su živjeli 
pripadnici plemena Benu Hanife. Kada stiže, on izvadi pismo i 
predade ga Musejlemi. Musejlema nije ni pročitao pismo do 
kraja, a grudi mu se naduše od srdžbe, njegovo požutjelo lice se 
zacrveni od ljutine i zavisti, pa u nemoći da išta drugo učini, 
naredi da se Habib okuje u lance, i da mu se dovede sutra ujutro 
dok smisli šta će s njim. 

Sutradan Musejlema zasjede na svoje prijestolje, a sa njegove 
desne i lijeve strane stajahu njegovi najveći velikaši i pomagali, 
oni koji su bili nevjernici poput njega. Onda dozvoli i ostalom, 
običnom svijetu, da uđe i da svi zajednički prisustvuju ispitivanju 
Habiba. Onda naredi da dovedu Muhammedovog % glasnika, pa 
Habib uđe jedva vukući noge u teškim okovima. Habib zastade 

usred ovog velikog skupa, ponosno uzdignute' glave, ne strahujući 
ni najmanje za svoju daljnju sudbinu. Stajao je gordo kao vitko 
ratničko koplje koje se teško može slomiti. Musejlema upravi 
pogled u Habiba pa mu se obrati: "Vjeruješ li da je Muhammed 
Allahov poslanik?" "Da, vjerujem i izjavljujem da je Muhammed 
Allahov poslanik!", odgovori Habib ibn Zejd. "A vjeruješ li da sam 
ja Allahov poslanik?", crven od bijesa nastavi Musejlema 
ispitivanje. Habib mu sa podsmijehom odgovori: "Moje uši su 
gluhe za ono što ti govoriš!" Musejlema skoči od gnjeva pa 
zamuckujući naredi jednom od svojih čuvara: "Odsijeci jedan dio 
njegovog tijela!" Musejlemin dželat hitro priskoči, zamahnu 
sabljom i komad Habibovog tijela pade na pod, a iz rane šiknu krv. 

Onda Musejlema ponovi isto pitanje: "Vjeruješ li da je 
Muhammed Allahov poslanik?" "Da, vjerujem da je Muhammed 
Allahov poslanik?", ponovi Habib svoj odgovor. "A vjeruješ li da 
sam ja Allahov poslanik?", nastavi Musejlema. "Pa već sam ti 
rekao da moje uši ne čuju šta ti to pričaš!", osta Habib uporan. 
Musejlema ponovo naredi da mu odsijeku dio tijela, a kada dželat 
izvrši zapovijest na podu se nađe još jedan komad, do maloprije 
živog tijela. Ljudi su iskolačenih očiju gledali šta se dešava 
čudeći se Habibovoj hrabrosti i inatu. Musejlema je i dalje pitao, 
dželat je i dalje komad po komad tijela sjekao, a Habib je samo 
ponavljao: - Ešhedu enne Muhammeden resulullah! - Vjerujem i 
tvrdim daje Muhammed Allahov poslanik. 

Malo pomalo, skoro polovina Habibovog tijela iskomadana 
ležaše oko njega na podu, a ona druga polovina, još uvijek živa, i 
dalje izgovaraše šehadet. Tako Habib i umrije, a njegove usne do 
zadnjeg časa izgovarahu ime čovjeka kojem je svečano zavjet dao 
još kao dijete u noći Akabe, ime Vjerovjesnika Muhammeda |g. 

Kada vijest o smrti Habiba ibn Zejda stiže u Medinu, njegova 
majka Nusejba bint Ka'b reče svega nekoliko rečenica: - Za takve 
situacije i momente sam ga i pripremala, a Allaha molim da ga 
nagradi najboljom nagradom. Allahovom Poslaniku je prisegu na 
vjernost dao još dok je bio mali, a to je najbolje dokazao sada 
kada je postao tako veliki. Ako mi Uzvišeni Allah omogući, lično 
ću se osvetiti Musejlemi i učiniti da njegove kćeri za njim nariču! 

Dan koji je Nusejba očekivala je uskoro došao. Telal Ebu 
Bekra, halife Allahovog Poslanika, je sve živo pozivao u rat 
protiv Musejleme Kezzaba. Muslimanska vojska se opremi i 
krenu u pravcu gdje se nalazio lažni Božiji poslanik. U redovima 
muslimana je bila i Nusejba i njen sin Abdullah ibn Zejd, majka i 



199 



I Habib ibn Zejd el-Ensari 

sin skupa kao nekada na Uhudu. A kada velika Bitka na Jemami 
otpoče, vidješe Nusejbu koja je poput razjarene lavice jurila kroz 
neprijateljske redove vičući: "Gdje je taj Allahov neprijatelj? 
Pokažite mi tog Allahovog neprijatelja!" A kada je umorna i 
izranjavana stigla do Musejleme, nađe ga kako leži na zemlji a 
sablje muslimanskih boraca se crvene od njegove krvi. Nusejba 
zahvali Allahu i smiri svoju dušu i srce. A kako i ne bi? Zar nije 
Allah osvetio njenog dobrog i bogobojaznog dječaka Habiba 
uništenjem njegovog ubice, tog nesretnog nevjernika!? 

Svakako, sada su obojica na putu prema svome Gospodaru, ali, 
jedan će u Džennet, a drugi u Džehennem! 

EBU TALHA EL-ENSARI 
(Zejd ibn Sehl) 

"Nismo čule za ljepši mehr od Ebu Talhinog Ummu 
Sulejmi, jer joj je mehr bio njegovo prihvatanje 
Islama!" (žene Medine) 

Saznade Zejd ibn Sehl, poznatiji kao Ebu Talha, da je 
Rumejsa bint Milhan, zvana Ummu Sulejm, ostala udovica 
nakon što joj je muž umro, pa ga je ova vijest veoma 
obradovala. Ne treba to da bude čudno, jer Ummu Sulejm bijaše 
jedna ugledna, poštena i razborita žena. Teško je bilo naći neku 
pohvalnu osobinu, a da se ona s tom osobinom nije odlikovala. 
Tako on odluči da je što prije zaprosi za sebe, prije nego ga 
pretekne neko koje također tražio ženu poput Ummu Sulejm. 

Ebu Talha je bio ubijeđen da Ummu Sulejm, kada se već odluči 
na ponovnu udaju, neće nikom od prosaca dati prednost u odnosu na 
njega. Pa on bijaše već sasvim zreo čovjek, dosta ugledan i poštovan 
od drugih, a povrh toga veoma bogat i imućan. Osim toga, bijaše 
jedan od najboljih konjanika i boraca u plemenu Beni Nedždžar, a u 
gađanju lukom i strijelom nije mu bilo ravna u cijelom Jesribu. 

Tako Ebu Talha krenu kući Ummu Sulejm. I dok je on išao putem, 
sjeti se kako je Ummu Sulejm, slušajući mekkanskog misionara 
Mus'aba ibn Umejra koji je pozivao u vjeru Islam, počela ga slijediti. 
Priznala je Muhammeda za Allahova vjerovjesnika, te ušla u njegovu 
vjeru. Ali, isto tako, Ebu Talha se prisjeti umrloga muža Ummu 
Sulejme pa reče sam sebi: - Pa šta ako je ona prihvatila tu vjeru? I 
pored toga njen se muž čvrsto držao vjere svojih predaka odbacujući 
svaku mogućnost da slijedi Muhammeda i tu njegovu novu vjeru. 

Ebu Talha stiže kući Ummu Sulejm i zatraži dozvolu da uđe, a 
ona mu to dopusti. Kod nje se nalazio njen sin Enes. Ebu Talha 
bez puno okolišanja zaprosi Ummu Sulejm, a ona mu odgovori: - 

Čovjeka poput tebe, o Ebu Talha, je teško odbiti, ali se ja neću 
nikad udati za tebe jer si ti nevjernik. Ebu Talha pomisli kako se 
Ummu Sulejm na taj način samo opravdava, a da je u stvari 
izabrala nekog drugog od svojih prosaca, možda bogatijeg i 
uglednijeg, te njemu dala prednost. 

On joj reče: - Boga mi, nije to pravi razlog što me odbijaš 
Ummu Sulejm! Ona ga upita: - A koji je to razlog, onda? On reče: 
- Ono što je žuto i bijelo - zlato i srebro. - Zlato i srebro?! - upita 
ona. - Da - reče Ebu Talha. Ona tada reče: - E ako misliš da je 
tako, uzimam te za svjedoka, a Allah i Njegov Poslanik su mi 
pravi svjedoci, da ću, ako pređeš na Islam i postaneš musliman, 
pristati da se udam za tebe bez trunke zlata ili srebra kao 
vjenčanog dara. Tvoj prelazak na Islam biće mehr - vjenčani dar! 

Kada je čuo riječi Ummu Sulejm, misli Ebu Talhe odlutaše 
njegovom kipu, kojeg je napravio od finog, kvalitetnog drveta i 
koji je bio njegovo lično božanstvo, kao što su to imali i ostali 
uglednici poput njega. 

Ali, Ummu Sulejm nije htjela da propusti priliku koja joj se 
ukazala, pa pridržavajući se onoga "Željezo se kuje dok je još 
vruće", nastavi govoriti: - Zar ne znaš, Ebu Talha, da je ono 
božanstvo kome se ti klanjaš niklo iz zemlje?! Zar te nije sram da 
obožavaš komad nekog stabla od kojeg si dio uzeo sebi za 
božanstvo, dok je neko drugi od istog tog stabla uzeo komad pa 
naložio vatru da se ogrije ili da nešto ispeče. 

Ako primiš Islam, o Ebu Talha, zadovoljstvo će mi biti da mi 
budeš muž i od tebe ne želim drugog vjenčanog dara osim Islama. 
-A ko će mi pokazati kako da primim Islam? - Ja ću to učiniti. - A 
kako? - Trebaš iskreno i sa ubjeđenjem izgovoriti riječi šehadeta 
kojima ćeš posvjedočiti da nema boga osim Allaha, a da je 
Muhammed Njegov poslanik. Onda ćeš otići kući, razbiti onog 
svoga idola i baciti ga. 

Ebu Talha osjeti neko olakšanje, a radost mu se ocrtavala na 
licu dok je izgovarao: - Ešhedu en la ilahe illellah, we ešhedu enne 
Muhammeden resulullah! 

I tako se on oženi sa Ummu Sulejm. Žene Medine bi često 
govorile: - Nikad nismo čule za časniji i vredniji mehr od mehra 
Ummu Sulejm. Njen mehr je bio vjera Islam! 

Od tog dana Ebu Talha svim srcem uđe pod bajrak Islama 
stavljajući se svim svojim bićem u njegovu službu. On bijaše 
jedan od sedamdeset časnih ensarija koji su Allahovom Poslaniku 
dali zavjet na vjernost u blizini Mekke, na mjestu zvanom Akaba. 

Tada je s njim bila i njegova žena Ummu Sulejm. On je jedan od 
dvanaest poglavara koje je tu noć izabrao Allahov Poslanik da 
predvode muslimane u Jesribu do Hidžre. 

Osim toga, Ebu Talha je učestvovao u svim pohodima sa 
Allahovim Poslanikom protiv mušrika, u kojima je pokazao 
veliku hrabrost i strpljivost na teškim ispitima. Ali, najveći dan 
Ebu Talhe je njegova borba uz Vjerovjesnika na Uhudu. Pa da 
čujemo nešto o tome danu ...! 

Ebu Talha je zavolio Allahovog Poslanika najdubljom 
srčanom ljubavlju koja je poput krvi kolala njegovim venama. 
Nije se mogao zasititi od pogleda u njega, niti mu je ikad bilo 
dosta slušanja blagoga govora Poslanikova. Kad bi ostajao s njim, 
sjeo bi pred njega i govorio: - Allahov Poslaniče, moja duša je 
otkup za tvoju dušu, a moje liceje štit za tvoje lice! 

A na dan Uhuda, kada se muslimani rasuše od Vjerovjesnika, a 
prema njemu, sa svih strana, navališe mušrici da se konačno 
obračunaju s njim, te mu slomiše zub, raskrvariše čelo, rasjekoše 
usnu i proliše krv po njegovom plemenitom licu. Oni najpodliji 
proniješe vijest da je Muhammed ubijen, što bi dodatni udarac za 
ionako zbunjene muslimanske borce, pa su gotovo izgubljeni 
samo olakšavali posao Allahovim neprijateljima. 

U tim najtežim momentima uz Allahovog Poslanika je ostala 
mala skupina ashaba među kojima bijaše i Ebu Talha. Stajao je 
Ebu Talha ispred Vjerovjesnika, isprsivši se čvrsto poput brda, 
dok je Vjerovjesnik stajao zaklonjen iza njega. Iz njegovog 
moćnog luka izlijetale su strijele s kojima nije znao promašiti, 
gađajući jednog po jednog mušrika štitio je Allahovog Poslanika. 
Poslanik bi izvirivao iza leđa Ebu Talhe gledajući kako on pogađa 
cilj, dok bi ga on upozoravao govoreći mu: - Draži si mi od oca i 
majke, Allahov Poslaniče, ne izlaži se tako pa da te pogode. Moje 
grudi su otkup za tvoje grudi, a moj vrat za tvoj vrat. Ja sam ovdje 
da tebe otkupim! Neki od muslimanskih boraca bi prolazio pored 
Vjerovjesnika povlačeći se pred neprijateljem i noseći uza se 
tobolac sa- strijelama, pa bi mu Vjerovjesnik govorio: - Ostavi te 
strijele Ebu Talhi i ne bježi s njima! 

I tako je Ebu Talha branio Allahovog Poslanika slomivši tri 
luka i ubivši neprijatelja onoliko koliko je Allah odredio. A onda 
se bitka završila i Allah je spasio i sačuvao Svoga Poslanika. 

Kako god je Ebu Talha bio darežljiv i požrtvovan u borbi na 
Allahovom putu onda kada je to najpotrebnije, isto tako bio je 
darežljiv u dijeljenju svog imetka onda kad je trebalo da se dijeli. 

Jedan od tih primjera je da je on imao voćnjak palmi i grožđa, i 
cijeli Jesrib nije poznavao neki drugi voćnjak da u njemu ima 
toliko stabala, tako slatkih plodova i sa tako lijepom pitkom 
vodom. I dok je jednog dana Ebu Talha klanjao u hladovini svoga 
voćnjaka, njegovu pažnju privuče neobično lijepa ptica zelena 
perja, crvena kljuna i šarenih nogu. Skakutala je s grane na granu 
cvrkućući tako lijepo. Ebu Talhu zadivi neobičan izgled ptice i 
odluta u mislima o njoj. Nakon nekoliko trenutaka on se prisjeti 
da je u namazu i vrati se svome ibadetu. Ali, nikako nije mogao 
da se sjeti koliko je rekata klanjao?! Dva rekata a možda i tri? 
Uzalud, nije mogao da se sjeti. A kada je završio namaz, otišao je 
Allahovom Poslaniku pa mu se požalio na samog sebe; kako su 
ga njegov voćnjak, i ono drveće u njemu, i ona neobična ptica 
omeli u namazu. Onda mu je rekao: - Allahov Poslaniče! Ti si mi 
svjedok da cijeli svoj voćnjak dajem kao sadaku, u Allahovo ime, 
pa ti odredi da se koristi u onu svrhu koja bi bila najdraža Allahu i 
Njegovom Poslaniku! Tako je Ebu Talha cijeli svoj život proveo 
čineći dobra djela, posteći, boreći se, a tako je, posteći i boreći se 
i umro. 

Prenosi se da je živio poslije smrti Vjerovjesnika trideset 
godina, koje je proveo neprekidno posteći iz dana u dan, osim u 
bajramske dane kada je post zabranjen. Tako je poživio dugo 
dok nije postao starac u poznim godinama života. Međutim, ta 
starost ga nije sprečavala da učestvuje u pohodima i bitkama 
kroz koje se, sve dalje i dalje širila Allahova vjera i uzdizala 
Njegova riječ. 

Tako su, jedanput, muslimani za vrijeme halife Osmana 4fe 
krenuli u neku bitku na moru, a Ebu Talha se po običaju poče 
spremati da ide s ostalim borcima. Njegovi sinovi mu rekoše: - 
Oče naš, neka ti se Allah smiluje, pa ti si isuviše star da bi išao u 
borbu. Ratovao si uz Allahovog Poslanika, Ebu Bekra i Omera 4k 
Zašto ne bi malo predahnuo, a nama prepustio da se borimo i za 
tebe i za sebe? - On im odgovori: - Uzvišeni Allah nam kaže: 
Krenite u boj, bili slabi ili snažni ... (Et-Tewba, 41.) 

U tom časnom ajetu obraća se svima, i starima i mladima, i 
nije nam odredio nikakvu granicu u godinama! - I nije bilo druge, 
nego da i on ode u tu borbu. 

Dok je stari Ebu Talha plovio na lađi sa ostalom 
muslimanskom vojskom, negdje na po puta teško oboli, zbog 
čega ubrzo i umrije. Muslimani počeše tragati za kakvim otokom 
gdje bi ga ukopali, ali im to pođe za rukom tek nakon sedam 

dana. Za sve to vrijeme Ebu Talhino tijelo je, prekriveno platnom, 
bilo među njima nimalo se ne promijenivši, kao da je vrijedni 
ashab tek zaspao. 

1 tako, nasred morske pučine, daleko od kuće, porodice i 
rodnog kraja, neispraćen od svojih najbližih, ukopan je Ebu 
Talha. A šta mu može nauditi to što je daleko od svih ljudi 'kada je 
blizu Uzvišenom Allahu. 

REMLA BIIVT EBI SUFJAN 
(Ummu Habiba) 

"Ummu habiba je dala predmet Allahu i Njegovom 
Poslaniku nad svim ostalim i toliko je prezirala 
povratak u nevjerstvo kao što čovjek prezire da bude 
bačen u vatru." (historičari) 

Ebu Sufjanu ibn Harbu ni na kraj pameti nije bilo da bi 
neko iz plemena Kurejš učinio nešto mimo njegove volje 
ili se oglušio o njegove naredbe, jer on bijaše najodabraniji 
uglednik u Mekki i vođa koji se morao slušati i poštovati. 

Međutim, njegova kćerka Remla, poznatija po nadimku Ummu 
Habiba, bila je ta koja je opovrgla to pravilo. 

Ona je zanijekala božanstvo svoga oca i skupa sa svojim 
mužem Ubejdullahom ibn Džahšom uzvjerovala u Jednog i 
Jedinog Boga Allaha, koji nema druga, te priznala poslanstvo 
Njegovog poslanika Muhammeda ibn Abdullaha. Pokušao je Ebu 
Sufjan svim mogućim sredstvima, milom i silom, da svoju kćer i 
njenog muža vrati u svoju vjeru, vjeru svojih očeva, ali bez 
uspjeha. Iman koji se ukorijenio u srce Remle bijaše dublji i 
čvršći nego što bi ga Ebu Sufjanova srdžba, jaka poput uragana, 
mogla iščupati ili poljuljati. 

Zbog Remlinog prelaska na Islam Ebu Sufjana poče moriti 
teška briga, jer nije znao na koji način da se sretne sa 
Kurejšijama, nakon nemoći da kćerku podvrgne svojoj volji i 
spriječi je da slijedi Muhammeda. 

Kada Kurejšije vidješe da je Ebu Sufjan ljut na Remlu i njenog 
muža, počeše da ih napadaju i, malo pomalo, dovode u sve težu i 
težu situaciju tako da uskoro više nisu mogli opstati živi u Mekki. 
A kada Resulullah M dozvoli muslimanima da učine hidžru u 
Abesiniju, Remla, kćerka Ebu Sufjana, skupa sa svojom malom 

kćerkicom Habibom i mužem Ubejdullahom ibn Džahšom, bijaše 
među prvim muhadžirima na Allahovom putu, koji sa svojom 
vjerom pobjegoše u okrilje Nedžašijeve zaštite. 

Ali, Ebu Sufjanu i ostalim poglavarima Mekke, pade teško da 
iz svojih ruku ispuste tu malu skupinu muslimana koji su sada u 
Abesiniji uživali slasti mirnog i ugodnog života. Zato oni poslaše 
svoje glasnike Nedžašiji koji mu svašta ispričaše protiv njih, i koji 
zatražiše da im te odbjegle Mekkelije preda, napominjući mu da 
oni pričaju o Isau i njegovoj majci Merjemi ružne stvari. 
Nedžašija posla po muhadžire i poče ih ispitivati o stvarnoj suštini 
njihovog vjerovanja, te o tome šta oni govore o Isau i njegovoj 
majci Merjemi. Tražio je od njih da mu prouče nešto iz Kur'ana 
koji se objavljuje Muhammedu. 

A kada ga oni izvjestiše o biti svog vjerovanja te mu proučiše 
nekoliko ajeta iz Kur'ana, on zaplaka tako da mu suze pokvasiše 
bradu, te im reče: "Ovo što je objavljeno vašem vjerovjesniku 
Muhammedu i ono što je donosio Isa, sin Merjemin, uistinu je 
svjetlo sa istog Izvora." Onda on obznani svoje vjerovanje u Allaha 
koji nema nikakvog sudruga i priznanje poslanstva Muhammedovog 
JS. Isto tako obznani da će štititi sve muslimane koji učine hidžru u 
njegovu zemlju, unatoč činjenici da ostali njegovi svećenici odbiše 
prihvatiti Islam i ostadoše u kršćanskoj vjeri. 

Tada Ummu Habiba pomisli da su za nju dani postali vedri i 
sretni nakon duge gorčine koju je preživljavala, te da je njeno bolno 
putovanje po trnovitom putu preinačeno u mirne i sigurne predjele. 
Međutim, nije mogla znati šta joj je to još sudbina pripremila. 
Uzvišeni Allah je htio da stavi Ummu Habibu na tešku i surovu 
kušnju pred kojom se iskusni i zreli ljudi nimalo ugodno ne bi osjećali 
i u kojoj bi mnogi posrnuli. Nju je Allah iz tog velikog iskušenja 
izveo kao pobjednicu, onu koja je zasjela na najbolje mjesto. 

Jedne noći, kada je Ummu Habiba otišla na počinak, sanja ona 
svoga muža Ubejdullaha kako posrće po uskovitlanom moru, dok ga 
je svaki čas prekrivala teška tama. On bijaše u veoma lošem stanju. 
Ona se prenu iz sna uplašivši se zbog onog što je vidjela. Ni njemu, a 
ni ikome drugom nije htjela ništa spomenuti u vezi ovoga sna. 

Međutim, njen san se veoma brzo obistini. Ne prođe ni jedan 
dan od te nesretne noći, a Ubejdullah ibn Džahš, njen muž, odbaci 
svoju vjeru i pokrsti se. Onda se nadoveza obilaziti hanove gdje se 
prodaje vino, pa se poče družiti sa "majkom svih zala" ne trijezneći 
se nijednoga časa. Uskoro svoju ženu stavi da izabere između dvije 
mogućnosti, od kojih je ona slađa bila teška i gorka; ili da se 

razvede, ili da se i ona pokrsti!? Ummu Habiba se iznenada nađe 
između tri stvari: - Ili da se odazove mužu koji je sve više insistirao 
da se i ona pokrsti, čime bi se odrekla svoje vjere, a s time, da Allah 
sačuva od toga, zasluženo primila dunjalučku sramotu i ahiretsku 
kaznu. To bijaše stvar za koju ona odluči da je neće učiniti pa makar 
(joj) željeznim češljevima otkidali komad po komad mesa sa njenih 
kostiju; ili da se vrati u kuću svoga oca, koja je i dalje bila tvrđava 
idolopoklonstva, gdje bi živjela skrhana i poražena skupa sa 
svojom vjerom; ili da ostane u Abesiniji sama, odbačena, bez 
porodice, domovine i bez igdje ikoga. Ona odabra i dade prednost 
onom u čemu bijaše Allahovo zadovoljstvo. Odluči se na ostanak u 
Abesiniji sve dok Allah od Sebe ne pošalje neki izlaz. 

Čekanje Ummu Habibe nije potrajalo dugo. I samo što isteče 
njezin iddet (period nakon smrti muža ili razvoda braka koji 
žena mora provesti prije ponovne udaje), nakon smrti muža koji 
poslije pokrštavanja poživi veoma kratko, njoj dođe olakšanje. 
Nenadano joj dođe sreća lepršajući kao na zelenim smaragdnim 
krilima iznad njene žalosne kuće. 

Toga blještava i ugodna jutra neko pokuca na njena vrata. Kada 
ih otvori, bi iznenađena ugledavši Ebrehu naročitu sluškinju vladara 
Nedžašije. Ona je uljudno i radosno poselami i zatraži dozvolu da 
uđe. Onda joj reče: - Vladar te selami i poručuje ti da te je 
Muhammed Resulullah zaprosio za sebe. Poslao je vladaru pismo u 
kojem ga ovlašćuje da u njegovo ime izvrši čin vjenčanja. Ti trebaš 
sa svoje strane ovlastiti koga hoćeš, a ko bi tebe zastupao. Ummu 
Habiba gotovo poleti od radosti i onda progovori: - Allah te 
obradovao svakim dobrom! Allah te obradovao svakim dobrom! 
Onda poče skidati sav nakit koji je posjedovala. Tako skide 
narukvice i dade ih Ebrehi. Onda skinu halke koje se nose na 
nogama, a zatim joj dade i naušnice i prstenje. Da je u tom momentu 
imala sve dunjalučke riznice, dala bi joj (zbog radosne vijesti koju 
joj je saopćila). Onda joj reče: - Opunomoćujem Halida ibn Se'ida 
ibn 'Asa da me zastupa, jer mije najbliži rođak od svih ljudi. 

I u prekrasnom Nedžašijevom dvoru, u jednom od najljepših 
vještački uređenih vrtova, koji se nadovezivao na prirodne bašče 
van dvora, u velikoj sali prostrtoj skupocjenim prostirkama i 
osvijetljenoj brojnim svjetiljkama, sakupili su se najugledniji 
ashabi koji su tada boravili u Abesiniji. Na čelu bijahu Dža'fer 
ibn Ebi Talib, Halid ibn Selam ibn 'As, Abdullah ibn Huzejfe i 
drugi. Došli su da prisustvuju činu vjenčanja Ummu Habibe, 
kćerke Ebu Sufjana, sa Allahovim Poslanikom & 

Kada su se svi prisutni smjestili, Nedžaši ustade i poče govoriti: 
- Neka je hvala Allahu, Silnome i Mudrome. Svjedočim da nema 
drugog boga osim Allaha, a da je Muhammed Njegov rob i 
poslanik. On je taj kojega je najavio Isa, sin Merjemin. Što se ovog 
skupa tiče Poslanik je tražio od mene da ga vjenčam sa Ummu 
Habibom, kćerkom Ebu Sufjana, i ja se odazivam njegovom 
zahtjevu. Ispred njega isplaćujem joj mehr u iznosu od četri stotine 
dinara u zlatu. Pa neka bude po sunnetu Allahovom i sunnetu 
Njegovog Poslanika. Onda on izruči zlatnike pred Halida ibn 
Selama ibn 'Asa. Onda ustade Halid pa reče: - Hvala Allahu, 
Njemu se zahvaljujem i od Njega pomoć tražim. Njemu se kajem i 
od Njega oprost tražim. Svjedočim da je Muhammed Njegov rob i 
poslanik, i da ga je poslao sa vjerom upute i istine da nadvlada sve 
druge vjere makar to bilo mrsko nevjernicima. Što se ovoga tiče, 
odazivam se traženju Poslanika i za njega udajem Ummu Habibu, 
kćer Ebu Sufjana. Neka Allah blagoslovi Poslanika i njegovu ženu. 
Neka je sretno Ummu Habibi u hajru kojeg joj je Allah propisao. 
Onda uze dukate i htjede poći Ummu Habibi, a za njim ustadoše i 
ostali ashabi. Kad Nedžašija reče: - Sjedite, sunnet i praksa 
Vjerovjesnika je da se prilikom vjenčanja počasti hranom. Onda 
naredi da se donese hrana, pa svi jedoše i tek onda se raziđoše. 

Kaže Ummu Habiba: "Kada mi donesoše one dukate, ja poslah 
Ebrehi koja me obradovala pedeset miskala zlata i rekoh joj: - 
Ono što sam ti dala bilo je na ime muštuluka, ali tada nisam imala 
ništa od para pa primi ove dukate. Ne prođe puno vremena kad 
eto Ebrehe koja mi vrati zlato, a onda izvadi kesu u kojoj bijaše 
sav nakit što joj ga dadoh. Sve mi to vrati i reče mi: - Vladar mi je 
rekao da od tebe ne smijem ništa uzeti, a naredio je svojim 
ženama da ti pošalju sve vrste mirisa koje posjeduju. Sutradan mi 
donese veres, ud, amber i druge trave i mirise, i reče mi: - Imam 
jednu želju. - Koja je to? - upitah je. Ona mi reče: - Prešla sam na 
Islam i slijedim vjeru Muhammedovu, pa prenesi od mene selam 
Vjerovjesniku i reci mu da i ja vjerujem u Allaha i u Njegove 
poslanike. Nemoj to zaboraviti. Ona me opremi za put, a iza toga 
me odvedoše u Medinu Resulullahu £. Kada se susretoh s njim 
obavijestih ga o svemu kako se vjenčanje obavilo i šta sam učinila 
sa Ebrehom, Nedžašijevom služavkom. Prenesoh mu i selame od 
nje, a on se tome obradova i reče: - Neka je i na nju selam i 
Allahova milost i bereket!" 

VVAHŠIJ IBN HARB 

"On je ubio najboljeg čovjeka nakon Muhammeda & 
ali je također ubio i najgoreg čovjekal" (historičari) 

Ko je taj što je tako rastužio srce Allahova Poslanika kada 
je ubio njegovog amidžu Hamzu ibn Abdulmuttaliba na 
.Uhudu? Zatim je izliječio i smirio srca svim 
muslimanima kada je ubio Musejlemu el-Kezzaba na Jemami?! 
To je VVahšij ibn Harb, abesinski rob zvani Ebu Desame. O njemu 
postoji veoma zanimljiva i poučna a istovremeno tužna i krvava 
priča. Pa obrati pažnju i poslušaj tu priču od VVahšija lično! 

Kaže VVahšij: - Bio sam od malehna rob kod jednog od 
uglednih Kurejšija Džubejra ibn Mut'ima. Amidža moga 
gospodara, Tuajme, bijaše ubijen na Bedru i to od strane Hamze, 
pa je mome gospodaru bilo veoma žao amidže i zakleo se je i 
"Latom i Uzzaom" (mušričkim idolima) da će svog amidžu kad - 
tad osvetiti i da će njegovog ubicu ubiti. Tako je počeo iščekivati 
i vrebati priliku da se osveti Hamzi. 

Nije mnogo vremena prošlo od Bedra, a Kurejšije se odlučiše 
na put u Medinu, da se konačno obračunaju sa Muhammedom ibn 
Abdullahom i da se osvete ,za poginule rođake na Bedru. Vojska 
se poče pripremati, jedinice raspoređivati, oprema i konji 
sakupljati, da bi nakon svih priprema zapovjedništvo nad cijelom 
mušričkom vojskom bilo povjereno Sufjanu ibn Harbu. 

Ebu Sufjan odluči da uz vojsku povede i grupu žena, većinom 
uglednih Kurejšijki, kojima su na Bedru ubijeni očevi, sinovi, 
braća ili neko od bliže rodbine. One su trebale bodriti ratnike na 
borbu i ne dozvoliti im da bježe sa bojnog polja, ako bi se to 
slučajno desilo. Među skupinom žena koja je iz Mekke krenula za 
Medinu bijaše Ebu Sufjanova žena Hinda. Njen otac, amidža i 
brat su bili ubijeni na Bedru. 

Dalje priča Wahšij: - Kada ja vojska trebala krenuti Džubejr ibn 
Mut'im mi reče: - Da li bi želio, o Ebu Desame, izbaviti se iz ropstva, 
i postati slobodan čovjek? - Kako to da učinim? - ja ga priupitah. - Ja 
ću ti to omogućiti! - reče mi on. - Kako? - bijah veoma nestrpljiv, jer 
malo je robova kojima se nudilo ovako nešto. - Ako ubiješ Hamzu, 
amidžu Muhammedova, za mog amidžu Tuajmu ibn Adijja, 
postaćeš slobodan! - A ko mi garantira da ćeš održati obećanje? - ja 
ponovo upitah. - Koga god izabereš. To ću ponoviti pred svim 
ljudima! - Učini tako i ja se slažem s tobom - rekoh zadovoljno. 

Dalje Wahšij nastavlja priču pa kaže: "Bio sam Abesinac, a 
kopljem sam baratao kako samo Abesinci umiju, tako da što sam 
god gađao, nikad nisam promašio. Uzeh svoje koplje i krenuh sa 
ostalom vojskom, obično bivši na samom njenom kraju, blizu 
žena koje su vojsku pratile. Inače, za samu borbu se uopće nisam 
zanimao. Kada bih god naišao pored Hinde, žene Ebu Sufjana, ili 
ako bi ona prolazila pored mene, pogledala bi u koplje koje je bilo 
kao priraslo mojoj ruci i čiji je šiljak blještao na pustinjskom 
suncu, pa bi mi govorila: - Ebu Deseme... Izliječi naša srca! 

A kada smo stigli na Uhud i kada su vojske stale jedna 
naspram druge, počeh tražiti u redovima muslimana Hamzu, 
kojeg sam inače poznavao i ranije. Lahko ga ugledah, jer se on 
nije krio ni od koga. Na grudi je stavio nojevo pero kao znak 
raspoznavanja, kako bi svakom protivniku jasno ukazao na sebe, 
što su radili samo najhrabriji arapski ratnici. 

Kada je boj otpočeo, Hamza, kojeg sam stalno motrio, je jurnuo 
poput razjarenog lava među kurejšijske redove sijekući protivnike na 
sve strane. Pred njim niko nije mogao ostati miran niti mu se iko 
mogao suprotstaviti. I dok sam se ja pripremao za napad, zaklanjao 
se za drvo ili kamen kako bih mu se što više približio, odjednom me 
preduhitri jedan kurejšijski ratnik po imenu Šiba' ibn Abdiluzza koji 
skoči pred Hamzu i povika: - Dođi mi na mejdan Hamza! Dođi! - 
Hamza se odmah okrenu prema njemu i reče: - Evo me, sinu 
mušrički, spreman sam! - I samo što udariše jedan na drugoga, 
Hamza spretno izbježe protivnikov udarac, a istovremeno zamahnu 
sabljom i udari ga tako precizno, da njegov protivnik, krvlju obliven, 
pade pred njega u pijesak. Tada ja osjetih priliku, stadoh na 
razdaljinu koja mi je itekako odgovarala, počeh da ciljam i 
zamahujem kopljem, pa kada bijah siguran u sebe, snažno ga bacih u 
pravcu Hamze, pogodih ga u stomak tako da je koplje odmah izbilo 
na drugu stranu njegovoga tijela. On teškim naporom pođe prema 
meni korak - dva, a zatim se sruši na zemlju dok je moje koplje i 
dalje bilo u njegovom tijelu. Kada bijah siguran da je umro, ja mu 



213 



I tVahšif ibn Harb 

priđoh, iščupah svoje koplje iz njegova tijela i vratih se prema 
šatorima gdje sjedoh pošto nemadoh potrebe za daljom borbom ili 
nekim drugim protivnikom. Njega sam ubio da bih sebe oslobodio! 

Iza toga se bitka tek rasplamsala. Čas su jedni napredovali a drugi 
se povlačili, a čas je bivalo obratno. Na kraju se točak sreće okrenuo 
protiv Muhammeda i njegovih drugova, pa se uz veliki trud i borbu 
povukoše sa bojišta ostavljajući svoje poginule. To iskoristi Hinda 
bint Utbe, pa skupa sa ostalim ženama navali na tijela poginulih 
muslimana i počeše ih masakrirati; parale su im trbuhe, kopale im 
oči, odsijecale im noseve i uši... Onda Hinda od odsječenih ušiju i 
noseva napravi ogrlicu i minđuše pa ih stavi sebi kao ukras, a svoje 
zlatne minđuše i ogrlicu dade meni i reče: - Ovo pripada tebi, o Ebu 
Deseme! Dobro to čuvaj jer vrijedi veoma mnogo! 

A kada se Bitka na Uhudu potpuno utišala vratih se u Mekku 
gdje me Džubejr ibn Mut'im nagradi kako je i obećao. Liši me 
ropstva i ja postadoh slobodan čovjek. 

Ali, iz dana u dan, stvar za koju se borio Muhammed sve više 
je napredovala, a broj muslimana se svakog časa povećavao. I što 
se vjera Muhammedova više pojačavala, povećavala se i moja 
briga i strah za goli život. 

Tako potraja sve dok Muhammed sa svojom silnom vojskom 
pobjedonosno ne uđe u Mekku, a ja u posljednji čas pobjegoh u Taif 
nadajući sa da ću tamo biti siguran. Ali, stanovnici Taifa nakon 
kratkog vremena počeše naginjati Islamu, pa poslaše jednu 
delegaciju u susret Muhammedu da mu objave svoj prelazak na 
Islam. Tada počeh proživljavati najteže trenutke u životu, zemlja mi 
postade pretijesna i nisam znao gdje bih se uputio; da li da bježim u 
Siriju na sjever, ili na jug u Jemen, ili možda u neku drugu zemlju. 

I dok sam se lomio u tim razmišljanjima, jedan pametan čovjek me 
nasavjetova ovako: -. Jadan ne bio, Wahšij, pa ti uopće ne poznaješ 
Muhammeda! On nikoga nije ubio ko primi njegovu vjeru i to 
izgovaranjem iskrenog šehadeta posvjedoči. - I samo što saslušah tog 
čovjeka, ja se odmah uputih u pravcu Medine tražeći Muhammeda. 

Kada stigoh u Medinu, saznadoh da je Muhammed u džamiji te 
odoh kod njega. Kada sam ga ugledao u džamiji polahko i sa 
strepnjom mu priđoh te zastadoh pred njim i rekoh: - Ešhedu en la 
ilahe illallah, we ešhedu enne Muhammeden Resulullah! Iskreno 
vjerujem i tvrdim da je samo Allah Bog, i priznajem da je Muhammed 
Allahov poslanik! - Kada ču riječi šehadeta, on podignu pogled prema 
meni, a kada me prepozna, odvrati od mene pogled i upita me: - Jesi li 
ti Wahšij? - Da, Allahov Poslaniče! - odgovorih mu. - Sjedi i ispričaj 

mi kako si ubio Hamzu! - naredi mi on. Ja sjedoh i sve mu opširno 
ispričah, a kada završih, on opet okrenu lice od mene i reče: - Jadan ne 
bio, Wahšij! Kloni me se da te od danas više nikad ne vidim! - 

Od tog dana sam se dobro čuvao da pogled časnog Vjerovjesnika 
ne padne na mene. Kada su drugi ashabi sjedili pred njim, ja sam 
obično zauzimao mjesto negdje iza njegovih leđa. Tako sam se 
vladao po naređenju Allahovog Poslanika sve do njegove smrti. 

Zatim VVahšij nastavlja svoju priču pa kaže: - I pored toga što 
sam znao da Islam briše i oprašta sve grijehe koje je čovjek 
počinio prije primanja Islama, stalno sam osjećao veliku sramotu 
zbog grijeha kojeg sam počinio i mučila me savjest zbog te velike 
nedaće koju sam nanio Islamu i muslimanima ubistvom Hamze. 
Stalno sam očekivio neku priliku i nadao se da učinim nešto čime 
bih sprao sa sebe taj crni biljeg koji me je obilježavao. 

Nakon smrti Allahova Poslanika hilafet preuze njegov najbolji 
drug Ebu Bekr 4». U isto vrijeme se pobuniše i odmetnuše od Islama 
plemena Benu Hanife na čelu sa Musejlemom el-Kezzabom koji za 
sebe poče tvrditi da je novi Božiji poslanik. Halifa Allahovog 
Poslanika pripremi vojsku i odasla je protiv Musejleme kako bi 
njega i njegovo pleme vratili u pravu Allahovu vjeru. Tada rekoh 
sam sebi: - Tako mi Allaha! Ovo je tvoja šansa, VVahšij! Dobro je 
iskoristi i ne ispuštaj je iz ruku! - Onda krenuh sa muslimanskom 
vojskom, ponesoh sa sobom koplje kojim sam ubio najodabranijeg 
šehida Hamzu ibn Abdulmuttaliba, i zakleh se da ću s tim istim 
kopljem ubiti Musejlemu ili poginuti kao šehid. 

A kada je Bitka na Jemami uzela maha i kada muslimani potisnuše 
murtede u "bašču smrti", gdje su se ovi povukli sa svojim vođom 
Musejlemom na čelu, pođoh da ga tražim kao što sam nekada tražio 
Hamzu na Uhudu. Ugledah ga gdje stoji sa sabljom u ruci, a u isti čas 
primijetih jednog ensariju koji mu se primicao i vrebao ga kao što sam 
i ja činio. Kada mu se primakoh na daljini koja mi je najbolje 
odgovarala, nanišanih i zamahnuh kopljem, te ga bacih tako da pogodi 
tačno u cilj gdje sam želio. U isti momenat kada sam izbacio koplje iz 
svoje ruke u pravcu Musejleme, onaj ensarija skoči prema njemu i 
sasječe ga sabljom. Samo Allah 4« zna koji od nas dvojice gaje ubio... 

Ako sam to bio ja, onda sam ja taj koji je ubio najboljeg od 
svih ljudi poslije Muhammeda %, ali sam isto tako ubio i najgoreg 
od svih. 

HAKIM IBN HAZAM 

"U Mekki postoje četiri osobe za koje smatram da 
su vredniji od toga da budu mušrici i nadam se da 
će prihvatiti Islam. Jedan od njih je i Hakim ibn 
Hazam." (Allahov poslanik Muhammed ^š) 




este li već čuli za ovog ashaba? Historija je zabilježila da je 
on jedino dijete koje je rođeno u unutrašnjosti časne Ka'be. 
Priča o njegovome rođenju bi ukratko glasila ovako. 



Njegova majka je jedanput sa svojim drugaricama ušla u 
Ka'bu kako bi je razgledale. Inače taj dan Ka'ba bijaše otvorena 
povodom neke svečanosti. Njegova majka je bila tada noseća, pa 
je iznenada osjetila porođajne bolove tako da nije imala vremena da 
napusti Ka'bu. Tu joj donesoše kožu na koju staviše novorođenče. 
Taj dječačić bijaše Hakim ibn Hazam ibn Huwejlid. On je bratić 
majke pravovjernih Hatidže bint Huwejlid, radijallahu 'anha. 

Hakim ibn Hazam je rastao u plemenitoj porodici velikog 
ugleda i bogatstva. Osim toga on bijaše razuman i bistar, poštovan 
tako da ga je njegov narod izabrao za jednog od svojih uglednika i 
povjerio mu jednu od časnih zadaća, brigu oko potreba 
hodočasnika. On bi iz svoga vlastitoga imetka izdvajao sredstva 
za brigu putnika ili hodočasnika Bejtullaha u periodu džahilijjeta. 

Hakim ibn Hazam bijaše i prisni prijatelj Poslanika % prije 
nego je on odabran za Allahova Poslanika. I pored toga što je bio 
pet godina stariji od Vjero vjesnika, on se s njim veoma rado družio 
i pazio. Uživao bi u sijelu ili razgovoru s njim. Poslanik 26 mu je na 
ljubav uzvraćao ljubavlju, a na prijateljstvo prijateljstvom sa svoje 
strane. Iza toga dođe i rodbinska veza koja još više učvrsti odnose 
između njih dvojice. To se desilo onda kada je Vjerovjesnik % 
oženio njegovu tetku Hatidžu, kćerku Huwejlidovu, radijallahu 
'anha. Sigurno ćete se začuditi nakon ovog pojašnjenja o dobrim 

odnosima između Hakima i Poslanika kada saznate da Hakim 
nije prešao na Islam sve do osvojenja Mekke kada je od početka 
poslanstva Poslanikovog prošlo više od dvadeset godina. Bilo je za 
očekivati da čovjek poput Hakima ibn Hazama, kojem je Allah dao 
zdrav razum i učinio ga bliskim rođakom Vjerovjesnikovim da 
takav čovjek postane pravi vjernik, onaj koji ga priznaje i slijedi 
njegovo poslanstvo i uputu. Ali, Allahova volja je bila drugačija, a 
ono što Allah hoće, tako i biva. 

I kako god se mi čudili Hakimovom kasnom prelasku na Islam, 
isto tako se i on lično čudio tome. Samo što je stupio u Islam i 
osjetio slast pravog imana, on poče da se žestoko kaje zbog 
svakog časa svoga života kojeg je proveo kao mušrik (onaj koji 
obožava nekog drugog mimo Allaha), te onaj koji nije htio 
priznati istinitost Vjerovjesnika. Njegov sin ga, nakon što je 
primio Islam, vidje kako plače, pa ga upita: - Zašto plačeš oče? 
On odgovori: - Plačem iz više razloga, sine; prvo, moj kasni 
prelazak na Islam je učinio da me drugi prestignu u mnogim 
značajnijim situacijama. Pa sada, kada bih podijelio koliko čitav 
dunjaluk zlata, ne bih dostigao te nagrade i fadilete (kao da sam 
lično učestvovao u tim akcijama). Osim toga, Allah me spasio na 
dan Bedra i Uhuda, pa sam tada sam sebi rekao: "Od sada više 
nikada neću pomagati Kurejšijama protiv Poslanika |g, niti ću 
izlaziti iz Mekke. Međutim, malo iza toga ponovo sam, i još kako, 
bio na strani Kurejšija. Zatim sam, kad god bih pomislio da 
pređem na Islam, uvijek gledao na preostale ljude u plemenu 
Kurejš, koji su bili iskusni i čvrsto vezani za džahilijjetska 
vjerovanja, te bih se ponovo s njima družio. I kamo sreće da to 
nisam učinio. Ništa nas drugo nije upropastilo osim povođenje za 
našim očevima i precima. Pa kako da ne plačem sine!?" 

I kako god se mi čudimo kasnom prelasku Hakima ibn Hazama 
na Islam, i kako se on sam tome čudio, i Vjerovjesnik se čudio 
da čovjek pametan i razuman poput Hakima nikako ne shvati 
vrijednost Islama. Želio je Vjerovjesnik da i on i ostali poput 
njega požure i što prije prihvate Islam, vjeru Allahovu. 

U noći koja je prethodila osvojenju Mekke rekao je 
Alejhisselam svojim ashabima: - U Mekki imaju četvorica ljudi 
koji ne bi trebali ostati mušrici, i ja želim da uđu u Islam. Neko 
upita: - Ko su oni, o Allahov Poslaniče? On odgovori: - To su: 
Attab ibn Usejd, Džubejr ibn Mut'im, Hakim ibn Hazam i Suhejl 
ibn Amr. Allahova blagodat bijaše da su oni sva četvorica stvarno 
postali muslimani. 

A kada je Poslanik H& pobjedonosno ušao u Mekku, ipak je 
počastio Hakima ibn Hazama time što je svom glasniku naredio 
da poziva Mekkelije na ovaj način: "Ko svjedoči da je samo Allah 
Bog, Jedan Jedini i da nema nikakvog sudruga, te da je 
Muhammed Njegov rob i poslanik, taj je siguran i nema šta da se 
plaši. Ko sjedne pored Ka'be i preda svoje oružje taj je siguran. 
Ko se zatvori u svoju kuću taj je siguran. 

Kuća Hakima ibn Hazama je, inače, bila u dnu Mekke, a kuća 
Ebu Sufjana u gornjem dijelu Mekke. Hakim ibn Hazam prihvati 
Islam tako da mu obuze sav njegov um, i uzvjerova imanom koji 
doprije u dubinu njegova srca i najsitniji dio krvotoka. Zareče se 
da će se otkupiti za svaki čin koji je uradio u džahilijjetu, i za 
svaki dobrovoljni prilog koji je udijelio na putu neprijateljstva 
prema Islamu, onolikom vrijednošću koliko je to tada vrijedilo. 

I ispunio je on svoju zakletvu. Primjer za to je da mu je pripala 
čuvena, u historiji poznata, kuća "Daru-n-nedweh". U njoj su 
Kurejšije vršile sve sastanke i dogovore u predislamskom 
periodu. U njoj su kurejšijski uglednici i velikaši vijećali kako da 
ubiju Resulullaha %. Hakim ibn Hazam je zaželio da se riješi te 
kuće, kao da je time htio da spusti zastor i zaboravi onu ružnu 
prošlost, te je proda za sto hiljada dirhema. Jedan od kurejšijskih 
mladića mu tada reče: - Prodao si značajnu starinu (baštinu) 
Kurejšija, o amidža. Hakim mu na to odgovori: - Nije to tako 
sine! Sve uspomene i časti su prošle osim bogobojaznosti. Ovu 
kuću sam prodao samo zato da bih za njenu cijenu kupio kuću u 
Džennetu. I vas, prisutne, uzimam za svjedoke da cijeli ovaj iznos 
dajem za potrebe na Allahovom putu! 

Nakon prelaska na Islam, Hakim ibn Hazam obavi hadždž kao 
musliman. Pred sobom je dotjerao stotinu deva ogrnutih 
skupocjenim pokrivačima i sve ih je zaklao u ime Allaha. 

Na drugom hadždžu, dok je stajao na Arefatu, pred njim 
stajaše sto njegovih robova, a na vratu svakog od njih bijaše 
srebrna ogrlica na kojoj je bilo uklesano "U ime Allaha 
oslobođeni robovi od Hakima ibn Hazama". Onda ih je svih 
stotinu pustio na slobodu. 

Kada je treći put obavljao hadždž, dotjerao je pred sobom 
hiljadu ovaca, da, hiljadu ovaca koje je poklao na Mini i s 
njihovim mesom nahranio siromašne muslimane, tražeći u tome 
nagradu kod Uzvišenog Allaha. 

Nakon Bitke na Hunejnu, Hakim ibn Hazam zatraži od 
Allahovog Poslanika M svoj dio plijena, te mu on dade. On opet 

zaiska, a Vjerovjesnik mu dade ponovo. Tako dobi stotinu deva, a 
tada još bijaše skorašnji musliman, pa mu Resulullah % reče: - O 
Hakimu, ovaj imetak je sladak ali prolazan, pa ko ga uzme sa 
zadovoljstvom u duši biće mu blagoslovljen. Ko ga, pak, uzme sa 
pohlepom, neće mu biti berićetan, i taj će biti kao onaj što stalno 
jede, a nikad da se zasiti. Gornja ruka je uvijek bolja od donje 
ruke! Kada Hakim ču od Poslanika M te riječi, reče mu! - O 
Allahov Poslaniče! Tako mi Onoga koji te je poslao sa istinom, 
nakon tebe više nikad ništa ni od koga neću zatražiti. I ni od koga 
više ništa neću uzeti sve dok ne napustim ovaj dunjaluk. 1 ovo 
obećanje i zakletvu Hakim je doslovno i vjerno ispunio. 

U vrijeme Ebu Bekra pozva ga halifa es-Siddik da mu da 
njegov dio iz Bejtu-l-mala (državne blagajne), što Hakim odbi i 
pored toga što je pozvan više puta. 

Kada je hilafet prešao na Omera el-Faruka 4* i on ga pozva da 
mu da njegovo pravo, ali on opet odbi da uzme išta. Onda Omer 
ustade i reče prisutnim ljudima: - Uzimam vas za svjedoke, o 
skupino muslimana, da sam ja zvao Hakima da uzme svoje 
primanje, ali je on to odbio! 

1 ostao je Hakim pri svome obećanju. Ni od koga ništa nije 
uzeo sve dok nije napustio dunjaluk! 

ABBAD IBN BIŠR 

"Niko nije vredniji od trojice ene>ar\ja: Sa'da ibn 
Mu'aza, Usejda ibn Hudajra i Abbada ibn Bišra." 
(Aiša, majka pravovjernih) 

Abbad ibn Bišr je svijetlo i blještavo ime u historiji 
Muhammedove % misije... 
Ako ga tražiš među pobožnjacima, naći ćeš ga 
bogobojazna, čedna i poštena. Obnoć bi dugo klanjao i na namazu 
po nekoliko džuzova iz Kur'ana, a.š., učio... 

Ako ga budeš tražio među junacima, naći ćeš ga kao hrabrog i 
nepokolebljivog borca, žednog najžešćih bitaka u kojima se 
uzvisuje Allahova riječ... 

Ako ga, pak, tražiš između namjesnika i vladara, naći ćeš ga 
kao povjerljivog i odanog čuvara imetka muslimana... 

Aiša, radijallahu 'anha, je za njega i za još dvojicu njegovih 
saplemenika rekla: - Trojici ensarija niko ne može osporiti 
vrijednost, a sva trojica su iz porodice Abdu Ešhel! To su: Sa'd 
ibn Muaz, Usejd ibn Hudajr i Abbad ibn Bišr. 

Kada se nad nebom Jesriba pojavila prva od blještavih zraka 
upute u čistu vjeru Islam, Abbad ibn Bišr el-Ešhel je bio mladić 
lijepog izgleda i uzorna ponašanja. Na licu su mu se ocrtavali 
znaci čistote i čednosti, ali je u ophođenju sa drugima pokazivao 
odlike i mudrosti iskusnih ljudi, iako je tada tek stupio u dvadeset 
petu godinu svoga sretnoga i bezbrižnoga života. 

Počeo je da se druži sa mekkanskim misionarom, 
Vjerovjesnikovim izaslanikom, mladim Mus'abom ibn Umejrom, 
tako da se veoma brzo zavolješe, a njihova srca združi neraskidiva 
snaga imana. Njihove duše, pod utjecajem veoma plemenitih i 
časnih zajedničkih osobina, postadoše kao jedna duša. Abbad bi 
slušao Mus'aba dok je ovaj svojim toplim i milozvučnim glasom 

učio odlomke iz Kur'ana, napajao bi se sa tog neiscrpnog vrela, 
pa je Kur'an zavolio dubokom srčanom ljubavlju. Učenje Kur'ana 
mu posta opsesija, nešto stalno prisutno u njegovom srcu i 
mislima. Ponavljao bi kur'anske ajete i po noći i po danu, i kada 
je sam i kad je s nekim u društvu, tako da posta poznat među 
ashabima kao "imam" i prijatelj Kur'ana. 

Jedne noći je Vjerovjesnik klanjao noćni namaz u Aišinoj sobi, 
koja bijaše zid do zida odmah uz džamiju. Odjednom je začuo 
ugodni glas Abbada ibn Bišra koji je učio Kur'an onako kako ga 
je melek Džebrail donio u srce Vjerovjesnika. On upita Aišu: - Je 
li ono glas Abbada ibn Bišra? - Da, Allahov Poslaniče! - odgovori 
Aiša, radijallahu 'anha. - Dragi Allahu, oprosti mu i smiluj mu se! 
- reče Muhammed £g ... 

Učestvovao je Abbad ibn Bišr u svim pohodima i bitkama sa 
Vjerovjesnikom, i svaki put se pokazao onako kako to dolikuje 
nosiocu Kur'ana. 

Jedan od tih svijetlih primjera je kada se Allahov Poslanik 
vraćao iz pohoda zvanog "Zatu-r-rika'", pa odlučio da zanoći u 
jednom od brojnih tjesnaca među stijenjem. U tom pohodu jedan 
od muslimanskih boraca je zarobio neku ženu mušrikinju kojoj je 
muž bio odsutan, pa je poveo i nju kao dio plijena. Kada se njen 
muž vratio kući i nije našao svoju ženu, zakleo se svojim 
božanstvima "Latom i Uzzaom" da će stići Muhammeda i 
njegove drugove i da se neće vratiti dok im se ne osveti. 

I dok su muslimani rasedlali konje i deve i pripremali se za 
konak, Alejhisselam ih upita: - Ko će nas čuvati i stražariti ove 
noći? - Pred njega istupiše Abbad ibn Bišr i Ammar ibn Jasir, 
braća po vjeri, koje je Allahov Poslanik pobratimio kada su 
muhadžiri iz Mekke došli u Medinu, pa rekoše: - Mi ćemo 
stražariti, o Allahov Poslaniče! - 

Kada njih dvojica odoše na ulaz u klanac, Abbad reče svome 
bratu Ammaru: - Koju polovinu noći više voliš provesti u snu, 
prvu ili drugu? - Spavaću prvu polovinu noći - reče Ammar i 
pruži se daleko od njega. 

Noć je bila mirna i topla a nebo vedro i zvjezdano. I zvijezde, i 
drveće, i kamenje, sve to kao da je jednoglasno odavalo hvalu i 
veličalo Uzvišenog Allaha. Duša Abbada ibn Bišra zažudje za 
ibadetom, a srce osjeti žeđ za Kur'anom. 

Najveće uživanje Abbad bi osjetio dok bi Kur'an učio u 
namaza, jer bi tada slast koju je osjećao dok bi klanjao sjedinio sa 
slašću koju je doživljavao učenjem Kur'ana. Ne dvoumeći se 

mnogo, Abbad se okrenu u pravcu Kible i stupi u namaz, da bi se 
nakon nekoliko trenutaka kroz noć začuo njegov lijepi glas koji je 
učio suru Kehf. 

I dok je on u zanosu plovio u svjetlu Allahova nura, duboko 
uronuvši u beskrajna prostranstva Božanske Objave, stiže onaj 
mušrik koji je proganjao muslimane, pa kada ugleda Abbada kako 
stoji na samom ulazu u tjesnac shvati da je stigao na cilj. Znao je 
da je Muhammed sa svojim drugovima u zaklonu među stijenjem, 
a da je ovo njihov stražar. 

Mušrik se prikrade bliže, pripremi svoj luk, stavi strijelu i 
nanišani. Strijela poleti i zabode se u tijelo Abbad ibn Bišra. 
Abbad iščupa strijelu iz tijela, kao da je to bila neka dosadna 
mušica koju otjera od sebe, pa mirno, nastavi svoje učenje u 
dubokom zanosu noćnog namaza... 

Mušrik uze drugu strijelu, ponovo nanišani, odape je snažno, i 
strijela pogodi Abbada, a ovaj i tu strijelu iščupa iz tijela i baci je 
ne prekidajući namaz i ne hajući za uzrok tog uznemiravanja. 

Mušrik i po treći put pogodi muslimanskog stražara, a Abbad 
pokleknu i pužući dođe do Ammara kojeg probudi riječima: - 
Ustani i stražari jer su me izmorile i oslabile rane! - Kada mušrik 
vidje da stražar nije sam, pobježe u mračnu pustinju. 

Kada je Ammar vidio kako krv lije iz tri rane na Abbadovom 
tijelu začuđeno povika: - Subhanallah! Pa zašto me nisi probudio 
odmah kad te prvi put nevjernik pogodio? - Abbad mu odgovori: - 
Učio sam jednu kur'ansku suru i bilo mi je mrsko da je tek tako 
prekidam dok je ne proučim do kraja. Tako mi Allaha, da se 
nisam bojao da ću izgubiti položaj i ulaz koji nam je Vjerovjesnik 
naredio da čuvamo, radije bih dopustio da se prekine ovaj moj 
dunjalučki život, nego što bih prekinuo učenje ove sure!!! 

Kada su u vrijeme halife Ebu Bekra 4fe počeli ratovi protiv 
otpadnika, pripremi halifa Es-Siddik veliku vojsku za konačni 
obračun sa Musej lemom el-Kezzabom. Trebalo je, pošto se to nije 
uspjelo milom, silom vratiti otpadnuta plemena u krilo vjere 
Islama, ili ih, ako to odbiju, zbrisati sa lica zemlje. 

Abbad ibn Bišr je bio zajedno sa najodabranijim ashabima u 
toj muslimanskoj vojsci. 

Za vrijeme te teške i iscrpljujuće borbe, Abbad je vidio neka, 
dotada nepoznata, prigovaranja ensarija muhadžirima i zamjerke 
muhadžira ensarijama. Vjernog ashaba, druga Vjerovjesnikova, 
Abbada ibn Bišra je u duši zaboli lo od tuge i nezadovoljstva zbog 
ovakvog ponašanja mnogih i ensarija i muhadžira. 

Uvidje Abbad da za muslimane spasa i selameta nema u ovoj 
odlučnoj bici, osim da se jedna skupina razdvoji od druge i da 
tako svak preuzme svoju odgovornost. Jedino tako će se pravi i 
istinski mudžahidi moći dokazati. 

U noći koja je prethodila odlučujućem danu Bitke na Jemami 
sanjao je Abbad ibn Bišr kako su se nebesa otvorila pred njim i 
kada je on ušao, kako su se opet iza njega sklopila i zatvorila 
vrata na koja je on ušao. 

Kada je ujutro Abbad svoj san ispričao Ebu Seidu el-Hudriji 
ovaj mu reče: - Tako mi Allaha! To može biti samo šehadet i 
stepen šehida! - Kada se uveliko razdanilo, Abbad se pope na 
neku uzvisinu od zemlje i povika: - O skupino ensarija, odvojite 
se od ostalih i dođite ovamo! Polomite i pobacajte korice od 
svojih sablji... Ne dozvolite da vjeru Islam išta loše zadesi zbog 
vas...! 

Taj poziv je Abbad ponavljao sve dok se oko njega ne okupi 
priličan broj ensarija, njih oko četiri stotine, na čelu sa Sabitom 
ibn Kajsom, Berra'om ibn Malikom i Ebu Dudžanom, vlasnikom 
Resulullahove sablje. 

Krenuo je Abbad sa ostalim muslimanima da se probije kroz 
neprijateljske redove, sijekući svojom sabljom i dočekujući 
udarce svojim tijelom. To potraja sve dok se mreža Musejleme 
lašca i njegovih sljedbenika ne pocijepa i dok ih muslimani ne 
satjeraše u "Bašču smrti". Tu, na ivici te bašče, pao je kao šehid 
Abbad ibn Bišr sav obliven krvlju... Broj rana od sablji, uboda 
kopljem ili strijelama, na njegovom tijelu nije bilo moguće 
izbrojati. 

Toliko je bio izranjavan i isječen da su ga prepoznali tek onda 
kad su na njegovom tijelu otkrili neki raniji znak. 

ZEJD IBN SABIT 

"Ko će se baviti pjesništvom nakon Hassana i 
njegovog sina i ko će se baviti tefsirom nakon 
Zejda ibn Sabita?" (Hassan ibn Sabit) 

Sada smo u drugoj godini po Hidžri. U Medini gradu 
Poslanikovom % sve vrvi od gužve zbog priprema za 
Bedr. Časni Vjerovjesnik baca zadnje poglede na prvu 
vojsku koja pod njegovom komandom ide u džihad (borbu na 
Allahovom putu), kako bi učvrstili Njegovu riječ na Zemlji. Tada 
pred saffove mudžahida izlazi mladi dječak koji nije imao ni 
trinaest, godina a koji se odlikovao bistrinom i oštroumnošću. U 
ruci je nosio sablju koja je bila duga kao on ili nešto duža. On 
priđe Poslaniku i reče: - Neka ja budem otkup za tebe, o 
Vjerovjesniče! Dozvoli mi da idem s tobom i borim se pod 
tvojom zastavom protiv Allahovih neprijatelja. Časni 
Vjerovjesnik pogleda u njega s divljenjem i neskrivenom radošću, 
blago ga potapša po plećima i sa ljubavlju i pažnjom odvrati ga od 
borbe zbog njegove mladosti. 

Mali dječak se vrati vukući svoju sablju veoma tužan i 
razočaran, jer je izostao od časti da bude u društvu Poslanika u 
njegovoj prvoj borbi. Skupa s njim vrati se i njegova majka En- 
Newwar bint Malik koja ne bijaše ništa manje tužna od svoga 
sina. Želja joj se nije ispunila da vidi svog sina kako skupa sa 
ostalim muškarcima ide kao mudžahid pod zastavom Allahovog 
Poslanika. Željela je da on zauzme ono mjesto za koje se moglo 
očekivati da ga zauzme njegov otac daje bio živ. 

Kada vidje da na ovaj način, zbog svoje mladosti, nije uspio 
da dostigne društvo Poslanika, dječak od ensarija odluči da 
pokuša na drugom polju. Tu nije bilo ograničenja sa starošću, a 
na taj način se isto tako mogao približiti i družiti sa 



224 



Zejd ibn Sabit | 

Vjerovjesnikom £g, to polje je bilo nauka i znanje. Dječak svoju 
ideju povjeri majci, našto se ona obradova i požuri da je što prije 
sprovedu u djelo. 

Newwara ispriča ljudima iz svog plemena sve o dječakovoj 
želji i ideji, a oni odoše Poslaniku % pa mu rekoše: - O 
Vjerovjesniče, ovo je naš sin Zejd ibn Sabit koji zna napamet 
sedamdeset sura iz Allahove Knjige. Uči ih ispravno baš onako 
kako su ti objavljene. Osim toga, on je izuzetno bistar, dobro 
piše i čita, a želio bi da bude uz tebe i da ti bude od koristi. 
Poslušaj nešto od njega, ako hoćeš. Poslanik posluša od dječaka 
nešto od onoga što je on znao, pa vidje kako tečno i lijepo uči. 
Kur'anske riječi su blistale sa njegovih usana kao što zvijezde 
blješte na vedrom nebu. Njegovo učenje je ukazivalo da on prati 
šta govori, a pauze koje je učino da dobro shvata i razumije 
smisao teksta. Plemeniti Vjerovjesnik se obradova vidjevši da 
dječak zna više od onoga kako su mu ga opisali, a posebno se 
radovao njegovom poznavanju pisma. On pogleda dječaka pa 
mu reče: - O Zejde, nauči pismo Jevreja (hebrejski), jer ja 
nemam u njih povjerenja kada nešto diktiram. Dječak odgovori: 
- Slušam i odazivam ti se, o Resulullahu. I dječak se odmah 
posveti učenju hebrejskog pisma, tako da ovlada njime za veoma 
kratko vrijeme. Od tada je pisao Poslaniku $g kada je on htio 
pisati Jevrejima, a čitao bi mu kada su oni pisali njemu. Onda po 
Poslanikovoj naredbi nauči i surjansko pismo (sanskrit). 

Tako mladić Zejd ibn Sabit posta prevodilac Poslanikov 
Kada Poslanik $g steče potpuno povjerenje u Zejda i njegovo 
razumijevanje, preciznost i pouzdanost, povjeri mu Pismo nebesa 
i Zemlje. Postavi ga za pisara Allahove M Objave. Čim bi u srce 
Vjerovjesnika dolazilo nešto od Kur'ana, on bi pozivao Zejda i 
naređivao mu da to zapiše, a Zejd bi to odmah pisao. Malo 
pomalo Zejd ibn Sabit je odgajan sa kur'anskim ajetima 
preuzimajući ih od Poslanika fg. Primao je od njega Kur'an 
direktno iz njegovih usta. Njegova ličnost je postajala sve 
snažnija posredstvom upute, a njegov razum još bistriji i opsežniji 
proničući u tajne Šerijata. Tako mladić posta specijalista za 
Kur'an, a nakon smrti Resulullaha $s prvi izvor i mjerilo kojem su 
se vraćali svi sljedbenici Muhammedovi. 

Bio je na čelu grupe koja je u vrijeme Ebu Bekra es-Siddika 
sakupila Allahovu Knjigu. Bio je među onima koji su objedinili 
Mushaf u vrijeme halife Osmana. Ima li poslije ovakvog stepena 
stepen koji se može dostići?! Ima li nakon ovakve časti neka čast 

koja bi se mogla poželjeti?! Dobrotom Kur'ana Zejd ibn Sabit je 
bio upućen na ispravan put u više navrata gdje su možda posrtali 
pametni i iskusni ljudi. 

Na dan izbora halife, poslije smrti Allahovog Poslanika M, 
muslimani se ne mogoše složiti po pitanju njegovog nasljednika. 

Muhadžiri rekoše: - Halifa treba da bude izabran između nas, 
jer smo najpreči za to. Neke ensarije rekoše: - Ne, nego treba da 
se bira od nas, jer smo mi zaslužni. Druge ensarije rekoše: - 
Hilafet treba da pripadne i nama i vama skupa, jer bi Poslanik % 
kada bi negdje postavio jednog od vas, uvijek mu pridodavao i 
jednog od nas na istom zadatku. Umalo je došlo do velike smutnje 
i razdora, a Allahov Poslanik se još uvijek, prekriven ćefinom, 
nalazio među njima, čak nije bio ni pokopan. Trebala je da se 
kaže čvrsta i odlučna riječ, svijetla i na svom mjestu, upućena 
kur'anskom vodiljom, a koja bi smutnju vratila odakle je i došla i 
koja bi zabludjelima osvijetlila put. Ta riječ je stigla iz usta Zejda 
ibn Sabita el-Ensarije. On se obrati svome narodu govoreći: - O 
skupino ensarija, Poslanik % je bio od muhadžira, i njegov halifa 
treba da bude muhadžir kao on. Mi smo bili pomagači, ensarije 
Resulullahove, i treba da budemo ensarije i pomagači na putu 
istine i njegovom nasljedniku poslije njega. Onda pruži ruku Ebu 
Bekru es-Siddiku govoreći: - Ovo je vaš halifa, pa dajte mu 
prisegu! 

Tako Zejd ibn Sabit, zahvaljujući fadiletu Kur'ana i njegovog 
pravilnog razumijevanja, te dugom druženju sa Poslanikom %, 
posta svjetiljka i vodilja muslimana. Savjetovali su se s njim 
halife oko zamršenih situacija, tražio je od njega rješenja za svoje 
probleme obični narod, a posebno se pročuo po poznavanju 
šerijatskih propisa o nasljedstvu. To stoga, jer tada među 
muslimanima nije bio niko učeniji od njega u propisima 
raspodjele nasljedstva. 

Omer <&> je jedanput, govoreći jednu od svojih poznatih hutbi, 
rekao: - O ljudi, ko hoće da nešto pita iz Kur'ana neka ide pitati 
Zejda ibn Sabita. Ko hoće da pita nešto iz fikha, neka pita Mu'aza 
ibn Džebela. A ko hoće da pita nešto u vezi imetka, neka dođe 
meni jer Uzvišeni Allah me učinio odgovornim za njegovo 
čuvanje i podjelu. 

Brojni učenici, bilo između ashaba ili tabiina, te generacije 
poslije njih spoznaše vrijednost Zejda ibn Sabita, te su ga stoga 
veoma cijenili i poštovali odajući dužno poštovanje njegovom 
znanju. Jedanput je Abdullah ibn Abbas, zvani "More znanja", 

vidio Zejda ibn Sabita kako namjerava uzjahati na devu, pa stade 
pred njega, prihvati mu sedlo i uze za ular njegove deve. Zejd ibn 
Sabit mu reče: - Nemoj, o amidžiću Allahovog Poslanika! Ibn 
Abbas zatim reče: - Ovako nam je naređeno da postupamo sa 
našom ulemom. Zejd mu na to reče: - Daj mi svoju ruku! Ibn 
Abbas mu pruži ruku, a Zejd se nagnu i poljubi je govoreći: -A 
ovako nam je naređeno da postupamo sa rodbinom našeg 
Vjerovjesnika! Kada je Zejd ibn Sabit preselio svome Gospodaru, 
muslimani su s njim žalili i nauku koja je s njegovom smrću 
pokopana. 

Ebu Hurejre je govorio: - Danas je umro najveći učenjak ovoga 
Ummeta, pa možda će Allah učiniti njegovim nasljednikom 
Abdullaha ibn Abbasa. 

A Resulullahov pjesnik Hassan ibn Sabit ga je skupa sa sobom 
opjevao u sljedećim stihovima: 



Ko je to sposoban za poeziju 
nakon Hassana i njegova sina, 
a ko za tumačenje kur 'anskih propisa 
nakon Zejda ibn Sabita?! 

REBI'A IBN KA'B 



Priča Rebi'a ibn Ka'b: - Bio sam već odrastao dječak kada 
me obasjalo sunce Islama, a moje srce u potpunosti 
osjetilo veličinu i značaj vjere u Jednoga Boga. Kada su 
moje oči prvi put uživo vidjele Allahovog Poslanika 2Hg, zavolih ga 
iskrenom i čistom ljubavi koja je dopirala u svaki dio moga tijela. 
Ta ljubav prema najboljem od svih ljudi me vezala za njega tako 
da sam sve druge zapostavio. Jednoga dana rekoh sam sebi: - 
Jadan ne bio, Rebi'a, zašto se još bolje ne posvetiš služenju 
časnog Vjerovjesnika!? Pa ponudi mu se da ga služiš i pratiš, pa 
ako te primi i bude s tobom zadovoljan i ako te zavoli, bićeš 
uvijek sretan zbog njegove blizine i uspjećeš u svakome poslu. Na 
taj način postići ćeš dobro i na ovome i na onome svijetu. 

Tako odlučih, ponudih se Vjerovjesniku i zamolih ga da me primi 
kod sebe u službu. On ne iznevjeri moje želje, nego me veoma rado 
primi i ja postadoh njegov pratilac i pomagač. Od toga dana počeh 
pratiti Vjerovjesnika na svakome koraku i postadoh mu vjerniji od 
njegove sjene, išao bih kud god bi on išao, radio bih sve što je i on 
radio. Samo kad bi okom pogledao u mome pravcu, odmah bi 
požurio pred njega spreman da ga poslušam i uslužim. Nikada ništa 
od mene nije zatražio a da mu to nisam na najbrži mogući način 
učinio. Služio bih ga i pratio cijeli dan, a kada je dan ustupao 
mjesto noći, i kada bi Allahov Poslanik, klanjavši jaci ju, odlazio 
kući na spavanje, ja bih ga tek tada napustio. Međutim, ubrzo mi 
padoše sljedeće misli na pamet: - Pa gdje ti to ideš, Rebi'a? 
Moguće je da Vjerovjesniku zatreba nešto usred noći, a tebe nema. 

Od tada se i po noći nisam udaljavao od njegove kuće, nego 
bih sjeo na prag od vrata i tu provodio noć. Vjerovjesnik je stalno 
po noći ustajao i obavljao noćni namaz na kojem bi provodio 

dobar dio noći. Nekada bih ga čuo kako uči suru El-Fatihu koju bi 
do duboko u noć ponavljao, pa bih ja možda savladan snom i 
zaspao ne znajući koliko je to njegovo učenje trajalo. Možda bih 
ga, pak, čuo kako izgovara riječi Semi 'allahu li men hamideh - 
Allah čuo onoga ko Ga hvali!, pa bi tu rečenicu ponavljao duže 
vremena nego što je ponavljao Fatihu... Allahov Poslanik je imao 
običaj onome ko mu učini neku uslugu i kakvo dobro uzvrati.ti na 
još bolji i vredniji način. Tako je on poželio da mi se nekako 
oduži za sve usluge koje sam mu učinio, te me zovnu jednog dana 
i reče mi: - O Rebi'a ibn Ka'b! - Evo me Allahov Poslaniče, neka 
te Allah višestruko nagradi, odgovorih mu spremno. - Traži nešto 
od mene, pa da ti to dam! - reče mi on. Ja se malo zamislih pa mu 
odgovorih: - Pusti me, o Allahov Poslaniče, da smislim šta bih to 
od tebe tražio, pa ću ti onda reći! - Dobro, dogovorili smo se - 
završi Vjerovjesnik. Ja sam inače bio veoma siromašan mladić, 
bez familije, bez imetka i bez kuće. Živio sam uz džamiju, 
stanovao na "sofi" (džamijskom trijemu), i tu odrastao zajedno sa 
drugim siromasima. Ljudi su nas zvali "Gosti Islama". Kada bi 
neko poslao kakvu sadaku Vjerovjesniku on bi sve to odmah slao 
nama, a kada bi mu neko poslao neku hediju on bi od toga nešto 
uzeo, a ostalo bi ostavljao nama... 

I tako, prvo što pomislih da tražim od Allahovog Poslanika, 
bijaše nešto od dunjalučkih potreba, nešto što bi me spasilo od 
siromaštva i pomoću čega bih, kao i svi drugi, stekao imetak, 
ženu i djecu. Ali, kada se samo malo bolje zamislih, ja rekoh sam 
sebi: - Teško tebi, Rebi'a! Pa zar ne znaš da je dunjaluk prolazan i 
trenutan, i da ti je Allah u njemu propisao određenu nafaku koja 
će ti kad - tad doći, pa zašto si se prepao zbog nekih dunjalučkih 
sitnica. Allahov Poslanik ima najbolji položaj i ugled kod 
Uzvišenog Allaha, i zbog toga mu Allah nikakvu molbu neće 
uskratiti. Pa, kad je tako, traži od Vjerovjesnika da zamoli 
Uzvišenog Allaha da ti da nešto od ahiretskih, vječnih dobara. - 
Rekoh mu: - O Allahov Poslaniče, tražim od tebe da zamoliš 
Uzvišenog Allaha da me učini tvojim drugom u Džennetu! - On 
reče: - Ko te je to savjetovao da tako nešto tražiš? - Ja mu 
odgovorih: - Ne, tako mi Allaha, niko me nije ništa savjetovao, 
nego kada mi ti reče da od tebe nešto tražim, odmah pomislih da 
to nešto bude od dunjalučkih stvari, ali, hvala Allahu, ubrzo sam 
trezvenije i bolje razmislio i dao prednost vječnom nad prolaznim 
životom, i eto tako zatražih od tebe da moliš Allaha neka me učini 
tvojim drugom u Džennetu. - Allahov Poslanik zašutje i nakon 

dužeg vremena reče: - A može li išta drugo osim toga, o Rebi'a? 
Ja rekoh: - Ne, Allahov Poslan iče! Ništa drugo nije ravno ovom 
što sam od tebe tražio! On mi tada reče: - Ako je tako onda što 
više vremena provodi na sedždi Milostivom Allahu! - Od tada 
sam se trudio da što više vremena provedem na namazu, a 
posebno na sedždi, kako bih na taj način stekao Vjerovjesnikovo 
društvo u Džennetu, kao što sam bio počastvovan njegovim 
društvom, slušajući ga i prateći ga, na ovome svijetu. 

Nije mnogo vremena prošlo, a Vjerovjesnik me pozva i reče 
mi: - Što se ne ženiš Rebi'a? Ja mu odgovorih: - Ne bih želio da 
me išta ometa u nastojanju da ti što bolje služim, o Allahov 
Poslaniče. Osim toga nemam ništa čime bih isplatio mehr 
(vjenčani dar) svojoj ženi, a da ne govorim o tome kako bih je 
izdržavao. Allahov Poslanik zašutje i tako završismo taj razgovor. 
Kada me drugi put ugleda on mi opet reče: - Što se ne ženiš, 
Rebi'a? Ja mu opet odgovorih kako sam to učinio i prvi put. Ali, 
dok sam otišao od njega i malo promislio, pokajah se što sam mu 
tako odgovorio, pa rekoh sam sebi: - Teško tebi, Rebi'a. Pa 
Allahov Poslanik mnogo bolje od tebe zna šta je za tebe dobro i 
po pitanju vjere i dunjalučkih stvari. Nije on bilo ko, nego 
Allahov Poslanik. Tako mi Allaha, ako mi još jednom spomene 
ženidbu, ja ću ga odmah poslušati! I opet, malo vremena iza toga, 
Allahov Poslanik mi reče: - Pa misliš li se ti ženiti, o Rebi'a? - 
Svakako - odgovorih mu ja - ali kako da se oženim, pa ti znaš u 
kakvom sam ja stanju. On mi tada reče: - Idi toj i toj porodici i 
reci im da te Allahov Poslanik šalje i da im poručuje da te ožene 
njihovom kćerkom. - Ja zbilja odoh toj kući i stidljivo im rekoh: - 
Zaista me šalje vama Allahov Poslanik da za mene udate tu i tu 
vašu kćerku! Oni mi rekoše: - Onda je Allahov Poslanik dobro 
došao, a dobro došao i ti poslaniče Allahovog Poslanika! Tako 
nam Allaha, poslanik Allahova Poslanika neće otići od nas a da se 
ne ispuni njegova želja! I tako mi obećaše da će me oženiti 
svojom kćerkom. 

Onda ja odoh Vjerovjesniku it i rekoh: - O Allahov Poslaniče! 
Dolazim iz najbolje porodice... Odmah su mi povjerovali, lijepo 
me dočekali, i čak mi svoju kćerku za ženu obećali... Ali, kako da 
im osiguram mehr? Vjerovjesnik pozva Burejda ibn Hasiba, koji 
bijaše jedan od najuglednijih ljudi u plemenu Beni Eslem, pa mu 
reče: - O Burejde! Sakupi za Rebi'u zlata koliko teži jedna 
košpica od hurme! Kada to sakupiše i donesoše, Vjerovjesnik mi 
reče: - Uzmi ovo zlata i odnesi onoj porodici, pa im reci da je to 

mehr za tvoju buduću ženu. - Ja odoh, dadoh im ono zlato na ime 
mehra, a oni to primiše i zadovoljno rekoše: - Ovo je veoma 
lijepo i mnogo! Ja se opet vratih Allahovom Poslaniku i rekoh: - 
Nikad nisam vidio ljude plemenitije od ovih... I pored toga što je 
onaj dar dosta male vrijednosti, oni ga rado primiše i još rekoše 
kako je to mnogo i vrijedno... A šta sad da radim, Allahov 
Poslaniče, kako bih priredio svadbeni ručak? - Vjerovjesnik se 
ponovo obrati Burejdu i reče mu: - Sakupite za Rebi'u novaca 
koliko vrijedi jedan veliki i debeo ovan pa mu ga kupite, a ti 
Rebi'a idi kod Aiše i reci joj da ti da sve što ima žita u kući! - 
Kada dođoh do Aiše, radijallahu 'anha, ona mi reče: - Evo uzmi 
ovu kesu, u njoj ima sedam sa' a raži, jer tako mi Allaha, mi više 
ništa od hrane u kući nemamo! - Onda ja uzeh tu raž i povedoh 
ovna kojeg su mi kupili, te odoh do kuće svoje žene, a oni mi 
rekoše: - Mi ćemo pripremiti raž, a ti sa svojim drugovima 
pripremi ovna! - Ja i moji drugovi i rođaci, svi iz plemena Benu 
Eslem, zaklasmo ovna, pripremismo ga i ispekosmo, i sa drugom 
hranom iz porodice moje žene napravismo pravi ručak i sa mesom 
i sa kruhom. Tako priredih svadbenu gozbu i pozvah Allahovog 
Poslanika, na što se on rado odazva. 

Kasnije mi Allahov Poslanik dade komad zemlje koji je bio uz 
zemlju Ebu Bekra •& i tako ja postadoh domaćin, stekavši i 
porodicu i imetak. Jednom se čak i sporječkah sa svojim 
komšijom Ebu Bekrom oko jedne palme za koju rekoh da je ona 
na mojoj zemlji, a on je tvrdio suprotno, tj. da je palma njegova i 
da se nalazi na njegovoj zemlji. Ja se toj njegovoj tvrdnji 
usprotivih, a on mi na to reče ružnu riječ i odmah se pokaja 
govoreći mi: - O Rebi'a, reci i ti meni nešto slično ili šta god 
hoćeš drugo, samo da mi vratiš istom mjerom, kako bih se zbog 
toga otkupio! - Neću, tako mi Allaha, to učiniti! - odgovorih mu 
ja. Ebu Bekr mi reče: - Onda idem Allahovom Poslaniku pa ću 
mu se požaliti kako nećeš da mi učiniš iskupljenje za ono što sam 
učinio. - On ode Allahovom Poslaniku a ja krenuh za njim da 
vidim šta će mu Poslanik reći. Moji rođaci iz plemena Benu 
Eslem krenuše za mnom govoreći: - On je taj koji te uvrijedio, a 
sada želi prije tebe da se požali Allahovom Poslaniku!? - Ja se 
okrenuh prema njima i rekoh im: - Teško vama, pa znate li vi ko 
je ovo!? Ovo je Es-Siddik, iskreni drug Poslanikov i najugledniji 
od svih ashaba. Vratite se prije nego se okrene da vas vidi. Mogao 
bi pomisliti kako ste krenuli da mi pomognete u parničenju protiv 
njega pa da se zbog toga naljuti, pa onda da ode Allahovom 

Poslaniku da se i on naljuti zbog njegove ljutnje, a što je najgore, 
da su onda i Allah 2fc naljuti zbog ljutnje njih dvojice i onda ja 
propadoh. 

Nakon tih riječi moji se rođaci vratiše svome poslu. Ebu Bekr 
ode Vjerovjesniku £g i ispriča mu sve kako je bilo između njega i 
mene ne zatajivši ni onu ružnu riječ koju mi je rekao. Allahov 
Poslanik se okrenu prema meni i upita me: - O Rebi'a, šta je to s 
tobom i Siddikom? - Rekoh mu: - O Allahov Poslaniče, on je htio 
da mu ja kažem isto što je on meni rekao, pa ja to nisam učinio! 
Vjerovjesnik reče: - Ne, nemoj mu reći to što je on tebi rekao, 
nego zamoli Allaha da mu to oprosti! - Ja se tada okrenuh prema 
Ebu Bekru i rekoh mu kako me Vjerovjesnik podučio: - Allah ti 
oprostio, o Ebu Bekre! - Ebu Bekrove oči se narosiše suzama i on 
ode govoreći: - Neka te Allah nagradi svakim dobrom, o Rebi'a 
ibn Ka'b, neka te Allah nagradi! 

"Kada je Ebu-l-'As govorio, istinu je kazivao, i kada 
mi je nešto obećao, to je i ispunio." (Allahov poslanik 
Muhammed ;Hš) 

Ebu-l-'As ibnu-r-Rebi', Kurejšija, pripadnik porodice 
Abdu-š-Šems, bijaše već odrastao mladić, uzorit i 
prijatan. Blagodat se na njega obilno razasula, a porijeklo 
ga je uveliko uzdizalo. Postao je primjer arapskog konjanika sa 
svim odlikama gordosti i žestine. Istovremeno, na njemu su se 
isticali znaci čovječnosti i povjerenja, a posebno se ponosio 
bogatim naslijeđem svojih očeva i djedova. 

Ebu-l-'As je od Kurejšija, poznatih po dva putovanja, zimi u 
Jemen i ljeti u Šam, naslijedio ljubav prema trgovini. Njegove 
karavane su stalno odlazile i dolazile na relaciji Mekka - Sam. 
Nekada su brojale po stotinu deva i dvije stotine ljudi. Drugi 
trgovci su mu povjeravali svoju robu, kojom bi on, i pored svoga 
imetka, trgovao, jer su se uvjerili u njegovu snalažljivost, 
iskrenost i poštenje. Njegova tetka, Hatidža bint Huwejlid, žena 
Muhammedova *£», prema njemu se odnosila kao majka prema 
djetetu. Za njega je uvijek bivalo počasno mjesto uz dobrodošlicu i 
ljubav, i u njenome srcu i u njenoj kući. Ljubav Muhammeda ibn 
Abdullaha prema Ebu-l-'Asu nije bivala ništa manja od ljubavi 
Hatidže. Godine su brzo i tiho prolazile kroz kuću Muhammeda ibn 
Abdullaha. Odrasla je Zejneba, njegova najstarija kći, i procvjetala 
kao što procvjeta najljepša ruža. Za njom počeše da žude bogati i 
ugledni sinovi najvećih poglavara Mekke. A kako ne bi? Pa ona 
bijaše jedna od najuglednijih kćeri Kurejšija po svome porijeklu i 
rodu. Poticala je od najčasnije majke i oca, a bila je uzor po svome 
vladanju i ponašanju. Ali kako stići do nje i ugrabiti je kada se 
između nje i ostalih mladića ispriječio njen tečić, Ebu-l-'As ibnu-r- 

Rebi', momak nad svim mekkanskim momcima?! Ne prođe mnogo 
godina od ženidbe Ebu-l-' Asa sa Zejnebom, kćerkom 
Muhammedovom, a dolinu Mekke obasja sjajno božansko svjetlo. 
Allah posla Svoga Poslanika sa vjerom pravde i istine. Naredi mu da 
upozori prvo svoje najbliže. Prvi koji su mu odmah povjerovali 
bijahu od žena njegova supruga Hatidža i njegove kćeri Zejneba, 
Rukajja, Ummu Kulsum i Fatima, iako je Fatima bila veoma mlada. 

Međutim, njegov zet Ebu-l-' As nije želio da se rastane od vjere 
svojih očeva i djedova, pa odbi da uđe u vjeru u koju je ušla 
njegova žena Zejneba i pored toga što ju je veoma volio i cijenio. 
Kada su rasprave između Poslanika M i Kurejšija uzele maha, oni 
rekoše jedni drugima: "Vi ste na sebe preuzeli Muhammedove 
brige time što ste svoje sinove poženili njegovim kćerkama. Kako 
bi bilo da mu ih vratite kako bi se on oko njih brinuo i vas pustio 
na miru?" Složiše se da je to pravi prijedlog, pa odoše Ebu-l-'Asu 
te mu rekoše: "Rastani se sa svojom ženom, o Ebu-l-' Asu, i vrati 
je njenom ocu, a mi ćemo te oženiti s kojom god hoćeš ženom iz 
plemena Kurejš." On odgovori: "Ne, tako mi Boga! Neću se 
rastati sa svojom ženom, pa makar mi zauzvrat dali sve žene 
svijeta." Što se tiče Vjerovjesnikovih kćeri Rukajje i Ummi 
Kulsum, njih razvedoše njihovi muževi i vratiše ih u očevu kuću. 
Allahov Poslanik % se obradova njihovom povratku kući i zaželi 
da i Ebu-l-'As učini isto što su učinili njegova druga dva zeta. 
Inače, on nije bio u stanju da ga na to prisili, a do tada nije bio ni 
objavljen propis o zabrani udaje vjernice za mušrika. 

Kada je Poslanik učinio Hidžru u Medinu još više se 
pogorša situacija muslimana. Kurejšije izađoše na Bedr da se bore 
protiv muslimana, a Ebu-l-' Asa silom natjeraše da se bori na 
njihovoj strani. On nije imao nikakvu želju da se bori protiv 
muslimana, niti je imao razloga za to. Međutim, položaj koji je 
imao u svome narodu primorao ga je da krene skupa s njima. 
Bitka na Bedru se završi ružnim porazom po Kurejšije koji ponizi 
silu idolopoklonstva. Neki mušrici bijahu pobijeni, neki 
zarobljeni, a neki se spasiše bijegom sa bojišta. Među skupinom 
zarobljenika bijaše i Ebu-l-'As, muž Zejnebe, kćerke 
Muhammedove Vjerovjesnik odredi iznos otkupa pomoću 

kojeg su se zarobljeni mušrici oslobađali. Iznosio je između 
hiljadu i četiri hiljade dirhema, zavisno od bogatstva zarobljenika 
i njegova položaja u narodu. Izaslanici počeše svakodnevno, i 
jutrom i predvečerjem, da putuju između Mekke i Medine noseći 
imetke kojima su otkupljivali svoje rođake iz zarobljeništva. I 

Zejneba posla svoga izaslanika, koji je nosio otkup za njenoga 
muža Ebu-l-'Asa. Među tim imetkom se nalazila i ogrlica koju joj 
je poklonila majka Hatidža prilikom njene udaje. 

Kada je Resulullah vidio i prepoznao tu ogrlicu, njegovo lice 
prekri neka brižna tuga. Smilova se prema svojoj kćerki, pa se 
obrati svojim ashabima govoreći: "Zejneba je poslala ovaj imetak 
da otkupi Ebu-l-' Asa, i ako se slažete da joj pustimo njenog muža 
iz zarobljeništva a da joj vratimo i njen imetak?" Oni rekoše: 
"Učinićemo to što tražiš kako bi te zadovoljili i usrećili, o 
Allahov Poslaniče." Ali, prije nego je oslobodio Ebu-l-'Asa, 
Vjerovjesnik ga upozori da mu odmah i bez oklijevanja dovede 
njegovu kćer Zejnebu. 

I samo što je stigao u Mekku, Ebu-l-'As požuri da ispuni 
obećanje. Naredi svojoj ženi da se pripremi za put i obavijesti je 
da je glasnici njenog oca čekaju nedaleko od Mekke. Opremi je za 
put, pripremi joj devu i zaduži svog brata Amra ibn Rebi'u da je 
isprati i preda "iz ruke u ruku" njenim saputnicima. Amr ibn 
Rebi' zabaci svoj luk na rame, ponese tobolac sa strijelama, 
postavi Zejnebu u nosiljku na sedlu i krenu s njom usred bijela 
dana na očigled Kurejšija. Oni se uskomešaše i ustrkaše, te 
pojuriše za njima i sustigoše ih nedaleko odatle. Tu uznemiriše i 
uplašiše Zejnebu. Tada Amr uze strijele, zategne luk i viknu: 
"Allaha mi, koji joj god čovjek priđe, pogodiću ga strijelom pravo 
u vrat!" A kada bi gađao strijelom, uvijek bi pogađao cilj. 

Njemu priđe Ebu Sufjan ibn Harb, koji je bio među 
Kurejšijama, pa mu reče: "O bratiću, spusti svoj luk dok malo 
popričamo!" Amr spusti svoj luk, a Ebu Sufjan mu reče: "Nisi 
dobro uradio s tim što činiš. Izašao si sa Zejnebom javno, pred 
svim ljudima, i mi svi to gledamo, a svi Arapi znaju šta nam se 
desilo na Bedru i kakva nas je nesreća zadesila od ruke njenog 
oca Muhammeda. Pa ako je ovako javno odvedeš, kao što si 
zamislio, sva će nas plemena proglasiti kukavicama i opisivaće 
nas kao ponižene i poražene. Zato se vrati s njom, pa neka ostane 
u kući svoga muža još nekoliko dana dok ljudi ne počnu govoriti 
da smo je vratili. Onda je izvedi tajno i odvedi njenom ocu, jer mi 
nemamo nikakvog razloga da je zadržavamo." Amr se složi s tim 
prijedlogom i vrati Zejnebu u Mekku. Nakon kraćeg vremena on 
je noću izvede iz Mekke i predade je glasnicima njenog oca "iz 
ruke u ruku" kako mu je savjetovao njegov brat. 

Ebu-l-'As provede u Mekki neko vrijeme nakon rastanka sa 
svojom suprugom, a malo prije osvojenja Mekke on ode u Šam 

radi trgovine. Kada se vraćao u Mekku sa svojom karavanom, 
koja je brojala stotinu deva, i ljudstvom kojih je bilo preko sto 
sedamdeset, iznenadi ih jedna od Poslanikovih Hi izvidnica u 
blizini Medine, te zarobi i karavanu i sve ljude iz pratnje. 
Međutim, Ebu-l-'As se sakri pa njega nisu uhvatili. A kada se 
spustila noć, Ebu-l-'As, pod okriljem mraka, uđe krišom u 
Medinu, potraži Zejnebu i kada je nađe, zatraži od nje da ga 
zaštiti, što ona i učini. 

A kada je ujutro Poslanik $s izašao na sabah-namaz, te stao u 
mihrab i izgovorio početni tekbir i kada su ljudi za njim donijeli 
tekbir i stupili u namaz, iz odjela za žene začu se povik Zejnebe: 
"O ljudi! Ja sam Muhammedova kćerka Zejneba. Dala sam 
utočište Ebu-l-'Asu, pa dajte mu i vi svoju zaštitu!" 

Kada Vjerovjesnik završi namaz i predade selam, okrenu se 
ljudima i upita ih: "Jeste li čuli ono što i ja?" "Jesmo, Allahov 
Poslaniče!" - odgovoriše mu. On reče: "Tako mi Onoga u čijoj 
ruci je moja duša, od ovoga ništa nisam znao sve dok nisam čuo 
ovo što ste i vi čuli, a najniži od svih muslimana ima pravo da 
drugom dadne utočište." Onda Vjerovjesnik ode kući i reče 
kćerki: "Lijepo postupaj prema Ebu-l-' Asu, ali zapamti da mu nisi 
dozvoljena (kao supruga)!" 

Onda pozva sve ljude iz izvidnice koja je zarobila karavanu i 
njenu pratnju, pa im reče: "Ovaj čovjek je sada pod našom 
zaštitom i pripada nama, kao što ste čuli. Vi ste uzeli njegov 
imetak, pa ako učinite dobročinstvo pa mu sve vratite, biće nam 
drago. Ako nećete to da učinite, to je onda plijen koji vam je 
Allah poslao u vaše ruke i vi najviše pravo na njega imate." Oni 
rekoše: "Vratićemo mu njegov imetak, o Allahov Poslaniče!" 
Kada je Ebu-l-'As došao po svoj imetak rekoše mu: "O Ebu-1- 
'Asu! Ti si ugledan Kurejšija, amidžić Poslanikov i njegov zet, pa 
zašto ne bi prešao na Islam? Eto, mi smo ti vratili sav imetak, pa 
uživaj i iskoristi i imetak Mekkelija koji se nalazi u tvojoj 
karavani, pa ostani s nama u Medini?" On im odgovori: "Ružno li 
je to što me pozivate da otpočnem život u novoj vjeri sa 
prevarom." Tako on preuze svu karavanu i krenu u Mekku. 

A kada stiže svakom dade njegovo pravo, imovinu i zaradu. 
Onda ih upita: "O Kurejšije, je li ostao iko od vas da kod mene 
ima svog imetka, a da ga nije uzeo!" Oni mu rekoše: "Nema niko, 
i neka te Bog nagradi za sve. Uvjerili smo se da si plemenit i 
pošten." On onda reče: "Eto, ja sam vam dao vaše imetke i 
zarade, a sada pred svima izjavljujem da je samo jedan Bog Allah, 

i da je Muhammed Njegov poslanik! Tako mi Allaha, jedino zbog 
čega nisam primio Islam još dok sam bio kod Muhammeda u 
Medini, bijaše strah da ne pomislite kako sam htio da prisvojim 
vaše imetke. Sada kada vam je Allah sve vaše vratio i kada sam se 
ja razdužio, primio sam vjeru Islam." 

Onda napusti Mekku i ode Resulullahu % u Medinu. Poslanik 
se obradova njegovom dolasku. Vrati mu njegovu ženu, i za njega 
je govorio: "Kada mi je govorio, govorio je istinu; a što mi je 
obećao, to je i ispunio!" 

ASIM IBN SABIT 

To se bude borio neka se bori poput Asima ibn 
Sabita." (Allahov poslanik Muhammed |š) 

Krenuše Kurejšije sa svim svojim ljudstvom, uglednicima 
i robovima, u susret Muhammedu ibn Abdullahu na 
Uhud. Srdžba je kiptila u njihovim grudima, a osveta za 
njihovim žrtvama na Bedru je plamtjela u svakoj krvnoj žili. I to 
nije bilo dosta, nego su sa sobom poveli i neke od uglednih 
kurejšijskih žena, koje su trebale bodriti muškarce na borbu, 
raspirivati žar borbe u njihovim grudima i davati im podršku kada 
god pokleknu ili oslabe. Među tim ženama bijahu Hinda bint 
Utbe, žena Ebu Sufjana, Rejta bint Munebbih, žena Amra ibn 
'Asa, i Sulafa bint Sa'd, koja je krenula sa svojim mužem Talhom 
i trojicom sinova: Musafiom, Džulasom i Kilabom. Bilo je tu još 
mnogo drugih žena. 

Kada su se vojske sukobile na Uhudu i bitka se rasplamsala, 
Hinda bint Utbe i druge žene, koje bijahu s njom, stadoše iza 
borbenih redova, uzeše defove i slične instrumente pa zapjevaše 
uz bučnu muziku: 

Ako budete hrabro napadali mi ćemo vas 
grliti i udobna šilteta vam sterati, 
a ako budete bježali od vas ćemo se rastati 
rastankom koji vam se neće dopasti! 

Ove pjesme su rasplamsavale žar borbe kod konjanika, a na 
njihove muževe su djelovale poput magije. 

Kada se bitka okončala i u njoj Kurejšije zabilježiše pobjedu 
nad muslimanima, digoše se žene, opijene pobjedničkim 
zanosom, i počeše šetati poprištem bitke. Poginule muslimane su 
masakrirale na najgori mogući način; parale su im trbuhe, kopale 

oči, odsijecale uši i noseve. Jedna od njih, da bi u potpunosti 
izliječila svoj bijes, napravi ogrlicu od odsječenih noseva i ušiju i 
s njom se ukrasi ne bi li se tako osvetila za svog oca, brata i 
amidžu koji bijahu ubijeni na Bedru. 

Sa Sulafom bint Sa'd se dešavalo nešto sasvim drugo u odnosu 
na njene drugarice iz plemena Kurejš. Bila je veoma zabrinuta i 
gledala je na sve strane iščekujući da se pojavi njen muž ili neki 
od njene trojice sinova. Tek kad bi nešto o njima čula, mogla bi 
da se pridruži ostalim ženama u pobjedničkom slavlju. Međutim, 
njeno čekanje bijaše uzaludno, pa se ona zaputi preko bojišta i 
poče da zagleda lica poginulih, te nakon kraćeg vremena pronađe 
svoga muža kako krvlju obliven mrtav leži na zemlji. Ona kriknu 
poput lavice i poče pogledom tražiti na sve strane svoje sinove: 
Musafia, Kilaba i Džulasa. 

Uskoro ih ugleda pružene po uhudskoj prašini. Musafi i Kilab 
već bijahu mrtvi, a Džulasa zateče kako izdiše zadnjim izdisajima. 
Sulafa priskoči svome sinu kojem je svaki čas smrt trebala 
nastupiti. Stavi njegovu glavu u svoje krilo i poče brisati krv sa 
njegova čela i usta. Od teške nesreće koja je pogodila, suze joj 
bijahu presahle u očima. Onda poče da ga doziva: "Ko te je 
sasjekao sine?" On htjede da joj odgovori, ali ga smrtni hropac 
spriječi. Ona ga je uporno pitala dok joj on ne reče: "Pogodio me 
je Asim ibn Sabit, i mog brata Musafia i..." - zatim je i on ispustio 
svoju dušu. Sulafa bint Sa'd gotovo poludi. Poče na sav glas 
kukati i jadikovati. 

Zakle se idolima Latom i Uzaom da se neće smiriti niti će joj 
suze presahnuti sve dok se Kurejšije ne osvete Asimu ibn Sabitu, 
dok joj ne donesu njegovu lobanju, kako bi se ona iz nje napila 
vina. Onda se zavjetova da će onome ko ga zarobi ili ubije i 
donese joj njegovu glavu, dati blaga koliko god želi. 

Vijest o njenom zavjetu se brzo raširi među Kurejšijama, pa je 
svaki mekkanski mladić želio da se nekako dokopa Asima ibn 
Sabita kako bi njegovu glavu uručio Sulafi i tako osvojio veliku 
nagradu. Muslimani se nakon Uhuda povratiše u Medinu. 
Spominjali su bitku i njen tok, predavali su rahmet junacima koji 
preseliše kao šehidi, isticali su zasluge onih koji su najviše pružili. 
Među njima su spominjali i Asima ibn Sabita, čudeći se kako mu 
je uspjelo da ubije, pored ostalih, trojicu braće iz jedne porodice. 

Jedan od ashaba reče: "Pa šta u tome ima čudno? Zar se ne 
sjećate kada nas je Poslanik, pred samu Bitku na Bedru, pitao 
kako ćemo se boriti? Tada je Asim ibn Sabit ustao, uzeo svoj luk 

u ruku i rekao: "Kada je neprijatelj od mene udaljen stotinu lakata 
gađaćemo ga strijelom. Kada se primakne na dohvat koplja, onda 
ga treba kopljem gađati dok nam ne počne smetati. Kada nam 
koplja počnu smetati, onda uzimamo sablje i s njima udaramo." 
Na te riječi Alejhisselam je rekao: "Tako se vodi rat... pa ko se od 
vas nađe u borbi, neka se bori kako to čini Asim!" 

Nije mnogo vremena prošlo od Uhuda, a Vjerovjesnik izabra 
šestoricu časnih ashaba i posla ih na jedan zadatak. Za 
komandanta im odredi Asima ibn Sabita. Odabrana grupa krenu u 
izvršenje naređenja Poslanikovog % 

I dok su oni bili u putu, nedaleko od Mekke, za njihovo 
kretanje saznade pleme Huzejl. Organiziraše se i žurno se uputiše 
u pravcu Muhammedove izvidnice, te ih opkoliše kao što uže 
stegne vrat. Asim i njegova družina izvukoše sablje riješeni da se 
brane od napadača. Huzejlije im rekoše: "Vi nam se nikako ne 
možete oduprijeti, a mi vam, Boga mi, nećemo ništa nažao učiniti, 
pod uvjetom da nam se predate. Za to vam dajemo jamstvo i 
garanciju. Ashabi Muhammeda $š pogledaše jedni u druge kao da 
se dogovaraju šta da čine. Onda Asim reče svojim drugovima: 
"Mene što se tiče, ja ne prihvatam riječ i zaštitu mušrika!" Onda 
se prisjeti zavjeta kojim se Sulafa zavjetovala, pa uhvativši čvrsto 
svoju sablju reče: "Moj Allahu, ja Tvoju vjeru čuvam i za nju se 
borim, pa i Ti sačuvaj moje meso i kosti, i ne daj da ih se 
domogne iko od Allahovih neprijatelja." Onda Asim jurnu na 
Huzejlije, a za njim pojuriše još dvojica njegovih drugova. 
Žestoko i hrabro su se borili, dok ne izginuše jedan za drugim. 
Ostali ashabi se predadoše na datu riječ, ali ih neprijatelji na 
mučki način prevariše. 

U početku Huzejlije nisu ni znali da je jedna od žrtava koje su 
nanijeli muslimanima Asim ibn Sabit. Kada su to saznali tek onda 
se silno obradovaše računajući na veliku nagradu koja ih slijedi. 
To i nije čudno, jer Sulafa se zavjetovala da će, ako se dočepa 
Asima ibn Sabita, iz njegove lobanje piti vino! A zar nije, uz to, 
obećala onome ko joj ga dovede, živoga ili mrtvoga, dati imetka 
koliko god bude želio?! 

Od Asimove pogibije ne prođe ni nekoliko sati, a i Kurejšije 
saznadoše za njegovo ubistvo, jer Huzejlije su živjele dosta blizu 
Mekke. 

Poglavari iz plemena Kurejš poslaše glasnika ubicama Asima 
kako bi neko od njih donio njegovu glavu i kako bi ugasio žeđ za 
osvetom Sulafe bint Sa'da. Tako bi ona ispunila svoju zakletvu i 

bar unekoliko olakšala žalost za trojicom svojih sinova, koje je 
Asim svojom rukom pobio. Glasniku natovariše i silno blago i 
narediše mu da, nakon preuzimanja Asimove glave, nemilice to 
razdijeli među Huzejlije. Huzejlije odoše do tijela Asima ibn 
Sabita da mu otkinu glavu, ali bijahu silno iznenađeni rojevima 
pčela i osa koji bijahu oko njegovog tijela. Kako god da su 
pokušali da se primaknu njegovom tijelu u lice im je letjelo 
bezbroj pčela koje su ih ujedale po licu, očima, čelu i svim 
dijelovima tijela, te ih tako odbijale od njega. 

Kada su, nakon više bezuspješnih pokušaja, izgubili nadu da će 
doći do njegova tijela, jedni od njih predložiše ostalima: "Ostavite 
ga dok se spusti mrak, jer će se tada i pčele i ose smiriti i skloniti, 
a tijelo će vam tada ostaviti (prepustiti)." Onda oni sjedoše 
nedaleko odatle iščekujući noć. Ali, prije nego je dan izmakao i 
noć nastupila, nebo se zacrni od gustih i tmurnih oblaka. Počeše 
da pucaju gromovi i sijevaju munje. Udari tako jaka kiša da 
najstariji nisu nikad ništa slično zapamtili otkako žive na 
dunjaluku. Nabrzinu se stvoriše vododerine i bujica preplavi 
prolaze i doline. Cijeli kraj preplavi takva bujica kao najveći 
potop. 

Kada osvanu novi dan, Huzejlije potražiše tijelo Asima ibn 
Sabita, ali i pored toga što su ga svuda tražili, ne nađoše nikakvog 
traga od njega. To je stoga jer ga je bujica ponijela i odnijela 
negdje daleko gdje niko od njih nije znao. 

Tako je Allah, Velik je i Uzvišen On, primio i udovoljio dovi 
Asima ibn Sabita da sačuva njegovo tijelo od kasapljenja i 
masakriranja. Sačuvao je i njegovu plemenitu glavu da se ne bi iz 
nje vino pilo. I nikako mušrici neće uspjeti nauditi pravim 
mu'minima. 

SAFIJJA BINT A BDULMUTTA L I B 



"Safijja je prva muslimanka koja je, braneći Allahovu 
vjeru, ubila mueVika." 

~ f o je ta razborita i mudra žena kojoj su i ljudi pridavali 



ogromnu pažnju? Ko je ta hrabra sahabijka, koja bijaše 



A^L^prva žena muslimanka što je ubila mušrika? Ko je ta 
odlučna žena koja je muslimanima odgojila i podigla prvog borca 
što je potegao sablju na Allahovom putu? To je Safija bint 
Abdulmuttalib, Hašimijka i Kurejšijka, tetka Resulullaha 38. Slava 
je okružila Safiju bint Abdulmuttalib sa svih strana: njen otac 
bijaše Abdulmuttalib ibn Hašim, djed Vjerovjesnikov i čuveni 
uglednik iz plemena Kurejš. Njena majka je Hala bint Wehb, 
sestra Amine bint Wehb, Vjerovjesnikove majke. 

Njen prvi muž je bio Haris ibn Harb, brat Ebu Sufjana ibn 
Harba, poglavara plemena Benu Umejje. Ovaj muž joj je umro, a 
njen drugi muž je bio Awwam ibn Huwejlid, brat Hatidže bint 
Huwejlid, najčasnije žene od svih Arapa u džahilijjetu, i prve 
majke pravovjernih u Islamu. Njen sin Zubejr ibn Awwam je bio 
pomagač Resulullaha £g. Pa zar poslije ovakve časti ima neka čast 
koju bi duša poželjela, osim časti vjere - imana. Safiji je umro i 
drugi muž Awwam, a njoj je ostavio malog dječaka Zubejra kojeg 
ona othrani u bijedi i teškoći. 

Odgajala ga je kao ratnika i konjanika, a njegovu igru 
zamijenila je šiljenjem strijela i zatezanjem lukova. Navikla se da 
ga sprema u najveće opasnosti i da ga uvlači u teške situacije. 
Kada bi primijetila da se koleba ili oklijeva u takvim trenucima, 
ona bi ga dobro izudarala. Jednom je čak i kritizirana od strane 
jednog od njegovih amidža, koji joj reče: "Tako se dijete ne tuče! 
Ti ga udaraš kao da ga mrziš, a ne onako kako bi majka trebala 
udarati svoje dijete." 

Ona mu na to odgovori u stihovima: 

Onaj ko kaže da ga mrzim laže, 
jer ja ga udaram kako bi sazrio, 
kako bi vojsku porazio i plijen donio. 

A kada je Allah poslao Svoga Poslanika sa vjerom istine i 
pravde, te ga zadužio da ljude opominje i obveseljuje, naredio mu 
je da počne sa svojim najbližima. On sakupi pleme 
Abdulmuttalib: žene i muškarce, stare i mlade, pa im reče: "O 
Fatima kćeri Muhammedova, o Safija kćeri Abdulmuttaliba, o 
pripadnici Abdulmuttalibovog plemena! Zaista vam ja kod Allaha 
ništa ne mogu pomoći." 

Onda ih pozva u vjeru u Allaha, te ih poče podsticati na 
priznanje njegovog poslanstva. Od njih se Allahovom svjetlu 
odazvaše oni koji se odazvaše, a svjetlu okrenuše leđa oni koji 
odbiše da ga slijede. Safija bint Abdulmuttalib bijaše među 
onom prvom skupinom vjernika i iskrenih sljedbenika 
Poslanikovih. Tada se Safija okruni slavom sa dvije stvari: 
uglednim porijeklom i islamskom veličinom. Safija bint 
Abdulmuttalib se sa svojim dječakom Zubejrom ibn Awwamom 
priključi svijetloj povorci, podnoseći sve ono što su podnosili 
prvi muslimani, kada je u pitanju zlostavljanje, tiranija i progoni 
od strane Kurejšija. 

Kada je Uzvišeni Allah dozvolio Svome Poslaniku i vjernicima 
koji bijahu uz njega, da učine Hidžru u Medinu, ugledna 
Hašimijka ostavi i Mekku sa svim lijepim uspomenama i sve časti 
i ugodnosti koje je imala, te se uputi u pravcu Medine čineći 
hidžru Allahu i Njegovom Poslaniku. I pored toga što je 
plemenita sahabijka tada bila zašla u šezdesete godine svoga 
sretnoga života, ona je i na polju džihada dala određene zasluge 
koje historija i dan-danas spominje sa zahvalnošću i divljenjem. 

Dovoljno će biti da navedemo samo dva takva slučaja, od kojih 
je jedan bio na Uhudu a drugi na dan Bitke na Hendeku. Na 
Uhudu je ona krenula u borbu na Allahovom putu skupa sa još 
nekoliko žena. Prenosila je vodu, napajala žedne, oštrila strijele i 
opravljala lukove. 

Osim toga, ona je svim svojim čulima pomno pratila bitku. To 
i nije čudno, jer na poprištu je učestvovao njen bratić Resulullah 
Muhammed. 

Tu je bio i njen brat Hamza ibn Abdulmuttalib - lav Allahov. 
Tu je bio i njen sin Zubejr ibn Awwam, pomagač Allahovog 

Poslanika. U bici je, prije i iznad svega toga, odlučivano o 
budućnosti Islama kojeg je ona tako čvrsto prigrlila, i zbog kojeg 
je i Hidžru učinila. Tamo iza njega, gledala je ona put prema 
Džennetu. 

Kada je primijetila kako se muslimani, izuzev nekoliko 
pojedinaca, rasipaju od Poslanika £g i kako mušrici svaki čas 
mogu doprijeti do Poslanika i ubiti ga, ona baci posudu sa vodom 
na zemlju, skoči poput lavice koja je uznemirena, uze od jednog 
čovjeka koji je bježao koplje, pa krenu probijajući se kroz saffove 
i udarajući drškom koplja muslimanske borce. Usput im je 
govorila: "Teško vama, zar bježite od Allahovog Poslanika!?" 
Kada je Vjerovjesnik primijetio kako im se primiče, poboja se da 
će vidjeti svoga brata Hamzu, kojeg su mušrici ubili i još 
izmasakrirali, pa doviknu njenom sinu Zubejru: "Pripazi na 
majku, Zubejre!" Zubejr dođe pravo pred nju i reče joj: "Vrati se 
majko, vrati se!" Ona mu uzviknu: "Skloni se ispred mene!" On 
reče: "Resulullah naređuje da se vratiš." "A zašto?", dodade ona, 
"pa ja sam već čula šta su uradili od moga brata, ali sve je to u 
ime Allaha." Onda Vjerovjesnik reče Zubejru: "Pusti je, 
Zubejre!", što on i uradi. 

A kada' se bitka završila Saflja dođe do svoga brata Hamze, pa 
vidje kako mu je stomak rasporen, džigera iščupana, nos i uši 
odsječene, a lice izudarano... Ona zamoli Allaha da mu oprosti, pa 
dodade: "Sve je ovo radi Allaha i zadovoljna sam Allahovom 
odredbom. Tako mi Allaha, biću strpljiva i tražiti u svemu ovome 
nagradu samo od Allaha, i za brata i za sebe, ako Allah da." Tako 
se Safija bint Abdulmuttalib ponašala na Uhudu. 

Što se tiče njenog učešća na dan Bitke na Hendeku to je priča 
koja je isprepletena sa nitima oštroumnosti, snalažljivosti, 
odlučnosti i hrabrosti. Pa da čujemo kako tu priču bilježe 
historijska djela. Resulullah 3& je imao običaj da, kada ide u neki 
pohod ili bitku, žene i sluškinje skloni u neki siguran zaklon, 
bojeći se da ih ne ugrozi kakav izdajnik u času kada nemaju 
zaštitnika. 

Kada je došao dan Bitke na Hendeku on svoje žene, tetke i 
druge žene muslimanke odvede u zidine tvrđave Hassana ibn 
Sabita, koje je on naslijedio od" svojih predaka, a koje, opet, 
bijahu najčvršće i najsigurnije zidine u Medini. 

I dok su muslimani stražarili na rubovima hendeka iščekujući 
Kurej&je ili njihove saveznike, bijahu prezauzeti da bi i mislili na 
to da im neprijatelj ugrozi žene i sluškinje. 

U samo svitanje, ili pred zoru te noći Safija opazi neku siluetu 
kako se kreće. Ona napregne i sluh i vid dok ne razazna nekog 
Jevrejina kako se šulja oko zidina, osluškujući i špijunirajući ne bi 
li nešto saznao. Ona shvati da je to uhoda kojeg su poslali da 
sazna ima li u utvrđenju muškaraca koji bi branili one unutra, ili 
su tu samo žene i djeca. Ona pomisli: "Jevreji iz plemena Benu 
Kurejza su prekršili ugovor između njih i Poslanika, i stavili se na 
stranu Kurejšija i njihovih saveznika, a protiv muslimana. Između 
nas i njih nema nijedan musliman koji bi nas branio, a Resulullah 
i ostali s njim iščekuju napad neprijatelja na Hendek. Pa ako ovaj 
uhoda uspije da svojim saplemenicima odnese podatke o 
stvarnom stanju, Jevreji će zarobiti i žene i sluškinje, što bi bio 
poguban udarac za muslimane." Zato ona požuri pa stavi 
mahramu, stegnu svoju odjeću oko pasa, uze neki kolac i polahko 
se spusti do vrata na utvrđenju. Onda ih oprezno i bez buke otvori 
te poče pažljivo posmatrati neprijatelja. 

Kada osjeti da je došao najpogodniji čas za napad, ona skoči 
hrabro i odlučno i tako ga snažno udari kocem da ga odmah sruši 
na zemlju. Onda ga udari i drugi i treći put, tako da ga brzo 
usmrti. Zatim hitro uze nož koji je nosila sa sobom, pa mu odrubi 
glavu i baci je sa vrha utvrđenja. Glava se otkotrlja pravo pred 
ostale Jevreje koji u podnožju bijahu u zasjedi iščekujući vijesti 
od svoga uhode. Kada vidješe glavu svoga druga rekoše: "Sada 
smo se uvjerili da Muhammed nije ostavio žene i djecu bez 
straže!" Onda se brzo vratiše odakle su i došli. 

Neka je uzvišeni Allah zadovoljan sa Safijom bint 
Abdulmuttalib, jer ona uistinu bijaše svijetli primjer žene 
muslimanke. Odgojila je svoga sina jedinca najbolje što je mogla. 

Nakon pogibije svoga rođenoga brata dostojno je za njim 
osaburila. Više puta je nailazila na teške kušnje, ali se pokazala 
kao hrabra, odlučna i razborita žena. A historija je u svojim 
najsvjetlijim stranicama zabilježila to da je Safija bint 
Abdulmuttalib prva žena koja je u Islamu ubila nevjernika! 

"Zaista Utbe ibn Gazvan ima veliki značaj u Islamu." 
(Omer ibn Hattab) 

"poglavar pravovjernih, Omer ibn Hattab, je nakon jacije- 



namaza krenuo u postelju kako bi se koliko-toliko 



Međutim, san nikako nije dolazio na oči halife, jer mu je glasnik 
donio sljedeću vijest: "Poražena perzijska vojska od strane 
muslimana umjesto da konačno bude potučena, uvijek joj dolazi 
pravovremeno pojačanje ■ tako da ona povrati snagu i nanovo 
nastavlja borbu." Još mu je rečeno da grad Ubulla (danas dio 
Basre) predstavlja glavni izvor odakle se snabdijeva perzijska 
vojska, bilo da se radi o ljudstvu ili o sredstvima. 

Halifa odluči da pošalje vojsku kako bi osvojili grad Ubullu, i 
tako prekinuli njihovo pomaganje Perzijancima. Međutim, susreo 
se sa velikim problemom, a to je mali broj ljudi koje je imao 
užase. To je zato jer su i mladići i sredovječni ljudi, pa čak i 
starci, otišli širom zemaljske kugle kao borci na Allahovom putu, 
a kod njega je ostao neznatan broj ljudstva. 

On onda pribjegnu svojoj poznatoj taktici - malobrojnost u 
ljudstvu nadoknadi snagom u dostojnom vojskovođi. On uze 
tobolac sa strijelama, pa ih poče raspoređivati pred sobom 
poredeći ih sa svojim ljudima. 

Nakon kraćeg prebiranja, on progovori sam za sebe: "Našao 
sam ga! Da, našao sam ga!" To je mudžahid kojeg je upamtio i 
Bedr, i Uhud, i Hendek i druga slavna bojišta. Učestvovao je i na 
Jemami, toj velikoj bici. 

Nikada mu sablja nije zakazala, niti je njegovo koplje 
promašilo. Sem toga on je učinio obje hidžre, a bio je sedmi od 
svih muslimana koji je prešao na Islam. 




za noćno stražarenje i obilazak. 

Kada je osvanulo jutro, halifa naredi: "Pozovite mi Utbeta ibn 
Gazwana!" Zatim mu povjeri komandu nad trista i nekoliko ljudi, 
a obeća mu da će im poslati pomoć dok se nađe slobodnog 
ljudstva. Kada mala vojska htjede krenuti halifa El-Faruk se 
oprosti sa vojskovođom Utbetom, ovako ga savjetujući: "O Utbe, 
šaljem te u područje Ubulle, a to je jedno od najpoznatijih 
neprijateljskih utvrđenja. Molim Allaha da ti pomogne protiv njih. 
Kada dođeš do cilja prvo ih pozovi u vjeru u Allaha, pa ko ti se 
odazove, ti ga prihvati. Ko to odbije, ti uzmi od njih džiziju 
(porez za zaštitu). Ako i to odbiju, onda se protiv njih bori bez 
okolišanja. I boj se Allaha, Utbe, u svemu što ti je povjereno. 
Dobro se pazi da te ne obuzme oholost pa da ti upropasti Ahiret. 
Sjeti se da si drugovao sa Poslanikom sfe, pa te je, nakon 
poniženja, Allah uzdigao, ojačao te je nakon slabosti. A sada si 
postao emir sa svom vlašću komandanta koji se sluša. Što kažeš, 
na to se dobro obraća pažnja, a što narediš tome se pokorava. 
Divna li je to blagodat, samo da te ne zavede i prevari, pa da te 
odvede u Džehennem, neka i tebe i mene Allah zakloni od njega!" 

Utbe ibn Gazwan krenu sa svojim ljudima, a tu je bila i 
njegova žena i još pet drugih žena od nekih boraca. 

Tako dođoše u područje zvano Kasaba nedaleko od Ubulle. 
Kod sebe više nisu imali ništa od hrane. Kada se glad malo više 
osjeti, Utbe reče nekolicini boraca: "Potražite ima li ovdje išta za 
jelo!" Oni krenuše u potragu za hranom i tako doživješe 
zanimljivu priču koju jedan od njih prepričava ovako: 

"Dok smo mi tragali za hranom, zađosmo u neki gusti 
šumarak, i tu nađosmo dvije torbe - u jednoj hurme, a u drugoj 
neko sitno bijelo sjeme prekriveno žutom korom. Mi ponesosmo 
torbe i dođosmo blizu našeg logora, a onda jedan od nas pogleda 
u ono zrnevlje pa reče: "Ovo je sigurno otrov kojeg nam je 
neprijatelj namjestio, pa to ne dirajte!" Onda počesmo jesti one 
hurme. 

Dok smo mi jeli, priđe jedan konj koji se odvezao i poče jesti 
ono zrnje iz druge torbe. 

Tako mi Allaha, htjedosmo odmah da ga zakoljemo prije nego 
što umre kako bi iskoristili njegovo meso. Vlasnik tog konja reče: 
"Ostavite ga, a ja ću večeras paziti, pa ako primijetim da umire, 
odmah ću ga zaklati." 

Kada smo ujutro osvanuli, vidjesmo konja zdravog i čitavog. 
Onda moja sestra reče: "O brate, čula sam našeg oca kako je 
govorio da otrov neće naškoditi ako se stavi na vatru da se 



249 



:' J Utbe ibn Gazwan 

skuha." Onda uze nešto onog zrnja i stavi u lonac, a lonac 
namaknu na vatru. Ubrzo nas pozva govoreći: "Dođite da vidite 
kako je pocrvenilo!" Tada kora poče da puca i rastvara se, a 
pojavi se bijelo zrnje. Mi ga ususmo u tanjir i htjedosmo da 
jedemo, a Utbe nam doviknu: "Spomenite Allahovo ime pa onda 
jedite!" Mi ga počesmo jesti i utvrdismo da je to nešto veoma 
ukusno, a tek kasnije saznadosmo da se to zove riža." 

Grad Ubulla, prema kojoj se zaputio Utbe ibn Gazwan sa 
svojom malom vojskom, bijaše čvrsto utvrđenje na obali rijeke 
Tigrisa. Perzijanci su ga koristili kao svoje skladište oružja, a na 
tornjeve su postavili osmatračnice kako bi mogli primijetiti 
dolazak neprijatelja. 

Sve to, međutim, nije moglo spriječiti Utbu da napadne grad i 
pored malobrojnog ljudstva i prostog oružja. On je sada 
raspolagao sa ukupno šest stotina boraca uz koje bijaše mala 
skupina žena. Od oružja je imao samo sablje i koplja, i preostalo 
mu je jedino da se posluži lukavstvom. Utbe pripremi ženama 
bajrake koje postavi na drške kopalja. Naredi im da idu iza vojske 
i reče im: "Kada se mi prikučimo gradu, podignite iza nas takvu 
prašinu da se digne do nebesa." 

Kada se primakoše Ubulli pred njih izađe perzijanska vojska 
koja vidje kako se oni slobodno i bez straha kreću naprijed. Onda 
pogledaše u barjake koji su se iza njih vihorili, pa primijetiše 
oblake prašine iza barjaka. Tada rekoše jedni drugima: "Ovo je 
samo prethodnica vojske, a iza njih tek nailazi silna vojska, dok je 
nas prema njima mali broj." U njihova srca se uli strah i među 
njima zavlada panika. Nabrzinu pokupiše ono što je vrijedno a 
nije teško, pa užurbano poskakaše u lađe kojih je bilo spremnih na 
Tigrisu, te mahom pobjegoše. 

Utbe uđe u Ubullu bez ijednog izgubljenog čovjeka, a ubrzo 
osvoji i ostale okolne gradove i sela. Zaplijeniše silni plijen koji 
se nije mogao prebrojati ni izvagati, a kada se jedan od ljudi vrati 
u Medinu i upitaše ga za stanje muslimana u Ubulli, on im 
odgovori: "O čemu vi to pitate!? Tako mi Allaha, ostavio sam ih a 
oni na vagi važu zlato i srebro!" Iza toga mnogi ljudi otputovaše u 
Ubullu. 

Utbe ibn Gazwan uoči da će boravak njegove vojske u 
oslobođenim gradovima loše utjecati na njih. Naučiće se na 
lagodan život, poprimiće običaje mještana i otupiće njihova 
oštrina i volja za nastavak borbe. Zato on napisa pismo Omeru ibn 
Hattabu u kojem traži dozvolu za izgradnju Basre. Opisa mu 

mjesto koje je izabrao za taj novi grad, a halifa mu dade dozvolu 
koju je tražio. Utbe napravi plan za novi grad, a prvo što je 
sagradio bijaše veličanstvena džamija. 

To i nije nimalo čudno jer zbog džamije on i njegovi drugovi 
su i krenuli u borbu; zbog džamije su potpomognuti od strane 
Allaha a protiv Allahovog neprijatelja. 

Onda se vojnici zaokupiše podjelom zemlje i izgradnjom kuća. 
Samo Utbe ne sagradi sebi kuću, nego i dalje nastavi stanovati u 
šatoru od platna. To učini jer je on u sebi nešto skrivao... 
Primijetio je Utbe da je muslimanima u Basri dunjaluk izlazio u 
svemu u susret tako da je mahom zavodio ljude. Njegovi ljudi, 
koji doskora nisu znali za ljepšu hranu od riže kuhane sa ljuskom, 
sada su okusili sve najljepše i najbolje specijalitete perzijske 
hrane. 

Zato se on poboja za svoj din zbog dunjaluka i uplaši se da mu 
ovaj svijet ne pokvari budući. On sakupi ljude u džamiji pa im 
reče: "O ljudi, zaista je dunjaluk navijestio svoj završetak i svi 
ćete se sa njega preseliti u kuću u kojoj nema završetka. Ja se i 
sada sjećam dok sam, kao sedmi sljedbenik Resulullaha % živio, a 
nismo imali šta jesti osim lišća sa drveta od kojeg su nam usne 
pucale. Jednoga dana sam našao na zemlji nekakav ogrtač, pa sam 
ga prepolovio izmeđe sebe i Sa'da ibn Ebi Wekkasa, te se on 
ogrtao jednom a ja drugom polovicom. A mi danas, bez izuzetka, 
živimo kao vladari na jednoj određenoj teritoriji. Zato se ja 
utječem Allahu od toga da budem u svojim očima velik a kod 
Allaha malehan." 

Onda Utbe ostavi jednoga između njih da ga zamijeni, oprosti 
se od njih i ode u Medinu. 

Kada stiže kod halife El-Faruka zatraži od njega da ga razriješi 
dužnosti namjesnika što halifa odbi. On ga je uporno molio, a 
halifa je još upornije ostao pri svojoj odluci, te mu naredi da se 
vrati u Basru. 

I protiv svoje volje Utbe se povinova halifinoj naredbi, uzjaha 
devu i krenu učeći: "Moj Allahu, ne daj da se tamo vratim! Moj 
Allahu, ne daj da se tamo vratim!" Allah 3« usliša molbu Utbe, jer 
on ne odmače daleko od Medine, a njegova deva posrnu tako da 
on pade sa nje i poginu napusti vši tako ovaj svijet. 

NU'AJM IBN MES'UD 

"Nu'ajm ibn Mes'ud je čovjek kome je dobro poznato 
da je rat varka." 

Nu'ajm ibn Mes'ud bijaše mladić budna srca, veoma 
pronicljiv, oštrouman i snalažljiv. Nikakva prepreka ga 
nije mogla zaustaviti, niti se našao problem kojeg on 
nije mogao riješiti. Predstavljao je originalan primjer pustinjskog 
sina sa svim odlikama koje mu je Allah dao; kao brzinu 
rasuđivanja, ispravno i pravovremeno postupanje u svim 
situacijama. Međutim, on bijaše i sklon uživanjima i prepuštanju 
strastima, i volio je takva društva, a najčešće je željeno društvo 
nalazio među jesribskim Jevrejima. Zato bi, kada bi se god 
poželio pjesme, pjevačica i sličnog društva, mahsus išao na put iz 
područja Nedžda, gdje je boravio njegov narod, i išao u pravcu 
Medine gdje je nemilice trošio svoj imetak, dok su mu Jevreji još 
širih ruku pružali i omogućavali različite zabave i ugodnosti. 
Zbog toga je Nu'ajm dosta često navraćao u Jesrib, gdje se 
upoznao i vezao sa tamošnjim Jevrejima, a posebno sa plemenom 
Benu Kurejza. 

Kada je Uzvišeni Allah počastio ljudski rod sa slanjem 
Vjerovjesnika i objavom vjere pravog puta i istine, te mekkansku 
kotlinu osvijetlio svjetlom Islama, bijaše Nu'ajm ibn Mes'ud i 
dalje odan strastima i ličnim prohtjevima. Žestoko i odlučno 
okrenu leđa novoj vjeri bojeći se da ga ona ne rastavi od njegovih 
uživanja. Malo - pomalo pa se nađe među okorjelim 
neprijateljima Islama, prinuđen da se sabljom sučeli protiv te 
vjere. Ali, za vrijeme bitke protiv Ahzaba (saveznika), Nu'ajm 
ibn Mes'ud je sebi otvorio jednu novu stranicu u historiji 
islamskog pozivanja. Tu je ucrtao i zapisao jednu od najljepših 

priča o ratnim lukavstvima. Tu priču i danas prenosi historija 
čudeći se njenim mudrim prevratima i diveći se njenom 
oštroumnom i lukavom junaku. Da bi shvatili priču Nuajma ibn 
Mes'uda moramo se prvo malo vratiti unazad. 

Pred samu Bitku Ahzab pobuni se grupa Jevreja u Medini iz 
plemena Benu Nadir. Njihovi poglavari počeše skupljati 
saveznike za rat protiv Poslanika i obračun sa njegovom 
vjerom. Oni odoše Kurejšijama u Mekku i podstakoše ih na novu 
bitku protiv muslimana, obećavajući im da će im se priključiti 
kada ovi stignu do Medine. Zatim ugovoriše tačan termin koji 
nikako neće iznevjeriti. Onda ih ostaviše i odoše u Nedžd 
plemenu Gatafan, te i njih nagovoriše protiv Islama i 
Vjerovjesnika pozivajući ih na konačno uništenje nove vjere. 
Povjeriše im i detalje svoga dogovora sa Kurejšijama. I obećaše i 
njima isto što i Kurejšijama, upoznajući ih o terminu kojeg su i s 
njima dogovorili. Kurejšije su, svi mahom, i konjanici i pješaci, 
krenuli iz Mekke u pravcu Medine pod komandom svoga 
poglavara Ebu Sufjana ibn Harba. Isto tako i pleme Gatafan krenu 
iz Nedžda sa svom ratnom spremom i ljudstvom pod komandom 
Ujejne ibn Hisna. U prethodnici ove vojske iz Gatafana bijaše i 
junak naše priče Nu'ajm ibn Mes'ud. 

Kada Resulullah sazna vijesti o kretanju ove dvije vojske, 
sakupi svoje ashabe i posavjetova se s njima o tome šta da čine. 
Odlučiše da iskopaju veliki jarak (hendek) okolo Medine da bi 
tako spriječili silnu vojsku, kojoj se inače ne mogu oduprijeti od 
upada u Medinu. I dok su se dvije vojske, jedna iz Mekke a druga 
iz Nedžda, približavale Medini, poglavari iz plemena Benu Nadir 
odoše vođama drugog jevrejskog plemena Benu Kurejza i stadoše 
ih nagovarati na rat protiv Vjerovjesnika, odnosno priključenje 
vojskama iz Mekke i Nedžda. Poglavari Benu Kurejza im rekoše: 
"Vi nas pozivate u ono što mi volimo i što bi rado učinili, ali vi 
znate da između nas i Muhammeda postoji ugovor, koji još uvijek 
traje, o tome da ga nećemo napadati, ni ometati, a za uzvrat i mi 
možemo dalje mimo u Medini živjeti. Bojim se, ako Muhammed 
pobijedi u ovome ratu, da će se na nas žestoko rasrditi i da će nas 
zbog izdaje sviju protjerati iz Medine." 

Međutim, poglavari Benu Nadira su ih uporno nagovarali na 
raskid ugovora navodeći im razne dokaze u korist prevare 
Muhammeda, uvjeravajući ih da će ovaj put, bez ikakve sumnje, 
muslimani doživjeti poraz. Najveći adut im bijahu dvije vojske 
koje su stizale. Uskoro Jevreji Benu Kurejza prihvatiše njihove 

prijedloge i nagovore i raskinuše ugovor sa Resulullahom %. 
Pocijepaše papir sa tekstom tog ugovora i obznaniše svoje 
priključenje saveznicima protiv Muhammeda. Ta vijest odjeknu 
među muslimanima kao udarac groma. Savezničke vojske 
opkoliše Medinu i prekinuše dotok hrane i opskrbe .njenim 
stanovnicima. Poslanik % osjeti da je upao među čeljusti 
neprijatelja. Kurejšije i Gatafanlije su ulogoreni pred samim 
pogledom muslimana izvan grada. 

Benu Kurejza spremno čekaju svoju priliku iza leđa muslimana 
u samom gradu. Osim toga munafici i oni čija su srca bila bolesna 
i pokvarena počeše se razotkrivati govoreći: "Muhammed nam je 
obećavao riznice Kisre i Kajsara (careva perzijskih i bizantijskih), 
a evo mi smo danas došli u situaciju da pojedini od nas nisu 
sigurni otići u nužnik radi obavljanja nužde!" 

Tako uspješe da od Muhammeda odvoje grupu po grupu ljudi 
strašeći ih za budućnost njihovih žena, djece i domova od napada 
Benu Kurejzija; kada borba otpočne, sa Resulullahom osta svega 
nekoliko stotina pravih i iskrenih vjernika. U jednoj od tih noći, 
nakon što se obruč neprijatelja stezao blizu dvadeset dana, 
Resulullah % poče upućivati svome Gospodaru dove onoga koji 
se našao u bezizlaznoj situaciji. Ponavljao je: "Moj Allahu, daj mi 
onu pomoć koju si mi obećao! Moj Allahu, daj mi onu pomoć 
koju si mi obećao!" 

Te noći Nu'ajm ibn Mes'ud se prevrtao na svojoj postelji ne 
mogavši sklopiti oka, kao da mu je neko očne kapke prikovao. 
Gledao je negdje između žarkih zvijezda na vedrom nebu. 
Razmišljao je dugo. Odjednom se sam zapita: "E moj Nuajmu! 
Šta je to tebe dovelo u ovako daleke krajeve da se boriš protiv tog 
čovjeka i njegovih pristalica? Ne ratuješ protiv njega da bi 
pobijedila neka istina niti da bi se osvetio za nanešene uvrede. 
Ratuješ protiv njega bez ikakvog valjanog povoda i uzroka. 
Dolikuje li pametnom čovjeku poput tebe da se bori pa ubije ili 
bude ubijen bez pravog razloga?! E moj Nuajmu! Šta te je to 
navelo da podižeš sablju u lice ovog dobrog čovjeka koji svojim 
pristalicama naređuje pravdu, dobročinstvo i pomaganje 
bližnjima? Šta te je to natjeralo da svoje koplje oblivaš krvlju 
njegovih drugova koji samo slijede pravi put i istinu koju im on 
preporučuje?!" 

Ovaj odlučni i presudni dijalog između Nuajma i njegove 
savjesti se završi značajnom odlukom koju on odmah krenu da 
izvrši. Nu'ajm ibn Mes'ud se odšulja iz logora svoga plemena i 

pod plaštom mraka hitro ode Resulullahu. Kada ga Vjerovjesnik 
M ugleda pred sobom, upita ga: "Jesi li ti Nu'ajm ibn Mes'ud?" 
"Da, Allahov Poslaniče", odgovori on. "Pa šta te je dovelo u ovo 
doba?!" "Došao sam da posvjedočim da nema boga osim Allaha i 
da si ti Njegov rob i Poslanik, a da je ono što ti govoriš istina!" 
Onda Nuajm nastavi: "Primio sam Islam, o Resulullahu, a moje 
pleme za to još nije saznalo. Pa, naredi mi šta da činim." 
Alejhisselam mu reče: "Ako ostaneš sa nama, ti si samo jedan 
čovjek više, nego ti idi i pokušaj nekako da oslabiš našeg 
neprijatelja, jer rat je varka!" On reče: "Dobro, o Allahov 
Poslaniče, uskoro ćeš vidjeti ono što će te obradovati, ako Allah 
da." 

Nuajm smjesta ode pripadnicima Benu Kurejze, a ranije im je 
bio dobar drug i prijatelj. On im reče: "O Benu Kurejze! Vi dobro 
znate koliko vas volim i želim dobro, te da sam prema vama 
uvijek bio iskren." Rekoše mu: "Da, o tebi ne znamo ništa loše." 
On dalje reče: "Kurejšije i Gatafan u ovom ratu nisu u istoj 
situaciji kao vi." "Kako to?" - upitaše Kurejzije. On reče: "Ovaj 
kraj i ovaj grad su vaši. Tu je vaše bogatstvo, vaša djeca i vaše 
žene i niste u prilici da sa njima selite negdje drugo. A što se tiče 
plemena Kurejš i Gatafan njihov grad, imetak, djeca i žene, sve je 
to daleko od ovog kraja. Oni su došli da ratuju protiv 
Muhammeda, a vas su pozvali da s njim prekršite ugovor i da im 
pomognete protiv njega, što ste vi prihvatili. Ako oni uspiju da ga 
pobijede, oni će ga porobiti, a ako ne uspiju da ga nadvladaju, oni 
će se mirno vratiti svojim kućama, a vas će ostaviti njemu na 
milost i nemilost, pa će vam se on žestoko osvetiti." Oni mu 
rekoše: "Istinu govoriš, pa šta nam ti savjetuješ da činimo?" 
Nuajm im odgovori: "Ja mislim da se ne trebate boriti uz njih sve 
dok od njih ne uzmete grupu njihovih uglednika kao zalog i 
garanciju, i tako ćete ih primorati da se uz vas bore protiv 
Muhammeda, sve dok ne pobijedite ili dok ne strada i posljednji i 
vaš i njihov čovjek." Rekoše mu: "U pravu si, dobro si nas 
nasavjetovao." 

Onda on ode od njih Ebu Sufjanu ibn Harbu, komandantu 
Kurejšija, te reče njemu i ostalima koji bijahu s njim: "O 
Kurejšije! Vi dobro znate koliko vas volim, a koliko Muhammeda 
mrzim. Saznao sam za jednu stvar i smatram da sam dužan da 
vam to povjerim pod uvjetom da to nikome ne govorite, a 
pogotovo da sam vam ja to saopćio." Oni mu rekoše: 
"Obećavamo ti to." Dalje on nastavi: "Benu Kurejze su se 
pokajali što su se zavadili sa Muhammedom pa su mu poručili 

sljedeće: "Mi smo se pokajali zbog svog postupka, i odlučili smo 
da ponovo s tobom sklopimo ugovor o primirju, pa bi li ti bio 
zadovoljan da za tebe zarobimo dosta uglednih ljudi iz plemena 
Kurejš i Gatafan, pa da ti ih predamo kako bi ih ti pogubio? Zatim 
bi se tebi priključili u borbi protiv njih sve dok ih konačno ne 
poraziš." Na to im je Muhammed odgovorio da pristaje. Pa ako 
Jevreji dođu od vas tražiti neke ljude u zalog nikoga im ne dajite 
nipošto." Ebu Sufjan reče: "Divan li si ti saradnik i neka te prati 
svako dobro." Iza toga Nuajm napusti Ebu Sufjana i ode u svoje 
pleme Gatafan, pa im ispriča nešto slično kao Ebu Sufjanu, 
upozorivši ih onako kako je i njega upozorio. 

Ebu Sufjan odluči da iskuša Benu Kurejzije, pa im posla svog 
sina koji im reče: "Moj otac vam šalje pozdrav i poručuje vam 
sljedeće: "Ovaj obruč oko Muhammeda i njegovih pristalica se 
svima oduljio tako da smo se zasitili. Zato smo odlučili da ga 
napadnemo i da ga se riješimo, pa vas pozivamo da ga i vi sutra 
napadnete." Oni mu odgovori še: "Danas je subota, a mi subotom 
ništa ne radimo. Osim toga mi se uz vas nećemo boriti sve dok 
nam ne date sedamdeset uglednika iz vašeg plemena i plemena 
Gatafan, kako bi kod nas bili kao zalog i garancija. Mi se bojimo 
da ćete vi, kada vam borba oteža, otići svojim kućama a nas same 
ostaviti Muhammedu, a dobro znate da se mi sami protiv njega ne 
možemo boriti." Kada se sin Ebu Sufjana vrati svome plemenu i 
obavijesti ih o onome što je čuo od Benu Kurejzija, svi se složiše i 
uglas rekoše: "Prokleti sinovi majmuna i svinja! Tako nam Boga, 
kada bi od nas tražili jednu ovcu u zalog, ne bismo im je dali." Na 
taj način Nu'ajm ibn Mes'ud je uspio raspršiti redove saveznika i 
među njih ubaciti razdor. Uzvišeni Allah posla na Kurejšije i 
njihove saveznike žestoki uništavajući vjetar koji porazvaljiva 
njihove šatore, isprevrta njihove kazane, utrnu im vatre, a lica i 
oči im ispuni prašinom. Oni ne nađoše drugog izlaza nego 
napustiše bojište i otputovaše pod zaštitom noćne tmine. Kada 
osvanu jutro i muslimani vidješe da su Allahovi neprijatelji 
pobjegli, počeše uzvikivati: "Hvala Allahu koji je Svoga roba 
pomogao, koji je snagu njegovoj vojsci ulio, i koji je Sam sve 
neprijatelje savladao!" Nakon tog dana Nu'ajm ibn Mes'ud je 
uvijek ostao pouzdan oslonac za Resulullaha %. Povjeravao mu je 
mnoge zadatke, podnosio je najveće odgovornosti i terete, nosio 
je pred njim bajrake. 

Kada je došao dan osvojenja Mekke, Ebu Sufjan ibn Harb je 
posmatrao muslimansku vojsku koja je ulazila u grad. Kada je 

vidio jednog čovjeka koji je nosio bajrak plemena Gatafan, on 
upita: "Ko je ono?" Rekoše mu: "Nu'ajm ibn Mes'ud." On 
dodade: "Kako li nas je prevario na dan Handeka. Tako mi 
Allaha, bio je jedan od najžešćih neprijatelja Muhammedovih, a 
eno ga sada nosi pred njim bajrak svoga plemena, i još ide pod 
njegovim bajrakom u rat protiv nas..." 

HABBAB IBN ERETT 

"Neka se Allah smiluje Habbabu! On je svojevoljno 
prihvatio Islam, pokorno je učinio hidžru i živio je kao 
mudžahid." (Alija ibn Ebi Talib) 

Ummu Enmar, žena iz plemena el-Huza'a, je krenula na 
pijacu robova u Mekki. Željela je sebi kupiti slugu - 
dječaka koji bi joj pomogao u njenim poslovima i od 
kojeg bi ona imala neke koristi. Počela se zagledati u robove 
izložene na prodaju sve dok se ne odluči za jednog još nedoraslog 
mladića, u čijem zdravom i snažnom tijelu i nekim crtama lica 
koje su pokazivale oštroumnost, nađe razlog da baš njega kupi. 
Ona plati traženu cijenu i krenu sa svojim slugom. I dok su išli 
putem, Ummu Enmar pogleda dječaka pa ga zapita: "Kako ti je 
ime, dječače?" On joj odgovori: "Habbab." "A kako ti je ime 
ocu?" - upita ona. "Erett", odgovori. "Pa odakle si ti?" "Iz 
Nedžda." "Onda si ti Arap!" "Da, i to iz plemena Benu Temim." 
"Pa kako si onda dospio u ruke trgovaca robljem iz Mekke?!" "Na 
naše pleme napalo je neko drugo arapsko pleme. Pokupili su svu 
našu stoku, zarobili žene, uzeli robinje. Tako sam se i ja našao 
među grupom dječaka koje su poveli sa sobom. Zatim sam 
prelazio iz ruke u ruku sve dok ne stigoh u Mekku i evo me sada 
u tvojim rukama." 

Ummu Enmar odvede svoga dječaka jednom od mekkanskih 
kovača kako bi ga podučio izradi sablji i za veoma kratko vrijeme 
dječak shvati suštinu toga zanata i prodrije u tajne kovanja sablji. 
Kada on još više ojača i izraste u pravog mladića, Ummu Enmar 
mu zakupi jedan dućan, nabavi mu svu potrebnu opremu i poče 
ubirati plodove od njegova zanata u izradi sablji. Malo vremena 
prođe, a Habbab posta poznat širom Mekke, pa ljudi mahom 
počeše dolaziti da kupuju njegove sablje, ne samo zbog dobre 
izrade, nego i zbog iskrenosti i poštenja koji su ga krasili. I pored 

svoje mladosti Habbab se odlikovao i razumom iskusnih ljudi, te 
mudrošću staraca. Često bi, dok bi završavao svoj posao i 
povlačio se u samoću, razmišljao o džahilijjetskom društvu koje 
se gušilo u nemoralu od glave do pete. Pogađalo ga je to što je 
vidio arapski narod u najgorem neznanju i u slijepoj stranputici, a 
čija žrtva bijaše i on sam. Govorio bi sam sebi: "Ova noć mora 
imati svoj kraj!" Nadao se da će proživjeti toliko dugo da svojim 
očima vidi smrt ovog mraka i rađanje svjetla. 

Habbabovo čekanje ne potraja dugo, jer uskoro do njega 
doprije vijest da je nit novoga svjetla zasijala iz usta jednog od 
mladića iz plemena Benu Hašim koji se zvao Muhammed ibn 
Abdullah. On ode njemu, pomno ga sasluša, i njegovi biseri i sjaj 
ga zasjeniše i razgališe. Pruži mu svoju ruku i posvjedoči da nema 
nikakvog drugog boga osim Allaha, a da je Muhammed Njegov 
rob i poslanik. Tako posta šesti od svih ljudi na zemaljskoj kugli 
koji primiše Islam, pa se govorilo: "Habbab je proveo određeni 
period u kojem je on sam bio šestina Islama." Habbab svoj 
prelazak na Islam nije tajio nipredkim. Tako vijest o tome doprije 
i do Ummu Enmar, koja se zapali od srdžbe i gnjeva. Ona se 
udruži sa svojim bratom Siba'om ibn Abduluzzaom, a pridružiše 
im se još mnogi mladići iz plemena Huza'a, pa svi skupa krenuše 
Habbabu. Zatekoše ga zadubljenog u posao. Siba' mu priđe i reče: 
"Čuli smo nešto u šta ne možemo povjerovati?" "A šta to?" - 
upita Habbab. "Priča se da si se odmetnuo i počeo slijediti onog 
čovjeka iz plemena Benu Hašim." - reče Siba'. Habbab mirno 
odgovori: "Odmetnuo se nisam, nego sam prihvatio vjeru u 
Allaha, Jedinog Boga koji nema sudruga. Odbacio sam vaše idole 
i posvjedočio da je Muhammed Allahov rob i poslanik." I samo 
što Habbabove riječi dopriješe do ušiju Siba'a i ostalih koji bijahu 
s njih, svi zajedno skočiše pa ga počeše udarati rukama, nogama i 
komadima željeza i čekićima koji im se nađoše pri ruci. On se 
stropošta na zemlju, izgubivši svijest, dok mu je krv lila na sve 
strane. 

Vijest o događaju između Habbaba i njegove gazdarice proširi 
se Mekkom brzo poput vatre koja se širi po suhoj travi! Ljudi su 
se čudili hrabrosti Habbabovoj, jer do tada nisu čuli da je iko od 
pristalica Muhammedovih stao ispred ljudi pa ovako otvoreno i 
drsko obznanio svoj prelazak na Islam. Habbabov slučaj je dobro 
uznemirio kurejšijske starce. Nije im moglo ni na um pasti da bi 
jedan kovač, poput kovača Ummu Enmar, koji nije imao ni 
rodbine da ga štiti, niti zaštitnika koji bi ga branio i utočište mu 
pružio, da bi takav neko mogao skupiti dovoljno hrabrosti i 

drskosti pa izaći iz njihove vlasti, javno uvrijediti njihova 
božanstva te odbaciti vjeru njihovih očeva i djedova. Shvatiše da 
je to dan iza koga će sigurno nešto uslijediti. I nisu Kurejšije 
pogriješile u onom što su predviđali. Ovaj ispad Habbaba dao je 
povoda mnogim njegovim drugovima da objave svoj prelazak na 
Islam. 

Tako oni počeše, jedan za drugim, javno obznanjivati riječi 
istine. Zato se poglavari Kurejšija iskupiše pred Ka'bom, a na čelu 
im bijahu Ebu Sufjan ibn Harb, Welid ibn Mugire i Ebu Džehl ibn 
Hišam. Razgovarali su o Muhammedovu slučaju ističući da taj 
problem iz dana u dan postaje sve veći i krupniji. Odlučiše da 
bolest liječe prije nego li ona uzme maha, pa se dogovoriše da 
svako pleme prihvati pojedinca iz njihovog naroda koji je prihvatio 
novu vjeru, te da ga stave na najgore muke i kušnje sve dok ne 
odbaci svoju novu vjeru ili dok ne umre u tim mukama. 

Siba' ibn Abduluzza i njegovi saplemenici dobiše u zadatak da 
muče Habbaba. Oni bi, kada bi najviše ugrijalo i kada bi, usred 
dana, sunčeve zrake prosto pržile zemlju, izvodili Habbaba u 
mekkansku kotlinu, skidali sa njega odjeću, navlačeći na njega 
željezni oklop i otpočinjali sa mučenjem. Vode mu nikako nisu 
davali, pa kada bi on od žestoke vrućine počeo gubiti svijest, oni 
bi mu prilazili pitajući ga: "Šta kažeš za Muhammeda?" On bi 
odgovarao: "Allahov rob i poslanik. Došao nam je sa vjerom 
pravoga puta i istine, kako bi nas iz mraka izveo na svjetlo." Oni 
bi ga udarali bez milosti, a onda ponovo pitali: "Šta veliš za Lata i 
Uzzaa?" Odgovorio im je: "To su dva kipa, gluha i nijema, koji 
niti šta mogu nauditi niti od njih ima ikakve koristi..." 

Tada bi oni donosili uzavrelo kamenje koje bi pritiskali na 
njegova leđa i tu ih držali sve dok ne poteče istopljena masnoća iz 
njegova tijela. Ummu Enmar ne bijaše ništa manje nemilosrdna 
prema Habbabu od svoga - brata Siba'a. Jednom je vidjela 
Resulullaha kako prolazi pored njegovog dućana i nešto mu 
govori, pa je prosto poludila od bijesa i mržnje. Svaki dan bi 
dolazila Habbabu i uzimala željeznu šipku koju bi užarila na 
kovačkom mijehu, pa bi mu onda s tom šipkom pritiskala glavu 
sve dok ne bi počela da gori i dok on ne bi izgubio svijest. 
Habbab bi molio Allaha da kazni i nju i njenog brata Siba'a. Kada 
je Resulullah $g dozvolio svojim ashabima da učine hidžru u 
Medinu i Habbab se pripremi za odlazak. Međutim, prije nego li 
je napustio Mekku Uzvišeni Allah je uslišao njegove dove protiv 
Ummu Enmar. Nju pogodi neka bolest u vidu strašne glavobolje 

od koje je osjećala bolove za kakve niko ranije nije čuo. Od tih 
neizdržljivih bolova ona je zavijala poput psa. Njeni sinovi se 
dadoše u potragu za lijekom. Išli su na sve strane da bi im na 
kraju rekli: "Za njene bolove nema drugog lijeka osim da na glavu 
stavlja užareno željezo", što ona morade prihvatiti, pa bi zbog 
nesnosnih bolova od tog žigosanja zaboravljala svoju glavobolju. 

U gostoprimstvu i zaštiti ensarija u Medini Habbab osjeti 
ugodnosti i slasti mira i slobode, što nije osjetio dugo vremena. 
Uživao je u blizini Vjerovjesnika H ne strahujući da će ga išta u 
tom uživanju i zadovoljstvu uznemiriti. Učestvovao je sa Časnim 
Poslanikom na Bedru i borio se pod njegovim bajrakom. Išao je s 
njim i na Uhud. Tu mu je Allah pričinio zadovoljstvo da svojim 
očima vidi Siba'a ibn Abduluzza, brata Ummu Enmar, kako gine 
od ruke Allahova lava Hamze ibn Abdulmuttaliba. Iza toga 
Habbab je poživio toliko da je dočekao vladavinu sve četvorice 
odabranih halifa nakon smrti Resulullaha 

Pod njihovom zaštitom živio je cijenjen i po dobru spominjan 
od sviju. Jednog dana, u vrijeme hilafeta Omera ibn Hattaba, 
unišao je Habbab kod njega, pa mu je halifa dao počasno mjesto i 
posebno ga sebi primakao. Onda mu je rekao: "Osim Bilala nema 
niko preči da je zaslužio ovo mjesto u mome društvu." Onda ga je 
upitao o najtežem času kojeg je doživio dok su ga mušrici mučili. 
Habbab se postidio da bi mu odgovorio. Nakon što je Omer 
insistirao na tome, on otkri svoja leđa ispod ogrtača, našto se Omer 
zgrozi, pa ga upita: "Kako je to bilo?" Habbab odgovori: "Mušrici 
su naložili vatru, a kada se razgorila pa postala sama žeravica, 
skinuli su sa mene odjeću i postavili me na onaj žar. Sa leđa mi je 
otpadalo meso, a vatru je utrnula tek tečnost koja se cijedila iz mog 
tijela." 

Nakon siromaštva Habbab se u drugoj polovici svoga života 
obogati, tako da je posjedovao i zlata i srebra što nikad nije ni 
sanjao. Međutim, on je svoj imetak trošio na način koji nikom 
nije mogao pasti na um. Sve svoje dirheme i dinare stavio je u 
kuću na određeno mjesto koje je bilo poznato svima potrebnima, i 
siromasima i bijednicima. Ničim to nije skrivao, vezao ili 
zaključavao, nego bi svi potrebni dolazili' i uzimali koliko su htjeli 
bez ikakvog pitanja ili traženja dozvole. 

I pored svega toga on se bojao kako će položiti račun pred 
Allahom zbog tog imetka i da ne bi zbog njega bio kažnjen. 
Pričaju neki njegovi drugovi: "Ušli smo kod Habbaba kad je on 
bio u smrtnoj bolesti, pa je rekao: "Ovdje ima osamdeset hiljada 

dirhema i tako mi Allaha nikad ih ničim nisam zavezao niti sam 
kome išta od toga zabranio da uzme." Onda je zaplakao, pa ga 
upitaše: "Zašto plačeš?" On odgovori: "Plačem jer su moji 
drugovi otišli, a od ovodunjalučkih nagrada nisu ništa dostigli, 
dok sam ja poživio pa stekao i ovaj imetak za koji se bojim da ne 
bude moja jedina nagrada za dobra djela." 

Kada se Habbab preselio u društvo bliže Allahu vladar 
pravovjernih Alija ibn Ebi Talib stade pored njegovog kabura, pa 
reče: "Neka se Allah smiluje Habbabu! Islam je primio čvrsto i sa 
ubjeđenjem, Hidžru je učinio pokorno, a živio kao mudžahid! 
Allah neće izostaviti nagradu onome koje dobro činio!" 

ER RKBI IBN ZIJAD EL-HARISI 

"Od kako sam poetao halifa niko prema meni nije bio 
tako iskren kao Rebi' ibn Zijad." (Omer ibn Hattab) 

Medina, grad Resulullaha 35, još nije bila prežalila smrt 
Ebu Bekra es-Siddika. U međuvremenu su delegacije 
iz svih krajeva zemlje svakodnevno dolazile u Jesrib 
kako bi dali prisegu na vjernost i poslušnost, i u dobru i u zlu, 
novom halifi Omeru ibn Hattabu. 

Jednog jutra poglavaru pravovjernih stiže delegacija iz Bahrejna 
sa još nekim drugim delegacijama. Halifa el-Faruk, neka je Allah s 
njim zadovoljan, je silno želio da svakog delegata sasluša, jer će 
možda u njegovim riječima pronaći neki koristan savjet, ili 
zanimljiv prijedlog, ili možda nešto u čemu bi se našlo koristi za 
Allahovu vjeru i za sve muslimane uopće. On brojne delegate 
prozva da nešto kažu, ali ne ču ništa značajno. Onda pogleda 
jednog čovjeka, za kojega je odmah osjetio da će biti od hajra, pa 
mu reče: "Imaš li ti šta reći?" čovjek se zahvali Allahu onako kako 
to dolikuje, pa reče: "Ti si, o vladaru pravovjernih, biranjem da 
postaneš naš vladar stavljen na jednu veliku kušnju od strane 
Uzvišenog Allaha. Pa, boj se Allaha za sve što ti je povjereno. Znaj 
da, kada bi nestala jedna ovca na obali Eufrata, ti ćeš za to biti pitan 
na Sudnjem danu!" Omer naglas zaplaka govoreći: "Niko mi ništa 
bolje i istinitije nije rekao otkako sam izabran za halifu od tebe! Ko 
si ti?" Čovjek odgovori: "Ja sam Rebi' ibn Zijad el-Harisi." Omer 
upita: "Jesi li ti brat Muhadžira ibn Zijada?" "Da" - odgovori on. 

Kada je sastanak sa delegacijama završen, Omer pozva Ebu 
Musa'a el-Eš'ariju pa mu naredi: "Dobro se raspitaj o Rebi'u ibn 
Zijadu, jer ako je iskren od njega će biti velikog hajra i pomoći za 
nas u našem djelovanju. Postavi ga na određenu poziciju i napiši 
mi sve o njemu!" Od toga dana nije prošlo puno vremena a Ebu 

Musa pripremi vojsku za osvojenje Menazira u području Ehwaza, 
kako mu je to halifa naredio. U toj vojsci bili su i Rebi' ibn Zijad i 
brat mu Muhadžir. 

Opsjedao je Ebu Musa el-Eš'ari grad Menazir i protiv njegovih 
stanovnika vodio bitke, teške i oštre, kakve je historija malo gdje 
zabilježila. Mušrici se pokazaše kao veoma strpljivi i snažni borci 
i pružiše žestok otpor muslimanima kakav niko nije očekivao. 
Broj žrtava kod muslimana je prevazišao sva i najgora 
predviđanja. Tih dana muslimani su se borili a postili su mjesec 
ramazan. Kada je Muhadžir, brat Rebi'a ibn Zijada, vidio da se 
broj poginulih na strani muslimana povećava, odluči da se žrtvuje 
radi Allahova zadovoljstva. On se lijepo namirisa, obuče bijelo 
odijelo poput ćefina, pa se oprosti sa svojim bratom. Rebi' ode 
Ebu Musau i reče mu: "Muhadžir je riješio da se žrtvuje, a posti. I 
ostali muslimani su od teške borbe i iscrpljujućeg posta već počeli 
gubiti snagu, a niko neće da prekine post. Pa gledaj šta ćeš 
učiniti." Ebu Musa ustade i povika svojoj vojsci: "O skupino 
muslimana, zaklinjem svakoga od vas da prekine ili post ili 
borbu!" - onda se napi vode iz ibrika, koji je bio pored njega, 
kako bi i ostali ljudi pili poput njega. Kada je Muhadžir čuo 
njegove riječi, ispi gutljaj vode pa reče: "Tako mi Allaha, nisam 
se napio radi žeđi, nego da bih se pokorio volji komandanta." 

Onda pojaha konja i poče se probijati kroz redove neprijatelja, 
obarajući protivnike bez ikakvog straha ili razmišljanja. Kada je 
duboko zašao unutar neprijateljske vojske, oni ga okružiše sa svih 
strana, udarajući ga sabljama i sprijeda i iza leđa dok ne pade 
mrtav na zemlju. Oni mu onda odrubiše glavu i natakoše je tako 
da se vidjela sa svih strana bojnog poprišta. Rebi' pogleda u njega 
i reče: "Blago tebi, ti si divno boravište zaradio. Tako mi Allaha, 
osvetiću i tebe i sve ostale poginule muslimane, ako Allah da!" 

Kada je Ebu Musa vidio kako je na Rebi'u djelovala smrt 
njegova brata i kad je shvatio koliko je kivan na neprijatelja, on mu 
potpuno prepusti komandu nad vojskom, a on ode sa drugom 
grupom u osvajanje grada Susa. Rebi' i njegova vojska se sručiše 
na mušrike poput uragana, obrušavajući se na njihove utvrde poput 
stijenja koje nosi bujica. Rasturili su njihove redove i poljuljali 
njihov elan za borbu. Tako Allah dade da Rebi' ibn Zijad osvoji 
Menazir, ubijajući one koje je trebalo ubiti, zarobljavajući roblje i 
zaplijenjujući veliki imetak. Nakon osvojenja Menazira zvijezda 
Rebi'a ibn Zijada zasja punim sjajem i njegovo ime posta poznato 
svima. On postade jedan od čuvenih vojskovođa od kojih su se 
očekivala velika djela. Kada muslimani krenuše u osvojenje 

Sidžistana, njemu povjeriše komandu nad vojskom, nadajući se 
pobjedi. Rebi' ibn Zijad krenu sa svojom junačkom vojskom, koja 
se borila na Allahovom putu u pravcu Sidžistana. Valjalo je 
prevaliti razdaljinu od sedamdeset pet ferseha, što najizdržljivije 
pustinjske životinje nisu bile kadre učiniti. Prvo je naišao na grad 
koji se zvao Rustak Zalik, na samoj granici Sidžistana, a to bijaše 
splet dvoraca oivičenih visokim zidinama. Bijaše to mjesto sa puno 
dobara i obiljem plodova. Lukavi vojskovođa posla svoje uhode u 
Rustak Zalik, prije nego je i stigao do grada. Na taj način saznade 
da će stanovnici grada uskoro slaviti neki svoj praznik. 

On sačeka tu priliku a onda ih iznenada napade u sljavljeničkoj 
večeri kada su se neprijatelji najmanje nadali, te ih nabrzinu savlada. 
Zarobi dvadeset hiljada nevjernika među kojima bijaše i njihov 
poglavar, kojeg Perzijanci zovu, Duhkan. Među zarobljenicima 
bijaše i jedan Duhkanov rob koji je nosio tri stotine hiljada dukata 
svome vladaru. Rebi' upita tog roba: "Odakle ti ovaj imetak?" Rob 
odgovori: "Iz jednog sela koje pripada mome gospodaru." "Pa da li 
jedno selo ovoliki imetak plaća svake godine?" - upita Rebi'. "Da" - 
odgovori rob. "A kako?" - opet upita Rebi'. "Sa našim srpovima, 
sjekirama i znojem" - odgovori. A kada se bitka završila Duhkan 
priđe Rebi'u i zatraži od njega otkup za sebe i svoju porodicu. Rebi' 
mu reče: "Pustiću te ako platiš otkup svim muslimanima." "Koliko 
tražiš?" - upita Duhkan. "Kada ovo koplje zabodem u zemlju ti ćeš na 
njega sipati zlato i srebro sve dok ga ne zatrpaš da mu se ni vrh ne 
vidi." "Slažem se" - reče Duhkan. Onda donese iz svojih riznica zlata 
i srebra i poče to istresati na zabodeno koplje, dok ga skroz ne prekri. 

Rebi' ibn Zijad je prodirao sa svojom pobjedničkom vojskom kroz 
teritorije Sidžistana. Jedno po jedno utvrđenje je padalo pod kopitama 
njegovih konja, kao što lišće sa drveta pada pod udarcima jesenjeg 
vjetra. Stanovnici gradova i sela su ga dočekivali pokorno, tražeći 
zaštitu i garanciju od njega, a ne čekajući da ih on napadne sabljom. 

Tako stiže do grada Zerendža, prijestolnice Sidžistana. Tu se 
neprijatelj opremio za pravi rat protiv njega. Rasporedili su vojne 
jedinice, isturili naprijed prethodnice, pripremili rezerve, 
odlučivši da ga odbiju od velikog grada i da zaustave njegovo 
prodiranje kroz Sidžistan bez obzira koliko ih to koštalo. Onda je 
između Rebi 'a i njegovih neprijatelja otpočeo krvavi rat u kojem 
se nijedna od protivničkih strana nije osvrtala na svoje žrtve. Kada 
se počeše nazirati prvi predznaci pobjede muslimana, poglavar 
Sidžistana po imenu Berwiz odluči da požuri sa sklapanjem 
primirja sa Rebi'om, koji je još imao dovoljno snage, ne bi li za 
sebe i svoj narod stekao ikakve povoljnije uslove. 

On Rebi'u posla glasnika, koji zatraži da im Rebi' odredi 
vrijeme za susret kako bi se izmirili, što Rebi' prihvati. Rebi' 
naredi da se pripremi mjesto za doček Berwiza i da se oko tog 
prostora nagomilaju leševi ubijenih Perzijanaca. Svojim ljudima 
još reče da pored puta kojima će Berviz proći nabacaju druge 
leševe i s jedne i s druge strane. Inače, Rebi' bijaše visok, krupan, 
snažan i strašan čovjek, koji bi ulijevao strah u srce svakom ko ga 
vidi. 

I kada je Berwiz došao kod njega, sav se strese od straha a 
njegovo srce kao da presta da kuca od pogleda na silne leševe. 
Nije imao dovoljno hrabrosti ni da mu priđe, pa se s njim ne 
rukova. Govorio je mucajući od straha i pristao da Rebi 'i pošalje 
hiljadu slugu od kojih će svaki na glavi nositi ćup zlata. Rebi' se 
složi s tim i izmiri se s Berwizom pod tim uvjetima. 

Slijedeći dan Rebi' ibn Zijad uđe u grad praćen ovom 
neočekivanom povorkom robova i muslimanskim tehlilima i 
tekbirima. Bio je to dan za pamćenje između mnogih Allahovih 
dana. Rebi' ibn Zijad je dugo ostao isukana sablja na strani 
muslimana, .koju su koristili protiv Allahovih neprijatelja. Osvojio je 
mnoge gradove, vladao je u mnogim područjima, a kada je hilafet 
prešao u ruke Umejjevića, Muawija ibn Ebi Sufjan ga postavi za 
namjesnika Horasana. Međutim, on nimalo ne bi oduševljen sa 
ovom dužnošću. Ta tjeskoba i nezadovoljstvo se poveća kada mu 
jedan od velikaša umejjevićke vladarske porodice napisa pismo u 
kojem je stajalo: "Vladar pravovjernih, Muawija ibn Ebi Sufjan, ti 
naređuje da sve zlato i srebro od plijena uručiš u Bejtu-!-mal 
(državnu blagajnu) muslimana. Ostalo što imaš raspodijeli među 
mudžahide." On mu odgovori ovako: "Ja sam u Knjizi Uzvišenog 
Allaha pronašao suprotno onome što mi ti naređuješ u ime vladara 
pravovjernih." Onda pozva svoje ljude da uzimaju svako svoj dio 
plijena. Iza toga posla petinu plijena na dvor halife u Damask. Prvog 
petka nakon što je poslao to pismo, Rebi' ibn Zijad dođe na namaz u 
bijeloj odjeći. Držao je ljudima hutbu, a na kraju je rekao: "O ljudi! 
Ja sam se zasitio ovog života, pa ću učiti dovu, a vi na mojoj dovi 
aminajte!" Onda reče: "Moj Allahu, ako mi želiš dobro, uzmi me 
Sebi brzo i bez odgađanja!" On je upućivao Allahu molbu, a ljudi su 
aminali. Toga dana, prije nego je sunce zašlo, u Allahovo društvo se 
preselio sa ovoga svijeta Rebi' ibn Zijad. 

0*0 

ABDULLAH IBN SELAM 

"Ko želi vidjeti čovjeka džennetliju neka pogleda 
Abdullaha ibn Selama." 

Husajn ibn Selam bijaše jedan od jevrejskih rabina u 
Jesribu (Medini). Stanovnici Medine i pored razlika u 
religiji i vjerovanju, mahom su ga poštovali i uvažavali. 
Bio je među ljudima poznat po bogobojaznosti, pravednosti, 
principijelnosti i iskrenosti. 

Husajn je živio mirnim i skromnim životom, ali istovremeno 
njegov život bijaše ozbiljan i koristan. Svoje svakodnevno 
vrijeme rasporedio je na tri dijela; jedan dio je provodio u 
bogomolji u ibadetu i savjetovanju drugih, drugi dio je provodio u 
voćnjaku kalemeći i uzgajajući palme a treći je provodio uz 
Tewrat usavršavajući se u propisima vjere. 

KSda god bi čitao Tewrat, dugo bi se zadržavao na vijestima 
koje su obveseljavale ljude o pojavi poslanika u Mekki koji bi 
upotpunio i zapečatio misiju ranijih vjerovjesnika. Detaljno bi 
proučavao osobine i znakove tog očekivanog poslanika, radujući 
se što će on napustiti svoj rodni grad i učiniti Hidžru i preseliti 
baš u Jesrib. 

Kada god je nailazio na ove vijesti ili kad bi mu pale na um, 
molio je Allaha i silno želio da mu produži njegov život dotle da 
dočeka ovog najavljenog vjerovjesnika, da imadne sreću da se s 
njim susretne i da bude prvi koji će mu vjerovati i slijediti ga. 
Allah 4« je ukabulio i primio dovu Husajna ibn Selama, pa mu je 
dao da proživi dotle dok se nije pojavio Poslanik pravog puta i 
milosti. Bi mu propisano da imadne sreću da se s njim sastane i 
druži, i da uzvjeruje u Istinu koja je tom Poslaniku objavljena. Pa 
da prepustimo Husajnu riječ, neka nam on ispriča kako je primio 
Islam, jer će on to puno bolje i vjerodostojnije učiniti. 

Kaže Husajn ibn Selam: - Kada sam čuo da se pojavio 
Resulullah počeh se raspitivati i istraživati o njegovom imenu, 
porijeklu, osobinama, vremenu pojave i mjestu, te to porediti sa 
onim što je napisano u knjigama. Tako se osvjedočih da je on 
stvarno vjerovjesnik i postah ubijeđen u istinitost njegovog poziva 
i misije. Sve to zatajih od ostalih Jevreja i zavezah jezik na tu 
temu. 

Tako dođe dan u kojem Poslanik % krenu iz Mekke u pravcu 
Medine. Kada je stigao pred Jesrib i odsjeo u mjestu Kuba', kod 
nas dođe jedan čovjek dozivajući ljude na sav glas i 
obavještavajući ih o njegovom dolasku. U tom času ja bijah na 
vrhu jedne palme gdje sam obavljao svoj posao, a moja tetka 
Halida bint Haris je sjedila ispod drveta. Kada sam čuo tu vijest, 
ja povikah: "Allahu Ekber! Allahu Ekber!" Čuvši moj tekbir, 
tetka mi reče: "Allah te uništio, da si čuo kako Musa' ibn 'Imran 
dolazi ne bi se toliko obradovao." Ja joj rekoh: "O tetka, ovo je, 
Allaha mi, brat Musa'a ibn 'Imrana i istu vjeru propovijeda. On je 
poslat sa onim s čim je i Musa' došao!" 

Ona zašuti, a onda upita: "Je li to vjerovjesnik o kojem ste 
pričali da će biti poslan da potvrdi ono što su govorili raniji 
poslanici, da upotpuni Allahove objave?" "Da, to je on!" - rekoh. 
"A, tako znači!" - reče ona na kraju. 

Onda ja odmah odoh Resulullahu Hz, i vidjeh mnoštvo ljudi 
kako se oko njega tiskaju. I ja se ugurah među njih i nekako 
dođoh u blizinu Vjerovjesnika. Prve riječi koje sam od njega čuo 
bijahu: "O ljudi, širite i nazivajte selam! Nahranite gladnoga i 
klanjajte noću dok drugi spavaju! Tako ćete unići u Džennet i 
spasiti se!" Ja počeh da se zagledam u njega i divim mu se. 
Spoznah da njegovo lice nikako ne može biti lice lašca. Onda mu 
se priključih i posvjedočih da je samo Allah Bog, a da je 
Muhammed Allahov poslanik. On me pogleda, pa me upita: 
"Kako se zoveš?" Ja rekoh: "Husajn ibn Selam." On reče: "Ne, 
nego Abdullah ibn Selam." Tada rekoh: "Da, Abdullah ibn Selam, 
i tako mi Onoga koji te je poslao sa istinom ne želim da imam 
ikakvo drugo ime od danas, osim ovoga." 

Onda krenuh od Resulullaha % svojoj kući pa pozvah ženu, 
djecu i svu porodicu u Islam. Oni svi redom primiše Islam, a s 
njima i moja tetka Halida, koja bijaše starica. Onda im rekoh: 
"Ne govorite o mom i vašem prelasku na Islam nikom od 
Jevreja dok vam to ne dozvolim." Oni rekoše: "Dobro, 
nećemo." 

Iza toga ja se vratih Resulullahu £g i rekoh mu: "0 Resulullah, 
Jevreji su uistinu pokvaren i lažljiv narod. Ja bih volio da njihove 
uglednike pozoveš kod sebe, a mene da prikriješ od njih u jednoj 
od svojih soba. Onda ih upitaj kako se odnose prema meni i kakav 
ja položaj imam kod njih. Sve to učini prije nego saznaju za moj 
prelazak na Islam, a onda ih pozovi u Islam. Ako saznaju da sam 
ja primio Islam, oni će me vrijeđati i pronalaziti sve moguće 
mahane i nedostatke služeći se lažima i potvorom." 

Resulullah % me uvede u jednu od svojih odaja a onda ih 
pozva sebi. Poče ih podsticati na prelazak u Islam, nagovarati ih 
da zavole iman, spominjući im ono što su oni saznali o njemu iz 
svojih knjiga. Oni su raspravljali s njim dugo, služeći se 
neistinom, odbijajući da prihvate istinu, a ja sam sve slušao. 

Kada Vjerovjesnik izgubi nadu u njihovo vjerovanje, upita ih: 
"Kakav položaj kod vas ima Husajn ibn Selam?" Oni odgovoriše: 
"On je naš uglednik i sin našeg uglednika. Naš pobožnjak i 
učenjak, sin našeg rabina i učenjaka!" Vjerovjesnik reče: "Kada 
bi on primio Islam, bi li i vi to učinili?" Rekoše mu: "Sačuvaj 
Bože, neće on Islam prihvatiti, neka ga Allah sačuva od toga!" 

Tada ja izađoh pred njih i rekoh: "O skupino Jevreja, bojte se 
Allaha i prihvatite ono što vam Muhammed nudi, jer, tako mi 
Allaha, vi dobro znate da je on Allahov Poslanik, i nalazili ste u 
Tewratu sve opisano o njemu, njegovu imenu i osobinama. 
Svjedočim da je on Allahov Poslanik i vjerujem mu, priznajem 
njegovu istinitost i prepoznajem ga." Oni rekoše: "Sve lažeš! Tako 
nam Boga, ti si najgori i sin našeg najgoreg čovjeka. Velika si 
neznalica i sin neznalice." Nije bilo mahane ili ružne osobine a da 
mi je nisu rekli. Ja rekoh Resulullahu & "Zar ti nisam rekao da su 
Jevreji pokvaren i lažljiv narod? Služe se prevarom i lopovlukom." 

Abdullah ibn Selam se prihvati Islama poput žednog čovjeka 
kada se prihvati slatke vode. Puno se bavio učenjem Kur'ana, 
tako da njegov jezik nikad nije prestajao izgovarati jasne 
kur'anske ajete. Stalno je bio uz Allahovog Poslanika tako da 
posta češće uz njega nego njegova vlastita sjena. Zavjetovao se da 
će samo raditi ono što vodi prema Džennetu, tako da ga je time 
obradovao i Resulullah |g, što se pročulo među časnim ashabima. 

O ovoj radosnoj vijesti postoji i priča koju pripovijeda Kajs ibn 
Ubade i drugi. 

Taj pripovjedač kaže: "Bio sam jedanput na jednom učenom 
skupu u mesdžidu Resulullaha H u Medini. U tom sijelu bijaše i 
jedan starac kojeg je lijepo i ugodno bilo vidjeti i s njim sjediti. 

On poče govoriti ljudima slatkim i biranim riječima. Kada je 
krenuo ljudi rekoše: "Ko bi volio da vidi čovjeka koji će biti 
stanovnik Dženneta neka pogleda ovog čovjeka!" Ja upitah: "A 
ko je to?" Na to mi odgovoriše: "Abdullah ibn Selam." Onda ja 
pomislih: "Tako mi Allaha, idem ga slijediti." Tako i učinih, a 
kad čovjek, idući ispred mene, na samom kraju Medine htjede da 
uniđe u svoju kuću, ja zatražih izun da uđem. On mi dozvoli, a 
onda me upita: "Šta si trebao, bratiću?" Rekoh mu: "Čuo sam 
ljude kako kažu za tebe, kada si izašao iz mesdžida: "Ko bi volio 
da vidi čovjeka od džennetlija neka pogleda u ovoga!", pa ja 
krenuh za tobom da saznam nešto o tebi, i da čujem kako to ljudi 
znaju da si ti jedan od stanovnika Dženneta." 

Starac mi reče: "O sine, Allah najbolje zna ko će biti od 
džennetlija." Ja rekoh: "Da, ali za te njihove riječi mora da postoji 
neki razlog?" "Dobro, ispričaću ti to" - reče mi. "Ispričaj mi i 
neka te Allah nagradi." On poče pričati: "Kada sam jedne noći 
spavao u vrijeme Resulullaha sanjao sam čovjeka koji mi reče 
da ustanem, pa ja ustadoh, a on me povede za ruku. Ja ugledah 
put sa svoje lijeve strane i htjedoh krenuti njime, ali mi on reče: 
"Ne idi tamo, to nije za tebe!" Ja pogledah na drugu stranu i 
ugledah jasan put s moje desne strane, a onaj čovjek mi reče: 
"Tim putem idi!" Ja krenuh tim putem i stigoh u divnu i prostranu 
bašču, punu zelenila i zrelog voća. 

Usred bašče se nalazio željezni stub, čiji je početak bio na 
Zemlji a vrh na nebesima. Na vrh toga nalazila se jedna halka od 
zlata. Onaj mi čovjek reče: "Popni se na ovaj stub!" "Ne mogu" - 
odgovorih mu. Onda mi dođe jedan sluga koji me podiže pa se ja 
popeh na onaj stub sve do vrha. Onda čvrsto, objema rukama 
prihvatih onu zlatnu halku. Tako viseći ostadoh dok se ne 
probudih. 

Sutradan odoh Resulullahu % i ispričah mu svoj san, na što on 
reče: "Što se tiče onog puta kojeg si vidio sa svoje lijeve strane, to 
je put onih zalutalih koji vodi u Džehennem. 

Onaj put kojeg si vidio na svojoj desnoj strani, to je put onih 
ispravnih koji vodi u Džennet. Što se bašče tiče koja te zadivila 
svojom svježinom i zelenilom, to je Islam. Onaj stub u sredini 
bašče, to je stub vjere, a ona halka je najčvršće Allahovo uže, i ti 
ćeš se stalno držati tog užeta sve do smrti." 

SU RAKA IBN MALIK 



Tako ćeš izgledati, o Suraka, kada obučeš odjeću 
Kisre!" (Allahov poslanik Muhammed H&) 




objesnile su Kurejšije jednog jutra kad su čuli da je 



Muhammed Ht prethodne noći, u noćnoj tmini, potajno 



A napustio Mekku. Bili su zbunjeni mekkanski mušrici 
ovom vješću i nisu mogli vjerovati da je to tačno. Zbog toga su 
pošli u potragu za njim po svim kućama plemena Beni Hašim. 
Tražili su ga i u svakoj kući njegovih sljedbenika, ashaba, dok 
nisu došli u kuću Ebu Bekra. Izašla je pred njih Esma, njegova 
kćerka, ' a zatim ju je upitao Ebu Džehl: "Gdje ti je otac, 
djevojko?" Odgovorila je: "Ja ne znam gdje je on sada." Rasrđen 
njenim odgovorom Ebu Džehl je jako zamahnuo rukom i 
ošamario je tako da joj je naušnica spala na zemlju. Otišli su ne 
postigavši cilj. 

Razbjesnili su se mekkanski prvaci kad se uvjeriše da je 
Muhammed H&, uistinu napustio Mekku. Angažirali su sve one koji 
su znali da odrede put kojim je krenuo Božiji Poslanik da bi pošli 
za njim. Krenuli su njegovim tragom dok nisu došli do brda Sewr. 
Jedan od njih reče: "Muhammed nije daleko, on dosad nije mogao 
mašiti ovu pećinu." 1 zaista, ovaj član potjere nije pogriješio. 
Muhammed Hk je zaista bio sa svojim drugom u pećini. Kurejšije su 
stajale iznad njih, čak je Ebu Bekr vidio njihove noge i pratio 
pokrete. Uzbuđenom potekle su mu suze, a Resulullah ga pogleda 
blagim pogledom punim ljubavi, a u isto vrijeme ga i blago prekori. 
Ebu Bekr reče tihim, drhtavim glasom: "Ja ne plačem zbog sebe i 
svoje sudbine, o Allahov Poslaniče, ali se bojim da tebe šta ne 
zadesi." Plemeniti Poslanik mu je odgovorio sa puno spokoja i 
smirenosti: "Ne boj se, ne žalosti se, Allah je s nama." Nakon ovih 
riječi Allah je spustio smirenost u srce Ebu Bekra koji je nastavio 

pratiti pokrete mušrika, a zatim je rekao: "O Allahov Poslaniče, 
kada bi oni dobro pogledali s mjesta gdje stoje, ugledali bi nas." 
Ponovo mu se Alejhisselam obratio riječima: "Šta misliš, o Ebu 
Bekru, o dvojici s kojima je Allah?" 

U tom trenutku čuli su nekog mladića koji predlaže da uđe u 
pećinu, pa mu Ibn Halfe ljutito odgovori: "Zar ne vidiš ovu 
paukovu mrežu na ulaznim vratima? Tako mi Boga ona je starija 
od Muhammeda", a Ebu Džehl dodade: "Tako mi kumira Lata i 
Uzzaa, ja osjećam bliskost Muhammedovu. On čuje šta govorimo 
i vidi šta radimo ali on je skriven od naših očiju." 

Kurejšije nisu odustale od dalje potjere za Muhammedom i u 
tome su bili veoma uporni, pa su razglasili u Mekki među 
plemenima: ko dođe s Muhammedom živim ili mrtvim nagrada 
mu je sto najboljih deva! 

Suraka ibn Malik je bio na jednom od sijela, kada se na vrata 
pomolio jedan od Kurejšija i oglasio kolika je nagrada za onog ko 
dovede Muhammeda živa ili ga donese mrtva. 

Pošto je Suraka čuo za privlačnu nagradu odmah se odlučio da 
pođe u potjeru za Poslanikom, ali nije nikome govorio da ne bi 
još neko pošao s njim. I prije nego što je ustao s mjesta, ušao je 
neki čovjek iz njegova plemena i rekao: "Tako mi Boga, pored 
mene su prošla trojica ljudi i ja mislim da su to bili Muhammed, 
Ebu Bekr i njihov vodič." Suraka reče: "Nisu to oni, tebi se samo 
pričinilo. To su bili oni što traže izgubljenu devu." Odgovorio je 
čovjek: "Možda jesu i ušutio je..." Zadržao se Suraka u tom 
društvu dok nisu prešli na drugu temu tako da ne bi još neko 
pošao s njim u potragu za Muhammedom & 

Pa pošto su prisutni prešli na drugu temu, Suraka se izvukao 
polahko i neopaženo između njih i pošao brzim koracima prema 
svojoj kući. Naredio je slugi da polahko sprema konja, kad nikog 
ne bude u blizini i naredio mu da konja odvede van kuće i sveže. 
Naredio mu je da pripremi i oružje i rekao: "Kad budeš izlazio, 
izlazi iza kuće tako da te niko ne vidi. Oružje ostavi blizu konja." 

Obukao je Suraka svoj oklop, zgrabio oružje i naveo konja na 
mjesto odakle bi zajahao i pojurio za Muhammedom *3, da bi 
dobio veliku nagradu koju su obećale Kurejšije. Suraka ibn Malik 
je bio jedan od vrsnih boraca. Bio je visokog stasa, veoma 
odlučan, vješt u slijeđenju tragova i strpljiv u neugodnostima koje 
ga zadese. Bio je osim toga i veoma pametan. Bio je poznat i kao 
pjesnik, a konj mu je bio od plemenite rase. Pošao je Suraka 
tragom kretanja Allahovog Poslanika i išao sve dok mu konj nije 

posrnuo i zbacio ga sa svojih leđa. Našao se Suraka u čudu i 
upitao: "Šta je ovo? Teško tebi" - govorio je, pa ponovo uzjaha 
konja. Ali nije puno jahao, a konj je ponovo posrnuo. Ovo je 
Suraki ulilo pesimizam i odlučio se vratiti. Ali, ipak, pohlepa za 
nagradom nadvlada njegove strahove. 

Nedaleko od mjesta gdje mu je konj posrnuo iznenada je 
ugledao Muhammeda $g i dva njegova pratioca. Pokušao je odapeti 
strijelu, ali je ruka bila nepomična. To se desilo u trenutku kad je 
vidio da konjske noge tonu u zemlju a dim ih je okružio tako da 
ništa nije vidio. Potjerao je Suraka konja, ali konj je bio 
nepomičan, kao zakovan za zemlju. Suraka se uspaničeno okrenuo 
prema Allahovom Poslaniku i Ebu Bekru i zamolio ih: "Molite 
vašeg Gospodara da mi oslobodi konja. Ja vam obećavam da vam 
neću ništa." Resulullah se obratio Uzvišenom Allahu dovom i konj 
se oslobodio. Ali Suraka se nije držao datog obećanja. Nije mogao 
da savlada pohlepu u sebi, pa je ponovno pošao prema njima. 
Konjske noge ovoga puta su propale još više i ponovno je zatražio 
pomoć od njih i rekao je: "Daću vam svoje oružje i sve što 
posjedujem. Ja vam dajem tvrdo obećanje ne samo da vas neću 
napadati nego ću vas i štititi." Odgovorili su mu: "Mi nismo 
potrebni tvom oružju niti tvom posjedu. Jedino što tražimo to je 
zaštita od zlih ljudi." Ponovo se Resulullah obratio dovom Allahu 
te pa je oslobodio Surakina konja. Konačna Surakina odluka je bila 
da se vrati i nije više ni pomišljao da ubije Resulullaha. Prije 
rastanka s njima obratio im se riječima: "Sačekajte da vam nešto 
kažem, tako mi Boga, ja vam neću ništa." Pa su ga upitali: "Šta 
želiš od nas?" Odgovorio je: "Tako mi Boga, o Muhammede, ja 
znam da će se tvoja vjera rasprostraniti, pa mi obećaj kad ti dođem 
u tvoje carstvo da ćeš me počastiti i nagraditi i to mi daj 
napismeno." Naredio je Allahov Poslanik Ebu Bekru i on je 
obećanje napisao na plosnatoj kosti, predavši je Suraki. 

Prije nego što su se rastali, Allahov Poslanik mu se obratio 
riječima: "Kako ćeš se osjećati, o Suraka, kad obučeš odijelo i 
staviš krunu Kisrinu?" Upita ga Suraka iznenađen: "Je li Kisra ibn 
Hurmuz?" 

Vratio se Suraka kući. U povratku susrete razbješnjele mušrike 
koji su pošli za tragom Allahovog Poslanika. Suraka im reče: 
"Vratite se, ja sam sve obišao tražeći ih, ali ih nisam mogao naći, a 
vi znate koliko sam ja vješt u praćenju tragova." I vratili su se. Nije 
nikom ništa pričao o Muhammedu % ni o njegovom vjernom 
drugu Ebu Bekru sve dok se nije uvjerio da su Muhammed >&9 i 
Ebu Bekr stigli u Medinu i da su sigurni od napada Kurejšija. 

Nakon izvjesnog vremena ispričao im je svoj doživljaj sa 
Resulullahom. Pošto je čuo Ebu Džehl Surakin doživljaj sa 
Poslanikom, korio ga je i nazvao ga kukavicom zbog propuštene 
prilike. Suraka mu je odgovorio: "O Ebu Džehl, tako mi Boga, da 
si bio prisutan pa da si vidio šta mi se desilo sa konjem, kako su mu 
noge potonule u zemlju i bio kao prikovan, nije se mogao maknuti 
s mjesta. Da si kojim slučajem to vidio, saznao bi, kao i ja, i ne bi 
više sumnjao u Poslanstvo Muhammedovo & Uz takvu moć i 
pomoć Allaha ko da mu se suprotstavi?!" 

Dani su prolazili a Allahov Poslanik, koji je bio protjeran iz 
Mekke i koju je morao napustiti potajno usred noćne tmine, vratio 
se u nju kao osloboditelj od širka sa hiljadama ashaba. Mekkanski 
prvaci, koji su bili oholi i grubi prema Allahovom Poslaniku, 
iščekuju Resulullaha sa velikim strahom o njihovoj daljnoj 
sudbini, istovremeno ga moleći za milost i oprost. "Šta ćeš s nama 
uraditi danas, o plemeniti brate?" - upitali su ga mekkanski 
prvaci. Allahov Poslanik im odgovara: "Postupiću onako kako je 
postupio Jusuf sa svojom braćom. Idite, vi ste slobodni." Nakon 
toga spremio je Suraka svog konja i pošao Božijem Poslaniku da 
primi Islam i sa sobom ponio ono što mu je napisao prije gotovo 
deset godina. 

I dalje nam priča Suraka svoj doživljaj i kaže: "Došao sam 
Poslaniku ^ u mjesto zvano Džarame, mjesto između Taifa i 
Mekke. Ušao sam među ensarije koji su sumnjali u mene, udarali 
me zadnjim dijelom koplja i govorili mi: "Udalji se, udalji se, šta 
hoćeš?" Uporno sam se probijao kroz njihove redove dok nisam 
došao blizu Allahovog Poslanika, a on je bio na devi. Podigao 
sam onu kost iznad sebe i rekao: "O Allahov Poslaniče, ja sam 
Suraka ibn Malik. Ovo je tvoje pismo meni..." Allahov Poslanik 
mu reče: "Približi se meni, o Suraka. Približi se, ovo je dan 
obećanja i dobročinstva." "Okrenuo sam se prema njemu, kaže 
Suraka, i primio Islam." Suraka nije imao priliku da se puno druži 
sa Poslanikom osim nekoliko mjeseci, jer je Allahov Poslanik 
ubrzo napustio ovaj prolazni život. Suraki je bilo veoma žao što 
se nije više družio sa Resulullahom. A posebno mu je bilo žao i 
krivo za onim danom u kome je htio ubiti najboljeg čovjeka, a sve 
radi prolazne i neznatne dunjalučke koristi. Suraka je mnogo 
zavolio Allahovog Poslanika tako da je shvatio da sav dunjaluk i 
sve što je na njemu nije bilo vrijedno jednog dijela nokta 
Allahova Poslanika. Često je Suraka ponavljao njegove riječi: 
"Kako ćeš se osjećati, o Suraka, kad obučeš carsku odjeću i krunu 
Kisre?!" I nikad nije posumnjao u ove riječi. Dani su prolazili. 

Hilafet je preuzeo Omer el-Faruk i navalila je Omerova 
vojska na Perzijsko carstvo, rušili su tvrđave, pobjeđivali vojske, 
tresla su se prijestolja, prikupljao se ratni plijen. Pred kraj 
Omerovog hilafeta dolazi u Medinu izaslanik Sa'd ibn Ebi 
Wekkas sa radosnom vijesti o pobjedi muslimana i osvajanju 
Perzije... I ponio je u Bejtu-l-mal petinu ratnog plijena. Stavljen je 
sav plijen pred Omera, Omer je bio iznenađen kad je vidio 
ukrašenu kraljevsku krunu... I carsko odijelo tkano od zlata. Bilo 
je tu i mnogo drugih dragocjenosti. Omer je pregledao sve te 
dragocjenosti, a zatim se okrenuo onima oko sebe i rekao: "Zaista 
su tačno i vjerno dostavili sav plijen." Rekao je Alija ibn Ebu 
Talib: "Omere, ti si pošten pa su takvi i tvoji saradnici. Kad bi ti 
krao, krali bi i tvoji saradnici." Pozvao je Omer Suraku ibn 
Malika i obukao mu košulju Kisre, gaće, ogrtač i obuću, opasao 
opasač, objesio sablju i stavio mu na glavu krunu. U tom trenutku 
uzviknuli su prisutni: "Allahu " ekber!" "Allahu ekber!"... Zatim se 
Omer okrenuo Suraki i obratio riječima: "Beh...beh." Bile su to 
riječi čuđenja. Je li moguće da beduin stavi na glavu carsku krunu 
i obuče carske haljine? Zatim je podigao glavu prema nebu i 
uputio Allahu £f ovu dovu: "Moj Allahu, ovo bogatstvo nisi dao 
Svom Poslaniku a draži Ti je bio od mene. I nisi ga dao ni Ebu 
Bekru, koji Ti je bio draži od mene, a dao si ga meni..." Nije 
ustao Omer 4» s mjesta dok sav ratni plijen nije podijelio među 
muslimanima. 




276 



Fejruz ed-Dejlemi 



FEJRUZ ED-DEJLEMI 

"Fejruz je blagoslovljen čovjek iz blagoslovljene 
porodice." (Allahov poslanik Muhammed j£) 

Nakon oprosnog hadždža Allahov poslanik Muhammed 
teško oboli i vijesti o njegovoj bolesti se velikom 
brzinom proširiše po cijelom Arabijskom poluotoku. 
Tada se od Islama odmetnuše Eswed el-Ansi u Jemenu, 
Musejlema el-Kezzab u Jemami i Tulejha el-Esedi u kraju gdje 
živješe pleme Benu Esed. Sva trojica su tvrdili da su oni poslanici 
koji su od Boga odabrani i svome narodu poslani kao što je 
Muhammed poslan plemenu Kurejš. Eswed el-Ansi je bio vračar i 
čarobnjak, veoma zao čovjek, poznat po svom zlu, a istovremeno 
jaka i čvrsta ličnost u odnosu na ostali neprosvijećeni narod. Osim 
toga bio je riječit, pjesnički obdaren, moćan do te mjere da se 
prosto poigravao sa pameću zavedenog svijeta, tako da je lahko 
postigao svoje ciljeve kada je bio u pitanju imetak, položaj ili 
vlast. Nastupao je među svijetom samo ako bi bio siguran u 
uspjeh i ako je znao da će kod drugih ostaviti jak utisak. 

U to vrijeme stanovnici u Jemenu su bili mješanci koji su se 
zvali "Ebna'", a na njihovom čelu je bio Fejruz ed-Dejlemi, ashab 
Allahovog Poslanika Ovo ime "Ebna"' odnosi se na ljude čiji 
su očevi bili Perzijanci koji su iz Perzije doselili u Jemen, a majke 
su im bile Arapkinje. Njihov poglavar je bio određivan od strane 
perzijskog cara, a u vrijeme pojave Islama zvao se Bazan. On je 
odmah shvatio da je poziv Muhammeda istinit, a da je on stvarno 
Allahov Poslanik, pa odbaci pokornost perzijskom caru te i on i 
njegov narod prihvatiše Islam. Allahov Poslanik mu nakon toga 
odobri da ostane na vlasti, i na tom položaju Bazan osta sve do 
svoje smrti, malo vremena prije nego što će se pojaviti Eswed el- 
Ansi. Kada se Eswed el-Ansi proglasi lažnim "Božijim 

poslanikom", njemu se odmah odazva njegovo pleme Benu 
Mehdidž, te oni okupiraše glavni grad Jemena San'u, a Eswed ubi 
tadašnjeg poglavara koji se zvao Šerh ibn Bazan i oženi se 
njegovom ženom Zaz. Onda sa svojim pristalicama krenu u druga 
područja Jemena i velikom brzinom zagospodari, nešto milom a 
nešto silom, ogromnom teritorijom koja se protezala od 
Hadramewta do Taifa, i od Bahrejna i Ahsa'e do Adena. U svemu 
tome mu je itekako pomagala njegova pronicljivost, mudrost i 
prevara koja nije imala granica i s kojom je ljude držao "na uzdi". 
Uvjerio je svoje podanike da mu jedan od meleka stalno dolazi i 
donosi objavu od Allaha, a sem toga obavještava ga o svim 
tajnama i uči ga raznim čudesima. Tu tvrdnju je dokazivao 
pomoću svojih vjernih uhoda koje je razaslao po cijeloj zemlji i 
koji su sakupljali sve vijesti, upoznali su probleme ljudi i njihove 
nedaće, otkrivajući ono što su tajili u svojim dušama, bilo da se 
radi o nekim željama, povjerljivim stvarima ili emanetima, da bi 
mu, krišom dolazeći, sve to prepričavali i sa svim ga upoznavali. 

Tako je on svakog ko bi mu dolazio s nekom potrebom 
spremno dočekivao i unaprijed mu govorio zbog čega je kod 
njega došao. Ko je god imao neki problem, nije morao da mu ga 
pojašnjava, jer Eswed el-Ansi ga je već znao. Njegovi podanici su 
bili iz dana u dan sve oduševljeniji njegovim ogromnim znanjem, 
poznavanjem tajni i drugim čudesima s kojima je potpuno 
ovladao njihovim umovima i srcima. Njegova tvrdnja da je on 
Božiji poslanik posta općeprihvaćena, broj njegovih pristalica je 
naglo porastao, a njegovo lažno poslanstvo se širilo poput vatre 
na suhom travom obrasloj poljani. Čim je Allahov poslanik 
Muhammed čuo za' odmetništvo Esweda el-Ansija u Jemenu, 
on napisa pisma svojim vjernim pristalicama, ashabima, njih 
desetak, koje upozori da se što prije suprotstave toj opasnoj 
smutnji svojim čvrstim imanom - vjerom u Jednoga Boga, te da 
se, kako god znaju, riješe tog šejtana Esweda, ili direktno u borbi 
ili lukavstvom. Svi koji dobiše pismo od Vjerovjesnika odmah se 
odazvaše njegovom pozivu, požuriše sa pripremama da izvrše 
njegovo naređenje, a najvredniji u tome poslu bijaše junak ove 
naše priče Fejruz ed-Dejlemi i njegove amidže od pripadnika 
Ebna'. Pustimo onda Fejruza da nam on prepriča ovaj zanimljivi i 
veOma značajan događaj. 

Priča Fejruz: - Moje amidže i ja nijednog trenutka nismo 
posumnjali u svom vjerovanju u Allaha i Njegova poslanika 
Muhammeda $, niti smo pomislili da je išta tačno od onog što je 
tvrdio Allahov neprijatelj Eswed el-Ansi. Stalno smo vrebali 

priliku da mu ,se nekako suprotstavimo i da ga se konačno 
riješimo, pa makar po bilo kakvu cijenu. Kada nam, kao i ostalim 
pravim pristalicama Muhammedovim M, njegovim vjernim 
ashabima, dođoše pisma od njega, mi se osjetismo jačim jedni uz 
druge, te krenusmo u ostvarenje svoga cilja radeći svako ono što 
je u njegovoj moći. Eswed se tih dana uzoholio i zanio u svojim 
uspjesima pa je počeo vršiti velike promjene među svojim 
namjesnicima i pomoćnicima, .a posebno se okomio na 
komandanta svoje vojske Kajsa ibn Abdi Jegusa, koji više nije bio 
siguran ni u svoj vlastiti život. Moj amidža Dazewejh i ja odosmo 
Kajsu i upoznasmo ga sa sadržinom pisma kojeg nam je poslao 
Allahov Vjerovjesnik, te ga upozorismo "da sa Eswedom ruča 
prije nego li on s njim večera." Kajs nam otvori svoje srce i 
upozna nas sa svojim tajnim planovima, posmatrajući nas kao da 
smo došli sa nebesa baš njemu u pomoć. 

Tako se nas trojica dogovorismo da neprijatelju zadamo udarac 
iznutra, dok' bi naša braća učinila to svana. Na naše veliko 
zadovoljstvo pronađosmo još jednog saveznika, a to bijaše kćerka 
moga amidže Azad, koju je lažac Eswed silom oženio nakon što 
je ubio njenog muža. Otišao sam do dvorca Esweda el-Ansija, 
sreo sam svoju amidžičnu pa joj rekoh: - O kćeri moga amidže! 
Vidjela si šta je ovaj čovjek učinio stobom i sa nama, nakon što je 
ubio tvoga muža, osramotio je i ponizio mnogo naših žena, 
upropastio tolike ljude otevši im imetak i vlast i srušivši njihov 
ugled. Evo, mi smo dobili pismo od Allahovog Poslanika M koje 
je poslano mahsus nama,; a odnosi se . i na stanovnike Jemena, u 
kojem nas poziva da svršimo sa ovom velikom smutnjom i 
zabludom. Pa da li bi nam ti htjela pomoći u tom zadatku? - Da 
vam pomognem, a u čemu to? - upita ona. - Pomozi nam da 
protjeramo ovog lašca! - ' Ili da vam pomognem da ga ubijete? - 
Tada rekoh: - Tako mi Allaha, drugo nisam ni pomišljao, ali sam 
se bojao da ti to odmah spomenem! Ona mi onda reče: - Tako mi 
Onoga koji je uistinu poslao Muhammeda kao opominjača i 
obveseljivača, nikad se nisam pokolebala u svojoj vjeri ni koliko 
trun, i tako mi Allaha, nikad nisam vidjela čovjeka koji mi je mrži 
od ovoga šejtana. Otkako me dovukaq u svoj dvorac, kod njega 
sam vidjela samo grijehe i zločine. Ne pazi ničije pravo, niti kome 
brani da čini zlo... - Pa kako da ga ubijemo? - upitah. - On je 
veoma oprezan i dobro se osigurao. U cijelom njegovom dvorcu 
nema nijedno mjesto a da na njemu nisu postavljene straže, osim 
one male sobe kojoj jedna strana čini vanjski zid dvorca. Kada 
padne noć, trebate probiti zid, ući u tu sobu, a unutra ćete naći 

oružje i lampu. Ja ću vas čekati i odvesti do sobe gdje on spava, 
pa ćete lahko ući i ubiti ga. Ja rekoh: - Iskopati rupu u zidu ovog 
dvorca i to još u noći nije nimalo jednostavan posao. Može svaki 
čas neko naići, čuti nas kako kopamo, pa uzbuniti cijeli dvorac i 
onda od našeg plana nema ništa... Ona odgovori: - U pravu si... 
Ali ja imam i za to riješenje. Sutra mi pošaljite jednog od svojih 
povjerljivih ljudi koji će- se predstaviti kao radnik, i neka se meni 
javi. Onda ću mu ja narediti da obavi neki posao u toj sobi, a on 
će iznutra iskopati rupu u zidu, tako .da ostane tanki dio zida, 
kojeg ćete i na najmanji udarac srušiti 'i bez zadržavanja ući u 
dvorac. - Ja se složih sa njenim planom i odoh da obavijestim 
svoje drugove o svemu što smo se dogovorili ja i kćerka moga 
amidže. 

Onda krenusmo da izvršimo i zadnje pripreme. Dogovorismo 
se sa ostalim saveznicima da u zoru sljedećeg dana oni udare na 
dvorac svana, a ugovorismo i posebni znak za početak tog 
napada. Kada se drugoga dana dobro smračilo, moja dva druga i 
ja odosmo na onu stranu dvorca gdje je trebao biti pripremljen 
ulaz za nas. Kada pronađosmo to mjesto, uvukosmo se u onu 
sobu, pronađosmo lampu i oružje, dobro se opremismo i 
krenusmo krajnje oprezno prema mjestu gdje je spavao Allahov 
neprijatelj. Pred vratima sretosmo moju amidžičnu koja nam 
pokaza sobu svoga muža, te ja brže - bolje upadoh u sobu. Naša 
žrtva je bila u dubokom, bezbrižnom snu, te ga ja čvrsto zgrabih i 
preklah oštrim nožem. On zagrokta kao zaklan hajvan, tako da 
straža dotrča čuvši neobičnu buku. Ugledavši moju amidžičnu, 
inače ženu svoga gospodara, oni se malo smiriše i upitaše je šta se 
to dešava. Ona im mirno odgovori: - "Božiji poslanik" upravo 
prima objavu, pa se slobodno vratite odakle ste i došli! - Nakon 
ubjedljivog tona moje amidžične, oni se raziđoše. U dvorcu se 
zadržasmo sve dok se zora ne pojavi, a onda se popeh na najviši 
toranj dvorca i zaučih: - Allahu ekber, Allahu ekberl Kada proučih 
riječi: - Ešhedu en la ilahe illellah, ešhedu enne Muhammeden 
resulullah - onda povikah: - Ešhedu enne Eswed el-Ansi kezzab\ - 
svjedočim da je Eswed el-Ansi lažac! 

Te riječi su bile tajni znak kojeg smo dogovorili kao znak 
početka napada na dvorac. Muslimani krenuše na dvorac sa svih 
strana, a čuvari dvorca, probuđeni mojim ezanom, uskomešaše se 
pokušavajući da shvate kakva je to gužva. 

Dođe i do sukoba dviju protivničkih strana, a u tom momentu 
ja u najveću gužvu bacih odsječenu Eswedovu glavu. Kada je 
vidješe, njegovi podanici izgubiše volju za daljom borbom, a 

muslimani uz gromoglasne tekbire objaviše pobjedu nad svojim i 
Allahovim neprijateljima. Tako pobijedismo prije izlaska Sunca, 
a čim svanu, poslasmo pismo Resulullahu u kojem ga 
upoznasmo o radosnoj vijesti - pobjedi nad Eswedom el-Ansijem. 
Kada glasnici sa našom radosnom viješću stigoše u Medinu, čuše 
da je Allahov Poslanik 3fe preselio na Ahiret baš uoči te noći. 
Kasnije saznadoše da je Muhammed M ipak obaviješten o ubistvu 
Esweda el-Ansija, i to putem objave još one noći kada je i ubijen. 
Tada je Vjerovjesnik H& rekao svojim ashabima: - Sinoć je ubijen 
El-Ansi! Ubio ga je blagoslovljen čovjek iz blagoslovljene 
porodice. Ashabi su ga upitali: - Ko ga je ubio, o Allahov 
Poslaniče? - On im je odgovorio: - Fejruz... faze Fejruz... 
(Fejruz... Fejruz gaje pobijedio...) 

SABIT IBN KAJS EL-ENSARI 

"Sabit ibn Kajs je jedini čovjek koji. je nešto oporučio 
nakon svoje smrti i kojem je izvršena oporuka." 

S,abit ibn Kajs bijaše jedan od uglednih jesribskih prvaka, 
pripadnik plemena Hazredž, iskrena srca, otvorena i 
prijazna nastupa, lijepog i biranog govora, a izuzetno 
dubokog glasa. Dok bi progovorio druge sagovornike bi ušutkao, 
a kada bi govor držao na sve slušaoce bi ostavio dubok utisak... 
Pripadao je prvim pristalicama Islama iz Jesriba i odmah se 
odazvao pozivima mekkanskog izaslanika i učitelja nove vjere iz 
Mekke, mladića Mus'ab ibn Umejra, čije citiranje kur'anskih 
ajeta prodiraše u dubinu srca i do dna.duše svakog slušaoca. 

Allah M svojom milošću otvori srce Sabita ibn Kajsa i 
duboko u , njega usadi iman, i tako odredi da se Sabit pod 
zastavom Allahova Poslanika proslavi i stekne 'nagradu oba 
svijeta. 

Kada je Muhammed M stigao iz Mekke u Medinu, Sabit ibn 
Kajs ga je sa ostalim sugrađanima dočekao, najsrdačnijim 
dočekom, njega i njegova druga Ebu Bekra es-Siddika pozdravio 
najljepšim pozdravom i povodom njihova dolaska održao čuvpni 
govor na kraju kojeg je rekao: I mi ti, Allahov Poslaniče, 
obećavamo da ćemo te štititi i braniti kao svoju djecu i svoj 
imetak. Pa šta mi dobijamo zauzvrat zbog toga? - Džennet! - 
odgovori kratko Vjerovjesnik. A kada okupljene Medinelije čuše 
riječ Džennet, njihova lica ozari radost i ~u grudima osjetiše 
naročito zadovoljstvo, pa povikaše: - Zadovoljni smo, • Allahov 
Poslaniče! Zadovoljni smo! 

Čuvši Sabitov govor, Vjerovjesnik ga odredi za svoga hatiba 
(govornika), kao što je za svoga pjesnika odredio Hassana ibn 
Sabita. 

Od tada bi redovno, kad god bi dolazile delegacije arapskih 
plemena sa svojim pjesnicima i govornicima natječući se u 
recitovanju stihova i govorništvu i pokušavajući da se što više 
pohvale i uzdignu pred Vjerovjesnikom, njega u tim takmičenjima 
zastupali Sabit ibn Kajs i Hassan ibn Sabit. 

Sabit bijaše mu'min, vjernik čvrstog imana, iskrene 
bogobojaznosti, pun strahopoštovanja prema Allahu Čuvao se 
svega onoga što bi Uzvišenog Allaha moglo rasrditi... 

Jednog dana Vjerovjesnik ga srete tužna i zabrinuta, uzdrhtala 
od nekog unutrašnjeg straha, pa ga upita: "Šta je s tobom, o Ebu 
Muhammede?" - Bojim se da ne budem od onih koji su upropašteni 
- odgovori on. - A zbog čega? - upita Vjerovjesnik. - Pa, Allah nam 
je zabranio da, kad nas neko hvali za nešto, to rado prihvatamo, a 
primjećujem da ja volim hvalu. Zabranio nam je oholost, a meni 
godi kad se uljepšam u odnosu na ostale... Vjerovjesnik se začudi 
Sabitovoj bogobojaznosti pa mu reče: - Sabite! Bi li volio kada bi 
hvaljen život proživio, kao šehid poginuo i na kraju u Džennet 
unišao? - Lice Sabita se s tom viješću ozari, duboko uzdahnu i 
odgovori: - Svakako, Allahov Poslaniče, svakako! 

Kasnije, kada bi objavljen kur'anski ajet: 

O vjernici, ne dižite glasove svoje iznad Vjerovjesnikova 
glasa i ne razgovarajte s njim glasno, kao što glasno jedan s 
drugim razgovarate, da ne bi bila poništena vaša djela a da 
vi i ne primjetite. (El-Hudžurat, 2.) 

Sabit poče izbjegavati društvo Vjerovjesnika, iako je toliko 
žudio da bude u njegovoj blizini, pa se zatvori u svoju kuću iz 
koje je samo izlazio da bi namaz u džema'atu obavljao. To je 
primijetio i Allahov Poslanik, pa jednoga dana, vidjevši da među 
njima opet nema Sabita, upita: - Ko će otići vidjeti šta je s njim? - 
Jedan od ensarija reče: - Ja, Allahov Poslaniče. 

Taj čovjek ode do Sabita, nađe ga u kući tužna lica, skrhana i 
jadna izgleda, pa ga upita: - O Ebu Muhammede, šta se desilo s 
tobom? - Zlo - odgovori Sabit. - A kakvo zlo - upita ga čovjek. - 
Ti znaš da sam ja poznat po krupnom glasu i da je moj glas često 
nadvisivao i glas Vjerovjesnika, a Allah # je objavio ajet u vezi s 
tim, kao što i sam znaš, i siguran sam da su sva moja djela propala 
i da sam ja od stanovnika Džehennema - tužno objasni Sabit. 

Čovjek se vrati Muhammedu i obavijesti ga o svemu što je 
čuo i vidio, a Allahov Poslanik mu reče: - Idi ponovo Sabitu i reci 
mu da on nije stanovnik Džehennema, nego da spada u 
stanovnike Dženneta! 

Ta vijest je bila nešto najradosnije što je Sabit ikada čuo i time 
se ponosio cijeloga svoga života. 

Učestvovao je Sabit ibn Kajs sa Vjerovjesnikom u svim 
pohodima i bitkama osim na Bedru i stalno je žudio da dostigne 
stepen šehida kako mu je Vjerovjesnik nagovijestio, ali mu je ta 
čast uvijek izmicala, mada je uvijek bila tako blizu, samo što to 
on nije tačno znao. 

Došla je na red bitka protiv murteda - odmetnutih arapskih 
plemena pod vodstvom Musejleme el-Kezzaba i to nakon smrti 
Vjerovjesnika, a u vrijeme prvog halife Ebu Bekra •&>. U toj bici 
Sabit ibn Kajs je bio emir, vojskovođa svih ensarija, Šalim 
Mewla Ebi Huzejfe emir muhadžira, dok je Halid ibn Welid bio 
glavni komandant i ensarija i muhadžira te ostalih muslimanskih 
boraca. 

Poznato je da je otpadnička vojska u prvi mah imala uspjehe i 
potisnula muslimane, tako da su doprli čak do šatora Halida ibn 
Welida, presjekli konopce od šatora i isjekli ga i, kako bilježe 
historičari, htjeli ubiti ženu Halida ibn Welida, Ummu Temim... 

Kad je Sabit ibn Kajs vidio neodlučnost kod muslimana, srce 
mu stegnu neki nepoznati osjećaj a u grudima osjeti tešku gorčinu 
i brigu za sudbinu Islama. 

Borci- iz gradova su prigovarali sinovima pustinje da su 
kukavice, ovi su opet njima uzvraćali da od borbe ne znaju ništa i 
da se ne razumiju u ratnu strategiju. Tada Sabit skoči poput lava 
koji je uznemiren u svojoj jazbini, namirisa se i opremi za svoju 
posljednju bitku, te povika: - Nismo ovako bitke vodili u doba 
Vjerovjesnika! Ružno li je to što ste dozvolili neprijatelju da vas 
uzdrma, a još ružnije to što se pred otpadnicima povlačite! - 
Zatim Sabit podignu ruke prema nebesima i prošaputa: 
Gospodaru moj, sačuvaj me od onoga širka što ga ovi slijede (tj. 
nevjernici na čelu sa Musejlemom)! Gospodaru moj, ne pozivaj 
me na odgovornost zbog postupaka ovih ovdje (tj. muslimana)! 

Onda Sabit, da bi primjerom pokazao kako se bori, jurnu u 
najgušće neprijateljske redove skupa sa drugim junacima koji se 
taj dan dokazaše kao: Berra' ibn Malik, Zejd ibn Hattab, Šalim 
Mewla Ebi Huzejfe i drugi pravi borci - mudžahidi. 

Njihov juriš je donio prekretnicu u redovima muslimana i u 
njihova srca ponovo ulio samopouzdanje i odlučnost, a u redove 
murteda unio pravu pometnju i potpuno beznađe. Jurišao je Sabit 
na sve strane, udarao je neprijatelja čim bi god stigao sve dok nije 

zadobio toliko udaraca i rana da se srušio na zemlju. Pao je Sabit 
sretan što gine kao šehid i uz saznanje da su muslimani izvojevali 
veliku pobjedu. 

Sabit je u toj bici nosio veoma lijep oklop, kojeg mu, nakon 
njegove pogibije, u općem metežu skinu jedan od muslimanskih 
boraca i uze za sebe.... 

Druge noći nakon što je Sabit poginuo kao šehid, sanjao ga je 
jedan od muslimana i čuo ga kako govori: - Ja sam Sabit ibn Kajs, 
da li me prepoznaješ?" Da - odgovori čovjek. - Oporučujem ti 
sljedeću oporuku, i dobro pazi da ne kažeš da je ovo samo obični 
san i da je zanemariš: Kada sam juče ubijen, pored mene je naišao 
čovjek takvih i takvih osobina, uzeo moj oklop i odnio ga u svoj 
šator na sam kraj muslimanskog logora, u tom i tom pravcu, a 
zatim ga ostavio pod neke svoje stvari... Idi do Halida ibn Welida 
i reci mu da nekog pošalje do tog čovjeka i oduzme mu oklop koji 
se i sad nalazi na tom istom mjestu... I zadužujem te sa drugom 
oporukom, da dobro paziš da ne kažeš da je to samo San i da je ne 
izvršiš. Reci Halidu da kada se vrati u Medinu ode halifi Ebu 
Bekru i kaže mu da je Sabit ibn Kajs imao toliko i toliko duga i da 
taj dug za njega izmiri, te da je taj i taj od njegovih robova 
slobodan u Allahovo ime. 

Ovaj čovjek se probudi i ode Halidu te ga obavijesti o svemu 
što je čuo i vidio tokom svoga sna, a Halid odmah posla jednog 
od boraca koji pronađe Sabitov oklop tačno na onome mjestu i 
kod onoga čovjeka kako je to Sabit i opisao čovjeku u snu... 

A kada se Halid vrati u Medinu, ispriča sve halifi Ebu Bekru o 
Sabitu i njegovoj oporuci koju halifa Es-Siddik vjerno ispuni... Ne 
zna se da je iko prije a ni poslije njega svoju oporuku izrekao 
nakon smrti i da mu je ta oporuka i izvršena, osim njega... 

Neka je Uzvišeni Allah zadovoljan svim što je Sabit ibn Kajs 
uradio i neka mu Džennet vječnim boravištem učini. 

"Esma je živjela stotinu godina a ni jedan joj zub nije 
ispao, niti je imalo bila senilna." (Historičari) 

' ivjela je Esma sto godina a da joj nije falio ni jedan zub i 



bila je sve do kraja života prisebna. Ova vrijedna ashabijka 



m Jjt bila znamenita po mnogo čemu. Otac joj je bio ashab, 
djed joj je bio ashab, sestra joj je bila ashabijka, njen muž je bio 
ashab veće časti. 

Njen otac je bio bliski prijatelj Allahova Poslanika i prvi halifa 
poslije njegove smrti. Djed joj je bio Ebu Atik, otac Ebu Bekra. 
Njena sestra je majka svih mu'mina Aiša, radijallahu 'anha, čista i 
kreposna. Njen muž Zubejr ibn Awwam je bio uz Allahova 
Poslanika. Njen sin bijaše Abdullah ibn Zubejr .&> neka je Allah 
zadovoljan s njim i sa njima svima. 

Dovoljno je da je ona kćerka Ebu Bekra... Esma je među 
prvima primila Islam. U ovoj velikoj blagodati preteklo je samo 
sedamnaest osoba. Nazvana je "Vlasnica dva pojasa" zbog toga 
što je pripremila Allahovom Poslaniku i svome ocu na dan Hidžre 
u Medinu hranu i piće, pošto nije imala čime da priveže hranu i 
piće za sedlo jahalice, dosjetila se da raspolovi svoj pojas na dva 
dijela i jednim je privezala kesu s hranom, a drugom polovinom je 
privezala vodu za sedlo jahalice. Molio je Resulullah da joj Allah 
podari takva dva pojasa u Džennetu, te je zbog toga prozvana 
"Vlasnicom dva pojasa". 

Oženio se Zubejr ibn Awwam sa njom u vrijeme kada je bio 
jako siromašan. Nije imao poslugu koja bi mu pomogla, niti 
imetka kojim bi zadovoljio bar osnovne potrebe svoje porodice. 
Imao je samo konja. Za njega nije bilo većeg bogatstva od dobre 
žene. Ona ga je služila, ona je lično čuvala konja i brinula se za 
njegovu ishranu, sve dok jednog dana nisu postali jedni od 
najbogatijih među ashabima. 

Pošto joj se pružila prilika za hidžru iz Mekke u Medinu, 
bježala je sa duboko urezanim šehadetom u srcu. Taj put za 
Medinu je pao u vrlo nezgodno vrijeme p' ?ti sam porod, ali sve to 
nije smetalo hrabroj Esmi da podnese sve poteškoće dugog i 
teškog putovanja. Kada je došla u Kuba, rodila je sina. Ashabi su 
izgovarali tekbir "Allahu ekber" i zahvaljivali se Allahu, jer je to 
bilo prvo dijete muhadžirsko koje se rodilo u Medini. Donijeli su 
ga Resulullahu £5 i stavili su mu ga u krilo. On je izvršio tahnik 
stavivši mu u usta dio sažvakane hurme, a zatim mu proučio 
dovu. Esmu, kćerku Ebu Bekrovu, krasila su lijepa svojstva; 
velikodušnosti, razboritosti, promišljenosti, koja je imao malo ko 
od ljudi. Bila je plemenita, uzor plemenitosti. 

Priča nam. njen sin Abdullah: "Nisam vidio plemenitije dvije 
žene, od tetke Aiše i moje majke Esme, ali njihova plemenitost je 
različita: Što se tiče moje tetke Aiše, ona bi prvo prikupila, pa 
kada bi sakupila dovoljnu količinu, podijelila bi onima koji su bili 
muhtač. A moja majka bi odmah dijelila, ne bi ništa ostavljala za 
sutra..." 

Esma je bila oštroumna, znala se snaći i u najtežim 
situacijama. Kada je pošao Ebu Bekr put Medine prateći Allahova 
Poslanika, ponio je sa sobom sav novac kog je tada imao, u 
iznosu šest hiljada dirhema. Porodici nije ostavio ništa. Pošto je 
saznao njegov otac Ebu Kuhafe za njegovo putovanje, došao je u 
sobu i rekao Esmi: "Tako mi Boga, ne samo da smo ostali bez 
njega, nego smo ostali i bez novaca!" "Djede, ostavio nam je 
dosta novaca", rekla je Esma. A zatim je uzela kamenčiće i stavila 
ih u dolaf u kome se držao novac. Stavila je na njega platno, a 
zatim uzela ruku slijepog djeda, koji je još uvijek bio mušrik, i 
rekla mu: "O djede, vidi koliko nam je ostavio novaca!" Djed je 
stavio svoju ruku na njih i rekao: "Dobro je kad vam je ovoliko 
ostavio!" Ovim je htjela smiriti dušu zabrinutog starca, i da joj ne 
daje ništa od imetka, jer je prezirala da pruži ruku mušriku pa 
makar to bio i njen djed. 

Ako historija zaboravi sve životne scene Esmine, neće je 
zaboraviti po njenoj razboritosti, promišljenosti, čistoj odlučnosti 
i čvrstini imana u posljednjem susretu sa svojim sinom 
Abdullahom. A to se desilo poslije sukoba kojeg je imao poslije 
smrti Jezida ibn Muawije. Njemu je bio naklonjen Hidžaz, Egipat, 
Irak, Horosan i većina šamskih gradova. Ali su Beni Umejje 
poslali veliku i jaku vojsku pod vodstvom Hadždžadža ibn Jusufa 
es-Sekaflja. 

I došlo je do žestoke borbe između dvije zaraćene strane u 
kojima se Abdullah pokazao jako hrabrim i odvažnim što dolikuje 
junaku kao što je on. Međutim, njegove pristalice jedan po jedan 
su ga napuštale pa je pribjegao u mekkanski Haremi-šerif. Zatražili 
su spas on i preostali dio pristalica u okrilju Časne Ka'be. 

Neposredno pred smrt ušao je svojoj majci Esmi - koja je već 
bila slijepa, oronula starica. Obratio joj se riječima: "Es-selamu 
alejki, o, majko, i neka je Allahov rahmet i bereket na tebe." 
Odgovorila je: "We alejke-s-selam, o Abdullahu! Zašto si mi 
došao u ove sate dok Hadždžadž gađa tvoju vojsku kamenjem iz 
katapulta u Haremi-šerifu, kamenjem od koga se tresu mekkanske 
zgrade?!" "Došao sam da se posavjetujem sa tobom", odgovori 
Abdullah. "Tražiš savjet, u čemu?" upita starica. Odgovorio je: 
"Ljudi su me ostavili i odvojili se od mene iz straha od 
Hadždžadža ili iz požude za onim što im on obećava, tako da su 
me čak i moja djeca i porodica ostavili i sa mnom niko nije ostao 
- osim malog broja ljudi. A i ova mala skupina, koliko god se 
borila, neće izdržati više od jednog sata ili dva. A izaslanici Benu 
Umejjeta pregovaraju i obećavaju mi da će mi dati šta god hoću 
od dunjaluka samo da odložim oružje i da priznam Abdulmelika 
ibn Merwana za halifu. Pa šta ti misliš o tome?" 

Rekla mu je povišenim tonom: "Kako god hoćeš, o Abdullahu, ti 
najbolje poznaješ svoje stanje. Ako misliš da si na hakku i da 
pozivaš u Istinu, strpi se i bori se kao što su se borile tvoje pristalice 
koji su poginuli u tvojim redovima. A ako si tim sukobom htio 
dunjalučke interese, teško tebi, upropastio si sebe i svoje saveznike." 
"Danas ću sigurno poginuti", reče Abdullah. "To ti je bolje od 
svjesne predaje Hadždžadžu i da se igraju sa tvojom glavom dječaci 
Benu Umejjeta," dodala je majka. "Ja se ne bojim smrti, nego se 
bojim da se na meni ne budu iživljavali", reče Abdullah, a njegova 
majka dodade: "Nema razloga da se čovjek boji nečeg poslije 
smrti, jer zaklanoj ovci ne smeta zguljivanje kože." 

Osjetila se radost na njegovom licu, pa joj je rekao: "Allah te 
blagoslovio, o majko, blagoslovljene su tvoje veličanstvene 
vrline. Ja sam došao tebi u ovo vrijeme da bih čuo od tebe ono što 
sam čuo. Allah najbolje zna da ja nisam pokleknuo i On je 
svjedok da ja ovo ne radim iz dunjalučkih interesa i radi njegovih 
ukrasa, već to radim u ime Allaha (u ime Istine) da se ne bi 
poigravalo sa Allahovim zabranama i svetostima... Ja mislim da 
možeš biti zadovoljna mojom prošlošću. Pa ako ja budem ubijen, 
ne žalosti se za mnom i prepusti to sve Allahovoj volji." "Ja bih te 

žalila ako bi poginuo radi neistine", odgovori Esma. "Budi sigurna, 

majko, da tvoj sin nije nikada učinio nevaljalo djelo svjesno, niti 
prekršio Allahovu odredbu, niti je izgubio povjerenje, niti je 
svjesno učinio zulum muslimanu ili nemuslimanu. Kod njega nije 
ništa vrednije od postizanja Allahova zadovoljstva. Ovo ne 
govorim radi pravdanja sebe. Allah najbolje zna moje stanje, ovo 
govorim da bih unio sabur u tvoje srce". "Hvala Allahu koji mi te 
dao takvog, da je Allah tobom zadovoljan i da sam ja tobom 
zadovoljna. Primakni se, moj sinčiću, da osjetim tvoj miris i 
dotaknem tvoje tijelo, jer je ovo posljednji naš susret", reče Esma. 

I prišao je Abdullah svojoj majci i čvrsto je zagrlio ljubeći joj 
lice i stopala. I ona je primakla glavu svome sinu mirišući ga i 
ljubeći njegovu glavu, lice i vrat, i raširila je ruke grleći njegovo 
tijelo. A zatim je sklonila svoje ruke sa Abdullaha govoreći mu: 
"Sta si ovo obukao, Abdullahu?! "Svoj pancir", odgovorio je. 
"Ovo nije odjeća onoga ko želi šehadet, o Abdullahu", dodade 
majka. "Ja sam ga obukao, majko, da bih te odobrovoljio i da bih 
smirio tvoje srce", reče Abdullah. "Skini ga sa sebe", reče majka. 
"Da li ti to daje povoda za oholost i hrabrost i pomaže ti u zamahu 
a sprečava te u pokretima? Ali obuci umjesto njega duge hlače 
tako da prilikom pogibije ne otkriješ sramotne dijelove tijela". 
Skinuo je Abdullah svoj pancir i pritegao svoje hlače, a zatim se 
zaputio prema Haremu da bi nastavio borbu. 

Pri rastanku sa majkom obratio joj se riječima: "Nemoj 
zaboraviti da moliš za mene, o majko". I Esma je podigla ruke 
prema nebu učeći ovu dovu: "Moj Allahu, smiluj mu se zbog 
dugog ibadeta i silnog plača i jecanja u noćnoj tmini dok su drugi 
spavali! Moj Allahu, smiluj mu se zbog posta dok je gladovao i 
žeđi u podnevnim žegama medinskim i mekkanskim. Moj Allahu, 
smiluj mu se zbog njegova dobročinstva ocu i majci. Moj Allahu, 
ja svoj hal prepuštam Tebi i zadovoljna sam sa onim što si mu 
odredio, daj mi snage da se strpim i nagradi me nagradom koju 
obećavaš za strpljive." 

Sunce nije ni zašlo tog dana, a Abdullah je napustio ovaj kratki 

1 prolazni svijet i vratio se svome Gospodaru. 

I nije prošlo nešto više od deset dana od pogibije Abdullaha, a 
Esma, kćerka Ebu Bekrova, umre navršivši sto godina a da joj 
nije nedostajao nijedan zub i da nije bila senilna. 

■ 

TALHA IBN UBEJDULLAH 
ET-TEJMI 



To želi vidjeti čovjeka koji je živi šehid, neka 
gleda u Talhu ibn Ubejdullahal" (Allahov poslanik 
Muhammed 

"ako je Talha bio vrlo mlad, ipak je sa velikim uspjehom 



X obavljao trgovinu. Vrlo često je putovao sa karavanom iz 
Mekke u daleki Šam (Siriju). Jednom prilikom se tako 
zaputi sa karavanom u Šam, pa pošto je došao do grada zvani 
Basra, došli su iskusni trgovci Kurejšije na pijacu, da kupuju i 
prodaju. Iako nije imao iskustva kao oni, ali zahvaljujući njegovoj 
snalažljivosti i oštroumnosti on im je uvijek bio dobra 
konkurencija svima, pa je čak i bolje prolazio od njih. 

Dok je Talha bio na pijaci koja je tom prilikom bila prepuna 
naroda sa svih strana, dogodilo mu se nešto što je bilo uzrokom 
promjena ne samo njegova života nego i života drugih. Bilo je 
donosilaca radosne vijesti o pojavi jedne velike ličnosti i promjeni 
historije. Da se za trenutak vratimo riječima Talhe ibn 
Ubejdullaha da nam on ispriča svoj vrlo interesantan događaj. 

Tako, Talha kaže: "Dok smo trgovali u Basri, u trenutku 
čusmo jak povik jednog svećenika: "O trgovci, da li je neko od 
vas iz Mekke?" Bio sam blizu njega, požurio sam prema njemu i 
rekao sam: "Da, ja sam iz Mekke!" Upitao me je: "Je li se pojavio 
među vama Ahmed?" Upitao sam ga: "A ko je Ahmed?" 
Odgovorio je: "Sin Abdullaha ,sina Abdulmutallibovog. Ovo je 
mjesec u kome će se on pojaviti i on će biti posljednji 
Vjerovjesnik. Pojavit će se u vašoj zemlji, u Mekki, a Hidžru će 
učiniti u mjesto sa crnim kamenjem i palmama, u mjesto sa dosta 
vode i soli. Ja ti savjetujem, o mladiću, odazovi se njegovom 
pozivu." Te riječi svećenika duboko su se usadile u moje srce i 

požurio sam prema devi, spremio sam se za putovanje i žurno 
krenuo prema Mekki, ostavljajući karavanu iza sebe. Pošto sam 
stigao u Mekku pitao sam svoju porodicu: "Je li se desilo šta novo 
u Mekki poslije moga odlaska." Odgovorili su: "Da, desilo se. 
Muhammed, sin Abdullahov, kaže da je vjerovjesnik i kao takvog 
ga je prihvatio Ebu Bekr, sin Ebu Kuhafe." "Ja poznajem Ebu 
Bekra kao čovjeka blaga, jednostavna i poštovana kod svakog. 1 
on je pošten trgovac i lijepog je vladanja. S njim sam se družio i 
volio sam s njim sjediti zbog toga što je dobar poznavalac 
historije Kurejšija." Pošao sam prema Ebu Bekru i upitao ga: "Je 
li istina što se priča da se Muhammed ibn Abdullah pojavio kao 
Poslanik i da ga ti slijediš?" Odgovorio je: "Da, tačno je", 
nastavio je pričati svoj doživljaj sa Poslanikom podstičući me da i 
ja primim Islam. 

Ispričao sam mu svoj doživljaj u čaršiji sa svećenikom, pa se 
iznenadio Ebu Bekr. Rekao mi je da pođem s njim do Poslanika Hi 
da mu ispričam taj svoj događaj i da čujem šta će mi reći. 

Došli smo do Poslanika Pozvao me je u Islam, proučio mi 
je nešto iz Kur'ana i obradovao me je radosnom viješću 
dunjaluka i Ahireta. Rasprostranio je Allah M moje srce za 
Islam. Ispričao sam mu svoj doživljaj sa svećenikom u Basri. 
Allahov Poslanik se mnogo obradovao toj vijesti, tako da se ta 
radost i na njegovom licu osjetila. A zatim sam pred njim 
izgovorio šehadet: "Nema drugog boga osim Allaha, a 
Muhammed je Allahov poslanik." 

Bila je veoma iznenađena njegova porodica i sva familija zbog 
prelaska na Islam ovoga mladića. Najviše je bila pogođena 
njegova majka. Tražila je ko će ga ubijediti da se vrati u staru 
vjeru, vjeru očeva, pa su poneki razgovarali s njim. 

Međutim, Talha je bio stabilan, čvrst u svome imanu kao brdo. 
Svi zavjeti i odvraćanja su bili uzalud. Pošto lijepa riječ i savjet 
nisu koristili prešli su na drugi metod, a to je žestoko mućenje i 
kažnjavanje. Prenosi Mesud ibn Haraš: "Dok sam ja trčao između 
Safe i Merwe, vidio sam mnogo svijeta kako ide iza mladića čije 
su ruke svezane za vrat. Potiskuju ga i udaraju po glavi. Među 
tom masom svijeta posebno se isticala žena koja je vikala i grdila. 
Pitao sam: "Šta je sa ovim mladićem? Ko je on?" Odgovorili su: 
"To je Talha ibn Ubejdullah. Odmetnuo se od vjere svojih očeva i 
slijedi Muhammeda." Upitao sam: "Ko je ova starica koja ide za 
njim?" Odgovorili su: "Ona je Sa'ba bint el-Hadremi, majka tog 
mladića." 

A zatim je prišao Newfel ibn Huwejli, zvani "Kurejšijski lav", 
Talhi ibn Ubejdullahu, svezao ga konopcem i svezao je sa njim i 
Ebu Bekra es-Siddika, spojio ih i predao mekkanskoj rulji da ih 
tuku. 

Dani su prolazili, a događaji su se jedan za drugim smjenjivali. 
Talha je svaki dan sve više sazrijevao. Iskušenja na Allahovom 
putu su ga čeličila i njegpv iman mu je iz dana u dan bio sve jači, 
tako da je dobio ime "Zivi šehid". Poslanik ga je zvao "Dobri 
Talha" i "Plemeniti Talha". Svaki od ovih nadimaka vezan je za 
neki divan doživljaj iz njegova života. 

Eš-Šehidu-l-hajj (Živi šehid) je dobio ime u Bici na Uhudu 
kada je Poslanik ostao samo sa jedanaest ljudi od ensarija i 
Talhom od muhadžira. Allahov Poslanik i oni koji su bili uz njega 
su se popeli na brdo. Kada su ga vidjeli mušrici, pošli su prema 
njemu u namjeri da ga ubiju. Muhammed se obratio svojim 
drugovima riječima: "Ko me bude čuvao od ovih on je moj drug u 
Džennetu?" Odgovorio je Talha: "Ja ću, o Allahov Poslaniče". Pa 
mu je rekao Allahov Poslanik: "Ne, ostani na mjestu". Neko od 
ensarija je upitao: "Mogu li ja, o Allahov Poslaniče?" Odgovorio 
mu je: "Možeš ti". 

I borio se ensarija dok nije poginuo. Zatim je Poslanik upitao: 
"Ima li neko ko se može suprotstaviti ovim mušricima". Ponovno 
se javlja Talha, ali i ovoga puta mu Poslanik ne dozvoljava. 
Priupitao je opet neko od ensarija: "Mogu li ja?" Resulullah mu je 
rekao: "Možeš" Međutim, i on je brzo ubijen. 

Tako su se jedan po jedan smjenjivali, svaki put se prvi javljao 
Talha, ali mu Poslanik nije dao, dok nisu sve ensarije poginule. 
Kad su svi izginuli, nije sa njim ostao niko osim Talha. 

Kada su mušrici bili sigurni da će moći ubiti Resulullaha, 
dolazi hrabri Talha i brani ga od mušričkih napada. Tom prilikom 
je Resulullahu izbijen zub, ranjen je u čelo i usnu. Lice mu je bilo 
krvavo. Bio je veoma umoran i iscrpljen. 

Talha je stalno napadao na mušrike da bi ih odbio od 
Resulullaha M, zatim je uzeo Resulullaha, pomjerio ga malo sa 
tog mjesta na brdo, položio ga na zemlju i nastavio ponovno 
borbu sa mušricima. Neprestano se borio sve dok ih nije odbio od 
Resulullaha. 

Kaže Ebu Bekr: "Bio sam daleko od Allahovog Poslanika, ja i 
Ebu Ubejde ibn el-Džerrah. Došli smo Allahovom Poslaniku da 
mu ukažemo pomoć, naredio nam je da pomognemo prvo Talhi 

koji je tom prilikom zadobio oko sedamdeset i devet udaraca 
(rana) sabljama, kopljima, strijelama. Kada su mu prišli, našli su 
ga onesviještena u jarku, odsječene ruke. 

Allahov Poslanik je imao običaj da kaže poslije toga: "Ko želi 
da vidi čovjeka koji ide po zemlji, a koji je poginuo, neka gleda 
Talhu ibn Ubejdullaha." A Ebu Bekr es-Siddik je imao običaj reći 
kad bi neko spomenuo Uhud: "Taj dan je sav Talhin". Po ovom 
događaju Talha je i dobio ime "Živi šehid". A nadimak 
"Plemeniti Talha" je dobio u mnogo priča. 

Talha je bio veliki trgovac i bogataš. Jednom prilikom mu je 
stigla roba iz Hadremewta u vrijednosti od sedam stotina hiljada 
dirhema. Zanoćio je tu noć sa puno straha i zabrinutosti. I dok je 
on bio u takvom halu na vratima se pojavila njegova žena Ummu 
Kulsum, kćerka Ebu Bekra es-Siddika, i obratila mu se riječima: 
"Šta ti je danas, o Ebu Muhammede? Da ti nisam šta nažao 
učinila!" Odgovorio je: "Ne, ti si zaista divna žena. Ali sam sve 
vrijeme razmišljao kako misli čovjek pred njegova Gospodara 
stati kad zanoći sa ovolikim imetkom u kući?!" Upitala ga je: "Šta 
te tu žalosti?! Potrebnih, rodbine i prijatelja ima na sve strane. Pa 
kad ustaneš podijeli to sve među njima." Rekao joj je: "Neka ti se 
Allah smiluje, ti si sretna, na pravom putu i kćerka sretnog". 

Pošto je svanulo, podijelio je imetak muhadžirima i 
ensarijama. Kaže se da je neki čovjek došao Talhi ibn 
Ubejdullahu i tražio pomoć. Spomenuo mu je rodbinske veze koje 
v ih vežu. Rekao mu je Talha: "Dosad nisam znao za naše 
rodbinske veze. Ja imam bašču, daju mi za nju tri stotine hiljada, 
pa ako hoćeš uzmi je, a ako hoćeš prodat ću je i dat ću ti njenu 
vrijednost." Odgovorio je čovjek: "Uzet ću njenu vrijednost." I 
dao mu je sav novac. 

I zbog njegove velike darežljivosti Poslanik ga prozva "Dobri 
Talha" i "Plemeniti Talha", neka je Allah zadovoljan s njim i 
neka mu osvijetli kabur. 

"Ebu Hurejre je zapamtio od Allahovog Poslanika 
preko hiljadu i šest stotina hadisa i prenio 
muslimanima." (Historičari) 



ih 




vakom muslimanu je, bez sumnje, poznato ime Ebu 



Hurejre. Pravo mu je ime Abduššems. Nakon što ga je 



^^Allah U počastio Islamom, jedanput se susreo s Božijim 
Poslanikom % koji ga je upitao za ime. "Abduššems" (Rob Sunca, 
o.p.) - odgovorio je. "Od danas ti je ime Abdurrahman!" - rekao 
mu je Božiji Poslanik. Ebu Hurejre je dobio nadimak po tome što 
je, kao dijete, imao malo mače s kojim se igrao. Po ovom 
nadimku (Ebu Hurejre - vlasnik mačeta) je, inače, u mnogome 
poznatiji nego po vlastitom imenu. Islam je primio pred Et- 
Tufejlom ibn Amrom ed-Dusijem. Među svojim narodom je ostao 
sve do 6. godine po Hidžri. 

Tada je, zajedno sa svojim plemenom, prešao u Medinu u kojoj 
se nalazio Allahov Poslanik. Ovaj mladić je svo svoje vrijeme 
posvetio hizmetu Poslaniku i druženju s njim. Njegovo mjesto u 
kojem je provodio najveći dio svoga vremena, jeste mesdžid. 
Učitelj i imam mu je bio Allahov Poslanik £&. Nije tada imao ni 
žene ni djece. Imao je staru majku, koja je ostala privržena svojoj 
staroj vjeri. Uložio je mnogo truda da je prevede u Islam i to 
prvenstveno iz ljubavi prema njoj. Kada ju je, jednom prilikom, 
pozvao da povjeruje u Allaha i Njegovog Poslanika, rekla je nešto 
nedolično o ličnosti Poslanikovoj, što ga je mnogo pogodilo. 
Pošao je Allahovom Poslaniku, plačući. "Zbog čega plačeš, Ebu 
Hurejre?" - upitao ga je Allahov Poslanik. "Pozvao sam svoju 
majku u Islam", odgovorio je Ebu Hurejre, "ali me odbila. Danas 
mi je rekla nešto ružno o tebi. Zato, Allahov Poslaniče, zamoli 
Allaha da njeno srce zagrije za Islam." Allahov Poslanik je Allahu 
uputio dovu. 

Kasnije je Ebu Hurejre pričao: "Kada sam se vratio kući, 
ulazna vrata su bila zaključana a iznutra je dopiralo pljuskanje 
vode. Kada sam pokucao na vrata, čuo sam majkin glas: "Sačekaj, 
Ebu Hurejre..." Kada se obukla, dozvolila mi je da uđem i tom 
prilikom izgovorila Kelimei-šehadet. Opet sam se plačući vratio 
Allahovom Poslaniku. Ovoga puta sam plakao od radosti. Saopćio 
sam mu radosnu vijest: "Allahov Poslaniče, Allah je uslišao tvoju 
dovu. Uputio je moju majku u Islam!" Volio je Allahovog 
Poslanika nesvakidašnjom ljubavlju. Ma kako dugo ga posmatrao, 
uvijek mu je bilo malo. Govorio je: "Nisam vidio nikoga ljepšeg i 
dražeg od Allahovog Poslanika. Kao da Sunce sija s njegovog 
lica!" Mnogo se zahvaljivao Uzvišenom Allahu što mu je 
omogućio da nauči Kur'an, da se druži s Njegovim Poslanikom, 
što ga je uputio u Njegovu vjeru. Kako je zavolio Allahovog 
Poslanika, zavolio je i nauku. Ona mu je bila glavna preokupacija 
u životu i jedino za njom je čeznuo. 

Zejd ibn Sabit prenosi: "Bili smo u mesdžidu: Ebu Hurejre, 
jedan moj prijatelj i ja i ibadetili. Tada nam je prišao Poslanik i 
sjeo pored nas. Mi smo prestali sa ibadetom i upućivanjem dova. 
Allahov Poslanik mi je tada rekao: "Nastavite ono što ste 
započeli!" Moj prijatelj i ja smo počeli učiti neku dovu a 
Resulullah je aminao. Zatim se i Ebu Hurejre obratio Allahu M 
riječima: "Allahu moj, i ja Te molim za ono za šta su Te molila 
ova moja dva prijatelja. I još Te molim da mi podariš znanje koje 
se neće zaboraviti!" I na ovu dovu Allahov Poslanik je aminao. I 
mi smo zamolili Allaha da nam podari znanje koje se neće 
zaboraviti! - rekao je Zejd ibn Sabit. "Ebu Hurejre vas je 
pretekao!" - odgovorio je Božiji Poslanik. 

Kao što je volio da on lično nauči što više, isto tako je nastojao 
da to prenese i na druge. Jedanput je prolazio medinskom čaršijom 
i primijetio da su ljudi previše okupirani dunjalukom, da isuviše 
vremena posvećuju trgovini. Rekao im je: "O Medinelije, niko nije 
slabiji od vas!" "U čemu ti vidiš našu slabost, o Ebu Hurejre?" - 
upitali su ga. "Naslijeđe Allahovog Poslanika se dijeli, a vi tu!!!" - 
odgovorio je. "Zar nećete otići da uzmete svoj dio?!" Iz svoje 
prevelike želje za naukom i ljubavi prema Allahovom Poslaniku, 
skoro je u potpunosti zanemario dunjaluk. Živio je sasvim skromno 
i počesto mu se dešavalo da nije imao šta jesti. 

On sam nam priča o jednoj situaciji koja nam na slikovit način 
ocrtava njegovo siromaštvo. "Jedanput sam - priča Ebu Hurejre - 
bio sasvim izgladnio, te sam neke ashabe morao priupitati o 

ajetima koji su mi, inače, bili sasvim poznati. Pitao sam ih iz 
razloga da bi me neko od njih, na taj način, mogao povesti svojoj 
kući i nahraniti me... Drugi put sam, pak, bio tako gladan da sam 
morao staviti kamenu ploču na stomak. Tada sam sjeo pored puta 
kojim su prolazili ashabi... Pored mene je prošao Ebu Bekr i ja 
sam ga upitao za značenje jednog ajeta. Upitao sam ga samo zbog 
toga ne bi li me pozvao na ručak. Međutim, on nije prozreo moju 
namjeru. Zatim je prošao Omer ibn el-Hattab. I njega sam upitao 
o značenju istog ajeta... ali me ni on nije pozvao! Ostao sam i 
dalje čekati, sve dok nije naišao Resulullah j& i saznao za moju 
glad. Rekao mi je: "Pođi sa mnom, Ebu Hurejre!" "Odazivam ti 
se, Allahov Poslaniče!" - rekao sam. Kada smo stigli Poslanikovoj 
kući, zatekli smo jednu posudu s mlijekom. "Odakle vam ovo 
mlijeko?" - upitao je Poslanik. "Poslao ga je neki čovjek", 
odgovoreno mu je. "Ebu Hurejre", rekao mi je Allahov Poslanik, 
"idi do Ehli Suffe i pozovi ih ovamo!" Meni nije bilo drago što 
me šalje po njih. "Šta je ovo mlijeka za Ehlu Suffe?", rekao sam. 
Poželio sam jedan gutljaj, okrepljenja radi, pa tek onda da idem 
po njih. Pozvao sam Ehlu Suffe, i došli su. Nakon što su 
posjedali, Allahov Poslanik mi je rekao: "Uzmi to, Ebu Hurejre, i 
podaj im!" Pili su, a ja sam pomislio da će sve popiti i da meni 
neće ostati ništa! Dodao sam posudu Allahovom Poslaniku, a on 
me pogledao, smiješeći se. "Ostali smo još nas dvojica", rekao je. 
"Istina je, Allahov Poslaniče", odgovorio sam. "Pij, pij!" - rekao 
mi je Resulullah i to ponovio nekoliko puta. "Tako mi Onoga koji 
te s Istinom posla, ne mogu više!", rekao sam. Allahov Poslanik 
je, zatim, od mene uzeo posudu i popio ono što je ostalo." 

Glad i siromaštvo ga, međutim, nisu pratili cijelog života. 
Nakon osvajanja muslimani su živjeli u izobilju. Tako je i Ebu 
Hurejre stekao nešto imetka i stan, što mu je omogućilo da se 
oženi i dobije djecu. Međutim, to ga nije nimalo promijenilo. Ebu 
Hurejre nikada nije zaboravio one teške momente siromaštva i 
gladi. Često je govorio: "Odrastao sam kao jetim, hidžru učinio 
kao siromah i bio u najmu kod Busrete bint Gazwan, gdje sam 
radio samo za hranu. Služio sam ljude i od istih se i oženio. Zato, 
hvala Allahu koji je dao da mi vjera bude iznad svega i koji me 
učinio imamom Medine." Bio je namjesnik Medine za vrijeme 
Muawije ibn Ebu Sufjana, i to više puta. Međutim, taj visoki 
položaj nije ga ni najmanje promijenio. Koliko je bio skroman 
dovoljno nam ilustrira činjenica da je, iako je bio gradonačelnik 
Medine, u nekim slučajevima nosio drva. Ebu Hurejre je 
posjedovao veliko znanje i bio pobožan i skroman. Danju je 

postio a jednu trećinu noći obavezno je provodio u ibadetu. Za 
ibadet u drugoj trećini noći budio je svoju ženu, a ona je za treću 
trećinu, budila kćerku. Tako se u njegovoj kući ibadet činio po 
cijelu noć. 

Ebu Hurejre je imao robinju (Sudanku) koja se nedolično 
ponašala. Jedanput je nešto pogriješila i Ebu Hurejre je uzeo štap 
da je udari. Međutim, zastao je. "Da se ne bojim kazne na 
Sudnjem danu - rekao joj je - istukao bih te! Zato ću te samo 
prodati." Ipak, iako je tada izuzetno oskudijevao u novcu, robinju 
je oslobodio ropstva. "Oslobađam te u ime Allaha M'\ rekao je. 
Jedanput mu se obratila njegova kćerka: "Oče, mene djevojke 
pitaju zašto me zlatom ne okitiš?!" "Kćeri moja", odgovorio je, 
"reci ti njima da se tvoj otac boji žestine džehennemske!" On 
svojoj kćerki nije zabranjivao kićenje zlatom iz škrtosti ili nekog 
drugog razloga, već iz plemenitosti i trošenja na Allahovom putu. 

Jedanput mu je Merwan ibn Hakem poslao sto dinara zlata. 
Već sutradan je Ebu Hurejre lično otišao kod njega. "Čovjek koji 
ti je donio novac, pogriješio je", rekao je Hakem. "One su bile 
namijenjene drugom." "Kod mene nije prenoćio ni jedan dinar", 
odgovorio je Ebu Hurejre, "Sve sam ja to podijelio na Allahovom 
putu. Te dinare namiri iz moje plate." Merwan je, ovim gestom, 
samo htio iskušati Ebu Hurejru. 

Ebu Hurejre je bio jako pažljiv prema svojoj majci. Običavao 
je, prije svakog izlaska iz kuće, zaustaviti se na vratima njene 
sobe i reći joj: "Neka je spas na tebe, majko, i milost Allahova i 
bereket!" Ona bi mu odgovarala: "Neka je i na tebe spas, milost i 
bereket Allahov!" On bi nastavljao: "Neka se Allah smiluje tebi 
kao što si se ti smilovala meni, dok si me odgajala!" Ona bi 
odgovarala: "Neka ti se Allah smiluje i nagradi te za dobročinstvo 
koje činiš prema meni u mojoj starosti!" Iste riječi je ponavljao i 
prilikom povratka kući. 

Ebu Hurejre je stalno isticao obaveze djece prema svojim 
roditeljima. Isto tako je naglašavao i važnost održavanja 
rodbinskih veza. Jedanput je ugledao dva čovjeka kako idu 
uporedo jedan sa drugim. Jedan od njih je bio mlađi. "Ko ti je 
ovaj čovjek?", upitao ga je. "Otac", odgovorio je. "Nemoj ga 
zvati imenom", posavjetovao ga je Ebu Hurejre, "i nemoj ići 
ispred njega niti prije njega sjedati!" 

Kada je bio na samrti, plakao je. "Zašto plačcš?" "Plačem 
zbog dugog putovanja i slabe pripreme (za Ahiret). Stigao sam, 
evo, do kraja puta i ne znam gdje ću završiti: u Džennetu ili 

Džehennemu?" Posjetio ga je Merwan ibn Hakem i uputio Allahu 
dovu za njegovo ozdravljenje. Zatim se Ebu. Hurejre obratio 
Allahu riječima: "Allahu moj, ja priželjkujem susret s Tobom, pa 
ubrzaj ga!" Merwan nije napustio njegovu kuću sve dok se Ebu 
Hurejre nije rastao sa dunjalukom. 

Neka se Allah smiluje Ebu Hurejri neizmjernom milošću. On 
nam je prenio preko hiljadu i šest stotina hadisa Allahovog 
Poslanika. 

Jedne noći halifa Omer el-Faruk je proveo bdijući i obilazeći 
četvrti Medine dok su ljudi mimo i spokojno, čvrstim snom 
spavali. Za vrijeme te šetnje između kuća i trgova u mislima 
je stalno bio među svojim borcima, drugovima Poslanikovim |£, 
dugo razmišljajući kome od njih da povjeri komandu nad vojskom 
koja treba ići u osvajanje Ehwaza u Perziji. Nakon nekog vremena, 
on prošaputa: "Našao sam ga! Da, našao sam ga, inšallah." 

A kada je svanulo jutro, on pozva sebi Selemu ibn Kajsa el- 
Ešdžeijja, pa mu reče: "Postavljam te za zapovjednika vojske koja 
kreće prema Ehwazu. Pa idi u ime Allaha, i bori se na Allahovom 
putu protiv onih koji ne vjeruju u Allaha. Kada se sretneš sa 
neprijateljima, mušricima, pozovi ih u Islam. Ako prime Islam i 
izaberu dalji ostanak u svojim kućama i ne budu s vama 
učestvovali u ratu protiv drugih neprijatelja, na njih se odnosi samo 
davanje zekata, ali zato u ratnom plijenu neće imati udjela. Ako se, 
pak, opredijele boriti na vašoj strani, onda im pripada isto što i 
vama, a obaveza im je ono što je i vama obaveza. Ako odbiju 
primiti Islam onda ih pozovite na plaćanje džizije (poreza), i više ih 
ne dirajte i u njihove poslove se ne miješajte. Štitite ih od njihovih 
neprijatelja i ne opterećujte ih ničim što nisu u stanju učiniti. A ako 
i to odbiju, onda se borite protiv njih, a Allah će vam u toj borbi 
biti pomagač. Ako se utvrde u nekom utvrđenju, pa zatraže od vas 
da se predaju po Allahovom propisu i propisu Njegova Poslanika, 
vi nemojte na to pristati, jer vi ne znate šta je to propis Allaha i 
Njegova Poslanika. Ako zatraže od vas da se stave u zaštitu Allaha 
i Njegova Poslanika, ni to im nemojte obećavati. Jedino im možete 
obećati zaštitu od vas samih. Ako u borbi budete nadjačali, nemojte 
pretjerivati u kažnjavanju protivnika, nemojte njihove mrtve 
masakrirati, niti ubijati žene ili djecu." Seleme reče: "Slušam i 
pokoravam se, o vladaru pravovjernih!" 

Omer se s njim iskreno i toplo oprosti, stegnu njegovu ruku i 
zamoli Allaha da mu bude u pomoći. Dobro je znao veličinu 
odgovornosti koju je natovario na njegova pleća i pleća njegovih 
boraca. To je stoga što je Ehwaz brdovito i vrlo nepristupačno 
područje. Bilo je puno utvrda, a nalazilo se između Basre i 
perzijske granice. Tu su živjeli otporni i jaki Kurdi. 

Muslimani su morali osvojiti Ehwaz i preuzeti kontrolu nad 
tim područjem, kako bi mogli štititi svoja leđa od stalnih napada 
Perzijanaca na Basru i spriječiti ih da je preuzmu kao svoj vojni 
centar. Na taj način sigurna i mima zona u Iraku postala bi veoma 
opasna. 

Seleme ibn Kajs krenu na čelu svoje vojske koja je išla u borbu 
na Allahovom putu. I samo što su stupili na područje Ehwaza 
morali su se uhvatiti ukoštac sa surovom prirodom. Vojska je bila 
prisiljena da se čas uspinje uz ogromna i strma brda, a da se malo 
iza toga spušta niz opasne jaruge i gudure u doline. Sukobljavali 
su se, i danju dok su bili budni i noću dok su spavali, sa ubitačnim 
zmijama i otrovnim škorpionima. Ali čista, vjernička duša Seleme 
ibn Kajsa je prosto kao na krilima lebdjela iznad njegove vojske, 
pa je svaka patnja bivala slatka a svaka gudura podnošljiva. S 
vremena na vrijeme bi ih savjetovao i govorio im ubjedljivo i 
zanosno da su im tijela podrhtavala. Noći bi im ispunjavao 
ugodnostima i mirisima kur'anskog učenja. Bili bi zaneseni 
kur'anskim svjetlom, plovili su u njegovim blještavim biserima, 
zaboravljajući sve patnje i teškoće koje bi ih zadesile. 

Seleme ibn Kajs je tačno izvršio naređenje halife; samo što se 
susreo sa stanovnicima Ehwaza on im predloži ulazak u Allahovu 
vjeru, što oni sa omalovažavanjem odbiše. On ih onda pozva da 
plaćaju džizju, ali oni i to odbiše i uzoholiše se. Pred 
muslimanima nije bilo više drugog izbora, nego da se bore, pa 
oni, kao istinski mudžahidi, krenuše u tu borbu na Allahovu putu 
žudeći za onom lijepom nagradom koju je On obećao. 
Rasplamsale su se bitke poput vatre ogromnih plamenih jezika. 
Protivničke strane su pokazale sve vrste junaštva i vještine kakvo 
se moglo vidjeti u veoma malo bitaka kroz historiju ratova. 

Ipak, kako se bitka privodila kraju, ukazivala se sjajna pobjeda 
vjernicima koji su se borili za uzdizanje Allahove riječi a strašan 
poraz mušrika, neprijatelja Allahovih. Kada se bitka u potpunosti 
okončala, Seleme ibn Kajs požuri da razdijeli plijen među svojim 
borcima. Među zaplijenjenim stvarima primijeti divan nakit, pa 
zamisli kako bi bilo lijepo da time počasti vladara pravovjernih. 

On reče svojim vojnicima: "Ako ja ovaj nakit podijelim između 
vas, niko od toga neće imati neke koristi. Pa, da li bi bili voljni da 
ovo pošaljemo vladaru pravovjernih?" "Da", rekoše vojnici. 
Seleme stavi ukras u mali sanduk. Izabra jednog čovjeka iz svog 
plemena Ešdže', pa mu naredi: "Idi sa svojim slugom u Medinu, 
obraduj vladara pravovjernih sa pobjedom i daruj mu ovaj nakit." 

Ovaj čovjek, iz plemena Ešdže' je sa halifom Omerom ibn 
Hattabom doživio slučaj u kojem ima i savjeta i pouka. Pa, 
prepustimo njemu riječ da nam ispriča taj slučaj. 

Kaže taj Ešdžei: "Ja i moj sluga smo krenuli prema Basri, gdje 
uzesmo dvije deve za pare koje nam je dao Seleme ibn Kajs. 
Natovarismo ih hranom, vodom i drugim potrepštinama, te se 
zaputismo u pravcu Medine. 

Kada stigosmo u Medinu, ja potražih halifu i nađoh ga kako 
stojeći, naslonjen na štap, poput čobana, hrani muslimane. Kružio 
je oko drvenih zdjela i govorio svome slugi Jerfeu: "O Jerfe, daj 
ovima još mesa! O Jerfe, daj ovima kruha! O Jerfe, ovima dolij 
još čorbe!" Kada dođoh do njega, on mi reče: "Sjedi!" Ja sjedoh u 
dnu te skupine ljudi, pa i meni donesoše hranu, te i ja jedoh. 

Kada su ljudi jeli, on reče: "O Jerfe, pokupi suđe!", a onda ode. 
Ja se uputih za njim, a kada on uđe u kuću, ja zatražih dozvolu da 
uđem. Kada mi bi dozvoljeno, ja uđoh i zatekoh ga kako sjedi na 
komadu ponjave naslonjen na dva jastuka od kože napunjena 
vunom. On dobaci meni onaj jedan jastuk, pa ja sjedoh na njega. Iza 
njega bijaše zastor prema kojem se on okrenuo i doviknu: "O 
Ummu Kulsum, donesi nam šta za jelo!" Ja pomislih u sebi: "Šta bi 
to moglo biti što vladar pravovjernih mahsus jede kod svoje kuće!?" 
Ona mu dodade kruh namočen u masnoću i malo posoljen. On me 
pogleda i reče: "Jedi." Ja se pokorih halifi i malo pojedoh, a jeo je i 
on. Nikad nikoga nisam vidio da je jeo ljepše od njega. Onda reče: 
"Donesite nam nešto za piti.", našto nam donesoše bokal u kojem 
bijaše piće od raži. On ponovo reče: "Prvo dajte ovome čovjeku" - 
što i učiniše. Ja uzeh onaj bokal i malko se napih, shvativši da je 
napitak koji sam ja imao uza se bio puno ljepši i ukusniji. Onda se 
on napi koliko je želio, pa reče: "Hvala Allahu koji nas je nahranio 
pa smo se .najeli, i koji nam je omogućio pa smo se napojili." Tek 
tada ja mu rekoh: "Donio sam ti poklon, o vladaru pravovjernih!" 
"Odakle?" - upita on. "Od Seleme ibn Kajsa." "Dobro došao 
Seleme ibn Kajs i dobro došao njegov glasnik. Pričaj mi o 
muslimanskoj vojsci." "Kako želiš, vladaru pravovjernih. Uspjeli su 
i pobijedili svoga i Allahovog neprijatelja." 

Onda ga obradovah pobjedom i ispričah mu sve po redu i 
detaljno šta smo doživjeli. On reče: "Hvala Allahu, dao je i 
počastio, obilato i mnogo." Onda upita: "Jesi li prošao kroz 
Basru?" "Jesam, vladaru pravovjernih", odgovorih ja. "Pa, kako 
su muslimani?" "Allah im je dao svako dobro." "Kakve su 
cijene?" "Cijene su im dosta niske." "Ima li mesa? Jer, meso je 
drvo Arapa i Arapi ne mogu biti bez svoga stabla." "Ima i mesa, 
dosta i kvalitetno je." Onda on pogleda u onaj sandučić koji sam 
imao uza se, pa me upita: "Šta to imaš u ruci?" Ja odgovorih: 
"Kada nam je Allah pomogao pa pobijedismo neprijatelja, 
sakupili smo veliki ratni plijen. Seleme ibn Kajs je vidio ovaj 
nakit pa je rekao vojsci: "Kada bi ovo bilo podijeljeno među 
vama, ništa nikom ne bi vrijedilo. Pa šta mislite da pošaljemo ovo 
vladaru pravovjernih?" Oni se svi složiše." Tada mu ja pružih 
onaj sandučić. On ga otvori i ugleda drago kamenje; crveno, žuto 
i zeleno. Onda skoči kao da ga je zmija ujela, pa baci onaj 
sandučić na zemlju trgnuvši rukama prema tijelu. Ono drago 
kamenje se rasu na sve strane po sobi. Žene pomisliše kako ja 
hoću da ga ubijem, pa požuriše do onog zastora. On mi onda 
naredi: "Pokupi to!" A zatim pozva svoga slugu Jerfea te mu reče: 
"Izudaraj ga dobro, da zapamti!" 

I dok sam ja skupljao rasute dragulje u sandučić, Jerfe' me je 
neprestano udarao. Onda Omer reče: "Diži se, nezahvalniče, i ti i 
onaj koji te poslao!" Ja rekoh: "Daj mi omogući da kupim deve za 
sebe i svoga slugu kako bi otišli u Ehwaz, jer tvoj sluga je uzeo i 
naše deve." On reče: "O Jerfe, daj mu dvije deve od deva koje su 
date na ime zekata, za njega i njegovog slugu." Onda se obrati 
meni: "Kada ti više ne budu trebale i nađeš nekoga kome su 
potrebnije nego tebi, onda mu ih dadni." Ja rekoh: "Učiniću tako, 
o vladaru pravovjernih. Da, učiniću tako, ako Allah da." 

Onda mi on ponovo reče: "Tako mi Allaha, ako se vojska 
raziđe prije nego im ovaj nakit bude razdijeljen, i ti i tvoj 
zapovjednik ćete se veoma loše provesti!" Ja se odmah zaputih 
prema Ehwazu, a kada sam stigao do Seleme, rekoh mu: "Nije mi 
bilo blagoslovljeno ovo putovanje na koje si me poslao. Podijeli 
ovaj nakit borcima, prije nego li i mene i tebe veliko zlo zadesi." 
Onda mu sve ispričam, a on ne napusti to mjesto dok sav onaj 
nakit ne razdijeli svojim borcima. 

MU'AZ IBN DZEBEL 

"Iz moga Ummeta Mu'az ibn Džebel najbolje poznaje 
Halal i haram." (Allahov poslanik Muhammed 36) 

Najbolji poznavalac pitanja halala i harama od Ummeta 
Muhammedova je Mu'az ibn Džebel. Kad je Arapski 
poluotok obasjan svjetlom Upute i Istine, bio je 
jesribski mladić Mu'az ibn Džebel pun snage i poleta. Razlikovao 
se od svojih vršnjaka po oštroumnosti, bio je jako rječit i njegove 
su odlike velika ambicioznost i neumomost u radu. Bio je veoma 
lijepog izgleda, surmeli očiju, valovite kose... 

Ovaj mladić, Mu'az, primio je Islam pred poznatim 
mekkanskim misionarom Mus'abom ibn Umejrom. U noći Akabe 
pružio je svoju ruku Allahovom Poslaniku, pozdravio se s njim i 
zavjetovao se da će ga slijediti. Mu'az je bio u onoj skupini od 
sedamdeset i dvojice koji su pošli u Mekku da bi se sreli s 
Allahovim Poslanikom. To je bila za njih velika čast. Posebna 
čast im je bila kada su mu ruku pružili i kada su dali obećanje da 
će ga slijediti i štititi u svakoj prilici. Dali su obećanje da će 
ostaviti sve dosadašnje paganske običaje. I taj događaj je jedan od 
najljepših u historiji Islama. 

Kada se ovaj mladić vratio iz Mekke u Medinu, odmah je 
formirao malu skupinu mladića koji su uzeli sebi u zadatak 
razbijati kipove i iznositi ih iz mušričkih kuća u Jesribu, tajno i 
javno. I zahvaljujući ovom njihovom trudu prešao je na Islam 
jedan od velikih ljudi Jesriba, Amr ibn el-Džumuh. 

Amr ibn el-Džumuh je bio jedan od vođa uglednika Beni 
Selemeta. Uzeo je sebi idola od dragocjenog drveta, kao što su to 
činili i ostali . uglednici. Poklanjao je veliku pažnju svome idolu, 
tako da ga je zamotavao u svilu i mirisao, bi ga svako jutro 
posebnim mirisom. 

Jedne noći, usred tmine, ova skupina mladića uzela je idola i 
iznijela ga iz kuće Beni Selemeta; bacili su ga na mjesto gdje se 
bacalo smeće i ostala prljavština. 

Pošto je osvanuo, Amr ibn el-Džumuh je pošao ka idolu, ali na 
njegovo veliko iznenađenje nije ga našao na njegovom mjestu. 
Tražio ga je svugdje dok ga nije spazio na smetljištu, pa je rekao: 
"Teško onom ko je napao naše božanstvo ove noći." A zatim ga je 
izvadio, oprao, namirisao i vratio ga na njegovo mjesto, rekavši: 
"Tako mi boga, kada bih znao ko je ovo uradio, ja bih mu 
pokazao." Pa pošto je nastala druga noć, mladići su kao i 
prethodne noći, kad su se uvjerili da je Amr zaspao, izvukli onog 
idola i ponovo ga bacili na smeti jište ali na drugo mjesto. 

Kad je Džumuh osvanuo, primijetio je da mu nema idola i pošao 
je u potragu za njim. Ponovo ga je našao na smetljištu, samo na 
drugome mjestu, izvadio ga je, očistio, namirisao i ponovo 
zaprijetio onom ko je to učinio. I sljedeću noć idola je čekala ista 
sudbina, te ga je ponovo izvadio i oprao. Zatim je donio sablju i 
objesio je na njegov vrat i obratio mu se ovim riječima: "Tako mi 
boga, ja ne znam ko s tobom radi ono što vidiš. Ali, ako u tebi ima 
ikakva dobra i moći brani se. Evo ti i ova sablja." Omrklo je, Amr 
je legao, a mladići su ponovo uzeli kip i sablju obješenu o vratu, 
svezali su ga za vrat mrtva psa i bacili ih u jednu od jama. Kad je 
osvanulo, Amr se trudio da nađe kumira sve dok ga najzad nije 
našao ponovo na smetljištu svezana za mrtva psa. Mu'az je u tom 
trenutku pogledao u njega i rekao: "Tako mi Boga, da si ti bog ne 
bi bili ti i pas zajedno usred prljave jame." Zatim je Amr primio 
Islam i bio jedan od iskrenih sljedbenika Islama. 

Kad je došao Allahov Poslanik u Medinu, bio je Mu'az stalno 
uz Poslanika kao sjena. Nikad se nije odvajao od njega. 
Zahvaljujući njegovoj velikoj volji za naukom i stalnom druženju 
sa Poslanikom, naučio je Kur'an, upoznao šerijatske propise, tako 
daje postao najbolji poznavalac Kur'ana i Šerijata. 

Jezid ibn Kutejb prenosi: "Ušao sam u jedan mesdžid u Homsu i 
u njemu sam našao mladića valovite kose. Oko njega se iskupilo 
mnogo svijeta. Upitao sam ih: "Ko vam je ovo?" Odgovorili su: 
"Mu'az ibn Džebel". Ebu Muslim el-Hawlani, jedan od istaknutih 
tabi'ina kaže: "Došao sam u mesdžid u Damasku i zatekao sam grupu 
ashaba, sredovječnih ljudi, a među njima je bio mladić lijepa izgleda. 

Kad bi se razišli u nekim pitanjima, obratili bi se tom mladiću. 
Upitao sam jednog od njih: "Ko je ovaj mladić?" Odgovorio mi 
je: "Mu'az ibn Džebel". Nije ni čudo da je Mu'az postigao toliko 

znanja, jer je učio pred Allahovim Poslanikom od rane mladosti. 
Crpio je znanje iz bogatog i pravog izvora. Bio je dobar učenik kod 
dobrog učitelja. Dovoljno nam govori činjenica o vrijednosti Mu'aza 
kada za njega Poslanik kaže: "Najbolji poznavalac pitanja halala i 
harama u mom Ummetu je Mu'az ibn Džebel." Dovoljno nam 
govori o vrijednosti Mu'aza činjenica da je bio jedan od šestorice 
sakupljača Kur'ana u vrijeme Allahova Poslanika $. Mu'az je 
uživao veliki ugled i poštovanje kod drugova Allahova Poslanika 
zbog velike učenosti. I stavio je svo svoje znanje, za života Poslanika 
i poslije njegove smrti, u službu Islama i muslimana. 

Poslije osvajanja Mekke, Kurejšije su masovno primale Islam. 
Nisu primali pojedinačno, nego su prelazila na Islam čitava 
plemena. Ti novi sljedbenici i nosioci šehadeta trebali su jednog 
temeljitog, učenjaka koji će ih podučiti Islamu i upoznati ih sa 
šerijatskim propisima. Za upravitelja Mekke imenovan je 'Attab 
ibn Usejd a Mu'az ibn Džebel je dobio ulogu da izvjesno vrijeme 
podučava ljude Kur'anu i propisima Šerijata. 

Kad su došli prvaci Jemena do Poslanika *3 da prime Islam, oni 
i njihovi narodi, trebalo je da im se pošalje neko ko bi ih prethodno 
podučio Islamu. Za ovaj vrlo važan posao odredio je Resulullah 
jednu grupu odabranih ashaba, a na čelu te grupe bio je svakako 
Mu'az ibn Džebel •$>. Sam Resulullah je izašao da isprati ovu grupu 
koja je zračila uputom i svjetlom. Allahov Poslanik je išao pored 
Mu'azove deve jahalice, a on je jahao. Dugo je pratio Mu'aza. 

A zatim mu oporučio: "O Mu'aze, možda se više nećemo 
sresti, možda ćeš nekad proći pored mog mesdžida i kabura..." 
Ove riječi su jako dirnule Mu'aza, pa je mnogo plakao zbog 
rastanka sa svojim Vjerovjesnikom i prijateljem Muhammedom 
& Plakali su i oni koji su bili u društvu s njima. I obistinile su se 
riječi Poslanika. Poslije tog susreta Mu'az nije imao više priliku 
naslađivati se gledajući u plemenito lice. 

Napustio je plemeniti Poslanik ovaj kratki prolazni život prije 
povratka Mu'aza iz Jemena. Posebno mu je bilo teško kada se 
vratio iz Jemena u grad Allahovog Poslanika, Medinu, i vidio da je 
uistinu izgubio nerazdvojnog prijatelja. Puno je plakao za njim. 

Kada je hilafet preuzeo Omer ibn el-Hattab ^fe poslao je 
Mu'aza plemenu Benu Kilab, da bi im podijelio neke potrepštine i 
da bi podijelio sadaku od bogatih siromašnima. Obavio je Mu'az i 
ovaj posao vrlo korektno i savjesno i vratio se kući svojoj ženi (sa 
podmetačem za sedlo). Rekla mu je žena: "Šta si nam donio?!" 
(misleći na ono što je dijelio). Odgovorio je: "Ja sam imao sa 

sobom budnog pratioca koji me je dobro pratio (misleći na 
Allahove 4« meleke Kiramen katibin)." Žena je rekla: "Bio si 
vjeran, siguran kod Poslanika, kod Ebu Bekra, a sada Omer šalje 
kontrolore koji će te pratiti?!" To je doprlo do žena Omerovih, da 
bi poslije došla ta vijest do Omera. Pozvao je Mu'aza i rekao mu: 
"Zar sam ja poslao tebi pratioca, kontrolora?" Mu'az je odgovorio: 
"Nisi, o emiru-l-mu'minin, ali nisam imao drugog izgovora kod 
žene." Nasmijao se Omer i dao mu nešto iz bejtu-l-mala, rekavši 
mu: "Evo ti, udovolji njenoj želji." 

Za vrijeme Omerovog hilafeta bio je poslan u Šam, nakon što se 
halifi obratio Jezid ibn Ebu Sufjan riječima: "O, emiru-l-mu'minun, 
stanovnici Šama su u velikom broju napunili gradove i potrebni su 
nekog ko će ih naučiti Kur'anu i propisima Serijata, pa im pošalji 
nekoga ko će ih podučiti"! Pozvao je Omer pet osoba, onih koji su 
sakupili Kur'an u vrijeme Resulullaha £g, a to su Mu'az ibn Džebel, 
Ubade ibn es-Samit, Ebu Ejub el-Ensari, Ubejj ibn K'ab i Ebu 
Derda'. Obratio im se riječima: "Vaša braća iz Sama zatražili su od 
mene da im pošaljem nekog ko će ih naučiti Kur'anu i propisima 
Šerijata, pa mi pomozite, Allah vam se smilovao. Trebala bi trojica. 
Pa odaberite se vi sami, ili ću ja baciti kocku, pa ko izađe" Rekli su: 
"Zašto bacati kocku kad je Ebu Ejjub čovjek u godinama a Ubejj je 
bolestan." Ostala su nas trojica. Onda Omer reče: "Pođite u Homs. 
Kad obavite posao tu, neka jedan od vas ostane u njemu, jedan od 
vas neka ide u Damask, a drugi neka ide u Palestinu." 

I izvršili su povjereni im zadatak u Homsu. Zatim su u njemu 
ostavili Ubadeta ibn es-Samita, Ebu Derda' je otišao u Damask, a 
Mu'az ibn Džebel je otišao u Palestinu. Tamo je Mu'az i obolio. 
Pošto mu se primakao čas rastanka sa ovim svijetom, okrenuo se 
prema Kibli i ponavljao je često ove stihove: 



A zatim je uperio svoj pogled ka nebesima i učio ovu dovu: "Moj 
Allahu, Ti znaš da ja nisam čeznuo za dunjalukom i dugim 
ostajanjem na njemu da bi se bogatio, nego sam se družio sa učenim 
da bih prisustvovao njihovim predavanjima. Moj Allahu, primi moju 
dušu onako kako Ti primaš dušu vjernika", a zatim je uskoro 
ispustio svoju dušu daleko od svoje porodice, svoga zavičaja, kao 
pozivač u Allahovu vjeru i muhadžir na Allahovom putu. 



"Dobro došla smrti, dobro došla. 
Došao posjetilac nakon odsutnosti. 

ŠALIM MEVVLA EBI HUZEJFE 1 

Upredislamskom periodu Mekka, kao i mnogi drugi 
trgovački centri, imala je posebne sajmove na kojima se 
kupovalo i prodavalo roblje. Malo je bilo porodica da 
nisu imali bar jednog ili dva roba, slugu ili sluškinju, koji su 
obavljali sve moguće poslove. Bogatije familije su imale i na 
desetine takvih robova koji su prodavani kao svaka druga roba; ako 
je rob zdrav, jak i mlad, sigurno je mnogo skuplji nego stari, 
isluženi ili nesposobni rob. Robinja je, zavisno od namjene, isto 
tako plaćana velikim novcem, ako je bila mlada, lijepa, vrijedna ili 
pismena i učena. Roba je posjedovao starješina porodice, a obično i 
domaćica. Djevojka koja bi imala roba ili robinju, kada bi se 
udavala sa sobom bi nosila svoj imetak, a tako bi povela i svoje 
roblje. Ona bi i nakon udaje jedina bila vlasnik tog roba i mogla je 
da ga proda, da ga da mužu, ali i da ga oslobodi, kako bi postao 
svoj čovjek i domaćin. Jedna od tih običnih mekkanskih žena je 
bila Kubejsa bint Jear, žena Ebu Huzejfe, koja je imala roba, 
bistrog dječaka Salima. Vidjevši u tom dječaku neobično lijepa 
svojstva i predznake učena i sposobna čovjeka, ona sef odluči da ga 
potpuno oslobodi. Njenom mužu Ebu Huzejfi, sinu Utbe, je teško 
palo da tako finog dječaka, dojučerašnjeg roba, potpuno 
nespremnog za samostalan život, odvoji od kuće, pa ga ponovo 
vrati u krug svoje porodice. Odlučio se na običaj predislamskih 
Arapa - posinjavanje, odnosno, usvajanje tuđe djece, obično bivših 
robova nepoznatog porijekla, koja su u potpunosti dobivala sva 
prava ostalih članova porodice. Dakle, Šalim više nije bio rob, nego 
usvojeni sin Ebu Huzejfe, što njegov novi otac i razglasi u cijeloj 
mekkanskoj dolini. Od tog dana mladić bi prozvan Šalim ibn Ebi 
Huzejfe, što znači Šalim, sin Ebu Huzejfe. 



1 U nastavku knjige slijede kazivanja o ashabima koji su naknadno dodati od 
izdavača knjige i ne nalaze se u arapskom originalu. 

Nije mnogo prošlo od tog dana, a Mekkom prostruji vijest o 
pojavi nove vjere, koja svojim nurom (svjetlom) obasja mračnu 
mekkansku kotlinu. Taj nur doprije i do Salima i njegovog oca 
Ebu Huzejfe i oni pohrliše Allahovom poslaniku Muhammedu 
sjedoše pred njega, te zajedno, i otac i sin, primiše Islam i 
posvjedočiše to riječima: Ešhedu en la ilahe illellah, we enne 
Muhammeden resulullah. tj. "Da je samo Allah Bog, i da je 
Muhammed Allahov rob i poslanik." 

Ne prođe mnogo vremena od ulaska Ebu Huzejfe i njegovog 
sina Salima u Allahovu vjeru, a Islam, vjera koja ništa ne prepušta 
slučaju, dokinu i zabrani običaj Arapa o posinjavanju - usvajanju 
tuđe djece, i naredi kur'anskim tekstom: - Zovite ih (tj. usvojenu 
djecu) po imenima njihovih rođenih očeva! 

Muslimani se odmah odazvaše Allahovoj naredbi pa počeše 
tragati za porijeklom svoje usvojene djece, kako bi ih vraćali 
njihovim pravim očevima i zvali ih po njihovim imenima. Ali, 
Šalim nije znao svoje porijeklo, niti mu je ko mogao pomoći u 
traganju za ocem, jer je kao dijete zarobljen u nekom od ratova, 
odvojen od porodice i prodan kao rob na redovnom mekkanskom 
sajmu, Suku Nehasin, i to u uzrastu u kojem nije mogao ništa 
zapamtiti ni o svojoj majci niti o svome ocu. Od tada ljudi 
prozvaše Salima, Šalim Mewla Ebi Huzejfe, tj. Šalim, štićenik 
Ebu Huzejfe, i po tom imenu osta poznat cijeloga svoga života, a i 
nakon smrti. 

A što se tiče odnosa između Ebu Huzejfe i Salima, to nisu bili 
odnosi zaštitnika i njegovog štićenika, nego su to bili pravi bratski 
odnosi dvojice muslimana u čijim je srcima iman duboko pružio 
svoje korijenje i koji su istinski postali braća po vjeri, nerazdvojni 
u tolikoj mjeri da ih je mogla rastaviti samo ta vjera i njeni 
interesi. Sem tog bratskoga odnosa, između njih se stvori i 
rodbinski odnos tako što Ebu Huzejfe oženi Salima svojom 
bratišnom i tako se još više pojača ionako velika ljubav i pažnja, 
te uzajamno poštovanje dvojice braće po vjeri. 

Međutim, događaji uskoro rastaviše Salima od njegova brata, 
jer Ebu Huzejfe ode kao muhadžir u Abesiniju bježeći sa svojom 
vjerom od napada i uznemiravanja mekkanskih mušrika, naročito 
iz plemena Kurejš. Za to vrijeme Šalim je ostao u Mekki i u 
potpunosti se posvetio izučavanju Kur'ana, učenju kur'anskih 
ajeta, tako da posta uzor dostojanstvena i skrušena vjernika, a 
povrh toga jedan od četvorice Poslanikovih najboljih karija (učača 
Kur'ana), od kojih se Kur'an mogao doslovno učiti i primati. To 

je i Allahov Poslanik lično potvrdio kada je rekao ostalim 
ashabima: "Neka vas Kur'an uči jedan od ove četvorice: Abdullah 
ibn Mes'ud, Šalim Mewla Ebi Huzejfe, Ubejj ibn Ka'b i Mu'az 
ibn Džebel." 

Tako Šalim posta poznat po svojoj učenosti, posebno u hifzu, 
što su mu drugi ashabi sa poštovanjem i priznavali. 

Kada su muslimani vršili Hidžru iz Mekke u Medinu, Šalim je 
u Medini obavljao imamsku dužnost sve dok nije stigao Allahov 
Poslanik, iako među muhadžirima bijaše Omer ibn Hattab i drugi 
odabrani ashabi. Allah je htio da se u Medini nakon Hidžre 
ponovo sastanu braća Ebu Huzejfe i njegov štićenik Šalim. Od 
tada su stalno, jedan pored drugoga, bili u blizini Muhammeda M, 
od njega sticali nova znanja i uz njega se borili za svoju vjeru. 
Tako je bilo i u prvoj borbi poznatoj kao Bitka na Bedru gdje su 
se borili protiv svojih i Allahovih neprijatelja, mušrika, 
idolopoklonika iz Mekke. S obzirom da su među mušricima bili 
mnogi rođaci muslimana, pred samu bitku, dok su se protivničke 
strane ogledale i pripremale za napad, Šalim uzviknu Ebu 
Huzejfi: "Gledaj, Ebu Huzejfe! Ono je tvoj otac Utbe ibn 
Rebiah!" "Da", odgovori Ebu Huzejfe, "a ona druga dvojica su 
isto tako Allahovi neprijatelji; moj amidža Šejbe i moj brat Welid, 
i ako mi Allahov Poslanik dozvoli, sukobiću se s njima i jednog 
po jednog svu trojicu na najbrži način ispratiti sa dunjaluka u 
Džehennem i pokazati im kako se bori pravi muslimanski borac - 
mudžahid." 

A kada je bitka završena i kada muslimani uz Allahovu pomoć 
poraziše tri puta brojniju mušričku vojsku, stajahu Šalim i Ebu 
Huzejfe i gledaše poginule nevjernike među kojima bijahu: Utbe, 
otac Ebu Huzejfe, Šejbe, njegov amidža i brat Welid, sva tri 
poginula još u dvobojima prije same bitke. Tako su braća po vjeri, 
mudžahidi, Šalim i Ebu Huzejfe, iz bitke u bitku, iz pobjede u 
pobjedu pod zastavom Allahova Poslanika, nastojali da što više 
učine na širenju vjere Islama i očuvanju islamske države. Bilo je 
to sve do Bitke na Jemami, nakon smrti Allahova Poslanika, a za 
vrijeme prvog halife Ebu Bekra «&> neka je Allah s njim 
zadovoljan. 

U tom velikom danu od Allahovih dana, opremi halifa Ebu 
Bekr <$> vojsku koju je sakupio iz svih plemena čvrsto ubijeđenih 
u islamsko učenje i odasla je protiv murteda - otpadnika od vjere, 
na čelu sa Musej lemom, zabludjelim starcem, koji sebe prozva 
novim Božijim poslanikom i čije slijepo učenje umalo da unese 

razdor među mnoga arapska plemena koja su tek prihvatila vjeru 
Islam i nisu je u potpunosti upoznali. Po običaju, Šalim i njegov 
brat Ebu Huzejfe požuriše da se odazovu pozivu halife u džihad, u 
odbranu Allahove vjere. Na poprištu Jemame sukobiše se dvije 
vojske i među njima se odigraše tri strašne bitke kakve je historija 
malo gdje mogla da zabilježi. 

Muslimanska vojska je bila pod komandom Halida ibn Welida 
dok je otpadnike - murtede lično predvodio lažni poslanik 
Musejlema el-Kezzab, neka je Allahovo prokletstvo nad njim. 

Oni koji su opisivali užas i strahotu te bitke bili su nemoćni da 
to doslovno učine. Činjenica je da su murtedi u jednom momentu 
potisnuli muslimane i stigli čak do pozadine muslimanske vojske, 
gdje je bilo i dosta žena. Umalo su zarobili i ženu vojskovođe 
Halida ibn Welida •$> da je nije zaštitio jedan od boraca. Redovi 
muslimana se uskovitlaše i trebalo je što prije nešto preduzimati. 
Počeše se isticati junaci kojima je draža bila šehidska smrt nego 
sav dunjaluk i dunjalučka uživanja; žrtvovali su svoje živote koji 
će ionako, danas - sutra; proći za život koji će vječno u Džennetu 
provoditi. 

Halid ibn Welid prestroji muslimansku vojsku, tako da 
zapovjedništvo nad muhadžirima i muhadžirski bajrak povjeri 
Salimu Mewla Ebi Huzejfi, a bajrak ensarija Sabitu ibn Kajsu. 
Halid osta da predvodi pustinjske sinove ostalih arapskih 
plemena, i kao glavnokomandujući nad cijelom muslimanskom 
vojskom. Zejd ibn Hattab, brat Omera, r.a., poče podsticati 
muslimane na borbu vičući: "O ljudi, nemojte se kolebati! Udarite 
na neprijatelja i krenite svi zajedno naprijed! O ljudi! Tako mi 
Allaha, nakon ovih riječi, ništa više neću reći sve dok Musejlema 
lažac ne bude ubijen, ili dok ja ne poginem kao šehid i ne stignem 
pred Allaha M sa svojim djelima!!!" Nakon tih riječi Zejd jurnu 
prema neprijatelju, probijajući se kroz njegove redove, sjekući 
desno i lijevo, ubijajući sve dok i sam ne pade ubijen. Za njim je 
krenuo Ebu Huzejfe uzviknuvši: "O nosioci Kur'ana, uljepšajte 
Kur'an svojom pokornošću i lijepim djelima!" Što se tiče Sabita 
ibn Kajsa, ensarijskog bajraktara, on je čvrsto prihvatio bajrak kao 
najvredniji amanet i hrabro krenuo na neprijatelja sve dok nije 
pao mrtav od brojnih udaraca. 

Šalim Mewla Ebi Huzejfe, noseći bajrak muhadžira, krčio je 
put kroz neprijateljske redove sve dok mu protivnička sablja nije 
odsjekla desnu ruku. Tada je bajrak zgrabio lijevom rukom i 
krenuo dalje dok mu i ljevica nije bila odsječena. Onda Šalim 

prigrli bajrak uza se, i ponese ga nadlakticama odsječenih ruku iz 
kojih je uveliko tekla topla šehidska krv. Išao je naprijed sve dok 
se nije srušio od velikog gubitka krvi i novih udaraca neprijatelja. 

A nakon što je bitka okončana i prašina po Jemami se počela 
slijegati, došao je Halid ibn Welid i stao iznad smrtno ranjenog 
Salima koji reče: "Šta su uradili muslimani, o Halide?" Halid mu 
je odgovorio: "Allah im je propisao veliku pobjedu i uništio je 
neprijatelja Musejlemu." Dalje Šalim upita: "A šta je uradio Ebu 
Huzejfe?" "Poginuo je kao šehid!", odgovori Halid. "Prenesite me 
do njega!", izgovori Šalim teškom mukom svoju posljednju 
dunjalučku želju. "On je već tu, uz tebe", reče mu Halid. Tada 
Šalim zatvori oči i prošapta: "Zajedno smo bili ovdje, a zajedno, 
ako Allah da, i na onome svijetu." Tako Šalim Mewla Ebi 
Huzejfe zadovoljan preseli na Ahiret, nadajući se Allahovom 
zadovoljstvu! 

HALID IBN VVELID 

"Mahova sablja" 

^ ivntni put Halid ibn Welida je velika knjiga sa mnogo 
f stranica, koja počinje junaštvom još u djetinjstvu, a 
završava sa čvrstim imanom u zreloj dobi. 
Halid bijaše iz plemena Mahzum, a to pleme je pripadalo 
Kurejšijama. On provede djetinjstvo u najboljim kućama po 
porijeklu, časti i ugledu, a najmoćnijim po broju sinova i imetka. 
Njegov otac Welid ibn Mugire se zvao i Adi, a isto tako i Wehid - 
Jedini, jer bi on sam opsluživao Ka'bu jedne godine, dok bi je 
cijelo pleme Kurejš opsluživalo druge godine. On je onaj o kojem 
Kur'an, a.š., kaže: 

Meni ostavi onoga koga sam Ja izuzetkom učinio, i 
bogatstvo mu ogromno dao, i sinove koji su s njim, i čast i 
ugled mu pružio. 

I govorio je Welid, otac Halidov, za sebe da je on najpreči da 
bude Božiji poslanik, pa i o tome Kur'an govori: / još kažu: 
"Trebalo je da ovaj Kur'an bude objavljen nekom uglednom 
čovjeku . iz jednog od ova dva grada. " 

U takvoj bogatoj, raskošnoj i brojnoj porodici rođen je Halid, 
trideset četiri godine prije Hidžre. Bio je visok, snažan i lijep 
muškarac, vedra i bijela lica. Mnogo je ličio na Omera ibn 
Hattaba, tako da je dosta ljudi, koji su ih slabije poznavali, često 
mijenjalo jednog s drugim. 

Kada je Muhammed počeo javno pozivati u vjeru Islam, 
tada je Halid bio odrastao mladić, i bez mnogo dvojbe odbio je 
taj poziv vidjevši u toj novoj vjeri opasnost koja bi mogla 
zasjeniti čast i ugled koju je njegova porodica uživala, kao i 
otrgnuti položaj na kom se njegov otac nalazio. Tako Halid i 
njegov brat Ammare ibn Welid ostadoše vjerni vjeri svojih 
očeva i djedova. 

U Bici na Bedru Ammare je zarobljen od strane muslimana, 
među kojima nastade velika polemika oko njegova oslobađanja i 
otkupa kojeg bi tražili za to, zbog velikog bogatstva njegove 
porodice, kao i zbog njihovog žestokog neprijateljstva prema 
muslimanima. Borac koji je zarobio Ammareta tražio je za njegov 
otkup četiri hiljade dirhema, a Vjerovjesnik mu je savjetovao da 
ne pristaje ni na šta drugo osim skupocjenog oklopa njegova oca, 
njegove sablje i kacige. Kada je razmjena izvršena a otkup plaćen, 
i Ammare se vratio kući, on pred cijelom familijom javno objavi 
svoj prelazak na Islam, što nikom od njegovih nije bilo nimalo 
drago. Na taj korak ga je ponukalo sve što je doživio kao 
zarobljenik u rukama muslimana. Mušrici se veoma začudiše 
zbog ovog Ammaretovog postupka, pa mu rekoše: "Pa zašto nisi 
primio Islam prije nego je onoliki otkup isplaćen za tebe?" On 
odgovori: "Mrzio sam da neko kaže da sam prešao na Islam kako 
bih izbjegao taj veliki trošak koji sam isplatio za svoje 
oslobađanje." Što se Hali da tiče, on i dalje osta među mušricima. 

Na Uhudu mu nevjernici povjeriše zastavu i komandu nad 
desnim krilom svoje vojske, te on izvrši onaj poznati napad koji 
je, nakon što su muslimani već bili rastjerali mušrike, unio pravu 
pometnju među muslimanske redove, i na kraju bio i uzrok poraza 
muslimana. Ebu Sufjan, vođa mušrika, je bio radostan dok je 
govorio: "Ovaj dan je za dan Bedra! Svaki rat je promjenljive 
sreće! 

Kada bijaše godina ugovora na Hudejbiji, Vjerovjesnik je sa 
hiljadu petsto muslimana krenuo u Mekku da obavi umru i posjeti 
Ka'bu, ne noseći sa sobom nikakvog drugog oružja osim sablji u 
koricama. Mušrici su i pored toga strahovali od muslimana, te 
poslaše izvidnicu od dvjesto dobro naoružanih konjanika na čelu 
sa Halidom, koja bi uhodila muslimane i tačno vidjela šta oni 
hoće. Halid se toliko primakao muslimanima da je jasno gledao u 
lice Vjerovjesnika. Tada je nastupilo vrijeme podne-namaza, te 
muslimani i pored prisustva neprijatelja, obaviše salatu-l-hawf. 
Halid naumi da u tom momentu izvrši napad na muslimane i tako 
konačno likvidira Vjerovjesnika, ali ga spriječi njihov mir, 
skrušenost s kojim su se molili Allahu, kao i neko unutrašnje 
nezadovoljstvo koje posjeduje svaki junak, da tako mučki 
napadne nespremnog i gotovo nenaoružanog protivnika. 
Spoznade Halid da u Muhammeda ima nešto trajno, za Halida još 
uvijek nedokučivo, i da ga to čuva i štiti. To bijahu prve simpatije 
koje Halid osjeti prema Islamu. Halidu stiže pismo od Ammare, 

njegova brata, kojem je Allah već uveliko otvorio srce i u njega 
usadio iman, a u tom pismu brat mu prenese i riječi Vjerovjesnika 
koji se interesirao za njega. To je bio i povod izlaska Halida iz 
tmine na svjetlo. 

Pustimo Halida samoga neka nam ispriča kako je, ustvari, 
prešao na Islam. Kaže Halid: - Kada je Allah odlučio da od mene 
bude ono što je On htio, u moje srce usadi ljubav prema Islamu i 
neka dilema stalno bijaše prisutna u mojim razmišljanjima... Eto, 
rekoh sam sebi, koliko sam već sukoba imao sa Muhammedom, 
kad god bih se vraćao kući, imao sam osjećaj da nisam ništa 
postigao, a da će Muhammed na kraju ipak pobijediti sve nas. 

I dok sam se ja lomio u tim razmišljanjima, stiže mi pismo od 
brata u kojem stajaše: "Bismillahi-r-Rahmani-r-Rahim. Ništa mi 
čudnije nije od toga da ti još uvijek lutaš i nisi prihvatio Islam kao 
svoju vjeru! Pametan si, pa još jednom dobro razmisli b svemu. 
Islam je nešto što se ne da opisati i čemu se niko ne može 
oduprijeti... I Vjerovjesnik me je pitao za tebe jedanput ovim 
riječima: "Pa gdje je Halid?" "Dovešće ga Allah uskoro", 
odgovor ih mu ja. "Kada bi on svoju sposobnost i hrabrost ustupio 
muslimanima i kada bi to iskoristili protiv mušrika, bila bi to 
velika stvar i za njega i za nas. Dali bismo mu prednost nad 
mnogim drugim..." "Pa zato, dragi brate, požuri za svojim spasom 
da što prije nadoknadiš ono što si propustio!" 

Dalje priča Halid: "Kada mi stiže to pismo, zaželjeh da što 
prije krenem u Medinu, obradovan riječima Allahova Poslanika. 
A kada sam čvrsto odlučio da krenem, počeh razmišljati koga da 
zovnem sa sobom da mi pravi društvo u putu. Tako sretoh 
Safwana ibn Umejja pa mu to predložih, a on mi na to odgovori: 
"Kada bi sve Kurejšije izginule, a samo ja ostao, opet ne bih htio 
poći za tim čovjekom!" Pomislih: "Ovaj Čovjek ima opravdanje, jer 
na Bedru su mu ubijeni otac i brat." Kasnije naiđoh na Ikrimu ibn 
Ebi Džehla i ponudih mu da ide sa mnom u Medinu, a on mi 
odgovori isto što i Safwan. Ja mu rekoh: "Zaboravi to što sam ti 
spomenuo!" Onda odoh kući i naredih da mi se pripremi konj i 
oprema za put. Još sam namjeravao da porazgo varam sa Osmanom 
ibn Ebi Talhom, koji mi bijaše veliki prijatelj, ali sjetivši se ko je 
sve od njegovih ubijen, odustah od toga. A zašto bih i tražio koga 
da ide sa mnom - pomislih i onda bez oklijevanja krenuh. Tada 
sretoh Osmana i ispričah mu kako sam naumio da ga zovem da sa 
mnom pođe muslimanima i kako sam odustao od te namjere, a on 
mi se odmah odazva i zajedno krenusmo put Medine. 

I dok smo putovali, sretosmo Amra ibn 'Asa koji nas pozdravi 
i upita: "Dokle putujete?" Mi mu rekosmo: "A kuda si ti krenuo?" 
"Recite vi meni prvo kuda ste krenuli?", ponovi Amr. "Želimo da 
primimo Islam!", odgovorismo mu. "Pa to je i mene natjeralo na 
putovanje!", dodade Amr. Tako nastavismo putovati zajedno dok 
ne stigosmo u Medinu, gdje me dočeka brat Ammare koji mi reče: 
"Požuri, Allahov Poslanik je već upoznat o tvom dolasku i čeka 
na tebe!" Požurih prema mjestu gdje je bio Allahov Poslanik, a 
kada me ugleda, neprestano se osmjehivao i gledao me ravno u 
oči. Pozdravih ga i oslovih sa - Poslaniče, ria što on otpozdravi 
nasmijana lica. 

Tada rekoh: "Ešhedu en la ilahe illellah, we ešhedu enneke 
Resulullahl - Vjerujem i izjavljujem da je samo Allah Bog, i 
vjerujem i izjavljujem da si ti Allahov Poslanik!" Poslanik reče: 
"Hvala Allahu koji te je uputio! Znao sam da si razuman čovjek i 
očekivao sam da te tvoj razum navede na ovaj korak." Od tog 
dana Halid se svim bićem, i dušom i tijelom, predao Islamu 
neprestano se kajući za sve ono što je propustio od početka pojave 
Islama. Jedanput Halid reče Muhammedu ?H$: "O Poslaniče, dobro 
znaš koliko sam se puta borio na strani laži, a protiv istine... Moli 
Uzvišenog Allaha da mi to oprosti!" Vjerovjesnik uputi dovu 
Allahu riječima: "Moj Gospodaru, oprosti Halidu sve što je učinio 
na putu odvraćanja od Tvoje vjere...!" Halid bijaše zadovoljan što 
mu je Allahov Poslanik učio dovu, i kao da mu neki teški teret 
spade sa pleća. 

Kada je Vjerovjesnik odlučio da osvoji Mekku, uputio se 
prema njoj iz četiri pravca; on je komandovao glavninom 
muslimanske vojske, Ebu Ubejde ibn Džerrah je vodio 
prethodnicu, Zubejr ibn Awwam je komandovao desnim, a Halid 
ibn Welid lijevim krilom. Tako se Halid vrati u Mekku kao 
vojskovođa, a od njegovog prelaska na Islam proteklo je svega 
nekoliko mjeseci. Kada je Vjerovjesnik preselio na bolji svijet i 
halifa postao Ebu Bekr es-Siddik *&> učestvovao je Halid u 
vrijeme njegovog hilafeta u svim ratovima protiv otpadnika od 
početka do kraja, i u tim pobjedama njemu pripada veliki udio... 
A kada su muslimani otpočeli pohode prema Perziji, Halid je u 
tim ratovima odigrao ulogu kakvu niko drugi nije. U petnaest 
bitaka protiv Perzijanaca i njihovih pomagača, Halid sa svojom 
vojskom nikada nije poražen, niti je učinio kakvu grešku. A u 
pohodima protiv Bizantinaca, imao je Halid čast da predvodi 
muslimane u Bici na Jermuku, najvećoj od svih bitaka koje su 
vodili muslimani. 

I Halid ibn Welid 

Ali, Halid je dostigao vrhunac slave kada mu je stiglo pismo 
od Omera ibn Hattaba 4fe drugog halife, u kojem mu oduzima 
komandu i mjesto vojskovođe. Iako je bio u jeku najvećih 
pobjeda, Halid se pokorio naredbi halife i komandu predao svom 
nasljedniku. Uz potpuno duševno zadovoljstvo veliki i neporaženi 
vojskovođa Halid ibn Welid posta običan borac u muslimanskoj 
vojsci, nakon što je bio zapovjednik iste te vojske. 

Kada je Halid obolio i osjetio da mu se smrt prikučila, plakao 
je što na taj način završava njegov dunjalučki život. Prisutnima, 
kojima je bilo čudno zašto plače, Halid je rekao: "Tako mi Allaha, 
nimalo mi nije žao što umirem... Žao mi je što nakon tolikih 
bitaka koje sam vodio i poslije kojih nema nijedan dio moga 
tijela, ni koliko pedalj velik, a da na njemu nema rana od sablje, 
koplja ili strijele, ja umirem ovako kao neki stari konj ili deva." 

Allah Wr je odredio da junak kao što bijaše Halid, za kojeg je 
Vjerovjesnik rekao da je "Sablja od Allahovih sablji", ne pogine 
kao šehid, nego umre prirodnom smrću. 

Neka se Allah smiluje Ebu Sulejmanu, kako su mnogi zvali 
Halida, jer zaista je on b'io jedinstvena ličnost među svim 
ashabima. 

HAM ZA IB1V ABDULMUTTALIB 



Bijaše drug Allahovog Poslanika još od ranog djetinjstva, 
dok su se kao djeca zajedno igrali mekkanskim 
sokacima. Bio mu je i brat po mlijeku, a vezivale su ih i 
neraskidive rodbinske veze. To bijaše Hamza ibn Abdulmuttalib, 
amidža Allahovog Poslanika fg. Kada je Vjerovjesnik otpočeo sa 
svojom misijom, Hamza je bio prekoračio četrdesetu godinu, i u 
to vrijeme je bio jedan od najuglednijih mekkanskih prvaka. 
Spada među vodeće poglavare kojem je cijela Mekka s dužnim 
poštovanjem ukazivala velike počasti. Unatoč svih veza između 
njega i Allahovog Poslanika, nije pokazao neko interesovanje 
prema njegovim pozivima u novu vjeru i nije primio Islam kada 
je Vjerovjesnik najbližim članovima svoje porodice izložio ciljeve 
svog svetog zadatka. Hamza bijaše hrabri hašimijski ratnik, 
odlučan u svakoj situaciji, a u bitkama, dok bi napadao ili se 
branio od napadača nije mu bilo ravna. 

Dok se jednoga dana vraćao iz lova držeći u ruci svoj luk, 
noseći svoje koplje, jašući gordo kako dolikuje sinu pustinje, 
presrete ga štićenica Abdullaha ibn Džedžana, koja mu reče: "Da 
si mogao čuti, o Ebu Ammare, sve one psovke i uvrede koje je 
tvom bratiću Muhammedu uputio Ebu Džehl i da si vidio njegove 
napade na Muhammeda koje sam ja vidjela, drukčije bi se ti danas 
ponašao!" On nije do kraja ni, čuo njezine riječi, a lice mu se 
zacrveni od srdžbe, u grudima osjeti odlučnost i uputi se ponosni 
hašimijski konjanik u pravcu Ka'be, gdje bijaše skupina 
mekkanskih prvaka, a usred njih Ebu Džehl. Kada im se dovoljno 
približio, iznenadnim udarcem svoga luka Hamza udari Ebu 
Džehla i rasiječe mu glavu tako da ga odmah krv obli... Onda pred 
svim prisutnim mušricima, nijemim svjedocima, objavi svoj 
prelazak na Islam, a zatim im reče: "Eto, ja prihvatam vjeru 
Islam, i ako od prisutnih neko želi da me u tom spriječi, neka 

pokuša!" Kada pripadnici plemena Mahzum vidješe krv koja je 
oblila njihova uglednika Ebu Džehla, htjedoše zajednički navaliti 
na Hamzu, ali im Ebu Džehl reče: "Ostavite Ebu Ammareta, ja 
sam pogriješio što sam njegova bratića psovao pred ljudima..." 
Poput bljeska munje Islam obasja srce Hamze ■&> i njegovo 
napuštanje paganske vjere bijaše težak udarac za sve mušrike. A 
što se tiče Časnog Vjerovjesnika, može se zamisliti kolika je bila 
njegova radost zbog prelaska Hamze na Islam. Ostali muslimani 
su bili ponosni što jedan takav kurejšijski uglednik sada pripada 
njima. Nisu znali za dva radosnija i značajnija dana od pojave 
Islama, od dana prelaska na Islam Omera ibn Hattaba i Hamze ibn 
Abdulmuttaliba... 

Na dan Bedra Hamza pokaza neviđeno junaštvo i odlučnost u 
borbi protiv mušrika. Žestoko je navaljivao na protivnike i 
ulijevao strah u njihova srca. Pred sukob protivničkih strana 
Hamza je bio lahko raspoznatljiv po znaku s kojim se razlikovao 
od drugih i koji je jasno ukazivao na njega svakom onom ko je 
imao išta protiv njega. Taj znak bijaše crveno nojevo pero koje je 
pričvrstio na grudi. Tada na mušričkoj strani istupi Utbe ibn 
Rebiah, njegov brat Šejbe i sin Welid, i kada izazvaše muslimane 
na dvoboj pred njih spremno istupiše trojica ensarija, još uvijek 
nedovoljno iskusnih mladića. Utbe ih upita: "Ko ste vi?" "Mi smo 
ensarije", odgovoriše mladići. Utbe im reče: "Mi nemamo 
nikakve potrebe za vama!", a zatim povika: "O Muhammede, 
odredi nam dostojne protivnike iz našeg plemena!" Vjerovjesnik 
naredi: "Izađi Ubejde ibn Harise, izađi Hamza ibn Abdulmuttalibe, 
izađi Ali ibn Ebi Talibe!" Sada Utbe reče: "E sada može... Ovo su 
protivnici vrijedni poštovanja." 

Alija se suprotstavi Welidu, jer su bili mladići sličnog uzrasta. 
Navali na njega i ubi ga. Hamza se suprostavi Šejbi, a bili su 
približno jednake starosti, i za kratko vijeme ga sasiječe. Ubejd je 
za protivnika imao Utbu, a obojica su i bili najstariji po 
godinama. Nakon nešto duže borbe Ubejd smrtno pogodi Utbu, 
ali istog dana i sam umri je kao šehid od rana koje mu je protivnik 
zadao. 

A na Uhudu, kada su mušrici žarko željeli da se osvete svim 
muslimanima uopće, a Hamzi ibn Abdulmuttalibu posebno, jer je 
on taj koji je najviše ponizio njihove prvake na Bedru i pobio one 
koje je pobio, i kada je on vidio pometnju muslimana, poče 
navaljivati tamo i ovamo vičući: "Ene esedullahi we esedu 
Resulihi!" - Ja sam Lav Allahov i lav Allahova Poslanika!" Dalje 

reče: "Utječem Ti se, Allahu, od širka koji čine mušrici, i od 
gramzivosti i neposlušnosti koju pokazaše pojedini muslimani..." 

Onda Hamza navali na protivnike koje je razgonio desno i 
lijevo sve dok ne postignu deredžu šehadeta (tj. stepen šehida), 
nakon podlog udarca koji mu nanese abesinski rob zvani Wahši. 

Kada žene mušrika čuše za pogibiju Hamze i drugih 
muslimanskih junaka, jedna skupina njih dođe na poprište borbe, 
predvođena Hindom, kćerkom Utbe, kojoj su muslimani na Bedru 
ubili oca, amidžu i brata. Ona navali na tijela šehida, uze im parati 
trbuhe, kopati oči, odsijecati noseve i uši. Onda od odsječenih 
noseva i ušiju napravi ogrlicu koju stavi na vrat kao ukras. Hinda 
tada plati Wahšiju za ubistvo Hamze, a povrh toga ga nagradi 
slobodom. Sve to njoj nije bilo dosta, nego pristupi tijelu Hamze, 
raspori njegove grudi, iščupa mu džigericu, poče je trgati zubima i 



Od tada Hinda bi prozvana "Žderačica žuči". 

Kada se prašina nakon bitke slegla, i kada vijest o 
masakriranju šehida Uhuda doprije do Medine, nasta velika žalost 
kod svih muslimana. Saflja, kćerka Abdulmuttaliba, dođe kako bi 
vidjela šta joj je bilo sa bratom Hamzom, pa Vjerovjesnik reče 
njenom sinu Zubejru: "Spriječi je nekž ne gleda šta su joj od brata 
uradili!" Zubejr ode pred majku i reče joj: "Majko, Allahov 
Poslanik ti naređuje da se vratiš!" Ona reče: "A zašto? Ja sam već 
čula šta su učinili s mojim bratom, ali sve je to Allahova odredba i 
dio borbe na Njegovom putu. Tako mi Allaha, ja ću se strpiti i 
tražiti nagradu jedino od Njega!" Kada Zubejr ibn Awwam 
obavijesti Vjerovjesnika šta je rekla njegova tetka Safija, on reče: 
"Pusti je neka dođe!" Safija priđe, suzdržavajući se kako dolikuje 
pravoj vjernici, donese salawat i zatraži od Allaha oprost i spas za 
Hamzu, a onda reče: "Ova dva platna sam donijela da mog brata u 
njih zamotate!" Dalje Zubejr priča: "I kada smo htjeli da 
umotamo Hamzu u ta dva platna, vidjesmo pored njega jednog 
šehida od ensarija, izmasakriranog kao što bijaše i Hamza, pa 
osjetismo grižnju savjesti da Hamzu umotamo u dva ćefina, a 
ovaj ensarija nema ćefina nikako. 

Onda odlučismo: za Hamzu jedno, a za tog ensariju drugo 
platno! Tada primijetismo da je jedno platno duže od drugog, te 
odre'dismo, izvlačenjem slamki, koje će platno koga zapasti. 
Kasnije, dok smo umotavali Hamzu, vidjesmo koliko je bio dug; 
ako mu umotamo glavu, virile bi mu noge, a ako mu umotamo 
noge, virila bi mu glava?! Onda Vjerovjesnik reče: "Umotajte mu 



žvakati, pa pošt 




nijedan komad to ispljunu. 

glavu, a na noge mu stavite malo palminog lišća." I ne pitajte o 
žalosti Vjerovjesnika zbog smrti amidže, jer dok je gledao u taj 
prizor od kojeg nikad nije bolniji ni vidio ni doživio, on reče: 
"Neka je Allahova milost tebi! Ti si bio onaj koji je održavao 
lijepe rodbinske odnose, uradio si mnoga hajr djela i neka te Allah 
zato nagradi... Tako mi Allaha, ja ću od njih sedamdeset isto to 
učiniti što su oni učinili od tebe, samo ako mi dopadnu šaka..." 

Ali, prije nego je Vjerovjesnik napustio to mjesto, dođe mu 
melek Džebrail donoseći Allahove riječi: Ako hoćete da na 
nepravdu uzvratite, onda učinite to samo u onolikoj mjeri koliko 
je vama učinjeno; a ako otrpite, to je, doista, bolje za strpljive. 

Pa je Vjerovjesnik odustao od osvete i učinio kefaret - otkup 
zbog te zakletve. Zatim je naredio da se svi šehidi pokopaju u 
zajedničke kabure i rekao ashabima: "Gledajte koji je od šehida 
znao najviše Kur'ana napamet, pa ga stavite malo ispred ostalih 
drugova!" I danas svaki posjetilac Medine ode u zijaret šehidima 
na Uhudu, gdje, običnim kamenom obilježen, ima i kabur amidže 
Muhammeda M Hamze ibn Abdulmuttaliba 

OSMAN IBN AFFA1V 



Bijaše od najuglednijih ljudi Mekke u džahilijjetu 
(predislamskom periodu), visokog položaja, ogromnog 
bogatstva i brojnih blagodati. Skroman i veoma stidljiv, 
tako da ga njegov narod zavoli iskrenom i čistom ljubavlju, što je 
išlo dotle da bi žena iz plemena Kurejš tepala i govorila svom 
malom djetetu: "Volim te sine, kao što Osmana vole Kurejšije!" 

Kada je Islam obasjao Mekku svojim nurom, bijaše Osman među 
prvima koji požuriše tom neodoljivom svjetlu. Prelazak Osmana na 
Islam je veoma zanimljiva priča koju je šteta ne poznavati. 

Sve je započelo još u džahilijjetu kada je Osman čuo da je 
Muhammed svoju kćerku, lijepu i plemenitu Rukajju, udao za 
svog amidžića Utbeta, sina Ebu Lehebova. Osman se kajao što 
nije preduhitrio Utbeta pa od Muhammeda zaprosio njegovu kćer 
i tako postao njenim mužem. 

Došao je kući tužan i zamišljen. U kući je zatekao tetku Sewdu 
bint Kurejz, pametnu, iskusnu i mudru ženu, koja ga raspoloži na 
taj način što mu reče da će se pojaviti Vjerovjesnik koji će 
odvraćati od širka (obožavanja kipova), a pozivati u vjerovanje 
Jednog i Vječnog Boga. Ona nagovori Osmana da tog čovjeka 
slijedi i u njegovu vjeru uđe, pa će mu se sve želje ostvariti. 

Kaže Osman: "Krenuo sam od kuće duboko utonuvši u 
razmišljanje, te naiđoh na Ebu Bekra kojem sve to ispričah. On 
mi reče: "O moj Osmane! Pa ti si čovjek zreo i razuman. Dobro bi 
trebalo da razlikuješ istinu od zablude i laži. Šta znače ovi kipovi 
koje obožava naš narod? Zar to nije obično kamenje koje niti 
čuje, niti vidi, niti kome nanosi štetu, niti ikom išta koristi i 
pomaže?" Rekoh: "Bogami, sve je to tako!" 

On mi dalje reče: "Budi siguran da ti je tvoja tetka sve istinu 
kazala. Taj Vjerovjesnik je Muhammed ibn Abdullah, kojeg je 
Allah M poslao sa Svojom objavom svima nama. Želiš li da 

odemo kod njega?" "Da", odgovorih. Otiđosmo Allahovom 
Poslaniku koji mi reče: "O Osmane, odazovi se Allahu koji je 
mene odabrao da budem Vjerovjesnik i tebi i svim ostalim 
ljudima!" 

Dalje kaže Osman: "Tako mi Allaha, nisam se mogao suzdržati 
ni jedan tren otkako sam čuo Vjerovjesnikove riječi, te odmah 
prihvatih Islam i posvjedočili to riječima šehadeta". 

Nije mnogo prošlo od prelaska Osmana na Islam, a Allah 
objavi Vjerovjesniku sljedeće ajete: 

Neka propadne Ebu Leheb, i propao je! Neće mu biti od 
koristi blago njegovo, a ni ono što je stekao, ući će on 
sigurno u vatru rasplamsalu... 

To pojača mržnju i neprijateljstvo Ebu Leheba prema 
Muhammedu još više se razljuti na njega, te naredi sinu Utbetu 
da se odmah razvede sa Rukajjom, kćerkom Muhammedovom. 
Čim je Rukajja došla kući, Osman požuri Vjerovjesniku, zaprosi 
je od njega, i tako je Vjerovjesnik udade za Osmana 

Osman bijaše veoma lijep muškarac, od najljepših u plemenu 
Kurejš, a Rukajja mu je u svemu bila ravna, tako da su ljudi, kada 
je došao dan njenog odlaska svom novom mužu, govorili: "Ljepši 
par nije vidio insan, kao što je Rukajja i njen muž Osman!" 

I pored ugleda u svom plemenu, nakon prelaska na Islam, 
Osman ne bijaše lišen uznemiravanja i napada od strane svojih 
rođaka. Njegov amidža Ebu Hakem odluči da dobro kazni 
mladića iz svoje porodice Abduššems, pa ga u njegovoj kući 
sveza, čvrsto stegnu veze i reče mu: "Hoćeš li da izađeš iz vjere 
svojih predaka i uđeš u neku novu vjeru? Bogami, neću te pustiti 
sve dok ti tu svoju vjeru ne napustiš!" Osman mu odgovori: 
"Tako mi Allaha, nikad neću svoju vjeru napustiti niti se s njom 
rastati!" 

Kada Hakem vidje čvrstinu i odlučnost u Osmanovim riječima, 
te njegovu vezanost za vjeru, izgubi volju da se s njim nadurava, 
odveza ga i pusti da radi što mu je drago. 

Ali Kurejšije su i dalje Osmana vrijeđali i uznemiravali, dotle 
da ga prisiliše da bježi sa svojom vjerom, tako da prvi koji 
učiniše hidžru u Abesiniju bijahu on i njegova žena Rukajja. A 
dok ih je ispraćao i opraštao se s njima Vjerovjesnik je govorio: 
"Neka vas Uzvišeni Allah čuva! Zaista je Osman prvi koji je 
hidžru izvršio sa svojom familijom, nakon Allahovog poslanika 
Luta *a." 

Osman i njegova žena nisu dugo ostali u Abesiniji, kao što to 
učiniše ostali muhadžiri, jer i kod njega i kod Rukajje se 
svakodnevno pojačavala čežnja za viđenjem Vjerovjesnika. 
Vratiše se u Mekku i tu ostadoše sve dok Uzvišeni Allah ne 
dozvoli Svom Poslaniku da učini Hidžru u Medinu, te oni bijahu i 
među prvim muhadžirima u Medini. 

Osman ibn Affan je sa Vjerovjesnikom učestvovao u svim 
pohodima i bitkama, sem Bitke na Bedru. Izostao je s dozvolom 
Vjerovjesnika kako bi se našao pri ruci veoma bolesnoj Rukajji, 
radijallahu 'anha, a kada se Vjerovjesnik vratio sa Bedra, Rukajja 
već bijaše otišla pred Allaha na bolji svijet. 

Muhammed M je i Osmana uračunao u sudionike Bitke na 
Bedru, i dao mu dio plijena koji je dodjeljivan svim borcima. 
Onda za Osmana udade svoju drugu kćerku Ummi Kulsum, a 
Allah odredi da kratko proživi sa Osmanom, pa i ona preseli na 
onaj svijet - Ahiret. Tada je Vjerovjesnik rekao: "Kada bih imao i 
treću kćerku, dao bih je za Osmana ibn Affana!" 

To je odlika i čast koja nije krasila nikog od ljudi ni prije ni 
poslije, jer historija Poslanika ne bilježi da je ijedan čovjek bio 
dvostruki zet jednog Vjerovjesnika, kao što je to bio Osman, i 
zbog toga bi prozvan "Zu-n-nurejn" - "Vlasnik dva svjetla." 

Prelazak Osmana na Islam je itekako bio značajan za Islam i 
muslimane, jer kada bi god vjera zapala u teškoću on bi bio taj 
koji bi svojom pomoći tu teškoću ublažavao, a kada bi muslimani 
bili u kakvoj krizi, Osman je među prvima žurio da pomogne one 
najpotrebnije. 

Za to ima više primjera, kao kada je Vjerovjesnik opremao 
veliku vojsku na Tebuk. Potreba za sredstvima bila je veća nego 
za ljudstvom. Protivnička bizantijska vojska bijaše brojna i veoma 
naoružana, a u Medini bijaše oskudica, put je bio dalek i težak, 
opskrbe malo, a jahalica - konja i deva još manje. Bilo je dosta 
ashaba koji nisu imali sredstva za pohod na Tebuk, pa su dolazili 
Vjerovjesniku i molili ga da ih uzme sa sobom, ali Časni Poslanik 
nije imao mogućnosti da im obezbijedi jahalicu, te bi oni odlazili 
od njega, a oči bi im bile pune suza od žalosti što ne mogu ići u 
džihad na Allahovom putu. 

Tada se Vjerovjesnik uspe na mimber, zahvali Allahu onako 
kako to dolikuje, a onda poče govoriti ljudima o potrebi 
pomaganja boraca u džihadu, našto ustade Osman i viknu: "Ja 
dajem stotinu deva sa svom njihovom opremom, o 
Vjerovjesniče!" Vjerovjesnik siđe za jednu stepenicu, pa poče 

ponovo podsticati ljude na žrtvovanje imetka na Allahovom 
putu, našto Osman ponovo ustade i reče: "Ja dajem još stotinu 
deva sa svom ratnom opremom, o Allahov Poslaniče!" 
Muhammed % siđe za još jednu stepenicu na mimberu, nastavi 
bodriti ljude na dijeljenje imetka na Allahovom putu, a Osman 
skoči i treći put pa uzviknu: "Ja dajem još stotinu deva sa svom 
potrebnom opremom, o Vjerovjesniče!" Tada Vjerovjesnik poče 
rukama pokazivati zadovoljstvo zbog Osmanovog postupka i 
reče: "Od današnjeg dana Osman šta god da uradi, ništa mu neće 
naškoditi!" 

Kada je Vjerovjesnik sišao sa mimbera, Osman odmah ode 
kući i posla hiljadu dinara u zlatu, a kada to blago istresoše pred 
Vjerovjesnika, on ga stade prebacivati iz ruke u ruku govoreći: 
"Neka ti Allah oprosti sve što si učinio i javno i tajno, o Osmane, 
i neka ti oprosti sve što učiniš dok si god živ!" 

U vrijeme drugog halife el-Faruka zadesi muslimane .teška 
godina, suša je uništavala usjeve i stoku, pa bi prozvana "godina 
žega." Kada se to više nije moglo izdržati dođoše ljudi Omeru 4fe i 
rekoše mu: "O halifo, namjesniče Allahovog Poslanika! Nebo ne 
spušta kišu, zemlja ne rađa plodove i ljudi su pred propasti! Šta da 
radimo?" El-Faruk im odgovori, dok mu se velika briga 
odražavala na licu: "Saburite i nadajte se Allahovoj nagradi, a ja 
se nadam i želim da vam Allah još prije noći pošalje kakav izlaz 
iz ove krize!" 

A pred kraj dana stiže vijest da je karavana Osmana ibn Affana 
doputovala iz Šama - Sirije i da će svaki čas stići u Medinu. Ljudi 
izađoše da je dočekaju, trgovci požuriše da joj ocijene vrijednost, 
a ona je brojala hiljadu deva natovarenih žitom, uljem i suhim 
grožđem. 

Karavana stiže pred kuću Osmana, ljudi počeše rastovarati 
deve, a trgovci dođoše pred njega i rekoše mu: "Prodaj nam robu 
koja ti je stigla!" "Vrlo rado" - odgovori im Osman. - "Koliko mi 
zarade nudite?" "Za svaki dirhem dobićeš dva dirhema!" - rekoše 
mu. "Mogu ja dobiti više od toga." - dodade Osman. Oni mu 
povećaše i ponudiše veći profit, a on im ponovo reče: "Mogu ja 
dobiti i više od toga." Pošto mu oni više puta povećaše svoju 
ponudu, a on im isto odgovaraše, trgovci mu rekoše: "O Ebu Amr 
(tako su zvali Osmana), osim nas u Medini više nema trgovaca, a 
niko ti i nije došao prije nas! Ko ti to daje više nego ti mi 
nudimo?" Osman odgovori: "Allah mi daje za svaki dirhem deset 
dirhema! Možete li mi vi dati više od toga?" "Ne", odgovoriše 

trgovci. "A ja", reče Osman, "uzimam Allaha za svjedoka, da sav 
tovar od ove karavane dajem u Allahovo ime kao sadaku za one 
koji su najpotrebniji." 

Kada je Osman postao halifom, pod njegovom vlašću 
muslimani, uz Allahovu pomoć, osvojiše Ermeniju, Kawkaz, 
Horasan, Kerman, Sidžistan, Sjevernu Afriku i Kipar. Ljudi su u 
njegovo vrijeme doživjeli takav spokoj i blagodati, kakav nije 
doživio nijedan narod ni prije ni poslije. 

Hasan el-Basri priča: "Vidio sam telala u vrijeme halife 
Osmana & kako viče: "O ljudi, poranite radi svojih potreba!" Pa 
su ranili i sve postizali kako su zamislili. Vikao je: "O ljudi! 
Poranite radi svoje opskrbe i nafake!", pa su ljudi ranili i sticali 
opskrbu bez imalo nedostataka. A Allaha mi, čuo sam ga i kako 
viče: "Poranite radi svoje odjeće!" Pa su ranili i razne ukrase 
sticali. Ili: "Poranite radi masla i meda!" Dalje nastavlja Hasan 
svoj opis berićetnog perioda u kome je Osman bio halifa, pa kaže: 
"Tolika nafaka, nebrojeni hajr i lijep međuljudski odnos su bile 
odlike toga vremena, tako da se vjernik na zemlji nije bojao 
drugog vjernika, nego bi ga volio, pomagao i s njim se družio." 

Ali su se neki ljudi, kada su se svega nasitili, osilili, i kad im je 
Allah dao obilje blagodati, oni Ga zanijekaše. 

Prigovarali su Osmanu bezbroj stvari, da ih je iko drugi činio, 
ne bi mu prigovarali. Da su i htjeli da se zadrže samo na tim 
prebacivanjima, nisu mogli, jer je šejtan sve više i više u njihova 
srca unosio mržnju i razdor i njihove duše napajao svojim zlom, 
tako da je velika skupina munafika opkolila njegovu kuću i tako 
su ga, usred Medine, držali u obruču oko četrdeset noći. 
Obustavili su mu slatku izvorsku vodu, a on je bio taj koji je za 
sve Medinelije kupio izvor "Meune" iz svog vlastitog imetka, da 
se svi iz njega napajaju, a prije toga nisu ni imali čiste izvorske 
vode... Spriječili su ga da namaz klanja u džamiji Allahovog 
Poslanika, a on je iz svojih sredstava istu tu džamiju proširio da bi 
bila muslimanima prostranija, nakon što im je postala pretijesna. 

Kada se to stanje još više pogorša, i kad se vidje da će biti 
prolivanja krvi, njemu u pomoć požuriše mnogi ashabi i njihovi 
sinovi, njih oko sedam stotina, među njima Abdullah ibn Omer, 
Abdullah ibn Zubejr, Hasan i Husein, Ebu Hurejre i mnogi, 
mnogi drugi. 

Ali, Osman 4fc je više volio da bude prolivena njegova krv, 
nego da bude prolivena krv drugih ashaba koji bi ga branili, i da 
ispusti dušu prije nego doživi da se muslimani zbog njega 



330 



Osman ibn Affan 



međusobno ubijaju. Molio ih je da ga prepuste Allahovoj odredbi 
i govorio im je: "Zaklinjem svakog onog na koga imam pravo da 
spusti svoje oružje i da se ne upušta u borbu!" A svojim robovima 
je poručio: "Koji god od vas vrati sablju u korice, ja ga 
oslobađam radi Allahova zadovoljstva!" 

Noć prije nego će biti ubijen, halifa Osman je usnio san u 
kojem je vidio Allahovog Poslanika % i njegova dva druga, Ebu 
Bekra i Omera, pa je čuo kako mu Vjerovjesnik govori: "Iftari sa 
nama večeras, o Osmane!" Tada Osman posta potpuno ubijeđen 
da će brzo ići pred Allaha 4s i da će se uskoro sresti sa Njegovim 
Poslanikom! 

Taj dan Osman osvanu posteći. Naredi da mu donesu čakšire, a 
obično ih nije oblačio. Sada ih je obukao bojeći se da mu se ne bi 
ukazao neki stidni dio tijela kada ga zaluđeni griješnici ubiju. 

U petak, osamnaesti dan mjeseca Zu-l-hidždžeta, pored širom 
otvorenog Kur'ana, osvanu mrtav, krvlju obliven pobožnjak, onaj 
koji bi stalno obnoć klanjao, a danju postio, koji je dunjaluk 
Ahiretu podredio, koji je Kur'an sakupio i koji je dvostruki zet 
Vjerovjesnikov bio. 

Za muslimane je utjeha da među ubicama Osmana nije bilo 
ni jednog ashaba niti sinova ashaba, osim jednog čovjeka koji je s 
njima u početku bio, ali se kasnije zastidio i napustio ih. 

Neka Allah kazni ubice Osmana, jer sablja koju su izvukli iz 
korica nije vraćena dok nije proliveno toliko muslimanske krvi 
koliko je to Allah htio i odredio, i nema sile ni moći osim u. 
Allaha, Silnog i Mudrog. 

MUS'AB IBN UMEJR 

Kada je Muhammed % započeo svoju poslaničku misiju, 
oni kojima je Allah li raširio njihove grudi postadoše 
prvi ashabi (drugovi Poslanikovi), a oni čija je srca 
Allah zapečatio počeše odvraćati od nove vjere i postadoše njeni 
neprijatelji. Među onima na koje se Allah smilovao i u srca im 
iman usadio, bijaše mladić iz bogate kurejšijske porodice, lijepo 
odgojen, učtiv a blage naravi, po imenu Mus'ab ibn Umejr. 
Jednoga dana ovaj mladić se pojavi pred kućom Ibn Erkama, dok 
se od njega širio ugodan miris, njegovo lice bijaše vedro i prijatno, 
odjeća mu bijaše nova i čista a sama njegova pojava bijaše 
naročita. Mladić tiho pokuca na vrata koja mu se odmah otvoriše, i 
on stidljivo uđe u kuću, uljudno pozdravi prisutne i sjede u sami 
kraj grupe ashaba. Prisutni upraviše svoje poglede prema njemu a 
sami sebi nisu mogli vjerovati, pa poželješe da Allah ovog lijepog 
mladića uputi na put na koji je njih uputio, i da ga tako zakloni i 
sačuva od kaburskog azaba i džehennemske vatre. 

Za to vrijeme Vjerovjesnik je ashabima govorio o vjeri, čas bi 
ih opominjao, a čas bi ih obveseljivao. Kada bi ih opominjao srca 
prisutnih bi drhtala pred pomisli na strahote Džehennema, a kada 
bi im upućivao radosne vijesti i obveseljivao ih, njihova srca bi 
lebdila od zanosa slušajući opise Dženneta i njegovih blagodati. 
Časni Vjerovjesnik bi s vremena na vrijeme učio nešto od 
Allahovih riječi, dok bi prisutni to pomno slušali, uzbuđenih čula, 
uzdrhtala tijela i očiju punih suza. 

Čim je Allahov Poslanik završio sa govorom, mladić skoči i 
brzo mu priđe, skrušeno sjede pred njega i izgovori: "Ešhedu en 
la ilahe illellah, we ešhedu enne Muhammeden abduhu we 
resuluhu! - "Iskreno vjerujem i izjavljujem da je samo Allah Bog, 
i vjerujem i izjavljujem daje Muhammed Njegov rob i poslanik!" 

Tada pruži ruku Vjerovjesniku i učini prisegu, tj. dade mu 
svetu obavezu na pokornost i poslušnost. Mladić je krio svoj 
prelazak na Islam, ne toliko iz straha, nego iz želje da ne 
uznemirava svoju majku zbog napuštanja vjere njihovih očeva i 
djedova. Dobro je poznavao njezin inat i tvrdoglavu upornost u 
slijeđenju mušrika i širka. Isto tako, nije želio da ostale Kurejšije 
stanu na put njegovom ulasku u Islam, jer je dobro znao njihovu 
čvrstu riješenost da svakog onoga ko napusti njihovu vjeru u tome 
spriječe po bilo koju cijenu. Posebno su bili kivni i grubi kada bi 
bio u pitanju neko poput mladog Mus'aba koji je poticao iz jedne 
od najbogatijih porodica, čiji su roditelji uživali veliki ugled i 
poštovanje. Mladić je u tajnosti svakodnevno dolazio kod 
Vjerovjesnika, sve dok ga jednoga dana Osman ibn Talha ne vidje 
kako klanja, pa odmah raširi vijest među ljudima o Mus'abovom 
prelasku na Islam. Od toga dana počeše teška iskušenja za 
Mus'aba ibn Umejra. Njegovi roditelji se nikako nisu mogli 
pomiriti s tim da on napusti vjeru svojih predaka, pa pošto ne 
uspješe da ga odvrate od toga, oni ga zamrziše i potpuno ga se 
odrekoše. Mus'ab posta siromašniji od najvećeg siromaha i 
bijedniji od najgoreg bijednika! Kurejšije se ne zadovoljiše s tim, 
nego ga svezaše i strpaše u zatvor, gdje ga izložiše teškim 
mukama, gladi, žeđi i bičevanju. Mislili su da će ga na taj način 
odvratiti od njegove vjere, ali kako da im to uspije kada je mladić 
već okusio slast i ljepotu imana. 

Kada su muslimani vršili hidžru u Abesiniju, bježeći od 
uzemiravanja mekkanskih mušrika, među muhadžirima bijaše i 
Mus'ab ibn Umejr. Dakle, mladić iz uglednog plemena Kurejš, 
bježao je sa svojom vjerom ostavljajući mjesto gdje je proveo 
svoje djetinjstvo i mladost, ostavio je svu raskoš i bogatstvo, 
poznanstvo i čast koju je uživao sa svojom porodicom. Sve je to 
žrtvovao i ostavio, a krenuo u tuđinu, među nepoznate ljude, gdje 
je trebao živjeti kao siromašni stranac. Ali sve to za njega nije 
bilo ništa u poređenju sa Allahovim zadovoljstvom i zadovoljstvom 
Allahova Poslanika. Kada se Mus'ab vratio iz Abesinije, ljudi su ga 
toliko omalovažavali i postupali s njim kao da ga niko ne pozna. 
Nekada lijepi i ugledni mladić posta tako jadan i bijedan. Odjeća 
mu se gotovo raspadala u zakrpama, a nekada bijaše skupocjena i 
nova. Njegova koža prosto ogrubi u takvim životnim uvjetima, 
nakon što bijaše nježna i glatka. Lice mu potamni, a ranije bijaše 
tako vedro i prijatno. Ugledavši ga jedanput kako ide ogrnut 
ovčijom kožom koja se gotovo raspadala, Allahov Poslanik reče 
svojim ashabima: "Gledajte ovog čovjeka čije je srce Allah 

osvijetlio Svojim nurom! Ja se dobro sjećam kad sam ga gledao, a 
on među svojim roditeljima koji ga hrane i pitaju najljepšom 
hranom i pićem, pa ga je ljubav prema Allahu i Njegovom 
Poslaniku dovela u ovo stanje u kom ga vidite sada!" 

Za muslimane zemlja ponovo posta pretijesna u Mekki. 
' Kurejšije nastaviše sa napadima, uznemiravanjima i mučenjima, 
da se to više nije moglo izdržati. Po drugi put muslimani učiniše 
hidžru u Abesiniju, a među muhadžirima se opet nađe Mus'ab ibn 
Umejr. Ovoga puta on ne imade dovoljno sabura za duže 
odsustvovanje iz Mekke, nego se opredijeli za povratak izabravši 
društvo Vjerovjesnikovo makar i po cijenu svih iskušenja sa 
mušricima. Od tada je Mus'ab pratio Allahova Poslanika kao što 
sjena prati čovjeka. Prosto je upijao sve što je Allah htio od 
Poslanikovog učenja, te posta jedan od najučenijih ashaba u hifzu 
- učenju Kur'ana napamet, u fikhu - primjeni islamskih propisa, i 
u hadisu - riječima i djelu Allahova Poslanika. 

Dani su prolazili... Obavljen je i Prvi ugovor na Akabi između 
Muhammeda i predstavnika plemena Ews i Hazredž iz Jesriba - 
Medine. Odatle se Medinelije vratiše kući pozivajući druge u novu 
istinitu vjeru u Jednoga Boga - Allaha. Ali, nakon malo vremena oni 
uvidješe da im je pomoć neophodna. Trebao im je neko ko bolje od 
njih poznaje Allahovu Knjigu, Kur'an i Sunnet, hadis Allahova 
Poslanika. Trebao im je neko ko će ih sviju tome podučavati i svojim 
primjerom im to pokazivati. Oni onda poručiše Vjerovjesniku da im 
odmah pošalje Čovjeka koji bi ih podučavao njihovoj vjeri. 
Vjerovjesnik im posla Mus'aba ibn Umejra •& i tako on posta prvi 
misionar vjere Islama na kugli zemaljskoj. Mus'ab otputova u 
Medinu i poče ljude podučavati vjeri i njenim propisima, a nove 
ljude pozivati da im se priključe. Bio je neumoran, uporan u 
ubjeđivanju, tako da veliki broj ljudi primi Islam zahvaljujući njemu. 

U Jesribu ne osta gotovo nijedna kuća u kojoj ne bijaše bar 
jedan musliman ili muslimanka. Mus'ab je sa svojim džema'atom 
obavio i prvi džuma-namaz u Medini, prije nego je tamo došao 
Vjerovjesnik. Kada je došao period hodočašća Ka'be, Mus'ab se 
sa još sedamdeset muslimana zaputi u pravcu Mekke. Vjerovjesnik 
se sa njima ponovo sastade na Akabi i tu sklopiše poznati ugovor 
između Muhammeda i njegovih pristalica iz Medine. 

Davši Vjerovjesniku obavezu na pokornost Medinelije se 
vratiše kući, a Mus'ab osta u Mekki sa Allahovim Poslanikom. 
Tako bijaše sve dok Allah ne dozvoli Svome Poslaniku da svi 
muslimani učine Hidžru u Medinu, pa Mus'ab, uz Abdullaha ibn 
Ummi Mektuma, bijaše prvi muhadžir. 

Kada se Vjerovjesnik, dvije godine nakon Hidžre, odlučio 
suprotstaviti Kurejšijama na Bedru, postroji svoju vojsku, razvrsta 
ih po formacijama i svakom odredi njegovo mjesto i zadatak. Za 
zapovjednika muhadžira odredio je Aliju ibn Ebi Taliba, a za emira 
ensarija Sa'da ibn Muaza. Desnim krilom je komandovao Zubejr 
ibn Awwam, a lijevim Mikdad el-Kindi. Svoju bijelu zastavu 
Allahov Poslanik povjeri i svojim časnim rukama predade Mus'abu 
ibn Umejru, koji je prihvati i s njom se zaputi na čelo vojske. 
Bijaše Mus'ab veoma ponosan zbog ukazane mu časti, gordo i 
uzdignute glave nosio je Resulullahov bajrak tokom cijele bitke u 
kojoj se pokaza kao pravi i istinski mudžahid - borac na Allahovom 
putu. Dok se Mus'ab vraćao sa Bedra, ugleda svoga brata Ebu 
Uzejra kao zarobljenika u rukama jednog od ensarija, koji je 
upravo namjeravao da svom zarobljeniku sveže ruke. Mus'ab 
doviknu ensariji: "Dobro mu sveži ruke i čuvaj ga, jer njegova 
majka je veoma bogata i sve će učiniti i dati samo da ga otkupi iz 
zarobljeništva!" Tada Ebu Uzejr reče bratu Mus'abu: "Jel' se ti 
tako ophodiš prema svome bratu?" Mus'ab mu odgovori: "On je 
moj brat, a ne ti! On je musliman, a ti si mušrik!" 

A na Uhudu, Allahov Vjerovjesnik svoju zastavu ponovo 
povjeri Mus'abu ibn Umejru, kao što je učinio i na dan Bedra. 
Uzeo je Mus'ab Resulullahov bajrak i nosio ga ispred 
muslimanskih boraca tako da se bajrak vihorio visoko u zraku. 
Mušrici, koji u prvi mah bijahu gotovo pobijeđeni, navališe 
ponovo na muslimane i raspršiše njihov borbeni poredak. Gotovo 
više niko od muslimana nije gledao gdje je njihov bajrak, ali je 
Mus'ab čvrsto gazio uz sami bok Allahova Poslanika, ne skrećući 
ni desno ni lijevo. 

Odjednom se prema Mus'abu zaputi Ibn Kamie, jedan od 
junaka iz redova mušrika, udari ga sabljom tako da mu odsječe 
ruku, te padoše na zemlju i ruka i bajrak. Mus'ab zgrabi drugom 
rukom bajrak, ali nesretni mušrik ponovo napade na sretnog 
mudžahida i ponovo ga udari sabljom udarcem kojim mu odsječe 
i drugu ruku. U prašinu opet pade ruka bajraktara, a s njom i 
bajrak Allahova Poslanika. Sada Mus'ab dohvati bajrak djelovima 
odsječenih ruku, prigrli ga čvrsto uza se, tako da i dalje osta 
visoko vihoreći se. Ibn Kamie i po treći put napade Mus'aba. 
Ovaj put ga probode kopljem nakon čega se Mus'ab mrtav sruši 
na zemlju. 

Bajrak prihvati njegov brat Ebu Rewm, visoko ga podignu, i 
tako ga je nosio sve dok se nisu vratili nazad u Medinu. Nakon 
bitke Kurejšije pobjedonosno napustiše bojište na Uhudu. Iza toga 

muslimani ponovo dođoše na bojište da pokopaju šehide Uhuda, a 
među njima, s licem u prašini i bez ruku, bijaše Mus'ab -ibn 
Umejr. Kada su ashabi ukopavali šehide, nastojali su da ih 
umotaju u bilo kakvo platno, jer bijahu isječeni od strane mušrika, 
a sem toga izmasakrirani od strane mušričkih žena. Za -Mus'aba 
nađoše jedan mali komad platna, ako bi ga pokrili po licu, noge bi 
mu ostajale otkrivene, a ako bi mu pokrili noge, lice bi .mu ostalo 
otkriveno. Vjerovjesnik naredi ashabima da postupe kao kod 
Hamze tj. da mu pokriju lice, a na noge da mu stave lišća od 
palme. 

Onda Vjerovjesnik % stade pored svog mrtvog bajraktara i 
prouči Allahove riječi: 

Ima vjernika koji ispunjavaju zavjet dat Allahu, ima ih koji 
su poginuli, a ima ih koji to očekuju - nisu ništa izmijenili - 
da Allah nagradi iskrene za njihovu iskrenost... 

Istinu je rekao Uzvišeni Allah! 

